
Familia lui Jean Macrae ¢ una dintre cele puna ale zeta 
din rândul Protectorilor, oameni alë caror puteri 
magice sunt strâns legate de natură, Insa Jean dinal 
deră că puterile ei pot fi descrise, în cel iul bun ss, sta 
fiind modeste. Ea nu a reuşit niciodati să inviere netu 
magie intensă cu care sunt înzestrați majorite 
Protectorilor și a ajuns să se simtă imparati yi bara 
aventurile pe care o astfel de putere le aduce cu wi 
Asta până în clipa când este răpită de un barlat ehi 
peş, ale cărui puteri magice o fac prizonieră pe ct ubiu 
lui — şi-i iau inima captivă. 

Căpitanul Nikolai Gregorio este convins că tatal lui 
Jean l-a lăsat pradă sclaviei, pe când cra doar un copil, 
Acum, caută să se răzbune pe clanul Macrae, făra asi 
păsa ce preţ are de plătit pentru o asemenea răzbunare. 
Jean descoperă însă curând că abilitățile lui magice, 
rămase necizelate, sunt chiar mai periculoase decât 
setea lui de răzbunare, îndeosebi când reuşesc să aducă 
propriile ei puteri la un nivel de neimaginat şi du~a 
dreptul fascinant. Iar când dezastrul devine iminent, 
ei riscă totul într-un cutremurăror test al iubirii, care 
fie va salva soarta mai multor generaţii, fie îi va dis- 
truge pe ei şi pe roţi cei dragi lor. 


Mary Jo Putney este unul dintre cei mai bine vân- 
duți autori americani de ficţiune romantică, bucu- 
rându-se de o prezenţă permanentă în topurile 
publicațiilor New York Times, Wall Street Journal 
şi Publishers Weekly. 

„Nu te îndoi niciodată că un grup restrâns de 
oameni hotărâți poate schimba lumea. De fapt, așa 
se întâmplă dintotdeauna. “ 


Margaret Meade 

Valletta, insula Malta 
Toamna lui 1733 


Cei doi bărbați străini care se plimbau prin piața din 
Valletta păreau să aibă buzunarele pline cu ceva bun 
de şterpelit. Nikolai îi urmărea pas cu pas prin mulți- 
me, fiind convins că nu aveau să observe un băiat de 
statura lui în acel furnicar asurzitor de lume. Douăspre- 
zece limbi sau chiar mai multe erau bălmăjite deasupra 
capului său. Le recunoștea pe toate şi se putea face în- 
teles în majoritatea. Valletta era răscrucea din Medite- 
rană, un loc unde Europa, Africa și Asia se întâlneau și 
făceau schimb de mărfuri. 

Bărbaţii aveau tenul deschis, ca nordicii. Când Ni- 
kolai se apropie suficient de mult ca să audă ce spuneau, 
îşi dădu seama că vorbeau în engleză. În această limbă 
se descurca mai bine, din moment ce mama sa avusese 
o slăbiciune pentru marinarii englezi. 

Mai mișunau şi alți străini prin piaţă, dar cei doi 
aveau un aer și o vestimentaţie care emanau bogăţie 
prin toţi porii - și erau suficient de nechibzuiți să mear- 
gă singuri, fără gărzi. Aveau să fie norocoşi dacă aveau 
să se întoarcă la navă cu hainele pe ei. 

Nikolai se luă după bărbați, furişându-se după o că- 
ruță oprită pentru a se apropia mai mult de prada sa. 
Talentul său de a trece neobservat îl ajutase să nu moară 
de foame în anii de după moartea bunicii lui, deși rare- 
ori reuşea să se hrănească așa cum trebuia. 

Englezul mai înalt și puternic al cărui păr de un 
roșcat-închis albise destul de mult se opri să admire bi- 
juteriile din argint ale unui negustor din partea locului. 
Luă o pereche de cercei cu filigran. 

-Cred că îi vor plăcea soţiei mele. 

- Macrae, să ştii că am văzut cercei mai frumoși în 
Grecia, remarcă tovarășul lui. Era mai scund şi mai 
tânăr, slab, și avea gusturile unui filfizon în materie de 
haine. Spune-mi din nou de ce ai vrut cu tot dinadinsul 
să te oprești în Malta. 

- Merită să mai mergem și noi pe uscat o zi sau două. 
Macrae ajunse la o înţelegere cu negustorul și plăti două pe- 
rechi de cercei din argint. În plus, am simțit că e ceva 
sau cineva pe care trebuie să-l întâlnesc. 

- Mă îndoiesc! pufni celălalt bărbat. 

Nikolai nu urmărea discuţia celor doi, fiind pur şi 
simplu mulţumit că prada nu era atentă. Când bărbatul 
mai înalt se intoarse spre tovarășul lui, Nikolai scotoci 
prin buzunarul drept al bărbatului cu degetele lui ușoa- 
re ca aripile unui fluture. Da, erau monede acolo... 

Dintr-odată, cineva îi înșfăcă încheietura, și se trezi 
pironit de doi ochi cenușii. Ochi care îl citeau ca nimeni 
altcineva de după moartea bunicii. 

Se strădui să se elibereze, muşcându-i mâna lui 
Macrae, și reuși să o scoată, căci bărbatul slăbi strânsoa- 
rea, slobozind o înjurătură. O zbughi spre o alee din 
apropiere. Cei doi nerozi mari și împiedicaţi aveau să-i 
piardă cu siguranță urma pe străzile întortocheate și 
urât mirositoare ale oraşului. 

Bărbatul scund scoase câteva cuvinte greu de deslu- 
şit. În aer era un zumzet ciudat, iar pe Nikolai nu-l mai 
ascultau picioarele. Deşi voia să fugă, abia reușea să stea 
drept. Se sprijini de zidul din cărămidă de pe alee, cu 
răsuflarea întretăiată. Nu se mai simţise atât de slăbit de 
când tusese la un pas de a muri de febra care o răpusese 
pe mama lui. 

Macrae intră pe alee şi îşi puse mâinile pe umerii lui 
Nikolai, apoi se aplecă pentru a ajunge cu privirea la 
nivelul ochilor lui. 

-Nu vrem să-ți facem rău, îi zise el într-o italiană 
aproximativă. 

Nikolai îl scuipă, dar rată cumva ţinta. Macrae se 
încruntă. 

Nu cred că înţelege italiană, zise el în engleză. 
A vreu să ştiu araba aia câinească pe care o vorbesc 
boa alui. 

Nikolai nu se obosi să scuipe din nou, din moment ce 
nu ajutase la nimic, dar mârâia ca o potaie. Chiar că era 
« Mucască araba! Malti era limba fenicienilor. Din mo- 
ju nt ce nu avusese niciodată alfabet, era limba ascunsă 
i Maltei, un mister pentru străinii proşti ca acesta. 

Barbatul scund, care stătea în spatele roşcatului, spu- 
n pe un ton sec: 

l şti sigur că vrei să discuţi cu un cățeluș turbat ca el? 

Macrae se ridică și îşi luă mâinile de pe umerii lui 
Nikolai. 

Uită-te cu luare-aminte la el, apoi întreabă-mă din 
nou. 

Bărbatul scund miji o clipă ochii, apoi se holbă la el. 

- Doamne sfinte, băiatul are o putere imensă! Când 
o să crească, o să fie un vrăjitor formidabil! 

- Dacă trăieşte îndeajuns de mult și dacă va avea par- 
te de o pregătire corespunzătoare, zise Macrae posomo- 
råt. Arată de parcă e mort de foame. 

- Nu vorbiţi despre mine de parcă nus aici! zise deo- 
dată Nikolai. Ce neobrăzare! 

- Creatura vorbește engleză, zise uimit bărbatul scund. 
Cu un accent provincial, dar e suficient de fluent. 

- Nu-i o „creatură“, zise Macrae enervat. E un băiat, 
probabil mai mic decât Duncan al meu. E unul de-al 
nostru, Jasper. Are o putere diferită față de alţii pe care 
i-am întâlnit, dar e aievea şi are un mare potenţial. 

- Poate îi curge sânge african prin vene, murmură 
Jasper. Are ceva african în trăsături şi culoare, dar şi 
în magie. 

Nikolai își recăpăta forțele, dar tot era prins între 
cei doi bărbați. De ce nu vedea nimeni ce se întâmpla? 
Oamenii treceau prin piață foarte aproape de ei şi nici 
măcar nu se uitau pe alee. 

Vrăjitori. Unul din ei folosise acel cuvânt. Bunica lui îi 
spusese că înseamnă magician sau vraci. Se folosiseră de 
magie ca să-l prindă în capcană, apoi se asiguraseră 
că nimeni nu avea să se uite într-acolo. Îşi concentră 

mintea așa cum îi arătase Nona și se smuci sub brațul 
lui Macrae într-o nouă încercare de a se elibera. 

Il prinse cineva din nou. 

- la uite, Jasper! Băiatul are scuturi suficient de puter- 
nice cât să dispară din ochii unui vrăjitor! 

- Fie l-a instruit cineva, fie a învăţat să supravieţuias- 
că, zise Jasper căzând pe gânduri. Încep să fiu şi eu inte- 
resat. Dar ce să facem cu un flăcău aşa sălbatic ca el? 

-Zic să-i dăm de mâncare înainte de toate. Bărbatul 
înalt îi întâlni privirea lui Nikolai. Eu sunt Macrae din 
Dunrath şi el e Jasper Polmarric. Ai știut mereu că eşti 
diferit, nu? 

Nikolai se gândi să mintă înainte de a da din cap că 
da, fără tragere de inimă. 

- Suntem diferiţi la fel ca tine, reluă Macrae. Sau ase- 
mănători. Una dintre îndatoririle noastre este să-i aju- 
tăm pe alții la nevoie. lar tu pari a avea nevoie cel puţin 
de o masă pe cinste. Vii cu noi? Dacă te uiţi la mine cu 
ochii minţii, o să vezi că nu-ţi vreau răul. 

Nikolai se pricepuse dintotdeauna să intuiască inten- 
ţiile oamenilor, așa că nu simţi nici un pericol, dar abu- 
zul îmbrăca mai multe forme. 

- N-o să fiu târfa ta! 

În loc să se înfurie, Macrae zâmbi. 

-Nu mă interesează deloc băieţeii murdari. Decât 
atunci când au potenţialul pe care îl ai tu. E vreo taver- 
nă pe aici unde putem să mâncăm și noi ca lumea și să 
vorbim între patru ochi? 

Nikolai încuviință din cap și îi conduse pe cei doi 
bărbaţi pe alei şi ajunseră în dreptul celei mai bune ta- 
verne de pe faleză. Se vedea portul, și aici veneau ofiţerii 
şi negustorii să ia masa. El nu mâncase acolo, desigur, 
dar uneori căuta prin gunoaiele din spate. 

Proprietarul se uită urât când îl văzu pe Nikolai 
intrând, dar, datorită bogăției evidente a englezilor, 
nu îl dădu afară. Jasper se opri să comande mâncare 

i de băut, în vreme ce Macrae îl conducea pe Nikolai 
i. un separeu liniștit în colţul îndepărtat al tavernei. 
Lui Nikolai nu îi plăcea să se țină scai după cineva, 
dar mirosurile ademenitoare îl convinseseră să cedeze. 

A îndura și mai multe ca să se ospăteze cu bucatele 
cele mai alese ale tavernei. Şi, pe deasupra, era curios ce 
vuiau cei doi bărbaţi de la el. 

Macrae stătea în dreapta lui Nikolai, iar Jasper 
Polmarric - în stânga. Deși nu îl înghesuiau, era lim- 
pede că îl puteau împiedica să fugă dacă voiau. Însă nu 
simţea nici un pericol din partea lor. Ci doar un interes 
toarte mare. 

- Cum te cheamă? îl întrebă Macrae. Poţi să minţi 
dacă vrei, dar aş vrea să-ți pot spune cumva. 

După o asemenea replică, nu mai era amuzant să 
minţi. 

- Nikolai Gregorio. 

- Ai origini ruseşti și italieneşti? îl întrebă Polmarric. 
Ceva sânge african? 

- Da, ceva. 

Cel puţin un sfert. Bunica lui Nikolai fusese africa- 
nă get-beget, dar el nu îşi ştia toate rudele. Bunicul său 
fusese maltez, iar mama lui nu ştia prea bine cine îi era 
tată. Poate că un italian, un grec sau un englez. Era greu 
de spus. Faptul că mamei lui îi plăcuse numele de Niko- 
lai nu îl făcea rus. 

Discuţia încetă când o chelneriță veni agale la masa 
lor cu o carafă cu vin şi trei cupe grosolane într-o 
mână. În cealaltă mână avea o tavă pe care erau o buca- 
tă de pâine din aluat dospit, ceva brânză şi o porţie de 
peşte marinat. 

Cu o foame greu de controlat, Nikolai înşfăcă o bu- 
cată de peşte și o înghiți pe când rupea o bucată din 
pâine. Pe tavă era și un cuțit, aşa că tăie o bucată mare 
de brânză pe care și-o îndesă în gură, apoi luă o bucată de 
pâine. Mirosul pătrunzător de brânză de oaie îi umplu 
straşnic gura. 

-Nu e foarte civilizat, zise Polmarric în franceză, 
uitându-se deopotrivă îngrozit și fascinat la băiat. 

- Zi mersi că n-ai fost niciodată așa de înfometat. 
Macrae turnă vin roșu în cupe și luă o duşcă. Deşi îi 
răspunsese lui Polmarric în franceză, îi vorbi în engle- 
ză lui Nikolai: Mănâncă atât cât vrei, dar ar fi înțelept 

să nu te grăbești. Dacă o să ţi se facă rău, o să te trezești 
din nou cu stomacul gol. 

Era logic. Nikolai mai luă puţină pâine și brânză și 
se întinse după cupa cu vin pentru a face mâncarea să-i 
alunece mai lesne pe gât. Vinul casei era uşor, plăcut 
şi probabil ales încât să nu i se suie la cap băiatului. 
Acesta era un alt semn că cei doi aveau intenţii bune, 
căci nu acesta ar fi fost vinul pe care l-ar fi ales dacă ar 
fi vrut să-l îmbete. 

Chelneriţa se întoarse cu trei porții de fenek. Nikolai 
începu să mănânce cu poftă. Nu mai mâncase fenek atât 
de bun de când îi murise bunica. Și cei doi străini gus- 
tară, dar nu cu așa o grabă. 

- lepurele ăsta e destul de bun, zise Polmarric. 

- Şi de-ai fierbe o cizmă în atâta vin tot ar fi bună, zise 
Macrae, dar mâncă și el cu poftă. 

Nikolai termină două bucăţi de iepure din tocană, 
apoi se sprijini de spătarul băncii din lemn. Era din nou 
Curios, acum, că Îşi potolise foamea. 

- Spuneaţi că sunteţi diferiți. Cum așa? 

Macrae se uită prin cârciumă, asigurându-se că nu 
putea nimeni să-i vadă în separeul întunecat. Când fu 
convins că aveau intimitate, ridică o mână, şi o lumină 
începu să strălucească precum artificiile aurii. O luă şi 
o puse în faţa lui Nikolai. Fermecat, băiatul încercă să o 
apuce. Aceasta păli în pumnul lui, și el simţi furnicături 
în palmă. 

- E magie, şopti el. Crezuse că toată magia dispăruse 
de pe fața pământului când îi murise bunica. 

- De obicei, îi spunem putere, zise Macrae pe un ton 
scăzut. E un cuvânt mai puţin înspăimântător decât ma- 
gie. Eu şi Polmarric suntem Protectori - facem parte din 
familii cu puteri foarte mari. Există Protectori în toate 
ţările din Europa, şi am jurat să ne folosim abilitățile 
pentru a-i ajuta pe alții, nu în folosul propriu. 

-Ce fel de magie - putere - aveţi? 

Nikolai încercă să nu arate cât era de disperat să afle 
cât mai multe. 

Polmarric se uită ameninţător la tovarășul său. 

~ Eşti sigur că vrei să spui atâtea despre noi? 

Trebuie să știe. Macrae se concentra asupra lui 
Nikolai. Sunt anumite lucruri pe care vrăjitorii Protec- 
tori pot să le facă într-o anumită măsură. Pot să vindece, 
„1 citească energiile altor oameni, să se ascundă și să 
creeze lumină magică. Majoritatea Protectorilor sunt 
inzestraţi într-un anumit domeniu. Eu, de pildă, sunt un 
vrăjitor al vremii, pot struni vânturile și furtuna. Este 
un talent obișnuit în familia mea. Polmarric e înzestrat 
cu darul comunicării. 

-Ai spus că ați jurat să ajutaţi oamenii. De ce nu 
vă folosiți de puteri ca să deveniți regi? Deşi se pare că 
duceți un trai destul de bun. 

Nikolai se uită cu luare-aminte la hainele scumpe ale 
bărbaților. 

- E mai greu să devii rege decât crezi, îi spuse Macrae 
sec. De-a lungul secolelor, am aflat că este mai bine să 
nu te amesteci în treburile lumești, pentru că adesea 
consecinţele sunt imprevizibile şi mult mai grave decât 
te aștepți. Noi păstrăm ordinea cu ajutorul consiliilor 
naționale ale Protectorilor. Polmarric va deveni cu sigu- 
ranță membru al consiliului când va fi un loc disponi- 
bil, datorită capacității sale de comunicare. Dacă unul 
dintre ai noştri o ia pe căi greșite și îi rănește pe alții... 
Ei bine, avem vrăjitori care sunt înzestrați să depisteze 
răul şi să facă ordine. 

Nikolai rupse o bucată de pâine și o înmuie în sosul 
de la fenek. Protectorii păreau un grup secret pe cinste, 
care dispunea deopotrivă de putere și înţelepciune. 

- Sunt doar vrăjitori, nu şi vrăjitoare? întrebă el, gân- 
dindu-se la bunica lui. 

- Nu. Femeile sunt la fel de puternice, dacă nu chiar 
mai puternice decât vrăjitorii. Soţia mea e o vindecătoa- 
re foarte înzestrată. Cred că soţia lui Polmarric este cea 
mai bună căutătoare din Anglia. Macrae se opri puţin, 
de parcă se hotăra ce trebuia să spună. De obicei, atingi 
puterea deplină când devii adult, dar adesea cei care 
sunt deosebit de înzestrați au puteri magice încă din 
copilărie. E cazul fiului meu Duncan - și al tău. 

Nikolai se uită la farfuria lui goală, încercând să înţe- 
leagă ce i se spunea. 


= —— 

- De ce-mi spui astea? 

- Pentru că se pare că ai nevoie de ajutor. Macrae pă- 
rea obosit, iar Nikolai îşi dădu seama că bărbatul era 
mai în vârstă decât crezuse. Sunt prea mulți copii ai stră- 
zii pe lume ca să-i putem salva pe toți. Dar tu ești de-al 
nostru, așa că sunt obligat să încerc să te ajut. 

- Cum? 

- Aş putea să-ţi găsesc un loc într-o şcoală din Valletta, 
ca să fii hrănit şi îmbrăcat și să înveţi cititul și scrisul. 

-Ştiu să citesc şi să scriu, zise Nikolai pe un ton 
certăreţ. 

Macrae îl privi mirat. 

- Sunt impresionat. Cum ai învăţat? 

Nikolai ridică din umeri. 

- Bunica mea a avut o pensiune pe malul apei. A avut 
grijă de colegul muribund al unui ofițer de punte en- 
glez, iar el, în schimb, m-a învăţat. 

Bătrânului Smithy i-a luat ceva să moară. Suficient de 
mult cât Nikolai să învețe matematică şi puţină istorie, 
dar şi să citească şi să scrie. 

- Înveţi repede, își dădu seama Polmarric. Accentul 
tău englezesc s-a îmbunătățit de când am început să 
vorbim. De parcă poți să iei limba din minţile noastre. 
Citeşti gândurile oamenilor? 

Nikolai se făcu mic de frică, întrebându-se cum de 
îşi dăduse englezul seama de asta. Nu citea gândurile 
oamenilor, dar uneori percepea răspunsurile pe care le 
ştiau oamenii din jurul lui. Și aşa i se îmbunătăţise şi 
engleza datorită celor doi bărbaţi care vorbeau limba. 

-Smithy a spus că-s inteligent. 

- Un băiat isteţ cu puteri magice nu ar fi în siguranţă 
într-o școală publică, nu când Cavalerii Sfântului loan 
conduc Malta, remarcă Polmarric. Cavalerii îi dau de 
obicei pe vrăjitori pe mâna Inchiziției. 

- Ştiu, spuse Macrae. Nikolai, tu ai nevoie de o fami- 
lie. De oameni care să ţină la tine și pe care să-i iubeşti. 

O familie. Nikolai își plecă privirea, ca străinii să nu 
vadă lacrimile umilitoare care îi înțepau ochii. Fami- 
lia lui fusese mică, dar cât se poate de reală. Dat fiind 
că mama și bunica lui muriseră, crezuse că era singur 

|n lut pentru totdeauna. Acum, că se gândea la tot ce 
| n mlutse, 1 cra greu să mai mestece tocana de iepure. 

Am putea găsi în Italia sau în Franţa o familie de 
Iu tori care să te găzduiască, dacă vrei să fii mai aproa- 
|» ali sasa ta. Dar, dacă vrei să vii în nord, te duc acasă la 
nau a te cresc cu copiii mei, îi zise Macrae încetișor. 

Ilikuolai îşi ridică privirea şi se uită fix la el. 

A tace așa ceva? 

[lumartic icni când auzi ce spusese prietenul său. 

Chiar eşti dispus să-l iei pe sălbaticul acesta mic la 
ru in casă? îl întrebă în franceză. 

unt scoţian, şi nu sunt nici eu foarte civilizat de 
11 m raspunse Macrae în aceeași limbă. Apoi se uită 
|. tiikolai şi îi spuse în engleză: Ai nevoie de un cămin, 
+ Mului meu Duncan i-ar prinde bine să aibă un alt flă- 
ui. puteri în casă. Fiica mea e foarte mică, așa că nu 
„+ poate face mare lucru cu ea. 
Iikolai se gândi un pic, nedorind să plece din ţară, 
„blur totodată peste măsură de încântat. 
Ay deveni un gentilom? 
Min rae încuviință din cap. 

Vei mânca, te vei îmbrăca şi vei învăţa la fel ca 
iul meu. Dar, mai mult decât atât, vei avea parte de 
iuntiuire când talentul tău va începe să se manifeste. 
1 um ai ceva puteri, dar abilităţile tale vor spori foar- 
© mult când vei fi bărbat în toată firea. Fără instruire, 
„ti a te răneşti — și pe ceilalți. Așa că da, o să fii fiul 
mou adoptiv şi un gentilom. Soţia mea te va primi cu 
Ju ţele deschise. 

Doamna ta aduce mereu căţeluși vagabonzi, așa că 
pobubil nu o va deranja unul în plus, zise Polmarric în 
Iu sură. Deşi cu acest băiat o să aveţi mai mult de furcă 
„A cu un căţeluș. 

Dar o să am și mai multe satisfacţii, zise Macrae pe 
un ton imperturbabil. Jasper, asta trebuie să fac. Ştiu 
pica hine. 

Nikolai luă agitat o bucată de pâine. Bunica lui pre- 
tı e odată că avea să fie un mare gentilom. El sigur că 
nese, căci nu-și închipuise că putea fi altceva în afară 
«he marinar. 

Ar fi trebuit să-și dea seama că bunica lui nu făcea 
asemenea greşeli. Se gândi cu nostalgie la fața ei măsli- 
nie, fără vârstă. Avea să fie dureros să lase în urmă mor- 
mântul ei şi al mamei, dar amândouă l-ar fi îndemnat să 
profite de această şansă. Nikolai era convins că Macrae 
nu voia să-i facă rău. 

Strânse cu putere pâinea până deveni o masă fără o 
formă bine definită. 

-O să merg cu tine și voi fi fiul tău, îi zise lui Macrae. 

Scoţianul zâmbi larg. 

- Mă bucur tare mult, Nikolai. Sunt sigur că și tu vei 
fi foarte încântat. 

Nikolai se uită cu răutate la Polmarric si îi spuse 
în franceză: 

- Şi ai nevoie de altă limbă dacă vrei să vorbeşti în 
secret de față cu mine. 

Spre meritul lui, Polmarric râse și el odată cu Macrae. 

Oameni veseli și mâncare din belșug. Strămoșii aveau 
grijă de el. Nikolai mai tăie o felie de brânză şi se întrebă 
bucuros cum avea să arate îmbrăcat ca un gentilom. 


capitolul 2 


Nikolai se trezi înainte de ivirea zorilor, bucurându-se 
de legănatul blând al goeletei Hermes. Nava devenise casa 
lui în luna de când Macrae îi schimbase viaţa complet 
şi cu ușurință. Era vasul lui Polmarric, aşa că toți erau 
tratați foarte bine. 

După ce se opriseră o săptămână în Sicilia, Hermes se 
îndrepta spre Londra, portul de origine. Vremea fusese 
prielnică, vântul des umflând pânzele și făcând nava să 
se deplaseze în ritm rapid. Acum erau în vestul Medite- 
ranei. Peste o zi sau două, aveau să treacă de Gibraltar și 
să intre în Oceanul Atlantic cel furtunos, pentru ultima 
parte a călătoriei. 

Inchise ochii și adormi din nou datorită sunetului 
valurilor care se izbeau uşor de carena vasului. Deși cres- 
cuse pe o insulă unde marea era atotprezentă, nu se gân- 
dise niciodată cât de mult avea să-i placă să navigheze. 

Vantul și valurile confereau o anumită libertate şi ino- 
„enţă. Aceasta putea fi o viață bună pentru un bărbat. 

Mai aflase și că viaţa ca fiu al unui gentilom era mult 
mai bună decât să scormonească prin gunoaie ca un 
„holan, pentru a supravieţui. În ultima lună, fusese 
tmbrăcat cu cele mai bune haine, avusese parte de sigu- 
1unţă și, mai presus de orice, de mâncare. Cât de mult 
putea mânca. Atât de mult, încât nu mai simţea nevo- 
n să înfulece orice i se punea pe masă înainte să îi fie 
luată farfuria. 

Ba chiar avea parte şi de intimitate. Cabina micuță 
nu era mai mare decât un dulap, dar era a lui. Macrae şi 
Polmarric împărțeau una mai mare în capătul navei, dar 
Nikolai se bucura de ungherul său tihnit de lângă proră, 
simțindu-se foarte aproape de mare. 

Băgă mâna sub pat și atinse cufărul mic bătut cu ala- 
mă în care erau hainele unui fiu de gentilom. După ce 
Nikolai fusese de acord să plece cu Macrae, fusese dus 
la Hermes şi frecat cu peria atât de tare, încât pielea îi 
devenise ceva mai deschisă la culoare. Apoi Macrae 
îl dusese la cel mai iscusit croitor din Valletta. 

Croitorul îi făcuse o haină şi pantaloni din brocart 
de mătase albastră şi cămăși din cea mai bună muse- 
lină. Cum Macrae știa ce le trebuia băieţilor, mai co- 
mandase și câteva rânduri de haine făcute din pânză 
groasă și din lână. Deşi lui Nikolai îi plăceau straiele 
la modă, se simţea mai confortabil în hainele simple de 
zi cu zi. Şi acelea erau totuși net superioare față de ce 
purtase înainte. 

Dar refuzase să renunțe la pantalonii şi cămașa din 
pânză aspră, deși erau zdrenţuiţi. Bunica lui îi cususe ea 
însăşi, şi nu se putea îndura să se despartă de ei. 

Macrae nu se împotrivise, ci doar insistase să îi fie 
spălate acele haine. Veșmintele vechi ale lui Nikolai 
se dovediră numai bune pentru a se cățăra pe catargul 
și parâmele lui Hermes. Marinarii erau destul de aspri, 
dar prietenoși și îl învățară tainele navigării. 

Cât era treaz, învăța una sau alta. Macrae şi Polmar- 
ric îl învăţară istoria Protectorilor şi felul în care putea 
fi folosită magia. I se prezentară și principalele tehnici 

de control. Deși puterea îi era limitată acum, totul 
avea să se schimbe odată devenit bărbat. Dacă știa de 
acum ce înseamnă controlul, avea să-i fie mult mai bine 
pe viitor. 

Nikolai își dăduse şi el seama de anumite tehnici. Al- 
tele îl făceau să îşi țină răsuflarea și să le privească apre- 
ciativ, căci învăţa ceva ce părea cât se poate de potrivit. 

Primise și lecţii de bune maniere şi despre ce presu- 
punea înalta societate. Avea mult de muncă dacă voia 
să fie un gentilom. 

Uneori Nikolai se gândea la misteriosul Duncan, 
care avea să-i fie frate. Oare Duncan ştia ce norocos era 
să aibă un tată, mai ales unul ca Macrae? Nu, un băiat 
care lua de bune mâncarea, hainele și protecţia unui 
tată nu putea să aprecieze cât de norocos era. Deşi nu-l 
văzuse, tindea să-l disprețuiască pe Duncan pentru că 
era moale, dar avea să se străduiască să fie galant de dra- 
gul lui Macrae. 

Macrae insistase că trebuia să observe cu toate simţu- 
rile, atât interioare, cât și exterioare. Unul dintre ele îl 
trezise atât de devreme, își dădu el seama. Nu se auzea 
nimic în bezna de dinainte de ivirea zorilor cu excepția 
zgomotului făcut de apă, a scârţâitului scândurilor navei 
și a ţipătului unui pescăruș. Însă ceva era... în neregulă. 

Nikolai se ridică din pat mai degrabă curios decât 
îngrijorat şi îşi trase hainele vechi pe el. În curând aveau 
să-i rămână mici, căci se îngrășase puțin și se înălțase un 
centimetru faţă de luna trecută. 

Părăsi cabina îngustă desculț şi se sui pe scară până 
la punte. O ceaţă deasă plutea deasupra navei Hermes şi 
a mării înconjurătoare. Un matelot stătea la pupa, iar 
chipul său întunecat de la cârmă era aproape invizibil, 
cu excepţia unei lumini slabe vizibile când trăgea din 
pipă. Nava se mișca foarte încet, înaintând cu grijă, cât 
să rămână stabilă. 

Curios să vadă ce îl făcuse să se trezească, Nikolai se 
duse la proră, sprijinindu-se de balustradă, în vreme ce 
nava se ridica și cobora. Nu vedea la mai mult de câţiva 
metri din cauza ceţii și a întunericului. 


Magie îndepărtată 21 


Oare riscau să se izbească de stânci sau de o insu- 
lx? Nu prea, dat fiind că matelotul cunoștea marea, și 
Inaintarea înceată reducea riscul de a intra în vreo pri- 
mejdie chiar dacă era comisă vreo eroare de navigaţie. 
Uită nervos. Poate că în doi sau trei ani abilităţile lui 
magice aveau să înflorească şi el urma să fie în stare ce 
il deranja. Sau poate că nu. Cum îi spunea Polmarric 
adesea, magia era un fel de a face față lumii, nu o sursă 
de miracole demnă de încredere. 

In față se auzi un pleoscăit. Să fie un banc de pești 
sărind? Era greu să-și dea seama dincotro se auzea din 
cauza ceții. 

Era pe cale să plece și să se întoarcă în pat, când din 
ceață se năpusti o formă întunecată și joasă, cu o viteză 
uimitoare. Era un vas - o galeră purtată de douăspreze- 
ce vâsle care măturau cu furie apa, purtând-o cu repezi- 
ciune spre goeletă. Corsari. 

Nikolai îngheță speriat. Preţ de secole, pirații Coaste- 
lor Barbare nu atacaseră doar nave, ci şi ţinuturi pentru 
a lua sclavi, iar Malta căzuse şi ea pradă de multe ori 
acelor atacuri. Își reveni şi strigă cât îl ţinu gura: 

- Piraţi! 

După ce dădu alarma, se dezlănţui iadul. Acum, că 
fuseseră văzuţi, pirații porniră atacul cu câteva salve 
de muschetă. Nikolai se feri pe când gloanţele intrau 
în lemnul care-l înconjura. Aft, matelotul de strajă, su- 
duia furios în vreme ce trăgea de funia de care era agăţat 
clopoţelul, ca să dea de veste că erau atacați. Bărbaţi pe 
jumătate dezbrăcaţi începură să urce cu repeziciune de 
sub punte, cu armele în mână. 

Când Nikolai se ridică, prora blindată a galerei se izbi 
de Hermes, intrând în carenă, la doar câţiva metri sub el. 
Impactul distrugător îl făcu să își piardă echilibrul. 
Se izbi cu capul de balustradă și îşi pierdu cunoştinţa 
pentru câteva clipe. 

Când își reveni, în jurul lui se dădea o luptă acerbă. 
Un vânt tăios spinteca acum ceața, iar văzduhul se lu- 
minase, scoțând la iveală faptul că cele două nave erau 
legate cu cârlige. Douăzeci de soldaţi cu turbane sau 
poate chiar mai mulţi năvăliseră pe Hermes. Echipajul 

şi pasagerii de pe goeletă se luptau cu săbii, pistoale și cu 
orice altceva putea folosit pe post de armă. Norii de praf 
negru de pușcă făceau ochii să lăcrimeze și plămânii să 
ardă, disperaţi după aer. 

Macrae și Polmarric, care purtau doar cămăși lălâi 
şi indispensabili, erau în iureşul luptei, scoțianul lo- 
vind fără milă cu sabia lui lată, iar Polmarric trăgând 
cu două pistoale. Nikolai voia să se ducă spre Macrae, 
dar era prea slăbit ca să se miște. Inghesuit cum era în 
colțul prorei, urmărea îngrozit lupta și se întreba de ce 
Protectorii nu se foloseau de magie ca să-i pună capăt. 
Cu siguranţă puteau să o facă! Sau poate că acel vânt 
care se întețise era lucrătura lui Macrae? 

Nikolai icni când un corsar îi crestă braţul lui Macrae 
cu sabia lui arcuită. Sângele întunecat stropi cămaşa albă 
a scoțianului chiar când acesta își străpunse atacatorul. 
Polmarric ţinti cu calm și dobori un pirat cu pistolul din 
mâna dreaptă, apoi un al doilea cu cel din mâna stângă. 
În vreme ce piraţii căutau ţinte mai puţin periculoase, 
Polmarric își reincărca arma și Macrae stătea de pază 
deasupra prietenului său. 

Nikolai încercă să se ridice şi aproape leșină din nou 
pe când o durere atroce îi străbătu coastele. Probabil își 
fisurase una când căzuse. Din moment ce nu putea 
să lupte, se strădui să observe lupta, folosindu-se de 
toate simţurile. 

Hermes câștiga bătălia. Câţiva membri ai echipajului 
erau răniţi, dar majoritatea cadavrelor de pe puntea 
mânjită de sânge erau ale piraţilor. Bănuia că atacatorii 
nu se aşteptaseră ca oamenii să se apere cu atâta îndârji- 
re și se întrebau dacă merita. Corsarii preferau să atace 
oameni mai neajutoraţi. 

Pe când fuioarele de ceaţă și fumul se risipeau, un 
alt cârlig se izbi de punte, lângă picioarele lui Nikolai. 
Frânghia care ținuse legată goeleta de galeră se rupse. 
Şi celelalte frânghii se rupseră una după alta, iar galera 
începu să plutească în derivă. 

O altă rafală de vânt umflă pânzele galerei până la tri- 
bord, iar vâslele se zvârcoleau în aer ca picioarele unui 
păianjen. O voce tunătoare de pe galeră zise în arabă: 

Retragerea! 

lIn pirat care suduia se retrase de-a lungul punţii na- 
vri | lermos, uitându-se cu atenţie la echipajul goeletei, să 
nu vină careva după el. Se împiedică de Nikolai, trimi- 
tindu-i o durere cruntă în coaste. Piratul se uită în jos şi 
apoi îl ridică pe băiat cu o mână puternică. 

Uite măcar unul. Vorbea o arabă nord-africană ru- 
„lumentară, pe care Nikolai o auzise în portul Vallettei. 

Nikolai se strădui să scape din strânsoarea piratului, 
«lar atârna neajutorat ca un căţeluş în braţele vânjoase 
ale uriașului. 

Macrae! Macrae! strigă el. 

Scoţianul începu să vină înspre el, dar o altă rafală de 
gloanțe de muschetă se abătu dinspre galeră, și Polmar- 
ue căzu la pământ. Macrae se întoarse și îngenunche 
lingă prietenul lui. Nikolai nu-l mai vedea. 

Galera se îndreptă și pluti la doar câţiva metri de 
Ilermes. Răpitorul lui Nikolai îl strigă pe unul dintre 
piraţii de pe galeră: 

- Prinde- pe ţâncul ăsta! 

Il aruncă pe Nikolai peste bord. După câteva secunde 
ameţitoare de zbor, Nikolai fu prins cu brutalitate și pus 
pe puntea înclinată. Alunecă de-a lungul galerei și se 
izbi de parapetul navei de la tribord. Apa îl împroșca, 
şi icnea din cauza durerii provocate de coastele sfărâma- 
te, temându-se că avea să se înece. 

Trebuia să se lupte cu durerea. Macrae îi spusese des- 
pre asta. Ideea era să se detașeze, să se gândească la dure- 
re ca la ceva îndepărtat care aparținea altcuiva. 

Nikolai se strădui să se detaşeze, iar durerea îl mai 
lăsă puţin. Se clătina pe picioare, disperat să se întoarcă 
la bordul navei Hermes înainte ca navele să se despartă. 

Macrae stătea pe goeletă și se uita încruntat spre 
paleră. Pe când alerga de-a lungul galerei, Nikolai dă- 
dea disperat din braţe ca să-i atragă atenţia scoţianului. 
Cu siguranță Macrae avea un truc magic ca să-l salveze 
pe Nikolai! Era fiul adoptiv al lui Macrae, un mare vră- 
jitor în devenire! 

Macrae se uită fix la el. Apoi se întoarse cu o expresie 
dură ca granitul. 

Nikolai se uită nevenindu-i să creadă cum bărbatul 
care îi promisese protecție şi o familie îl lăsa în acea 
situaţie cumplită. Cuprins de panică, începu să se cațăre 
peste balustradă. Mai bine să rişte să se înece decât să 
moară ca sclav. 

Din nou, îl prinseră două braţe vânjoase. De această 
dată era în strânsoarea căpitanului de pe galeră, reis, un 
bărbat solid cu lanţuri de aur la gât și o privire rece 
ca moartea. 

- Așadar, ne putem mândri doar cu porcușorul ăsta 
amărât, după ditamai atacul. 

- Sunt băiatul unui om bogat, zise Nikolai disperat. 
Tata o să mă răscumpere! 

Căpitanul se uită dispreţuitor la hainele jerpelite ale 
băiatului. 

- Tu? Mă faci să râd! 

-Sunt englez. Scoţian. Tatăl meu, Macrae din 
Dunrath, va plăti ca să mă aibă înapoi. 

Se întreba însă dacă era adevărat. Macrae îl văzuse în 
ghearele corsarilor, dar îi întorsese spatele. Oare ar plăti 
răscumpărarea? 

- Nu ești neam de englez. Căpitanul îl lovi cu mâna 
lui grea într-o parte a capului, făcându-l să îngenunche- 
ze. Arăţi ca un şoarece mulatru de ponton. 

Căpitanul făcu un semn să fie chemat cel care se ocu- 
pa de sclavii de pe galeră, un bărbat cu cicatrice pe față, 
care avea un bici. 

- Puştiul ăsta e prea mic să vâslească, dar poate să 
scoată apa cu găleata. a-l! 

Supraveghetorul îl biciui pe Nikolai pe spate, sfâşi- 
ind pânza cămăşii. Nikolai strigă, căci biciul îi atinsese 
coasta fisurată. 

- Băiete, asta primesc sclavii care nu ascultă, mârâi 
supraveghetorul. Dacă te supui ordinelor, atunci poate 
o să apuci să crești. Treci la scos apa! 

Nikolai se ridică anevoie, fiindu-i tare greu și doar să 
respire. Supraveghetorul îi vâri o găleată în mâini și îi 
arătă tribordul, unde apa stropea gleznele sclavilor 
de pe galeră. Rănit şi dezorientat, Nikolai se supuse, ru- 
şinat de lacrimile care îi brăzdau obrajii. 

Pe când strângea apa și o arunca peste margine, 
Nikolai văzu nava Hermes navigând spre vest. Macrae și 
Polmarric erau în siguranță și îl abandonaseră, fără să 
privească în urmă. Dacă asta înseamnă să fii un Protec- 
tor care jura să apere oamenii, atunci nu voia să mai 
aibă vreodată de-a face cu acel porc. 

Cel care se ocupa de sclavii de pe galeră îi mai biciui 
o dată spatele. 

- Mai repede, altfel te arunc peste bord, să te mănân- 
ce peştii! 

Nikolai își muşcă buzele și se supuse, dar înăuntrul 
lui furia creştea. Macrae îi promisese Paradisul, apoi îl 
trădase. 

Îl trădase! 

Pe când umplea și golea găleata, furia crescu în el 
până îi umplu fiecare părticică din corp. Când simţi 
că nu mai rezista, reuși să continue jurând pe sângele, 
oasele şi bunica lui moartă că avea să iasă viu din scla- 
vie. Într-o bună zi avea să scape. 

Apoi, când avea să fie pregătit, avea să se răzbune pe 
Macrae și pe familia lui. Pe mincinos, pe soția lui fru- 
moasă, pe fiul lui arătos şi pe micuța lor fiică răsfăţată. 

Toţi aveau să îi cadă pradă. 


Cartea a doua 


Fitilul se aprinde 
1752 


capitolul 3 
Londra, 1752 


Jean Macrae se uita mirată la mulțimea din port. 

- A venit toată lumea din Londra să mă conducă? 

- Să ştii că da, zise Lady Bethany Fox pe un ton calm. 
Soarele străluceşte, și profită și ei de ocazia de a-ţi ura 
drum bun ca să se mai distreze. După ce nava o să plece 
din port, mă aştept ca majoritatea să ajungă la careva 
acasă, unde să bea, să mănânce și să se veselească de 
parcă mâine se sfârşeşte lumea. Femeia cu păr cărunt 
o îmbrăţișă pe Jean. Să le spui copiilor că ţin mult la ei. 
Dacă nu eram așa bătrână şi fragilă, aş fi venit și eu. 

- Nu sunt copii, Lady Beth. Până la urmă, se căsăto- 
resc! zise Jean râzând și o îmbrățișă și ea. De ce nu vii? 
Mercury e una dintre navele lui Sir Jasper, așa că vei fi 
tratată ca o regină pe toată durata călătoriei. 

Lady Bethany păru tentată preț de câteva clipe, dar 
scutură din cap. 

- Nu, draga mea, asta e aventura ta, nu a mea. 

Jean se uită cu bănuială la ea. Poate că Lady Beth 
arăta ca o bunică nevinovată, dar era una dintre cele 
mai pricepute vrăjitoare din Europa și conducătoarea 
Consiliului Protectorilor din Anglia. 

- E o aventură? Eu credeam că mă duc într-o călătorie 
ca să asist la căsătoria unor prieteni. 

Femeii mai în vârstă îi sclipiră ochii. 

- Poţi avea oricând parte de o aventură. 

- Sper ca Jean să n-aibă parte de așa ceva, zise Dun- 
can, fratele ei mai mare. Pari așa mică, încât mă apucă 
groaza când mă gândesc că faci singură așa drum lung. 

- O am cu mine pe Annie, călătoresc pe un vas de-al 
lui Polmarric, o să vină cineva în port la Marsilia după 

mine şi ştii foarte bine că nu sunt deloc fragilă! i-o în- 
toarse ea. 

- Într-adevăr, zilele astea te-ai îmbrăcat cu haine ca 
de călugăriță, dar nu mă păcălești tu pe mine, îi zise 
el cu asprime. După isprăvile din trecut, sunt un 
pic neliniștit. 

Ea îi zâmbi. Duncan, care era cu zece ani mai mare 
ca ea, se purta uneori mai mult ca un tată decât ca 
un frate. 

- Nu mai sunt aşa curajoasă ca-n trecut. Acum sunt 
mai mult ca o fată bătrână. 

- Poate că nunta o să-ți deschidă ochii, îi zise fratele 
ei plin de speranţă, și o să fii mai hotărâtă să te măriți. 
Trei bărbaţi distinși, cu dare de mână și numai buni 
de însurătoare, mi-au cerut mâna ta, dar nu i-ai vrut 
pe nici unul. 

Fără să-i mai punem la socoteală pe cei doi bărbaţi 
care o ceruseră pe Jean direct. Despre aceștia nu îi pome- 
nise fratelui ei. Nu avea rost să îl enerveze și mai tare. 

- Duncan, las-o pe Jean în pace, îl mustră pe un ton 
ferm Gwynne, soţia lui Duncan. Mai bine să fie o fată 
bătrână fericită decât o soţie tristă. 

Jean îi zâmbi larg cumnatei sale superbe. 

- Şi, aşa nemăritată, sunt numai bună de dădacă pen- 
tru copiii tăi frumoși. 

Gwynne îi zâmbi și ea. 

- Intocmai. O îmbrăţişă pe Jean. Să te distrezi pe 
cinste! Şi gândeşte-te la noi cei rămași în Dunrathul ăsta 
rece şi bătut de vânturi când tu o să-ţi petreci iarna sub 
razele soarelui Mediteranei. 

Din moment ce Duncan era cel mai priceput vrăjitor 
al vremii din Anglia, era destul de bine în Dunrath, dar 
tot nu putea să fie însorit ca în Marsilia. Jean visă la 
căldură și la ruinele romane. 

- Ce mă bucur că am ajuns la timp! zise Megan, con- 
tesa minionă de Falconer, pe când își făcea loc prin mul- 
time şi o lua pe Jean de mâini. Avem nişte cadouri de 
nuntă pe care vrem să le dai din partea noastră. Mi-a 
dori să pot fi acolo. Se bătu uşor pe burtă. Dar nu e un 
moment prielnic să călătoresc. 

-O să-ți scriu fiecare amănunt, îi promise Jean. După 
„e o îmbrățișă pe Meg, se întoarse spre Simon, contele 
de Falconer. Era omul de nădejde al Protectorilor, şi 
mereu i se păruse ameninţător lui Jean, când era mai tå- 
nâră. Căsătoria cu Meg făcuse din el un om mai tihnit. 

Simon o îmbrățișă doar cu un braţ, pentru că în cea- 
laltă mână căra un coş. 

-O să iau cadourile pe vas, ca să fie puse cum trebu- 
ie. Să le transmiţi toate cele bune lui Moses, lui Lily, lui 
lemmy şi Breedei. 

-Aşa o să fac și promit că îi voi sfătui să viziteze 
Anglia. Simon şi Meg îi salvaseră pe cei patru tineri din- 
tr-un prizonierat crunt, unde practic li se spălase creie» 
rul și fuseseră „fermecaţi“ de un vrăjitor fără scrupule. 
Jean îi ajutase pe cei patru sclavi să își revină după ce 
fuseseră ţinuţi prizonieri şi devenise un fel de mătuşă 
pentru ei. De-abia aștepta să-i vadă din nou, după patru 
ani lungi. Scrisorile nu reușeau să ostoiască dorul. 

Jean îşi luă rămas-bun de la toți, şi trebui să-și înăbu- 
şe câteva lacrimi. Nu mai călătorise niciodată în afara 
Angliei și nici nu mai stătuse departe de familia ei luni 
la rând. 

Insă, pe când stătea pe puntea dunetei și le făcea cu 
mâna tuturor în vreme ce Mercury o lua pe Tamisa, en- 
tuziasmul reuși să înfrângă regretele. Cu excepția revol- 
tei din urmă cu şapte ani, când prinţul Charles Edward 
Stuart distrusese viața ei și pe a majorităţii scoțienilor, 
dusese o viață liniştită. Era pregătită să țină piept lumii. 

Insoţitoarea și servitoarea ei, Annie Macrae, plângea 
cu sughiţuri lângă ea. 

- Îţi pare rău că mergem în Marsilia? o întrebă ea, 
puţin îngrijorată. Poţi să cobori la Greenwich dacă vrei 
să rămâi. 

Annie scutură cu putere din cap. Era o verișoară în- 
depărtată a lui Jean și semăna cu ea, dar era mai înaltă, 
mai plinuţă, iar părul ei era mai degrabă castaniu decât 
roșcat. În valea din Dunrath era considerată o fetişcană 
pe cinste. 

- O, nu, domnişoară Jean, doar mă bucur că plec! Toa- 
te fetele din Dunrath mă invidiază. Dar merită să plâng 

pe săturate când plec în așa o călătorie îndelungată și 
minunată. 

- Cu siguranţă ai dreptate, îi zise Jean și îi întinse 
batista. Nu sunt eu îndeajuns de sensibilă. 

- Asta pentru că sunteţi o eroină, domnişoară Jean. 
Eroinele nu sunt sensibile. 

Jean roşi și se uită din nou la fluviu, văzând cum 
Londra se îndepărta. De la revoltă, oamenii din Dun- 
rath o preţuiau într-un fel ridicol. Nu era vreo eroină. 
Nu gândise limpede, fusese înspăimântată şi disperată, 
şi avusese nevoie de Gwynne și de Duncan ca să scape 
cu toții de o mare nenorocire. 

Remarca lui Annie îi reaminti că aventurile nu erau 
doar înspăimântătoare, ci de-a dreptul periculos de inco- 
mode. Avea să le lase pe seama celor tineri și nesăbuiţi. 


Călătoria fu liniștită şi cam plictisitoare, deși era plă- 
cut să navigheze pe vreme caldă. Jean abia își stăpâni 
entuziasmul când trecură de strâmtoarea Gibraltar și 
intrară în Marea Mediterană. Marea de Mijloc, centrul 
lumii. Chiar și lumina era altfel decât în Anglia - mai 
caldă și mai strălucitoare. 

Jean citi şi vorbi cu alți pasageri şi dormi bine, până 
într-o noapte când fu trezită de zgomotul asurzitor al 
unui clopot de alarmă. Nu putea însemna altceva în 
aceste ape. „Piraţi!“ 

Se dădu jos din patul suprapus, înșfăcă haina care 
atârna în cuierul de pe uşă și îşi luă pistoalele din cufă- 
rul mic. Își petrecu câteva minute încărcându-le în vre- 
me ce Annie se răsuci şi se uită la ea din patul de sus, cu 
faţa palidă în lumina lunii care intra prin hublou. 

- Ce se întâmplă, domnişoară Jean? 

- Probabil au fost văzuţi pirați berberi. Poate că este 
o alarmă falsă, dar să stai aici până văd ce e de fapt. 
Pe când Annie icnea și se băga sub pătură, Jean o zbughi 
din cabina mică și urcă scările. Membrii înarmaţi ai echi- 
pajului se duceau la posturile lor, iar la cele două tunuri 
care se roteau veniseră deja doi oameni să le armeze. 


[a 

Cu pistolul în mână, Jean găsi un loc liniştit lângă 
timonerie, unde nu avea să stea în calea nimănui. Preţ 
de un sfert de oră tensionat, aşteptă alături de echipaj. 

Apoi marinarul care stătea de pază la catargul din 
față strigă: 

- E o navă venețiană de comerţ, nu de pirați! 

- Eşti sigur? îl întrebă căpitanul Gordon. 

Se uita la orizont prin ochean. 

- Da, să trăiţi, nu-i vreo galeră de pirați. 

După ceva vreme, căpitanul morocănos își cobori 
ocheanul. 

- Prea bine. Echipajul care nu era la datorie se poate 
întoarce la somn. 

Flecărind și răsuflând ușuraţi, majoritatea membrilor 
echipajului coborâră. Căpitanul Gordon se ducea spre 
pupa navei, când o văzu pe Jean în umbra timoneriei. 

- Doamne sfinte, domnişoară Macrae! Ce faceţi acolo? 

Jean făcu un semn cu pistolul ce ţintea în jos. 

- Mă pregăteam să-mi apăr puritatea, în caz de nevoie. 

Gordon părea uimit. 

- Ştiţi cum să-l folosiți? 

- V-aș arăta cum, dar s-ar alarma toţi din nou dacă ar 
auzi o împuşcătură. 

El dădu din cap aprobator. 

- Eraţi în Scoţia în timpul revoltei, nu-i așa? De aceea 
sunteţi în alertă şi știți să folosiţi arme de foc. 

- Într-adevăr. Duse pistolul la șold, degetele tremu- 
rându-i, acum că pericolul trecuse. Şi tatăl meu a fost pe 
o navă atacată pe această mare. El şi Sir Jasper Polmarric 
călătoreau împreună. 

- Tatăl tău era în acea călătorie? Din cauza acelui atac 
își ia mereu Sir Jasper măsuri de precauţie. Toate navele 
Polmarric au tunuri în plus, şi trebuie să ne instruim 
echipajul cum să reacționeze în caz de urgență. O să 
avem parte de mai multe exerciţii, acum că am intrat în 
Mediterană. De fapt, plănuiam să ţin unul mâine, și v-aş 
fi sfătuit pe dumneavoastră și pe ceilalți pasageri să nu 
intraţi în panică. 

- Ar fi fost drăguţ, zise ea cu un aer prefăcut. N-o să 
adorm prea ușor după ce-am auzit acel semnal de alarmă. 

- Haideţi să ne plimbăm puţin, îi sugeră el. Îmi place 
să mă asigur că totul e în ordine după fiecare semnal 
de alarmă. În vreme ce Jean îl urma, căpitanul adăugă: 
Doar un tânăr observator neliniștit ar confunda o gale- 
ră venețiană cu o navă de pirați, dar echipajul e foarte 
prudent, acum că suntem în Mediterană. Mai bine să 
avem alarme false decât să ne trezim cu un pirat adevă- 
rat pe cap. 

- Domnule căpitan, aţi fost vreodată pe o navă ataca- 
tă de corsari? 

- Odată, când eram flăcău. Se încruntă. E crunt, şi 
cu atât mai rău dacă sunt luaţi englezi prizonieri. Ţările 
catolice au ordine religioase, ca de pildă trinitarienii, 
care răscumpără sclavi, dar țările protestante nu sunt 
aşa bine organizate. _ 

-Nu ştiam asta. Își aminti când îi povestise tatăl ei 
despre atacul asupra vasului Hermes. Chiar dacă o per- 
soană e răscumpărată, tot îşi va petrece câțiva ani groaz- 
nici ca sclav. Groaznici şi, foarte posibil, fatali. 

-Cu atât mai rău pentru o femeie. Se uită la ea. 
O femeie așa drăguță ca dumneata, cu părul ăsta roșcat, 
ar fi de mare preţ pe pieţele berbere de sclavi. 

Ea râse şi îşi dădu pe spate părul zbârlit de vânt. Nu îl 
pudrase și nu purtase perucă de când părăsise Londra. 
Era mult mai ușor să îl lase așa cum era și să îl prindă 
cu ceva. Marinarii și ceilalți pasageri se obişnuiseră până 
acum cu acea culoare orbitoare. 

-E bine de ştiut că părul roşcat ajută la ceva. 

- Aţi ajunge cu siguranță în haremul unui sultan, zise 
el şi chicoti. Aţi fi ca o bijuterie rară. 

- Voi lua tot ce mi-aţi zis ca pe un compliment. Ajun- 
seseră la prora navei Mercury, așa că reluă: Cred că o să 
stau aici puţin, dacă nu vă deranjează. Îmi place să simt 
vântul biciuindu-mi faţa. 

- Domnișoară Macrae, marinar fac din dumneavoastră. 

Căpitanul Gordon continuă inspecția goeletei. Jean 
se bucurase de compania căpitanului, dar acum voia să 
fie singură. Cel mai bun lucru la această călătorie fuse- 
seră nenumăratele ore în care nu avusese nimic de făcut 
decât să observe vremea. Familia Macrae avea cei mai 


Magie îndepărtată 35 


luni vrăjitori ai vremii - fratele ei era printre ultimii 
dintr-o ramură lungă și distinsă de descendenți. 

Dar controlarea vremii era aproape exclusiv un talent 
| bărbaţilor. O femeie din neamul Macrae ar putea con- 
trola cât de cât fenomenele naturii, dar marii vrăjitori ai 
vremii erau mereu bărbaţi. Era tare nedrept. 

Nu că Jean ar fi fost înzestrată cu puteri magice din 
trupedă pruncie. Mulţi vrăjitori renumiţi îi spuseseră 
„ă avea putere, dar că nu învățase cum să o folosească 
pe deplin. Cu excepţia situațiilor disperate, ceea ce era 
inprijorător şi nesigur. 

Fiind acum la vârsta la care devenea femeie, se gân- 
«lise că în cele din urmă avea să treacă peste probleme 
și avea să înveţe să-şi folosească puterea la fel de ușor 
ca majoritatea Protectorilor. Dar asta nu se întâmplase 
niciodată și aproape că încetase să încerce. Într-o familie 
de vrăjitori, cineva trebuia să fie pragmatic, iar la Dun- 
rath ea fusese acea persoană. Întreținuse domeniile cât 
timp fratele ei călătorise. După căsătoria lui Duncan, so- 
ţia lui, Gwynne, o încurajase pe Jean să studieze magia 
mai în profunzime, ceea ce o ajutase cu cititul în globul 
de cristal şi cu vrăjile neînsemnate. Dar nu avea să fie 
niciodată o mare vrăjitoare. 

Și nu avea să fie nici soția cuiva. Simţise dintotdea- 
una că nu urma să aibă ca soț un Protector. li jurase 
iubire veşnică lui Robbie Mackenzie, prietenul ei din 
copilărie, şi chiar îl urmase în război. 

Of, fusese un flăcău pe cinste, singurul bărbat pe care 
îl iubise. Robbie fusese un muritor de rând, și ea nu 
îi spusese niciodată despre Protectori, gândindu-se că 
puterea ei nu era îndeajuns de mare cât să conteze pen- 
tru căsătoria lor. Dar el murise la Culloden, și, în ciuda 
eforturilor depuse de familie și de prieteni, ea nu întâl- 
nise încă pe nimeni care să-i ia locul în inima ei. 

Nu conta. Era o profesoară bună, trăgea bine și 
era o Macrae până în măduva oaselor, aşa că nu avea 
cum să nu simtă atracţia față de vreme. Spre marea ei 
bucurie, își dăduse seama în această călătorie că avea 
ceva din magia familiei sale. Putea să ajungă deasupra 
cerului ca să simtă vânturile îndepărtate şi furtunile, 

Influențase un pic și vremea. Nu doar datorită noro- 
cului avusese Mercury o asemenea călătorie lipsită de 
probleme. 

Inchise ochii și inspiră vântul din sud și văzu cu ochii 
minţii deșerturile africane pline de mistere, de unde ve- 
nea. Locuri ciudate cu nume ciudate... 

Ar fi trebuit să înceapă să călătorească mai devreme. 


capitolul 4 
Adia, Africa de Vest, 1752 


Adia se îndreptă de spate, căci înțepenise cât plivise la 
cartofi. Familia ei creștea cei mai buni cartofi dulci din sat, 
dar era nevoie de foarte multă muncă. 

—O să mă bucur când Abeje termină iniţierea și se în- 
toarce aici la treabă! 

Mama ei râse. 

—O să fii şi mai fericită când vei fi și tu iniţiată, micuţo, 
dar mai trebuie să aștepți câțiva ani. Se uită la soare. De ce 
nu te joci cu Chike cât timp hrănesc bebelușul? 

Toată oboseala de la plivit se evaporă pe dată. Pe când 
mama ei ducea bebelușul la marginea câmpului, Adia și 
Chike începură să joace piua pe lângă tulpinile de car- 
tofi, alergând doar ca să se amuze. Uneori, Adia îşi lăsa 
fratele mai mic să o prindă, deși avea doar patru ani și 
picioare scurte. 

Peste câţiva ani, Adia avea să se întrebe dacă tipetele lor 
de bucurie aduseseră negustorii de sclavi la ei, dar poate că 
nu. Aceștia se pricepeau de minune să găsească victime. 

Primul semnal de alarmă a venit când s-a uitat în sus 
și a văzut un grup mare de bărbaţi amenințători ieşind din 
pădure, cu sulițele pregătite și tăcuţi. Nu erau din tribul 
Iske, ca ea, ci din altul pe care nu îl ştia. Pe când se uita 
înspăimântată, mama ei îi strigă: 

— Fugi, Adia! Ajută-ţi fratele! 

Mama ei îi făcu semn cu ambele mâini și, folosindu-se 
de puterile ei magice, reuși să stârnească un nor de praf 
gros şi înțepător peste câmp între Adia, Chike și bărbați. 

Apoi luă bebelușul în braţe și o goni spre pădure, neputând 
st facă mai mult pentru copiii ei. 

„Negustori de sclavi!“ Adia îi auzi înjurând şi tușind 
de la praf. Mama câștigase puţin timp în favoarea copiilor. 
Adia se duse glonţ la fratele ei și îl apucă de mână. 

— Vino! icni ea. Oamenii răi o să ne ia! 

Chike alergă cât îl ţinură picioarele, ajutat de Adia, care 
il trăgea de mână. Dacă ar fi fost și iniţiată, altfel ar fi 
stat lucrurile! Era dintr-o familie de preoţi şi preotese, și 
intr-o zi urma să aibă îndeajuns de multă putere să se lupte 
cu oamenii răi, dar acum nu avea la îndemână decât fuga 
şi încăpătânarea. 

Nu erau de-ajuns. Cu un strigăt victorios, negustorii de 
sclavi străpunseră norul de praf şi îi prinseră pe Adia și 
pe Chike înainte ca aceștia să poată ajunge în pădure. 
O loviră pe Adia până căzu la pământ și îi prinseră mâinile 
lu spate. La fel făcură și cu Chike, care plângea înnebunit. 

— Pușlamalele astea n-o să valoreze mare lucru. 

Nu vorbea Iske, dar se asemăna dialectului unui trib 
învecinat pe care Adia putea să-l înţeleagă. 

- Valorează o bară sau două de fier dacă-s în viaţă, așa 
că hai să-i luăm, zise altul. 

Il ridică pe Chike în picioare, în timp ce primul bărbat 
făcu la fel cu Adia. Genunchii și braţele îi sângerau din 
pricina căzăturii. Traficanţii de sclavi făcuseră de mulți ani 
ravagii în rândul tribului Iske și al altora. Nu te mai întor- 
ceai dacă te luau. Vărul ei preferat și cel mai bun prieten 
dispăruse într-o bună zi, luat de negustorii de sclavi. 

În vreme ce bărbaţii îi luau cu forța pe Adia și pe Chike, 
ea se gândi la sclavii tatălui ei, războinici care fuseseră duși 
la războaie tribale, dar nu se compara cu răpitul de copii. 
„Ajută-mă, bunico“, se rugă ea în tăcere. Fusese apropiată 
de mama mamei sale, Monifa, care murise cu un an în urmă. 
Pe când se ruga, simţea atingerea mâinilor bunicii sale. 
„Supravieţuiește, micuța mea. Va fi mai bine în viitor.“ 

Adia închise ochii, mulțumindu-le strămoșilor că le aju- 
taseră pe mama ei și pe bebeluș să scape. Apoi se rugă ca 
tatăl ei şi ceilalți vânători să vină după negustorii de sclavi 
şi să îi salveze pe ea și pe Chike. 

Speranţa se stinse când se alăturară unui grup mai mare 
de negustori de sclavi și fură scoși din valea Iske cea rodi- 
toare. Se îndreptară spre vest, spre marea cea mare. Erau 
zeci de alți oameni prinși și încătușaţi dispuși în șiruri lungi, 
fapt ce făcea scăparea imposibilă. Prima oară când Adia 
văzu un schelet zăcând uitat în pădure, se cutremură la 
gândul că vreun prizonier murise pe acel drum. 

In curând, văzuse atâtea schelete, că abia le mai obser- 
va. Pe măsură ce săptămânile se scurgeau, începea să îi 
invidieze pe cei care muriseră şi nu mai erau nevoiți să 
meargă, să bea apă stătută sau să încerce să rămână 
în viată mâncând o mână de tărâțe fierte pe zi. 

Insă avură parte și de momente mai senine. Un tânăr 
înalt și bine clădit pe nume Mazi era încătușat în spatele 
lui Chike, pe care îl cără ore întregi în fiecare zi. El și Adia 
vorbeau limbi diferite, dar tânărul o asigură că fratele ei nu 
reprezenta o povară. Apoi negustorii de sclavi se întâlniră 
cu alt grup. Unii prizonieri fură vânduți, alții fură daţi la 
schimb, iar Mazi fu luat de ceilalți. Adia îi ducea dorul. 
Era doar cu câţiva ani mai mare ca ea, era aproape un 
bărbat, nu copil, şi ea se simţise mai în siguranţă lângă el. 

Chike muri cu o săptămână înainte să ajungă pe coastă. 
Adia se rugă deasupra trupului său sfrijit, rugându-și 
strămoșii să aibă grijă de spiritul lui, pentru că era tare mic. 
Apoi un bărbat o ridică, și trebui să meargă din nou. 

Dar nu avea să moară. Nu, ea nu. Adia din tribul Iske 
avea să supraviețuiască, şi într-o bună zi avea să găsească o 
modalitate de a-i face să plătească pe cei care îi produseseră 
atâta suferinţă. 


capitolul 5 


Mercury înainta uşor prin portul ticsit din Marsilia, 
iar Jean avu suficient timp să observe totul cu o încânta- 
re crescândă. Reuşi să se abțină să nu ţopăie de bucurie, 
dar ea și Annie stăteau aplecate peste balustradă, sor- 
bind priveliştea din ochi şi mirosind aromele Franței. 

- Nici n-o să ne creadă cei din Dunrath, zise Annie 
fericită. O să le spun nepoților despre călătoria mea 
în Marsilia. 

- Și eu la fel, zise Jean, deşi era mai puţin sigură decât 
Annie că urma să aibă nepoți. 

Soarele se oglindea în mare, strălucind orbitor, și, 
«deși avea o pălărie cu boruri largi, își făcu mâna pavăză 
la ochi ca să vadă oamenii care aşteptau pe mal. Oare 
prietenii ei văzuseră poeleta din timp şi o așteptau? 

- Încercaţi cu ăsta, domnişoară Macrae. Căpitanul 
Gordon își făcu apariţia şi îi dădu ocheanul lui. Poate 
aşa o să vă vedeți mai bine prietenii. 

- Mulţumesc. Jean duse ocheanul la ochiul drept și 
scrută malul. Uite-i acolo! 

Robii se schimbaseră atât de mult, încât poate că nu 
rar fi văzut dacă nu l-ar fi remarcat pe Moses Fontaine 
cel înalt şi negru. Pielea ca abanosul, eleganța de gentle- 
man, prezenţa impozantă şi genele africane îl făceau im- 
posibil de confundat. 

Lily Winters, viitoarea lui soție, îl ţinea de braţ. Când 
ea și prietenii ei fuseseră eliberați din sclavie, era atât de 
fragilă, că părea să leșine în orice moment. Acum era 
fermecătoare și sănătoasă, cu o eleganţă care o egala pe 
a lui Moses. Tatăl ei fusese spițer într-un sat, iar acum 
era o doamnă din cap până în picioare. 

Jeremy și Breeda, ceilalți doi logodnici, se tot mişcau 
de colo-colo cuprinși de agitaţie. Dintre cei patru robi, 
Jeremy fusese în cea mai nefericită situaţie. Fusese co- 
şar, şi, copil fiind, fusese palid și mai tot timpul înfome- 
tat, astfel că lumea se îndoia că avea să ajungă la vârsta 
adultă. Acum era zvelt, puternic și bronzat. Nu avusese 
niciodată nume de familie, așa că își luase numele de 
James King, odată ce își câștigase libertatea. Prietenii îi 
spuneau Jemmy. 

Ultima era Bridget O'Malley, servitoarea irlandeză 
al cărei păr de culoarea morcovului rivaliza cu buclele 
deschise la culoare ale lui Jean. După ce fusese elibera- 
tă, Breeda își dorise cel mai mult să înveţe să scrie şi să 
citească. Jean îi învățase pe ea şi pe Jeremy, iar scrisorile 
pe care și le scriseseră de-a lungul anilor erau o mărturie 

a cât de mult își dăduseră silința cei doi. Jean era de 
părere că ei doi erau o dovadă grăitoare că educaţia în- 
semna mai puţin decât şansa. Breeda și Jemmy fuseseră 
mereu isteți. Odată ce fuseseră eliberați și avuseseră șan- 
sa să se dezvolte, potenţialul lor ieșise la iveală. 

- Vrei să te uiţi și tu? întrebă și îi dădu ocheanul lui 
Annie. 

- N-am știut niciodată că sunt atâtea feluri de oameni 
pe pământul ăsta! exclamă însoțitoarea ei pe când scruta 
portul cu privirea. Piele închisă la culoare, albă, cafenie 
şi toate nuanțele posibile. Şi felul în care se îmbracă! 
Nu-i deloc ca la Dunrath, domnişoară Jean. 

- Să ştii că nu. Jean studie cu nesaț clădirile și dealu- 
rile din jurul portului, gândindu-se că puteai să călăto- 
rești «lupă bunul-plac dacă erai o mătușă necăsătorită. 
Îşi dădu jos boneta şi făcu cu mâna, încercând în ace- 
lași timp să transmită un mesaj nerostit prietenilor ei. 
Fie pălăria, fie gândul funcţionase, căci Breeda o văzu 
și îi făcu şi ea fericită cu mâna, urmată la scurt timp de 
toți ceilalți. 

Parcă durase o veșnicie să ancoreze, dar în curând 
Jean reuși să coboare pe trepină până la mal, în timp ce 
Annie rămăsese ca să vadă cum le erau scoase bagajele. 
Breeda ajunse prima la Jean, iar fetele se îmbrăţişară, 
râseră şi plânseră în același timp. Împrejurările în care 
se cunoscuseră creaseră o legătură foarte puternică între 
ele. Pe când o îmbrăţișa pe Lily, Jean zise: 

- Arătaţi minunat cu toţii! V-a priit traiul în Marsilia. 

-Marsilia şi familia lui Moses. Lily, care fusese orfa- 
nă când ajunsese în robie, se dusese bucuroasă în sânul 
cald şi primitor al familiei logodnicului său. 

- Parcă v-aţi micșorat, domnişoară Jean, zise Jemmy 
cu o licărire răutăcioasă în ochi. Sunteţi micuță rău. 

-Nici dumneata nu ești prea înalt, domnule King, 
i-o întoarse ea. Dar Breeda mi-a scris că ești cel mai cău- 
tat jocheu din sudul Franţei. 

- Da, zise el cu satisfacție. Și devin şi un antrenor 
pe cinste. 

Moses făcu semn spre cele două trăsuri care așteptau 
în spatele lor. 

- Veniți, domnişoară Jean, să vă ducem acasă. 

Fusese dintotdeauna conducătorul celor patru, iar 
acum nu mai era slab și deșirat, ci musculos și puternic. 
Moses se născuse în Zanzibar, fiind fiul cel mare al unui 
negustor viclean care își mutase familia şi afacerea pros- 
peră în Franța când Moses avea șase ani. 

Ca moștenitorul recunoscut al afacerii, Moses primi- 
se o educaţie aleasă și vorbea câteva limbi. Apoi fusese 
răpit şi vândut ca sclav. După ce fusese eliberat, el şi 
familia lui îi găzduiseră pe ceilalți robi, care nu aveau 
unde să se ducă. Cei patru tineri înfloriseră și își reveni- 
seră după perioada de robie, devenind adulţi în adevă- 
ratul sens al cuvântului. 

Restul zilei trecu repede în vreme ce ei se duseră la 
casa familiei lui Moses şi se instalară acolo. Casa imensă 
a familiei Fontaine avea multe curţi cu fântâni şi grădini. 
Moses le spuse că fusese făcută după cea din Zanzibar. 
Jean era vrăjită de cât de minunat se completau interio- 
rul cu exteriorul. Nu ca în Scoţia, unde scopul principal 
al unei case era să țină vremea urâtă la distanţă. 

Părinţii lui Moses o întâmpinară pe Jean de parcă ea 
însăși îi salvase viaţa fiului lor și nu fusese doar precep- 
torul lui. Familia Falconer fusese cea care îl salvase cu 
adevărat; dacă Meg și Simon aveau să ajungă vreodată 
în Marsilia, aveau să fie trataţi regește. Intre timp, fami- 
lia Fontaine își arăta recunoştinţa față de Jean. 

După o cină bogată, cu preparate franţuzeşti și câ- 
teva feluri africane condimentate altfel decât ştia Jean, 
bătrânii se retraseră cu diplomaţie, ca Jean și cei pa- 
tru prieteni ai ei să vorbească în tihnă. Salonul unde 
se strânseră avea un balcon, iar ușile care dădeau în el 
erau deschise lăsând să pătrundă aerul blând al nopții. 
În vreme ce Jean sorbea un vin de Xeres foarte bun, se 
gândi că avea să se atașeze tare mult de stilul de viață 
mediteraneean. 

Mai erau câteva săptămâni bune până la nunţi, dar cele 
trei femei puneau la punct detaliile, făcându-i pe Jemmy 
şi pe Moses dornici să dea bir cu fugiţii. Lui Jean i se făcu 
milă de bărbaţi şi începu să vorbească despre magie. 

- Vad că vă leagă o aură de energie. Vă simțiți tot atât 
de strâns legați ca atunci când erați în Anglia? 

Cei patru se uitară unii la alții. 

- Da, deși e diferit față de perioada când Lord Dray- 
ton ne-a ținut în robie, zise Lily. 

- Și mulțumim lui Dumnezeu pentru asta! adăugă 
Breeda. 

- Suntem mereu conştienţi de sentimentele și de pre- 
zența celuilalt, zise Moses, dar nu a fost nevoie să ne 
unim puterile. 

- Așa că n-am omorât pe nimeni în ultima vreme, zise 
Jemmy cu sarcasm. 

- Mă bucur să aud asta. Mai luă o altă gură de vin, 
ştiind că nu era deloc o glumă. Dar vă pricepeţi de mi- 
nune să vă terminaţi propoziţiile unul altuia. 

Moses ridică din umeri. 

- Domnişoară Jean, suntem legaţi unii de alții. Căsă- 
toria e următorul pas logic. 

Se uită cu afecțiune la Lily. Breeda se întinse după 
mâna lui Jemmy. 

- Ne-am ofili dacă am fi despărțiți. 

Puterea deținută făcea posibilă alăturarea lor intensă 
și specială. Jean văzuse acest lucru la familiile de Pro- 
tectori, la părinţii ei și acum la fratele și la soția lui. 
İl iubise pe Robbie, și moartea lui îi lăsase un gol în 
inimă pe care nici un alt bărbat nu fusese în stare să i-l 
umple. O nenorocise pierderea lui, așa că poate era mai 
bine că nu avea să se căsătorească până la urmă cu un 
Protector. Dacă atașamentul ar fi mai puternic decât cu 
Robbie, atunci pierderea ar fi insuportabilă. 

- Aţi mai studiat magie de când aţi venit aici? Deși, 
personal, nici unul dintre ei nu avea puteri deosebite 
în afară de Moses, când se uneau, lucrurile deveneau 
destul de înspăimântătoare. M-am tot întrebat asta, dar 
nu-i genul de lucru pe care să-l așterni într-o scrisoare. 

-Mai mulţi Protectori francezi au lucrat cu noi, în- 
văţându-ne cum să ne apărăm și să ne controlăm. Lily 
îşi învârti paharul în mâini, cu îngrijorarea întipărită 
pe chip. Acele lecţii au fost binevenite, dar nu am do- 
rit să merg mai departe. Se pare că nu am avut parte 

de o experienţă tare plăcută cu magia serioasă. Îmi 
place să-i ajut pe ceilalți cu poţiunile și cu tincturile mele. 
Este de-ajuns. 

Ceilalţi încuviinţară tăcuți din cap. 

- Domnişoară Jean, nu suntem cu adevărat Protec- 
tori, zise Breeda. Sper ca Lord și Lady Falconer să nu 
lie prea dezamăgiţi când vor afla că nu am mers mai 
departe cu studiul. 

Jean zâmbi rușinată. 

- Nici eu nu sunt cine ştie ce Protectoare, așa că nu 
vă pot certa. Uneori sunt de părere că magia îți dă cam 
mult de furcă şi nu merită. Deși ar putea fi de folos când 
ești la ananghie. 

Discutară apoi despre alte lucruri, până când Breeda 
se ridică, înăbușindu-și un căscat. 

- Acum, mă duc în pat. Mâine vă putem arăta mai 
mult din oraş, domnişoară Jean. Doriţi să vedeţi ceva în 
mod deosebit? Bazilica Notre Dame de la Garde e super- 
bă, și de acolo se vede o panoramă minunată a orașului. 

- Mi-ar plăcea să văd bazilica și alte obiective pe care 
le consideraţi potrivite, zise Jean înainte să adauge: Știu 
că e un lucru pueril, dar vreau să cumpăr și cadouri 
pentru prieteni şi familie. Însă nu e nici o grabă, căci o 
să stau aici luni întregi. 

Lily chicoti. 

- Eu şi Breeda vom fi încântate să te ajutăm să chel- 
tuiești bani. Unul dintre cele mai bune locuri din oraș 
este magazinul Fontaine. Deși afacerea familiei se ba- 
zează mai mult pe import, în urmă cu câţiva ani Moses 
s-a gândit să deschidă un magazin pentru a vinde direct 
clienţilor. Este un mare succes. 

- Şi vei primi reduceri speciale, adăugă Moses. 

- O să plătesc preţul obişnuit, zise Jean cu hotărâre. 
Şi-așa profit de generozitatea voastră. 

- Vom vedea, zise Lily cu viclenie, apoi se ridică și le 
ură noapte bună. 

Breeda și Jemmy o urmară afară din încăpere, ţinân- 
du-se de mână. 

Jean nu voia să se ducă la culcare, așa că își luă paha- 
rul cu vin şi ieși pe balcon. Moses i se alătură. 

- Domnişoară Jean, o să aveți nevoie de cineva care 
să vă ducă în camera dumneavoastră? 

Ea râse. 

- Cred că da. Casa Fontaine este ca un labirint. 

- Vă voi însoți când sunteți gata. Zâmbi, iar dinţii 
albi îi străluciră, în contrast cu pielea închisă la culoare. 
Și vă voi da un ghem de aţă, ca să nu uitaţi drumul 
pe viitor. 

- Să ştii că s-ar putea să am nevoie. Se uită la luminile 
răzlețe ale orașului şi la marea din față. E frumos aici, 
dar nu ţi-e dor de Africa? 

El se sprijini de balustradă, iar chipul lui întunecat 
era scăldat în lumina lunii. 

- Uneori. Eram doar un copil când am plecat din 
Zanzibar, dar m-am dus de două ori cu tata și am stat 
ceva vreme. Deşi şi-a luat numele de Fontaine și tră- 
ieşte ca un gentilom francez, nu vrea să uităm unde ne 
sunt rădăcinile. 

- N-o s-o faceţi. Dar, dacă copiii tăi se vor naşte liberi, 
se va întâmpla asta. 

El oftă. 

- Ştiu. Şi o să fie pe jumătate europeni, prinși între 
două lumi, mai ceva ca mine. 

- Cu toţii suntem străini într-un fel sau altul. Cei cu 
puteri magice stau departe de cei care nu le au. Îşi ter- 
mină băutura dintr-o înghiţitură. Protectorii cu puţină 
putere stau departe de cei care sunt mari vrăjitori. lar 
bărbații şi femeile par să facă parte din specii diferite, 
în cea mai mare parte a timpului. 

El râse. 

- Aveţi dreptate. A fi cu Lily, Jemmy şi Breeda în- 
seamnă pentru mine a fi acasă. Cu toţii suntem străini, 
însă formăm un întreg împreună. 

- E un miracol că dragostea și prietenia au înflorit 
din experiența chinuitoare prin care aţi trecut. Oare ar 
fi fost dispusă să îndure robia dacă astfel i se garanta 
dragostea profundă și îndelungată de care aveau par- 
te prietenii ei? Poate că nu - gândul de a-și pierde su- 
fletul din pricina unui bărbat diabolic ca Drayton era 
prea înfiorător. 

- Ceilalţi au lăsat magia deoparte, zise Moses cu ezita- 
re în glas. Dar în cazul meu nu prea e adevărat. 

Nu era surprinsă de mărturisirea lui. 

- Mereu ai părut cel mai interesat de acest domeniu. 
Ce-ai deprins? 

- L-am rugat pe un căpitan de vas care transportă 
marfă pentru tatăl meu să găsească un şaman african, 
şi asta a făcut. Sekou a stat în Marsilia și mi-a fost învă- 
țător un an şi jumătate. Spunea că trebuie să mă înveţe 
nişte lucruri care vor fi esențiale mai târziu. 

Când tăcu, Jean îl întrebă: 

- Ce-ai învăţat? E diferită magia europeană de cea 
africană? 

- Într-un anumit fel, sunt asemănătoare, dar totuşi 
diferite. Strămoșii sunt foarte puternici în magia afri- 
cană. Vocea îi era din ce în ce mai răsunătoare. Am 
învățat atât de multe, domnişoară Jean! Sekou mi-a 
fost alături într-o iniţiere care m-a purtat în alte lumi. 
Nu fizic, desigur, dar în mintea mea. Totul era atât de 
limpede și de aievea, că mă ardeam dacă atingeam focul. 
Am învăţat de la Sekou că anumiţi șamani africani au 
abilități de lucru cu locul și timpul, fapt de care n-am 
auzit în magia europeană. Nu ştiu dacă am acele puteri, 
dar m-a învățat câteva tehnici, şi exersez zilnic. Nu mi-ar 
fi de-ajuns o viaţă să învăţ tot. Își reveni. lertaţi-mi en- 
tuziasmul. Simțeam nevoia să vorbesc despre asta, dar 
ceilalți nu erau dornici să asculte. 

- Aș vrea să aflu mai multe, dacă ai timp să-mi spui, 
îi zise Jean vrăjită. Soţia fratelui meu e expertă în magie, 
şi n-o să mă ierte dacă pierd o asemenea șansă de a do- 
bândi mai multe cunoștințe. 

- Vă voi spune totul cu dragă inimă. Apoi deveni 
foarte serios. Unul dintre motivele pentru care m-am 
hotărât să învăţ mai mult a fost că vreau să mă folosesc 
de magie ca să mă apăr. Există oameni care văd un ne- 
gru pe străzi și cred că e un numai bun de răpit şi de 
făcut sclav. Am fost atacat de două ori de bande care au 
vrut să mă captureze și să mă vândă ca sclav. Prima oară 
am reușit să scap dând pumni în stânga şi în dreapta. 
A doua oară... Scutură din cap. Fără magie, aș lucra 

acum pe plantațiile de trestie-de-zahăr din Indii. Dar nu 
vreau să am mâinile pătate de sânge. 

Ea tresări la auzul acelei mărturisi rostite pe un ton 
obișnuit. 

- Am auzit că se întâmplă și în Anglia. Nu m-am gân- 
dit că un bărbat care arată ca un gentilom, cum e cazul 
tău, ar putea fi în primejdie. 

- Negrul e tot negru, zise el sec. Restul sunt doar hai- 
ne. Nu le-am spus și celorlalți, deşi poate că Jemmy bă- 
nuiește că am avut parte de necazuri. Nu vreau ca Lily să 
ştie asta... Că a trebuit să omor un om ca să fiu liber. 

- N-o să-i spun. Jean își miji ochii. Dacă vrei iertare 
pentru că ai ucis ca să te salvezi, eu te iert, dacă asta 
contează pentru tine. 

El răsuflă ușurat. 

-Cred că asta voiam. Mulţumesc, domnişoară 
Jean. li oferi braţul. Să vă însoțesc până în iatacul 
dumneavoastră? 

- Vă rog, monsieur Fontaine. Îl luă de braţ. Și nu 
uita de ghemul de aţă pentru plimbările viitoare! 


capitolul 6 


Deși Jean ar fi vrut să stea mai mult de vorbă cu 
Moses despre magia africană, următoarele săptămâni se 
dovediră o învălmășeală de plimbări prin împrejurimi, 
picnicuri, baluri şi pregătiri pentru nunţi. Annie era în- 
soțitoarea ideală, pentru că și ea voia să viziteze totul 
şi era dornică să vadă fiecare biserică sau să meargă pe 
fiecare deluşor. Lily şi Breeda li se alăturaseră, iar Moses 
şi Jemmy veneau și ei când nu lucrau. 

Uneori, în vreme ce se bucurau de zilele blânde și 
însorite, Jean şi Annie se gândeau ce furtuni cumplite 
se abăteau asupra colinelor din Scoţia. Jean simţea niște 
furnicături şi chiar știa cum era vremea în Dunrath, dar 
nu era pe deplin convinsă că avea dreptate. Poate că pur 
şi simplu avea o imaginație bogată. 

Când în sfârşit veni ziua cea mare, cele două nunţi 
fură cu adevărat minunate. Breeda insistase amuzată 

a aibă ceremonii separate, spunând că nu voia ca 
| ily să o eclipseze în ziua nunţi. Dar nu avea de ce să-și 
facă grijă — era superbă, părul ei strălucitor sclipind sub 
vălul din dantelă, iar Jemmy se uita la ea de parcă era 
singura femeie din lume. În jurul lor plutea o aură de 
lumină, iar dragostea lor era vizibilă pentru toţi cei care 
aveau ochi să o vadă. 

In acea după-amiază, se căsătoriră și Lily cu Moses, 
intr-o ceremonie la fel de emoţionantă. Jean plângea 
fără să se ruşineze, aşa cum o făcuse şi în acea diminea- 
tă. În vreme ce se ştergea la ochi, se gândi la ironia fap- 
tului că ambele cupluri îi erau datoare dezgustătorului 
Lord Drayton. Din cauză că fuseseră ţinuţi în robie de 
acel monstru, patru străini se cunoscuseră și creaseră 
intre ei o legătură puternică și trainică. Aceste căsătorii 
fuseseră oțelite. 

După masa bogată de după nuntă dată de părinţii lui 
Moses, care erau peste măsură de fericiți, proaspeţii în- 
surăței plecară la o proprietate privată de la ţară, pentru 
a-și petrece două săptămâni din luna de miere. Acolo 
fiecare cuplu urma să aibă parte de intimitatea de a-și 
analiza noua relaţie, fiind totodată în compania celor 
mai dragi prieteni. 

A doua zi, domnea liniștea în casa Fontaine, căci 
toată lumea își revenea după petrecere, dar Jean se 
trezi vioaie şi hotărâtă. Pe când stătea în pat și sorbea 
din ciocolata de dimineaţă, Annie intră în încăpere 
deja îmbrăcată. 

- Domnișoară Jean, de-abia aştept să mai petrecem o 
zi în tihnă. 

- O zi tihnită ne-a fost de ajuns. Acum vreau să merg 
la magazinul Fontaine. N-am cumpărat încă nimic şi am 
multe cadouri de luat. Jean își termină ciocolata caldă, 
încântată de perspectivă. Vii cu mine? 

- Azi nu, domnişoară. Trebuie să cârpesc haine și să 
trimit scrisori celor de acasă. Annie se duse la şifonierul 
unde erau hainele lui Jean și începu să se uite după îm- 
brăcămintea care trebuia peticită. Mă duc în altă zi dacă 
veţi găsi lucruri drăguţe pe care să mi le pot permite. 

- Prea bine. Jean se ridică şi îşi salvă rochia ei prefe- 
rată verde din stambă din maldărul lui Annie, care tot 
creştea. Pe-asta nu trebuie s-o cârpeşti acum. Funda care 
s-a rupt nici nu se vede. 

Annie pufni, dar se supuse, iar în scurt timp Jean 
era în drum spre faleză, în trăsură cu domnul Fontaine, 
tatăl lui Moses. Era un bărbat masiv, cu Q prezență im- 
punătoare, varianta căruntă a fiului său. În săptămâni- 
le anterioare, când Jean îl întrebase pe Moses despre 
magia africană în momentele de răgaz, aflase că tatăl și 
mama lui aveau ceva puteri. Având o dublă moștenire, 
Moses își depășise ambii părinţi. 

Monsieur Fontaine o ajută pe Jean să coboare din 
trăsură și-i spuse: 

- Vei avea parte de clipe tihnite în această diminea- 
tă. Magazinul e deschis publicului cam tot timpul, dar 
lunea sunt primiți doar negustori și clienţi aleși pe 
sprânceană. Accentul lui african era foarte puternic, dar 
vorbea fluent franceza, şi cu engleza se descurca binişor. 
Poftind-o în clădire, adăugă: Și dumneata eşti o clientă 
foarte specială. 

Magazinul făcea parte din depozitul Fontaine care se 
întindea pe un cvartal întreg în portul Marsiliei. Atelie- 
rul era cu faţa la faleză. Dinspre strada ce trecea prin 
spatele clădirii se găsea o intrare modestă, dar atractivă. 
Lămâii aşezaţi în ghivece încadrau ușa și pe o plăcuţă 
mică din bronz scria „Fontaine“. Lily spusese că, atunci 
când era agitaţie mare, strada era ticsită cu trăsuri 
pline de oameni care veneau să găsească obiecte rare 
și deosebite. 

Odată ajunsă înăuntru, Jean scrută împrejurimile cu 
interes. Încăperea uriașă era împărţită în secțiuni. In- 
tro zi obișnuită, în fiecare zonă era un vânzător care te 
ajuta şi stătea de pază, dar astăzi nu era aproape nimeni 
în magazin. 

- Faptul că ferestrele sunt plasate așa sus fac încăpe- 
rea să fie foarte bine luminată. 

- Şi îi împiedică pe hoţi să intre. Moses a venit cu ide- 
ea când ne-am hotărât să deschidem magazinul. Mon- 
sieur Fontaine luă un coş de răchită dintr-o grămadă 

de lângă ușă şi i-l dădu lui Jean, ca să-și pună produse- 
le dorite. Deși suntem specializaţi în produse africane, 
avem multe lucruri şi de prin alte părți. Alege ce vrei, 
apoi discutăm preţul. 

-Trebuie să-mi promiteţi că nu veţi ieşi în pierdere, 
zise ea cu hotărâre în glas. Familia Fontaine este nume- 
roasă și trebuie să facă bani. 

El zâmbi. 

- Îţi promit că îţi voi cere mai mult decât preţul de 
achiziţie, dar mai puţin decât cel de vânzare. Îţi datorăm 
prea mult. 

- Lord şi Lady Falconer v-au salvat fiul, nu eu. 

- Dar ei nu sunt aici. Vocea i se îmblânzi. Moses mi-a 
zis cât de mult a însemnat pentru patru suflete chinuite 
să fie sub protecția ta. Mi-a spus că tu şi cu Lady Bethany 
Fox aţi fost ca un refugiu pentru ei. l-aţi făcut să se simtă 
din nou oameni. 

Era ceva adevăr în vorbele lui, dar Jean tot se ruşina 
că i se aduceau asemenea mulțumiri. 

- N-am mai făcut niciodată ceva care să-mi dea atâta 
satisfacţie. 

El înclină din cap în semn de salut. 

- O să fiu la birou dacă ai nevoie de mine. Maga- 
zinul nu e deschis pentru publicul larg, așa că nu vei 
fi deranjată. 

Se întoarse și se duse spre birourile companiei. 

Jean se hotări să dea întâi o raită prin magazin ca să-și 
facă o idee înainte să înceapă să cumpere efectiv. Rezis- 
tența îi era pusă la încercare la fiecare pas, căci găsea 
comoară după comoară. Erau materiale textile, mărgele 
şi lucrări din bronz din Africa, mătăsuri, porţelanuri și 
articole lăcuite din China, condimente din Orient, bi- 
juterii din India şi multe altele. Putea să cumpere cado- 
uri pentru toată viața de aici. Îşi dădu jos mănușile ca 
să simtă textura materialelor şi o porni prin labirintul 
format de numeroasele încăperi. 

În colţul din stânga găsi o zonă doar cu nasturi. Erau 
două femei acolo, așa că dădu să se retragă. Femeia mai 
înaltă îi făcu semn să se apropie. 

~ M'selle, dacă v-aţi duce pe la o modistă, ati cumpăra 
asemenea nasturi? 

În palmă avea câțiva nasturi din materiale diferite. 
Unul era din jad, altul din chinovar, iar restul aveau 
modele chinezeşti. 

-Sunt minunaţi! răspunse Jean. Aș fi, cu siguranţă, 
interesată dacă aș fi clienta dumneavoastră. 

Femeia arătă spre etichetele pe care erau scrise prețul 
și originea, aflate lângă fiecare set de nasturi. 

- Sora mea spune că sunt foarte scumpi. 

Jean văzu prețurile și făcu ochii mari. 

- Da, tare scumpi, dar foarte drăguţi. Ar aduce un 
plus de eleganță oricărei rochii. 

-Avem un atelier la Paris, îi explică sora mai scun- 
dă. Venim aici în fiecare an, să găsim lucruri mai rare, 
dar clienţii noştri sunt din pătura de mijloc, nu au așa 
mulți bani. Nu aş vrea să dau o avere pe nasturi cu 
motive asiatice. 

Acele cuvinte erau clar adresate surorii sale. 

- Poate ați putea cumpăra câțiva diferiți, și clienţii 
dumneavoastră să comande mai mulți dacă vor? le suge- 
ră Jean. Cu precizarea că setul nu va fi la fel ca mostra 
dumneavoastră, dar din același material și ar arăta în 
mare parte la fel. Dacă vorbiţi cu monsieur Fontaine, 
sunt sigur că va fi încântat să vă ofere nasturi după un 
asemenea aranjament. 

Femeia mai înaltă căzuse pe gânduri. 

- Cred că e o idee bună. Mulţumesc, m'selle. 

În vreme ce surorile dezbăteau ce mostre să ia, Jean 
se depărtă pentru a se apuca la rându-i de cumpărături. 
Pariziencele crezuseră că era franțuzoaică, ceea ce o în- 
cântă. Săptămânile petrecute la Marsilia îi îmbunătăți- 
seră accentul. 

Intr-o încăpere plină cu obiecte din bronz din Africa 
sau Asia, alese pentru cumnata ei un ceainic chinezesc 
mare cu incrustaţii. Pentru Lady Bethany, bunica ei prin 
alianţă şi prietenă dragă, alese o sculptură din fildeș cu 
rinoceri. Lady Beth spusese odată că rinocerii erau ino- 
rogii africani, iar ei îi plăceau inorogii la nebunie. 

© ând cele două surori plecară cu coșurile pline, lui 
jean îi rămase tot magazinul numai pentru ea. Umplu 
un coș, îl puse lângă ușa care dădea spre birouri și în- 
wepu să umple un altul. Se uita prin zona unde erau 
«xpuse şiraguri de mărgele de inspiraţie africană, când 
un bărbat intră în magazin dinspre depozit. 

Uitând de bunele maniere, se uită încântată la unul 
«intre cei mai arătoși bărbaţi pe care îi văzuse în viața 
«i. Nou-venitul era îmbrăcat cu haine scumpe și elegan- 
te de inspirație europeană, dar trăsăturile pronunţate și 
pielea închisă la culoare îi dădeau de înţeles lui Jean că 
bărbatul provenea dintr-un tărâm mai exotic. Era zvelt 
și înalt puţin peste medie și se mișca asemenea unui 
bărbat care trăia în locuri primejdioase. Şi, oriunde se 
ducea, nu rămânea neobservat de femei. 

Nou-venitul era așa de fascinant, încât lui Jean îi luă 
câteva momente să-și dea seama că era urmat de un 
servitor sau poate un sclav, un african care căra un coș 
pentru stăpânul lui. Gentilomul elegant se uită la câteva 
materiale înainte să pună două în coş, apoi se duse la 
următorul magazin. 

Din moment ce venea spre ea, Jean se concentră asu- 
pra colierelor din mărgele la care se uitase. Erau așa mi- 
nunate și deosebite, încât voia să le cumpere pe toate. 
Nu toate femeile s-ar bucura de bijuterii de o asemenea 
splendoare sălbatică, dar lui Meg, contesă de Falconer, 
avea să-i placă acest colier cu mărgele roşii strălucitoare 
şi cu scoici mici, în timp colierul delicat cu lanţ de ar- 
gint şi pietre preţioase strălucitoare avea să fie numai 
bun pentru mezina lui Duncan. 

Era atât de absorbită de bijuterii, că uitase de străinul 
arătos ~- până când se întoarse şi dădu nas în nas cu el. 
Ea fu împinsă în spate de forţa coliziunii, dar el o prinse 
repede de braţ. 

- Îmi cer scuze, mademoiselle, îi zise el într-o franceză 
ireproşabilă pe când îi dădea drumul. 

Profund conştientă de atingerea lui, îi zise: 

- Vina e a mea, monsieur. Sunt așa vrăjită de comori- 
le Fontaine, că nu m-am uitat pe unde mergeam. 

Doar asta putu să zică fără a se bâlbâi, dat fiind 
că bărbatul era chiar mai copleşitor văzut de aproa- 
pe. Părul negru şi cârlionţat prins în coadă era 
autentic, nu o perucă, iar ochii negri ascundeau mis- 
tere în adâncurile lor. Incercă să-i citească energia, dar 
era ferecată. 

Apoi el îi spuse într-o engleză cu un vag accent: 

- lertaţi-mi îndrăzneala, dar sunteţi englezoaică, nu? 

Franceza ei cam lăsa de dorit, pare-se. 

- Scoţiancă, de fapt, dar sunteţi pe aproape. 

- Scoţiancă? O emoție puternică și greu de descifrat 
i se citi în ochi. Am cunoscut odată un gentilom din 
Scoţia. Macrae din Dunrath. 

- Tata sau fratele meu, zise Jean, bucuroasă că avea 
un motiv să continue conversaţia. 

- Cred că tatăl dumitale, replică el, uitându-se pătrun- 
zător la ea. Ne-am cunoscut în Malta cu multă vreme în 
urmă. Cu siguranţă erați doar o copiliţă pe atunci. Mi-a 
spus că are un fiu, Duncan, și o fată mică şi frumoasă, 
dar nu-mi amintesc numele. Să fiți dumneavoastră sau 
poate aveți o soră mai mare? Ă 

-N-am surori, doar un frate. li zâmbi. Sunt Jean 
Macrae. 

- Pe mine mă cheamă Nicholas Gregorio, zise și își 
miji ochii. Mai trăieşte tatăl dumitale? 

- A murit în urmă cu zece ani. 

- Aşadar, James Macrae a murit, zise Gregorio în- 
cetişor. Ce păcat! Îmi doream să-l întâlnesc din nou. 
Să înţeleg că fratele dumitale e bine? 

- Da, şi are doi copii frumoși. 

- Așadar, familia Macrae are moştenitori. Gregorio 
părea să se uite în gol, de parcă privea în trecut, apoi se 
uită din nou cu luare-aminte la ea. Pot să strâng mâna 
singurei fiice a lui James Macrae? 

Incordarea lui începea să o tulbure, dar tot i se părea 
fascinant. 

- Desigur. 

Întinse mâna dreaptă, gândindu-se că ar fi fost mai 
bine dacă nu şi-ar fi dat jos mănușa. Nici el nu avea 

nimic pe mână, iar atingerea lor părea periculos de inti- 
mă. Dar îi cunoscuse tatăl, așa că nu era chiar un străin. 
li strânse cu fermitate mâna și fu străbătută de un val 
de energie. Întuneric, furie... 
lar lumea din jurul ei dispăru. 


Nikolai încă o ţinea de mână, ceea ce îi încetini 
căderea suficient cât el să apuce să o prindă înainte să 
se prăbușească la pământ. Doamne sfinte, ce ușoară 
cra - un pic mai grea decât un copil! Se uită la faţa mică 
şi palidă. Avea probabil în jur de 25 de ani, dar arăta 
mult mai tânără. Era o copilă manierată şi protejată care 
făcea parte din aristocrația engleză. 

Era tulburat. Fata aceasta nu îl trădase, şi nu ajunsese 
sclav din cauza ei. Dar păcatele tatălui se răsfrângeau 
asupra fiilor şi fiicelor sale. Căci, de prea mulți ani, în 
timpul zilelor fierbinţi și al nopților chinuitoare, plănui- 
se răzbunarea împotriva lui Macrae. Se delectase cu acel 
pând, și uneori simţea că dorința de răzbunare fusese 
cea care îl ţinuse în viaţă. 

Deşi era dezamăgit profund că dușmanul său murise, 
nu era chiar mirat, după atâţia ani. Dar până acum nu 
sosise vremea ca Nikolai să-și facă dreptate. Trebuie să 
tie liber și să aibă putere, ca să pornească în urmărirea 
lui Macrae și a familiei sale. 

În chip paradoxal, venise la depozitul Fontaine ca să 
cumpere cele trebuincioase pentru călătoria la Londra. 
Plănuise această călătorie de ani întregi, căci era în sfâr- 
şit pregătit să pornească în căutarea dușmanului său. 
lar acum fiica dușmanului îi picase în gheare. Poate că 
intensitatea obsesiei sale o atrăsese spre el. 

Acum, că Macrae era mort, trebuia să se răzbune pe 
tiul care devenise acum Macrae din Dunrath. lar fata 
această palidă, care-i căzuse în braţe din pură întâm- 
plare, avea să fie arma lui. O cercetă cu o curiozitate 
crescândă, gândindu-se că trupul ei firav nu cunoscuse 
niciodată primejdia sau munca grea. Rochia ei de un 
verde-deschis îi accentua pielea albă şi delicată. Părul 
era pudrat suficient de mult cât să-i ascundă culoarea. 

Nu se uitase cu luare-aminte la ochii ei. Parcă erau de 
un căprui-deschis. 

Dar era drăguță pentru o fată fragilă şi de sorginte 
aleasă. Deodată, avu o viziune cutremurătoare în care se 
repede asupra ei, sfâşiindu-i rochia scumpă și afundân- 
du-se în trupul ei plăpând şi bine îngrijit. 

Dorinţa arzătoare care îi însoţi nălucirea îl făcu să 
tremure. Trase adânc aer în piept și o puse jos. Nu avea 
să siluiască pe nimeni - nici măcar pe fiica lui Macrae. 

Tano se întoarse și se opri, uitându-se speriat la fată. 

- Căpitane? 

- Ea e fiica dușmanului meu. Determinarea lui Niko- 
lai era de neclintit. Soarta o adusese pe Macrae la el, și 
nu avea să lase să-i scape acest dar printre degete. Mai 
târziu, putea să decidă cum să o folosească în avantajul 
lui. Acum, trebuia să o ducă la corabia lui fără să obser- 
ve careva. E suficient de mică pentru a intra într-unul 
dintre coșurile pentru marfă. Adu unul din depozit, și 
ai grijă să nu te vadă nimeni. 

Tano se uită încruntat la fată înainte de a se supu- 
ne. Nikolai îi mai aruncă o privire, întrebându-se cât 
timp avea să rămână fără cunoştinţă. Folosise multă pu- 
tere - numai gândul la Macrae îl făcuse să clocotească 
de furie. Avusese noroc că nu o omorâse din greșeală. 
De fapt, probabil s-ar fi întâmplat, dacă nu ar fi avut 
scuturi. Până la urmă, era Protectoare. Puterea lui era 
nedezvoltată și suprimată cu fermitate - mai puţin în 
asemenea momente. 

Se întrebă cât de mari erau puterile fetei - scuturile 
păreau îndeajuns de puternice. Dar poate că fusese aju- 
tată. Când Macrae vorbise despre copiii lui, se mândrise 
cu talentul fiului său, dar nu pomenise nimic despre 
fiica lui. Cu siguranță că Jean Macrae nu avea puteri ie- 
şite din comun, dar el nu trebuia să se încreadă în asta. 
Un Protector ţinut prizonier putea fi periculos. 

Tano se întoarse cu unul dintre coșurile mari de ră- 
chită folosite pentru împachetarea obiectelor fragile. 
Nikolai scoase capacul, apoi o ridică pe Jean Macrae 
şi o puse în coș. Încăpu cu chiu, cu vai, cu genunchii 

la piept şi braţele incrucișate. Încă o dată, el simţi un 
junphi neplăcut din cauza a ceea ce făcea. Păruse atât 
„be drăguță și de nevinovată când îi zâmbise, încântată 
„A cunoască un bărbat care îl cunoscuse pe tatăl ei. 

Dar toți cei care trăiau erau rezultatul strămoșilor lor. 
Ar li trebuit să și-i aleagă pe ai ei mai cu grijă. li aruncă 
juste ea boneta care căzuse și puse capacul. 

Crezi că o să rămână trează? întrebă Tano. 

Nikolai îi atinse fruntea netedă și palidă. Era încă 
inconștientă, dar el mai trimise un val de energie, ca să 
we asigure. 

- Atât cât trebuie. 

Acum trebuia să o ducă la corabie. Nikolai trebuia să 
u ducă el însuşi datorită talentului de a-i face pe oameni 
„. nu-l observe. Deși nu devenea invizibil, oamenii se 
uitau pe lângă el. 

- O s-o scot pe intrarea principală. Rămâi aici, ca 
să pot intra din nou. Apoi încheiem afacerea şi ple- 
cam din depozit, ca nimeni să nu ştie că am ieșit şi 
m-am Întors. 

Tano încuviinţă din cap și ridică puţin capacul co- 
şului. ÎL duseră amândoi până la intrare, iar de acolo 
se ocupă Nikolai singur. Deşi Jean nu era grea, coșul 
«ra. Din fericire, Justice era ancorată în apropiere. După 
ce ferecase prizoniera în cabina ofițerului, se întoarse la 
magazinul Fontaine şi îşi termină cumpărăturile cu o 
expresie impasibilă întipărită pe chip. 

După ce ultima cutie fu încărcată, nava plecă, ajutată 
de un curent prielnic. Se pare că zeii erau de partea lui. 


La amiază, când o căută ca să se întoarcă acasă pen- 
tru a prânzi, monsieur Fontaine își dădu seama că Jean 
dispăruse. Găsi coşurile cu produse, dar nici urmă de 
ca. Scotoci peste tot depozitul şi magazinul, întrebă 
de ea în port, dar în zadar. Domnișoara Jean Macrae, o 
tânără domnişoară scoțiană de sorginte aleasă, dispăru- 
se fără urmă. 

capitolul 7 
Adia în Triunghiul Sclavilor 


Fortăreața Coasta Sclavilor în care erau ţinuţi prizo- 
nierii era cea mai impresionantă clădire pe care o văzuse 
Adia în viaţa ei, însă era poarta de intrare în iad. Printr-o 
ușă îngustă, dar suficient de încăpătoare cât să poată tre- 
ce o singură persoană pe rând, sclavii încătușaţi treceau 
încolonați către corabie. Pe când trecea prin ușă, Adia 
știa în sinea ei că nu avea să-și mai vadă niciodată patria. 
„Ie rog, bunico, nu mă părăsi, chiar dacă plec din Africa.“ 

Simţi cum inima i se umflă de bucurie, aşa cum se în- 
tâmpla mereu când îi cerea ajutorul bunicii. Deşi nu pri- 
mise un răspuns rostit cu voce tare, Adia puse în cuvinte 
vorbele bunicii, pe care și le amintea acum cu nostalgie. 
„N-o voi face, copilă. Voi fi mereu alături de tine.“ 

Spiritul bunicii ei o făcu să-și dorească cu obstinaţie să 
supraviețuiască. Călătoria se dovedi un șir nesfârșit de 
orori ce depășeau orice-și închipuise vreodată. Cam unul 
din cinci sclavi murise în timpul traversării. La un mo- 
ment dat, trei bărbaţi se eliberaseră și săriseră peste bord, 
căutând izbăvire în singurul mod posibil pentru ei. 

Doi reușiseră să scape. Al treilea fusese adus la viaţă 
de marinarii care se luaseră cu barca după el. Odată ce 
sclavul ajunsese din nou la bord, fusese biciuit cu cruzime 
pentru că încercase să scape. Cel care mânuise biciul era 
Kondo, un bărbat crud şi viclean ca un șarpe, un african 
de mare ajutor căpitanului. Faptul că el avea pielea la fel 
de neagră ca ea îl făcea mai ușor de urât. 

Deși foamea și disperarea domneau în jurul lor, mai exis- 
tau şi momente binecuvântate de bunătate. O femeie Yoruba 
pe nume Fola avusese grijă de Adia, dormind noaptea lângă 
ea şi asigurându-se că primea și ea din mâncarea aceea 
râncedă. Fără să spună un cuvânt, Adia ştia că fiica Folei 
fusese prinsă şi nu supravieţuise drumului spre coastă. 

Sclavii erau duși pe punte şi încătușaţi în grupuri mici, ca 
să tragă puţin aer în piept. Adia se gândi că era o mișcare 
inteligentă din partea căpitanului, căci, dacă nu s-ar fi des- 
prins fie și doar pentru câteva clipe de duhoarea și de mizeria 

muule stăteau sclavii, foarte putini ar fi supraviețuit trecerii. 
i hluta văzu un membru al echipajului uitându-se printr-un 
obiect ciudat din metal. Observând că era interesantă, ma- 
unul îi spuse: 

l'ătucă, e un cvadrant. Ne spune unde suntem. Vrei 
ul te uiţi prin el? 

Cva-drant, zise ea cu prudență pe când lua obiectul 
m mână. Li asculta pe marinari oricând putea, încercând să 
in'eţe limba. Bunica o asigurase că acest lucru avea să-i fie 
de [olos mai târziu. Se uită prin tubul de metal și se sperie 
„und văzu orizontul şi apusul așa aproape unul de altul. 
Mul-tu-mesc, zise ea și îi dădu obiectul înapoi. 

Bunica o mai sfătuise să fie politicoasă, pentru că astfel 
„uumenii aveau să se arate mai dispuși să o ajute. 

Când ieșea pe punte, constata că marinarii albi erau 
nutați la fel de rău ca sclavii de culoare. Odată, Adia 
vazuse cum căpitanul îl biciuise pe unul dintre marinari 
[ună când nu mai mișcase. Marinarul fusese lăsat să 
wingereze pe punte în timp ce alți membri ai echipajului 
«ulyseseră cadavrele sclavilor care muriseră în timpul nopții. 

In clipa când primul cadavru fu aruncat peste bord, în- 
cepu un șir de pleoscăituri. Adia văzu că peștii cu aripioare 
muri se băteau pe cadavre. 

- Rechinii se ţin după navele cu sclavi, zise Fola fără 
emoție în glas, apoi o luă pe Adia pe după gât, căci începuse 
sc tremure. 

Singura scăpare a Adiei era când visa. Uneori era 
din nou în vale cu familia ei. Râdeau, erau fericiţi și bine 
hrăniţi. Alteori se vedea mare și într-un tărâm îndepărtat, 
fericită din nou, deși viitorul era atât de neclar, încât nu 
îs dădea seama care era motivul fericirii sale. Insă visele îi 
dădeau speranță, iar speranta — putere. 

Luna făcuse un ciclu complet și jumătate din altul când 
ajunseră pe uscat. Adia se trezi, gândindu-se că se schim- 
base ceva. Corabia se mișca așa cum nu o făcuse de când 
porniseră la drum. Cu siguranță ancoraseră. 

Și ceilalți sclavi din temniţă se trezeau și constatau de 
ucelași lucru. Se simţiră cu toții copleșiți de entuziasm. Îndife- 
rent ce nenorociri îi așteptau pe uscat, cu siguranță viaţa avea 
să fie mai bună în aer liber decât pe corabia aia împuţită. 

Când doi marinari coborâră cu oalele pline cu fiertură 
de orez pentru a hrăni prizonierii, cineva întrebă: 

— Unde suntem? 

Marinarul mai tânăr, care nu părea așa îndârjit ca 
restul, le răspunse: 

— In Jamaica. E o insulă bună pentru zahăr. Mai târziu, 
o să fiţi împărțiți în grupuri și duși la piață. 

Adia luă o gură de orez, care azi avea puţin pește în 
ei. Inghiţi încet, deși îi venea să înfulece totul cu poftă. 
În ultimele două săptămâni îi dăduse Folei aproape tot 
orezul ei. Prietena ei era înaltă și puternică şi avea nevoie 
de mai multă mâncare, așa că pe parcursul drumului ajun- 
sese să arate ca un cadavru din cauza foamei. 

— Copilă, trebuie să mănânci, îi şopti Fola când Adia îi 
dădu castronul. 

— Acum, că am ajuns, o să fie mai multă mâncare, zise 
Adia. M-am săturat. E 

Din cauza foamei, Fola se lăsa convinsă foarte ușor. şi 
termină porţia de orez, apoi o mâncă și pe a Adiei. Apoi 
așteptară în întunericul și duhoarea temniţei. În cele din 
urmă, se deschise bocaportul și sclavii fură scoși în grupuri. 
Marinarii se uitau ca uliii ca să nu scape careva, căci un 
sclav aflat așa aproape de uscat putea fi tentat să evadeze. 

Adia miji ochii din cauza luminii orbitoare când grupu- 
lui din care făcea parte i se porunci să iasă. Jamaica asta 
era frumoasă, cu aba turcoaz și munţi verzi si stâncoși care 
înconjurau un golf. Nori mari atârnau pe cer. Plouă putin 
chiar în vreme ce ei erau transportați cu barca spre țărm. 
Se bucură de furtuna scurtă, care mai răcori un pic aerul și 
reuși să înlăture putin duhoarea. 

La țărm, prizonierii erau ţinuţi sub amenintarea pustii 
în vreme ce erau împărţiţi în grupuri de câte zece. Adia 
observă că în fiecare grup erau și bărbaţi, si femei, si mai 
în putere, şi mai slăbiţi, plus un copil sau doi. Doar câțiva 
sclavi fuseseră lăsați la sfârșit, şi printre ei era și Adia. 

Fură mânaţi ca vitele în curtea cu garduri înalte a unui 
negustor, fiecare om din grup fiind înlănțuit de celălalt. 
După ce așteptară îndelung în soarele amiezii, se deschise 
o poartă și pe ea intrară în grabă câţiva bărbaţi albi, dor- 
nici să găsească sclavi pe placul lor. Engleza Adiei nu era 

vtficient de bună ca să priceapă târguiala lor, dar curtea 
w goli curând, căci se cumpărau sclavi grupuri-grupuri, 
lund apoi scoși de acolo ca vitele de noii stăpâni. Sărmanul 
ruj» de cinci din care făcea şi ea parte era ultimul rămas. 
lola fusese inclusă în unul dintre primele grupuri vândute. 
heusiseră şă-și arunce o ultimă privire, apoi Fola dispăruse 
lim curte. Inca o pierdere pentru biata Adia, care se trezi din 
nou singură. Își încleștă maxilarul. Nu avea să plângă. 

Negustorul îl aduse pe unul dintre albi. 

— Harris, este ultima ta șansă, zise negustorul. Ştii că ai 
nevoie de mai mulţi sclavi, şi nu se știe când o să vină 
următorul transport. 

Harris se încruntă. 

— Aştia-s ogârjiti. O să moară înainte să-mi scot pârleala 
de pe urma lor. Se uită la Adia și se apropie de ea, îi luă bărbia 
inmânășiîiînălță capul cu forța. Asta are ceva forță-n ea, dar 
v deșelată și abia peste câtiva ani o să mă pot folosi de ea. 

— Îţi dau un pret bun pe toți. 

— Nu mă interesează decât fata. 

Harris începu să se îndepărteze. 

- i-o vând la trei penny pe kilogram, se oferi negustorul. 

-Doi penny pe kilogram. O să dau un purcoi de bani pe 
orez și carne de porc, ca s-o îngraș. 

Negustorul ridică din umeri și îi desfăcu Adiei cătușele, 
apoi o duse într-o cămăruță, unde Adia fu pusă pe un cân- 
tur. Si astfel, tremurând de furie, fu vândută ca un coș de 
legume. Noua ei viaţă începuse. 

Singurul lucru care o ajuta să nu-şi piardă mințile erau 
vorbele liniștitoare ale bunicii: „Vei muri liberă” 


capitolul 8 


Jean se trezi cu o senzație de amețeală, de parcă se 
mișca totul cu ea. Treptat, își dădu seama că se mișca, 
într-adevăr, corpul săltând şi coborând datorită miş- 
cărilor deja familiare ale unei corăbii. Dar care anume 
şi de ce? 

Deschise ochii și văzu că era întinsă pe un pat în- 
gust, într-o cabină mică. Printr-un hublou intra destulă 

lumină cât să poată vedea în cabina dezolantă. Era răvă- 
şită, avea corpul plin de vânătăi și gura uscată. 

Se dădu jos din pat şi se duse cu greutate până la 
hublou. O linie îndepărtată și întunecată delimita coas- 
ta. Vaporul era deja în larg - prea departe ca să înoate, 
chiar dacă fereastra era suficient de mare cât să poată 
ieși pe ea. După unghiul în care băteau razele soarelui, 
bănuia că era după-amiază târziu. 

Cabina era așa de mică încât, dacă stătea în mijloc, 
putea să atingă toţi cei patru pereţi. Patul era zidit, îm- 
preună cu câteva dulăpioare şi o chiuvetă mică. Lângă 
ea era o carafă bine ţintuită ca să nu cadă pe vreme de 
furtună. Din fericire, era plină cu apă. Bău cu lăcomie 
şi se simţi pe dată mai bine. 

Dulăpioarele erau aproape goale - probabil fostul lo- 
catar luase totul în grabă. In dulapul de sub pat erau câ- 
teva haine bărbătești purtate, dar frumos împăturite, iar 
boneta ei boțită era pusă deasupra. Sub chiuvetă erau 
două prosoape uzate şi un săpun cu formă neregulată. 
Mai era şi o oală de noapte pusă în alt dulap. Nu fusese- 
ră lăsate arme sau alte obiecte interesante. Nimic care să 
îi spună mare lucru despre corabie sau echipaj. 

Incuietoarea de la uşă era solidă, dar simplă. Putea să 
o deschidă cu o agrafă de păr şi cu un strop de magie, 
dar nu avea rost să facă asta acum, când nu avea unde să 
fugă. Chiar dacă se strecura afară şi fura o bărcuţă de pe 
corabie, avea să fie prinsă imediat. Ori asta, ori avea 
să fie folosită pe post de ţintă. 

Cuţitul subţire pe care îl purta ascuns lipit de pulpă 
era încă la locul lui, ceea ce însemna că nu fusese per- 
cheziționată temeinic. Probabil că răpitorul ei nu se 
gândise că o fătucă aşa firavă şi lipsită de valoare putea 
fi înarmată. 

Făcu cei doi paşi înapoi spre pat și se aşeză. Ultimul 
lucru de care îşi amintea era întâlnirea cu bărbatul care 
îşi spunea Nicholas Gregorio. O luase de mână, apoi ur- 
mase un val de energie, și totul se întunecase. Îşi duse o 
mână la cap. Nu avea cucuie și nu o durea nimic. Magia 


o făcuse să-și piardă cunoştinţa. 

Cu siguranță Gregorio era vrăjitor. Dar de ce naiba 
u răpise? 

Stomacul îi bolborosi din nou, aşa că se ridică şi 
deschise hubloul, inspirând adânc aerul proaspăt. 
De obicei, Protectorii nu vorbeau despre ei oamenilor 
uhişnuiţi, cu douăzeci de ani în urmă, Gregorio era 
doar un băiețel. 

Dar avea putere, aşa că era probabil și el Protector. 
Dacă şi părinţii lui erau Protectori, era posibil ca tatăl ei 
A [i vizitat casa unde locuise tânărul Gregorio. Tatăl 
ci şi Sir Jasper Polmarric făcuseră înconjurul Meditera- 
wei în urmă cu douăzeci de ani, căutând Protectori pe 
unde ajungea. Asemenea călătorii erau o modalitate de 
ı păstra legăturile între Protectorii diferitelor națiuni. 

Dacă Gregorio era Protector, de ce ar răpi-o? Protec- 
torii nu-i răneau aproape niciodată pe alții ca ei, cu ex- 
cepţia acelor vrăjitori derbedei. Poate că Gregorio era 
un pungaș. Era mult mai logic asta decât gândul că 
cra un negustor de sclavi. Nu era o asemenea frumuseţe, 
incât să stârnească pe dată în el imboldul de a o răpi ca 
să o vândă pe coasta berberă. Deși căpitanul Gordon 
spusese că părul ei roșcat era o raritate, azi era foarte 
pudrat, şi avea o figură destul de comună. 

Cu siguranţă răpirea avea de-a face cu faptul că 
Gregorio îl cunoscuse pe tatăl ei. Furia mocnea în el 
când o luase de mână. Dar de ce Dumnezeului să fie 
furios pe tatăl ei după douăzeci de ani? James Macrae 
fusese un bărbat blând şi plăcut de toată lumea. Jean și 
Duncan moşteniseră felul de a fi de la mama lor. 

Se relaxă și încercă să scruteze corabia cu ochii minţii, 
dar mai mult ca sigur era protejată. Simţea doar semne 
vagi dinspre echipaj. Pentru a o mia oară, își dorea să fie 
o vrăjitoare mai puternică. 

Mai avea oare sticla de clarviziune la ea? Mereu o 
ţinea într-un buzunar ascuns, cusută în fuste. Atinse 
o cusătură în partea stângă a rochiei. Da, nici aceasta nu 
fusese observată. Scoase punguța în care se afla discul 
lustruit din obsidian. Ea şi cumnata ei învăţaseră să mâ- 
nuiască sticla de prezis viitorul. Gwynne era mult mai 
pricepută ca ea, dar se descurca şi ea destul de bine. 

După ce încâlzi sticla cu palmele, puse o întrebare în 
gând despre situaţia ei. Un val de neliniște trecu prin 
sticlă, și văzu oameni căutând-o. Simţi că monsieur Fon- 
taine trimisese un mesaj proaspeţilor însurăţei, în care 
le spusese despre dispariţia lui Jean. Se încruntă, displă- 
cându-i ideea că prietenii ei nu urmau a avea parte de o 
lună de miere cum meritau. 

Chiar dacă prietenii ei aflau ce se întâmplase cu ea, 
nu puteau face mare lucru. O corabie pe mare era un 
ac într-un car foarte mare cu fân. Poate că un Protector 
iscusit în arta vânătorii, cum era Simon, ar putea să dea 
de ea, dar nici asta nu era sigur. Bănuia că Gregorio se 
pricepea foarte bine să-și acopere urmele. 

Dar Gregorio însuși? Încercă să-i vadă imaginea în sti- 
cla de clarviziune, însă îi apărea foarte în ceaţă, ceea ce 
o irita. Deși simţea că era un bărbat furios şi hotărât, nu 
îşi dădea seama ce intenţiona sau de ce devenise așa. 

Ca întotdeauna când încerca să folosească magia pen- 
tru ceva serios, începu să o doară capul, aşa că ascunse 
discul de sticlă și se întinse pe pat. Își limpezi mintea 
şi încercă să ajungă la Breeda. Ele două se asemănau 
tare mult - și nu numai datorită părului roșcat —, așa că 
Breeda era singura ei şansă reală de comunicare. 

După ce se chinui o vreme, simţi că reuşise să ajungă 
la Breeda, care era încordată din cauza neliniștii. Jean 
încercă să-i trimită un mesaj că era în viaţă şi nu păţise 
nimic rău, dar nu era sigură dacă reușise. Apoi încercă 
să-i contacteze pe ceilalți foşti robi, dar avu chiar mai 
puţin succes. 

Cum nu-i mai rămăsese nimic folositor de făcut, se 
întinse pe o parte şi se culcă. 


Jean își imaginase că Gregorio avea să-şi facă apariţia 
curând, ca să o amenințe, să îi explice sau să o necăjeas- 
că, dar el nu veni. Pe măsură ce orele treceau, îşi dădu 
seama că plictiseala avea să fie o mare problemă în capti- 
vitate. Nu stătuse niciodată locului, să nu facă nimic. 

După câteva ore de trândăvie, era ca un leu în cușcă. 
Şi, cum plimbatul prin cabină nu-i era de folos, făcu 

un efort să se relaxeze și să se gândească la felurile de 
magie care i-ar putea fi de ajutor. 

Inima îi tresăltă când, pe înserat, ușa se deschise, dar 
„au doar doi marinari care îi aduceau masa. Tava era 
dusă de un bărbat cu chipul împietrit, despre care 
nu prea știa de unde se trăgea. Era însoţit de un african 
inarmat care ţinea un pistol îndreptat spre ea. Nu ştia ce 
lemeie periculoasă era de fapt. 

Încercă să-i convingă să vorbească, adresându-li-se în 
«npleză, franceză și latină, dar fără succes. Poate că afu- 
risiţii ăia erau muţi. Faptul că o ignorau era deopotri- 
vă liniștitor şi tulburător. Oare ce intenționa Gregorio 
sa-i facă? 

După ce plecară, își mai temperă neliniștea și se con- 
ventră asupra mâncării. Pe tavă era un bol de lemn cu 
un fel de mâncare lipicios pe bază de orez. Avea câteva 
bucăți de pește și ceapă şi era surprinzător de gustos. 
Mai erau și o bucată de pâine proaspătă și o carafă grea 
din sticlă, cu vin alb. Mâncase mai rău chiar și în casele 
micilor nobili englezi. 

Singurul tacâm era o lingură făcută dintr-un metal 
uşor. Bănuia că temnicerii ei erau prudenţi, dar le lip- 
sea imaginaţia dacă nu își dădeau seama că o carafă din 
sticlă sau un urcior din porțelan putea fi spart și trans- 
format într-o armă. Sau poate că pur şi simplu erau con- 
ştienţi de faptul că asemenea acte de eroism nu aveau 
să-i aducă nimic bun în circumstanţele actuale. 

Fără vreo lumânare sau un motiv ca să stea trează, 
se culcă imediat ce soarele apuse. Cum nu voia să 
doarmă în rochie şi corset, se folosi de hainele pe care 
le găsise în dulăpior. O pereche de pantaloni largi de 
marinar de un albastru spălăcit şi o cămașă albă pătată 
de ceva dubios aveau să fie o pijama decentă. 

Își suflecă pantalonii până la glezne ca să nu se îm- 
piedice în materialul în plus. În talie erau enormi, dar 
aveau o sfoară, aşa că putu să și-i strângă într-atât încât 
să nu-i cadă de pe ea. Își suflecă mânecile ca să aibă mâi- 
nile libere. Deși arăta ca un peticar, se simțea ușurată să 
fi scăpat de hainele ei obişnuite. Ținu asupra ei cuțitul 

şi discul de sticlă, pentru eventualitatea că se ivea un 
prilej să evadeze. 

Dat fiind că dormise pe pietre, covoare din ferigi 
sau buruieni, patul tare i se părea suficient de comod. 
Işi trase pătura pe ea, căci noaptea se făcea răcoare. i 
veni greu să adoarmă, probabil pentru că se odihnise 
mai devreme. 

O corabie cu pânze era un organism viu care emitea 
o simfonie de scârțâituri şi trosnete, dar și un pleoscăit 
ritmic din cauza apei care se izbea de carenă. Se obişnui- 
se cu acele zgomote pe drumul spre Marsilia şi i se păru- 
seră chiar prietenoase. Acum era profund conștientă de 
faptul că acea corabie o ducea departe de tot și de toți 
cei care îi erau dragi. 

Lady Bethany spusese că Jean urma să aibă parte de 
o aventură. Probabil ar fi fost mai îngrijorată dacă ar 
fi simţit că Jean urma să fie ucisă de un pirat răzbună- 
tor, nu? Dacă era doar o „aventură“, atunci ideea era că 
Jean avea să supraviețuiască. Cu speranţa încolţindu-i în 
minte, reuși să adoarmă. 


Preţ de două zile, fusese singură, cu excepţia vizitelor 
scurte pe care i le făceau marinarii care îi aduceau de 
mâncare. Masa de dimineaţă constase dintr-o fiertură 
cu cereale, probabil grâu, cu bucăţi de fructe uscate. 
Și, cu ceai cald de mentă, nu fusese chiar rău. 

Când se sătură să treacă în revistă vrăjile știute, în- 
cercă să-și aducă aminte ce poezii învățase pe de rost. 
Cu siguranţă nu era genul de femeie care să stea închisă 
undeva multă vreme. 

Plictiseala luă sfârşit în a treia zi, când uşa se des- 
chise la amiază, într-un moment când nu se aştepta să 
primească de mâncare. Își ridică privirea, cu simţurile 
în alertă. Nicholas Gregorio era în prag, fixând-o cu o 
privire întunecată și amenințătoare. Deşi purta în con- 
tinuare haine croite impecabil şi cizme lustruite, hainele 
lui nu erau cele ale unui gentilom. Arăta ca un pirat, 
cu capul descoperit şi cu un hanger în mână. Un pirat 
teribil de puternic şi de atrăgător. 


| 

- Aşadar, răpitorul mă onorează cu o vizită. Se dădu 
jos din pat şi rămase cu spatele la peretele exterior 
în vreme ce încerca să-i citească energia. Fără succes - 
era foarte bine protejat de scuturi. Ardea cu o furie moc- 
uită și era cu siguranţă căpitanul corabiei, dar de asta îţi 
puteai da seama dacă te uitai la chipul lui, nu era nevoie 
de magie. De ce sunt aici? 

n ochii lui se vedea o strălucire malefică. 

- Faptul că îți frămânţi mintea cu întrebări e fix ce 
imi doresc. 

-Ce prostie! zise ea cu nerăbdare. M-ai răpit, deși 
sunt o femeie pe care n-ai văzut-o în viaţa ta, și pari hotă- 
văr să-mi distrugi viaţa. Îmi datorezi măcar o explicaţie. 

- Dacă insiști să ştii... Închise uşa cabinei, aceasta 
scoțând un sunet de rău augur. Eşti aici pentru că ta- 
tal tău m-a trădat în cel mai îngrozitor mod cu putinţă. 
Am jurat că mă voi răzbuna pe el și pe familia Macrae. 
Din moment ce a murit, tu și fratele tău trebuie să plă- 
iţi pentru fărădelegile tatălui vostru. 

Jean căscă gura, profund şocată. 

- Dar n-are nici un sens. Tata era ultimul om care să 
trădeze pe cineva. Cu siguranţă te înşeli. 

- James Macrae din Dunrath, nu? Cunoscut și ca 
lord Ballister, cu un fiu și moștenitor pe nume Dun- 
can. Tu însăşi ai confirmat asta. Sau oare în Dunrath 
e alt Macrae care se consideră căpetenie? 

- Nu, recunoscu ea. Dar poate că cineva s-a folosit de 
numele lui. 

El pufni. 

-Şi persoana acea misterioasă are puteri de Protec- 
tor? Te cam agăţi de orice, doamnă. 

Trebuia să admită că o asemenea viclenie era 
improbabilă. 

- Și de ce anume îl acuzi? 

Un muşchi zvâcni pe chipul căpitanului. 

- Minunatul tău tată m-a trădat, și am ajuns sclav din 
cauza lui. Nu există o pedeapsă îndeajuns de aspră pen- 
tru așa ceva. 

Jean era din ce în ce mai șocată. 

- Nu! Tatăl meu nu ar fi făcut niciodată una ca asta! 

- Crezi că nu? Zâmbetul îi era amar. Am fost acolo, 
doamnă. Dumneata nu. 

- Spune-mi ce s-a întâmplat. Cum el nu răspunse, ea 
adăugă: O să trebuiască să mă convingi, ca să pot ac 
cepta o asemenea jignire. Momentan cred că ești dus 
cu pluta. 

- Nu-mi pasă dacă mă crezi sau nu. Mai făcu un pas, 
tiind suficient de aproape cât să o atingă dacă voia. 
O cicatrice abia vizibilă se ducea de la maxilarul stâng 
spre părul negru. i-am spus adevărul doar pentru că 
m-ai întrebat. 

Dacă încerca să o intimideze, făcea o treabă minuna- 
tă. Ea se strădui să se apere, cu mâinile încleştate, dar 
nu era sigură că vraja ei avea să funcţioneze împotriva 
unui bărbat ca el. 

- Căpitane, chiar vreau să ştiu adevărul, spuse ea, în- 
cercând să îşi păstreze cumpătul. Chiar dacă asta îmi va 
întoarce lumea cu susul în jos. Unde l-ai cunoscut pe 
tatăl meu? In ce anume a constat trădarea? 

- M-am născut în Malta şi am rămas orfan de mic, îi 
răspunse el cu voce tristă. În urmă cu douăzeci de ani, 
în cea mai neagră zi a vieţii mele, tatăl tău și prietenul 
lui, Sir Jasper Polmarric, m-au găsit în Valletta și mi-au 
spus că am puteri magice. Mi-au povestit despre Protec- 
tori și mi-au zis că mă vor proteja şi mă vor educa. Gre- 
gorio se strâmbă. Tatăl tău mi-a promis că mă va duce în 
Scoţia și mă va creşte laolaltă cu copiii săi. 

- Da, pare ceva ce ar fi făcut tata. Părinţii lui Jean 
găzduiau adeseori copii ai Protectorilor care aveau ne- 
voie de un acoperiș temporar deasupra capului. Simon, 
Lord Falconer, fusese unul dintre ei, după ce părinții îi 
muriseră. Dar, în vreme ce Simon fusese un frate mai 
mare cam sperios, lui Jean îi era imposibil să şi-l închi- 
puie pe pirat în aceeași ipostază. Şi ce s-a întâmplat de 
n-ai mai ajuns în Dunrath? 

- Pe drumul spre Anglia, corabia a fost atacată de pi- 
raţi berberi. Ochii lui negri mocneau de o furie renăscu- 
tă. Am fost luat prizonier. Când am strigat după ajutor, 
tatăl tău m-a văzut în ghearele piraţilor, dar a plecat. 
Ticălosul de el mi-a întors spatele! 


| 

Jean văzu cu ochii minţii o imagine limpede şi tul- 
| uratoare a unui copil care plângea, în timp ce adultul 
In care avea încredere îl abandona. Imaginea era atât 
de puternică, încât se întreba dacă nu cumva provenea 
„lin mintea lui Gregorio. Dar tatăl ei nu s-ar fi purtat 
na. Nu. 

În bătălie se stârneşte haosul. Poate că nu te-a văzut. 

S-a uitat fix în ochii mei și s-a întors cu spatele, 
„puse căpitanul cu răceală. Și nu era vrăjitor? În săptă- 
manile de dinainte, mi-a dovedit adesea că îmi simţea 
pmezenţa când eram în preajmă. A văzut că eram luat 
st a hotărât că nu merita să riște pentru un amărât ca 
mine, în ciuda a ceea ce-mi făgăduise. 

n voce i se simțea furia copleșitoare, încă puterni- 
«A, în ciuda numeroșilor ani care se scurseseră. Furia și 
mania erau aievea, indiferent de ceea ce se întâmplase. 
Încercând să înţeleagă mai bine, Jean îl întrebă: 

-De ce ești așa înverșunat doar împotriva tatei? 
A încercat Jasper Polmarric să te ajute? 

- Polmarric nu mi-a făgăduit nimic. Avea o expresie 
pruvă întipărită pe chip. Cred că Polmarric a murit în 
„cea zi, dar, dacă a supravieţuit și mai trăieşte, o să-l 
pasesc când mă duc în Londra. 

- L-ai văzut pe Sir Jasper împușcat? îl întrebă Jean 
inmărmurită. 

- Da. Se pare că-l cunoști. A supravieţuit? 

- Da, dar atunci a încasat în spate un glonţ de mus- 
uhetă. Deși tata a reușit să-i salveze viaţa, Sir Jasper nu 
a mai mers niciodată pe picioarele lui. E într-un scaun 
cu rotile. 

Simţi o oarecare satisfacție văzând șocul de pe chipul 
lui Gregorio, dar Jean își dădu seama cu neliniște că 
acesta ar putea fi răspunsul. Auzise cum Sir Jasper fuse- 
se împuşcat în timpul unui atac al piraţilor, căzând, la 
propriu, la picioarele tatălui ei. 

- Poate că tata a fost nevoit să aleagă între siguranţa 
unui băiat şi viața unuia dintre cei mai buni prieteni 
ai lui, zise ea încetişor. Poate că siguranţa întregii co- 
răbii era responsabilitatea lui - era un conducător în- 
născut, un spadasin iscusit și un vrăjitor de ispravă. 

Gregorio mai făcu jumătate de pas în faţă. 

-Crezi că m-aș simţi mai bine dacă aș şti că a făcut 
o asemenea alegere? 

Ea refuză să-și plece privirea. 

- Nu. Dar ştiu că în luptă lucrurile se întâmplă cu o 
repeziciune uluitoare. Deciziile de viaţă sau de moarte 
trebuiesc luate fără să stai pe gânduri. Regretul este un 
lux care vine mai târziu, dacă supraviețuiești. Și care îţi 
bântuie visele pentru totdeauna. 

- Pentru o fată răsfăţată, pari să vorbeşti despre război 
în cunoștință de cauză, îi zise el pe un ton sec. 

Deși ştia că era mai bine dacă o subestima, nu putea 
să treacă acea remarcă cu vederea. 

- Greşesc? i 

- Nu, recunoscu el. In iureșul bătăliei, se întâmplă tot 
felul de lucruri ciudate. Micile detalii se pot amplifica, 
întâmplări însemnate se pot petrece foarte aproape de 
tine, şi totuşi să le ratezi complet. Cred că ai ascultat 
poveştile soldaţilor. 

- Scoţia a trecut printr-un război civil sângeros în 
urmă cu câţiva ani. Cunoşteam mulți oameni care au 
luat parte la acel război. Continuă, schimbând subiec- 
tul: Chiar dacă tatăl meu te-a lăsat intenționat în urmă, 
ceea ce încă mi-e greu să cred, te-ai descurcat binișor, 
zise şi făcu semn spre corabie. Cum de ai scăpat de scla- 
vie şi ai devenit căpitan de pirați? 

- Am condus o revoltă a sclavilor pe o galeră, îi zise el 
cu răceală. Am omorât ofiţerii și echipajul, şi ambarcaţi- 
unea a devenit a noastră. 

Se gândi la lanţurile cu care erau legaţi sclavii galere- 
lor și se cutremură. 

- Cu siguranţă a fost mult mai greu decât pare. 

El își miji ochii. 

- N-am spus că a fost uşor. 

Jane mai avu o viziune, de această dată văzând sânge 
și oţel, pe când bărbaţi neînarmaţi îi atacau pe cei care 
îi capturaseră, încercând cu disperare să se elibereze. 
Bănuia că avuseseră succes datorită bărbatului care stă- 
tea în faţa ei. Era un conducător înnăscut, căci părea 
inteligent, nemilos și puternic. 

Te mai întreb încă o dată ce intenționezi să faci cu 
mine. Bănuiesc că nu vrei să mă omori, căci altfel aş fi 
tust deja moartă. 

- Aşa e. Moartea e ceva prea uşor pentru tine. Se văzu 
pentru o clipă sclipirea dinţilor lui, dar nu se putea spu- 
ne că fusese un zâmbet. Nu m-am hotărât încă. Poate 
pentru răscumpărare? 

Ea ridică din umeri. 

- Poţi încerca, dar familia mea nu e bogată, potrivit 
standardelor aristocrației. Scoţia e o ţară săracă, iar tot 
„e deţine căpetenia Macrae este pentru popor. 

El se apropie şi mai mult de ea, energia lui înghion- 
1ind-o pe a ei aproape ca într-o confruntare fizică. 

- Poate că da, dar Protectorii au, cu siguranță, o avere 
considerabilă împreună. Oare l-ar lăsa pe unul de-al lor 
si sufere ca un câine în captivitate? 

Jean ridică din nou din umeri. 

-O fată bătrână fără cine ştie ce puteri nu e aşa de 
preţ pentru comunitate. Familiei mele îi va păsa, dar 
nu-şi poate permite să se înfometeze ca să mă aducă aca- 
så. N-o să pui mâna pe o recompensă îndeajuns de mare 
pentru a-ţi domoli furia. Lucrurile nu stăteau chiar așa, 
căci Protectorii aveau grijă de ai lor şi dispuneau de re- 
surse importante împreună. Totuşi, consiliul ar putea 
să trimită pe cineva după mine, şi nu sunt oameni pe 
care ţi-ai dori să-i cunoşti decât dacă ai vreo doisprezece 
vrăjitori puternici pe lângă tine. 

- Răscumpărarea n-a fost oricum prima mea alegere. 
Întinse mâna și îşi trecu degetul de-a lungul gâtului ei. 
Cea mai bună răzbunare este să te vând ca sclavă. 

Jane aproape își ieşi din minţi la atingerea lui, care 
prevestea deopotrivă o ameninţare şi o promisiune în- 
tunecată. Bărbatul acesta o putea distruge fizic și psihic 
fără pic de efort. Dar faptul că o atinsese o ajută să-l 
citească mai bine. 

- N-o să vinzi pe nimeni ca sclav, îi spuse ea cu vocea 
lipsită de inflexiune. Urăşti aşa mult sclavia, că nu ţi-ai 
condamna nici cel mai crunt dușman să treacă printr-un 
asemenea coșmar. 

El îşi strânse mâna în jurul gâtului ei cu putere, 
aproape împiedicând-o să respire. 

- Poate că ai dreptate, gâfâi el. Poate că ar fi mai bine să 
te țin prizonieră pe Justice, să te batjocoresc oricând vreau. 

Chiar asta voia să facă, Jean îi simţea dorința şi fu- 
ria care cereau răzbunare pentru tot ce îndurase. Dar 
se mândrea că era puternic, că nu ceda în faţa furiei şi 
a poftei animalice. 

- Nu cred că vei profita de mine. Nu azi. 

Simţi un fior de surprindere, deşi expresia lui era 
neschimbată. 

- Ce nevinovată eşti! izbucni el. De ce să nu te fac a 
mea chiar acum? Dacă n-o să te vând în Tanger, faptul 
că ţi-ai pierdut virginitatea nu-ţi poate afecta valoarea, şi 
mi-ar face o deosebită plăcere să ruinez reputatia fiicei 
lui James Macrae. 

Legătura mentală care o ajutase să afle părerea lui 
despre sclavie îi dădu mai multe informaţii acum. 

- Din cauza lui Ulindi, batjocorirea femeilor lipsite 
de apărare nu e pe gustul tău. 

Când rosti numele, imagini îngrozitoare îi cotropiră 
mintea. O femeie tânără și agilă cu pielea ca scorțişoara 
era atacată de o hoardă de bărbați beți. Era atacată bru- 
tal în timp ce striga deznădăjduită. Loviturile şi şuturile 
îi curmaseră viaţa. 

Gregorio tresări şi se trase de lângă ea de parcă era 
otrăvită. 

- Vrăjitoare afurisită! șuieră el. Eşti fiica tatălui tău - ino- 
cența care ascunde răul. Să fii blestemată, Jean Macrae! 
Se întoarse şi trânti uşa după el, părăsind cabina. 

Aşadar Jean era prizonieră pe un vas numit Justice, şi 
căpitanul voia ca ea să plătească pentru păcatele tatălui 
ei. Se ghemui tremurând în pat. 

Dumnezeu să aibă milă de sufletul ei! 


capitolul 9 


Lui Nikolai îi bubuia inima în piept când închise 
ușa cabinei şi se îndepărtă cu pași apăsați. Femeia aia 

atunsită îl înfuria peste măsură. Ar fi trebuit să-și dea 
mama că o Protectoare nu avea să fie o englezoaică oa- 
miare, oricât de inocentă părea. Poate că ar fi trebuit 
si o înfrunte în ziua când o răpise, fără să-i lase prilejul 
„le « se înarma cu atâta stăpânire de sine. Şi înainte să 
hu timp să îi scotocească prin minte și prin amintiri. 

Uircă scara până la puntea principală, sperând ca 
„berea rece să-i limpezească gândurile. Ce avea să facă? 
IMpă cum bine intuise ea, nu avea să o vândă ca sclavă, 
ih și asta ar fi fost răzbunarea perfectă. Poate că ar fi fost 
In stare să-l supună pe James Macrae la un asemenea 
„lun, dar fata lui nu-l rănise direct, deşi prin venele ei 
„urpea sângele familiei vinovate de soarta lui crudă. 

Cât de multe știa vrăjitoarea scoțiană despre Ulindi? 
Prea multe, din moment ce înţelegea că din cauza lui 
!Jlindi nu putea el să batjocorească o femeie lipsită 
de apărare. 

njurând din nou, luă ocheanul şi scrută orizontul. 
instinctul îi spunea că undeva se afla un vas tocmai bun 
de jefuit - şi avea să-l găsească, fie ce-o fi. 


După ce căpitanul ieşi ca o furtună, Jean se cuprinse 
vu brațele şi se legănă înainte şi înapoi, tremurând. Era 
in ghearele unuia dintre cei mai periculoși şi imprevi- 
zibili bărbaţi din viața ei, care o mai și dispreţuia. As- 
tăzi nu dăduse frâu liber violenței, dar mâine nu ştia ce 
avea să se întâmple. Poate că furia lui orbească avea să-l 
lacă să treacă peste dezgustul pentru viol. 

După ceva vreme de căutări, Protectorii o puteau 
păsi, dar ea nu avea timp, iar familia ei era la mii de 
kilometri depărtare. Dacă voia să supravieţuiască şi să 
se întoarcă acasă, trebuia să se descurce dând dovadă 
de istețime și de ingeniozitate. 

Tresări ca un iepure speriat când auzi cheia învâr- 
tindu-se greoi în broască, dar de această dată era doar 
un membru al echipajului care îi aducea cina, însoțit de 
paznicul lui obișnuit. Din moment ce nu reuşise deloc 
să scoată de la ei vreo informaţie zilele trecute, astăzi nu 
făcu decât să ceară apă caldă ca să se spele. Le vorbi 
în franceză şi apoi repetă rugămintea în engleză, dar 

marinarii o ignorară din nou. Plecară și închiseră bin 
ușa în urma lor. 

După ce termină de mâncat, ușa se deschise din nou, 
şi un marinar pe care nu-l văzuse până atunci îi aduse 
un hârdău mare cu apă. Era și el bine păzit. 

- Merci, zise ea politicos şi îi întinse tava pe care erau 
bolul gol și lingura. 

Nu terminase de băut vinul, așa că păstră paharul. 
Atișă şi un zâmbit ce fusese considerat fermecător în 
unele dintre cele mai renumite săli de bal din Londra. 

Marinarul își plecă privirea rușinat, ca răspuns la 
mulțumirea ei. Era doar un băiat, probabil nici două- 
zeci de ani nu avea. Suficient de tânăr cât să se simtă 
ruşinat de simpla prezenţă a unei femei. Poate că avea să 
şi-l poată face aliat. 

Date fiind împrejurările, nu prea voia să se dezbrace 
ca să se îmbăieze ca lumea, dar reuși să se curețe destul 
de bine cu unul din prosoapele pe care le găsise în du- 
lăpiorul de sub chiuvetă. Apoi se spălă pe păr, îndepăr- 
tând cât mai multă pudră cu putinţă. Dacă trebuia să 
întâmpine necunoscutul, atunci avea să o facă arătând 
ca ea însăşi. 

Ca o scoțiancă roșcată dată naibii. 


Jean se trezi dintr-un somn profund când o bufnitură 
puternică zgudui toată corabia, trântind-o jos din pat. 
Se ridică, înjurând în barbă. Oare nava se izbise de un 
recit sau de vreo stâncă? Nu, auzi strigăte, apoi un alt po- 
top de explozii care zguduiră vasul. Erau salve de tun. 

Se mai auziră câteva salve, de această dată asurzitoare 
şi mai aproape, în vreme ce Justice răspundea la atac. Li 
îngheţă sângele în vene. Dacă nava era grav avariată și se 
scufunda, putea să moară aici, ca un şobolan în cuşcă. 

„La naiba, nu!“ Se încălță cu pantofii ei uşori, apoi 
încercă să deschidă ușa cu agrafa de păr, creând şi o lu- 
mină magică pentru a vedea. Nu avea abilitatea de a face 
cheia să se miște cu puterea minții, dar avea un al șase- 
lea simţ când era vorba despre enigme și de încuietori, 
iar aceasta îi luă doar câteva clipe pentru a o deschide. 

( u cuțitul în mână, micșoră fasciculul de lumină ma- 
„lun și deschise uşa. Coridorul îngust era întunecat și 
vulundat în tăcere, deși deasupra era tărăboi. Nu se mai 
stiu seră ghiulele. Judecând după strigăte și împușcă- 
sut, unii încercaseră să urce la bordul celeilalte nave, 
In echipajele se luptau pe viaţă şi pe moarte. Poate avea 
yu. să scape în iureșul iscat. 

Invocă o vrajă care să o facă să treacă neobservată 
şi w rupse la fugă pe coridor, urcând pe scară şi ajun- 
„iul pe punte cu grijă. Pe cer era o dâră portocalie 
„ue prevestea zorile şi era suficientă lumină cât să-i 
l sluşească pe bărbaţii care se luptau cu săbii și uneori 
„u pistoale. Se adăposti la umbra timoneriei și încercă 

ı a dea seama ce se întâmpla. Spre surprinderea ei, 
„mabia lui Gregorio era un vas european de comerţ 
memănător cu Mercury. Se așteptase ca o corabie de 
piu aţi să arate altfel. 

Dar vasul ușor și îngust de alături era cu siguranță 
o pileră de corsari. Fiind joasă şi lustruită, avea zeci de 
i lavi legați de rame. Anumite porțiuni ale ramelor care 
u eau în afara navei erau rupte în locul unde se izbeau 
„urenele. Așadar, care corabie atacase şi care era victi- 
ma? Oare se atacaseră pirații din greșeală între ei? 

băcălia se purta pe ambele corăbii, iar corsarii purtau 
tibane viu colorate. Erau mai mulţi ca echipajul de pe 
Justice, dar oamenii lui Gregorio, foarte variaţi de fel, se 
luptau cu îndârjire. De fapt, chiar câştigau treptat, uci- 
pându-i pe unii corsari şi împingându-i pe ceilalți spre 
puleră. Gregorio era chiar în iureșul luptei, mişcându-se 
«hhace și cu o cruzime fără margini, pe când dobora 
pirat după pirat. 

Jean se gândise să se strecoare pe celălalt vas înainte 
«le a-şi da seama că era unul de pirați. Acolo, situaţia nu 
wea să i se îmbunătățească. Poate că avea să poată scă- 
pa totuși de pe Justice, profitând de faptul că echipajul 
cra distras. 

Se furișă pe lângă timonerie și se uită la tribord, în 
partea opusă locului unde se dădea lupta. Justice avea 
ancorate câteva bărci, iar cea mai mică era legată un pic 
mai în faţă de locul unde se afla ea. Se apropie. După 

ce aruncă rapid o privire, se hotărî să taie cu cuțitul 
frânghia care ținea legată bărcuţa. Era suficient de mică 
pentru a o împinge peste parapet în apă. Marea era des- 
tul de calmă, și, dacă barca stătea drept, putea să plon- 
jeze în apă undeva aproape de barcă, apoi să vâslească 
departe de Justice. 

Dar oare fuga avea să o ducă într-o situaţie mai bună? 
Când cei de pe Justice aveau să pună capăt luptei, aveau 
să-i remarce dispariția. Odată ce aveau să-și dea seama 
că nu era la bord, aveau să o găsească în scurt timp, căci 
vâslitul nu era cel mai rapid mod de a te deplasa. Chiar 
dacă reușea să evadeze, se condamna singură să moară 
de foame sau de sete. 

Îşi folosi intuiţia. Nu simţi că risca să moară dacă fu- 
gea cu o barcă, așa că merita să riște. Desigur, intuiţia 
îi putea spune şi că nu avea să reușească să evadeze, dar 
era dispusă să încerce. 

Tocmai tăia o frânghie care ţinea în loc bărcuţa, când 
îl auzi pe Gregorio urlând stăpânit de o furie care înghe- 
ță aerul. Curioasă, se duse înapoi la timonerie și văzu că 
el şi cu oamenii lui ajunseseră pe galeră. 

Gregorio și căpitanul corsar strigau amândoi într-o 
limbă pe care ea nu o cunoștea. Cerul se luminase su- 
ficient de mult cât să vadă expresia de pe chipul lui 
Gregorio şi sângele de pe sabia încovoiată. Majoritatea 
corsarilor erau răniţi sau fuseseră luați prizonieri. În cu- 
rând, încăierarea avea să ia sfârșit. 

Căpitanul corsar - căpitanilor li se spunea reis - puf- 
ni dispreţuitor și sări pe culoarul care trecea printre 
băncile unde erau ine aena vâslaşii. Ridică sabia ca 
să-şi doboare sclavul aflat cel mai aproape. Sclavul urla 
şi se dădea în lături, încercând disperat să evite lovitura. 

Gregorio scoase un răpet, sări după reis și îi sfărâmă 
sabia cu a lui. Jean se uita fascinată. Se părea că Grego- 
rio îi apăra pe sclavi! Poate pentru că erau valoroşi. Era 
pe cale să se întoarcă la bărcuţă, când trei dintre corsarii 
rămași se alăturară căpitanului lor, cu toții hotărâți să-l 
ciopârțească pe Gregorio. 

La naiba, căpetenia de corsari scotea un pistol de sub 
mantia ridicată de vânt şi îl aţintea direct spre Gregorio! 

llu trebuia să-i pese, dar fiecare părticică a corpului ei 
tipa că nu trebuia să-l lase să moară. ă 

"e duse în fugă spre parapet, cu cuțitul în mână. Incă- 
n sarea părea să nu mai fie la fel de încrâncenată, așa că 
wu suficient timp să se oprească brusc, să ochească și să 
uunce cuțitul spre gâtul căpeteniei corsarilor. 

Acesta se prăbuși, pistolul descărcându-se în aer, fără 
a râni însă pe careva. În clipa când trupul se izbi de pun- 
u, irei dintre marinarii lui Gregorio ajunseră în dreptul 

pianului lor. Luptându-se pe culoarul îngust dintre 
banci, reuşiră să-i nimicească pe restul corsarilor. 

Cu spatele păzit, Gregorio se întoarse să se uite de 
unde venise cuțitul. Privi înspre ea, dar asta nu însem- 
nu că o recunoscuse. Ea mări efectul vrăjii care o făcea 
invizibilă şi cobori pe puntea navei Justice, în afara razei 
vsuale a căpitanului. Dacă voia să aibă o şansă de a 
«wapa, trebuia să acționeze repede. 

Acum rămăsese fără cuțit, aşa că îi trebuia o armă. 
liecu pe lângă un pirat mort și îi luă sabia. Era subţire 

ı încovoiată, dar suficient de ușoară cât să o poată şi ea 
mânui. Nu era la fel de bună ca un cuţit, dar era mai 
bine cu ea decât cu nimic. 

Începu să taie îngândurată frânghiile care țineau barca. 

Cine naiba fusese? În echipajul lui Nikolai nu exista 
nimeni care să arunce așa cuțitul. Oare copilul era de pe 
corabia corsarilor? 

Apoi silueta mică se întoarse şi dispăru, iar Nikolai 
işi dădu seama că nu era un băiat. 

- Tano, ocupă-te tu acum! 

Moartea căpitanului corsarilor pusese capăt luptei. 
Reis Moulay era un vrăjmașş vechi de-al lui Nikolai, şi își 
dorise să-i curme el viața. Desigur, lupta lor fusese cât 
pe ce să se termine cu moartea lui. Numai Moulay putea 
încălca regulile nescrise și să scoată pistolul. 

Dar de ce oare îl salvase micuța vrăjitoare? Asta dacă 
ca fusese ștrengarul acela mic și ciufulit care azvârlise 

cuțitul. Era de necrezut, dar îi zărise chipul și văzuse 
conturul vag al unei siluete feminine sub hainele lălâi 
de marinar. 

Nikolai sări înapoi la bordul corabiei sale ca să o pă 
sească pe vrăjitoarea scoțiană. Dădu de ea în dreptul 
bărcuţei, tăind frânghiile acesteia. O cosiţă mare și roş- 
cată îi cădea pe umăr, iar mâinile ei mici şi albe mânu- 
iau o sabie de corsar cu o pricepere dezarmantă. 

-Nu te mai obosi, îi strigă el. N-o să pleci de pe 
corabia asta. 

Ea se întoarse, cu sabia în mână. Era o nimcha minu- 
nată pe care nu s-ar fi supărat să o aibă. 

- Să nu te apropii de mine! îi şuieră ea. 

El se opri la distanță de ea, căci nu voia să se apro- 
pie mai mult. Folosea un fel de scut magic. Putea să îl 
doboare, dar trebuia să se folosească şi el de magie. 

Amuzat fără voia lui de acea drăcoaică împielițată 
cu păr roşu care îi ţinea piept, ameninţându-l feroce, 
o întrebă: 

-Unde este acea tânără domniţă pe care am răpit-o 
în Marsilia? 

- Era mai degrabă în mintea ta. Vocea ei tăioasă era 
la fel de diferită ca purtarea și hainele ei. Căpitane, 
nu sunt vreo enplezoaică blajină și inocentă. Am fost 
la luptă împotriva armatei regelui. Când iubitul meu a 
murit, eu însămi am condus oștirea. După Culloden, 
eu i-am adus acasă teferi, de-a lungul unei țări cotro- 
pite de soldaţi englezi care prădau totul în calea lor. 
Mă subestimezi, ca majoritatea, bărbaților. Ea își miji 
ochii. Aş fi putut să te omor. În schimb, ţi-am salvat 
viaţa. Cu siguranţă merit să fiu liberă. 

- De ce să fiu cinstit când deţin puterea? 

Gândindu-se că era puţin probabil ca ea să îl atace, își 
concentră puterea şi înaintă încetișor, ca să-i ia sabia. 

Ea îi tăie un pic încheietura cu lama, aplicând sufi- 
cientă presiune cât să facă sângele să țâșnească, apoi se 
dădu puţin în spate. 

- Nu toată puterea. Pot să te omor până să observe 
vreun om de-al tău ce se întâmplă aici, zise ea zâmbind 


i 

lug Vom afla dacă puterea ta de a ataca este mai mare 
„lu. At capacitatea mea de a mă proteja. 

Mă îndoiesc că ai suficientă putere să ne ţii piept 
miv yı întregului echipaj! 

Ar fi interesant să aflăm. Cobori vârful sabiei. Pro- 
mite mi că voi trăi şi că voi fi liberă, şi, în schimb, îţi 
"ul «rtiţa viața și nu voi trimite vreun Protector pe ur- 
mele tale. 

Nu vreau să te ucid, dar libertatea ta e altă poves- 
1  Scoase o înjurătură în vreme ce își ştergea sângele 
l lu încheietură. Rana nu era adâncă, dar îl ustura ca 
hu urile iadului. Ce te face să crezi că mă voi ține de o 
| omisiune făcută sub constrângere? 

| a râse cu răutate. 

Pentru că ai principii, deși ești un pirat însetat de 
pe. 

|] înjură din nou. Femeia asta știa ce gândea ca ni- 
meni altcineva până acum. Poate cu excepţia bunicii lui. 

Nu prea ai cum să te târguiești. Dacă mă omori, 
ımmenii mei te vor ucide. 

Un bărbat care caută răzbunare cu atâta înflăcărare 
uc cu siguranță un simţ al dreptății, spuse ea direct. 
| lu mi datorezi nimic pentru că ţi-am salvat viața? 

[il se încruntă, displăcându.-i faptul că ea avea drepta- 
t Moulay îşi dăduse seama că, dacă ameninţa un sclav 
lipsit de apărare, Nikolai avea să se înfurie într-atât încât 
ul devină imprudent. 

- Poate aș fi putut să evit glonțul din muscheta lui 
Moulay, căci am supravieţuit multor bătălii asemănă- 
tvare. Dar este posibil și să mă fi ucis, aşa că-ți datorez 
„eva. Insă nu libertatea. Viaţa mea e prea neînsemnată 
pentru ceva aşa preţios. 

Ea strânse din dinți. 

- Măcar ar trebui să mă scoţi din cabina aia, până nu 
innebunesc de plictiseală. 

Aşadar, vrăjitoarea scoțiană era nerăbdătoare de fel. 
(au acel păr roșcat, nu era de mirare. 

- Dacă-mi dai cuvântul că nu vei răni pe nimeni, îţi 
dau cheia de la cabină și libertatea de a te plimba pe vas. 

-Nu mă pui să făgăduiesc că nu voi încerca sā 
evadez? 

-Corabia nu se duce în vreun loc care să-ţi ofere 
libertate, îi zise el tăios. 

- Prea bine, răspunse ea după ce stătu puţin pe gân- 
duri. Dar, dacă salvarea vieţii tale prețuiește așa puţin, 
ce-ar trebui să fac pentru a-mi redobândi libertatea? 

El se gândi că întrebarea era retorică, dar răspunse 
totuşi: 

-Cred că ar ti de-ajuns să salvezi corabia și echipajul 
de pe ea. Acum, dă-mi sabia aia. 

Ea refuză să i-o dea, deşi simţea că puterea scutului 
de protecţie slăbea. 

- Doar dacă-mi dai cuțitul înapoi. A fost făcut special 
pentru mine. 

- Prea bine. Vino să ţi-l iei din grumazul lui Moulay. 

Era o cruzime din partea lui, dar ea nu clipi. În vreme 
ce traversa puntea, zise: 

- Íl ştiai pe căpitanul celuilalt vas? 

- O, da, zise el încetişor. Íl ştiam bine. 

Ea se uită în sus la el. 

-Imi cer scuze că ţi-am răpit plăcerea de a-l ucide 
tu însuţi, zise ea cu o intuiţie stânjenitoare. Cine a ata- 
cat primul? 

- El. Exact cum îmi doream. Ajunseră la parapet. 
Deși cele două corăbii erau una lângă cealaltă, cu care- 
nele lipite, tot trebuiau să aibă mare grijă pentru a sări 
pe puntea galerei. El calculă urcarea și coborârea vaselor 
înainte să sară. 

Se întoarse şi o văzu pe Jean ezitând în vreme ce stu- 
dia distanţa nestatornică dintre cele două nave. Pentru 
o femeie minionă, riscul era mare. E] îi întinse mâna. 

- Vino! 

- Nu-i nevoie. 

Muşchii i se încordară pe când se pregătea să sară. 

- Dacă te împiedici și cazi, o să fii făcută bucăţi între 
carene, îi zise el agitat. la-mă de mână. 

Ea se supuse fără tragere de inimă. Când mâinile 
lor se împreunară, se formă un val de energie, iar el își 

dml seama că acea energie dintre ei mergea în am- 
ju le sensuri. Ea era mult mai puţin rece decât părea. 
|n avea experienţă în luptă, nu era un războinic în- 
daja. Hotărârea ei de a se arăta nemiloasă era ciudat 
dhi termecătoare. 

Jean sări pe puntea galerei și aproape căzu când nava 
« tulică. O ţinu bine până când își recăpătă echilibrul. 

Mulţumesc. 

Îşi trase mâna. El se dădu înapoi, epuizat de interac- 
țiunea lor. Mai bine ar fi eliberat-o, ca să stea liniştit. 
ii asta, ori să o dea rechinilor. Deși rechinii cu sigu- 
nnà nu i-ar mulțumi pentru așa o masă osoasă. 

| «hipajul experimentat al lui Nikolai ștergea deja 
urmele lăsate de luptă. Morţii erau așezați într-o parte, 
unul peste altul. Majoritatea erau musulmani și urmau 
A aibă parte de ritualul religiei lor înainte să fie arun- 
„uţi în mare. Cei capturați erau strânși laolaltă și păziți. 
| «presiile lor mohorâte dădeau de înţeles că auziseră de 
Nikolai şi de Justice. 

Pocnetul de ciocan și daltă pe fier marca loviturile 
Ix ute de fierarul corabiei în vreme ce izbea lanţurile cu 
„are erau încătușaţi sclavii de la galeră. Alți membri ai 
ıı hipajului împărțeau raţii modeste de pâine, brânză și 
here. Sclavii eliberaţi se năpustiră lacomi asupra mân- 
«arii. Vâslașii erau arareori hrăniţi altfel decât la limita 
nubzistenţei. Mai târziu aveau să primească mâncare mai 
bună, dar Nikolai ştia din experienţă că, dacă îi hrănea 
prea mult acum, avea să li se facă rău. 

Majoritatea vâslaşilor erau europeni, deși erau şi 
«aţiva africani printre ei. Unul dintre primii eliberaţi se 
iulică tremurând de pe banchetă și își întinse braţele, 
incântat să se poată mişca liber. Purta doar o bucată de 
pânză, iar sub pielea arsă de soare avea mușchi puternici 
ı proeminenți, iar fața îi era luminată de bucurie. 

- Dumnezeu să vă binecuvânteze, căpitane, zise el în 
iranceză. Ce-o să faceţi cu noi? 

- O să-i vândă ca să scoată profit, bombăni Jean ca 
pentru ea. Vai de ei, amărâţii. 

Nikolai își miji ochii. 

- Priveşte şi învaţă, zise şi îi luă sabia. Dar mai întâi 
recuperează-ţi cuțitul. 

Simţind că picase într-o altă lume, Jean se strecură 
printre vâslași până la cadavrul lui Moulay. Unii dintre 
sclavii eliberaţi o priviră cu gura căscată când își dădură 
seama că era femeie, dar nu scoaseră o vorbă. Mâncarea 
și libertatea erau mai importante acum. 

Mantia splendidă roşu cu auriu din brocart pe care 
o purtase căpetenia corsarilor era năclăită de sânge, iar 
cuțitul lui Jean era în continuare înfipt în gâtul acestu- 
ia. Ochii lui negri se uitau fără ţintă la ucigașul lui când 
Jean se aplecă pentru a-și lua arma înapoi. Străduindu-se 
să rămână impasibilă, scoase pumnalul și şterse sângele 
de pe el pe căptușeala din piele de hermină a mantiei. 

Jean se ridică şi se întoarse, dorindu-și să scape din 
acea casă mortuară. Cabina mică și liniștită care îi fuse- 
se temniţă i se părea îmbietoare acum că știa că nu avea 
să mai zacă închisă acolo. 

Pe când îşi făcea loc printre băncile de vâslași, un alt 
sclav eliberat îi strigă numele lui Gregorio, cu speranța 
întipărită pe chipul chinuit. 

- Ne duceți acasă? 

Vorbea franceză, dar avea accent italienesc, observă 
Jean. 

Deşi era pregătită să se întoarcă la ea în cabină, 
acum curiozitatea o ţintui locului. Rămase într-un loc 
aproape de Justice, ca să poată pleca oricând dacă sim- 
ţea nevoia, apoi se întoarse să vadă cum avea să rezolve 
căpitanul situația. 

Gregorio se duse la capătul zonei de vâslit şi își ridică 
poruncitor braţele, cu sabia luată de la Jean în mână. 

- Vă vom duce la portul din Mediterană care vă con- 
vine celor mai mulți dintre voi, spuse el în franceză, cea 
mai vorbită limbă din Europa. Cei care sunt tot departe 
de casă vor primi bani ca să călătorească restul drumu- 
lui. Se uită de sus în jos la bărbaţii scheletici și sălbăti- 
ciți din faţa lui. Câţiva le traduceau în tăcere tovarășilor 
care nu pricepeau franceză. 

Era cutremurător să te uiţi la Gregorio și să-ţi dai 
seama că fusese sclav pe o galeră, ca acești bărbaţi. 

lira cutremurător și tulburător gândul că fusese legat, 
¿u doar o cârpă care să-i acopere trupul ars de soare 
şi sfrijit, 

Un bărbat cărunt se uita la încheieturile lui pline de 
cicatrici adânci de la anii în care stătuse încătușat. 

- Dar aceia dintre noi care nu au casă? îl întrebă el cu 
voce răguşită. 

Poate că nu se aştepta cu adevărat la un răspuns, dar 
Gregorio zise: 

- Există o alternativă. Vă pot duce pe insula Santo- 
la. Este locuită aproape în întregime de sclavi eliberați, 
deopotrivă bărbaţi şi femei. Cu toţii sunt bine-veniţi pe 
Santola, indiferent de trecutul lor. Ca să aveţi un aco- 
periş deasupra capului, trebuie să-i acceptaţi pe ceilalţi 
uşa cum o fac şi ei. Trebuie să și munciţi, dar ca oameni 
liberi, nu ca sclavi. Puteţi să staţi cât doriţi. Dacă vă 
hotărâți să plecaţi vreodată, veţi fi duși pe continent cu 
următorul vas disponibil. 

Vorbele sale iscară rumoare în rândul sclavilor de pe 
paleră, iar cuvântul Santola era repetat în șoaptă. Jean se 
uită la chipurile și la aurele oamenilor şi simţi că mulți 
dintre ei, poate o treime, erau încântați de ideea unui 
cămin unde ruşinea sclaviei nu avea să conteze. Dar 
unde era Santola? Nu auzise niciodată de acea insulă. 

Unul dintre sclavi se ridică și se duse cu paşi 
apăsaţi spre grupul de prizonieri. Pe spate avea cica- 
trici înfiorătoare. 

- Vorbiţi despre viață. Acum, că sunt liber, mă intere- 
sează doar moartea. Moartea lui! 

Cu ochii plini de o furie oarbă, se năpusti asupra 
celui mai bine îmbrăcat dintre prizonieri şi îşi puse 
mâinile în jurul gâtului său, doborându-l la pământ. 
Gărzile îl luară pe sclavul de pe galeră de pe corsarul 
care se zbătea. 

- Abţine-te! Te asigur că se va face dreptate. Grego- 
rio trecu cu privirea de la un sclav la altul, zăbovind la 
fiecare în parte. Voi, care aţi fost victimele lor, veți spune 
care dintre corsari au fost cu adevărat cruzi, care a făcut 
doar ce i s-a cerut şi care s-au arătat milostivi. Făcu semn 
spre bărbatul care fusese atacat. Să începem cu el. 

- Hassan supraveghea sclavii, mârâi un bărbat. i plă- 
cea să ne biciuiască. 

- L-a omorât pe băiatul grec fără nici un motiv, şuieră 
altul. 

- Daţi-l pe mâna noastră, să-l pedepsim! 

- N-are nimeni nimic bun de zis despre Hassan? 
întrebă Gregorio cu voce calmă. 

Se auziră voci înfundate, dar nimeni nu dădu vreun 
răspuns concret. Gregorio făcu un gest cu sabia, iar 
oamenii lui îl duseră pe Hassan în capătul îndepărtat 
al balustradei. 

- Dar el? 

Arătă cu sabia spre alt corsar, un bărbat slab, cu 
teama sădită în ochi. 

Unul dintre marinarii de pe Justice îl aduse pe băr- 
bat în față, ca să fie judecat. La început, nimeni nu scoa- 
se o vorbă. Apoi, unul dintre vâslaşi zise fără tragere 
de inimă: 

- Nazeer îmi dădea apă în plus când Hassan nu era 
atent. 

Câţiva încuviinţară din cap. 

- Odată, Hassan i-a cerut să mă biciuiască, dar Nazeer 
nu m-a lovit foarte tare, adăugă altul. 

- Nu-i plăcea să ne rănească, aprobă alt bărbat. Oda- 
tă, am leșinat, şi Hassan m-ar fi aruncat peste bord, dar 
Nazeer a zis că mai pot fi de folos ani bun. Mi-a dat pâi- 
ne şi o bucată din peștele lui şi m-a lăsat să-mi revin. 

- Aşadar, nu e hain. Gregorio arătă un alt loc lângă 
balustradă, iar Nazeer fu dus acolo. 

Jean se uita vrăjită cum fiecare corsar era adus în fața 
sclavilor eliberaţi. Unii vâslaşi voiau să se verse cât mai 
mult sânge cu putinţă, dar Gregorio insista cu întrebă- 
rile până cădeau în mare de acord asupra comporta- 
mentului fiecăruia dintre corsarii care supraviețuiseră. 
Câţiva oameni se alăturară lui Nazeer, căci fuseseră 
buni la suflet când avuseseră ocazia. Despre mulţi nu se 
putu spune ceva cu certitudine. 

Corsarii rămași, cam o treime dintre prizonieri, era 
acuzaţi de violenţă și brutalitate. Fură acuzaţi de mulţi 

«le comportament agresiv. Sclavii care supraviețuiseră 
vorbeau și în numele morţilor care căzuseră victime. 

După ce ultimul corsar fu judecat, Gregorio le spuse 
prizonierilor: 

- Voi, cei care aţi fost buni la suflet, vă veţi întoarce la 
un port berber. Vă sugerez să vă găsiţi de lucru ceva cu 
totul diferit. Dacă mai dau de voi pe o navă de sclavi, 
nu voi mai avea deloc milă. lar restul... Se uită cu cru- 

ume la corsarii care fuseseră acuzaţi de violență. Să-i 
dați pe mâna sclavilor eliberați. Câte unul pe rând. 

Hassan, cel care supraveghea sclavii, fu aruncat pe 
culoarul dintre băncuţele vâslașilor. Urlă şi încercă să 
Iugă, dar în câteva secunde se făcu nevăzut sub o masă 
furioasă de sclavi care strigau. 

Țipetele lui încetară brusc. 

Jean simţi că i se face rău, așa că se întoarse și se 
depărtă împleticindu-se pentru a trece pe Justice, fără a-i 
păsa că ar putea să cadă între nave. Cobora scara care 
ducea la cabine, când Gregorio o ajunse din urmă. 

- Nu eşti de acord cu judecata mea? o întrebă el 
cu calm. 

Jean se opri pe scară și încercă să gândească limpede, 
străduindu-se să-și alunge din minte imaginile cu lovitu- 
rile pline de furie ale vâslașilor. 

- N... nu ştiu. Supraveghetorul și mulți dintre cei 
aflaţi în subordinea lui au comis fapte îngrozitoare. 
Bănuiesc că e drept să lași victimele să-i pedepsească. 
Dar nu pot privi aşa ceva. Mi se pare greşit că nu au fost 
duși în fața unei instanţe de judecată. 

- Ai vorbit ca o englezoaică sadea. Nici un tribunal 
n-ar da un verdict mai bun decât cel acordat de victime, 
iar executarea lor imediată va face economii la mâncare. 
Ochii lui negri licăreau de amuzament. li plăcea să o 
şocheze. Vor muri repede, continuă el. Mi se pare mult 
mai milos decât ce au făcut mulți dintre ei. 

- De ce nu-i spânzuri sau nu-i împuști? Mi s-ar părea 
şi mai rapid. 

El scutură din cap. 

-Sclavii de pe galeră au fost total lipsiţi de putere 
din clipa în care au fost luați prizonieri. Azi au din nou 
puterea în mâini. 

Ea auzi strigătele vâslaşilor, pe când un alt corsar con- 
damnat le era dat pe mână. 

- Înţeleg, dar mi se pare aşa... barbar. 

Pe chipul lui apăru un zâmbet batjocoritor. 

- Sclavia e cruzimea adevărată. Faptul că un om pre- 
tinde că are dreptul de fi stăpân peste cineva este un 
atront adus unui Dumnezeu binevoitor, dacă există 
așa ceva. 

Dat fiind trecutul lui, nu-i putea condamna erezia. 
Din moment ce părea dornic să vorbească, îl întrebă: 

- Unde-i Santola? i 

- la cina cu mine astă-seară în cabină, replică el. Iti 
voi răspunde la anumite întrebări. Dar acum trebuie să 
mă duc să văd cum sunt sfârtecaţi oameni. 

Se intoarse pe galeră. li plăcea, cu siguranţă, să aibă 
ultimul cuvânt. Dumnezeu îi era martor că ei nu îi ve- 
nea nici un răspuns în minte. 

Cobori la cabine, simțindu-se epuizată. Așadar, tre- 
buia să cineze cu răpitorul ei. Din moment ce avea doar 
o rochie, nu trebuia să-şi facă griji în privinţa a ceea ce 
avea să îmbrace. 


capitolul 11 


Adia 
Viaţa pe plantație în Jamaica 


Cel mai ciudat lucru la viaţa de sclav era că, în anumite 
privințe, era o viaţă simplă. Sclavii de la moșia Harris ve- 
neau din multe locuri, dar împreună formau un nou trib, 
1ar cei care ar fi fost dușmani de moarte în Africa deveniră 
prieteni aici. În ciuda muncii grele, existau și momente de 
bucurie şi prietenie sinceră. Copiii pliveau cu săpăligi, dar, 
când era mai puţină muncă, râdeau si se jucau, nefiind 
diferiti de copiii liberi din Iske. 

Insă existau și orori pe care Adia nu și le-ar fi putut încha- 
[nu inainte de a fi luată captivă. Munca la câmp era făcută 
in mare parte de femei, și erau așa istovite în urma efortului, 
ai AL puține ajungeau să dea naștere unui copil. Zdrobirea 
hestiei și fierberea zahărului erau făcute în mare parte de 
hu buţi, iar arsurile și accidentele mortale nu erau o excepție. 
thiar și cei sănătoși oboseau repede după doar câțiva ani. 

Cum avea o minte ageră și curioasă, Adia învăță tot 
„e putu de la ceilalți sclavi, inclusiv povești despre zeii lor 
v tradiţiile lor magice. Mai află și că viața era mai ușoară 
pentru sclavii care munceau în casă, așa că fu hotărâtă să 
Ju eforturile necesare pentru a ajunge acolo. 

De obicei, sclavii noi primeau sarcini mai ușoare doi sau 
hei ani, ca să se călească pentru viața în Indii. Chiar când 
Adia se apropia de sfârșitul acelei perioade, bucătăreasa de 
lu casa cea mare veni să caute pe cineva pentru a se ocupa 
de spălatul vaselor. Adia fu aleasă datorită faptului că era 
rapidă și ascultătoare. 

Munca în bucătărie era grea, dar mânca bine şi învă- 
ta se gătească mâncare europeană când avansă de la spă- 
lutoreasă la ajutor de bucătar. In timpul anilor petrecuţi 
lu bucătărie, deveni femeie în toată puterea cuvântului și 
mcepu să atragă atenţia bărbaţilor. Sângele tânăr care îi 
«locotea în vene îi ademenea pe unii bărbaţi, care îi făceau 
avansuri, dar ea nu voia să cedeze. Bunica îi spusese clar 
Mi casâ că trebuia să aibă grijă de ea, căci era sortită 
unor lucruri mari. Adia ştia că, dacă făcea copii, avea să-i 
fie și mai greu să iasă din sclavie, dar faptul că se agăța de 
vorbele bunicii îi făcea nopțile fierbinţi și agitate. 

Cel mai mare regret al ei era că devenise femeie fără să 
aibă parte de iniţiere. Simţea magia palpându-i sub sânge, 
dar puterea îi rămânea neinstruită și nedezvoltată. Nu pu- 
tea să facă decât vrăji slabe și farmece. Deși câțiva sclavi 
de la moșia Harris aveau talente magice modeste, nu erau 
preoţi sau preotese care să o ducă pe tărâmul spiritului. 

O lecție folositoare pe care o învăță totuși fu cum 
să-și ascundă cultul sub masca dogmelor creștine. Doamna 
Harris, stăpâna plantaţiei, credea că era de datoria ei să-și 
învețe sclavii cum să fie buni creștini. Deși era anglicană, ca 
soțul ei, fusese crescută catolică, așa că într-o zi chemase 

un preot catolic să-i înveţe pe sclavi religie. Deși botezul oficial 
primit de sclavi era făcut de preoţii anglicani, doamna Harris 
nu se opuse când sclavii construiră altare pentru Fecioara 
Maria. Asemenea sclavilor, ținea ascunse anumite credinţe. 

Una dintre femeile mai în vârstă, care era ca o mătusă 
pentru Adia, îi explică: 

— Altarul ăsta are chipul zeiţei mame creștine, dar de 
fapt e închinat lui Oshun, spiritul zeiţei tribului meu. Puse 
flori cu blandete in jurul statuii Mariei. Când ne închinăm 
la zeii noștri, stăpânii se uită la noi și zâmbesc, căci cred că 
ne-au cucerit inimile şi sufletele, precum și trupurile furate. 
Ce proști sunt! 

Odată cu trecerea anilor, Adia muncea și învăța. Lecţia 
esențială era că sclavia era întotdeauna o greșeală. Se gân- 
di cu tristețe la vremea în care credea că gestul tribului ei 
de a-i face sclavi pe cei care cădeau prizonieri după o luptă 
era mai puţin greșit decât să fii luat cu forta din casa ta şi 
trimis într-o lume nouă. Acum ştia mai bine cum stăteau 
lucrurile. Sclavia era ceva groaznic în orice împrejurare, un 
produs al celor mai înfiorători demoni. 

Ura pentru propria sclavie era ca o flacără care ardea ne- 
contenit şi pe care o îngropa adânc. Dacă s-ar lăsa pradă fu- 
riei, ar deveni de o violenţă ce i-ar aduce moartea. Avuseseră 
loc răscoale ale sclavilor în trecut și aveau să mai fie și în 
viitor. La finalul zilei, când oamenii se întâlneau după muncă 
să mai sporovăiască şi să depene povești, află de răscoala lui 
Tacky, care avusese loc în urmă cu câţiva ani. Dat fiind că 
erau puține trupe britanice pe insulă, domnul Harris înarmase 
douăzeci dintre sclavii cei mai de încredere pentru a se lupta 
cu rebelii. Cei aleși îi mulțumiseră stăpânului, își scoseseră cu 
toții pălăriile în faţa lui și se alăturaseră imediat răscoalei. 

Răscoala fusese înăbușită cu pretul a sute de vieți. După 
aceea, multi dintre cei care fugiseră se întorseseră, pretin- 
zând că evadaseră pentru a nu fi fortati să se alăture rebeli- 
lor. Alţii aleseseră să se spânzure în pădure decât să redevină 
sclavi. Adia înțelegea gestul lor, dar ea avea să aleagă viata 
şi speranța. 

Situaţia i se imbunătăţi din nou când doamna Harris 
avu nevoie de o nouă slujnică pentru fiica ei, Sophie. Cea- 
laltă slujnică murise de la o febră exact când Sophie ajunsese 

lı vârsta măritișului, aşa că era nevoie de o înlocuitoare. 
Spre deznădejdea bucătăresei, Adia fu cea aleasă, căci era 
tînără, iute şi prezentabilă. Primi numele de Addie, care 
va măcar apropiat de numele ei, și fu instruită de slujnica 
doamnei Harris. 

Sophie era singura fiică a familiei Harris, dar mai erau 
y trei fii. Cel mai mare, stăpânul Charlie, era un băiat 
marinimos care invita adesea grupuri de tineri acasă. 
Odată, o sărută pe Adia v holul din spate, comentând des- 
pre cât de drăguță era Addie și cât ar vrea să se culce cu ea, 
dar acceptă refuzul ei ferm şi nu o mai deranjă niciodată. 

Nu domnul Charlie o violă, ci unul dintre prietenii lui 
heti. Era prea puternic ca ea să se opună, dar mai târziu 
Jucu o imagine în care unse puţin din sământa lui și aruncă 
un blestem asupra lui. Poate că de aceea tânărul diavol avu 
un accident grav de călărie la scurt timp. Sclavii şușoteau 
ca nu mai putea să aibă vreo femeie. Asta spera și Adia. 

Işi făcu și o brățară fermecată cu mărgele pentru a deve- 
ni mai puţin atrăgătoare în ochii bărbaţilor. Stia că nu avea 
rast să se plângă stăpânilor ei, dar, cu acea vrajă care să o 
protejeze şi cu măsurile de precauţie pe care și le luase, nu 
maj fu atacată. 

li simţi lipsa stăpânului Charlie când acesta se duse 
in Anglia ca să studieze la Cambridge, dar mai erau doi 
stăpâni tineri în casă. li era tare drag mezinul, Tommy, care 
ii amintea de Chike. 

Faptul că lucra în casă o ajuta pe Adia din mai multe 
puncte de vedere, oferindu-i ocazia de a întâlni mai mulți 
oameni albi. Işi dădu seama că albii nu erau deloc diferiţi 
de negri. Faptul că aveau putere asupra sclavilor scotea la 
iveală ce era mai urât în oameni, iar majoritatea albilor 
considerau sclavia normală și corectă, însă cei mai mulți 
dintre ei nu erau haini. Cei din tribul Iske care deţineau 
sclavi se comportau la fel ca stăpânii albi de sclavi. 

Domnul Harris nu considera că sclavii sunt oameni ca 
el, dar îi prețuia ca pe un cal bun. Dăduse afară un su- 
braveghetor alb care omorâse în bătaie un sclav care lucra 
la moară. Supraveghetorul fusese angajat imediat de alt 
proprietar de plantație căruia îi plăcea „modul ferm de a 
se ocupa de negrotei“. Un an mai târziu, supraveghetorul 

fusese ucis de doi sclavi care apoi fugiseră spre dealuri şi 
se alăturaseră comunităţii de rebeli liberi. Toţi sclavii din 
Jamaica se bucuraseră în sinea lor de acest lucru. 

Cu timpul, Adia își dădu seama că trebuia să urască 
sclavia însăşi, căci era o sursă de rău prin simpla existență. 
Avea să judece proprietarii de sclavi și supraveghetorii după 
propriile păcate și virtuţi. Și asculta fiecare alb pe care îl 
avea în preajmă ca să îşi îmbunătățească engleza. 

Domnișoara Sophie era o fată timidă cam de aceeași 
vârstă cu Adia. Nu s-ar fi gândit niciodată să-și strângă 
hainele în urma ei și era foarte exigentă când cerea ceva, 
dar în general era o fată bună la suflet care nu voia să 
fie dificilă. Adia auzea poveștile celorlalte slujnice când 
se mai vizitau familiile între ele și era recunoscătoare că 
domnișoara Sophie era atât de plăcută. 

Deveni și mai recunoscătoare când domnișoara Sophie îi 
dădu Adiei cel mai frumos dar pe care îl iu vreodată. 
Totul începu cu domnișoara Sophie stând la fereastra din 
dormitor și citind un ziar londonez, bucurându-se de bri- 
za răcoroasă care venea dinspre mare. După ce termină, 
împături ziarul şi îl puse lângă ea. 

—Mă întreb cum ar fi să citesc ziarele noi şi nu vechi de 
două luni. 

—Nu foarte diferit, domnişoară. E de-ajuns să vă 
prefaceti că este aprilie, nu iunie. Încercând să-și înăbușe 
invidia, Adia îşi ridică privirea de la ciorapul pe care îl câr- 
pea. Trebuie să fie minunat să vezi puncte negre pe hârtie si 
să afli aşa multe de acolo. 

Domnișoara Sophie părea căzută pe gânduri. 

- Bănuiesc că e minunat, pentru că, răsfoind ziare- 
le, Anglia îmi apare ca reală și palpabilă, deși n-am fost 
niciodată acolo. Se lumină la faţă. Addie, ai vrea să înveţi 
să citeşti? Ar fi interesant de văzut dacă poţi. 

Entuziasmul brusc al Adiei o făcu să nu ia în seamă irita- 
rea provocată de insinuarea stăpânii ei cum că un sclav nu ar 
putea fi în stare să citească. Voia cu disperare să citească și să 
scrie, pentru că simțea că educaţia era drumul spre putere. 

— Mi-ar plăcea mai mult decât orice. Domnișoară So- 
phie, nu vreau să vă bag în bucluc pentru că învăţati un 
sclav să citească. 

Domnisoara Sophie ridică din umeri. 

Atunci n-o să spunem nimănui. Adu-mi tăblița de 
wiis Şi Creta, ca să începem cu atu 

Din fericire, Adia se dovedi o elevă bună, așa că 
limnnișoara Sophie nu se plictisi. De fapt, era așa isteață, 
ui, în timpul celei de-a treia lectii, când Adia învăța să 
„iteuscă propoziţii scurte, stăpâna ei zise încruntându-se: 

Addie, înveţi tare repede. Mai repede ca mine. 

Doamne fereşte ca un sclav să fie mai inteligent decât 
vapânul lui! 

Sunt mai mare, zise Adia spășită. Un copil învață 
mai greu. 

laniştindu-se, domnişoara Sophie se întoarse la lecție. 

v viitor, Adia se strădui să nu fie așa rapidă. Și nu suflă o 
vorbă nimănui, nici măcar celor mai apropiați prieteni, în 
latură cu ceea ce făcea. Sophie avea să fie certată dacă 
nwáța un sclav, dar Adia risca să fie ucisă dacă afla cineva 
de acele lecţii. 

Cărțile erau rare şi scumpe, așa că Adia nu putea să 
uste și să împrumute vreuna, cu exceptia câtorva care 
aparțineau domnişoarei Sophie. Dar familia Harris primea 
tancuri de ziare când veneau corăbiile din Anglia. După 
„e erau citite de meminit famila. erau puse pe masă în ca- 
mera de zi și date în cele din urmă unei englezoaice bătrâne, 
prietenă cu domnul Harris. Asta însemna că existau mai 
mereu ziare într-o încăpere la care aveau toți acces, așa că 
nimeni nu se obosea să le ţină evidența. 

Adia profită de ziare și învăță foarte multe între timp des- 
pre Anglia și Londra. Părea un loc interesant, deși cu vreme 
wee. Poate că, dacă domnișoara Sophie avea să-și viziteze 
mtr-o bună zi rudele din Anglia, Adia urma să aibă șansa 
vı vadă tara care făcea sclavi mai mulţi africani decât ori- 
care alta, dar a cărei capitală adăpostea și mulţi negri liberi. 

Era slujnica domnişoarei Sophie de trei ani, când, într-o 
noapte, fu cât pe ce să fie prinsă împrumutând un ziar. Nu 
ve ducea niciodată în camera de zi până când nu se culcau 
toti din casă, dar în acea noapte familia Harris plecase la 
un bal la o plantație învecinată. Se întoarseră cu toţii mai 
devreme decât se așteptase Adia, chiar când ea era în ca- 
mera de zi. Puteai să intri acolo din holul principal, așa 

că, atunci când auzi ușa deschizându-se, se ascunse după o 
canapea așezată aproape de perete. Deşi inima îi bubuia în 
piept de frică, își dădea seama că nu aveau cum să o vadă. 

În loc să urce scările, domnul și doamna Harris se du- 
seră în camera de zi. Stăpânul aprinse câteva sfeşnice, pe 
deschise bufetul unde era băutura. După clinchetul pa 
relor, era evident că turna băuturi pentru amândoi. Adia se 
așeză cât mai comod cu putinţă, resemnată că avea să fie 
nevoită să aștepte multă vreme. 

— Mulţumesc, dragul meu, zise doamna Harris. Se lăsă 
tăcerea o vreme, apoi se auzi clinchetul unui pahar pus pe 
masg. Despre ce voiai să-mi vorbești? 

— În seara asta, Joseph Watson a cerut-o pe Sophie de soție. 

Doamna Harris icni. 

— Dar e din Carolina! 

— Sigur nu ești surprinsă, îi zise soțul ei. El și Sophie s-au 
tot giugiulit ca doi porumbei de când a venit în Kingstown 
să-și viziteze unchiul. Ai ceva împotrivă să se însoare cu ea? 

Poate că doamna Harris era mirată, dar Adia nu. Dom- 
nișoara Sophie îi tot vorbise despre arătosul domn Watson, 
de când se cunoscuseră. 

- Pare un tânăr de treabă şi e moștenitorul unei averi 
consistente. Doamna Harris oftă. Nu mă mir, dar speram 
să fie doar un flirt nesemnificativ. Nu pot îndura gândul ca 
Sophie să plece atât de departe de noi. 

— Si mie o să-mi fie dor de ea, zise încetișor domnul Har- 
ris. Dar voi fi ușurat să o văd stabilită departe de insule. 
Anna, știi că locuim la marginea unui infern. Sunt zece 
sclavi la un alb. E doar o chestiune de timp până când va 
izbucni altă răscoală. Am să mă simt mai bine ştiind că 
fetita mea este în siguranţă în altă parte. 

Doamna Harris scoase un sunet înecat, iar Adia simți că 
soțul ei își petrecuse braţul în jurul soției ca să o liniștească. 

—Știu că ai dreptate și sunt sigură că va accepta dacă 
noi suntem de acord, zise femeia mai în vârstă în cele din 
urmă. Dar uneori mă întreb dacă nu ne-ar fi mai bine dacă 
ne-am muta înapoi în Anglia. 

-Şi să locuim într-o căsuţă înghesuită, încercând să 
supraviețuim dintr-un salariu de slujbaș al guvernului? 
Băieţii ar avea putine șanse, Sophie n-ar avea pretendenți 

Iupaţi... Domnul Harris părea furios. Da, suntem în pe- 
mol aici, dar pericolul este peste tot. Măcar în Jamaica 
„vuntajele sunt foarte mari. 

Adia nu știa dacă să râdă sau să-i compătimească. 
Viaţa în Anglia pe care o disprețuia domnul Harris ar 
| raiul pe pământ pentru orice sclav de aici. Munca lor 
neobosită și suferința creaseră averea care acorda „șanse“ 
huniliei Harris. Insă, dacă era să privească altfel lucruri- 
le, soţii Harris erau ca oricine altcineva, preocupaţi pentru 
lumilia lor și îngrijoraţi în legătură cu compromisurile pe 
are le presupunea acel gen de viaţă. Se hotărî că îi star- 
neau compasiunea. Dar doar puţin. 


Nunta domnișoarei Sophie epuiză resursele de energie ale 
tuturor servitorilor preţ de săptămâni întregi, iar pe a Adiei 
«u asupră de măsură. Desigur că urma să o însoțească pe 
mireasă până în colonia Carolina. Faptul că își părăsea 
prietenii, „tribul“ de la moșia Harris, era ca un cuţit în ini- 
mu ei, dar chiar voia să vadă coloniile americane. Umbla 
vorba că erau diferite de Indii. 

Si, într-adevăr, erau. Erau acolo mai mulți albi — și mai 
mulți oameni în general. Proaspeţii însurătei adopera obi- 
ceiul familiei Watson de a-și petrece iernile la Charleston, 
ca apoi să se ducă la plantația imensă, conacul Magno- 
lia, în timpul sezonului cultivării. Domnișoara Sophie era 
fericită în căsnicie și în curând rămase însărcinată. 

Viaţa în casa Watson era mai puţin relaxată decât la 
soții Harris, în Jamaica, dar, în calitate de slujnică a tine- 
vei stăpâne, Adia avea un anumit statut și o odaie în pod 
în oricare casă stătea familia. Avea o poziţie bună în so- 
cietate și îi plăceau agitația și diversitatea din Charleston. 
Deşi domnișoara Sophie nu putea afirma în gura mare că 
o sclavă era prietena ei, la începutul anului petrecuse mult 
timp în camera ei cu Adia, singura pe care o ştia. 

Când familia se mută pe plantație, conacul Magnolia 
îi păru Adiei cam ca moșia Harris, dar condiţiile de lucru 
nu erau aşa vitrege ca în Jamaica. Culturile nu erau așa 
solicitante cum era cultivarea trestiei-de-zahăr, și sclavii nu 
mureau atât de tineri. Curând, își făcu prieteni noi. Și în- 
cepu să predea pe ascuns cititul și scrisul, în aripa sclavilor, 

câtorva oameni în care se încredea că nu aveau să sufle 
o vorbă. 

Viaţa începu să aibă un ritm plăcut de trai când la oraș, 
când la țară. Sophie născu un fiu sănătos, pe care îl boteză 
Joseph, după tatăl lui, dar pe care-l striga Joey. Doi ani mai 
târziu, avu alt fiu. Adiei îi plăceau copiii și își petrecea mult 
timp cu ei, dar uneori începea să se neliniștească. Oare 
doar la asta se rezuma viata ei? 

„Răbdare, copilă. Răbdare.“ 

Totul se schimbă în al cincilea an în America. Când se 
mutară pe plantație, Adia găsi putregai pe unul dintre per- 
vazurile camerei lui Sophie, așa că rugă un tâmplar să vină. 
Dură ceva timp, pentru că bătrânul tâmplar murise şi cu 
greu găsiseră altul la un stăpân dispus să vândă. 

Vara trecuse pe jumătate când noul tâmplar venise 
să facă reparaţiile. Era un tânăr înalt și arătos pe nume 
Daniel, cu umeri laţi şi un zâmbet cuceritor. Adia îi arătă 
pervazul putrezit. 

— Se vede cum a intrat apa. A 

— Apa, apoi insectele, murmură tâmplarul. Inainte să 
termin, voi fi înlocuit fiecare fereastră din casa asta de 
două ori. În vreme ce atingea pervazul să vadă până unde 
se întinsese putregaiul, Adia se uita la el cu luare-aminte, 
simțind că îl ştie de undeva. 

— Masi! exclamă ea. Nu ești tu acel Masi care m-a aju- 
tat cu frățiorul meu în timpul drumului prin junglă, după 
ce am fost prinși de stăpânii de sclavi? 

El părea buimăcit. Apoi un zâmbet ca o rază de soare îi 
lumină chipul. 

— Adia! Erai asa mică pe atunci! Chike era si mai mic. 
A...? 

Ea scutură din cap, ca el să nu ducă întrebarea până 
la capăt. 

— S-a alăturat strămoșilor. Dar îţi rămân recunoscătoare 
pentru bunătatea ta. M-a ajutat să trec peste această 
suferință cumplită. 

— Acum eşti o tânără domnişoară foarte drăguță, o com- 
plimentă el. 

Dorind să vadă și altceva decât prietenie în expresia lui, 
Adia își dădu jos acea brățară fermecată pe care o purta 

ca să-i țină la distanță pe bărbați. Indiferent de ce o sfătuise 
bunica, era un bărbat după admiraţia căruia tânjea. 1 se 
paru că o aude pe bunica ei chicotind când puse brățara 
deoparte, și dintr-odată tâmplarul nu mai părea doar prie- 
tenos, ci de-a dreptul fermecat. 

Uitară cu totul de pervaz în vreme ce își povesteau ce 
mui făcuseră. Grupul de sclavi în care fusese el ajunsese 
pe altă corabie, una care îi dusese în Charleston. Incepuse 
cu muncitor pe o plantație, apoi pe alta învățase tâmplărie. 
Masi fusese botezat Daniel când devenise creștin — și îi 
plăcea numele. 

Adiei i se păruse bărbat în toată firea când merseseră 
inlănţuiţi împreună, dar probabil n-avea pe atunci decât 
|uusprezece sau cincisprezece ani, își dădu ea seama. Era 
doar cu câţiva ani mai mare ca ea. Se maturizase frumos. 
Se trezi râzând cum nu o mai făcuse din copilărie. „Bunico, 
trebuie să nu-l las pe Daniel în inima mea?“ 

„Pe el poţi, copilă. Daniel face parte din destinul tău.“ 

Un tâmplar ar putea fi reticent să facă avansuri slujnicei 
personale a cuiva din familie, așa că Adia trebuia să-i dea 
«le înţeles că era dornică. El luă măsurători pentru ferestre 
yı se pregătea se plece, când ea îl prinse de mână. 

— Cât mă bucur să te revăd, Daniel. 

El îi ridică mâna și o sărută, susținându-i privirea. 

lar ea se îndrăgosti cât ai bate din palme. 


La sfârșitul verii, se căsătoriseră după cum era obiceiul 
intre sclavi. Sclavii Watson nu se puteau căsători în biserica 
creștină, dar nu conta. Adia și Daniel erau căsătoriţi aşa 
cum puteau fi un bărbat şi o femeie. 

Pe când împacheta lucrurile domnișoarei Sophie pentru 
intoarcerea la Charleston, Adia îşi tot repeta rugămintea în 
minte. Când stăpâna ei intră în cameră, își ridică privirea 
de la cufărul plin de veșminte și zise: 

— Domnișoară Sophie, eu și Daniel, tâmplarul, suntem 
sot și soție. Oare... puteţi să-l întrebaţi pe domnul Watson 
ducă Daniel poate lucra în Charleston pe timp de iarnă, ca 
sa putem fi împreună? 

Domnișoara Sophie își mușcă buza. Nu se simţea deloc 
în largul ei cu nemaipomenitul ei socru, dar îi promise că 
avea să încerce. In acea seară după cină, îi zise: 

— mi pare rău, Addie. L-am întrebat pe domnul Watson 
și mi-a spus că e nevoie de Daniel pe plantatie. Nu poate să 
vină la Charleston. 

Adia își plecă privirea, simţindu-și inima zdrobită. Abia 
se căsătorise, şi acum trebuia să-și părăsească soţul pret de 
luni întregi. Ura mocnită pentru sclavie ieși la iveală. După 
ce inima îi bătu de douăsprezece ori, izbuti să spună: 

— Mulţumesc că l-ați întrebat, domnişoară Sophie. 

„Bunico, promite-mi că o să mor liberă!“ 

„Îți promit, copila meu. Dar mai trebuie să treci prin 
multe.“ 

Acum trebuia să se mulțumească doar cu speranta unei 
viitoare libertăţi. 

Pe când Nikolai se îmbrăca pentr cină, se întrebă de 
ce o invitase dintr-odată pe Jean Macrae să i se alăture. 
Poate pentru că îi plăcea să o tulbure. Deși încercase din 
răsputeri să fie calmă, întâmplările din acea zi o marca- 
seră. Dar el trebuia să admită că fata rezista mai bine 
decât majoritatea femeilor din clasa ei socială. Femeia 
obișnuită şi cultivată care cumpăra cadouri de la maga- 
zinul Fontaine ar fi urlat cuprinsă de isterie în cabina ei 
după o asemenea zi. 

Femeia obișnuită și cultivată nu fusese nici la război 
şi nici nu folosise o sabie în bătălie. Femeiușca era... 
intrigantă. 

Uşa se deschise, şi femeiuşca intră. Purta rochia ei 
verde din stambă, cu părul ridicat într-o coafură forma- 
lă. El o studie cu un ochi cercetător, cum nu o făcuse 
până atunci. Era zveltă şi delicată, deși avea forme. Ro- 
chia ei simplă era croită de o mână pricepută care o 
făcea să pară sfioasă și îi dădea aerul unei doamne. 

Își aminti că acea prinţesă de porțelan era tare ca oțe- 
lul, așa că o întrebă: 

- Te-ai folosit de magie ca rochia ta să arate ca nouă? 

Ea încuviinţă din cap. 

- Mă pricep de minune la vrăji casnice, ca, de pildă, 
curăţarea hainelor și îndepărtarea ridurilor. 

Jean se uită prin cameră și se opri cu privirea la biblio- 
teca mare, în care volumele erau ţinute în loc de bare, ca 
să nu cadă din cauza mării agitate. 

Atrasă de cărţi, o luă pe lângă tunul care era în came- 
ra lui Nikolai. Părul ei coafat și întins străluci ca un foc 
sub razele soarelui. Nu-i de mirare că îl avea pudrat când 
o întâlnise în Marsilia. Nimeni cu un păr atât de roșu 
nu putea să arate cu adevărat sfios. 

- Biblioteca ta e impresionantă. Atinse cu respect co- 
toarele cărților. N-am mai văzut atâtea limbi la un loc. 
Câte ştii? 

- Multe. Își dăduse seama că avea talent la învățatul 
limbilor străine și că acel talent se dovedise de preț. 
Ai vrea un pahar cu vin? 

Ea se întoarse cu spatele la cărți. 

- Da, te rog. Care e scopul acestei întâlniri? Ai de 
gând să-mi spui ce soartă mă așteaptă? Se cutremură 
ușor. Sper că n-o să sfârșesc ca acei corsari pe care i-ai 
judecat şi condamnat azi. 

- Dacă n-ai chinuit oamenii într-atât încât să-și 
dorească să te sfâșie în bucăți, cred că te voi cruța de 
această soartă. Turnă vin roșu în două pocale şi îi dădu 
unul. Cât privește soarta ta... nu m-am hotărât încă. 

Ea răsuci ușor paharul în mână, uitându-se la adân- 
cimile rubinii. 

- Sunt recunoscătoare că nu iei violul în calcul, dar 
tot rămân sclavia, crima sau răscumpărarea. 

- Nu vei fi vândută ca sclavă, îi spuse el tăios. Dar poa- 
te o să te pun să freci podelele, ca să-ți câştigi pâinea. 

Ea ridică din sprâncene. Erau groase și de un roșu 
mai închis decât părul. 

-Şi nu se cheamă sclavie dacă sunt prizonieră și 
forţată să muncesc? 

Întrebarea ei îl făcu să spumege de furie. Cum în- 
drăznea să îl acuze că o făcea sclavă? Ideea era pur şi 
simplu obscenă! 

Dar... care era diferenţa? Trase ușor aer în piept. 

- Nu eşti sclavă, ci o prizonieră pedepsită pentru fă- 
rădelegile comise. 

- Fărădelegi. Sorbi delicat din vin. Te-am crestat un 
pic cu sabia aia, dar eram deja prizonieră, şi am avut 
grijă să nu te rănesc prea rău. Explică-mi ce fărădelepgi 
am comis. Din moment ce nu sunt de acord că fiicele 
ar trebui să fie responsabile pentru păcatele taţilor, mă 
simt ca o sclavă, nu ca o asasină pedepsită pe drept. 

- Strămoșii noștri sunt parte din noi. Suntem sânge 
din sângele lor, iar fărădelegile lor se răsfrâng asupra 
noastră, îi zise el cu asprime. Acum, așază-te. 

-Ce convenabil să-ți alegi un mod de gândire care 
îţi permite să faci ceva ce nu poți justifica prin rațiune. 
Se aşeză cu graţie pe scaunul aflat de partea cealaltă a 
mesei la care luau cina, cu ochii scăpărându-i. Spune-mi 
despre Santola, căpitane. Vâslașii păreau a şti ceva. 

- Santola este o insulă la mică distanţă de aici. Insula 
mea. Mi s-a spus că a devenit un soi de legendă printre 
sclavii berberi, răspunse el. Este un sanctuar unde scla- 
vii pot trăi liberi, la adăpost de cei care vor să-i prindă și 
să-i vândă. Vânăm, pescuim și facem comerţ, şi toţi care 
au scăpat de sclavie sunt bine-veniţi. 

Ea se încruntă. 

- Am studiat un pic hărțile pe Mercury, dar nu-mi 
amintesc să fi văzut Santola în Marea Mediterană. Are 
şi alt nume? 

- Mă îndoiesc. Santola e invizibilă. Dacă există pe 
vreo hartă, atunci apare ca o piatră sau ca un banc 
de pești ce trebuie evitat. 

- O ascunzi prin magie? îl întrebă, deloc mirată de 
replica lui misterioasă. 

- Printre altele. 

- Pentru un pirat, e tare de folos să-și poată ascunde 
vizuina, zise ea căzută pe gânduri. 

Convins că femeia aceasta avea talentul de a-l scoate 
din minţi, el izbucni: 

Nu sunt pirat, nu atac alte nave ca să le jefuiesc. 

Ea îl săpetă cu privirea. 

Atunci ce eşti, căpitane Gregorio? 

-Un bărbat care și-a dedicat viaţa ca să pună capăt 
sclaviei, zise el pe un ton lipsit de inflexiuni. 

Ea trase brusc aer în piept. 

- Ce absurd! Sclavia e un fenomen prea extins, o par- 
te fundamentală a lumii, și un singur om nu o poate 
stârpi. De exemplu, negoţul cu zahăr din Indiile de Vest 
este doar o parte importantă a comerțului din lume, şi 
sunt folosiți nenumărați sclavi. Sunt sclavi care trag la 
paleră în cele două Americi, în Asia şi în Africa. Peste tot. 
De unde ai putea începe să stârpești o instituţie din care 
fac parte atâţia oameni? 

El îşi miji ochii. 

- Crezi că sclavia este parte din orânduirea firească a 
lucrurilor? 

Işi miji şi ea ochii. 

- Sunt scoțiancă, și nu cred că vreun om are dreptul 
să dețină un altul. Sau să stăpânească vreo femeie. Dar 
sclavia există de când istoria a început să fie consemnată 
in scris și cu siguranţă a existat și înainte. O mie de oa- 
meni nu ar face diferența. Oare merită să-ți dedici viaţa 
unui țel imposibil de atins? 

- N-am spus că voi reuși. Asta înseamnă că n-ar trebui 
să încerc? 

- Din punct de vedere moral, sigur că e un gest nobil 
să lupţi împotriva unui rău atât de extins, zise ea înce- 
tișor. Dar, chiar dacă îţi petreci o mare parte din viață 
eliberând sclavi care trag la galeră, vei salva doar o mână 
de oameni. Nu va fi ceva care să conteze cu adevărat. 

- L-ai văzut pe cei eliberaţi azi. Oare le-am schimbat 
viaţa? 

Ea îşi muşcă buza. 

- Cu siguranţă. 

Făcu un gest prin care cuprinse toată nava. 

- Toţi cei din echipajul meu au fost sclavi. Deși sunt 
liberi să plece oriunde, aleg să navigheze cu mine ca să-i 
salveze pe alții. E o muncă periculoasă, dar aduce sa- 
tisfacţii. Nu încercă să-și mascheze disprețul din voce. 
Jean Macrae, balurile și picnicurile îţi aduc satisfacţii? 
N-ai nici măcar un soț, darămite copii. Spune-mi, te rog, 
cum viaţa ta are mai mult sens decât a mea. 

Ea tresări de parcă fusese pălmuită. După o lungă 
tăcere, răspunse: 

- Ai dreptate, deși nu poți desființa sclavia ca institu- 
ţie, ce faci tu are un înțeles. 

-Nu fi așa sigură că nu se poate eradica sclavia. 
Nu se va întâmpla peste noapte și nici nu va fi uşor, dar, 
dacă există o cale, o voi găsi, zise el cu vocea mocnind de 
furie. Mă rog strămoșilor să mă ajute. 

- Te rogi strămoșilor? îl întrebă ea mirată. Așadar, nu 
eşti complet rupt de religie. | 

- Strămoșii nu sunt zei, ci doar strămoși. În colț era 
un altar mic făcut după cel al bunicii lui. Îşi dorea să 
fi învăţat mai multe din magia ei înainte ca bătrâna 
să moară. Când încerca uneori să invoce vreun spirit 
ancestral, simţea că putea să facă mai mult pentru a 
combate sclavia, dar nu înțelegea cum anume. 

Frustrarea lui îi era familiară. Învăţase puţin despre 
magie de la Macrae și Polmarric şi aflase câte ceva și pe 
cont propriu. Apoi devenise bărbat, și instinctul de con- 
servare îl forțase să-și înăbuşe o mare parte din putere. 
Avertismentele pe care le primise din partea Protectori- 
lor erau: o magie lăsată nestăvilită putea să-l omoare. Se 
descurcase așa bine să-și înăbușe puterea, încât nu mai 
era sigur de existenţa acesteia. Cu siguranță pierduse o 
mare parte din magie pentru că nu o folosise. 

Drept rezultat, avea ceva putere, îndeajuns pentru 
a ajuta pe cineva aflat într-o situaţie dificilă. Dar era un 
amator, nu un vrăjitor adevărat. Unul dintre cele mai 
mari păcate ale lui Macrae fusese că îi arătase tânărului 
Nikolai posibilități nemaipomenite care nu aveau să fie 
niciodată îndeplinite. 

Vrăjitoarea scoțiană avusese cu siguranță la dispoziție 
«eu mai huni profesori care să o învețe magie, dar nu 
woa nici pe departe puterea tatălui ei. Ce pierdere de 
va nu ÎL ta profitat de acele lecţii ca un cerșetor care 
se plite ponnani. 

owca ţel du lutreruptă de servitorul lui, care in- 
sa puri ulm mare pe care era cina lor. Nikolai se 
ro agawat ele hova invituta lui. Cabina era mică, 

Iata mule tutti pentru cure cei doi erau 

nevoiţi să stea tulburător de aproape unul de altul. 
O dispreţuia, o dorea, nu putea să o aibă. Asemenea 
lucruri nu aveau să le asigure o cină plăcută. 

Pe când servitorul punea platourile pe bufet, vrăjitoa- 
rea scoțiană zâmbi cu admiraţie. 

-Cina miroase delicios. Bătăliile pe mare îţi fac o 
foame de lup. 

El aproape râse de absurditatea vorbelor ei. 

- Da, cam aşa e. 

Bărbatul îi servi - primul fel era pui înăbuşit în 
vin roşu - şi plecă. Când rămaseră din nou singuri, 
o întrebă: 

-Ce făceai în Marsilia? Mă bucur că strămoșii mi 
te-au scos în cale, dar a fost ceva complet neașteptat. 

- Participasem la două nunţi. Gustă din pui. E minu- 
nat! Ai un bucătar francez? 

- Da. Pierre a petrecut opt ani ca bucătar, sclav al 
beiului din Alger, care a poruncit să fie castrat, gândin- 
du-se că astfel Pierre va fi mulţumit să rămână sclav. N-a 
fost aşa. 

Ea puse tulburată furculiţa jos. 

- E limpede că fiecare om de pe vasul ăsta are o po- 
veste teribilă. 

- Unele nu sunt aşa groaznice, altele sunt chiar mai 
teribile. El luă o gură de pilaf. Nu te-ai gândit niciodată 
serios la sclavie, nu-i așa? 

- Nu, recunoscu Jean. Am văzut câţiva sclavi negri în 
Londra, dar de la distanţă, îmbrăcaţi cu livreaua stăpâ- 
nului lor. Nu erau diferiţi de un valet englez, cu excepția 
culorii pielii. Incepu să mănânce din nou. 

- Nu te-ai gândit niciodată că zahărul din ceaiul tău 
e obținut datorită efortului depus de femeile care au 
muncit pe plantațiile de trestie-de-zahăr până au picat 
de oboseală sau de bărbaţii care s-au opărit şi au murit 
în magaziile unde era rafinat? Își bău vinul roșu dintr-o 
înghiţitură și își mai turnă. Plantaţiile de trestie-de-zahăr 
au în permanenţă nevoie de sclavi, pentru că mor foar- 
te mulți. Și mai mulți mor până să ajungă pe insulele 
unde se cultivă. Cea mai periculoasă parte a drumului 
spre sclavie este înaintarea prin junglele africane, unde 

se pot îmbolnăvi, pot muri de foame sau de bătaia biciu- 
lui. Când prizonierii ajung în porturile de sclavi, sunt 
vânduți căpitanilor care îi înghesuie laolaltă ca niște 
sardine la bordul corăbiilor. Negustorii de sclavi presu- 
pun că unii dintre ei vor muri şi îşi calculează corespun- 
zător profiturile. 

- Văd că ești hotărât să-mi povestești toate aceste ne- 
norociri. Puse cu grijă furculița în farfurie. Ai dreptate, 
nu m-am gândit prea mult la sclavie. Aşa că spune-mi 
acum, ca să nu mai fiu neștiutoare. 

El făcu exact ce i se ceruse, scuipând cuvintele ca pe 
un blestem, în vreme ce îi spunea cele mai groaznice 
povești legate de sclavie pe care le știa. Nu lăsă deoparte 
nici un detaliu despre brutalitatea vieții pe plantațiile 
din Indii care produceau zahărul pe care europenii îl 
iubeau atât de mult. Deși nu trăise experiența pe pielea 
lui, vorbise cu cei care trecuseră prin asta. li povesti des- 
pre sclavia berberă, a cărei cruzime îi era întipărită pe 
piele. i povesti despre copii smulși din braţele mame- 
lor, despre soți şi soții despărțiți, despre stăpâni de sclavi 
sadici care violau sclavele sau chiar mai rău. 

De-a lungul monologului său furios, Jean Macrae doar 
se uită la el cu ochi mari şi cu fața albă ca o coală de 
hârtie. El nu mai văzuse pe nimeni să asculte cu atâta 
interes. Când nu mai avu ce să-i spună, ea zise încetișor: 

- E de-ajuns. M-ai convins că sclavia este una dintre 
cele mai mari cruzimi de care e răspunzătoare omenirea. 
Acum te rog să mă scuzi... 

Se ridică de la masă şi făcu doi paşi spre uşă - apoi 
căzu în genunchi și vărsă. Avea atât de puţină mâncare 
în stomac, că nu vomită mare lucru, dar trupul ei era 
scuturat de convulsii violente. 

El înjură şi luă două prosoape de sub chiuvetă. 
Pe unul i-l aruncă, iar pe celălalt îl umezi cu apă din 
urcior. Ea îi mulțumi printre icnete înainte să îşi tampo- 
neze faţa și gura cu prosopul umed. 

regorio îngenunche lângă ea, prins între satisfac- 
ţie şi dezgust faţă de el însuși. Își dorise să o șocheze 
şi să o facă să se gândească la tot soiul de grozăvii, dar 
nu se așteptase la o reacţie așa violentă din partea ei. 

Deși era o Macrae, își dădu seama că era incapabil să se 
bucure de starea jalnică în care era. 

Ea se ridică şi reuși să-și menţină echilibrul, apoi cu- 
răță mizeria de pe podea cu prosopul uscat. 

- Dar te pricepi de minune să înjuri. 

- Vorbeam malteză, îi răspunse el amuzat. De unde 
ştii c-am înjurat? 

- Din tonul tău. Chiar dacă ai spune „liliac alb su- 
perb“ în persană, tot ar ieşi ca o înjurătură din cauza a 
ceea ce simți. 

El se încruntă. 

- Nu vreau să-mi citește gândurile. à 

- Atunci, n-ar trebui să fii așa ușor de citit. Își şterse 
din nou faţa cu prosopul umed. Nu mă poţi învinovăţi 
că mi-e rău. Ai vrut să fiu şocată şi dezgustată. lată că 
sunt. Ai vorbit foarte grăitor. Te felicit pentru reușită. 

Nava se legănă chiar când ea încercă să se ridice. El 
o prinse de încheietură ca s-o ajute să-și menţină echili- 
brul. Preţ de o clipă, simţiră amândoi un fior straniu. 

Ea îşi trase braţul și se ridică. Când dădu să iasă, el 
îi zise: 

-O să cer să ţi se pregătească fiertură şi pâine. Ai ne- 
voie de ceva în stomac, altfel o să-ţi fie şi mai rău. 

- Trebuie să mă simt impresionată că-ţi tratezi sclavii 
mai bine decât majoritatea stăpânilor. 

În privire i se citea un strop de răutate în vreme ce 
părăsea cabina. 

El se uită urât la uşa închisă, exasperat de cât de ușor 
reuşea să-l înfurie când spunea că o ţinea prizonieră. 
Dar vorbele ei nu Lar deranja dacă nu ar avea și un gră- 
unte de adevăr în ele. 

Ce naiba avea să facă el cu afurisita asta de femeie? 
Mai bine ar fi răpit un tigru. 


Ajunsă înapoi în cabină, Jean închise uşa cu cheia 
care îi fusese adusă mai devreme. Apoi se ghemui pe pat 
și își strânse braţele în jurul burţii, tremurând toată ca 
reacție la grozăviile prin care fusese forțată să treacă. 

Treptat, recunoscu că nu se simţea rău doar din cauza 
poveştilor auzite, pe care imaginaţia ei le recrease în chip 

îngrozitor, ci fiindcă retrăise şi emoțiile lui. Furia lui era 
ca o flacără care mocnea în el, și o folosise ca să o ațâțe. 
Această legătură ciudată între ei nu era... confortabilă. 
Poate că Nikolai Gregorio lupta ca un pirat și avea 
sufletul tot așa, dar era la înălțimea idealurilor sale în- 
trun fel care ar face cinste şi unui preot prezbiterian. 
Îşi aminti de bucuria neașteptată a sclavilor de pe gale- 
ră care fuseseră eliberaţi. Gregorio le dăduse cel mai de 
preţ dar, riscându-şi deopotrivă viaţa lui și a echipajului. 

li invidia acel idealism pasional, dar practic. Când 
se alăturase armatei prințului Charles Edward Stu- 
art, avusese și ea același avânt. Visul de a elibera Sco- 
ţia de sub jugul englezilor fusese un ideal care merita 
orice sacrificiu. 

Libertatea era încă valoroasă, dar, când se întorsese la 
Dunrath, i-ar fi tăiat gâtul Tânărului Pretendent! dacă 
ar fi avut prilejul. Idealismul ei murise înăbușit de furie 
odată cu moartea lui Robbie şi încăpăţânarea stupidă a 
prinţului. După Culloden, acesta din urmă fugise şi își 
lăsase susținătorii scoțieni pradă nenorocirii provocate 
de loialitatea lor pentru cauza lui Stuart. Luptaseră pen- 
tru libertate și fuseseră trădați. 

Și lupta împotriva sclaviei avea legătură tot cu liber- 
tatea. Jean se rușina de cât de puţin se gândise la acel 
subiect. Cruzimea oamenilor care deveneau stăpâni 
asupra altora era ceva la fel de îndepărtat pentru ea ca 
animalele sălbatice din câmpiile Africii. 

Se bucurase, în ignoranţa ei, de beneficiile sclaviei. 
Se gândi la bucăţile de zahăr pe care le măcinase când 
făcuse prăjituri şi tarte. Se spunea că se pricepea la dul- 
ciuri. Oare câți bărbați şi femei suferiseră pentru a pro- 
duce acel zahăr care îndulcise tartele ei? 

Ce ironie că acea dulceaţă era rezultatul unui rău fără 
margini. Poate că Gregorio nu avea cum să schimbe lu- 
mea, dar făcea cât de mult putea şi mult mai mult decât 


! Prinţul Charles Edward Louis Philip Casimir Stuart (31 decem- 
brie 1720-31 ianuarie 1788) cunoscut drept Bonnie Prince Charlie 
sau Tânărul Pretendent a fost al doilea pretendent iacobit la tronul 
Angliei, Scoției şi Irlandei. (n.tr.) 

visaseră alţii. Sute, poate mii de sclavi aveau să fie elibe- 
raţi de-a lungul vieţii lui. 

Jean îşi dorea să poată spune că şi viața ei avea la fel 
de mare însemnătate. 


capitolul 13 


Jean își pusese haina largă de marinar şi pantalonii şi 
se pregătea să meargă la culcare când ușa de la cabina 
ei se deschise şi intră Gregorio. Ocupa atât de mult 
spaţiu. Se mişca într-un nor de energie care emana 
deopotrivă o autoritate firească și o putere magică în- 
spăimântătoare. Jean se încruntă. 

- Credeam că îmi oferi intimitate. 

- Ți-am oferit libertatea de a te plimba pe vas. N-am 
spus că doar tu ai cheia de la cabină. Fiind căpitan, 
trebuie să pot intra oriunde. Nu te va mai deranja ni- 
meni altcineva. 

- Tu mă deranjezi îndeajuns, îi zise ea pe un ton sec. 

- Trebuie să mănânci ceva. li dădu un bol cu o supă 
aburindă şi o bucată de pâine. Eram... îngrijorat în pri- 
vinţa ta. 

Din moment ce el nu pleca, ea se așeză pe marginea 
patului şi îl privi cu atenţie în vreme ce sorbea din cior- 
bă. Supa caldă de pui o alină și o puse pe picioare. 

- Căpitane, ai grijă că începi să pari bun la suflet. 
Sau vrei să mă îngrași, ca să mă vinzi? Am auzit că în 
ţările berbere sunt preferate femeile cu mai multă carne 
pe oase. 

- Rămâi cât de slăbănoagă vrei. Se rezemă de ușa în- 
chisă, cu braţele încrucișate peste piept și cu o expresie 
severă întipărită pe chip. Am venit aici în primul rând 
ca să discutăm despre magie. 

- E mereu un subiect interesant. Mai sorbi din supă, 
crezând că voia să afle despre puterile Protectorilor, în 
vreme ce ea își dorea să știe ce putea el să facă. Magia 
ta e diferită de cea cu care sunt obişnuită. Singura per- 
soană cunoscută de mine care putea să facă oamenii să 
leșine era un african. 

El se arătă interesat. 

- Bunica mea a fost africancă. Poate că de acolo am 
puterea asta deosebită. 

-Ai putea să înveți pe altcineva să facă asta? 

- Mă îndoiesc. Se încruntă. Și, chiar dacă aș putea, 
nu te-aş învăţa pe tine. 

Ea zâmbi larg, bucurându-se că reușea să-l scoată 
din minţi. 

- Nu-ţi face griji. Nu am îndeajuns de multă putere 
cât să pun la pământ un bivol ca tine, altfel aș fi făcut-o 
până acum. 

- Presupun că ai alt gen de puteri - şi nu doar să-ți 
ţii hainele curate. Cu siguranță ai moştenit ceva din 
capacitatea recunoscută a familiei Macrae de a contro- 
la vremea. 

- Marii vrăjitori care controlează vremea sunt băr- 
baţi. Au fost câteva femei Macrae care și-au ajutat soții, 
şi împreună erau mult mai puternici decât bărbatul sin- 
gur, dar femeile devin foarte rar experte în controlarea 
vremii pe cont propriu. 

lar ea nu făcea parte din puţinele norocoase. 

Inmuie un colț de pâine în supă şi îl mestecă. Stoma- 
cul ei părea să accepte mâncare solidă. 

- Pot să simt cum o să fie vremea mai bine decât un Pro- 
tector obișnuit, dar cam atât. Un vrăjitor Macrae cu 
adevărat puternic poate să simtă o furtună deasupra Ru- 
siei sau să domolească vânturile de pe mările de vest. 

El își lăsă capul într-o parte. 

- Acum ce simţi? 

- Dacă vrei neapărat să ştii... Puse bolul deoparte și 
închise ochii. Vremea fusese plăcută şi însorită azi, dar 
totul era pe cale să se schimbe. O să vină o furtună. Una 
foarte puternică, de altfel. Inainte de ivirea zorilor. 

-Vremea se schimbă, încuviință el. Majoritatea 
marinarilor ajung să simtă asta. Dar aș fi zis că doar 
va ploua puţin, nu că va fi o furtună în toată puterea 
cuvântului. 

Ea ridică din umeri și luă bolul. 

-S-ar putea să mă înșel. Nu sunt cea mai bună din 
familia Macrae. Dar, dacă am dreptate, ar trebui să faci 

ce fac de obicei căpitanii unui vas când se apropie o 
furtună pe mare. 

-O să ţin cont de asta. Se uită la ea cu luare-aminte. 
Dacă te pricepi cu adevărat, mi-ar fi de mare ajutor să 
îmi spui cum va fi vremea. 

- N-am zis niciodată că-s chiar pricepută la asta. Nu 
era deloc orgolioasă, pentru că nu avea puteri magice 
deosebite. Am fost bine instruită, așa că știu cât de cât 
ce să fac, dar nu am un talent ieșit din comun. Fratele 
meu e cu adevărat bun. 

Când văzu că expresia lui Gregorio se schimbă, își dori 
să nu-l fi adus în discuție pe Duncan. Căpitanul ezita să 
se răzbune pe o femeie, dar n-ar fi avut nici o problemă 
cu Duncan. Fratele ei se putea descurca în orice împreju- 
rare, dar Gregorio ar fi un adversar redutabil. 

Poate că ar fi de ajutor ca Gregorio să înceapă să se 
gândească la Duncan ca la un bărbat în carne și oase, nu 
doar ca la o ţintă a răzbunării sale. 

- Când Duncan şi-a întâlnit întâia oară viitoarea 
nevastă, era așa fascinat, că a atras furtuni. Ín noaptea 
nunţii, aproape a distrus un sătuc din greșeală. Magia e 
periculoasă când nu e ținută bine sub control. Tu ce fel 
de instruire ai primit? 

El se încruntă din nou. 

-Nici una, după ce tatăl tău m-a trădat. A trebuit 
să-mi bat capul singur ca să învăţ. 

Ea devenea tot mai interesată. Era greu să înveţi să îţi 
tolosești puterile bine fără să fii instruit. 

- Ai întâmpinat dificultăți învățând? 

- Au fost... momente penibile. Din fericire, n-am fă- 
cut prea mult rău. Ezită înainte de a continua: Ca să fiu 
sincer, a trebuit să-mi înfrânez puterile ca să fiu în sigu- 
ranță. Cred că mi-am distrus o bună parte din potenţial 
procedând astfel. 

- Din câte știu, e imposibil să-ți distrugi potenţia- 
lul de magie - cel puţin în cazul Protectorilor, zise ea. 
Bănuiesc că ai în continuare puteri magice, chiar dacă 
le-ai zăgăzuit până acum. 

O dorinţă plină de durere i se citi pe chip pentru 
scurt timp, înainte să-și recapete controlul. 


106 Mary Jo Putney 


- Poţi să mă înveți mai multe, Jean Macrae? 

-Mi-ai descoperit punctul sensibil. Ador să învăţ 
oamenii. Datorită acestui har se apropiase și de foştii 
sclavi și construise școli în fiecare zonă în care fratele ei 
avea proprietăţi, chiar și în cele mai îndepărtate locuri. 
Dacă putea să îl ajute pe Gregorio, atunci avea să-i fie 
mai uşor să-i facă faţă. Oare, instruindu-te, aș putea plà- 
ti datoria pe care o are familia mea față de tine? 

- Nimic nu poate șterge datoria aia. 

Se întoarse şi ieşi din cabină, trântind uşa în urma 
ui. 

Ce bărbat cu toane era! Ea încuie ușa, deşi asta nu-l 
împiedica să se întoarcă, dacă voia. 

Ce avea să facă dacă el se hotăra că voia să o seducă? 
Pofta trupească se simţise pregnant în cabină - din par- 
tea amândurora. Poate că erau dușmani, dar simțeau 
o atracţie puternică unul pentru celălalt. Se puse în 
pat, îngrijorată. Oare ar renunţa să se răzbune pe fa- 
milia ei dacă devenea amanta lui? Poate că da, dar sim- 
țea că, dacă alegea să-și salveze astfel familia, avea să-și 
piardă sufletul. 


Nikolai urcă înapoi pe punte, căci simțea nevoia 
să se răcorească. Mereu își ieșea din minţi când vorbea cu 
vrăjitoarea aia scoțiană. Purtau o conversaţie destul de 
plăcută, şi-apoi își amintea că era o Macrae, dușmanul 
lui de moarte. Voia neapărat să îl înveţe ce știa, însă, 
dacă devenea discipolul ei, Jean urma să aibă o anumită 
putere asupra lui, iar asta era inacceptabil. 

Dar, cum ea spusese că avea o putere limitată, exista 
riscul să nu aibă de învăţat mare lucru de la ea. Se spri- 
jini de balustradă și trase în piept aerul marin. Dar ea 
avea dreptate: venea o vreme mai rece și mai umedă. 
Simţea schimbarea în aerul jilav şi catifelat. 

Oare va fi o furtună mare? In Marea Mediterană nu 
erau furtuni așa aprige ca în Oceanul Atlantic, dar erau 
îndeajuns de periculoase. Oare urma o furtună devasta- 
toare sau doar o ploaie? _ 

li mai spusese că simțea schimbările vremii. Își folosi 
simțul percepției şi încercă să simtă vântul și ploaia care 

se apropiau, dar fără succes. Din acest punct de vedere, 
nu era mai priceput decât orice marinar experimentat. 
Aşa că, deși vrăjitoarea scoțiană negase acest lucru, avea 
ceva putere când venea vorba despre vreme. 

Daădu ordine echipajului să se pregătească de fur- 
tună, apoi se duse în cabina lui. Până a doua zi dimi- 
neață avea să știe cât de precisă fusese intuiţia ei în 
privinţa vremii. 


Furtuna se năpusti cu o forță care înclină nava 
şi aproape o aruncă pe Jean jos din pat. Zeuduitura 
puternică o trezi din somn. Trecuse prin două furtuni 
pe drumul spre Marsilia, dar nu se comparau cu aceasta. 

Folosindu-se de sensibilitatea crescută în privinţa vre- 
mii, studie forțele interne ale furtunii. Era la fel de pu- 
ternică precum altele prin care trecuse, dar era posibil 
să-i simtă mai acut intensitatea pentru că-și mai perfec- 
ţionase abilitatea de-a descifra vremea. 

Nava se ridică, apoi cobori atât de brusc, încât, pen- 
tru o clipă, pluti deasupra patului. Doamne sfinte, își 
dorea ca Duncan să fie aici! El putea împrăștia vântul, 
dar ea nu era în stare. 

Se prinse de cadrul patului după o nouă zdruncinătu- 
ră. Ceva din cabină căzu şi se sparse. 

Deşi era un marinar bun, simțea un gol în stomac 
din cauza primejdiei. Dacă lua o gură de aer, avea să se 
calmeze, dar, cum apa se izbea de carenă, cu siguranță 
avea să inunde cabina dacă deschidea hubloul. Se ridică 
în capul oaselor ca să-i mai treacă greaţa și se ghemui în- 
trun colț, agăţându-se de ce găsi la îndemână. Violenţa 
cu care se înclina nava o făcea să se întrebe cum de nu 
se scufundase Justice până acum. 

Poate că această furtună nu era aşa rea pe cât credea. 
Jean era genul de om care prefera uscatul. Cu siguran- 
tă apreciase greșit forța furtunii. Să dea Domnul să se 
fi înşelat! 

Creă o lumină magică pe care o puse pe peretele din 
spatele ei. Lumina făcea ca totul să pară mai normal. 
Urciorul de pe chiuvetă se spărsese când căzuse din 

suport. Chiuveta era mai joasă și bine fixată, Cel puţin 
așa spera - nu avea de gând să se ducă să o mute. 

În vreme ce vântul şi valurile şfichiuiau nava, se ruga 
cu cea mai mare sinceritate de la revoltă încoace. Atunci 
ceruse ajutor de la Dumnezeu ca ea și oamenii ei să 
ajungă acasă în siguranţă. În seara asta, se ruga ca 
Gregorio să fie un marinar la fel de bun cum îl consi- 
dera ea şi ca el şi echipajul lui să poată face corabia să 
treacă de acea furtună cu bine. 

BUM! Intregul vas se zgudui şi se poticni. Bănuia că 
unul din catarge cedase. Acum era limpede că temerile 
îi fuseseră justificate. 

Ascultă cu o teamă crescândă cum scălda nava. Câte- 
va clipe mai târziu, marinarii începură să sune alarma, 
fapt ce nu prevestea nimic bun. Catargul căzut cu sigu- 
ranţă se izbise de carenă, pentru că nava se tot înclina și 
se zguduia sub forţa vântului şi a valurilor. 

Se chinui să se ridice din pat şi să meargă pe podeaua 
cu dale ca să deschidă uşa de la cabină. Ideea de a se îneca 
într-o cabină închisă o îngrozea, deși știa că, dacă nava se 
scufunda, faptul că dădea buzna pe punte nu avea să o 
salveze. Probabil că avea să fie aruncată peste bord înainte 
să facă trei pași. Dar părea totuși o moarte mai onorabilă 
decât să piară înecată ca un şobolan într-un butoi. 

Îşi găsi pantofii și se încălță ca să nu se taie în ciobu- 
rile de la urcior. Apoi se întoarse lângă pat și se ținu cu 
îndârjire de acesta. 

Trebuia să se încreadă în Dumnezeu sau în Gregorio, 
Se mulțumea cu oricare. 

Uşa se trânti de perete și Gregorio năvăli în cabină. 
Era ud până la piele şi fără pălărie, cu apa șiroindu-i 
din haină. 

- Fir-ai tu să fii, femeie, ai avut dreptate! strigă. E cea 
mai groaznică furtună din câte mi-a fost dat să văd. Eşti 
o Macrae, așa că pune- capăt! 

- Nu pot! icni ea. Nu sunt vrăjitor al vremii. 

- Nu avem pe altcineva mai priceput ca tine. O în- 
șfăcă de braţ și o trase din pat. Dacă nu faci ceva, o să 
murim cu toții, așa că măcar încearcă, pentru numele 
lui Dumnezeu! 

Ea trase adânc aer în piept, întrebându-se ce naiba 
putea să facă. Deşi cunoştea teoria, asta nu însemna că 
îi stătea în putere să controleze furtuna. 

- O să încerc. Dar o să am nevoie de ajutorul tău și o 
să trebuiască să văd furtuna. 

- Cum doreşti. O târî spre uşă. Şi stinge felinarul ăla! 
Ce femeie în toate minţile ţine ceva aprins în cabină în 
toiul unei furtuni? 

- E lumină magică, nu felinar, i-o trânti ea. 

Preţ de o clipă, el se concentră asupra luminii. 

-O să mă înveţi mai târziu să fac aşa ceva, dacă supra- 
viețuim după noaptea asta. 

Ea se alese cu și mai multe vânătăi în vreme ce el o 
târa pe un coridor înclinat și prea îngust pentru amân- 
doi. El urcă primul scara, înșfăcând-o când păși pe pun- 
te, iar vântul nemilos aproape îi puse la pământ. Cât ai 
clipi, era udă până la piele. 

Lumea era un haos guvernat de vântul şi de apa care 
biciuiau corabia, iar marinarii, care erau la mila forțe- 
lor naturii, încercau să o salveze. Un ofiţer striga ordine 
care abia se auzeau în vreme ce marinarii se chinuiau 
să strângă pânzele. Câteva se rupseseră, dar majoritatea 
fuseseră puse la loc sigur. 

În vreme ce ea privea, unul dintre marinarii de sus își 
pierdu echilibrul și căzu. Reuşi să se prindă de o funie. 
Preţ de o clipă, trupul lui flutură în bătaia vântului ca 
un steag. Apoi, alți doi marinari îl apucară şi îl traseră 
înapoi în siguranță. Unul din salvatori era aproape gol. 
Un sclav eliberat de pe galeră, bănuia ea, care lucra ală- 
turi de echipajul de pe Justice. 

După cum intuise, nava pierduse un catarg. Catargul 
principal zdrobise o porțiune mică din carenă, iar par- 
tea avariată care intra în mare era de vină pentru modul 
periculos în care se înclina nava. Bărbaţii tăiau funiile 
care țineau catargul legat de navă, pânzele fiind ca o 
ancoră uriaşă. Tăiară și ultima frânghie, iar corabia se 
îndreptă cât de cât, deși încă se înclina și se legăna 
pe valuri. 

Gregorio o cuprinse cu braţul şi o trase spre timone- 
rie, unde erau ceva mai protejaţi. Inăuntru, doi bărbați 

se străduiau să țină cârma sub control ca să stabilizeze 
nava pe timp de furtună. 

- Poţi să lucrezi de aici? 

Încuviință din cap și se întoarse către partea deschisă 
a timoneriei. 

- Nu sunt suficient de puternică pentru a face asta 
singură. O să trebuiască să folosesc ceva din puterea ta. 

-la ce vrei. In ochii lui negri se citea îngrijorarea. 
Nu pentru el, își dădu ea seama, ci pentru oamenii și 
cauza lui. 

O văzu tremurând de frig, așa că îşi dădu mantia jos 
și o înfășură în jurul ei. Materialul umed și greu atârna 
pe lângă ea, dar o apăra întru câtva de vânt. 

Își sprijini mâna stângă de cadrul timoneriei şi cu 
cealaltă îl apucă de încheietură. Energia pulsa între ei 
când se atingeau, și de data asta pătrunse în spiritul 
lui ca să-i exploreze puterea. 

Era profund şi dificil, ca un labirint în centrul 
Pământului. Nu putea ghici cam câtă putere avea - avea 
rădăcini până în Africa. Deşi nu putea să folosească acea 
putere, tot era acolo, întunecată şi pulsând. 

- Nu va fi deloc comod pentru tine, îl avertiză, dar nu 
te împotrivi. E singura cale. 

Se împlântă fără milă în magia lui. El icni în clipa 
când se făcu legătura, dar reuși să-şi stăpânească impul- 
sul de a se apăra. Jean încercă să nu piardă timpul cerce- 
tând adâncimile lui întunecate, ci se concentră asupra 
furtunii. Era imensă şi puternică. Simţi că se formase în 
nordul îndepărtat. 

- Furtuna se întinde în toate direcțiile. Trebuie să fie 
distrusă, căci altfel nu-i putem rezista. 

Dinţii lui albi străluceau periculos în întuneric. 

- Atunci, distruge-o! 

Deși nu avea puterea unui vrăjitor al vremii, învățase 
de mică să o controleze. Mai întâi intră în energia ame- 
ţitoare care purta vântul şi ploaia. Dacă aceasta putea fi 
destabilizată, era posibil ca acea spirală puternică să se 
destrame sau să se răsucească în altă direcţie. 

În vreme ce încerca să-i priceapă tiparul, își dădu 
seama că ar putea fi în stare să intervină cumva. 

Toată procedura era tare periculoasă, dar cu siguranță 
avea mai multe șanse de reușită decât dacă ar sta degea- 
ba, aşteptând ca Justice să reziste. 

După ce trase de trei ori adânc şi ușor aer în piept, 
închise ochii şi trimise ca o săgeată simţirea din trup 
către furtună. Puterea acelei energii care se tot mișca 
aproape că o sfâșie. Înhăţă disperată puterea lui Grego- 
rio, ţinându-se de el ca de un colac de salvare în vreme 
ce îşi regăsea echilibrul. Slavă cerului că el avea îndea- 
juns de multă putere cât să o ţintuiască, deşi îl simţea 
tremurând pe măsură ce ea lua din resursele lui. 

Simţindu-se mai puternică, intră în iureșul furtu- 
nii, căutând o slăbiciune. Găsi o zonă unde aerul avea 
presiunea diferită. Intră acolo cu puterea ei și a lui Gre- 
gorio combinate. 

Doamne, dar era minunat! Se simţea ca un vultur în 
zbor. Nu-i de mirare că Duncan nu-și găsea niciodată 
cuvintele să-i descrie cum funcţiona vremea. Nu erau 
cuvinte care să descrie această contopire sălbatică cu na- 
tura în cea mai pură stare. 

Căută în afara furtunii aerul cald și uscat de deasupra 
Saharei. Când îl găsi, trase acea puternică nemișcare în 
spărtura creată în vâltoarea furtunii. Odată ce aerul din 
Sahara ajunse acolo, Jean începu să-l mărească. 

Era foarte greu, şi simţea efortul în fiecare părticică 
a corpului. Dar reușea, chiar reușea. Furtuna se hrănise 
cu ea însăși, iar acum pierdea din energie. Incetinea ca 
titirezul unui copil pe care nu-l mai învârte nimeni. 

Jean își pierdea şi ea încetişor puterea, fiind prea slă- 
bită ca să mai poată menţine aerul cald de deșert. Ener- 
gia furtunii care se învârtea nebunești începu din nou 
să se crească. Jean căută cu îndârjire resurse interioare. 
Adam Macrae, unul dintre strămoşii ei, aproape murise 
când încercase să stârnească un uragan ca să oprească 
flota spaniolă, iar el era mult mai puternic decât ea. 
Dacă-i era sortit să moară, așa să fie, dar jura pe ce avea 
mai sfânt că avea să ducă furtuna asta blestemată cu ea 
în mormânt. 

Luă şi mai multă putere de la Gregorio, dar tot nu 
avea de-ajuns. Într-o ultimă încercare disperată, se întinse 

la o mie cinci sute de kilometri spre nord, sperând să 
se poată lega de fratele ei. Ar fi trebuit să fie imposibil, 
însă îşi dădu seama că, în chip miraculos, crease o punte 
fragilă. Puterea lui se revărsa în ca. Nu multă, căci dis- 
tanţa era foarte mare - dar era puterea unui Macrae şi 
ştia foarte bine cântul vânturilor. 

Conştientă de faptul că era ultima ei şansă, strânse 
toată puterea pe care o avea și o împlântă în inima fur- 
tunii, ducându-se spre toate direcțiile, ca să-i destabili- 
zeze structura. 

Furtuna își pierdu din putere şi se destrămă. Norii se 
împrăştiară în toate direcţiile, aducând o ploaie binecu- 
vântată pe malurile mării. În vreme ce vântul devenea 
doar o briză, Justice încetă să se mai clatine violent. Par- 
tea avariată a carenei nu mai se umplea cu apă. Deşi 
valurile erau tot mari, nava putea să le facă faţă acum. 

Furtuna era destrămată, și aşa se simţea şi ea. Sim- 
tind că genunchii o lăsau, zise cu glas şoptit şi răguşit: 

- Mi-ai spus că voi fi liberă dacă salvez întregul echi- 
paj. Nu uita asta, căpitane împielițat. 

Îşi pierdu cunoştinţa înainte să se prăbușească pe 
punte. 


În nordul îndepărtat, Duncan Macrae se ridică brusc 
în capul oaselor în pat, cu tâmplele arzându-i de durere. 

- Doamne sfinte! icni el. 

Nevasta lui se trezi imediat şi îl luă de mână. 

- Ce s-a întâmplat? 

- Aşteaptă. 

Se concentră asupra energiei care îi era extrasă. Totul 
dură doar câteva minute, apoi se termină. 

- Jean m-a secat de puteri, spuse el când durerea dis- 
păru. Cred că a descoperit că are ceva din talentul unui 
Macrae când vine vorba despre vreme, pentru că a avut 
nevoie disperată de ajutor. 

- A avut loc în Marsilia o furtună violentă sau încerca 
să pună capăt unei secete? 

- A fost o furtună tare puternică, dar nu în Marsilia. 
Se sprijini de perne şi îşi petrecu un braţ pe după gâtul 

soției sale. Cred că era pe mare. Poate s-a hotărât să vină 
acasă mai devreme. 

- Atunci, o s-o vedem curând, zise Gwynne pe un ton 
liniştit. 

Duncan nu-i răspunse. Nu era un profet care putea să 
prevadă viitorul, dar simțea că sora lui mai mică nu avea 
un drum lin spre casă. 


capitolul 14 


Un soț cu jumătate de normă era mai bun decât nici 
unul, dar Adia îi simţea cumplit lipsa lui Daniel în lunile 
în care stăteau despărțiți. Era și mai greu să aibă o familie. 
Domnișoara Sophie, care trăia cu soțul ei, reușise să facă 
trei copii în anii în care Adia făcuse doar unul. O fiică, 
Mary Monifa — un nume creștin, altul african —, căreia 
i se zicea Molly. 

Cu ajutorul unui sclav bătrân și infirm de-al lui Watson, 
Adia reușise să-și țină copilul cu ea în Charleston. Dom- 
nișoara Sophie era înțelegătoare când mai întârzia Adia, 
atâta timp cât nu se întâmpla prea des. Dar Adia își mai 
dorea ceva. Nu voia doar să fie liberă, ci să poată trăi în 
liberţate cu familia ei. ; 

„Intr-o bună zi“, îi șopti bunica. „Intr-o bună zi.“ 

Între timp, ea şi Daniel se bucurau de orele prețioase pe 
care le petreceau împreună. 


O revoltă înseamnă sânge, frică și violență. Dar și opor- 
tunități. Când coloniile se răsculaseră împotriva stăpânilor 
englezi, în 1776, erau mult mai putemice decât sclavii din 
Jamaica. Adia citea cu nesat ziarele când putea, încercând 
să înțeleagă ce se întâmpla. Coloniștii își doreau libertate, deși 
doar pentru ei, desigur. John Watson, capul familiei Watson, 
disprețuia revolta, pentru că avea să-i a Men afacerile. 

Adică o dispreţuise până când englezii se oferiră să elibe- 
reze orice sclav care lupta pentru englezi. De aceea Watson se 
alăturase rebelilor. Cum putea să conducă el plantaţia când 
englezii îi amenințau munca? Se decise să îi susţină pe rebeli, 
pentru ca viaţa colonială să se întoarcă pe făgașul normal. 

Veştile că englezii se ofereau să elibereze sclavii care li se 
alăturau se împrăștiară foarte repede în rândul oamenilor 
de culoare. Chipuri familiare dispărură din Charleston. Vi- 
zitiul familiei Watson plecă alături de doi tineri lachei. Unul 
din lachei fu prins, biciuit și trimis din nou pe plantație, să 
muncească la câmp. 

Dat fiind că în Charleston se dădea o bătălie, femeile, 
copiii şi sclavii din casa familiei Watson fură trimişi în sigu- 
ranţă la moșia Magnolia. James, soțul lui Sophie, rămase la 
tară ca să apere familia, iar tatăl lui se întoarse în oraș ca să 
aibă grijă de interesele de afaceri ale familiei Watson. 

Când ajunseră la plantație, Adia își petrecu restul zilei 
despachetând și instalându-i pe domnisoara Sophie și pe 
copiii ei. Era aproape miezul nopții când fu în sfârșit liberă 
să îl caute pe Daniel. Aproape înnebunită de dorință, se 
duse grăbită spre camerele sclavilor. 

El o aștepta în fața casei mari. Icni când silueta lui 
impunătoare și întunecată se desluși printre umbre, apoi i 
se aruncă în braţe. 

— Sotia mea scumpă, îi zise el. Iubita mea. 

Se sărutară cu pasiune, încercând să se contopească 
unul cu altul. Pe când o întindea în tufișuri, unde aveau 
un strop de intimitate, ea se gândi amețită că asta era sin- 
gura parte bună a lungii lor despărţiri: când se reîntâlneau, 
plăcerea era covârșitoare. 

După aceea stăteau unul în braţele celuilalt, cu trupurile 
scăldate în lumina argintie a lunii. 

— A trebuit să aştept până reușeam să te revăd, zise el 
Tăgușit. 

Ea se crispă, înțelegând mesajul lui. 

—O să te duci la britanici? 

El încuviință din cap. 

-E șansa noastră, draga mea. Britanicii o să câștige, şi 
o să fim liberi. 

-Sau morţi. Dădu să se ridice în capul oaselor. Mă duc 
săo iau pe Molly. Ar trebui să plecăm imediat. 

—Nu. Se ridică şi el în capul oaselor, strângând-o într-o 
imbrățișare. Trebuie să merg singur. O să trimit după tine 
când voi putea. Râse încetişor. Mă întrebam de ce ai insistat 

că trebuie să învăţ să scriu şi să citesc, dar acum voi putea 
să-ți trimit o scrisoare. 

— Și dacă pleci şi n-o să mai am nici o veste de la tine? îl 
întrebă ea cu lacrimile şivoindu-i pe față. 

— Atunci înseamnă că am murit, scumpa mea. și tre- 
cu un deget peste faţa ei, de parcă încerca să-i memoreze 
trăsăturile. Când o să am un loc sigur pentru familia mea, 
o să trimit după tine. Și, dacă mor, sufletul meu va veghea 
asupra ta şi asupra lui Molly. 

Ea îl prinse de mână. Plângea, dar nu avea să-l roage să 
stea, pentru că avea dreptate: era o şansă ca ei să fie liberi 
din nou, și putea să călătorească mai ușor dacă era singur. 

„Bunico, o să-mi văd soțul din nou?“ 

„Da, copilă. Să ai credință. “ 

— Ai grijă! Căzu pe gânduri. Mai stai o zi. O să-ţi fac un 
talisman care să te apere de rele și o piatră ca să-ţi găsești ca- 
lea și o s-o poți vedea și pe Molly. O zi în minus nu contează. 

El ezită, apoi încuviință din cap. 

— Magia ta mă va ajuta, și vreau să o văd pe fetiţa 
noastră din nou. Dacă... se întâmplă ceva rău, poate că 
e suficient de mare să-și aducă aminte de mine. 

—O să-i spun ce bărbat puternic și curajos a fost tatăl ei 
şi cât de mult a iubit-o. Se întinse să-l sărute și apoi făcură 
din nou dragoste. Dacă-și întârzia cu o zi călătoria, nu nu- 
mai că urma să aibă cu el un pic de magie și ceva care să-l 
ajute să o vadă pe Molly, dar urma să fie și ultima lor șansă 
de a se uni trupește și spiritual. Tânjise luni de zile după 
atingerea și parfumul ei, iar acum avea să plece — peste 
doar o zi. 

Talismanul îl făcu chiar ea. Avea mica piatră de la o 
femeie înţeleaptă care locuia pe o plantație învecinată, iar 
sângele lui Daniel fusese folosit pentru a marca simbolurile 
pe suprafaţa deschisă la culoare. Când avea să vină mo- 
mentul ca Adia și Molly să meargă la el, putea să-i trimită 
piatra, și așa aveau să ajungă la el. 

Ea îi dădu piatra și îl învăţă să o folosească, refuzând să 
creadă că n-aveau să se mai vadă. 

După trei zile de libertate, Daniel fu prins și adus la 
moșia Magnolia. Supraveghetorul îl legă între doi copaci și 
îi jupui pielea de pe trup. 

Dar poate că talismanul pentru apărare făcut de Adia 
funcționase, pentru că el rămase în viață. Cu leacuri și 
rugăciuni adresate bunicii, ca să nu mai pomenim despre 
talentul femeii înțelepte de pe plantație de oblojire a rănilor, 
Daniel se recuperă uimitor de repede, deși spatele îi era plin 
de cicatrici. Adia nu-și dădu seama cât de mult îi plăcea 
atingerea pielii lui catifelate până când acest simplu gest îi de- 
veni inaccesibil. Dar cicatricile urâte ale soțului ei rămâneau 
drept o dovadă de virilitate, demonstrând curajul soțului ei. 

Imediat ce Daniel se recuperă cât de cât, evadă din nou. 
De această dată nu mai fu prins. Adia muncea în tăcere 
şi părea ascultătoare. Când fu întrebată de supraveghetor 
despre Daniel, răspunse cu amărăciune că îşi implorase 
soțul să nu fugă. Era așa uşor să-și mintă stăpânii. 

O lună mai târziu, primi un mesaj scris pe o bucată mică 
şi boțită de hârtie. 

„Eu siguranță, iubesc la tine și la copil. D.“ 

Mulţumi lui Dumnezeu că îl învățase pe Daniel să scrie 
și că rețeaua secretă de sclavi făcea posibilă trimiterea aces- 
tor mesaje. 

Mai primi și altele ocazional, dar trecură doi ani până 
să primească piatra mică și pictată. Era înfășurată într-o 
zdreanţă pe care Daniel scrisese: „la-o la nord. Dragoste. 
Daniel Adams“. 

Piatra fusese tăcută când i-o dăduse lui Daniel, dar o 
avusese doi ani la el și, înainte să o trimită, o adusese la 
viaţă rugându-se pentru venirea Adiei. Acum strălucea 
cu o putere magică. Adia o tinu în palmă și încercă să 
meargă în direcţii diferite. Piatra se încălzi când o luă spre 
nord. Dacă se ducea într-acolo, avea să-l găsească pe Da- 
niel. li plăcea ideea de a avea un nume de familie. Când 
avea să-l întâlnească din nou, avea să-l întrebe pe Daniel 
de ce alesese numele Adams. 

Se sfătui cu femeia înţeleaptă și cu un bătrân de la moa- 
ra de zahăr care știa ceva magie şi, cu ajutorul lor, făcu 
nişte săculeţe care să atârne la gâtul ei și al fiicei. Oamenii 
aveau să le observe mai greu pe durata călătoriei, datorită 
talismanelor. Adia folosise un truc de magie similar ca să 
nu fie deranjată de avansurile bărbaţilor, dar acum vraja 
era mai puternică, pentru că femeia înţeleaptă avea puteri 

mai mari decât Adia. Mai făcu câteva vrăji care îi puteau 
fi de folos. Băgă piatra într-un săculeț din bumbac subțire, 
prin care putea să-i simtă căldura la sân. 


Nu făcu multe pregătiri. Intr-un sac mic care putea fi 
dus în spate puse câteva haine și mâncare. La brâu ascunse 
un cutitaş ascuţit. Toate celelalte lucruri le lăsă în grija fe- 
meii înțelepte, ca să fie date după ce pleca, asta dacă nu era 
prinsă și adusă înapoi. Adia avea niște haine elegante pe 
care i le dăduse domnișoara Sophie. Urmau a fi apreciate 
de alții. Mai avea și niscaiva bani P care îi primise de la 
oaspeți pentru diverse servicii. Era bucuroasă că se folosea 
acum de ei ca să fugă. 

Alese o noapte noroasă. Domnul Watson era la Char- 
leston pentru câteva zile, ceea ce însemna că nu aveau să 
pornească prea repede după ea. Înainte să-și abandoneze 
cămăruța călduroasă din pod, petrecu câteva minute discu- 
tând cu bunica ei. „Apără-ne, bunico. Lasă-mă să trăiesc 
ca să-mi ţin din nou soțul în braţe.“ Nu auzi vreun răspuns, 
dar simţi o căldură încurajatoare. 

Cobori scările, gândindu-se ce ciudat era că, dacă avea 
noroc, nu urma să mai vadă niciodată acel loc sau pe acei 
oameni. Cu inima grea, acceptă și că nu avea să-i mai vadă 
nici pe copiii domnișoarei Sophie. Când ajunse la etajul 
al doilea, o luă din instinct la dreapta, ca să se ducă în 
camera copiilor, în loc să coboare în continuare pe scările 
rezervate servitorilor. 

Un felinar cu flacără slabă ardea în camera copiilor, căci 
micuţei Amy îi era frică de întuneric. Ea și James, fratele ei 
mai mare, aveau să stea în camere separate pentru că așa se 
cuvenea, dar acum le plăcea să doarmă împreună. Henry, 
cel mijlociu, murise de febră. Adia o ținuse pe domnișoara 
Sophie în braţe în vreme ce stăpâna ei vărsa lacrimi amare 
pentru copilaşul ei. În acel moment, nu contase culoarea, 
fiind pur și simplu două femei care jeleau. 

Amy strângea în braţe păpuşa ei ponosită de cârpă, al 
cărei material se uzase pentru că o căra peste tot. Adia vru 
să-i atingă obrazul catifelat de copil, dar nu voia să riște să 
o trezească. Tânărul James, căruia i se spunea Jimmy, era 
întins în pat, părând gata să fugă în orice clipă. Doamne, 

cât avea să le ducă dorul — erau copiii ei cum era și Molly. 
Spera să crească într-o lume mai bună, una în care nu avea 
să mai existe sclavie, dar nu prea era o dorință realistă. 

După ce își luă rămas-bun în tăcere, părăsi camera co- 
piilor. Se r cu un aer sfidător spre marea scară, pe 
care o folosea doar familia, niciodată sclavii, cărora le erau 
rezervate cele pentru servitori. Puse o mână pe balustrada 
din mahon, îşi ridică fusta cu cealaltă mână și se pregăti să 
coboare țanţoș până la etajul întâi. 

Tocmai începuse să coboare, când cineva o atinse pe brat. 

— Addie? 

Adia se întoarse, scoțându-și instinctiv cutitul, mustrân- 
du-se pentru că trecuse pe la camera copiilor. În acest mo- 
ment ar fi ieșit din casă dacă nu ar fi făcut-o. Dar nu avea 
să O oprească nimeni acum. 

O văzu pe domnișoara Sophie în lumina lunii, uitându-se 
înmărmurită la cuțit. 

— Addie? repetă ea cu glas tremurat. Se uită la sacul de 
pe umărul Adiei. Evadez! 

—Da. Adia tinea cuțitul ridicat în vreme ce se întreba 
disperată ce să facă. Ar fi în stare să ucidă un străin sau pe 
oricine i-ar ameninta pe Daniel și pe Molly, dar oare putea 
să o omoare pe domnișoara Sophie? 

Stăpâna ei se uita ţintă la cuţit. 

— Ai fi în stare să mă omori, Addie? 

Adia lăsă un pic mai jos cutitul, gândindu-se cum o 
învățase domnișoara Sophie să citească, cât de sincere fu- 
seseră una cu alta, deși erau stăpână și sclavă. 

—N-aş fi în stare. Dar vă leg la ochi și vă pun căluș la 
gură dacă trebuie. 

Dacă se întâmpla asta, șansele ca ea să evadeze cu suc- 
ces aveau să fie foarte slabe. Dar nu se putea răzgândi în 
privința evadării. Tânjea să respire ca o femeie liberă, la fel 
cum tânjea să fie în bratele lui Daniel. 

-De ce? întrebă domnișoara Sophie. Acum era mai 
putin înfricoșată, căci nu se mai temea pentru viața ei. Nu 
te-am tratat bine? Credeam că suntem prietene, Addie. 

— Aţi fost o stăpână bună, domnişoară Sophie. Vă sunt 
recunoscătoare pentru asta. Adia lăsă cuțitul jos, dar nu-l 
băgă în teacă. Dar sclavii și stăpânii nu pot fi prieteni. 

Nu puteți înţelege pe deplin. Cum v-aţi simţi dacă ati fi 
forțată să lucraţi şi amenințată cu biciul sau cu moartea 
dacă nu v-aţi supune? Dacă aţi ști că orice bărbat alb 
vă poate viola oricând? Dacă aţi petrece doar câteva ore 
preţioase pe săptămână cu copiii dumneavoastră? V-aţi 
gândit la lucrurile astea, domnişoară Sophie? 

—Nu. Cealaltă femeie aproape nu se mai mișca. Te duci 

la Daniel? 
__—Da. Vom fi din nou o familie sau voi muri încercând. 
Indemnată de bunica ei, Adia spuse: Dacă promiteţi să nu 
spuneţi până dimineaţă nimănui că am plecat, n-o să vă 
leg. Imi daţi cuvântul? 

Domnișoara Sophie ezită, apoi încuviință din cap. Poate 
că înțelegea că după acea noapte lucrurile nu mai puteau fi 
niciodată la fel între ele. 

— Promit să nu dau alarma. Dumnezeu să vă apere pe 
tine și pe familia ta, Addie. 

—Vă mulțumesc. Băgă cuțitul în teacă. Și mă cheamă Adia. 

Se întoarse și cobori în tăcere treptele. 

Pe drum către aripa sclavilor, Adia se întrebă deodată 
cât ar fi câștigat dacă ar fi fost plătită pentru munca ei în 
toți acești ani. Ar fi fost o sumă bunicică. Cu siguranță 
suficienți cât să cumpere un catâr. Făcu un ocol ca să o 
prindă și să o înșeueze pe Daisy, o măgăriță liniștită, pe care 
învățase să o călărească. Dorinţa ei d a învăţa se dovedise 
din nou cu folos. 

Atârnă de grumazul măgăriţei un talisman care să o 
facă mai greu de observat. Apoi își luă fata somnoroasă, 
o îmbrăţișă pe femeia înţeleaptă şi începu lungul drumul 
spre libertate. 


Domnișoara Sophie se ținuse probabil de cuvânt, căci nu 
venea nimeni în urma lor. Deși drumul până la Daniel fu lung 
și obositor, nimeni nu le puse în primejdie pe fugare. Talis- 
manele Adiei păreau să fie tot mai eficiente. Acum, că era 
liberă, poate găsea pe cineva să o instruiască în tainele magiei. 

Piatra se încălzea mai mult cu fiecare zi care trecea. 
O luară pe drumuri lăturalnice, avansând încet spre nord. 
Întrebară doar oameni de culoare pe unde să o ia. Din 
cele două Caroline trecură în Virginia, apoi în Maryland 

şi New Jersey. Nu visase niciodată că Daniel avea să 
ajungă aşa departe. 

După săptămâni întregi, ajunseră la fluviul Hudson, şi 
dincolo de apă se vedea marele oraş New York. Rămaseră 
ascunse în stuf toată ziua și traversară în acea noapte cu o 
barcă cu vâsle peste care dădu Adia. Măgărita cea credin- 
cioasă înotă în urma bărcii, în vreme ce Adia se străduia 
să vâslească împotriva curentului. „Bunico, rămâi cu noi!“ 

Ajunseră la insula Manhattan pe când soarele răsărea. 
Un soldat care tăia lemne pentru armata britanică le făcu 
semn înspre tabăra militară. Piatra aproape îi ardea pielea 
Adiei în vreme ce ea mâna măgărița în adâncul taberei. 
Molly stătea călare, obosită, dar entuziasmată. O întreagă 
parte a taberei era ocupată de soldaţi negri. Adia opri 
măgăriţa, întrebându-se ce să facă în continuare. 

Apoi se auzi o voce puternică răsunând în tabără și 
văzu un bărbat cunoscut şi puternic venind repede spre ea. 
Daniel al ei era sergent acum. lar pe faţă avea întipărită 
aceeași fericire care amenința să o copleșească și pe ea. 
Pe când se năpustea în braţele lui, iar el le îmbrăţișa pe 
ea și pe Molly, spuse cu o voce tremurătoare: 

- Nimeni n-o să ne mai despartă vreodată. 

— Niciodată, zise el plângând, strângând-o la piept mai 
să-i frângă coastele. Niciodată. 


capitolul 15 


Vrăjitoarea scoțiană se prăbuși pe punte. Deși înche- 
ietura lui Nikolai era însângerată de la unghiile ei, Jean 
părea fragilă ca un copil. 

Insă ea reușise. Vântul aproape nu mai bătea, iar 
corabia lui avariată naviga pe o mare liniştită. 

Se întinse în jos spre ea şi aproape căzu. Era slăbit, 
abia mai putând să stea drept. Se sprijini de cadrul ușii 
şi reuşi să îngenuncheze. Când îi căută pulsul la gât, 
nu-l găsi. 

- Căpitane, ce s-a întâmplat? 

Işi ridică privirea şi-l văzu pe Tano, ud leoarcă și 
ponosit, dar teafăr. Tano făcea pe chirurgul corabiei 

la nevoie și avea un talent ciudat de a-şi face apariţia la 
momentul potrivit. Ştia şi magie, din moment ce era 
şi el înzestrat întru câtva cu acest har. 

- Femeia asta poate struni vremea, zise Nikolai cu 
glas răguşit. A salvat corabia, dar e posibil să fi murit. 
Poţi face ceva? 

Tano se încruntă în vreme ce îngenunchea lângă fata 
în stare de inconştienţă. După ce îi verifică pulsul, se 
încruntă și mai tare. Scoase cuțitul și ţinu lama în faţa 
gurii ei. Se formă o peliculă subţire de abur. 

- Respiră, dar greu. O vrajă puternică te seacă atât 
trupeşte, cât și sufletește. S-a stins ca o lumânare. Tano 
ridică privirea. Nici dumneata nu arăţi prea bine, căpi- 
tane. O ajutai şi dumneata? 

Nikolai încuviință din cap. Chiar şi efortul depus de 
el i se păruse covârșitor. 

- Mi-a spus că nu are multă putere și că va trebui să 
ia şi din a mea. Cât s-a luptat cu furtuna, mi-a intrat în 
minte și... mi-a secătuit sufletul. 

- A fost nevoie de foarte multă magie ca să risipească 
o asemenea furtună. Are nevoie de odihnă şi de hrană. 

Sperând că poate fi salvată, Nikolai se aplecă să o ri- 
dice, dar era cât pe ce să cadă. Tano bălmăji o înjurătură 
în limba sa maternă înainte să-i spună: 

- Nu fi necugetat - ai nevoie de odihnă la fel de mult 
ca ea. O să am eu grijă de Jean. După ce-o să bea niște 
ciorbă, o să vin la tine în cabină. Apoi își miji privirea. 
O să stai întins în pat, da? 

Nikolai era tare ostenit, pentru că nici măcar nu se 
opuse. Acum și pisica de pe corabie putea să-l pună 
la pământ. Ținându-se de cadrul timoneriei, reuși să 
se ridice. 

Tano o săltă ușurel pe vrăjitoare şi o duse până la bo- 
caport, ţinând-o cu pricepere pe când cobora pe cealaltă 
punte. Era pe mâini bune, deşi Nikolai simţea că Jean 
Macrae era responsabilitatea lui şi el era cel care trebuia 
să aibă grijă de ea. 

În vreme ce îl urma pe Tano, se gândi că nu mai fuse- 
se aşa ostenit de când scăpase din sclavie. Dar era şi ex- 
traordinar de încântat. Se folosise de magie cât putuse 

el de bine de când Macrae îi deschisese ochii, arătându-i 
ce se putea face. Dar nu fusese niciodată părtaș la așa o 
manifestare colosală de putere. Încercase și el ceva pe 
mal, iar Jean Macrae îi arătase adâncimile oceanului. 

Acum, că văzuse ce înseamnă puterea adevărată, voia 
mai mult. 


După multe coșmaruri ciudate în care visa că se îne- 
ca, Jean se trezi simțind că fusese într-o călătorie foarte 
lungă. Nu mai era pe corabie. În schimb, era întinsă pe 
un pat confortabil într-o cameră sărăcăcioasă, cu pereţi 
văruiți în alb. Razele aurii ale soarelui intrau pe o fe- 
reastră cu obloanele trase pe jumătate, și peste tot erau 
flori. O uşă te îndemna să ieși la soare, iar alta ducea 
în casă. 

Se săltă cu grijă în capul oaselor, cu mintea înceţo- 
şată. Purta o cămașă prea largă. Oare era pe insula San- 
tola? Masa, scaunele și cufărul erau din lemn simplu, 
dar totul avea un aer elegant și simplu care îi amintea 
de o fermă scoțiană. Într-o vază de lut erau flori viu co- 
lorate, iar pe pat era o cuvertură moale și colorată. Era 
modestă, dar inspira o atmosferă veselă. 

Covorul oriental cu model de pe pardoseala cu dale 
era somptuos și contrasta cu celelalte obiecte. Poate că 
era prada unui pirat. 

Cobori din pat și găsi o rochie albastră foarte simplă 
şi cadrilată pusă pe un scaun. Nu părea mai bine făcută 
decât o cămașă, dar se simți mai îmbrăcată când și-o 
puse. Dedesubt, erau cuțitul și discul de sticlă, aflate la 
loc sigur în săculeţ. Scoase sticla de clarviziune şi o ţinu 
în palmă o clipă. Se pare că nici un străin nu o atinsese, 
fapt pentru care era recunoscătoare. Se gândi să o folo- 
sească pentru a afla mai multe despre situaţia în care 
era, dar se simţea prea secătuită de puteri ca să încerce. 

După ce băgă la loc atât discul de sticlă, cât și cuțitul, 
cercetă urciorul şi vasul de pe masă. Nu erau pentru 
spălat, ci conțineau mâncare - în urcior era lapte proas- 
păt și într-o bucată de pânză era învelită o jumătate de 
pâine. Turnă laptele în vas și înmuie puțină pâine. Avea 
gura iască, şi se bucură de acea umezeală - după cât era 

de lihnită, nu încăpea îndoială că nu prea mâncase în 
ultima vreme. 

Auzi scârțâitul ușor al ușii şi îl văzu pe africanul care 
fusese cu Gregorio în Marsilia. li era greu să-şi dea sea- 
ma ce vârstă avea. Nu avea riduri, dar după privire nu 
părea tânăr. 

- Te-ai trezit, zise el. Mă bucur. Ceva vreme n-am fost 
sigur c-o să te mai trezeşti. 

- Cât am dormit? 

- Trei zile și jumătate. Cred că ţi-e tare foame din mo- 
ment ce ai băut doar apă și ai mâncat ciorbă, dar cel mai 
bine ar fi să nu mănânci prea repede! 

Trei zile și jumătate! Nu era de mirare că avea senza- 
tia că fusese într-o călătorie îndelungată. Cum se simţea 
deja sătulă, dădu vasul în lături. 

- Sunt Jean Macrae, dar cred că ştii deja cum mă 
cheamă. 

El încuviinţă din cap. 

- Pe mine mă cheamă Tano. La bordul navei sunt chi- 
rurg la nevoie, dar aici pe insulă avem doctori mai buni, 
dacă ai nevoie de îngrijiri. _ 

-Sunt ostenită, dar în rest mă simt bine. Li cercetă 
chipul cu calm. Vorbeşti foarte frumos engleza. 

- Am învăţat-o în Jamaica. Am fost luat de la moara 
de zahăr pentru că vorbeam bine şi am fost instruit ca să 
devin secretarul supraveghetorului. 

Se uită fix la el, amintindu-și de poveştile îngrozitoare 
ale lui Gregorio despre viața pe plantațiile din Indiile 
de Vest. 

- Mă bucur că nu mai eşti acolo. 

-Şi eu la fel. 

In ochii lui negri se citea o ironie profundă. 

- Corabia și echipajul au scăpat cu bine din furtună? 
îl întrebă ea, neștiind ce să-i spună unui om care trecuse 
prin iad. Se întrebă câtă putere trebuise să ia de la Gre- 
gorio. Și căpitanul? 

- Cu toţii sunt bine. Catargul principal s-a rupt, iar 
căpitanul a fost aproape la fel de ostenit ca tine, dar şi-a 
revenit într-atât încât să navigheze corabia Justice spre 
casă. Ai văzut insula Santola? 


124 Mary Jo Putney 


Când Jean scutură din cap, Tano traversă încăperea 
şi deschise uşa care dădea spre exterior. Dincolo de ea 
era o terasă luminoasă şi plină cu flori care atârnau 
în ghivece, 

- lată sanctuarul nostru! 

Simţindu-se mai puternică pentru că mâncase, Jean 
păși afară și se opri brusc, fermecată de cercul de lumină 
din faţa ei. Se uită mai atent și văzu că era de fapt un 
bazin imens cu apă turcoaz, înconjurat de o salbă de 
insule întunecate și stâncoase. 

Priveliştea era atât de izbitoare, încât îi luă o clipă să 
înțeleagă ce vedea. 

- Santola este craterul unui vulcan vechi, nu-i așa? 
Am văzut desene cu insula Santorini din Grecia și arată 
la fel. Un vulcan a erupt și a lăsat nişte insule în jur. 
Se numesc... caldeire, nu? 

- Exact, domnişoară. Tano încuviință din cap. Vul- 
canul care a creat Santola a făcut solul bogat și a creat 
bancuri de aluviuni care ne apără de oaspeţi nepoftiţi. 

„Bancuri de aluviuni şi magie“, se gândi Jean, căci 
simțea zumzetul îndepărtat al unui câmp de protecție. 
Terasa îi aminti de curţile casei Fontaine, cu ghivece 
pline de flori strălucitoare şi cu o zonă acoperită care te 
apăra de soarele arzător. 

Traversă terasa și se duse la perete, de unde se uită în 
jos şi văzu un sătuc superb, în stilul celor din Marea Me- 
diterană. Casele de stuc cu pereţi văruiţi în alb se înşiru- 
iau pe dealul abrupt, ieşind în evidenţă datorită florilor 
şi petelor vii de culoare cu care era vopsită lemnăria. 

Această casă era în vârful dealului, suficient de sus 
cât Jean să poată vedea celelalte zeci de case. Observă 
oameni trebăluind în curți și mergând pe străzile îngus- 
te și bolovănoase. Măgarii puternici cu pălării de paie 
pe cap duceau răbdători poveri în sus pe deal, în timp ce 
copiii se tot alergau în apropierea portului. Erau de toa- 
te culorile: de la albul nordicilor la un abanos intens. 

Dincolo de sat, câmpurile erau dispuse în trepte. 
Pe povârnișurile de sus pășteau capre şi oi. Santola pă- 
rea o insulă nu doar autonomă, ci și prosperă. 

- Am ajuns în paradis. 

- Aşa credem şi noi. 

Tano plecă în liniște. 

Bucuroasă să rămână singură, Jean se așeză pe o băn- 
cuţă sub un paravan de pânză. În toiul verii, insula era 
fierbinte ca un cuptor, dar în zilele de iarnă căldura era 
plăcută. Jos de tot vedea cum Justice era reparată în port. 
Îşi puse mâna pavăză la ochi, întrebându-se dacă Gre- 
gorio era acolo. 

Avea să-și facă apariţia foarte curând. Se uită înspre 
apă, urmărind fără chef cu privirea traseul unei mici 
ambarcaţiuni. Se simţea goală pe dinăuntru şi cam des- 
prinsă de lumea reală, după câtă energie consumase în 
noaptea cu furtuna. Avea nevoie de timp pentru a-și re- 
face puterile, deși procesul începuse deja. 

Când se luptase cu furtuna, folosise mai multă pute- 
re decât credea că avea. Mulţi instructori şi vrăjitori îi 
spuseseră de-a lungul anilor că avea foarte multă pute- 
re - doar că nu ştia cum să o folosească. lar asta fusese 
dureros de adevărat. 

Deşi simţise că puterea creștea în ea, nu prea o folosi- 
se cu succes. Chiar și vrăjile simple se dovediseră foarte 
greu de dus la bun sfârşit - puterea ei se risipea în toate 
direcțiile. De cele mai multe ori, nici nu o putea urni. 
În cele din urmă, încetase a se mai tortura cu eșecurile 
din sfera magiei și se concentrase asupra administrării 
proprietăţilor familiei. Cineva trebuia să o facă, și ea se 
pricepea la asta. 

După ce fratele ei se însurase, o instruise pe Gwynne, 
soția lui, care dobândise puteri târziu. Jean se pricepea 
mai bine la câteva abilităţi de bază, cum ar fi cititul în 
sticla de clarviziune, dar Gwynne o depășise repede 
în toate privinţele. 

Mai puţin când Jean îi adusese înapoi din Culloden 
pe rebelii Macrae care supravieţuiseră. Avuseseră par- 
te de o evadare riscantă, căci trupele hanoveriene luau 
urma oricăror iacobiţi care scăpaseră teferi de pe câmpul 
de bătălie. Clanul Macrae n-ar mai fi ajuns nicioda- 
tă înapoi în Dunrath dacă ea nu ar fi reușit cumva să 
pună dușmanii pe cărări greşite şi să le creeze iluzii, 
ca să-și apere oamenii. Se lăsase mânată de disperare, 

căci nu ar fi putut crea niciodată vrăji atât de puternice 
în împrejurări obișnuite. 

După Culloden, experimentase în taină şi alte puteri 
şi fusese dezamăgită să constate că era la fel de neîn- 
demânatică. Așa că se dusese la Londra ca să le facă 
rudelor pe plac și să lase magia deoparte, cu excepţia 
câtorva vrăji zilnice de o mai mică însemnătate. Așa stă- 
tuseră lucrurile până în noaptea cu furtuna. De data 
asta reuşise, tot datorită disperării, să facă uz de puterea 
ei mai profundă. Deși era posibil ca o parte a succesului 
să i se datoreze lui Gregorio - păreau să se nască scântei 
între ei care generau o putere imensă, dar acest lucru o 
cam speria. 

Câr! O umbră imensă trecu peste capul ei, scoțând 
un croncănit asurzitor. Se feri instinctiv, întrebându-se 
dacă pe insulă erau lilieci uriași. Clipi mirată când văzu 
un papagal albastru imens. In vreme ce ea îl privea, aces- 
ta își desfăcu aripile şi ateriză uşor pe balustrada care 
mărginea zidul. Creatura era fermecătoare, dar oare ori- 
ce papagal era așa mare și albastru? Penele erau de un 
albastru aproape ca de cobalt, iar aripile aveau cam 
un metru în lungime. 

- Bonjour! cântă pasărea veselă. 

- Bonjour! zise Jean uluită. Incântată de cunoştinţă. 

- Bonjour! 

Pe când pasărea repeta salutul, Gregorio spuse din 
spatele ei: 

-Ea e regina Isabelle. E arakanga care se trage din 
junglele Americii. 

Jean încercă să nu tresară instinctiv când îi auzea vocea. 

- Ai fost acolo? 

El scutură din cap pe când se așeza la capătul înde- 
părtat al băncuței. Pe o terasă scăldată în lumina soare- 
lui, era o prezenţă apăsătoare şi întunecată. 

_ — Isabelle a aparţinut căpitanului unei nave de pirați. 
Inainte să-și dea ultima suflare, m-a rugat să am grijă de 
creatura asta. Așa că asta am făcut. 

Pasărea sări de pe balustradă pe umărul lui, apoi înce- 
pu să-şi frece ciocul de obrazul bărbatului. Când pasărea 
stătea pe un om, se vedea cât de uriașă era. 

-Am văzut mulți papagali în Londra, dar erau de 
obicei verzi şi mult mai mici. Cred că Isabelle e un fel 
de verişoară a lor. Se uită la pasăre cu atenţie. În ciuda 
urmelor galbene de pe faţă, care făceau pasărea să arate 
caraghios, ciocul părea suficient de mare să reteze dege- 
tul cuiva fără prea mare efort. Papagalii pe care i-am vă- 
zut aveau aripile tăiate. Ea de ce nu își ia zborul de aici? 

- Casa e sub puterea unei vrăji. Scoase nişte nuci 
din buzunar şi le puse în palmă. Pasărea le ciuguli cu o 
blândeţe uimitoare. Când Isabelle ajunge la o margine, 
cum e acest zid, de exemplu, se hotărăşte că trebuie să 
se întoarcă. 

- Până şi papagalul tău domesticit e sclav, zise ea cu 
răceală. 

El își miji ochii, dar refuză să muște din momeală. 

- Vei fi eliberată și dusă înapoi în Marsilia. Ţi-ai câşti- 
gat dreptul când mi-ai salvat corabia şi echipajul. 

- Sigur nu te-ai gândit că asta se va întâmpla vreo- 
dată, zise ea amuzată. Dar apreciez că te ţii de cuvânt. 
Când pot să plec? A 

-Cam în două săptămâni. li făcu semn spre port. 
Justice are nevoie de reparaţii, și momentan e singura 
corabie de mari dimensiuni din port. 

Așadar, mai avea și alte vase. 

- Cum poți întreţine comunitatea asta? Sunt sute de 
oameni aici, și toţi par bine hrăniţi. 

- Cea mai mare parte a veniturilor provin din trans- 
portul de mărfuri. Avem șase corăbii acum, câteva lua- 
te de la negustorii de sclavi și transformate în vase de 
comerț. Sunt mai înarmate decât majoritatea celor 
de comerţ, şi mereu caut corăbii de sclavi pe care să le 
eliberez. Am un talent în a găsi astfel de vase. 

-Deci n-a fost o întâmplare că am fost atacați de 
corsari? 

- L-am simţit de departe, şi ştiam că era corabia unui 
dușman vechi. Privirea i se întunecă. Sper că a trecut și 
ea cu bine de furtună. Câţiva dintre membrii echipaju- 
lui meu erau la bord împreună cu stăpânii de sclavi care 
au scăpat cu viaţă. Aveam în plan să-i las pe cei prinşi 
lângă Alger, apoi să mă întorc aici. 

- Corabia a rezistat, zise ea fără să se gândească. 

- De unde ştii? o întrebă el imediat. Eşti clarvăzătoare? 

-Nu chiar, dar sunt foarte sigură că vasul este în 
siguranţă. 

- Poți să-mi spui mai multe? Au ajuns deja în Alger? 

Gândindu-se că era un prilej bun să-și încerce pu- 
terea, scoase discul de sticlă şi se uită mai cu atenție. 
In obsidianul înceţoșat, văzu corabia capturată. În vre- 
me ce ținea imaginea în minte, îi parveniră mai multe 
informaţii. Furtuna a afectat nava, dar cu mult mai pu- 
ţină forță, din moment ce era la sud de noi. Se încrun- 
tă. N-au ajuns în Alger. Poate mâine. Au fost întârziaţi 
când unii prizonieri au vrut să preia din nou controlul 
corabiei, în haosul creat de furtună, dar au eşuat. 

El se încruntă. 

- A fost ucis vreun om de-al meu? 

Jean încercă să vadă mai mult, dar imaginea mentală 
dispăru. 

- Îmi pare rău, nu pot să văd aşa în detaliu. Dar nu 
cred că au fost multe victime. 

- Discul acesta de sticlă... e magic? 

Se uită cu interes la el. 

-Nu chiar. E mai mult ca să concentrezi imaginea. 
Îşi dădu mâna la parte ca să-i arate, dar nu i-l dădu. 
Cu cât e mai folosit, cu atât e mai legat de puterea celui 
care-l foloseşte. Dar poţi să vezi și într-un pahar de vin, 
sau într-un bazin cu apă, sau în orice altă suprafață care 
poate reflecta imaginea. 

Pasărea veni în față și deschise ciocul ca să apuce discul. 
Jean îl luă repede din calea ei și îl puse la loc în săculeț. 
Gregorio zâmbi larg și îi dădu mai multe nuci păsării. 

- Ai grijă, Jean Macrae. Lui Isabelle îi plac obiectele 
strălucitoare. E 

-O să încerc să stau departe de ea. li veni brusc o 
idee. Cu siguranță sclavii de pe corăbii sunt toţi bărbaţi. 
De unde vin femeile de pe Santola? 

- Suntem târfe cu toatele, desigur, îi răspunse din 
spatele ei un glas de femeie răgușit. 

Jean se întoarse şi văzu o femeie înaltă, remarcabilă, 
cu pielea închisă la culoare, păr negru ca pana corbului 

şi ochi migdalați. Părea curioasă și nu prea prietenoasă 
în vreme ce traversa terasa. 

- Louise exagerează, zise Gregorio. Femeile din San- 
tola provin din multe locuri. 

- Dar multe dintre noi am fost prostituate. Louise 
întinse braţul, și papagalul veni la ea, scoțând alt țipăt 
asurzitor. Părea şi mai fericită cu ea decât cu căpitanul. 
A fi târfă înseamnă să fii sclava peștelui, deși bănuiesc 
că o lady ca tine habar n-are de aşa ceva. Reuşise să facă 
acel cuvânt să sune ca o jignire. 

Era evident că frumoasa Louise încerca să o tulbure. 
Poate că era amanta lui Gregorio şi era geloasă că acesta 
părea interesat de altă femeie. 

Nu. Jean simţi dintr-odată că Louise nu era iubita 
căpitanului, deşi probabil se culcaseră în trecut. Era 
interesant. 

Jean nu putea fi şocată prea ușor, dat fiind că fuse- 
se în luptă alături de armata iacobită, din care făcuseră 
parte inclusiv prostituate. 

- Din moment ce bărbaţii n-o să fie fericiţi fără femei, 
împușşti doi iepuri odată dacă salvezi prostituate. 

Nescăpându-i schimbul de replici între cele două, 
Gregorio zise: 

- Şi a mers bine. Nimeni de aici nu vorbeşte despre 
trecut decât dacă chiar îşi dorește asta. 

Louise se arătă mai blândă. 

- Santola este insula celor care vor a doua șansă. 
Ne vedem la cină, Nikolai. Traversă terasa, mişcându-și 
şoldurile ample, în vreme ce papagalul imens îi atingea 
părul negru strălucitor. 

Căpitanul se ridică. 

- Din moment ce Louise se ocupă acum de regina 
Isabelle, ai vrea să vezi satul, Jean Macrae? 

- Da, mi-ar plăcea. Jean se ridică şi ea. De ce-mi spui 
mereu Jean Macrae? 

El se gândi puţin. 

- Domnişoară Macrae e prea politicos, iar Jean este 
prea intim. 

- Am pătruns în mintea ta. Nu cred că putem fi mai 
intimi de atât. 

Işi dădu seama ce prostie spusese când el o privi cu o 
intensitate sfredelitoare. 

- Până şi o fecioară delicată din Scoţia ar trebui să 
ştie răspunsul. 

- Spune-mi Jean, îi zise ea încetișor, căci nu sunt așa 
delicată cum par. 

El se uită în altă parte, cu chipul împietrit, și ea își 
dădu seama că şi Nikolai era la fel de nedumerit ca ea 
din cauza energiei dintre ei. 

Când intrară în casă, se întrebă dacă îl voia ca amant. 
Trupul ei ardea de dorința de-a face dragoste cu el, ca 
să absoarbă acea energie sălbatică, dar nu vedea nimic 
bun într-o asemenea legătură. l-ar modela sufletul, 
şi i-ar fi imposibil să se mai întoarcă acasă la fel cum 
fusese. Până acum avusese parte de o aventură palpi- 
tantă - uneori prea palpitantă -, dar nimic zguduitor. 

Sa ajungă în patul lu. Nikolai Gregorio... asta ar fi o 
experienţă zguduitoare. Îşi cârpise sufletul sfâşiat după 
revoltă. Nu voia să fie nevoită să o facă din nou. 

Nu avea să o facă din nou. 

Adia, New York 

Britanicii pierduseră. Adiei încă nu-i venea să creadă, 
dar vestea se răspândise prin tot New Yorkul. Unii soldați 
britanici erau bucuroși că aveau să revină curând acasă, 
alții erau amărâţi că predau armele unor lepădături de re- 
beli din colonii. Dacă ar fi avut suficienţi soldaţi și arme, se 
plângeau ei, Anglia ar fi câștigat. 

Dar nici un englez nu era atât de îngrijorat ca miile de 
foști sclavi care se refugiaseră în New York. Cu toţii erau 
neliniștiți de modul în care aveau să fie afectați de capi- 
tulare. Oare cât mai dura până cână orașul stăpânit de 
englezi urma să fie dat pe mâna americanilor? Oare rebelii 
victorioși aveau poftă să se răzbune? 

—Ce-o să se întâmple acum cu noi? îl întrebă Adia pe 
Daniel încetişor, ca să nu o trezească pe Molly. 

Bărbatul patrulase în afara orașului în ultimele săptă- 
mâni. Acum, că se întorsese, Adia ardea de nerăbdare să 
vorbească din nou despre viitorul lor. 

-N-o să ne întoarcem în sclavie, îi spuse el hotărât. 
Carleton, comandantul englezilor, e de părere că printre 
pretenţiile americanilor, care vor înapoi tot, n-o să se nu- 
mere și sclavii eliberaţi, căci noi nu mai suntem proprieta- 
tea cuiva — așa mi-a spus maiorul Blaine. Daniel zâmbi 
lurg. Carleton crede probabil că ar fi lipsit de onoare pentru 
Anglia să-și calce cuvântul pe care ni l-a dat — dar îi și 
place să-i scoată din minţi pe americani. Chiar și generalul 
Washington vrea ca sclavii care au scăpat să se întoarcă. 
Carleton poate refuza politicos în numele onoarei. 

Adia zâmbi. 

-Nu mă interesează motivele lui Carleton atâta timp 
cât nu ne lasă de izbeliște. Turnă ceaiul, în lumina zorilor. 
Majoritatea negrilor locuiau în colibe cu o pânză pe post de 
acoperiş în zone din Manhattan care on incendiate 
de patrioţii furioși că pierduseră controlul asupra orașului, 
așa că ea și Daniel erau norocoși să aibă căsuţa aceasta 
confortabilă. Au început să vină deja la New York oameni 
care vânează sclavi evadați. Fu străbătută de un fior. John 
Watson e genul de bărbat care să facă asta. Crezi c-o să 
trimită oameni după noi? Imi place orașul ăsta, dar cum 
putem să trăim aici dacă trebuie să stăm mereu cu spaima 
că o să fim prinși și duși înapoi în Carolina de Sud? 

—N-are de unde să știe domnul Watson că suntem în 
New York. Daniel ezită. Nu spune încă nimic nimănui, dar 
maiorul mi-a zis că se zvoneșşte că loialiştii și sclavii eliberaţi o 
să fie mutaţi în Noua Scoţie. Ni se va da teren de cultivat. 

-In Noua Scoţie. Stătu puţin pe gânduri. Din câte 
știu, este un loc rece și neprietenos, dar măcar este departe 
de Charleston. 

—O să fim în siguranță acolo, iubito. li zâmbi cald și intim, 
umintindu-i cum sărbătoriseră întoarcerea lui cu o noapte în 
urmă. După ce ne stabilim, vom mai face un copil. 

Deși îşi dorea nespus încă un copil, își luase măsuri să 
împiedice asta în anii cât stătuse la New York. Războiul pre- 
supunea o viaţă nesigură și nu putea risca să aducă un al 
doilea copil pe lume. Dar în curând avea să vină vremea. 

—O să avem un băieţel, zise ea, simțind profeția înăuntrul 
său. Va fi puternic şi arătos ca tine, și o să-i spun cât de cu- 
rajos a fost tatăl lui când s-a luptat cu americanii, că tu o 
să fii prea modest ca să te lauzi. 

Daniel râse și o sărută de rămas-bun, mângâind-o ușor pe 
spate înainte de-a pleca la muncă. De când ajunsese în New 
York, maiorul Blaine, comandantul lui Daniel, o angajase ca 
servitoare pe Adia. Maiorul era un bărbat înalt și sever, al 
cărui zâmbet — oferit arareori — era surprinzător de cald. 
O trata pe Adia cu un respect profund, vorbindu-i uneori 
despre soția și copiii lor aşa cum nu putea vorbi cu bărbaţii din 
jurul lor. Era foarte atașat de Molly, care o însoțea adesea pe 
mama ei la casa maiorului. Avea o fiică de vârstă apropiată. 

Oare ţinea maiorul Blaine suficient de mult la Adia și 
la familia ei cât să nu permită să fie făcuţi sclavi din nou? 
Poate că da, însă, chiar dacă avea intenţii bune, era posibil 
să nu-i poată ajuta. Sosise vremea să pună la cale un plan 
de a fugi în Canada. 

Deși Daniel luptase alături de o armată formată din foști 
sclavi negri, ei nu făceau parte din trupele obișnuite ale 
englezilor, şi grupul lor urma să fie în curând demobilizat. 
Puteau părăsi orașul imediat ce se întâmpla acest lucru, 
dar poate ar trebui să aștepte să vadă dacă britanicii aveau 
să-și țină promisiunea făcută sclavilor care luptaseră pen- 
tru ei. Ar fi mai sigur pentru ei să fie evacuaţi la bordul 
navelor britanice decât să plece pe cont propriu. 

Adia se întrebă cu amărăciune cât de des avea să fie 
nevoită să lase în urmă căminul şi prietenii și să o ia de 
la capăt. Ea și Daniel îşi făcuseră un rost aici, la New 
York. La scurt timp ES ce sosiseră, fuseseră cununați de 
Moses, un preot metodist orb care scăpase de jugul sclaviei 
şi adusese mare parte a congregaţiei cu el. Deși Adia simţise 
mereu că erau sot și soție, era mândră că lumea şi justiţia 
le recunoșteau relaţia. 

Daniel îi explicase de ce alesese numele de familie Adams. 

— Pe unul dintre conducătorii rebelilor îl cheamă John 
Adams, şi se spune că nu vrea să dețină sclavi. li sărutase 
vârful nasului. Şi suna bine cu numele tău. Adia Adams. 

Ea râsese și fusese de acord. Era un semn de libertate 
faptul că aveau un nume de familie ales de ei. Acum aveau 

o casă și o grădină. Molly era elevă la o școală de fete și deja 
citea bine. Dacă erau în siguranță la New York, Daniel se 
putea folosi de talentul său de tâmplar ca să-și găsească 
de lucru, și cu siguranţă Adia se putea angaja ca servitoare 
în altă gospodărie după ce pleca maiorul Blaine. 

In loc de asta, trebuiau să se ducă din nou într-un loc 
rece și neospitalier. Din fericire, păstrase majoritatea bani- 
lor, așa că aveau din ce să trăiască. Atâta timp cât ea, Da- 
niel și Molly erau împreună și liberi, totul avea să fie bine. 

Era pe o stradă liniștită şi mai avea de mers jumătate 
din drumul spre casa maiorului, când un bărbat alb şi înalt 
veni în fața ei. 

— Eşti Addie Watson? 

Ea se opri, cuprinsă de groază. 

— Nu ştiu pe nimeni cu numele ăsta. 

— Se zice că ești frumoasă și cu darul vorbirii, îi spuse 
el pe când un alt bărbat o înșfăcă din spate. Toţi fugarii 
ca voi mint când vine vorba despre numele lor. Dar te-am 
urmărit, Addie Watson. Știu cine ești cu adevărat. O să te 
întorci la stăpânul tău, cu copil cu tot și cu tâmplarul tău. 
Zâmbi ameninţător. Și o să mă aleg cu o sumă frumușică 
de pe urma voastră. 

Ea se străduia disperată să scape din strânsoarea bărba- 
tului. Era înalt, zvelt, negru și cunoscut. lar răceala din ochii 
albului avea ceva familiar. Icni, recunoscându-l pe căpitanul 
navei de sclavi care o dusese în Indii. Cu siguranță fusese 
foarte tânăr pe atunci, căci acum avea în jur de patruzeci de 
ani. Kondo, tovarășul lui crud, nu îmbătrânise deloc. 

— Căpitane Trent, ești un animal! 

Părea interesat. 

— Tu erai printre amărâţii ăia de i-am adus în Lumea 
Nouă? Ar trebui să-mi mulțumești că te-am scos din 
sălbăticia din Africa. li făcu un semn lui Kondo. Dacă era 
să se ia după hainele lui scumpe, comerțul cu sclavi îi priise 
căpitanului. Leag-o și du-o în celulă. Apoi ne ducem după 
fată. Dacă avem noroc, poate e și tâmplarul acolo. 

Adia înnebuni la gândul că brutele acelea aveau să pună 
mâna pe Molly. „Ajută-mă, bunico!“ Făcând apel la magia 
pe care nu o stăpânise bine niciodată, fugi de lângă Kondo 

înainte ca acesta să apuce să o încătușeze. Pe când o rupea 
la fugă, în jurul ei ardea o flacără violet. 

„Fugi, copilă!“ In urma ei izbucniră strigăte, dar Adia 
ajunse la capătul cvartalului și o luă pe o stradă mai aglo- 
mevată. Majoritatea oamenilor erau negri și sigur ar aju- 
ta-o să fugă dacă Trent venea după ea. Riscă şi aruncă o 
privire în urmă şi îi văzu pe Trent și pe Kondo bâjbâind 
orbește acolo unde îi lăsase. Nu păreau arşi. Simţea că 
flacăra violet îi ameţise, dar nu le provocase răni. 

Mulţumindu-i bunicii, alergă restul drumului până la 
casa maiorului Blaine. Năvăli înăuntru pe când el ieșea 
din dormitor, pregătit să ia micul dejun. 

— Adia! exclamă el. A încercat careva să te jefuiască? 

Ea se uită la hainele ei răvășite. 

— Mai rău — un vânător de sclavi a încercat să mă prindă 
ca să mă ducă în sud și mi-a spus că o să vină după Molly 
și după Daniel. Legea îi permite oare să ne fure pe mine şi 
pe familia mea? 

Maiorul se încruntă. 

~ Dat fiind că oraşul îşi schimbă stăpânirea, legea e nesi- 
gură. O vreme, va domni anarhia. 

De asta se și temea. 

— Daniel mi-a spus că armata britanică se pregătea să 
evacueze foștii sclavi și loialiștii în Noua Scoţie. Ne puteți 
ajuta să ajungem la bordul unei asemenea corăbii? 

— Da, dar primele pleacă de-abia peste câteva săptămâni 
în Noua Scotie. Incă mai negociem cu americanii. Vor să 
aibă dreptul de a înregistra fiecare bărbat, femeie și copil de 
culoare din oraș. O să fie înscrieri, liste și certificate. 

— Domnule, avem nevoie de ajutor acum! Se uită la ma- 
ior. Puteţi face ceva pentru noi? 

El își miji ochii în vreme ce se gândea. 

— Deși nu sunt gata noile transporturi spre Noua Scoţie, 
după-amiaza o să plece un vas britanic în Anglia. Il știu 
pe căpitan și cred că pot să-l conving să vă ia pe tine și pe 
familia ta. Puteţi pleca așa repede? 

—La Londra? Ideea era deopotrivă palpitantă și alar- 
mantă. Gândindu-se la răutatea din ochii lui Trent, Adia 
acceptă pe dată. 

— Atunci du-te acasă şi ia-ı pe Molly și pe Daniel. O să 
puteţi lua cu voi doar lucruri ușor de cărat. O să trimit doi 
soldaţi să vă păzească. Când sunteţi gata, veniți aici. O să 
uranjez să fiţi duși la vas. Şi Dumnezeu să vă aibă în pază! 


Maiorul Blaine se ţinu de cuvânt. Oamenii săi o însoţiră 
până acasă pe alt drum decât pe unde o lua ea de obicei. 
Daniel fu îngrozit să afle că încercase cineva să o prindă 
pe Adia. Incepu să împacheteze în liniște puţinele lucruri pe 
care le putea lua. Amândoi deveniseră experţi când era 
vorba de plecat. Adia îi spuse unei vecine că plecau și din 
ce motiv, dar nu şi unde. Apoi își părăsiră pentru totdeauna 
căsuţa confortabilă. 

Opt ore mai târziu, plecau din portul New Yorkului. 
Adia și Daniel stăteau la pupa, Daniel ţinând-o pe Molly 
în vreme ce se uitau cum orașul se micșora în urma lor. 

— N-am avut timp să-mi iau rămas-bun de la prietenii 
mei, zise copila cu tristeţe. 

— Imi pare rău, draga mea, o consolă Daniel. Dar o să-ţi 
faci prieteni noi în Anglia. 

— Uite! Molly se înveseli pe dată și arătă spre proră. Sar 
pești mari! 

— Mergem să ne uităm la ei. 

Daniel o puse jos pe punte și o luă de mână. 

— Vin şi eu curând, promise Adia. 

Soţul ei încuviință din cap, știind că Adia voia să-și ia 
rămas-bun de la orașul pe care îl iubea și care îi găzduise. 
Rămasă singură, Adia se rezemă de balustradă, încercând 
să-și stăpânească lacrimile. Nu putea spune că îi părea rău 
că nu aveau să ajungă în pustietatea din Noua Scoţie. li plăcea 
la oraş, iar Londra o atrăgea. Ea și Daniel lucrau din greu, 
iar maiorul Blaine le dăduse douăzeci de lire, ca să înceapă 
o viaţă nouă în Anglia. Familia Adams avea să we 
tuiască, iar Molly urma să aibă parte de o viaţă mai bună. 

Adia se pregătea să se alăture familiei ca să se uite cu 
toții la pești, când un marinar negru trecu pe acolo. 

— Sunteţi liber, domnule? îl întrebă ea dintr-odată. 

Bărbatul se opri, uitându-se cu o privire caldă la ea. 

— Da, coniţă. Mergeţi la Londra? 

— Da. Făcu semn spre proră. Cu soțul și fiica mea. 

Deși era dezamăgit că nu era disponibilă, adăugă: 

-O să vă placă Londra. Locuiesc mulți africani acolo. 

Observă că bărbatul avea un şirag de mărgele la gât și 
bănui că avea și un săculeț cu poțiuni. 

— Sunt și preoţi africani? îl întrebă ea cu glas scăzut. 

El atinse din instinct săculețul ascuns sub cămașă. 

— Da, coniţă. O cercetă atent. Sunteţi vrăjitoare? 

—Nu, dar am niște puteri și aș vrea să învăţ să le folosesc. 

—O să găsiți preoţi și preotese care să vă călăuzească în 
Londra. Să aveţi norocul de partea dumneavoastră și a fa- 
miliei, coniţă. Inclină din cap și apoi se întoarse la treabă. 

Ea se uită din nou la mare. Coasta, americană era doar 
o linie subţire și întunecată la orizont. Inăuntrul ei se ames- 
tecau sentimente puternice, și pentru prima oară simţi că 
nu fugea de ceva, ci se ducea într-un loc mai bun. „Bunico, 
oare o să găsesc ce caut în Londra?“ 

„Da, copilă. Libertate, îndrumători, destinul. Pe toate le 
vei găsi acolo. Dar mai ales destinul.“ 

Nikolai se întrebă ce părere avea Jean Macrae de casa 
lui cu pardoseală rece, pereţi albi şi ţesături colorate. 
Simplitatea i se părea liniştitoare, dar stilul era țărănesc, 
nu aristocrat. 

Spunându-și că nu conta ce credea Jean, o conduse 
afară pe strada pietruită. Ea cerceta totul cu interes în 
vreme ce mergeau în josul dealului. 

Şi sătenii se uitau la ea. Deşi în Santola erau oameni 
de naţionalităţi diferite, părul roșcat era așa rar, că toată 
lumea ştia că era străina care nu fusese sclavă. Pe când 
se apropiau de port, Nikolai se gândi să îi ia o pălărie, 
ca să nu i se ardă faţa. Apoi își aminti că urma să plece 
peste câteva zile. 

Avea să plece, luând cu ea acea independenţă feroce, 
trupul fermecător şi cunoștințele de magie. 

Când se opriră pe terasa de deasupra zonei unde se 
repara corabia, el îi spuse cu asprime: 

- Nu pleca, Jean. Nu încă. Vreau să învăţ mai multe 
despre magie. N-am primit o educaţie corespunzătoare. 
Trebuie să învăţ cum să-mi folosesc puterile pe de-a-ntre- 
gul. O să fiu mai eficient în ceea ce fac. 

- Cu siguranţă vrei să înveţi și pentru binele tău. 
Se uită la el întrebătoare. De obicei, talentul aduce cu 
sine o dorință arzătoare de a-l folosi. Ai nevoie de instru- 
ire, dar mă îndoiesc că sunt cea mai nimerită persoană 
care să ţi-o ofere. Sunt prea multe între noi. 

- Eşti cea mai potrivită pentru că ești singura disponi- 
bilă, îi spuse el direct. Trecu un șir de măgari, așa că el 
luă pălăria de paie de pe capul unuia și i-o puse pe cap. 
Dacă nu eşti atentă, pielea ta albă și frumoasă o să fie 
de un roşu aprins. 

Ea râse şi își potrivi pălăria ca să nu îi cadă pe ochi. 

- O să miros a măgar. Dar bănuiesc că e mai bine 
decât să mă ard. 

- Vreau să fii sănătoasă ca să îmi răspunzi la întrebări, 
nu ameţită de la insolaţie. 

- Apropo, sunt istovită. Aș vrea să mă întorc acum. 

Aducându-și aminte că stătuse inconștientă zile la 
rând, se întoarse ca să o conducă în susul dealului. 

- Când te străduiai să strunești furtuna, ce se întâmpla? 

Jean păru gânditoare. 

- Nu sunt foarte sigură, dar furtuna mi-a dovedit că 
am moștenit o bună parte din talentul familiei Macrae 
de a simţi vremea. Am devenit mai conștientă de vreme de 
când am plecat din Londra. Poate că sunt mai pricepu- 
tă acum fiindcă mă aflu mai departe în sud. Dar, deşi 
simt cum va evolua vremea, nu am puterea intrinsecă de 
a controla furtunile. De-aia a trebuit să mă folosesc 
de puterea ta. Se încruntă. Îmi pare rău că n-am avut 
mai mult timp să te pregătesc. Am auzit că este tulbu- 
rător şi dureros ca puterea să-ți fie luată atât de brusc. 
De obicei, combinarea puterilor se face după o discuţie 
atentă şi o pregătire treptată. Şi doar între prieteni. 

Deşi fusese o experiență dureroasă, el flutură din 
mână a nepăsare. 

- Acțiunile tale erau necesare. Dar la un moment dat 
am simţit o altă energie, de parcă era prezentă altă per- 
soană. Mi s-a părut oare? 

- Ai intuit bine, îi zise ea. Eram pe cale să pierd con- 
trolul şi ştiam că nu aveam puterea să strunesc din nou 
furtuna. Aşa că, în disperarea ce m-a cuprins, am încer- 
cat să văd dacă mă poate ajuta fratele meu, care e cel 
mai puternic vrăjitor al vremii din Anglia. 

- Fratele tău ni s-a alăturat? întrebă el, revoltat de 
acel gând. Căzuse oarecum la pace cu Jean Macrae, dar 
cu fratele ei lucrurile stăteau altfel. 

- Fără el, nava s-ar fi scufundat şi ne-am fi înecat cu 
toţii, sublinie ea. N-aș fi reușit să ajung la el de la o 
distanță așa mare dacă nu am fi fost uniţi de o legătură 
puternică. Așa că şi el a avut un rol decisiv în salvarea 
corabiei de furtună. Cu siguranţă va trebui să renunți la 
dorința de a te răzbuna pe el. 

- Fir-ar să fie, Jean Macrae, oare n-o să plătească ni- 
meni din familia ta pentru nedreptatea înfăptuită? iz- 
bucni el, furios din cauza cerinţei îndrăzneţe. 

- Dacă tata ar fi în viață, v-aş pune pe amândoi într-o 
cameră, ca să vorbiți despre ce s-a întâmplat în ziua când 
ai fost luat prizonier. S-ar putea ca adevărul să fie diferit 
de ce-ţi amintești. Dar, chiar dacă tata te-a trădat, eu și 
Duncan nu ţi-am făcut nici un rău, zise ea cu ochii mi- 
jiți. Nimic. Ți-am salvat corabia şi echipajul de furtuna 
aia puternică, şi vei putea să lupți în continuare împo- 
triva sclaviei, ca să nu mai pomenesc că ţi-am salvat și 
ţie viața. Asta șterge orice datorie pe care crezi că o are 
familia mea față de tine. 

Furia îl năpădi. Voia să izbească pereţii tencuiți ai ce- 
lei mai apropiate case sau să ucidă un negustor de sclavi 
cu mâinile goale. Ar fi făcut orice ca să descătuşeze vio- 
lenţa pricinuită de furia pe care o ţinuse în el. 

Trăise ca să se răzbune, se agăţase de răzbunare când 
zăcea cu spatele însângerat pe puntea unei galere sau 
stingându-se de sete în deșert. Voia să-l ucidă pe Macrae, 
care îi promisese un cămin şi siguranţă, apoi își încălca- 
se cuvântul de parcă nu valora nimic. Voia să-l distrugă 
măcar pe Duncan Macrae, copilul preferat, adevăratul 

fiu, care primise de-a gata ceea ce Nikolai își dorise cu 
atâta ardoare. 

Dar trebuia să admită că vrăjitoarea avea dreptate. Ea 
şi fratele ei nu îi făcuseră nici un rău direct, iar împreu- 
nă salvaseră corabia Justice și echipajul ei. Fusese nevoie 
de toţi trei - doar el şi Jean Macrae nu făcuseră față. 

Se strădui să-și aducă aminte atingerea minţii 
fratelui ei la sfârșitul luptei cu furtuna. Oare ce fel de 
om era Duncan Macrae? Din nefericire, recunoscu că 
nu era nimic de detestat la energia bărbatului. Poate 
s-ar fi întâlnit şi ar fi devenit prieteni dacă lucrurile ar fi 
stat altfel. 

Deşi Nikolai voia cu disperare să se facă dreptate, era 
un om care punea preţ pe onoare. Acceptă cu amărăciu- 
ne că Macrae, adevăratul trădător, nu mai era. Dreptatea 
pe care avea să o primească lordul scoţian trebuia să vină 
de la Dumnezeu, dacă exista, și credea în dreptate. 

- Prea bine, zise el, detestând fiecare cuvânt care îi 
ieșea pe gură. Nu mă mai răzbun pe fratele tău şi pe 
familia lui. Dar nu voi uita și nici nu voi ierta. 

- Cum dorești. Urăşte-ne dacă vrei, dar nu face rău 
familiei mele. Se opri, simțind cum se învârte totul cu 
ea, și se duse la un perete să sc sprijine. Tre... trebuie să 
mă odihnesc. 

Femeia aia afurisită părea pe punctul de a leșina. 
Oare de ce îi sugerase să meargă prin sat când tocmai 
se trezise după un leşin de trei zile? O luă în brațe şi se 
gândi că folosirea magiei o făcuse chiar mai slabă, căci 
părea ușoară ca un fulg. 

Ea opuse rezistență, dar cam fără vlagă. 

- Dă-mi drumul. 

Avea dreptate, nu trebuia să o atingă - atingerea lor 
avea un efect profund tulburător. Nu trebuia să simtă o 
dorinţă năvalnică pentru o femeie așa slăbită. O femeie 
pentru care avea sentimente contradictorii. Dar, cu cât 
petreceau mai mult timp împreună, cu atât era mai greu 
să menţină o atitudine detașată. 

Dacă o punea jos, probabil că avea să se prăbușească. 
Un măgar neîncărcat cobora dealul, aşa că îi făcu semn 


140 Mary Jo Putney 


stăpânului. Omul aduse ascultător măgarul, ca Nikolai 
să o pună pe ferneie pe spinarea animalului. 

Jean se prinse strâns de coama răvășită a animalului. 

- Mulţumesc. li zâmbi călduros stăpânului, ignorân- 
du-l pe Nikolai. Stăpânul era un berber arțăgos din nor- 
dul Africii, care o privea însă fermecat. Femeia era fără 
putință de tăgadă o vrăjitoare. 

Când micul grup ajunse la casa lui Nikolai, Jean reuşi 
să coboare de pe măgar şi să-i mulțumească stăpânului 
acestuia, zâmbindu-i din nou. Când intrară, se uită dez- 
nădăjduită la treptele care duceau în camera ei. 

- Poţi să urci treptele? Sau să te car eu? 

Ea se încruntă și începu să urce, sprijinindu-se de balus- 
tradă. El rămase tăcut cu doi pași în spatele ei, până când 
ajunse sus. Când se asigură că era în siguranță, îi spuse: 

- Ai nevoie de mai multă mâncare. Şi poate de o ceaş- 
că de ceai. E un remediu tipic englezesc, nu? 

Ea se întoarse şi zâmbi strâmb peste umăr. 

- Mi-ar plăcea. 

În vreme ce porni spre bucătărie, el se gândi că avea 
să-i fie cu atât mai bine, cu cât avea s-o facă să plece mai 
repede de pe insulă. 

Nu putea suporta însă gândul că ea avea să plece. 


Ceaiul fierbinte îndulcit cu miere și servit cu pâine 
şi brânză o întremă pe Jean. După a treia ceaşcă, reuși 
să-l vadă limpede pe Gregorio. Hotărâse să renunţe la 
răzbunarea împotriva lui Duncan, așa că ea și familia ei 
erau în siguranţă. În curând avea să revină în Marsilia, 
unde urma să le povestească prietenilor prin ce aventură 
trecuse înainte să se îmbarce spre casă. Acum stătea pe 
unul dintre scaunele din cameră, nu în pat, căci ar fi 
prea insinuant. 

Desigur, mai era și problema cu căpitanul care voia să 
fie instruit în tainele magiei. 

- Ți-aş putea găsi un Protector care să te înveţe cum 
să-ți foloseşti puterea. Cu siguranţă există bărbaţi în 
Marsilia care ar fi dispuși să facă asta. 

- Ar fi mai ușor să lucrez cu un bărbat decât cu o feme- 
ie. Privi încruntat spre ceașca de ceai. Dar eşti aici acum. 

Jean se juca dusă pe gânduri cu cuțitul. Deși demon- 
strase că avea ceva talent în controlarea vremii, nu pă- 
rea să aibă sensibilitatea la fier specifică bărbaţilor din 
clanul Macrae. Magia era un lucru așa complex, încât 
nimeni nu putea să înțeleagă totul pe deplin. 

Dar putea să încerce. 

- Ai vrea să văd ce puteri ai? îl întrebă ea. Am nevoie 
să mă laşi să-ţi intru în minte, dar n-o să te doară. Nu 
cum a fost în noaptea cu furtuna. 

El se încruntă şi mai mult în vreme ce cântărea în ba- 
lanţă propunerea ei şi dezgustul care-l încerca la gândul 
de a-i permite să pătrundă în mintea lui. 

- O să-mi poţi citi gândurile sau să vezi ce am făcut 
în trecut? 

- Gândurile se citesc rar, deși voi şti categoric ce 
simţi. Îşi termină ceaiul. N-o să aflu nici detaliile unor 
momente importante, mai ales că n-o să le caut. Singurul 
meu scop este să-mi dau seama cât de mari îţi sunt pu- 
verile. Dacă reușesc, o să știm mai bine ce potenţial ai. 

-Vreau să-mi pot folosi puterile pe care mi le-am 
înfrânat ca să supraviețuiesc. Sprâncenele lui întuneca- 
te se lipiră. Cu siguranţă ura să aibă nevoie de cineva. 
Şi n-o pot face singur. 

-Nu sunt sigură că sunt ceea ce-ţi trebuie, dar cel 
puţin pot să-mi dau seama ce puteri ai. Întinse mâinile 
spre el. Vrei asta? 

El ezită. 

- Nu-i uşor să am încredere în tine. 

Dar voia orice fel de informaţii reușea ea să afle. 

- Crezi că mie mi-e mai uşor să am încredere în tine? 
i-o întoarse ea cu asprime. M-ai răpit, m-ai ameninţat că 
mă violezi şi că mă faci sclavă, mi-ai ameninţat familia. 
Sunt dispusă să te ajut pentru că misiunea ta e una no- 
bilă, dar, dacă nu ai încredere în mine, pleacă și lasă-mă 
în pace. 

- Vrăjitoareo, spuse el printre dinţi, dar îi prinse pal- 
mele între ale lui. 

Energia începu din nou să ardă ca o flacără vie între 
ei. În loc să-i reziste, ea intră în acel şuvoi de putere, 
lăsându-se purtată în labirintul minţii lui. 

In ciuda complexității trăirilor sale interioare, pa- 
siunea, furia și idealismul erau ușor de citit până la 
un punct. 

- Eşti un căutător înnăscut. Capacitatea de a găsi lu- 
cruri, cum ar fi navele de pirați, poate fi îmbunătățită. 
Ai mari resurse de putere interioară, inclusiv abilitatea 
de ați doborî adversarul și de a-l lăsa inconştient folo- 
sindu-ţi doar energia mentală, dar mare parte a acestui 
potenţial e... cred că zăgăzuită e cel mai bun cuvânt. 
Ea căută în continuare. E ceva mai mult decât faptul 
că ţi-ai înfrânat puterile ca să te protejezi în vreme ce te 
maturizai. Mai e ceva la mijloc, ceva ce mi-e străin. Simt 
un alt fel de putere de partea cealaltă a barierei. Ba chiar 
am pătruns în acel câmp de energie în timpul furtunii, 
când eram disperată. Dar nu o pot aprecia cum. 

- Cum pot să dărâm bariera? ` 

- Nu ştiu. N-am mai văzut așa ceva. Îşi lăsă mintea să 
plutească în jurul acelei surse necunoscute de energie. 
Cred că bariera e legată de moştenirea ta africană. Ma- 
gia africană e cumva diferită de cea a Protectorilor, pe 
care o cunosc eu. Cred că cel mai bine ar fi să găseşti un 
vrăjitor african. 

- Cum naiba să fac asta? şopti el. 

- Unul dintre prietenii mei din Marsilia este african. 
Familia lui se ocupă și ea cu transporturile navale, așa că 
și-a pus căpitanii să-i găsească un preot african. Preotul a 
vizitat Marsilia şi a stat îndeajuns de mult cât să-l înveţe 
pe Moses ce voia să ştie. Poate că Sekou va dori să vină 
aici la tine. Cred că Moses ştie unde să-l găsească. 

- Asta dacă prietenul tău îl va ajuta pe bărbatul care 
te-a răpit. Nikolai îşi trase mâinile şi se încruntă. Ți s-a 
făcut tare rău când ţi-am povestit prin ce-au trecut scla- 
vii. Urăşti ideea asta îndeajuns de mult cât să mă ajuţi 
să lupt? 

Ea ridică din sprâncene. 

-Sar putea să nu poţi pune capăt sclaviei de unul 
singur, dar ai dovedit că poţi schimba în bine viaţa anu- 
mitor oameni. Eu nu pot nici măcar asta să fac. Deşi 
îți susţin cauza din tot sufletul, mă tem că nu-ţi sunt 
de ajutor. 

-Dacă mă înveţi, atunci lucrurile se schimbă. O să 
caut un vrăjitor african, dar ar putea să-mi ia ani buni. 
Orice învăţ acum mă va face mai eficient cât timp aştept 
instruirea potrivită. 

Pasiunea lui pentru această cauză era arzătoare, fapt 
pentru care ea îl invidia. Nu fusese nicicând mai fericită 
decât când luase parte la lupta de eliberare a Scoției. 
Dorinţa năvalnică de libertate exista în sufletul oricărui 
scoţian, iar această dorinţă fierbinte a lui Gregorio stâr- 
nea un ecou în adâncul ei. Însă avea puteri limitate. 

- Nu sunt africancă şi vreau să mă duc acasă. Dar o să 
te învăţ ce pot până plec. 

Ochii lui scoteau văpăi. 

- Faci un legământ de sânge? 

- E nevoie? Dacă nu e de-ajuns cuvântul meu, n-o să 
schimbe nimic dacă fac un legământ de sânge. [i veni în 
minte o amintire vagă. Asta dacă nu cumva e magie 
în sânge şi eu nu ştiam. 

- Ritualul are ceva magic, deşi voi, protestanții din 
nord, nu recunoaşteţi asta. Scoase pumnalul și îşi cres- 
tă palma stângă, apoi întinse către ea mânerul armei. 
Şi da, simt că e nevoie, deși nu-ți pot explica de ce. 

Jean ştia că nu trebuia să se pună cu intuiţia unui vră- 
jitor, chiar şi cu a unuia a cărui putere nu era cizelată. 

- Aș vrea să-mi folosesc propriul cuţit. Se întoarse cu 
spatele la el și se aplecă pentru a-și ridica tivul, apoi se 
întoarse cu cuțitul în mână. 

Străduindu-se să nu tresară, își crestă puţin palma 
stângă şi i-o întinse. Partea stângă era mai aproape de 
inimă. Se întrebă dacă Gregorio era conştient de moti- 
vul pentru care alesese mâna stângă. 

Pe când începu să vorbească, o cuprinse un val de 
energie pură și sublimă. 

- Jur că mă voi opune mereu sclaviei în toate modu- 
rile posibile, chiar cu preţul vieţii mele. Nu era convinsă 
de unde veneau cuvintele acelea, dar cu siguranță nu 
din mintea ei conştientă. Întâlni privirea lui Grego- 
rio. Mai jur să-ţi împărtăşesc tot ce ştiu, ca să te ajut în 
lupta ta dreaptă. 

Își împreunară mâinile, sângele se amestecă, iar lu- 
mea se învârti cu ei. Energia se dezlănţui în cameră ca o 
furtună, cufundând totul în haos. Jean căzu în genunchi 
de pe scaun. Era într-un tunel de energie care vâjâia de 
la un trecut necunoscut la un viitor neştiut. Ţipetele su- 
fletelor și ale întâmplărilor inimaginabile treceau prin 
ea, sfâşiindu-i trupul şi mintea. Îl strânse pe Gregorio de 
mână, nefiind prea sigură cine salva pe cine. 

Se auzi un zgomot, și energia se disipă. Când văzu 
mai limpede, se trezi în genunchi pe jos, cu degetele 
împreunate cu ale lui Gregorio. Era ghemuit lângă ea, 
iar pe faţă i se citea istovirea. 

lar lângă ei stătea o africancă apărută de nicăieri. 
Deși purta o rochie de inspiraţie europeană și un turban 
alb, şiragurile de mărgele de la gât şi de la încheieturile 
mâinilor îi dădeau un aer exotic. Avea în jur de treizeci 
de ani, o piele neagră și netedă şi un trup puternic și 
mlădios. Zăcea întinsă pe spate într-o rigiditate vecină 
cu moartea. O desagă brodată, din piele de animal, îi 
atârna de un umăr. 

Intrebându-se de unde naiba apăruse femeia, Jean 
se târî cei câțiva paşi care le despărțeau și încercă să-i 
găsească pulsul, deși mâinile îi tremurau. 

Femeia tuşi, apoi trase aer în piept şi își deschise mira- 
tă ochii negri. Se uită la Jean și la Gregorio cu atenţie. 

- Când sunt? întrebă ea cu ușurare în glas. 

- Eşti pe insula Santola, îi răspunse Jean. 

- Nu unde, zise femeia cu fermitate. Ci când? 


capitolul 18 


Când? În timp ce Nikolai se holba, Jean îi răspunse: 

- Suntem în 1753. 

-Magia a funcţionat, zise femeia cu răsuflarea 
întretăiată. 

Închise ochii şi rămase întinsă, cu pieptul urcânduri 
şi coborându-i uşor. Jean se uită la Nikolai mirată. 

- Ştii cine e? 

-N-am mai văzut-o în viața mea. Nikolai reuşi să se 
ridice fără să cadă, deşi era cât pe ce să se prăbușească. 
Nu mai avea nici un dram de energie în trup, ca atunci 
când o ajutase pe vrăjitoarea scoțiană să lupte împotriva 
furtunii. E ciudat, pentru că ştiu pe toată lumea din 
Santola. E o străină pe o insulă unde nu sunt străini. 

li întinse mâna lui Jean Macrae. 

Ea îi acceptă ajutorul ca să se poată ridica. Deși părea 
la fel de istovită ca el, o scânteie se aprinse între ei când 
se atinseră. 

- Arată ca o persoană care a făcut o vrajă puternică și 
abia a supravieţuit, zise Jean pe când o studia pe femeia 
care nu se mișca. Faptul că simţim la fel înseamnă că a 
folosit nişte energie de la noi doi ca să ajungă aici. 

Din moment ce femeia nu locuia pe insulă, exista o 
singură posibilitate, deși părea incredibil. 

- Oare a ajuns aici din alt loc folosindu-se de puterea 
magiei? 

- Am auzit că există o mână de vrăjitori puternici care 
pot călători dintr-un loc în altul, deși n-am întâlnit pe 
nimeni care să facă aşa ceva. Este una dintre acele puteri 
magice care pare doar un mit. Dar altă explicaţie mai 
bună nu am. Jean se încruntă. Ar trebui să încercăm să 
o ridicăm şi să o punem pe pat. 

- Nu știu dacă vom reuși asta în starea în care ne 
aflăm acum. Cred că momentan stă bine pe covor. Luă 
o pătură de pe pat şi o acoperi pe femeie. 

Jean puse o pernă sub capul străinei. 

- Nu cred că e doar din alt loc. Uită-te la croiala 
rochiei. N-am mai văzut așa ceva. Cred că vine din alt 
timp. Din viitor. 

Nikolai fluieră ușor. 

- Aşa s-ar explica întrebarea ei. Oare e posibilă o ase- 
menea călătorie? 

-N-am mai auzit de cineva să călătorească în timp, 
dar asta nu înseamnă mare lucru. Nu sunt o expertă 
în tainele magiei. Jean îngenunche din nou lângă fe- 
meie, uitându-se la șiragul de mărgele de la încheietura 
stângă. Erau mărgele mari şi negre dintr-un material ciu- 
dat amestecate cu mărgele mai mici din piatră neagră 

transparentă. Brățara aia are ceva magie. Privită cu 
ochi de vrăjitor, i se vede puterea arzătoare. Poți să vezi? 
Relaxează-ți ochii şi caută modelele de energie, nu doar 
la suprafață. 

El își aținti privirea asupra brățării şi încercă să-și rela- 
xeze ochii. Văzându-l că se încruntă, Jean spuse: 

- Încearcă să te uiţi prin ea, mai degrabă decât la ea. 

Urmându-i sfatul, își relaxă ochii şi îşi dădu seama 
brusc că brăţara chiar ardea cu o putere ciudată. Văzu 
o lumină albă strălucitoare, mărgelele mari fiind cele 
mai sclipitoare. 

In jurul femeii inconștiente se vedea și o scânteiere 
inegală și de mică intensitate. În jurul lui Jean Macrae 
era o strălucire aurie mai puternică. Se uită fix la pro- 
pria mână și văzu culoare transparentă în jurul trupului, 
dar nuanţa era de un roșu întunecat. 

- Doamne sfinte, zise el. Da, văd. Așa văd vrăjitorii? 
O primă lecţie cu adevărat minunată. 

Se aplecă şi se întinse spre brățară. Jean îl prinse de 
încheietură. 

-N-o atinge! Nu fără să știi mai mult. Brăţara e vră- 
jită. li arătă un loc gol pe brățară. Elasticul care ţinea 
la un loc mărgelele era puţin ars. Se pare că una dintre 
mărgelele mai mari a ars, iar asta poate face parte din 
vraja care a adus-o aici. Şi nici desaga să nu i-o atingi. 
Se încruntă în vreme ce o cerceta cu privirea pe femeia 
adormită. Care e povestea ta, doamnă? 

- Bănuiesc că ne va spune când o să se trezească. Mo- 
mentan, are nevoie de odihnă și de hrană. 

Nikolai avea suficientă putere cât să toarne ce mai 
rămăsese din ceaiul rece într-o ceașcă. Ridică ușor capul 
femeii și duse ceașca la buzele ei. Femeia bău jumătate 
de ceașcă fără să deschidă ochii. El își propuse să-i ceară 
bucătăresei să facă mai multă ciorbă. 

Când el se ridică, Jean zâmbi strâmb. 

- Eşti sigur că vrei să descoperi mai multă magie? Via- 
ţa marilor vrăjitori nu e ușoară. 

- O, da, zise el încetişor. Vreau să aflu mai multe. O cer- 
cetă cu privirea pe femeia necunoscută, care se odihnea 

liniștită. Şi poate că strămoșii mi-au trimis pe cineva să 
mă instruiască. 


Adiei îi bubuia capul când se trezi, dar era încântată 
să vadă că se dusese într-un alt loc şi-n alt timp. Călă- 
toria ei periculoasă prin celelalte lumi înfiorătoare nu 
fusese în zadar. Se sprijini cu grijă într-un cot. Avea sub 
cap o pernă şi era învelită cu o pătură, pe un covor ori- 
ental scump, în vreme ce cu un braţ strângea protector 
desaga de medicamente. 

- Bună dimineaţa, sunt Jean Macrae, se auzi o voce 
moale. Aţi dori să beţi ceva? 

Jean Macrae era fata drăguță și roșcată pe care Adia o 
văzuse când ajunsese în locul acesta. Părea foarte tânără, 
dar era stăpână pe ea. 

- Vă rog. Gâtul Adiei era atât de uscat, că abia pu- 
tea vorbi. 

Fata îi aduse un pahar cu suc de fructe rece. După o 
primă înghiţitură lungă binevenită, Adia își dădu jos 
baticul şi scutură zecile de codițe mici care îi încadrau 
părul lung. Coafura părea să fi călătorit mai bine decât 
ea. După ce termină sucul de fructe, Adia zise: 

- Mă numesc Adia Adams. 

- Veniţi din viitor? 

Adia se uită la Jean şi îşi dădu seama că nu era așa de 
tânără cum părea la prima vedere. 

- Sunteţi isteață, dar desigur sunteţi o vrăjitoare 
puternică. 

Fata râse. 

- Nu chiar puternică. Dar am trăit printre vrăjitori 
mari. 

Simţindu-se mai întremată, Adia se ridică. 

- Am multe de explicat. Vă chemaţi soțul ca să vă pot 
spune povestea mea? 

- Căpitanul Gregorio nu e soţul meu, sublinie fata. 

- Nu? făcu Adia surprinsă. Când m-am uitat la voi 
doi, am văzut o legătură evidentă. 

- Poate că da, dar nu e una între iubiţi sau prieteni. 
Poate între dușmani. Sau, uneori, între oameni deveniți 
tovarăși la nevoie. Fata se duse spre uşă. O să vă trimit 

mâncare cât îl caut. Scutură din cap în vreme ce pleca. 
Soţul meu? 

Amuzată de încăpăţânarea fetei de a nu accepta ce 
era evident, Adia cercetă încăperea. Icni când păşi pe 
terasă și văzu marea și cercul întrerupt de insule. Unde 
era acest loc? Cei doi oameni pe care îi cunoscuse erau 
albi şi vorbeau engleza, dar majoritatea oamenilor pe 
care îi văzuse în satul de mai jos erau africani. 

Insula îi amintea un pic de Indii, dar lumina era di- 
ferită. Poate era în Mediterană? Cu siguranţă era un loc 
unde nu mai fusese niciodată. O potopi un val de ame- 
țeală, și se aşeză pe o băncuţă înainte să leșine. 1753. 
Deşi alesese această cale, gândul că era posibil să nu-și 
mai vadă niciodată căminul și familia o umplu de du- 
rere. Se strânse covrig, înfășurându-şi braţele în jurul 
corpului, tremurând de şoc și durere. 

Ameţeala îi trecu treptat. Motivele pentru care risca 
să facă o vrajă atât de periculoasă erau la fel de înte- 
meiate ca întotdeauna, și măcar se părea că ajunsese 
într-un loc primitor. Avea să supravieţuiască, așa cum 
făcuse mereu. 

Spera să vină cineva repede cu mâncarea. Era lihnită. 


Nikolai își ridică privirea când uşa de la biroul lui 
se deschise. Deși încercase să lucreze la registre cu 
Louise, nu se putea concentra foarte bine, iar femeia se 
cam enervase. 

Jean intră în birou. După ce dădu din cap politicos 
înspre Louise, zise: 

- Căpitane, Adia Adams, vizitatoarea noastră, s-a tre- 
zit şi vrea să discute cu amândoi. 

El aproape sări din scaun. Cele douăzeci şi patru de 
ore de când femeia misterioasă apăruse se scurseseră cu 
o încetineală chinuitoare. 

- Prea bine. Louise, registrele tale par în ordine, așa 
că nu mai ai nevoie de mine. 

-Mă uimeşte cum un bărbat care se luptă cu pro- 
prietarii de sclavi cu mâinile goale profită de orice scuză 
ca să scape de registrele contabile, zise Louise supărată. 

- Poate că, dacă registrul ar riposta, ar fi mai intere- 
sant, spuse el pe când traversa încăperea. 

Isabelle zbură de pe creangă și veni pe umărul lui. 
Nikolai scărpină gâtul papagalului. 

- Ma belle, rămâi şi ține- lui Louise de urât. 

Puse pasărea la loc pe creangă, unde se tot bâțâia de 
pe un picior pe altul. 

- Isabelle o să fie o companie mai plăcută decât ai 
fost tu, zise Louise și se concentră din nou asupra regis- 
trului. Don'şoară Macrae, am o cremă care protejează 
pielea albă de soare. O vă să trimit puţintică. 

- Mulţumesc. Aș aprecia tare mult, zise Jean, surprin- 
să de ofertă. 

__ Nikolai o pofti pe Jean să o ia înainte în sus pe scări. 
În vreme ce urca, îl întrebă peste umăr: 

- Louise e slujnica ta? 

- Printre altele. Se descurcă de minune cu cifrele, așa 
că una dintre sarcinile ei de bază e să se ocupe de regis- 
trele pentru transportul naval din care trăiește insula în 
mare parte. Locuiește la două case distanţă, așa că vine 
des pe aici. Are grijă de Isabelle când sunt plecat. Cred 
că pasărea aia nevolnică o place pe Louise mai mult 
decât pe mine. 

Când intră în camera lui Jean, nu o văzu pe musafiră, 
așa că se duse pe terasă. Adia stătea lângă perete, admi- 
rând peisajul. 

Când Jean și Nikolai pășiră pe terasă, se întoarse să îi 
salute. Era o femeie înaltă, cu o prezenţă impunătoare. 

-E un loc superb, zise ea într-o engleză cu ușor 
accent. Parcă i-ați spus Santola, căpitane Gregorio? 

El încuviinţă din cap. 

- Insula este un sanctuar pentru cei care au fost elibe- 
raţi din jugul sclaviei. Suntem în vestul Mediteranei. 

- Un sanctuar pentru sclavii eliberați? Nu-i de mirare 
că am ajuns aici. 

- Am fost sclav, zise el, mânat de intuiție. Şi dumneata? 

Femeia încuviinţă din cap. 

-Din moment ce suntem în Mediterana şi sunteți 
alb, înseamnă că aţi fost făcut sclav de pirații berberi? 

- Da. Dar nu sunt doar alb. Bunica mea a fost afri- 
cancă, la fel ca dumneata. 

Adia făcu ochii mari de mirare când auzi asta. 

- Oare de aceea m-a adus magia aici? 

- Madame Adia, de unde și din ce perioadă veniţi? o 
întrebă Jean. Mor de curiozitate. 

- Staţi jos, vă rog, o să avem multe de discutat. Adia 
se duse sub zona acoperită și se aşeză pe un scaun 
aflat în fața băncuţei. Nikolai și Jean se așezară pe băn- 
cuță, cât mai departe unul de altul. Vin din Londra 
anului 1787. 

Urmă o tăcere adâncă. Deși el și Jean deduseseră că 
Adia călătorise în timp, fură şocaţi să audă așa ceva. li 
veniră atâtea întrebări, că îi vâjâia capul. Întâi de toate... 

- De ce aţi venit? 

ÎI sfredeli cu privirea. 

- Misiunea mea e să găsesc războinici care să se alătu- 
re luptei împotriva sclaviei. 

Cuvintele ei îl săgetară ca un fulger. 

- Doamne sfinte, oamenii luptă împotriva sclaviei și 
pe vremea dumitale? 

-Cred că asistăm la începutul sfârșitului, deși va fi o 
luptă îndelungată. Expresia ei deveni uşor gânditoare. 
Cred că mai bine o iau cu începutul. M-am născut în 
Africa de Vest, nu departe de Coasta Sclavilor. Când 
eram copilă, am fost prinsă de negustorii de sclavi și 
dusă în America. Mai întâi în Indii, apoi în Carolina. 
Se opri. Suntem în 1753, nu? Tocmai fusesem luată 
în sclavie! 

- Mi-e greu să înțeleg ideea de călătorie în timp, zise 
Jean. Poţi fi în două locuri în același timp? 

- Trebuie, zise Adia cu tristeţe. Dar nici eu nu înţeleg 
prea bine. 

-Ați fost sclavă în America, dar aţi ajuns aici din 
Londra? Cum aţi evadat? o întrebă Nikolai, nerăbdător 
să audă mai mult. 

Adia răsucea mărgelele brățării, căci nu-și putea ține 


locului degetele lungi. 
-E complicat. Treisprezece dintre coloniile ameri- 


cane s-au răsculat împotriva Angliei, în 1776. Doreau 

să fie libere. S-au ţinut multe discursuri frumoase, dar, 
desigur, voiau libertate pentru albi, nu pentru scla- 
vii africani. În vocea ei se simţea amărăciunea. Așa că 
englezii au oferit libertate oricărui sclav care trecea de 
partea lor și lupta cu rebelii. 

Nikolai fluieră ușor. 

- Au acceptat mulți propunerea englezilor? 

- Mulţi, mulți. Unii au fost prinși şi pedepsiţi, câțiva 
au fost spânzurați, dar nimic nu i-a oprit pe unii să încer- 
ce. Chiar şi sclavii marelui general american Washing- 
ton, despre care se spunea că e un om bun în multe 
privinţe, fugeau ca să fie liberi. Adia se ridică din scaun 
şi începu să se plimbe nervoasă pe terasă. Eu și soțul 
meu aparțineam aceluiaşi stăpân, dar eu am fost ţinută 
în oraș, iar Daniel pe plantație, aşa că ne vedeam rar. El 
s-a dus la englezi și a trimis după mine când a putut să 
ne ofere o casă mie și fiicei noastre. Rebeliunea a durat 
șapte ani lungi. 

Nikolai vedea cu ochii minţii coșmarul prin care tre- 
cuse el însuşi pe măsură ce Adia povestea. 

- Aşadar, v-aţi câştigat libertatea când britanicii i-au 
învins pe coloniști? 

- Nu. Adia părea tristă. Rebelii au câştigat, şi englezii 
au plecat. 

- Anglia a pierdut? icni Jean. Cum de i-au înfrânt 
coloniştii? 

-Le-a păsat mai mult. S-au luptat pentru casele și 
proprietățile lor, iar bătăliile s-au purtat chiar în pragul 
caselor lor. Adia se sprijini de balustradă, cu o privire 
pierdută. Desigur, stăpânii îi considerau pe sclavi parte 
din acea proprietate. Voiau așa mult să ne întoarcem, 
încât, potrivit tratatului de pace, aveau dreptul să-și ia 
sclavii înapoi. Imediat ce englezii au capitulat, propri- 
etarii americani de sclavi au început să trimită la New 
York oameni care să ne prindă şi să ne ducă iar la ei, 
în lanţuri. 

- Cum de aţi fugit din America? o întrebă Jean pe un 
ton scăzut. 

Adia se lumină la faţă. 

- Mulţi ofiţeri britanici nu voiau să-și calce cuvântul 
pe care ni-l dăduseră, deși eram doar niște bieți africani, 
aşa că au aranjat să evacueze atât foşti sclavi, cât şi lo- 
ialiști. Majoritatea au fost trimiși în Noua Scoţie, dar 
câţiva dintre noi, inclusiv eu şi Daniel, am fost urcați la 
bordul navelor care se duceau spre Anglia. 

-Şi de atunci locuiţi în Londra? o întrebă Jean. 

Adia încuviință din cap. 

- Aproape am murit de foame în primul an, pentru că 
nu aveam de muncă, dar măcar eram liberi și ne aveam 
unul pe celălalt. Daniel este un tâmplar iscusit și, în cele 
din urmă, a găsit un loc de muncă stabil. Eu lucrez într-o 
brutărie. Avem o casă şi încă un copil, un băiețel. Vocea 
i se înăspri. Dar nu am uitat de anii de sclavie. 

- Așadar, dumneata și soţul dumitale aţi pus bazele 
unei mișcări împotriva sclaviei? o întrebă Nikolai. 

- Nu noi. Nu este o problemă pe care noi, africanii, 
să o putem rezolva singuri, pentru că nu avem putere. 
Mulţi cred că nu suntem mai presus de animale. Își ale- 
gea cuvintele cu grijă. Albii trebuie să se implice ca să 
aibă loc o schimbare. Trebuie să conducă această mişca- 
re, pentru că albii ascultă cel mai bine de alți albi. În pri- 
măvara lui 1787, cam doisprezece englezi, majoritatea 
quakeri!, au pus bazele unei mișcări împotriva sclaviei, 
dar e foarte slabă. Cel mai bun profet al nostru spune că 
moartea unui singur bărbat ar putea pune capăt mişcă- 
rii pentru încă o generaţie sau chiar mai mult. 

- Așa că aţi venit să căutaţi aliați în lupta împotriva 
sclaviei, zise el încetișor. Dar atunci de ce ați călătorit 
înapoi în timp? Cu siguranță sunt oameni în epoca 
dumneavoastră dispuși să-și dea viaţa, ca mine. 

-Nu e suficient să vrei să mori. Trebuie mai mult. 

- Așa că aţi căutat vrăjitori să vă ajute? o întrebă Jane 
încruntată. F 

- Darul magiei îl avem și noi, îi răspunse Adia. În Lon- 
dra locuiesc câteva mii de africani. Suntem din multe 
triburi. Tribul meu, Iske, este mic, ascuns între Yorube 


1 Membru al unei secte protestante pacifiste și austere, întemeiată în 
secolul al XVII-lea și răspândită în Anglia şi în SUA (n.tr.) 

şi Ife, dar suntem vestiți pentru puterile noastre magice 
incredibile. Deși mă trag dintr-o familie de preoți, am 
fost răpită la o vârstă fragedă, așa că nu am fost instruită 
cum să-mi folosesc puterile. Pot să fac lucruri mărunte - 
datorită magiei, am reuşit să ajung împreună cu fiica 
mea la soțul meu, dar nu sunt o preoteasă adevărată. 

- Mi-am dat seama că magia mea funcţionează cel 
mai bine în situaţii-limită, îi zise Jean cu interes. Așa a 
fost şi în cazul dumneavoastră? 

- Într-adevăr. Disperarea e un factor declanșator 
foarte eficient, zise Adia zâmbind slab. Dar am învăţat 
multe de atunci, căci comunitatea de negri din Londra 
are norocul să aibă preotese şi preoţi foarte pricepuți. 
Datorită lor am puteri depline și am devenit membră a 
cercului bătrânilor. Dată fiind vulnerabilitatea mișcării 
împotriva sclaviei, bătrânii s-au hotărât să apeleze la stră- 
moși ca să-i găsească pe cei care pot proteja și alimenta 
mișcarea. Aici mă puteți ajuta voi doi. 

- Voi face tot ce-mi stă în putere, zise el cu însufleţire. 
Dar de ce eu? 2 

- Nikolai Gregorio, eşti de acelaşi sânge cu mine. In- 
chise ochii de parcă asculta o voce interioară. Amândoi 
suntem Îske. Cred că bunica mea a fost nepoata bunicii 
tale, aşa că suntem veri. 

- De unde ştii? o întrebă el uimit. 

- Tocmai mi-a spus bunica, îi zise ea direct. Când bă- 
trânii au făcut marea invocaţie în Londra, nu ştiam nici 
dacă vom izbândi și nici ce avea să însemne dacă reu- 
şeam. Cred că am ajuns aici pentru că noi doi suntem 
rude de sânge, și strămoşii aveau nevoie de legătura asta 
ca magia să poată funcţiona. 

- Vei putea să te întorci la familia ta? o întrebă Jean. 

Adia se întunecă la față. 

- Sper că da. Cred că strămoșii te-au ales pentru că 
eşti Iske, însă ai și suficient sânge de european cât să 
conduci albii, îi zise ea lui Nikolai. Poţi să mergi în car- 
tierele londoneze în care un negru ar fi răpit sau bătut. 

- El vă va fi de un real folos, adăugă Jean, dar mă în- 
doiesc că eu o să vă pot ajuta. Nu am cine ştie ce puteri 
şi cu siguranţă nu sunt războinică. 

Adia o cercetă pe Jean cu toată intensitatea ochilor 
ei negri. 

- Jean Macrae, eşti o parte esenţială a planului. 

- Cum? o întrebă Jean nedumerită. Sunt de acord că 
sclavia este un rău fără margini, dar nu am fost sclavă 
ca să am determinarea celor care au trecut prin asta. Din 
moment ce nu sunt puternică, cu ce pot să vă ajut? 

- Magia africană este un amestec echilibrat între 
energii masculine și feminine, o lămuri Adia. Ca să facă 
o vrajă mică, un bărbat și o femeie nu au nevoie să co- 
laboreze, dar pentru vrăji foarte importante, cum ar fi 
apărarea acestei mișcări, trebuie să fie doi apărători - un 
bărbat și o femeie. Amândoi trebuie să aibă puteri ma- 
gice. Amândoi trebuie să urască sclavia și să fie dispuși 
să-și rişte viețile pentru a-i pune capăt. Se uita la amân- 
doi cu privirea ei fermecătoare. Şi trebuie să formeze un 
cuplu ca să ducă la bun sfârşit această cauză măreață. 

-Un cuplu? zise Jean nevenindu-i să creadă. Se uită 
la Gregorio, care părea la fel de mirat ca ea. Amândoi se 
uitară imediat în altă parte. De ce să fie neapărat nevoie? 

- Amestecul de energie feminină și masculină creează 
o putere mai mare decât aveţi voi separat. Adia se uită la 
ei cu luare-aminte. De asemenea, posedaţi și magii dife- 
rite. Puterile o să crească dacă se vor uni armonios, dar, 
ca să se întâmple asta, legătura dintre voi trebuie să fie 
trainică. Zâmbi. Pentru un bărbat și o femeie, cea mai 
puternică legătură este şi cea mai intimă. Dacă vreţi să 
vă riscaţi vieţile ca să puneţi capăt sclaviei, atunci e mai 
ușor să cinstiţi viaţa decât să-i puneţi capăt. 

- Poate că e mai simplu, zise Gregorio cu tristețe. Dar 
nu mai uşor. 

Jean se uită în jos la pumnii ei, cu fața roșie de ru- 
șine. Deşi în mintea ei se gândise cu plăcere cum ar fi 
ca Gregorio să-i fie amant, totul era doar poftă trupească 
și iluzie. Dar era cu totul diferit să îi spună cineva 

că trebuiau să fie un cuplu de dragul unei cauze mărețe. 
Se simţea şocată. Ingrozită. 

Entuziasmată. 

Încercând să-și reprime acel gând, spuse: 

- Adia, ne-ai spus că ai nevoie de oameni cu puteri 
magice, şi cred că o parte din energia care te-a adus aici 
a provenit de la mine și de la Gregorio. Dar nu suntem 
vrăjitori puternici. Eu sunt din neamul Protectorilor, 
din sânul familiilor europene care au avut mereu putere 
şi-au ajutat pe alții. Deși am fost crescută în spiritul ăsta, 
sunt unul dintre cei mai slabi Protectori. Arătă spre 
Gregorio. El are potenţial să ajungă un mare vrăjitor, 
dar puterile sunt blocate și nu le poate folosi. Cum de 
putem fi amândoi războinicii de care ai nevoie? Chiar 
dacă am deveni un cuplu, mă îndoiesc că am avea pu- 
terea de care e nevoie pentru a pune capăt unui sistem 
imens și sinistru cum e sclavia. Mare parte a lumii este 
sub acest jug, care ia diverse nume. Ce putem face noi? 

-Nu voi înșivă o să puneţi capăt sclaviei, zise Adia, 
cercetându-se în interior. Asta se va întâmpla când o 
masă mare de oameni se va ridica şi va striga „De-ajuns!“ 
Sarcina voastră este de a apăra și de a ajuta mișcarea de 
abolire, ca oamenii ăia să aibă curaj să se ridice împotri- 
va asupritorilor. 

- Spuneai că mişcarea era nouă în timpul tău. Va tre- 
bui să călătorim în timp ca să o protejăm? 

[deea nu-i surâdea deloc lui Jean. 

-Cred că da. Adia zâmbi cu tristeţe. Să ştiţi că nu 
dețin toate răspunsurile. Strămoșii m-au adus aici 
şi mi-au arătat ce trebuie înfăptuit. Dar metodele lor... 
nu sunt așa limpezi pe cât ne-am dori. Chiar şi bunica 
mea, a cărei prezență mi-a adus alinare când am fost 
răpită de negustorii de sclavi, îmi trimite doar senzaţii, 
nu și instrucţiuni clare. _ 

- Aşa e uneori magia, zise Jean. Îţi oferă doar o schiță. 
Apoi trebuie să îți dai seama cum să completezi ce lip- 
seşte. Şi sunt prea multe lucruri lipsă în ceea ce descrii. 
Ce să facem în altă epocă? Vom putea oare să ne întoar- 
cem? Cât de periculos e? 

- Tot ce ştiu e că datorită magiei am ajuns în acest 
an - şi n-am murit. Dar nu am alte răspunsuri pentru 
voi. Îmi pare rău. 

Jean se încruntă, dându-și seama de adevărul spuse- 
lor Adiei. Dacă ea și Nikolai alegeau să o ia pe acest 
drum, aveau să o facă fără prea multe răspunsuri. Dar 
cât putea să ştie cineva despre viitor? Nici măcar profeţii 
nu aveau mereu dreptate. O cauză mare era demnă de 
riscuri enorme. 

- Mai spune-mi despre Protectorii voştri, ceru Adia. 
Cum funcţionează magia voastră? Intraţi în transă și vă 
alăturaţi strămoșilor? Folosiţi rădăcini, ierburi și ritua- 
luri? Atinse desaga de pe umărul ei. Ai cu tine o trusă 
cu medicamente? 

Jean scutură din cap, întrebându-se în câte feluri se 
putea aborda magia. 

- În cazul nostru, magia trece de obicei prin minte. 
O persoană vede rezultatul dorit şi foloseşte puterea 
pentru a înfăptui lucrul respectiv. Există exerciții men- 
tale care te ajută să canalizezi acea putere. Anumiți 
Protectori lucrează cu poțiuni şi cu magie ritualică, dar 
majoritatea își trag seva din forțele naturii. 

-Ai voştri folosesc alte căi. Dar cu siguranță treceţi 
printr-un ritual de inițiere ca să aveţi puteri depline. 

Jean se încruntă. 

- Nu ştiu ce înţelegi prin inițiere. 

- Eşti iniţiat când treci de la copilărie la maturitate, 
îi explică Adia. Ritualurile diferă de la trib la trib, dar 
scopul este să-i învăţăm pe cei tineri ce este mai presus 
de lumea care se vede cu ochiul liber. 

Jean își aminti ceva. 

- Deși nu folosim termenul de iniţiere, când un tânăr 
Protector ajunge la maturitate, există un ritual care presu- 
pune post, testarea puterilor şi meditaţie profundă. Ade- 
sea cei tineri îşi descoperă abilitățile depline în timpul 
acestui proces. La sfârșit, are loc o ceremonie unde se ros- 
teşte jurământul Protectorilor - şi anume, acela de a-ți 
folosi puterile pentru binele comun. Drumul ei nu fuse- 
se cu peripeții. Deși făcuse jurământul cu mare credință 

şi intensitate, când meditase nu avusese revelații deose- 
bite. Și, din păcate, nici un val brusc de putere. 

- Aşadar, aveți parte de o iniţiere. Adia se întoarse 
spre Gregorio, uitându-se speriată la el. Dar văd că tu 
nu ai fost inițiat. Din cauza asta nu-ți poţi folosi puterile 
pe deplin. 

- Ştiu să-mi folosesc puterile, zise el tăios. Pot să aduc 
un bărbat în stare de inconştiență printr-o simplă atin- 
gere. Se uită la Jean. Sau o femeie. Găsesc un vas cu 
sclavi la mii de leghe depărtare. Cu siguranţă pot să fac 
ce trebuie pentru această misiune. 

Ea scutură din cap. 

-Ce poţi face acum e doar o mică parte din ce ai 
putea să faci dacă ai fi instruit şi iniţiat cum se cuvine. 
Nu numai că ai avea nevoie de anumite puteri magice, 
ci va trebui să ai un mod magic de a vedea lumea. Asta 
nu poți face. 

- Vrei să spui că e prea târziu să fiu inițiat? o întrebă 
el tăios. 

Adia se încruntă și mai tare. 

- Teoretic, nu, dar ar fi mult mai periculos la vârsta 
ta. Este riscant și cu flăcăi de treisprezece ani. Unii ti- 
neri mor în timpul iniţierii. De-a lungul anilor, ai lăsat 
bucăţi din sufletul tău în multe locuri. Trebuie să le 
regăsești ca să poți supravieţui inițierii. 

- Sufletul tău a fost fărâmiţat de viaţa ta dezrădăcina- 
tă? o întrebă. 

- Într-adevăr. Bătrânii erau îngrijoraţi că n-o să supra- 
viețuiesc, şi pe bună dreptate. Iniţierea mea a fost cel 
mai greu moment din viața mea, cu mult mai pericu- 
los decât evadarea din sclavie. Îşi găsea greu cuvintele. 
Iniţierea presupune... să mergi în alte lumi. Să vezi alte 
realități. Mai bine de atât nu ştiu să descriu. E un proces 
greu, ameţitor, înspăimântător şi periculos. 

- Îmi dau seama că asta-mi lipsește din viaţă. Nikolai 
se întinse mai mult pe băncuță, vibrând de tensiune. 
O să fac orice e nevoie ca să dobândesc puteri mai mari. 
Învață-mă ce trebuie să știu. 

Adia puse o mână protectoare peste desaga care îi 
atârna pe umăr. 

-Te pot învăța, dar stările prin care vei trece în 
timpul inițierii pot fi periculoase. Eşti puternic și bine 
clădit. Mă tem că eşti prea dornic să conduci, să dai or- 
dine şi să-ți alegi propriul drum ca să poţi urma strămo- 
şii. Moartea ta ar fi o tragedie. Chipul i se schimonosi. 
Dacă te-ai pierde în una dintre celelalte lumi, ar fi... şi 
mai rău. 

-Era să mor de multe ori. Sunt dispus să risc din 
nou. Se uită la Jean cu ochii mijiţi. Ai de gând să-mi 
interzici să încerc? 

Ea râse mirată. 

- De parcă aş putea să-ţi interzic ceva! Nu-ţi face griji, 
dacă o poţi convinge pe Adia să te lase să încerci, eu 
n-o să mă amestec. li pieri buna dispoziție când își 
aminti de avertismentul Adiei. Deși, în mod ciudat, 
n-aş vrea să mori. 

- Câtă generozitate din partea ta! Se uită din nou la 
Adia. Cum mă pregătesc pentru iniţiere? 

- Mai întâi, gândește-te de ce ar trebui să o faci. In- 
treabă-ți sufletul dacă eşti pregătit pentru o asemenea 
provocare. li zâmbi cu tristeţe. Căpitane, ştii cum să îţi 
scoţi totul din minte şi să meditezi? Nu am chef de glu- 
me. Trebuie să-ți goleşti complet mintea ca să auzi vocea 
naturii şi a strămoșilor. 

- Pot învăţa, zise el cu încăpățânare. 

- Atunci, încearcă asta, căpitane, în timp ce eu o 
să mă gândesc dacă să te trimit în ceva așa periculos. 
Nu voi face inițierea dacă nu sunt convinsă că vei avea 
şanse de reușită. Mângâie din nou desaga cu medica- 
mente. Mai trebuie să-i caut şi pe alţii cu sânge african, 
căci o să am nevoie de ei pentru inițiere. Sunt africani pe 
insulă, nu-i așa? 

- Da, plus câţiva cu sânge amestecat. O să ţi-l trimit 
pe Tano. O să ştie el. Căpitanul se ridică şi zise: Acum o 
să mă duc să văd dacă îmi pot găsi liniștea interioară. 


Adia se uită încruntată în urma căpitanului. 

- E curajos, dar nu-și dă seama în ce se bagă. 

- Viaţa e plină de lucruri pe care nu le cunoaştem 
îndeajuns, zise Jean cu amărăciune. Dacă nu va avea 

o iniţiere reușită, va avea de-ajuns de multă putere cât să 
ajute mişcarea aboliționistă? 

- Nu prea cred. Adia își dorea să ştie mai mult. Nu 
ştiu cum e mai rău: să-l las să încerce iniţierea pentru 
care nu e pregătit, ceea ce ar fi tare periculos, sau să-l tri- 
mit într-o misiune care l-ar putea ucide, pentru că n-are 
puterea de-a face ce trebuie. Poate ar fi cel mai bine să 
nu fac nimic. 

- Acum, că i-ai arătat că există posibilitatea ca sclavia 
să ia sfârșit, l-ai distruge dacă i-ai lua speranţa, zise ea 
cu sinceritate. Mai bine învaţă-l ce trebuie să știe ca să 
supravieţuiască. Are o voinţă de fier. Poate îndeajuns 
de puternică încât să înveţe chiar și cum să-şi găsească 
liniştea interioară și să accepte anumite lucruri. 

- Mai bine ceri focului să se facă apă, zise Adia cu pe- 
simism. Un preot puternic poate face asta, dar mă îndo- 
iesc că acest căpitan se poate controla într-o asemenea 
măsură. Supunerea și eliberarea sunt opusul firii sale. 

Jean îşi dădu capul cu păr roșcat într-o parte. 

- Te-ar fi trimis oare strămoșii dacă n-am fi în stare să 
ducem la îndeplinire misiunea? 

- Cred că sunteţi singurii care ar putea avea sorți de 
izbândă. Asta nu înseamnă că veți reuși. Adia își întinse 
mâinile în semn de frustrare. Invocaţia bătrânilor din 
Londra a fost puternică şi făcută într-un moment de 
disperare. Am rugat strămoșii să ne dea o şansă, o șansă 
oricât de mică. Am sperat să ne aleagă pe Daniel și pe 
mine. Unul dintre ceilalți bătrâni ne-ar fi luat în grijă 
copiii dacă muream, iar amândoi am face orice ca să pu- 
nem capăt sclaviei, chiar dacă șansele sunt foarte mici. 

- Eşti, cu siguranţă, o preoteasă foarte puternică și ai 
devotamentul necesar. Ai idee din ce motiv misiunea 
nu v-a fost încredinţată ţie şi soțului tău? 

- Acum, că am ajuns aici, răspunsul e limpede, zise 
Adia încetișor. Daniel nu are foarte multă magie. Şi ca- 
tegoric nu e preot. Şi e Ashanti, iar printre bătrânii din 
Londra nu e nimeni Ashanti. Dacă ar fi existat o legătură 
de sânge, poate că am fi fost aleși. Însă eu sunt aici şi el 
acolo, la mare distanţă. Se gândise că era posibil să mear- 
gă amândoi sau să rămână împreună, dar nu că doar 

unul din ei avea să facă această călătorie în timp. Măcar 
Daniel era cu copiii. 

- Aşadar, strămoșii au hotărât să încerce cu Gregorio 
şi cu mine, crezând că suntem cei mai buni dintre cei 
mai slabi, observă Jean. Mi-ar crește puterea dacă aș face 
și eu ritualul de iniţiere? Lumea mi-a spus, asemenea că- 
pitanului Gregorio, că am puteri pe care nu am învăţat 
să le folosesc. 

- Ai fost deja iniţiată în tradiţia ta. Ar fi greșit să 
mergi pe un drum așa diferit, zise Adia uluită. Dar e 
adevărat că nu ai atins potenţialul maxim de preoteasă. 
Dacă vrei, o să văd ce pot desluși. 

- Te rog, zise Jean și întinse mâinile. 

Adia îi luă mâinile micuţe și delicate între ale ei și 
simţi un val de putere. Pătrunse în mintea lui Jean, aco- 
lo unde sălăşluia magia. 

- Ce ciudat. În mintea ta e o... încâlceală care nu lasă 
puterea să se lege de voință. Am mai auzit de așa ceva. 
Există oameni care nu pot vorbi limpede, iar familia care 
m-a făcut sclavă avea un fiu care nu putea să citească, 
deși era inteligent de felul lui. Ai un blocaj mental când 
vine vorba despre folosirea magiei. 

Jean se încruntă. 

- Da, mă aşteptam. Am simţit adesea că am ceva pu- 
teri, dar că nu le pot invoca așa cum trebuie. Dar cum 
rezolv problema? Sau oare există o rezolvare? 

- Habar n-am. Sunt atâtea lucruri pe care nu le știu. 
Dar măcar ai fost iniţiată. Ai o şansă mai mare de a-ți 
rezolva problema decât căpitanul. Își dădu capul într-o 
parte, căzând pe gânduri. Mai sunt feluri de magie pe 
care le foloseşti cu uşurinţă? Ai momente când puterea 
reușește să străpungă acel blocaj? 

-Când a fost o situaţie-limită, am reușit să fac vrăji 
puternice. Îndeosebi atunci când eu şi membri ai clanu- 
lui meu am încercat să scăpăm, după bătălia de la Cul- 
loden. Trupele guvernamentale erau peste tot, căutând 
rebeli pe care să-i masacreze, dar am reușit să-mi protejez 
oamenii suficient de bine cât să ajungem acasă. 

Adia începu să înţeleagă de ce magia o adusese aproa- 
pe de Jean. 

- Așadar, ești războinică? 

Jean părea uimită. 

- Poate că da. Sunt prea mică pentru a mânui bine 
sabia, deși mă pricep la armele de foc. Cel mai folositor 
talent în timpul revoltei a fost magia, care a funcționat 
destul de bine, pentru că eram disperată. Am mai avut 
un prilej, acum câteva zile. O furtună grozavă a lovit 
corabia lui Gregorio, și era cât pe ce să ne scufundăm. 
Mi-am dat seama că am ceva din talentul familiei de a 
mânui vremea. Am reușit să împrăştii furtuna, împru- 
mutând putere de la căpitan și de la fratele meu. 

- Așadar, te poţi descurca în situații-limită și ai reu- 
şit să faci ceva împreună cu Gregorio. Asta e bine, zise 
Adia. Mai există și alte vrăji care ţi-au reuşit? 

Jean ridică din umeri. 

- Pot să văd în sticla de clarviziune, dar în general mă 
pricep la chestii domestice, ca, de pildă, să-mi păstrez 
îngrijite hainele și înfăţişarea. E o magie foarte banală, 
pe care o fac automat. 

- Poţi face asta? Vreau să ştiu șiretlicul. Când e vreun 
pericol, nevoia străpunge blocajul, ca să poţi avea acces 
la magie. Cu hainele și înfățișarea... Adia cercetă cu lua- 
re-aminte și sinceră admiraţie îmbrăcămintea şi înfăţi- 
şarea moderne. Ai un păr superb, și spui că faci asta pe 
negândite. Asta nu e ceva de neglijat. 

- Crezi că întâmpin probleme când îmi propun să 
mă folosesc de magie fără a mă afla totuși într-o situaţie 
disperată? întrebă Jean. Da, e logic. Cu cât e o situaţie 
mai complicată, cu atât voi reuși mai bine să fac o vrajă 
folositoare. Mă întreb cum pot folosi informaţia asta ca 
să depășesc blocajul. 

- Mi-ai spus că Protectorii se folosesc de imagini men- 
tale ca să facă vrăji. Poţi vedea canale limpezi, de flux con- 
tinuu, între profunzimea puterii și mintea ta conștientă? 

Jean miji ochii la ea. 

- Merită încercat. Mulţumesc, Adia. 

- Dacă reușești, atunci vei avea parte de o moarte 
sigură, zise Adia încetișor. 

-E posibil, spuse Jean, care nu părea deloc tânără și 
fragilă. Dar moartea nu cruță pe nimeni. Eu și Gregorio 

am fi putut muri pe mare săptămâna trecută, alături de 
alte zeci de persoane, printre care și sclavi tocmai elibe- 
rați, care abia reușiseră să tragă aer în piept ca oameni 
liberi. Moartea prin înec n-ar avea nici un sens. Dar să 
lupți împotriva sclaviei, da. Ezită. Când îmi duceam 
oamenii departe de Culloden, iar mii de trupe engleze 
vânau rebelii, m-am rugat lui Dumnezeu să ne ducă acasă 
în siguranţă. Ba chiar m-am tocmit cu Dumnezeu, oferin- 
du-i viața mea, doar pentru ca oamenii mei să trăiască. 
l-am promis că voi face orice sacrificiu îmi va cere. 

Cuvintele rostite fără nici o inflexiune subliniau dis- 
perarea pe care o simţise atunci. 

- Şi eu am încercat să cad la învoială cu Dumnezeu. 
Nu pare să funcţioneze, 

Jean zâmbi slab. 

- Poate că de data asta ai noroc. Eu și oamenii mei 
am ajuns acasă în siguranţă. Mulţi ani am crezut că nu 
mi se va mai cere nimic altceva. Așa că mi-am petrecut 
jumătate din timp la Londra, ducându-mă fără vreun 
scop de la un bal la altul. In acei ani, am învățat că tre- 
buie să am un ţel în viață. Cred că, prin venirea ta aici, 
Dumnezeu îmi cere să îmi respect învoiala și să risc totul 
pentru o cauză nobilă. 

Așadar, scoțianca luase o hotărâre - una nu tocmai 
ușoară. 

- Jean Macrae, eşti o femeie curajoasă, îi zise Adia încet. 

- Mai curajoasă decât tine? Nu cred. Ezită. Înainte să 
mă duc după Gregorio, ai putea să mă ajuţi să-i găsesc 
cu ajutorul minţii pe fratele meu și pe prietenii mei din 
Marsilia? Vreau să ştie că sunt bine, dar nu am destulă 
putere să ajung la ei, din moment ce nu sunt într-o si- 
tuație disperată. 

Adia se gândi cu tristețe că și ea și-ar dori să-și liniș- 
tească familia din Africa, transmițându-i că era bine. 

- Desigur. Ce trebuie să fac? 

- Trebuie să te țin de mâini, ca să mă folosesc de pu- 
terea ta. 

Adia o prinse de mâini pe Jean și se relaxă. Simţi atin- 
gerea uşoară și rapidă a minţii lui Jean în vreme ce fata 
stabilea o legătură de energie între ele. Urmă o tăcere 

îndelungată, timp în care simţi cum i se lua din putere. 
Apoi Jean răsuflă ușurată și îi dădu drumul. 

- Mulţumesc. Am reușit să dau de ei ca să îi liniştesc 
şi să le spun să nu se îngrijoreze. 

- Domnișoară Macrae, tot o să se îngrijoreze. 

Jean zâmbi. 

- Da, dar nu aşa mult. Se ridică şi își plecă respec- 
tuos capul. Spune-mi Jean. M-am săturat să-mi aud tot 
timpul numele complet. Acum, să-l găsesc pe căpitanul 
Gregorio. Trebuie să stăm de vorbă. 

După ce Jean plecă, Adia închise ochii. „Mulţumesc, 
bunico, pentru că mi-ai dat doi oameni așa puternici. 
Vor reuși oare doar ei doi să izbândească?“ 

De-a lungul anilor, pe măsură ce viața Adiei devenise 
mai uşoară, bunica îi vorbea din ce în ce mai rar, deși 
Adia încă îi simţea prezenţa. Azi, bunica îi răspunse lim- 
pede, dar nesigur: „Nu ştiu, copilă. Dar ştiu sigur că alţii 
mai destoinici nu există“. 


capitolul 20 


Lui Nikolai i se învălmășeau gândurile în minte în 
vreme ce pleca de acasă. Trebuia să se ducă în port şi 
så vadă cum progresau reparaţiile la corabia Justice. 
În schimb, se întoarse și o porni spre dealuri. Cel mai 
mult îi plăcea să se plimbe pe o potecă pe care mergeau 
caprele, care cobora până la marginea caldeirei, apoi în 
jos pe cărarea opusă spre mare. 

O preoteasă venise din viitor pentru a lupta împotri- 
va sclaviei la un nivel mult mai ridicat decât ar fi putut 
el cu corăbiile. Şi trebuia să facă asta ca partener al lui 
Jean Macrae. Ideea îl îngrozea și îl stârnea deopotrivă. 
Era de înțeles de ce era stârnit, pentru că între ei arsese 
flacăra pasiunii încă de la început. Dacă totul s-ar fi re- 
dus la trup, ar fi făcut dragoste cu ea într-o clipă. 

Dar chiar și cei mai desfrânaţi nu-şi uitau cu totul 
minţile odată ajunşi în pat, iar situaţia dintre el și vră- 
jitoarea scoțiană nu avea să fie niciodată simplă. Oare 
îi era frică de ea? Intr-un fel, da. Nu era o frică la nivel 

fizic - era de două ori cât ea, iar magia lui era la fel de 
puternică precum a ei, deși diferită. Dar avea o putere 
emoțională asupra lui care îl ținea la distanță de frica... 
A ce oare? Adia îi spusese că îşi lăsase în multe locuri 
câte o bucată de suflet. O relaţie cu Jean Macrae i-ar lua 
o mare bucată din suflet, pe care exista riscul să nu o 
mai primească niciodată. 

Cobori pe o potecă și ajunse într-un golf izolat, 
întrebându-se cum să se liniștească îndeajuns încât să 
mediteze. Se gândea necontenit la Adia, la mișcarea 
împotriva sclaviei şi la Jean Macrae. Erau prea multe 
întrebări, prea multe posibilități. Ce presupunea o ini- 
ţiere? Cum se putea pregăti? Putea să pună el umărul la 
distrugerea sclaviei? 

Golful era locul lui preferat, aproape invizibil de pe 
mare, dar avea o plajă liniștită, cu nisip negru. Se spri- 
jini de peretele aspru ce mărginea fâșia îngustă de pă- 
mânt şi se uită la valurile care se rostogoleau la țărm în 
vreme ce încerca să mediteze. 

Reuși să-și facă fiecare mușchi să se relaxeze, dar cu 
mintea avu mai puţin succes, şi, pe măsură ce timpul se 
scurgea, reușea să se concentreze din ce în ce mai puţin. 
Încercă să se concentreze asupra dilemei dacă trebuia 
sau nu să încerce iniţierea. Inima îi spunea că da, dar 
oare acolo sălășluia sinele lui cel mai profund? 

Soarele trecuse de zenit când auzi: 

- Ai făcut ceva progrese? 

Tresări, supărat că nu își dăduse seama că vrăjitoa- 
rea scoțiană se apropia de el. Se deplasa cu agilitatea 
unei pisici. 

Îşi ridică privirea chiar când ea se sprijinea de perete, 
la câţiva pași în dreapta lui. Vântul sufla, lipindu-i ma- 
terialul uşor al rochiei de trupul zvelt şi feminin. Deveni 
dureros de conștient fizic de prezenţa ei, reuşind să anu- 
leze eforturile făcute pentru găsirea liniştii interioare. 

Încercând să nu se mai gândească la cât de mult voia 
să o aibă, îi zise: 

- Mai am mult până voi putea medita, dar am făcut 
ce mi-a cerut Adia. Simt că sunt sortit să trec prin ritua- 
lul de iniţiere, în ciuda riscurilor. 

După privirea ironică pe care i-o aruncă Jean, era lim- 
pede că nu era mirată de concluzia la care ajunsese. 

-Ai început să porți o desagă cu medicamente, 
ca Adia? 

- Adia mi-a zis să rămân fidelă tradiţiilor Protectori- 
lor, zise Jean cu calm. Așa că, fiind o scoţiancă cu simţ 
practic, am adus mâncare, nu poţiuni magice. 

Scoase o carafă cu vin şi o puse pe stânca dintre ei, 
apoi o bucată de brânză învelită în pânză şi puţină pâi- 
ne. Împărţi pâinea și îi dădu lui bucata mai mare, apoi 
făcu la fel cu brânza. 

- Poate că postul te ajută să fii în legătură cu spiritul, 
dar eu prefer să nu fiu flămândă. 

El zâmbi și mușcă din brânză. 

- Eşti şi tu bună la ceva, Jean Macrae. 

- Dacă strămoşii vor să fim împreună, ar trebui să-mi 
spui Jean. 

Înclină carafa ca să bea niște vin, muşchii gâtului ei 
palid devenind vizibili pe când înghiţea. El era foarte 
conştient de fiecare respiraţie a ei, de fiecare muşchi 
care se mișca. De mirosul ei senzual şi unic, care îl făcu 
să se gândească la iarba scoțiană, deşi nu o văzuse şi nici 
nu o mirosise în viața lui. 

Ea îi întinse carafa. 

- Când eram în Marsilia, îmi plăceau vinurile fran- 
țuzești ușoare. Mult mai bune ca berea. Şi tu le iei 
din Franţa? 

- Da, dar unul dintre fermierii de pe insulă plantează 
viță-de-vie. Cu timpul, o să ne facem noi vinul. 

De ce vorbea despre vin? Pentru că era mai ușor decât 
să discute ceva important. 

Jean studie peretele dintre ei mai cu atenţie. 

- Cu siguranţă oamenii tăi nu au făcut locul ăsta doar 
pentru a avea un colț plăcut unde să stai. 

- Nu, insula a fost locuită în trecut. Majoritatea ca- 
selor vechi din sat au fost construite pe fundaţii vechi. 
Santola e presărată cu ruine. p 

- Pietrele astea sunt tare vechi. Îşi trecu mâna peste 
piatra aspră. Ştii cine au fost primii locuitori? 

- Cred că erau greci. Sau poate fenicieni. Sau amân- 
două popoarele. Mai mult ca sigur pirați din neamuri 
diferite. Scoase o mână de nisip negru vulcanic pe care 
îl lăsă să i se scurgă printre degete. Numeroasele şi dife- 
ritele popoare ale Mediteranei. Cred că strămoși de-ai 
mei. Malta e la răscrucea Mediteranei, iar prin venele 
maltezilor curge sângele a sute de popoare. 

- Adia a zis că bunica ta era din neamul ei. Spune-mi, 
tu ai cunoscut-o? 

- Da. Folami, bunica mea, s-a îngrijit cel mai mult de 
mine. El mai luă o mână de nisip, uitându-se la strălu- 
cirea neagră a particulelor vulcanice. Semăna cu Adia 
la chip și la fire. Amândouă sunt africance puternice, 
loiale și cu un aer misterios. 

- Cum de-a ajuns bunica ta în Malta? 

- N-a vorbit niciodată prea mult despre trecutul ei, 
dar cred că a fost sclavă în nordul Africii, până când a 
găsit-o bunicul, care era marinar maltez. Nikolai zâmbi. 
Poate făcea și puţină contrabandă. Dar nu era negustor 
de sclavi. A luat-o de acolo și s-a însurat cu ea în Malta. 
Nu l-am cunoscut niciodată - a murit pe mare când era 
mama mică. 

-Aşa că bunica ta a crescut-o pe mama ta, apoi pe 

tine. A fost, într-adevăr, o femeie puternică! 
__— Aşa e. Mama mea a fost... mai puţin puternică. 
Insă era frumoasă și s-a bucurat de viaţa de bufetieră 
la o tavernă în port. Marinarii o măguleau, îi făceau 
daruri. Unul i-a dăruit un fiu. Altul i-a dat o febră care i-a 
curmat viața. 

Închise ochii, gândindu-se că, dacă spiritualitatea 
africană presupunea și o legătură cu strămoşii, i-ar plă- 
cea să simtă că Folami era cu el. Dar nu-i simţea deloc 
prezenţa. Deschise ochii și mai luă o înghiţitură de vin, 
ștergând gura carafei înainte să i-o dea înapoi. 

- Tu eşti Protectoare. Crezi povestea Adiei? 

Jean zâmbi în vreme ce fire de păr strălucitor îi jucau 
în faţa ochilor de la briză. 

- Povestea ei pare imposibil de crezut, dar o cred pen- 
tru că nu există o explicație mai puţin lipsită de sens. 
Eram acolo când a apărut de nicăieri, pe o insulă unde 

nu există străini. Cred că a venit aici când ne-am ameste- 
cat sângele și am rostit jurământul. Sângele are o putere 
mare. Amândoi am creat o sursă de energie împotriva 
sclaviei care a adus-o în trecut. E imposibil, însă iat-o 
aici cu noi. 

El își dădu seama că avusese nevoie ca Jean să-i con- 
firme ce se întâmplase. Acum, că o făcuse, era mai ușor 
să creadă. 

- Oricât mi-am dorit să pun capăt sclaviei, am ştiut 
mereu că efortul meu e neînsemnat în comparaţie cu 
marele plan al vieţii. Retez câte un tentacul al răului 
pe rând, ajut câţiva oameni, dar nimic mai mult. Însă 
imediat ce Adia a spus că sclavia va lua sfârşit când o 
masă de oameni va spune „De-ajuns!“, am înţeles. Eşti 
o persoană cumsecade, care nu s-a gândit niciodată la 
sclavie, din moment ce avea loc la mare depărtare. Însă 
acum ești revoltată. 

Jean încuviință din cap. 

- Negrişorii care sunt ţinuţi ca paji de către doamnele 
din Londra nu mi se păreau sclavi. Mai degrabă niște 
animale de companie răsfăţate. Când am văzut bărbaţi 
legați de vâsle, cu spatele plin de cicatrici, atunci sclavia 
mi s-a părut sfâşietor de reală. Cred că majoritatea en- 
glezilor ar fi de acord că sclavia ar trebui oprită dacă ar 
înţelege răul fără margini căruia îi dau naștere. 

- Dacă Anglia ia atitudine împotriva sclaviei, va fi 
mare lucru. Majoritatea vaselor care duc sclavi din Afri- 
ca în Lumea Nouă sunt britanice. 

Se uită lung la el. 

-Nu ştiam. 

El privi la orizont, întrebându-se câte corăbii cu sclavi 
şi galere de corsari străbăteau mările. Simţi una la mar- 
ginea câmpului său de percepţie. Era prea departe ca să 
plece după ea, chiar dacă Justice era reparată la timp. 

- Mare parte a bogăției din Liverpool, Bristol şi Lon- 
dra a fost făcută cu preţul multor vieţi. Dacă navele 
britanice nu ar mai transporta sclavi, atunci sfârșitul 
sclaviei ar fi mai aproape. Se opri pentru a lăsa încân- 
tarea unei asemenea perspective să i se împrăştie în tot 

corpul. Jean, putem să punem capăt sclaviei! E posibil, 
şi pot să pun umărul la asta. 

- Ar fi drept să punem capăt sclaviei, dar vom provo- 
ca un dezastru, zise ea tulburată. Dacă sclavia dispare, 
economia Angliei şi a Indiilor va fi grav afectată. Nenu- 
mărate vieţi voi fi întoarse cu susul în jos și mulţi dintre 
cei afectaţi vor fi oameni de condiţie medie, care nu 
deţin sclavi. Țările ar putea fi răvășite de războaie civi- 
le. Avem dreptul să punem capăt unui lucru care poate 
avea consecințe mai grave decât lucrul căruia sperăm 
să-i punem capăt? 

Lui îi venea să explodeze de furie, dar își aminti că ea 
nu ştia despre sclavie decât din auzite, nu din propria 
experiență. Nu fusese niciodată biciuită sau închisă, iar 
voinţa nu-i fusese zdrobită. 

- Nu-mi pasă dacă abolirea sclaviei produce consecin- 
te catastrofale! Sclavia e un rău şi nici un fel de zbateri 
intelectuale n-o să schimbe asta. Da, o să producă tul- 
burări grave, dar lumea și-a revenit și după alte nenoro- 
ciri. Dacă oamenii vor zahăr, proprietarii de plantaţii 
pot plăti salarii şi să scape de supraveghetorii dotați cu 
bice. Dacă se plătesc salarii decente, vor exista munci- 
tori. Zahărul o să coste mai mult, dar e un lux, nu un 
bun necesar vieții. 

Dacă marinarii nu mai au de muncă pe vasele cu 
sclavi, să găsească altele cu echipaj mai cinstit. Dacă 
muncitorii europeni sunt afectaţi de schimbare, vor fi 
oricum într-o situaţie mai bună decât majoritatea scla- 
vilor. Nu trebuie să găsim scuze răului și să-l lăsăm să 
înflorească doar pentru că nu știm ce are să se întâmple 
dacă se pune capăt sclaviei. 

- Probabil e reconfortant să trăiești cu impresia că ştii 
ce e bine, îi zise Jean sec. 

-Sunt sigur de puține lucruri, iar răul pe care-l face 
sclavia e unul dintre ele, zise el cu glas tăios. Dacă aș pu- 
tea să-i pun capăt azi, aş face-o fără să-mi pese de conse- 
cinţe! Sper să poţi trece peste îndoieli, căci, dacă Adia are 
dreptate, trebuie să lucrăm împreună ca să fim eficienţi. 

- Suntem mai pricepuţi la a ne certa. 

Işi termină pâinea și brânza fără să se uite la el. 

Un cuplu. Energie masculină și feminină unită. Ho- 
tărându-se că trebuia să fie sincer, zise: 

- Ne-am contrazis în privinţa multor lucruri, dar 
te-am dorit de la început. Cred că asta e valabil şi în 
cazul tău. Așa că de ce ne e atât de frică unul de altul? 

Ea râse ușor și se uită pieziș la el. 

- Ai uitat că la început m-ai disprețuit, considerân- 
du-mă duşmanul tău? Ai vrut să mă faci să sufăr pentru 
păcatele tatălui meu. O asemenea atitudine nu prea 
e romantică. 

Oare de când nu mai era dușmanul lui? Treptat, reuși- 
se să-i destrame furia, folosindu-se de curaj și de rațiune. 

- Cumva, am devenit prieteni. 

Se întoarse spre el, iar în ochii ei căprui ardeau văpăi. 

- O, nu, căpitane. Nu suntem prieteni. 

Avea dreptate - prietenia era de altă natură. Dar 
puteau fi - trebuiau să fie - iubiți. Așa că se întinse şi 
o sărută. 

Ea icni. Anihilare. Poate s-ar fi putut trage la o par- 
te, dar privirea lui întunecată o ţinea prizonieră, ca un 
iepure prins de un șarpe. Toată puterea, toată forța lui 
copleșitoare se concentrau asupra ei, iar ea voia să ab- 
soarbă acele calități. Insă simțea că, dacă se culca cu el, 
avea să-și distrugă esenţa sufletului. 

Dar miza era mare, căci presupunea mai mult decât 
două vieţi. În vreme ce energia familiară mocnea între 
ei, făcu un efort să o accepte şi să nu se dea în lături. 
Avu senzaţia că se azvârle într-un foc în clipa când îl 
sărută pe Gregorio, devenind şi ea o flacără care totuși 
nu ardea. Fără să gândească, îşi ridică braţele şi le pe- 
trecu în jurul gâtului lui. El scoase un sunet aspru şi o 
îmbrăţișă, trupul lui musculos fiind deopotrivă o închi- 
soare și un refugiu. 

Cu Robbie avusese parte de blândeţea primei iubiri. 
Se ştiau de o viață întreagă, alergaseră pe dealuri, intra- 
seră în bucluc, râzând neîncetat. Când murise, o parte 
din ea se stinsese. 

Gregorio o umplea cu o energie vitală fierbinte, 
deopotrivă înfricoșătoare şi fascinantă. Îşi duse o mână 

la sânii ei. Voia să se sprijine de palma lui, dar, dacă 
făcea asta, ar fi pășit pe buza prăpastiei. Se trase. 

- Nu încape îndoială în privinţa dorinţei, zise ea cu 
glas tremurat. Dar încă nu sunt pregătită să fac asta, căpi- 

tane Gregorio. Nu ştiu dacă o să fiu vreodată pregătită. 

El începu să se întindă spre ea, apoi lăsă mâinile să-i 
cadă pe lângă corp și îşi strânse degetele în pumn. 

- Te vreau, însă mă tem că o să înnebunesc din cauza 
ta, Jean. Deși nu sunt sigur că ar fi un lucru rău. 

Ea zâmbi strâmb. 

-Şi mie mi-e teamă, căpitane. 

-Mă cheamă Nikolai. Dacă vrei săți spun Jean, 
atunci trebuie să-mi spui și tu pe nume. Se uită în larg, 
cu o expresie impenetrabilă întipărită pe chip. Foarte 
puţini oameni au făcut-o de când eram mic. 

-Prea bine, Nikolai. li atinse ușor dosul palmei. 
Să ne întoarcem în sat acum, da? 

Pe când un val puternic se sparse la un metru de pi- 
cioarele lor, el se întoarse și îi zise: 

- Te însori cu mine, Jean Macrae? Aşa vom fi nevoiţi 
să ne împăcăm unul cu altul. 

Ea se smulse de lângă el. Cu siguranţă glumea! Nu, în 
ochii lui negri se vedea că vorbea serios. 

- Doamne, nu! Adia a spus că trebuie să fim un cu- 
plu, nu căsătoriţi. Nu te cunosc suficient de bine cât să 
mă căsătoresc cu tine. 

- Însă te gândeşti să te culci cu mine? Zâmbetul lui 
era tăios. Desigur, domniţele bine-crescute se pot culca 
cu bastarzi metiși, dar nu se căsătoresc cu ei nici moarte. 

Crezuse că nimic nu-l putea insulta, dar îşi dădu 
seama că refuzul cererii în căsătorie îl jignise. li cerce- 
tă expresia împietrită, întrebându-se dacă putea ajunge 
vreodată să cunoască un bărbat atât de complicat. 

- Nu din cauza acelor motive nu vreau să mă însor 
cu tine. Se concentră ca să strângă carafa goală de vin şi 
pânza în care fusese brânza în desaga de pe umăr. Căpi- 
tane, suntem din lumi diferite. Scuze, Nikolai. Sper să 
punem umărul cu succes la mișcarea aboliționistă. Fie 
că o să avem succes, fie că dăm greș, cred că vom muri 
amândoi dându-ne silința. Insă, dacă scăpăm printr-o 

minune, aş vrea să mă duc din nou acasă. Ar fi dificil 
dacă aş avea un soț a cărui viață e în altă parte. 

- N-aș fi crezut că ai fi aşa slabă cât să-ţi părăseşti soțul 
când te saturi de el, zise el cu răceală. Ai putea să te duci 
în Scoţia şi să pretinzi că eşti văduvă dacă vrei să revii la 
viața ta aleasă și searbădă. 

- N-o să mă căsătoresc cu un bărbat gândindu-mă că 
o să-l părăsesc dacă mă plictisesc de el, zise ea supărată. 
Şi cu siguranţă n-o să fiu bigamă. Nikolai, nu eşti tu de 
vină. N-am mai vrut să mă mărit de când a murit Rob- 
bie. Chiar şi atunci, nu eram grăbită să ajung la altar. 

O cercetă din cap până în picioare cu o intensitate 
care o făcu să se simtă goală. 

- Așadar, căsătoria te sperie. Cu siguranţă ai avut 
nenumărate prilejuri. 

Încercând să nu reacționeze la fierbințeala din privi- 
rea lui, zise: 

- Doamne, cred că mi-ai făcut un compliment! 

El aproape zâmbi. 

- Ce greșeală din partea mea! 

- Şi căsătoria poate fi o formă de sclavie, zise ea pe un 
ton mai serios. Poate că de-aia nu-mi place deloc. 

- Dar ai vrut să te măriţi cu drăguţul tău Robbie. 

- Eram mai tânără. Zâmbi larg. Şi el ştia că nu trebuia 
să-mi spună ce să fac. 

Nikolai râse. 

- Atunci, chiar era un bărbat înţelept. Dar cred că 
şi eu sunt la fel. Recunosc că poţi fi convinsă, dar nu 
forțată să faci ceva. Dacă aș fi suficient de nesăbuit 
să te forțez, tu ai pune imediat punct. Așadar, de ce nu te 
însori cu mine? Ai demonstrat că apărarea ta e la fel de 
puternică precum atacul meu. 

Era așa arătos când râdea, că ea fu tentată să lase rațiu- 
nea deoparte și să accepte. Dar nu era vreo prostuță care 
nu se gândea decât la dorinţă. Trase ușor aer în piept. 

-Nu mă mai tem că o să-mi faci rău fizic, dar mă 
sperie gândul că ai să mă rănești sufletește. Nu că ai 
intenţiona asta, doar că forța ta va distruge tot ce sunt. 

- Jean Macrae, poate așa o să faci şi tu în cazul meu, îi 
zise el cu înflăcărare. Poate asta vor strămoşii. 

- Se prea poate, dar, dacă-ți ofer trupul și sufletul în 
speranţa că asta e ceea ce trebuie să fac e ca și cum m-aș 
arunca de pe o stâncă pentru a afla dacă Dumnezeu 
vrea să îmi crească aripi. Dacă mă înșel, va fi prea târziu 
ca să mă salvez. 

- Ce punct de vedere melodramatic! Îi luă desaga și 
Şi-o puse pe umăr, apoi îi întinse o mână. Hai, vino. 
Drumul de întoarcere în sat e mai greu. 

Il lăsă să o ridice, încântată că era dispus să lase deo- 
parte discuția despre căsătorie. i 

Ar fi trebuit să se înveţe minte. În ochi îi licărea 
hotărârea, și se folosi de mâna pe care i-o ţinea strâns ca 
să tragă într-un nou sărut pasional și provocator. Trupu- 
rile lor se contopiră, iar sânii ei se lipiră de pieptul lui, 
pe când genunchii i se înmuiară. De această dată, își 
folosi intenţionat puterea deplină a voinţei pentru a o 
reduce la simpla dorință neînfrânată. 

Aproape reuși. Jean simţi că trupul i se topeşte și nu se 
opuse pe când o întinse pe nisipul negru. Trupul lui 
puternic și plin de viaţă o ţinea prizonieră pe nisip 
în vreme ce şoldurile lor se frecau, căutând împlinirea, în 
ciuda hainelor care le stăteau în cale. Voia mai mult 
decât orice pe lume să se topească în focul ce ardea în el 
și să-i lase pasiunea să o modeleze. 

- Doamne sfinte, vrăjitoareo! In ochi îi sclipea dorin- 
ţa. Nu mai trebuie să așteptăm! 

Işi sprijini greutatea într-o mână și pe alta i-o vâri sub 
fuste. Aerul răcoros atinse carnea fierbinte, și degetele 
care i se plimbau pe coapsă aproape o convinseră să se 
lase în voia focului lichid care o mistuia pe dinăuntru. 
__ Însă o părticică din sufletul ei refuza cu obstinaţie. 
li aruncă o vrajă de apărare şi se rostogoli din calea lui. 
Se trezi ghemuită pe nisip, gâfâind: 

-Nu încerca să-mi copleșești voința cu pasiune, 
Nikolai, căci o să regretăm amândoi! 

Nikolai ajunsese pe o parte din cauza forței vrăjii. 
Se uita fix la ea, cu ferocitate şi cu o expresie sălbati- 
că în privire. În aer se simțeau conflictul și frustrarea. 
Preţ de o clipă, ea se temu că dorinţa de a o poseda avea 

să depășească dezgustul pe care îl avea pentru viol. Oare 
era suficient de puternică să se apere? 

Tensiunea se disipă când el își îngropă faţa în mâini, 
cu respiraţia întretăiată și cu umerii tremurând. Ea se 
ridică fără zgomot și se îndepărta, când el își ridică 
privirea și sări în picioare. Privirea lui nu mai părea 
amenințătoare. 

- Ai dreptate, căsătoria ar fi o greşeală, căci am explo- 
da dacă ne-am uni destinele. Dar, dacă o să călătorim, 
ne vom culca la un moment dat. E prea multă pasiune 
între noi ca să poată fi domolită. 

- Poate că da. Dar acum nu e timpul. Asta ştia sigur. 
Căpitane Gregorio, încearcă să te liniștești. Nu putem 
colabora așa. 

- Atunci, domolește-ţi şi tu focul, vrăjitoare afurisită! 
Se uita la ea de parcă era un scorpion. Nu te poţi aştepta 
ca un om să nu reacționeze când are în față visul neno- 
rocit al oricărui bărbat! 

Era încântată în mod absurd că avea un asemenea 
efect asupra lui, dar acest lucru nu putea continua. 

- Mi se pare corect. 

Închise ochii și își micşoră conştient energia, înce- 
pând cu pofta care încă sălășluia în ea. După ce pofta 
fu ţinută sub control, se concentră asupra emoțiilor sale 
până când își regăsi echilibrul. 

Când deschise din nou ochii, văzu că Nikolai se uita la 
ea insistent, dar energia lui se mai potolise. Dorinţa nă- 
valnică dintre ei dispăruse, topindu-se în aerul marin şi-n 
razele soarelui. Preţ de o clipă înșelătoare, regretă pierde- 
rea. Dar numai pentru o clipă. Ce bine că reveniseră la 
relaţia de până atunci, la camaraderia lor relaxată. 

El luă desaga, care ajunsese boţită pe peretele din pia- 
tră, apoi făcu un gest galant spre poteca îngustă. 

- lar acum ce facem, stăpână vrăjitoare? 

În vreme ce începu să urce pe dealul îngust, Jean 
zise: 

-Trebuie să devenim amândoi vrăjitori mai buni. 
Adia a sugerat o tehnică utilă pentru a-mi folosi mai 
bine magia, aşa că o să fac asta. 

Alunecă pe o porțiune unde pietrișul era mai răsfirat. 
El o prinse repede de braț ca un tigru care-și urmărește 
prada și o împiedică astfel să cadă. Tresări, dar atingerea 
lui era neutră, cu excepţia acelei scântei care izbucnea 
oricând se atingeau. Deşi nu era un vrăjitor instruit, în- 
vățase cum să-și controleze energia. 

- la-mă de braţ, îi zise el cu asprime. Cunosc mai bine 
decât tine cărarea. 

Ea cedă şi îl luă de braţ, încercând să se convingă că 
ţinea un baston, nu un bărbat plin de mușchi. 

- Dacă nu ne îmbunătăţim puterile, zise ea pentru 
a-și ocupa mintea cu altceva, se prea poate ca Adia să nu 
accepte să ne alăturăm cauzei. Iniţial, era dispusă să plă- 
tească orice preț, însă, după ce ne-a cunoscut, nu prea 
vrea să ne trimită la pieire dacă știe că nu avem sorți 
de izbândă. 

- Dacă nu ne foloseşte, irosește magia făcută de bă- 
trânii din Londra. A bătut atâta drum fără să obţină 
nimic şi probabil nu se va putea întoarce acasă. Își ridică 
privirea de la poteca înșelătoare. Mie mi-e ușor să iau 
decizia de a risca totul pentru o cauză nobilă, dar ție, 
Jean Macrae? Ai îndoieli dacă să te alături unei misiuni 
ca să rezolvi o problemă care nu ea ta? 

- Deloc. Continuă să se cațăre şi făcu câţiva pași, gån- 
dindu-se cât să-i dezvăluie. Odată, am făcut un târg cu 
Dumnezeu, iar acum a venit timpul să plătesc. Nu vom 
avea nici o şansă să punem capăt sclaviei dacă oamenii 
care nu sunt direct implicați nu sunt dispuși să lupte 
pentru libertatea unor bărbaţi și femei pe care nu i-au 
cunoscut niciodată. Trebuie să protesteze cu atâta vehe- 
menţă, încât regii și miniştrii să nu-i poată ignora. Nu 
sunt un bun exemplu al efortului care trebuie depus? 

- Da, dacă priveşti lucrurile așa. Se încruntă. Dacă 
o să călătorim în timp și spaţiu prin Anglia, trebuie 
să fii călăuza mea. Fiind străin, aş pierde mult timp și aș 
atrage prea mult atenţia mea de unul singur în Londra. 
Vei înţelege Anglia mai bine decât mine, chiar dacă ne 
ducem câteva zeci de ani în viitor. 

- Atunci, vom face o echipă pe cinste, zise ea, încer- 
când să nu gâfâie prea evident. Credea că era în formă, 

dar poteca era foarte greu de urcat. O să mă ocup eu de 
vamenii din societate, iar tu de măcel. 

- Chiar că o echipă. Se încruntă. Dar trebuie să fiu 
inițiat înainte să plecăm undeva şi nu mai pot de nerăb- 
dare. Vreau să schimb lucrurile acum. 

- Mișcarea va începe peste mulţi ani, așa că avem 
timp să ne perfecționăm abilităţile, sublinie ea. Poate că 
în tot timpul acesta o să înveţi și să devii mai răbdător. 
Zâmbi puţin. Dar mă îndoiesc. 


capitolul 21 


Ajunseră la capătul cărării care mergea de-a lungul 
culmii caldeirei și se opriră. Jean observă cu satisfacţie 
că până şi Nikolai gâfâia. Cărarea trecea printre două 
vârfuri ascuţite din rocă vulcanică. În spatele lor, vântul 
uscat răscolea coasta insulei. Dedesubt, marea căpătase o 
nuanță uimitoare de albastru, iar înaintea lor se întin- 
deau câmpurile fertile şi arborii comunităţii. Mai multe 
porţiuni terasate erau acoperite de migdali și de măslini. 

În centrul craterului era o insuliță - conul vulcanu- 
lui, ghici ea. 

- Nu am apreciat cum se cuvine toate astea când am 
venit din partea cealaltă, spuse ea, apărându-şi privirea 
de strălucirea soarelui. Ce priveliște magnifică! Insula 
voastră este superbă, căpitane. 

- N-o să mă plictisesc niciodată de ea, spuse el încet. 
Pentru cineva care a trăit în lanţuri, frumuseţea este un 
balsam aproape la fel de bun ca libertatea. 

Jean își dădu seama că încă se sprijinea de el, așa că 
îşi trase braţul. Căpitanul zâmbi malițios. 

- Mă întreb care din noi va ceda pasiunii cel dintâi. 
Probabil eu voi fi acela, din moment ce femeile au des- 
tule motive să fie precaute. 

- Adevărat, dar femeile Protectoare tind să fie mai 
bine apărate decât altele. 

-Am observat. Încă îmi ţiuie urechile de la valul 
de energie cu care m-ai lovit. Întorcându-se la priveliş- 
tea din faţa lor, Nikolai arătă spre ceva din depărtare. 

De-aici se văd mai limpede decât de jos contururile rui- 
nelor. Vezi acele forme pătrate de la jumătatea dealului? 
Acolo au fost odată mai multe clădiri - o fermă și câteva 
grajduri, poate. 

- Văd! spuse ea, încântată. Se văd rămăşiţele în câ- 
teva locuri. Ce este scobitura aceea dinspre est? Are o 
formă prea regulată ca să fi apărut din întâmplare, dar 
poate este vreo formațiune vulcanică? 

- Asta e tot ce a mai rămas dintr-un mic amfiteatru. 
Pare să fi fost un spațiu natural scobit și sculptat pentru 
a găzdui adunări şi spectacole. Nikolai își mişcă degetul 
spre stânga. De partea asta a craterului avem livezile. 
Nu ştiu de ce, dar aici plouă mai des. Avem măslini, 
migedali, portocali şi lămâi. Mi s-a spus că arborii sunt 
extrem de bătrâni. Au crescut sălbatici când insula era 
nelocuită, dar acum, că avem grijă de ei, ne bucurăm și 
de fructele lor. 

Incepură să coboare dealul, lucru mult mai ușor de- 
cât urcușul de până atunci, dar totuși obositor. Când 
ajunseră aproape de casa lui Nikolai, căpitanul întrebă: 

- Cum de m-ai găsit? : 

- Am privit în sticla de clarviziune, chicoti ea. În plus, 
când Louise mi-a adus o loțiune ca să nu mă ardă soare- 
le, mi-a spus că există o cărare care îţi place forte mult. 

- Nar fi fost destul să priveşti în discul de sticlă? 

- Nu sunt sigură. Pot să-mi văd de multe ori prietenii 
şi rudele, dacă îi caut, dar nu ştiu neapărat unde sunt 
dacă nu recunosc ce au în spate. Te-am văzut privind 
valurile, dar nu ştiam unde e plaja. 

Căpitanul se încruntă. 

- Mă poţi vedea? 

- Da, dar nu o fac prea des. E foarte obositor. 

Nikolai nu părea convins, dar se apropiaseră de poar- 
ta de lemn care dădea spre curtea casei sale, așa că zise: 

- Vreau să o caut pe Adia și să-i pun câteva întrebări. 

O găsiră pe Adia moţăind în curte, înconjurată de 
plante în ghiveci, scaune și fâșii de umbră şi lumină, la 
fel ca terasa, dar fără să aibă deschidere la mare. Când 
se opriră lângă ea, se trezi și se ridică în capul oaselor. 


Magie îndepărtată 177 


- Mă bucuram de căldură, spuse ea. Când am plecat 
din Londra, era o iarnă umedă, iar călătoria în timp a 
fost foarte lungă şi rece. 

- Pare tipic pentru Londra, spuse Jean, așezându-se la 
umbră. Loţiunea pe care o primise de la Louise îi putea 
apăra pielea de soare, însă nu la nesfârşit. Cum e să 
călătoreşti prin timp? 

Adia nu-și putu stăpâni un tremur. 

- E ca şi când cineva i-ar tăia trupul într-o mie de bu- 
căţi, le-ar trage printr-un tunel plin de diavoli care urlă 
şi apoi le-ar coase la loc. Cred că a durat mult, dar cine 
ştie? Poate au trecut câteva secunde, poate zile întregi. 
M-am simțit ca şi când ceva m-ar fi tras prin tunel. Poate 
că era energia ta, aşa cum spuneai. 

- Nu pare foarte distractiv, spuse sec Nikolai. Ne spui 
cum va funcționa magia? Sau ai de gând să aştepţi până 
când ne vom mai dezvolta abilităţile? 

Adia își scoase brățara cu mărgele mari, neobișnuite, 
de la încheietură și o ridică în palmă. 

- Mărgelele cele mai mari au fost create de un bătrân 
care avea darul clarviziunii. Și-a rugat strămoșii să îl aju- 
te să creeze un număr de brățări egal cu numărul de 
momente cruciale în care mișcarea aboliționistă urma 
să aibă nevoie de ajutor. A folosit o magie puternică, 
măreaţă, și cred că a avut nevoie de doisprezece ani din 
viaţă doar ca să le creeze. 

Jean se apropie mai mult şi le privi. 

- Fiecare are altă formă, spuse ea. 

- Fiecare este legată de o anumită criză. Trebuie fo- 
losite în ordine, începând de aici - Adia arătă cu dege- 
tul -, înaintând una câte una. Iniţial erau șapte. Prima 
a fost distrusă când am ajuns aici. Au mai rămas șase. 
Cred că fiecare va dispărea când va fi folosită, dar nu 
sunt sigură. 

- Ultima mărgea te va readuce în prezentul tău, aca- 
să? întrebă Jean. 

- Aş vrea să cred asta, dar, sincer, habar n-am. 

-Cum de a rămas la tine brățara dacă au luat mai 
mulți oameni parte la ritual? întrebă Jean. Ţi-a apărut la 
încheietură când ai călătorit în timp? 

Adia clătină din cap. 

- Fiecare dintre cei șapte vârstnici avea o brățară ca 
asta, și am invocat puterea împreună. Cred că eu am 
fost singura care a fost trasă prin timp, fiindcă sunt 
rudă de sânge cu căpitanul. Adia își roti gânditoare una 
dintre mărgelele mai mari între degete. Mă întreb dacă 
mărgelele asemănătoare de pe celelalte brățări au dispă- 
rut odată cu a mea. S-ar putea să nu aflu niciodată. 

- De unde vom şti că am folosit mărgeaua ca să ajun- 
gem în mijlocul crizei? întrebă Nikolai. Vom fi dezori- 
entaţi după ce vom ajunge într-un loc necunoscut, fără 
să știm în ce an sau unde am ajuns. Dacă vom da greș 
fiindcă nu vom ști ce avem de făcut? 

Adia făcu o grimasă. 

- Trebuie să sperăm că strămoșii noștri ştiau ce făceau. 

Jean şi Nikolai schimbară o privire plină de îndoială. 

- Un vechi proverb creştin spune că Dumnezeu îi 
ajută pe cei care se ajută singuri. Cred că și strămoșii 
gândeau la fel. Putem face ceva care să ne crească șanse- 
le de reușită? 

- Şi noi am vrut să ne sporim șansele, răspunse Adia. 
Când ne pregăteam invocaţia, ne-am folosit de toate 
cunoștințele pe care le aveam legate de mișcarea abo- 
liţionistă: evenimente, oameni, probleme. Am inclus, 
de asemenea, informaţii despre comunitatea africană 
din Londra. Adia scoase un plic gros, plin cu hârtii, din 
săculețul de care nu se despărțea niciodată. Aici am un 
rezumat al tuturor lucrurilor pe care le-am aflat. Ma- 
joritatea au fost scrise de mine. Vreau să copiezi totul, 
Jean, ca să îţi fie foarte limpede. Îţi voi spune şi ce ştiu 
despre perioada scursă între acest an și momentul în 
care am părăsit Londra: modă, ştiri, politică. Trebuie să 
fii sursa tuturor cunoștințelor lumești în timpul misiu- 
nii voastre. 

Nikolai își arcui sprâncenele lui formidabile. 

- Crezi că eu nu sunt demn să știu? 

- Tu îţi vei folosi timpul şi energia cu iniţierea. Adia 
îşi strecură brățara înapoi pe încheietură și îi înmână 
hârtiile lui Jean. Poţi pleca acum. Trebuie să discut cu 
căpitanul. Tu ai propriile sarcini. 

Jean acceptă vorbele Adiei cu o oarecare ușurare. 
Obosise după cât mersese şi i-ar fi prins bine un pui 
de somn. Avea nevoie, de asemenea, de timp ca să-și 
pună gândurile în ordine - și să-și dea seama ce simțea 
pentru Nikolai. 


Nikolai o privi ușurat pe Jean îndepărtându-se. Încă 
resimțea şocul a ceea ce se întâmplase între ei pe malul 
mării. Nici măcar ardoarea cu care îşi dorea răzbuna- 
rea nu era pe măsura dorinţei pe care o simţea pentru 
ea. Fusese la un pas să-și piardă controlul si să se com- 
porte într-un mod de neiertat. Oare setea lui de răzbu- 
nare se îmbina cumva cu atracția pentru Jean? Nu, felul 
în care tânjea după ea nu avea nimic de-a face cu ura lui 
pentru tatăl ei. Ceva din spiritul ei îl atrăgea inexorabil. 
Spera că urma să vină în curând momentul când aveau 
să fie împreună. 

Adia îl readuse cu gândurile în prezent spunând: 

- Trebuie să discutăm despre inițiere. 

- Ce trebuie să fac? 

Nikolai încercă să-i citească aura, sperând ca asta să-l 
ajute să o înțeleagă mai bine. Culorile din jurul ei erau 
adânci, pure: albastru, auriu, indigo. Simţea că repre- 
zentau adevărul şi puterea. 

- Am vorbit cu Tano și cu alți africani de aici, răspun- 
se ea. Mai sunt încă trei preoţi, o femeie și doi bărbaţi. 
Deși venim din triburi diferite, avem suficiente lucruri 
în comun cât să lucrăm împreună. Te vom îndruma pe 
calea spre iniţiere. 

- Sunt preoți aici, pe insulă? întrebă el surprins. Şi-au 
învățat arta în Africa, înainte să fie vânduți ca sclavi? 

- Unul, da. Ceilalți doi și-au învăţat magia în sclavie. 
Aici și-au reunit cunoștințele, pentru a crea o tradiție 
magică santolană. 

- Dar aproape toţi cei de pe insulă sunt musulmani 
sau creștini, spuse el, uimit. Avem o moschee și două 
biserici aici. 

- Africanii nu uită adevărul pe care l-au cunoscut, spu- 
se ea răbdătoare. Pentru a fi în siguranţă, o femeie poate 
decora un altar al lui Oshun cu o statuie a Fecioarei 

Maria. Când se roagă Fecioarei, ea nu invocă doar 
zeiţa-mamă a creştinilor. Sub mantia creștinismului și 
a islamismului, rămân încă tradiţiile africane. Suntem 
foarte pliabili. Zâmbi slab. Stăpâna mea jamaicană cre- 
dea că întreprinde munca Domnului obligându-și toţi 
sclavii să se convertească, dar, chiar și sub ritualurile 
creştine, spiritele noastre erau libere, deși trupurile ne 
erau înlănţuite. 

- Deci doar v-aţi prefăcut a vă converti? 

- Nu, dimpotrivă. lisus este un spirit demn de vene- 
raţie, şi mi s-a spus că și Mohamed este la fel de nobil. 
Un african se poate închina mai multor zei. Privirea ei 
licări jucăușă. Mi se pare prea meschin să venerezi un 
sigur zeu. 

Nikolai râse. Fusese crescut şi educat în spiritul mai 
multor religii monoteiste, botezat catolic în Malta, apoi 
convertit la islam pentru a-şi salva viaţa. li plăcea ideea 
de a venera mai mulți zei. Sau poate mai multe feţe ale 
aceluiași zeu. 

- Ce mă vor obliga preoţii să fac? Cum ar trebui să 
mă pregătesc? 

Expresia ei se înăspri. 

- Am decis că va trebui să începi cât mai repede. 
Cu cât te lăsăm mai mult timp, cu atât mai mult te vei 
gândi la iniţiere. E mai bine să simţi, nu să speculezi sau 
să analizezi. În seara asta vei lua parte la un ritual acolo 
unde se strâng toţi africanii. Apoi noi, preoții, te vom 
conduce pe Diabolo, unde îţi vei începe iniţierea. 

Diabolo era parte din caldeiră, un arc nelocuit de pă- 
mânt care se întindea de partea cealaltă a satului. Doar 
caprele pășteau pe pantele lui abrupte. 

- Ce voi face acolo? 

- Vei avea mai multe sarcini, care te vor face să simți 
natura în feluri noi şi diferite. Trebuie să înveţi să vezi 
lucrurile şi în alte moduri. 

Asta nu suna prea rău. 

- Cât va dura iniţierea? 

- Cel puţin două săptămâni, probabil mai mult. 

Nikolai ezită. 

- Am îndatoririle mele aici. Trebuie neapărat să su- 
praveghez reparaţiile la corabia mea și sunt și conducă- 
torul satului. 

-Satul se prăbușește cât timp eşti pe mare? întrebă 
vu. Care este lucrul cel mai important, căpitane? Alege. 

Grijile lui dispărură. 

- Ai dreptate. Sătenii își văd de treburi și fără mine, 
„ur misiunea pe care mi-ai oferit-o este cea mai impor- 
tantă sarcină din viaţa mea. Ai vreun sfat? 

- Mai multe. Nu-ţi va fi ușor, căpitane. Ai trăit ani de 
zile într-o lume unde contează acţiunea și voinţa. Dacă 
vrei să supravieţuieşti cu bine iniţierii, trebuie să renunți 
la toate astea. Oftă. Îţi spun încă o dată: va fi periculos, 
căpitane, mai ales pentru un adult care nu a trăit prin- 
tre africani. Chiar şi în Africa, există întotdeauna câțiva 
băieţi care mor sau se pierd printre lumi, o soartă mai 
cruntă decât moartea. Nu trebuie să faci asta. 

- Mă vei trimite să călătoresc în timp și neinițiat? 

Expresia posomorâtă a Adiei era un răspuns grăitor. 

- Atunci, îmi voi da silința - şi voi face tot posibilul 
să nu gândesc. 

-Să nu gândeşti este unul dintre cele mai grele lu- 
cruri de făcut. 

- Am aflat şi eu asta în această după-amiază, spu- 
se el cu amărăciune. Unde va avea loc ceremonia 
de diseară? 

- Tano te va aştepta aici la apus şi te va îndruma, spu- 
se Adia, lăsându-se pe spate. lar eu ar trebui să dorm 
puţin. Noaptea va fi obositoare. 

Nikolai se ridică. Dacă risca să moară la iniţiere, tre- 
buia să vorbească mai întâi cu Jean. Deși nu era încă 
sigur ce ar fi putut să-i spună. 


Jean citea încruntată o scrisoare, când cineva bătu 
la ușă. 

- Intră! strigă ea. 

Nikolai intră cu o expresie mohorâtă pe chip. 

- Adia a hotărât să mă trimită în necunoscut diseară, 
spuse el direct. Mă gândeam să-mi iau rămas-bun acum, 
în caz că previziunile ei cele mai sumbre se adeveresc. 

Incordându-se, Jean puse pana deoparte. Chipul în- 
tunecat îi cra calm, dar tensiunea i se vedea limpede. 
Nu se temea, ghici ea, dar chiar ṣi cel mai curajos bărbat 
era precaut înainte să se avânte în necunoscut. 

- Asta a venit pe neaşteptate, spuse ea. Credeam că 
are de gând să te înveţe cum să gândeşti ca un african 
înainte. 

- Spune că gândesc prea mult, deci, cu cât gândesc 
mai puţin, cu atât mai bine. În loc să se aşeze, Nikolai 
merse la fereastră şi privi afară, spre caldeiră. Apa tre- 
mura ca bronzul topit în lumina târzie a după-amiezii. 
Are dreptate în privinţa pericolelor? 

Aşadar, venise la ea pentru a primi încurajări. 

- Nu ştiu nimic despre ritualurile africane de iniţi- 
ere, dar am fost învățată că energiile întunecate există 
laolaltă cu lumea pe care o ştim. Spirite, demoni, cre- 
aturi... spune-le cum vrei, dar adevărul este că ne pot 
face rău. Jean încercă să-și aducă aminte ce mai trehuia 
spus. Spiritul și trupul sunt legate, dar separate. Dacă 
spiritul călătoreşte, există riscul să nu se mai poată în- 
toarce. Sau poate fi atacat de una dintre creaturile de 
pe lumea cealaltă. Oricare dintre aceste lucruri poate 
ucide trupul. 

- lar spiritul tău va fi condamnat la chinuri veșnice? 
întrebă el sec. 

- Eu nu ştiu nimic despre asta. Prea puţini Protec- 
tori călătoresc în mod regulat pe lumea cealaltă, şi nu 
ştiu pe nici unul care să fi murit astfel. Dar... se poate 
totuşi muri. 

- Miar ti mai uşor să accept spiritele şi demonii dacă 
aș fi un om credincios, spuse el, privind în gol pe fereas- 
trå, cu chipul împietrit. 

Jean se îndoia că Nikolai voia să i se spună că iniţierea 
avea să facă din el un credincios. Trebuia să descopere 
asta de unul singur. Ce sfaturi utile îi putea oferi? 

Se gândi la ceremoniile prin care trecuse când împli- 
nise vârsta potrivită. 

- Dacă spiritul călătorește atât de departe încât să exis- 
te pericolul să nu te mai întorci, încearcă să te gândeşti 
la ceea ce te face să fii tu însuți. Căpitanul, protectorul, 

profanul - recunoaşte esenţa lui Nikolai Gregorio. Asta 
te va ajuta să îţi regăseşti trupul. 

Nikolai se întoarse de la fereastră. 

- Aud ce-mi spui, dar nu înțeleg întru totul sensul 
cuvintelor. 

- Cuvintele vor prinde viaţă în timpul iniţierii, cred. 

Nikolai ridică din umeri în semn că accepta asta, dar 
nu credea. 

- Ce scrii? 

- Le scriu prietenilor din Franţa şi familiei mele. Jean 
arătă spre colile acoperire deja cu un scris delicat, ordo- 
nat. Cu ajutorul Adiei, am reuşit să-mi transmit vându- 
rile spre prietenii mei şi spre tratele meu, ca să le dau de 
ştire să nu-și facă prea multe griji. Dar sunt îngrijoraţi 
oricum, desigur. Așa că le scriu ca să-i asigur că sunt 
bine. Louise a spus că, în următoarea săptămână, voi 
putea trimite mesaje spre Franţa. 

- Chiar dacă Justice nu e reparată, încuviinţă el, o altă 
corabic ar trebui să sosească în curând. 

-Nu e grabă. Am nevoie de timp să termin scrisori- 
le, zise ea şi zâmbi cu amărăciune. E ciudat să le explic 
cum de am fost răpită de un pirat însetat de răzbunare, 
dar, serios, e în regulă. Răpirile nu por fi ceva pe placul 
familiei victimei. 

- Te temi că tratele tău va veni să te caute și va fi 
ucis? 

-Ori asta, ori că te va ucide el pe tine, zise ea tăios. 
Eşti un om periculos, Nikolai, dar și Duncan e la fel. 
E mai bine să nu vă întâlniți = aţi fi ca doi berbeci care 
se bat cap în cap. 

Nikolai zâmbi la imaginea mentală pe care i-o evoca- 
seră cuvintele ei. 

- Am promis că nu mă voi răzbuna pe el. 

- Dar el n-a promis aşa ceva în privinţa ta, spuse Jean, 
jucându-se cu pana. Am pregătit două seturi de scrisori. 
Unul descrie situaţia prezentă. În celălalt îmi iau ră- 
mas-bun, în caz că noi doi vom călători în timp. Presu- 
pun că, dacă se va întâmpla asta, nu ne vom reîntoarce 
în același an nici măcar dacă misiunea noastră se dove- 
deşte de succes. Vreau ca familia mea să ştie că am plecat 

de bunăvoie și că m-am bucurat să am șansa de a ti «le 
folos. Zâmbetul ei era fragil. De a-mi căuta moartea, cu 
o adevărată Protectoare. 

Privirea lui se reîntoarse spre priveliştea de afară. 

- E greu să crezi în moarte când te afli într-un loc atâi 
de frumos, atât de paşnic. 

- Moartea te poate răpi într-o clipă, chiar și într-un 
salon. 

Jean fusese de faţă la un bal la care un bătrân se apu 
case cu mâna de piept și murise, cu o expresie surprinsă 
pe chip. Incidentul o trezise la realitate. 

-Sau pe o insulă nelocuită. Adia și ceilalți vârstnici 
mă duc la Diabolo, de cealaltă parte a caldeirei. Va fi... 
interesant. Nikolai traversă camera și se opri în faţa bi 
roului ei. Dacă nu ne mai întâlnim în această viață, sper 
că îţi vei găsi liniştea în viitor, Jean Macrae. 

Apoi se aplecă și o sărută, nu cu pasiunea de mai 
devreme, ci cu o tandreţe plină de dorinţă. Buzele lui 
erau calde, ațâțătoare. 

- Nu vreau liniște, şopti ea, cu genele împăienjenite 
de lacrimi. Vreau să trăiesc. Vreau o provocare. Vreau să 
găsesc sensul vieţii. 

Toate aceste calități erau atât de evidente la Nikolai. 

Jean se ridică şi îi răspunse la sărut. Braţele ei îi în- 
conjurară pieptul lat. Buzele ei se mișcau încet, tandru, 
încercând să exprime ce nu putea spune în cuvinte. 
Simţea același dor și aceeași îngrijorare şi la el. Se în- 
tâmplaseră atâtea lucruri de când se îmbrăţişaseră cu 
atâta pasiune pe plaja cu nisip negru. Acum se sim- 
ţea și mai aproape de el decât atunci când trupurile li 
se contopiseră. 

Preţ de o clipă nebunească, se gândi să se culce cu 
el, ca să aibă măcar o amintire dacă Nikolai nu avea 
să se mai întoarcă, dar instinctele îi spuneau că nu era 
momentul pentru un act atât de intim. Refuza să accep- 
te că nu aveau să se mai revadă, așa că spuse veselă: 

-Te vei întoarce, Nikolai. Vei fi obosit, și călit, și 
schimbat în feluri pe care nici nu le bănuim. Dar te vei 
întoarce. Reuşi să-i zâmbească jucăuş. Pentru că avem 
ceva de terminat, noi doi. 

Nikolai își petrecu restul zilei punând în ordine cât 
ıle multe lucruri era în stare. Treburile îl ţinură ocupat, 
wuitel că nu avea când să se gândească. Reuși să se afun- 
«le atât de mult în cifre, că Tano îl luă prin surprindere 
„and sosi la apus. Prietenul său apăru la uşa biroului 
purtând doar mărgele şi o cârpă în jurul taliei. Pielea 
lur neagră strălucea de parcă ar fi fost unsă cu ulei. 

Nikolai clipi. 

- Sunt prea îmbrăcat? 

Tano zâmbi slab. 

- Majoritatea vor fi îmbrăcaţi la fel ca mine, dar este 
nlegerea ta. 

Lui Nikolai nu-i plăcea ideea de a-și arăta pielea în 
fața atâtor oameni, dar presupuse că trebuia să renunţe 
la o asemenea vanitate. Făcând un compromis, spuse: 

- Îmi voi pregăti și eu astfel de haine pentru următoa- 
rea ceremonie. Deocamdată, îmi voi dezbrăca haina și 
vesta. Spunând asta, își scoase hainele şi rămase doar în 
cămașă, pantaloni şi cizme. Apoi îl urmă pe Tano afară, 
în întunericul care se lăsa. Unde mergem? întrebă el. 

- Ceremoniile noastre au loc în subsolul uneia dintre 
ruinele din vestul insulei, explică Tano. Acolo e cel mai 
mare dintre vechile sate. 

- Ceremoniile au loc în mod regulat? întrebă sur- 
prins Nikolai. 

- Bineînţeles. Sunt sigur că ai auzit tobele. 

Nikolai le auzise, dar nu făcuse decât să presupună 
că unor africani le plăcea să bată toba. În ciuda propri- 
ilor rădăcini africane, el nu fusese niciodată invitat să 
se alăture vreunei ceremonii. Oare nu era îndeajuns de 
african? Era prea intimidant fiindcă era un conducător? 
Sau i se dusese vorba că se concentra prea mult pe lu- 
mea vizibilă? 

Probabil un amestec din toate aceste lucruri. Chiar 
dacă ar fi fost invitat, probabil n-ar fi acceptat. 

Acum, că asculta cu atenţie, începu să audă tobele. 
Deşi sunetul nu era neobișnuit pe Santola, niciodată 
nu-l ascultase cu adevărat. Cu cât se apropia mai mult 

de sursă, cu atât mai mult sunetul ritmat îi umplea 
trupul, făcându-i sângele să-i răsune în vene. 

Ajunseră la ruinele celui mai mare dintre vechile 
sate când întunericul se lăsă de tot. Tano mergea îna 
inte pe o cărare încâlcită, acoperită de buruieni și de 
pietre căzute. 

Apoi dispăru. Trecu o clipă până ca Nikolai să-și dea 
seama că prietenul său intrase într-un tunel care mergea 
în jos. Nikolai îl urmă, având grijă să nu se lovească de 
tavanul neregulat. 

La capătul tunelului scurt, se vedea o lumină, iar su- 
netul tobelor se auzea tot mai puternic. Zona de cere- 
monii părea să fie în pivniţa unei clădiri de o mărime 
considerabilă. Zidurile de deasupra se prăbușiseră şi se 
vedea cerul. În mijloc era aprins un foc uriaş. Două du- 
zini de privitori, bărbaţi și femei, stăteau într-un cerc 
larg în jurul focului. Doar bărbaţii băteau tobele. Tano 
spuse încet: 

- Fiindcă suntem puţini și ne tragem din multe tri- 
buri, şi bărbaţii, şi femeile vin aici. Trebuie să ne împăr- 
tășim moştenirile, pentru a rămâne puternici. 

Nikolai îi cunoştea pe toţi, desigur; în Santola nu 
existau străini. Cei de față arătau însă cu totul dife- 
rit în acea seară, și nu reuși să-i identifice imediat pe 
toți. Bărbaţii purtau cârpe un jurul taliei și nimic alt- 
ceva. Femeile erau puţin mai acoperite. Unii purtau, 
de asemenea, șiruri de mărgele, acoperăminte pentru 
cap şi alte podoabe mai exotice pentru corp făcute din 
pene și piei de animale sau își pictaseră linii pe pielea 
lor întunecată. 

Nu toţi cei de față erau negri; pe măsură ce ochii i se 
obișnuiră cu întunericul, Nikolai văzu că şi câţiva dintre 
locuitorii mulatri ai insulei erau prezenţi. Unul dintre 
ei era Louise. Dintotdeauna o văzuse ca pe o franțuzoai- 
că, dar în acea seară era africancă, și pe chipul ei se citea 
hotărârea de a învăţa despre poporul ei. La fel ca el, 
Louise crescuse în cultura europeană și nu avusese oca- 
zia să afle prea multe despre originile ei africane. 

Tano găsi un loc liber în cerc şi se așeză în tăcere. 
Nikolai se strecură lângă el, dorindu-și să stea lângă 

un prieten în acest loc straniu. Privi în jur, căutând-o 
pe Adia, dar nu o găsi. Singurul sunet care se auzea 
vta cel al tobelor. 

Închise ochii şi se lăsă străpuns de tunetul acestora. 
' unetul îi amorțea mintea, ajutându-l să-şi separe trupul 
le lumea din jur. Instrumentele erau magice. Se înălțau 
intr-un cor de ritmuri armonioase, își dădu el seama. 
Uneori, un singur toboșar exploda într-o serie de bătăi 
puternice, apoi se pierdea înapoi în refren și un altul 
prelua conducerea. 

Ritmul se schimbă, și un strigăt tremură în aer. 
Nikolai deschise ochii. Adia dansa în mijlocul cercului. 
O recunoscu mai degrabă după energia ei decât după 
felul în care arăta, fiindcă era aproape de nerecunoscut. 
Nu purta nimic altceva în afară de mărgele și trupul îi 
era pictat cu alb, sub forma unui schelet. Dădu ocol 
cercului de câteva ori, apoi se opri şi arătă spre foc cu 
ambele mâini. Flăcările deveniră violacee și se înălțară 
înspre cer, mai înalte decât o casă obișnuită. 

Lumina lor era orbitoare. Nimic altceva nu se mai 
vedea în jur. Nikolai închise ochii, dar lumina persista. 
li deschise din nou, cu simţurile umplute de lumină 
şi de bătaia viscerală a tobelor. Începu să vadă treptat 
mişcări cu colțul ochiului, mișcări care dispăreau când 
privea fix în direcţia lor. 

Se forță să rămână nemișcat şi să aştepte. Brusc, își 
dădu seama că vedea oameni minusculi, bărbaţi și femei 
înalți de jumătate de metru. Erau africani, fără îndoială, 
cu pielea neagră, îmbrăcaţi în hainele simple de pe Con- 
tinentul Negru. Oare ei erau strămoșii? Poate. Sau poate 
erau un alt fel de ființe care aveau suflet, dar nu și trup. 
Unul, un bătrân, veni spre el. Trecu prin el, făcându-l să 
se înfioare şi să transpire. 

Adia începu să vorbească într-o limbă pe care el nu o 
recunoștea. Sunetele erau antice, primordiale, de parcă 
ar fi vorbit în întâia limbă a omenirii. Vocea ei creștea şi 
scădea în intensitate. Uneori era atât de slabă, că bătaia 
tobelor o acoperea cu totul, alteori devenea atât de pu- 
ternică, încât se lovea de rocile vulcanice de pe Santola 
și se întorcea ca un ecou. Creaturile micuţe se strânseră 

în jurul ei, privind şi dansând pe sunetul vocii ei şi în 
ritmul tobelor, unduindu-se hipnotic. 

Nikolai își dădu seama că transpirația se prelingen 
pe el. O parte din căldură era din cauza focului, fiinclca 
flăcările se ridicau încă spre cer, la fel de înalte ca o 
clădire şi mult mai strălucitoare decât ar fi fost normal 
Dar căldura radia și dinspre Adia, o căldură omenească, 
mult mai puternică decât flăcările. 

Adia își ridică mâinile spre cer, și Nikolai văzu că ținea 
un băț lung, lustruit, încoronat cu mărgele și cu pene. 
Oare îl ţinuse de la început sau apăruse de nicăieri? 

Adia rosti o invocare cu glas înalt, și trei dintre cei 
aşezaţi în cerc se ridicară să i se alăture. Erau doi bărbaţi 
şi o femeie, pictaţi la fel ca Adia, ca niște schelete. Unul 
din ei era mulatru, şi pielea lui era mult mai deschisă la 
culoare decât a celorlalți. Nikolai se bucura să vadă că 
un mulatru putea ajunge preot. 

Adia arătă cu băţul spre Nikolai, care, fără cuvinte, 
îşi dădu seama că era chemat. Se ridică şi i se alătură. 
Cei patru preoți îl înconjurară și se îndepărtară de locul 
adunării, înconjurați de tunetul tobelor. 

Putea gândi puţin mai limpede, acum că ieșiseră la 
aer, departe de tobe. Insula era învăluită în tăcere, și 
dinspre sat se vedeau doar câteva luminiţe împrăștiate. 
Nikolai descoperise Santola cu intuiţia lui de mag și cre- 
zuse că o cunoştea până în cele mai adânci cotloane, dar 
acum se simţea de parcă fusese purtat într-un tărâm cu 
totul necunoscut. Oare erau în una dintre lumile diferi- 
te despre care vorbise Adia? 

Nu, Santola nu se schimbase, el era cel care percepea 
lucrurile altfel acum. Se simţea ca un observator, deta- 
şat de trupul său, când grupul ajunse pe țărm. O canoe 
îngustă, cioplită grosolan dintr-un buştean, se odihnea 
pe nisipul aspru. Nikolai nu ştiuse că exista așa ceva pe 
insulă. Incepea să-și dea seama că nu știa nici pe departe 
atâtea lucruri pe cât crezuse. 

Cei doi preoţi lansară barca. Nikolai se întinse să aju- 
te, dar un gest brusc din partea Adiei îl opri. I se făcu 
semn să se așeze în mijlocul bărcii, cu un bărbat și o 
femeie înaintea lui şi ceilalți doi în spate. 

| umina lunii făcea ca apa să pară argintie. Navigară 
„le latul caldeirei, spre Diabolo. Nikolai încercă să-și 

unintească insula, pe care o vizitase o dată sau de două 
ui în primii lui ani pe Santola. Era o semilună îngus- 
19, zimţată, care ieşea din apele mării, mai mică și mai 
In uptă decât insula principală. 

Ajunseră la țărm, și preoții traseră barca pe o fâșie de 
plajă. Fundul bărcii se frecă de nisip cu un sunet aspru. 
|nrmul era destul de neted preţ de vreo cincisprezece 
metri, apoi se ridica într-un deal abrupt. Adia cobori 
„lin canoe și ridică un teanc de pături, apoi merse în 
mijlocul zonei plate. Cealaltă preoteasă adusese mai 
multe provizii. 

- Unde...? 

Adia își duse un deget la buze, cerând tăcere. Nikolai 
işi întrerupse întrebarea. Vopseaua albă o făcea să arate 
neomenește în lumina lunii. Nu mai era femeia civili- 
zată din Londra care învățase felul de a vorbi şi bunele 
maniere ale unei englezoaice bine-crescute, ci o preotea- 
să periculoasă, învăluită de mistere întunecate. 

Fără nici un cuvânt, fiecare vârstnic luă o pătură şi se 
întinse pe jos, ca să doarmă pentru restul nopţii. Niko- 
lai se bucură să vadă că fusese adusă o pătură și pentru 
el, fiindcă noaptea era răcoroasă în lipsa unui foc. 

Se înveli cu pătura și se pregăti să adoarmă, știind că 
adevărata inițiere urma să înceapă a doua zi dimineaţă. 
Trebuia să se odihnească, măcar cât se mai putea. 

Dar nu putea să adoarmă. Stelele străluceau pe cer, 
şi el nu se putea îndura să-și închidă ochii. Ca marinar, 
ştia foarte bine stelele şi constelațiile, dar acum stelele 
păreau să fi prins viață. Pulsau și tremurau, pline de 
înțelesuri, mai strălucitoare și mai ademenitoare decât 
le văzuse vreodată. 

Păreau, de asemenea, să cânte. Nu în cuvinte, ci în 
refrene de note disonante, dar care reușeau să se con- 
topească în armonie. Ascultă, în caz că era vreun mesaj 
pentru el, dar nu auzi nimic în afara acordurilor înde- 
părtate, răscolitoare. 

Adormi pe muzica sferelor şi se trezi când o voce sla- 
bă spuse: 

- Căpitane? 

Se încordă amintindu-și că erau pe Diabolo, insu- 
la pustie ivită din iad, care ieșea din apă de cealaltă 
parte a insulei Santola. Adia stătea lângă el. Nu mai 
era vopsită pe corp şi purta o rochie simplă şi un 
turban. Nu mai era o preoteasă africană, ci o femeie 
africană care îi amintea de mama lui, care purtase un 
turban asemănător. 

Nikolai se ridică, şi Adia îi întinse o ceaşcă aburin- 
dă de ceai și un cornuleț. Ceaiul era dulce și aromat 
cu nucșoară, iar cornulețul era puţin rânced. Ceilalți 
preoţi serveau un mic dejun asemănător. Deşi soarele 
răsărise, în interiorul craterului era încă umbră. 

După ce toată lumea își termină masa modestă, 
Adia se ridică și le făcu semn să o urmeze. Cu săcu- 
leţul de medicamente pe umăr, începu să înainteze pe 
malul apei. Apoi se întoarse să urce pe o cărare șerpuită. 
Grupul ajunsese la jumătatea drumului până în vârf, 
când Adia se întoarse spre stânga și intră într-o peșteră. 
Asta chiar era interesant, căci Nikolai nu auzise nicioda- 
tă de vreo peşteră pe Diabolo. 

Dar asta era, cu siguranţă, o peşteră. Intrarea îngustă 
se deschidea într-o cavernă măricică. Majoritatea peş- 
terilor miroseau a animale, dar nu și aceasta. Avea un 
miros... antic. 

Intrând, Adia își ridică mâna, și în palma ei apăru o 
flacără violetă. Lumina dădu la iveală o încăpere destul 
de mare, circulară, cu un acoperiş înalt de trei metri și 
jumătate. De cealaltă parte, o despicătură înainta și mai 
adânc în inima dealului. 

Adia lipi flacăra de un perete. Focul îmbrăţişă pia- 
tra ca o torță, arzând încet, fără nici un combustibil. 
Aruncă o mână de praf în flăcări, şi un fum înecă- 
cios începu să umple peştera. Nikolai tuși, clipi şi își 
dădu seama că lumina subtilă a magiei începea și ea să 
umple spaţiul. 

Indepărtându-se de flăcări, Adia își aranjă însoțitorii 
într-un cerc. 

- Trebuie să regăseşti părţile din tine care lipsesc, că- 
pitane. Vom face tot posibilul să te îndrumăm pe calea 

„ea bună, dar călătoria trebuie să o faci de unul singur. 
Cred că poți reuși, altfel nu ţi-aş permite. 

Nu părea însă prea convinsă de șansele lui de reușită. 

- Ştiu riscurile, spuse el, privind spre fiecare dintre 
cei prezenți. Dacă nu supraviețuiesc, nu vreau să vă sim- 
tiți vinovaţi pentru ceva ce am ales să fac de bunăvoie. 

Atmosfera se mai destinse un pic. Adia îi făcu semn 
unui bărbat mai tânăr să sune un clopot de metal turnat 
grosolan al cărui sunet părea adânc, gol. Cealaltă preo- 
teasă începu să scuture un dovleac uscat, iar preotul mai 
bătrân începu să cânte cu glas scăzut într-o limbă străină. 
Nikolai îl identificase ca fiind Omar, un sclav eliberat 
de pe o galeră a corsarilor. Omar fusese foarte recunos- 
cător să-și regăsească libertatea şi o nouă casă. Devenise 
fermier, dar nu spusese niciodată că era preot. 

Muzica primitivă era ciudat de ademenitoare, şi 
Nikolai începu să se legene în ritmul ei fără să-și dea 
seama. Gândurile îi alergau dezlânate, mânate de fumul 
înecăcios. Adia începu și ea să cânte cu o voce adân- 
că, puternică. Nikolai văzu din nou o mișcare cu colțul 
ochiului. Micile fiinţe fuseseră din nou atrase de muzi- 
că. În noaptea dinainte, îl neliniştiseră. Astăzi, păreau... 
un lucru firesc. 

Ritmurile se loveau de pereţii de piatră ai peşterii. 
Adia își deschise săculeţul şi răsturnă mai multe obiecte 
pe pământ. Erau pietre, pietricele, pene şi lucruri chiar 
mai ciudate, pe care Nikolai nu le putea identifica. Miji 
ochii şi îşi dădu seama că străluceau cu toatele, înconju- 
rate de aure magice mai puternice sau mai slabe. 

Ultimul obiect pe care Adia îl scoase era un băț 
lustruit, în formă de Y, de vreo treizeci de centimetri. 
Ardea cu o flacără violetă. 

Fără a se opri din cântat, Adia apucă băţul şi îl ridi- 
că drept. Omar îl prinse deasupra mâinilor ei, și băţul 
se înălță imediat, de parcă ar fi fost împins de mâini 
nevăzute. Se răsuci puţin, apoi cobori spre pământ, în- 
cetinind până atinse o pietricică din mijlocul colecţiei 
de obiecte. 

Adia încuviinţă și lăsă pietricica deoparte, apoi rosti 
o frază care făcu băţul să zboare din nou. Se roti încă 

o dată, apoi cobori şi atinse un oscior. Adia îl puse lânga 
pietricică. Ritualul se repetă de douăsprezece ori. Niko- 
lai observă că fuseseră alese obiectele cu aura magică cea 
mai puternică. 

Fumul înecăcios îl ameţea. Nu ştia cât timp trecuse. 
Minute? Ore? În cele din urmă, băţul nu se mai mișcă 
la cuvintele Adiei. Omar îi dădu drumul, și Adia făcu o 
plecăciune respectuoasă în faţa lui înainte să îl ascundă 
înapoi în sac. Clopotul și dovleacul încetiniră, apoi se 
opriră. În peşteră se lăsă încă o dată tăcerea. 

Adia luă obiectele alese și le puse într-o punguță 
de piele cu simboluri pictate pe lateral. Scoase un ac cu 
aţă, apoi cusu cu atenţie gura săculeţului și îl legă cu o 
fâşie lungă de piele. Se apropie de Nikolai și i-l puse 
în jurul gâtului. 

- Pentru protecție, spuse ea, apoi se trase înapoi. 
A venit momentul primului tău test. Va fi o călătorie 
dureroasă, dar nu e prea târziu să te retragi. Gândește-te 
bine, căpitane. Ai reușit multe și pe mări, și aici, în San- 
tola. Încercând așa ceva, rişti să pierzi totul. 

Vocea ei îi aduse în minte imagini sinistre, dezas- 
truoase. O clipă, Nikolai avu o viziune îngrozitoare, 
sufletul lui fiind prins în mijlocul unei cete de demoni 
urlători, neajutorat, singur. Pentru prima oară, simţi cu 
toată fiinţa lui că ar putea muri într-adevăr dacă nu re- 
nunţa. Ducea o viaţă frumoasă, avea lucruri importante 
de făcut. De ce să renunţe la toate astea? 

Fiindcă nu s-ar ierta niciodată dacă ar lăsa lașitatea 
să-l împiedice să lupte pentru abolirea sclaviei. Înfrun- 
tase de multe ori pericolul. Necunoscutul îl speria mai 
mult ca orice spadă și orice ghiulea de tun, dar miza era 
atât de mare, încât merita riscul. 

- Vreau să continui. 

Adia încuviinţă, cu o expresie neliniștită. 

- Foarte bine. : 

Omar păşi înainte. În mână ţinea un pumnal. 

-Stai nemișcat, spuse el. 

Apoi îi suflecă lui Nikolai mâneca stângă până la cot 
şi îi crestă braţul. 

Nikolai făcu o grimasă, dar nu spuse nimic, nici mă- 
„ur când Omar îi frecă tăietura cu un lichid care-l făcu 
A simte o usturime arzătoare. Bătrânul se trase înapoi. 

- Te va apăra împotriva focului, spuse el. 

Foc? Cei patru preoți se strânseră în cerc în jurul lui 
Nikolai. Chiar şi sub pământ, își dădu seama că respec- 
tau cele patru puncte cardinale. Apoi, Omar spuse cu 
vuce adâncă, tunătoare: 

- Cunoaşte focul! 

Îşi ridică braţele, şi din pământ izbucniră flăcări 
albastre, înconjurându-l pe Nikolai. 

Căpitanul suspină panicat. Hainele, părul şi carnea 
lui erau consumate de flăcări. Durerea era insuportabi- 
la. Făcu un pas înainte, ieşind din cercul arzător - și se 
trezi într-un ținut straniu, ars de soare. 


Jean termina o scrisoare către fratele ei și soţia acestu- 
ia, când mâna îi tresări, vărsând cerneală pe toată coala. 
Nikolai era în pericol. Deşi ştia deja că inițierea urma să 
fie periculoasă, nu se aşteptase ca pericolul să vină atât 
de repede. Nici nu se așteptase ca pericolul să fie atât de 
preu de definit. 

Lăsă pana din mână, atentă să nu verse şi mai multă 
cerneală, și închise ochii. 

Fusese legată de el încă de când se întâlniseră, dar 
acum această legătură dispăruse. Nu îl mai simțea 
pe Nikolai. Cu inima bătându-i cu putere, îl căută 
cu disperare. 

Nimic. 

Se forță să se liniștească înainte să înceapă să țipe. 
Nikolai trecea printr-o iniţiere magică, înconjurat de 
preoţi africani, şi era foarte posibil ca ritualul să-l fi as- 
cuns de magia ei. 

Adia credea că Nikolai avea mari şanse de supravie- 
tuire. Și dacă se înșelase și Nikolai era mort... Ei bine, 
preoții aveau să aducă vestea pe Santola cât de curând. 

Din moment ce nu mai exista nici o legătură în- 
tre Jean şi Nikolai, nici nu-i putea trimite din energia 
ei. Nu putea decât să încerce magia cea mai veche din- 
tre toate. 

Împreunându-şi mâinile și închizând ochii, se rugă 
ca, undeva, Nikolai să fie încă în viaţă. 


capitolul 23 


Uimit, Nikolai cercetă câmpia pârjolită de soare care 
se întindea în toate direcțiile. Peştera şi preoții dispăru- 
seră. Soarele arzător pârjolea un pământ plat, acoperit 
cu ierburi arse de soare. Cei câțiva copaci împrăștiați ici 
și colo aveau forme ciudate, cu crengile întinzându-se ca 
niște umbrele. 

În afară de săculețul din jurul gâtului, nu mai purta 
nimic. Văzu ultimele flăcări albăstrui stingândur-i-se pe 
antebraţ. Se simţise arzând, dar nu se vedea nici o arsu- 
ră pe piele, şi părul îi era întreg. Oare chiar ajunsese 
într-un alt loc sau visa? Nu se simțea adormit. Tăietura 
pe care Omar i-o făcuse pe braţ încă îl ustura. 

Vântul șuiera pe câmpii, o boare răcoroasă pe trupul 
lui dezgolit, pentru a domoli fierbințeala soarelui. Ce nai- 
ba căuta aici? Ce avea de făcut? 

Se simțea dureros de expus şi îşi dori să fi avut o armă 
şi haine - în ordinea asta. Și un loc în care să se adăpos- 
tească, dar ținutul pustiit nu oferea nici un adăpost. 

Ce trebuia să facă? g 

Intr-un ţinut ciudat, caută apă. Învăţase asta cât timp 
fusese sclav în caravanele de sare din nordul Africii și 
călătorise prin cele mai aride ținuturi. Căldura îi făcuse 
deja sete, așa că îşi consultă intuiţia, căutând apă. Abi- 
litatea lui de a găsi apă îi salvase pe el și pe compatrioții 
săi în ultima lor călătorie spre minele de sare. 

Acolo, spre stânga. Destul de departe, dar putea ajun- 
ge înainte ca setea și soarele să-l înfrângă. 

Înainte să plece, ar trebui să însemneze acest loc, pen- 
tru cazul în care era singura cale de acces spre lumea pe 
care o părăsise. Presupunând că avea să reușească să se 
întoarcă. Când Adia îi vorbise despre alte lumi, crezuse 
că nu erau decât închipuiri sau metafore, dar acest ținut 
arzător era cât se putea real. Acum, casa lui era aici. San- 
tola, Justice, Jean - toate păreau un vis. 

Smulse iarba din jurul tălpilor sale, apoi puse câteva 
pietre una peste alta pe porțiunea de pământ pe care o 
«lezgolise. În timp ce căuta pietre, descoperi oasele albite 
ile unei antilope, care fuseseră curățate cu totul de un 
prădător. Împinse câteva dintre oasele mai lungi printre 
pietre, apoi își însemnă în minte locaţia lor. Simţul di- 
recţiei era o altă abilitate care îi slujise de multe ori pe 
mări. Spera să îl ajute şi acum, în această lume stranie. 

Acum, că făcuse tot posibilul să însemneze locul prin 
care sosise, începu să meargă spre vest. În copilărie și 
mai târziu, ca sclav, se obișnuise să meargă în picioarele 
poale, și tălpile i se întăriseră ca pielea de elefant. Acum 
însă, după anii în care purtase cizme, picioarele îi deve- 
niseră mai sensibile. 

Nu conta. Invăţase de mic să ignore neplăcerile și nu 
uitase acest lucru. În timp ce mergea, privi în jur, gân- 
dindu-se că acea câmpie semăna mult cu ceea ce auzise 
despre Africa de Est. Deși nu mai fusese niciodată aco- 
lo, un alt sclav din caravană pe nume Rafiki îi descrisese 
ţinutul lui natal, iar aceste câmpii se potriveau descrie- 
rii. Omar era şi el din Africa de Est, dacă își amintea 
bine. Poate că bătrânii îl trimiseseră într-un loc din lu- 
mea pe care Nikolai o știa. Sau poate îl trimiseseră într-o 
altă realitate? 

Întrebările îi ţinură mintea ocupată o vreme, dar în 
cele din urmă le puse deoparte, fiindcă nu știa destul 
cât să găsească răspunsurile. „Gândeşte mai puţin.“ La 
noapte, când aveau să apară stelele, avea să știe dacă era 
în lumea lui sau într-o alta. 

O antilopă uriașă, cu coarne spiralate, fugi de undeva 
din spatele lui. În timp ce trecea pe lângă el, se gândi: 
„kudu“. De unde ştia acel cuvânt? Privi înapoi şi văzu o 
duzină de bărbaţi înalţi, slabi şi negri alergând spre el - 
şi cu toţii duceau sulițe. 

La început, Nikolai simţi un val instinctiv de frică din 
cauza situaţiei neajutorate în care se afla. Apoi își dădu 
seama însă că nou-veniţii erau vânători care urmăreau 
acel kudu. Rafiki îi descrisese vechiul ritual al vânătorii. 
Un grup de vânători oboseau animalul în perioada cea 

mai arzătoare a zilei, apoi îşi ucideau prada când aceasta 
nu mai era în stare să alerge. 

Vânătorii nu păreau surprinși sau furioși să-l vadă. 
Continuară să se apropie. Majoritatea erau goi sau pur- 
tau doar pânze în jurul taliei, dar aveau sulițe în mâini 
şi purtau saci de piele pe spate. Pielea lor neagră stră- 
lucea, plină de sudoare, dar alergau ușor, fără nici un 
efort vizibil. 

Grupul de vânători trecu în fugă pe lângă el. Cel mai 
apropiat, un tânăr de vreo douăzeci de ani, îl salută, 
cu dinţii strălucindu-i pe chipul negricios. Aruncă una 
din cele două sulițe pe care o ducea în lateral, de parcă 
iar fi dat o pasă. Nikolai prinse sulița din aer. Arma 
i se potrivea de minune în mână. Ghicind că asta făcea 
parte din misiunea lui, se întoarse și începu să alerge 
alături de grup. 

În curând, pasul lung şi săltat al vânătorilor începu 
să i se pară la fel de firesc precum arma pe care o ţinea 
în mână. Deşi picioarele îi erau zdrelite și respira greu, 
reuși să țină pasul cu vânătorii. li plăcea să-şi simtă muş- 
chii arzând și să-și forţeze limitele. Un căpitan de vas nu 
avea prea multe ocazii să alerge. 

Se îndreptau spre apa pe care o simțise mai devreme. 
Prezenţa ei începea să i se pară tot mai puternică. Tre- 
cură peste un delușor, şi în faţa lor se deschise o oază 
înconjurată de tufișuri joase şi de copaci cu coroanele 
în formă de umbrelă. Mai multe animale și păsări se 
adăpau acolo. În mijlocul apei, era botul întunecat al 
unui hipopotam. 

Simţind apropierea oamenilor, păsările se ridicară în 
zbor, ţipând, cu aripile uriaşe bătând rapid. Animalele 
mai mici se ascunseră în tufişuri. Kudu-ul trecu pe lângă 
apă, cu pași împleticiţi. Era prea obosit să alerge mai 
departe și căzu în genunchi în noroiul de lângă apă. 

Vânătorii se apropiară, şi conducătorii uciseră ani- 
malul cu viteză și precizie. Trei dintre membrii grupu- 
lui scoaseră cuțite de piatră din săculețele de piele și 
începură să jupoaie leșul. Ceilalți vânători se apucară 
să strângă lemn şi balegi uscate ca să aprindă un foc. 

După ce le adunară într-un morman, câţiva priviră spre 
Nikolai. 

Fără cuvinte, Nikolai îşi dădu seama că era de datoria 
lui să aprindă focul. Dar cum? Nu avea nici cremene, 
nici chibrituri. Poate că el era preotul acestui grup, şi 
trebuia să fie în stare să invoce flăcările? Omar spusese 

că trebuia să înveţe focul. 

Îngenunchind lângă morman, Nikolai își ţinu mâini- 
le deasupra lui. Protectorii lui Jean obișnuiau să vizuali- 
zeze flăcările, să şi le imagineze până apăreau în realitate. 
Din moment ce nu cunoştea nici o altă tehnică, încercă 
aşa. Palmele i se încălziră, dar nu apăru nici o flacără. 

Dacă încerca să adauge căldura arzătoare a soarelui 
african? Făcu asta, imaginându-şi soarele aprins unin- 
du-se cu esenţa focului, concentrându-se până când 
chipul începu să îi asude. 

Flăcările izbucniră printre degetele lui, aprinzând 
crenguţele. Însoţitorii săi scoaseră sunete mulțumite și 
începură să prăjească o halcă de kudu. În timp ce carnea 
se înnegrea și grăsimea se scurgea în flăcări, Nikolai o 
privea nerăbdător. Abia aştepta să mănânce. Cât timp 
trecuse de când avusese parte de o masă adecvată? Pâi- 
nea şi ceaiul din acea dimineaţă nu prea se puneau. 

În timp ce carnea se prăjea, tânărul vânător care îi 
oferise lui Nikolai o suliță începu să se plimbe în jurul 
apei, cercetând ternul. Ajunsese la jumătate, când se 
opri şi începu să sape. Apoi se întoarse cu câteva rădăcini 
pe care le îngropă printre cărbuni. Spuse ceva, râzând, 
iar Nikolai aproape îl înţelese. Își dădu seama că numele 
băiatului era Sefu, deși nu avea habar de unde ştia. 

Restul cărnii fu învelită şi împachetată. Din nou, fără 
să înţeleagă de unde, Nikolai ştiu că în zori doi vânători 
aveau să o ducă înapoi în sat, împreună cu pielea, coar- 
nele și toate celelalte bucăți folositoare ale Leșului. 

Soarele apunea deja când masa fu gata. Nikolai nu 
gustase niciodată o carne mai bună. Mâncară cu toţii, 
râzând şi vorbind. Deși nu le ştia limba, Nikolai le înţe- 
legea conversaţia cât de cât. Fusese acceptat ca parte a 
grupului, deşi era deosebit, fiindcă avea talente magice. 

După ce se lăsă cu totul întunericul, mai mulți vână- 
tori scoaseră tobe mici și plate din săculețe şi începură 
să bată în ele. Ceilalți se ridicară și începură să danse- 
ze în jurul flăcărilor. Era un dans vânătoresc, mimând 
mișcările unei antilope - un mod de a onora animalul 
pe care tocmai îl uciseseră. Ritmurile îl pătrunseră pe 
Nikolai, dansul și sunetul fiind legate inexorabil. Voia 
să participe, dar nu ştia cum. 

Unul dintre toboşari se ridică și îi aruncă toba lui 
Nikolai, apoi începu să danseze. Uimit, Nikolai prinse 
instrumentul din zbor. Pielea întinsă era caldă după ce 
fusese lovită cu palmele atâta timp. Îl atrăgea. 

Timid, începu să lovească toba cu palmele deschise, 
încercând să se adapteze ritmului celorlalți. Însoţitorii 
săi râseră, încurajându-l. Bătea un ritm foarte simplu. 
şi, în curând, reuși să se pună în armonie cu restul to- 
boşarilor. Erau toţi ca unul în spirit, legaţi între ei și cu 
dansatorii care se veseleau lângă foc. 

Dansatorii se opriră brusc și se aplecară în faţa to- 
boşarilor, lovind pământul, cinstindu-i. După o ultimă 
rafală, toboşarii se opriră şi le înmânară instrumentele, 
și cele două grupuri își schimbară locurile. 

Nikolai nu se simţea în largul lui alături de ceilalți 
dansatori. Dansase prea puţin în viaţa lui, și trupul său 
nu înțelegea mişcările din dansul kudu. Era neîndemâ- 
natic, rigit, un european înconjurat de africani, 

Sefu atinse braţul lui Nikolai, spunându-i fără cuvin- 
te că nu conta cât era de stângaci. O relaxare caldă îl 
cuprinse, şi nu-şi mai făcu griji că se făcea de râs în faţa 
celorlalți. Lăsă ritmul tobelor să-i pătrundă în sânge şi 
în oase, deschizându-se mișcărilor dansului, și deveni 
una cu restul grupului. 

În ciuda faptului că pielea lui era mai deschisă la 
culoare, că nu cunoștea limba și că nici măcar nu știa 
unde era, simţea că făcea parte din această viaţă. Dansul 
luă sfârşit şi vânătorii se întinseră să se culce, în afară de 
unul dintre ei, care rămase de veghe cu sulița în mână. 

Nikolai întinse palma spre flăcări. „Ardeţi slab, dar 
să nu vă stingeţi până dimineaţă.“ Apoi se lăsă pe spate 
întrun pâlc rar de iarbă, epuizat și gata de odihnă. 

Abia îi mai rămăsese destulă energie cât să privească 
stelele. Erau oarecum la fel ca acelea pe care le ştia, dar 
nu identice, lucru care îl înnebunea. Şi asta nu doar 
pentru că era posibil să fi ajuns mai la sud decât fusese 
vreodată. Stelele nu erau întru totul identice. Poate 
că ajunsese într-o altă lume, una apropiată de a lui și 
foarte asemănătoare. 

„Nu te gândi.“ Închise ochii și dormi. 


Pe măsură ce zilele şi nopțile treceau, Nikolai se obiş- 
nuia tot mai mult cu ritmul vieţii alături de vânători. Își 
spuneau Dahana, Poporul. Pentru prima oară în viață, 
simţea că își găsise locul. Nu mai era nici maltez metis, 
nici negru, nici arab sau american. Făcea parte din Po- 
por, acceptat și chiar onorat pentru abilitățile sale magi- 
ce. li spuneau Nikai. 

După două săptămâni, se întoarseră în satul lor. Vâ- 
nătorii avură parte de un ospăț în semn de bun venit. 
Nikolai se pricepea mai bine să bată la tobe acum și îi 
făcea plăcere să înveţe noi dansuri. Acestea erau origini- 
le lui africane, pe care nu le cunoscuse niciodată, şi se 
simţea mirific trăind în armonie cu natura şi respectând 
vechile tradiţii. Forţa vitală făcea parte din întreaga crea- 
ţie, conecta tot ce era viu. 

Găsise o parte din sine care îi lipsise mereu. Grupul 
lui de vânători călătorea în căutarea prăzii cam jumătate 
din timp. În rest se relaxau cu toţii în sat, cu prietenii 
şi familiile lor. Pe măsură ce amintirile vieţii lui dinain- 
te începeau să se estompeze, Nikolai îşi exersa tot mai 
mult dominația asupra focului. Aflase că putea invoca 
o cantitate moderată de flăcări şi putea aprinde un foc 
pentru gătit la fel de bine cum putea aprinde un rug 
imens în jurul căruia tribul se strângea să danseze. 

Învăţă, de asemenea, cum să aprindă o flacără în vâr- 
ful unui băț şi, cu un singur cuvânt, să o facă să ardă o 
vreme. Un astfel de băț putea fi folosit de oricine, ceea 
ce îl transforma într-un dar valoros. Fusese mult lăudat 
pentru invenţia lui, fiindcă acum şi alte grupuri de vâ- 
nătoare puteau duce uşor focul cu ele. 

Îşi amintea vag de o persoană pe care o cunoscuse în 
trecut, care putea aprinde focul prin magie. O femeie. 
Ah, era Adia, o preoteasă care putea aprinde flăcări vio- 
lete. Dar numele ei îi dispăru imediat din minte. La fel 
şi numele femeii cu părul roşu ca focul... 

Nikolai exersa bătutul la tobe şi aruncarea suliței şi îl 
rugă umil pe unul dintre vârstnici să îl înveţe să cânte 
la un flaut făcut dintr-un corn spiralat de kudu. Din- 
totdeauna îi plăcuse muzica, dar niciodată nu învățase 
cum să o producă. Lecţiile i se păreau o încântare, atât 
datorită muzicii, cât şi fiindcă fiica timidă și drăguță a 
vârstnicului îl privea cu o căldură aparte. În curând, în- 
cepu și el să îi zâmbească și se gândi că venise de mult 
vremea să-și găsească o soţie. Dar nu se grăbea. 

Zilele treceau una după alta, plăcute şi satisfăcătoare. 
Pentru prima oară în viaţa lui, era mulțumit, deși nu-şi 
mai putea aminti de ce fusese nemulțumit. 

După multe săptămâni, grupul lui de vânători părăsi 
din nou satul pentru a face negoţ într-un oraș așezat la 
confluenţa a două râuri. Sefu îi explică atunci că mulți 
oameni vizitau Timtu, și oraşul ascundea multe minuni. 

Nikai şi vânătorii alergară trei zile, îndepărtându-se 
de savana ierboasă şi ajungând într-un peisaj mai dur, 
mai uscat. De-a lungul timpului, soarele îi înnegrise pie- 
lea. Acum semăna mai mult cu fraţii lui vânători, lucru 
care îl bucura. Nu voia să fie diferit. 

Vânătorii cărară cu rândul obiectele cu care urmau 
să facă negoț, până ajunseră la Timtu, spre sfârşitul di- 
mineţii celei de-a patra zile. Clădirile pătrate, din lut, 
îi aminteau de ceva îndepărtat. Acum multă vreme, în 
viaţa lui din vis, vizitase un loc asemănător. De ce o 
făcuse - și unde era? Nu-şi aducea aminte. 

Piaţa era plină de vânzători ce etalau fructe și hai- 
ne colorate, obiecte de metal şi de lemn sculptat, 
şi o mulțime ameţitoare de bunuri aduse de departe. 
Admiră o tobă micuță, bătând-o ca să-i audă sunetul 
bogat. Ce ar putea oferi pentru un obiect atât de fru- 
mos? Poate o pereche din beţele lui cu flăcări fermecate? 
Un soţ și o soție erau cei care vindeau tobele, iar fiica 

lor cea drăguță îi oferi timidă o altă tobă, bătând-o pen- 
tru a-i demonstra sunetul. 

Nikai se pregătea să încerce toba fetiţei, când auzi 
strigăte din depărtare, însoţite de bătăi de copite. Pia- 
ţa fu cuprinsă de ţipete, și toată lumea o luă la fugă. 
Sefu strigă: 

- Fugi, Nikai! Sunt bandiți dinspre nord care ne 
atacă! Dacă fugim, nu ne vor urmări, fiindcă suntem 
înarmați, dar trebuie să ne grăbim. 

Nikai se întoarse și își urmă prietenul şi pe ceilalți 
vânători, fugind din calea atacatorilor. Era pe cale să 
părăsească piața când călăreţii intrară în goană din 
cealaltă direcţie. Cu chipurile acoperite de văluri şi 
purtând robe grele, învârteau săbii și scoteau strigăte, 
folosindu-se de arme și de cai ca să mâne oamenii ora- 
şului în centrul pieţei. 

Nikai îi văzu pe vânzătorii de tobe. Tatăl îşi luase fetița 
şi alerga cu soția lui spre o alee strâmtă, dar era deja prea 
târziu. Un bandit se aplecă şi îi smulse copilul din braţe, 
lovindu-l pe tată cu un picior în stomac, pentru a-l face 
să-i dea drumul. Banditul o aruncă pe fetiță în şa, în fața 
lui, apoi se folosi de latura netăioasă a sabiei ca să-i obli- 
ge pe părinţi să se îndrepte spre grupul de captivi. 

Nikai se opri, şocat de ce vedea. 

-Ce fac? 

Sefu se opri şi el şi se întoarse să-i răspundă: 

- Sunt negustori de sclavi. Vor lua captivi tineri şi oa- 
meni în putere şi îi vor duce pe coastă, apoi îi vor vinde 
celor din alte ținuturi. Haide, acum că sunt ocupați! 

- Dacă am lupta împreună, i-am putea pune pe fugă. 

Unii negustori luptau deja, dar erau prea puţini 
ca să obțină ceva. Nikai începu să înainteze, cu sulița 
pregătită. 

- Vânzătorii de aici nu fac parte din Popor! Soarta 
lor nu contează pentru noi, spuse Sefu, prinzându-l de 
braţ. Vino! 

O clipă, Nikai acceptă cuvintele prietenului său. 
De ce conta soarta altora, atâta timp cât Poporul era 
în siguranţă? 

Dar clipa trecu și se sparse în furie şi-n amintiri. 
El era Nikolai Gregorio, care jurase să se lupte cu sclavia 
pretutindeni. Fusese trimis în această lume să învețe tai- 
nele focului, și crezuse că era vorba doar despre flăcări, 
dar era vorba și despre pasiune. Despre ură împotriva 
nedreptăţii. Despre nevoia de dreptate. Flăcările din su- 
fletul lui aproape se stinseseră. Până acum. 

Brusc, în minte îi răsări imaginea vie a unei roşcate 
minione, cu ochi arzători, care îi spusese că, dacă nu re- 
ușea să îşi găsească drumul înapoi spre casă, era de-ajuns 
să își amintească cine era el de fapt. Esenţa lui Nikolai 
Gregorio erau flăcările dreptăţii. 

- Cu toţii sunt fraţii mei, spuse el solemn. Fugi, dacă 
vrei. Eu lupt. 

Apoi alergă în piaţă şi își ridică mâinile, invocând 
flăcări din cer. Un glob imens de foc se materializă, 
și el îl aruncă spre bandiți. Mantiile lor lungi se aprin- 
seră, și atacatorii începură să țipe și să-și smulgă hainele 
de pe ei. Caii își aruncară călăreții din șa și o luară la 
fugă, iar negustorii înarmaţi începură să-i ucidă pe ban- 
diţii care nu apucaseră să scape. 

În ruinele pieței, Nikolai îl văzu pe banditul care 
o răpise pe fata vânzătorilor de tobe. Fusese încolțit, 
cu spatele la o clădire. Căuta o cale de scăpare, strân- 
gându-și în continuare prizoniera. Nikolai se îndreptă 
mânios spre el. Când ajunse la câţiva pași, aruncă o su- 
liţă de flăcări. 

Banditul ţipă şi îşi acoperi ochii, iar Nikolai o luă pe 
fetiţă din şa. Plângea, dar nu fusese rănită. Imediat ce o 
lăsă jos, fetița fugi spre părinţii ei. Mama ei o luă în bra- 
te, iar tatăl ei folosi un stâlp rupt din taraba lui ca să-l 
înjunghie pe bărbatul care încercase să-i răpească fata. 
Capătul zimţuit îi pătrunse adânc în măruntaie. 

Banditul se prăbuși în șa, cu roba palidă pătată de 
sânge. Dar, înainte să moară, avu destulă putere cât 
să-și ridice sabia şi să o înfigă în pieptul lui Nikolai, 
blestemându-l cu o furie gâjâită pe bărbatul care îi 
stricase planurile. 

Recunoscându-și moartea iminentă, Nikolai își atra- 
se energia în interior și încercă să se ferească, dar sabia 

li pătrunse în piept, strivindu-i oasele și sfâșiindu-i 
carnea. Când puterile îl părăsiră şi se prăbuşi, constată 
urprins că nu simţea durere. 

Nu căzu pe pământ, ci prin pământ, într-un haos în- 
tunecat. Încerca să-și dea seama ce se întâmplase, când 
se lovi de o suprafaţă grea cu spatele. Clipind, își ridică 
privirea - şi văzu că era în peştera de pe Diabolo, iar cei 
patru preoți care îl trimiseseră în ţinutul cel îndepărtat 
il priveau. 

Supravieţuise primului test. 


capitolul 24 


Nikolai clipi spre preoți. 

- Tot aici sunteţi? 

-Trebuia să ținem deschisă poarta, ca să te poți 
întoarce, explică Omar. Dacă te mai puteai întoarce. 

Preoţii ăștia erau tare pesimiști. Nikolai se ridică 
şi văzu că purta aceleaşi haine ca atunci când intrase 
în peşteră. 

- Am lipsit multe săptămâni. Luni de zile. Aţi aștep- 
tat aici tot timpul? 

- Se poate să fi trecut luni întregi în cealaltă lume, 
dar aici au fost doar câteva ore, spuse Adia, întinzându-i 
o mână ca să-l ajute să se ridice. 

Nikolai se săltă greoi, dezorientat. 

- Ce mi s-a întâmplat... a fost adevărat? 

- La fel de adevărat ca peştera și ca insula. Uită-te la 
culoarea pielii tale. 

Nikolai făcu așa cum i se spusese şi observă că se 
bronzase după atâta vreme petrecută în savană. 

- Tot ce s-a întâmplat acolo face acum parte din spi- 
ritul tău. 

-Cred că am murit acolo, spuse el încet. Tocmai fu- 
sesem înjunghiat în piept când m-am întors. Moartea 
mea m-a adus acasă? 

Omar se încruntă. 

- Poate, dacă moartea ta a fost din cauza a ceea ce ai 
învăţat în călătorie. 

- Așa a fost. 

Descoperise focul dinăuntrul lui, pasiunea care se 
stinsese când viața îi devenise prea ușoară. Focul era 
esenţial pentru misiunea lui. 

Descoperise, de asemenea, printre Dahana și o parte 
africană care îi lipsise până atunci. Se gândi la pacea şi 
la bucuria pe care le simţise alergând alături de ceilalți 
vânători sau atunci când descoperise dansurile și muzi 
ca. Fusese unul din Popor - și simţi o tristeţe sfredeli 
toare fiindcă acea viață îi fusese răpită. Încă o dată, era 
într-un loc căruia nu-i aparținea întru totul. 

- Bea. 

Cealaltă preoteasă, Nayo, îi oferi o cană de ceai dulce. 
Bău însetat. Avea să-i fie dor de tribul Dahana, dar cel 
puţin avea ceai din nou. 


Urmară teste mai simple, ducându-l în locurile în 
care trăise, cum erau Malta, Algeria, Santola, corăbiile 
sale. In fiecare loc, plutea printre lucruri cunoscute, ca 
o fantomă, devenind din ce în ce mai complet pe măsu- 
ră ce se vedea pe sine însuși cu detașarea pe care o obţii 
privind de la distanţă. 

Pierdu noțiunea timpului, dar, după mai multe zile, 
Adia decise că sufletul lui era suficient de întregit încât 
să călătorească și îl informă că următorul test avea să fie 
diferit. Conduse grupul până în vârful celui mai înalt 
deal de pe Diabolo, unde preotul mai tânăr, fost sclav 
pe o galeră, pe nume Enam, îndeplini un ritual la răsă- 
rit. La sfârşit, Enam descrise un cerc în aer de mărimea 
unui om. 

- Intră acum şi cunoaşte spiritele aerului. 

Nikolai păși prin cerc și se trezi căzând printr-un în- 
tuneric fără sfârşit. 

Dacă primul test al iniţierii sale fusese un rai atră- 
gător, dar periculos, acum ajunsese în iad. Căderea în 
sine era înfricoșătoare. Zgomotul era chiar mai rău: un 
țipăt plin de teamă, intimidant, ascuțit și grav în același 
timp, care îl făcea să tremure până-n măduva oaselor. 
Încercă să-şi acopere urechile cu mâinile, dar toată zarva 
aia era în mintea lui, și îi era imposibil să scape. Intră 

i panică, disperat, încercând să evadeze, dar zgomotul 
„levenea mai rău, tot mai asurzitor. Nu crezuse că sune- 
tul putea cauza atâta durere. 

Ajunsese în pragul nebuniei înainte să-și dea seama 
„A, cu cât se temea mai mult, cu atât sunetul devenea 
mai dureros. Singura modalitate de a supravieţui era 
„tyi înfrângă teama. 

De ce se temea cel mai mult? Nu de moarte - asta 
ar fi fost aproape o ușurare. Când înţelese acest lucru, 
sunetul se diminuă puţin. 

De ce altceva se temea? 

De eșec. Se simţea răspunzător faţă de oamenii lui, 
față de cei pe care îi salvase şi de sanctuarul pe care 
il crease aici, pe insulă. Dacă dădea greș, oamenii lui 
aveau să-l urmeze în iad. 

Dar asta nu avea să se întâmple, își dădu el seama. 

Pe Santola trăiau mulți oameni puternici și abili. Dacă 
murea, comunitatea avea să-i supraviețuiască. Temerile 
lui erau nefondate. 

Încă o dată, sunetul dureros se diminuă. Nici nu mai 
cădea la fel de repede ca înainte. 

De pierdere. În copilărie pierduse tot ce iubise vreo- 
dată. Credea că scăpase de acea teamă refuzând să-i pese, 
dar undeva, în adâncul sufletului, teama rămăsese - la 
tel şi dorinţa de a-i păsa şi de a le păsa şi celorlalţi de el. 
Recunoscând teama, sunetul se diminuă şi mai mult. 
Acum, trupul lui nu mai vibra. 

Trădare. În copilărie, se încrezuse mult prea uşor în 
oameni, iar durerea de a fi trădat aproape îi frânsese 
inima. Teama și pierderea creaseră o furie care îl mistu- 
iseră și îl îndrumaseră spre o răzbunare amară. Furia și 
răzbunarea îl înnebuniseră. 

Nedreptate. O răpise pe Jean, i-ar fi ucis fratele cu dra- 
pă inimă, ceea ce ar fi fost o mare nedreptate. El trăia 
pentru dreptate, dar, mânat de teamă și de furie, fusese 
pe cale să facă lucrul pe care îl ura cel mai mult. 

Zgomotul era acum suportabil, și nici nu mai cădea. 
Stătea suspendat în aer, plutind ca un balon de săpun. 
Fiecare teamă fusese ca o bucată pierdută din sufletul 

său, își dădu el seama. Cu fiecare teamă dispărută, sufle- 
tul lui devenea mai puternic. 

Zgomotul se stinse în neant. Atârnând în vid, se 
întrebă dacă era posibil să zboare aici. Avusese vise în 
care străbătea cerurile, cu braţele şi picioarele întinse, 
străduindu-se din răsputeri să rămână în aer. Încercă 
asta acum și, spre încântarea lui, descoperi că putea în- 
tr-adevăr să zboare odată ce renunţa la teama de a se lovi 
de pământ sau de vreun munte. 

Zborul era ceva magic. Râse cu glas tare, străbătând 
întunericul, improvizând bucle şi picaje, ca un pescăruș 
jucăuș. Decise să vadă cât de sus putea să zboare. Folo- 
sindu-și întreaga voinţă, se ridică tot mai sus - și ieși 
prin portalul care ducea înapoi spre Diabolo. 

Căzu neîndemânatic înapoi pe pământ și se rosto- 
goli, julindu-se de pietrele ascuțite. Mentorii stăteau 
în jurul lui. De data asta, Enam fu cel care îl ajută să 
se ridice. 

- Asta a fost... interesant. Nikolai privi cerul, pentru 
a-și da seama de poziția soarelui. Cât timp am lipsit? 
O zi? 

- Doar câteva minute, răspunse Omar, cu o licărire 
ciudată în ochi. Avem timp pentru încă un test astăzi. 

Nikolai își stăpâni un geamăt. Iniţierea era grea și-l 
schimba în tot mai multe feluri - dar, cu cât mai repede 
termina cu asta, cu atât mai bine. 


- Jean, eşti aici? strigă Adia din uşa care ducea la 
camera lui Jean. 

- Pe terasă! Jean sări în picioare şi se grăbi să-și întâm- 
pine vizitatoarea. Îşi simţea inima bătând nebunește. 

- S-a... s-a întâmplat ceva cu Nikolai? 

- S-au întâmplat multe, și se vor întâmpla şi mai mul- 
te, dar până acum se descurcă bine, spuse grăbită Adia. 
Îmi pare rău dacă sosirea mea te-a alarmat. Nu era ne- 
voie de mine pe Diabolo în după-amiaza asta, așa că am 
venit în sat ca să fac rost de provizii. M-am gândit, de 
asemenea, să văd cum te mai descurci cu biletele aboli- 
ționiste. Este vreun lucru care nu ţi-e clar? 

Uşurată peste măsură că Nikolai se descurca bine, 
lean arătă spre teancul de bilete de pe masa la care lu- 
cra. Când ochii îi oboseau, era o plăcere să privească 
spre caldeiră. La Diabolo. 

- Am copiat cam jumătate. Sunt câteva locuri în care 
nu înţeleg deloc ce scrie. Lucrez, de asemenea, la un ca- 
lendar al evenimentelor aboliționiste. Poţi să vezi dacă 
e corect? 

Jean îi înmână Adiei o coală de hârtie pe care dese- 
nase o linie lungă și notase mai multe evenimente și 
anii lor. 

- Este bine până unde merge, spuse Adia după ce 
studie diagrama, dar nu e completă. Adia se așeză și îi 
«descrise câteva evenimente importante. Nu am trecut 
prin asta, dar i-am auzit pe vârstnici vorbind. 

-E minunat! spuse Jean, luându-și grăbită notițe. 
Poţi spune mai multe lucruri decât poţi scrie. 

- Nu am avut timp să înregistrăm decât lucrurile cele 
mai importante. Eu am scris majoritatea textelor, fiind- 
că nu toți vârstnicii au acest har. Acum haide să îţi răs- 
pund la întrebări. 

Jean se relaxă, răsfoindu-și notițele până la prima 
întrebare. Cu siguranță că Adia nu şi-ar fi făcut timp 
să vorbească cu ea dacă nu exista șansa ca ea și Nikolai să 
călătorească în timp. lar asta însemna că Nikolai 
avea să supraviețuiască. 


Zilele treceau într-un vârtej de încercări, unele înfri- 
coșătoare, altele doar ciudate. Când învăţă despre ele- 
mentul pământ, Nikolai se simţi ca îngropat de viu, și 
asta îl îngrozi la gândul că avea să se sufoce. Când nu 
muri, își dădu seama că era de fapt o sămânță încolţind, 
învățând ce înseamnă pământul la modul propriu. Nu 
contau decât textura, greutatea, temperatura şi timpul 
care înainta încet în vreme ce se lupta să ajungă la su- 
prafaţă, în lumina soarelui. 

Era atât de ciudat să se lase atins de o râmă în tre- 
cere. După ce petrecu o eternitate săpându-și drum 
spre soare, ieşi într-o lume plină de minunăţii şi de noi 

pericole. Își întinse frunzele și se trezi ghemuit pe po- 
deaua peşterii din Diabolo. 

Vizită locuri care îi erau la fel de familiare ca dosul 
palmelor și lumi atât de stranii, că nici nu avea cuvinte 
să le descrie. Uneori se temea, alteori era cuprins de 
nerăbdare, ocazional se plictisea. Nu găsi nici un alt loc 
în care să se integreze la fel de bine ca alături de Popor. 
Posac, acceptă că nu asta îi era menirea în viață şi că nu 
avea să aparţină niciodată întru totul unui grup. 

Experiențele îl lăsară epuizat din punct de vedere 
spiritual, dar totodată mult mai deschis la lumea din 
jur. Oare asta era de-ajuns ca să se considere inițiat? Își 
petrecea prea puțin timp făcându-și griji în privinţa asta, 
fiindcă învăţa să gândească mai puţin. 

Se pierdu atât de mult în experienţele care îl 
schimbau, că fu peste măsură de surprins când, într-o 
dimineaţă, Adia îi spuse: 

- Haide! A venit momentul ultimei tale încercări. 

Nikolai își termină ceaiul, apoi o urmă cu pas sprin- 
ten pe o potecă pentru capre, care urca șerpuind dealul. 
Ceilalţi preoți nu îi însoțeau. 

Ajunseră în vârful dealului, apoi începură să coboa- 
re. Soarele răsărise de multă vreme când ajunseră pe o 
terasă pietroasă, la câţiva metri deasupra valurilor care 
se spărgeau. Valurile erau mai mari decât înăuntrul cal- 
deirei, iar vântul era mai puternic. Adia se opri şi îi oferi 
un săculeț care conţinea o sticlă cu apă şi o jumătate 
de pâine. 

-Stai aici şi privește marea. 

- După ce să mă uit? 

- Nu pot să-ţi spun. Dar obișnuiește-te să fii răbdător, 
căpitane. Înţelepciunea nu vine repede. Adia zâmbi. 
Eşti mai bine pregătit pentru asta decât atunci când ai 
pășit pentru prima oară pe Diabolo. 

-De unde voi ști că am învăţat lecţia care mi se 
cere acum? 

- Vei şti. 

Adia se întoarse și începu să se cațăre din nou. 

Nikolai se trezi urmărind-o cu privirea, fiindcă ea era 
un om într-un peisaj neomenesc, dar apoi făcu un efort 

şi se întoarse înapoi spre mare. Încercase să mediteze 
inainte să-și înceapă inițierea, dar dăduse greș. 

Astăzi, meditaţia i se părea puţin mai posibilă. Rā- 
mase nemișcat toată ziua, pe cât de mult era în stare, 
privind valurile care se spărgeau și lumina care își urma 
iraseul pe pietre. Soarele ardea, și piatra pe care stătea 
era tare incomodă, dar făcu tot posibilul să-şi alunge 
toate gândurile. 

Pescăruşii zburau pe deasupra lui cu țipete răscolitoa- 
re, plonjând din când în când în apă după vreun peşte. 
O șopârlă ieși dintre pietre și trecu atât de aproape, că 
Nikolai ar fi putut-o prinde. Trei capre rătăcite veniră în 
preajma lui, păscând pâlcurile răzlețe de verdeață. Dar 
nu găsi pic de înțelepciune în toate astea. Deși încer- 
cările prin care trecuse îl învățaseră să-și încetinească 
vârtejul gândurilor, mintea lui era încă un uragan de 
gânduri, întrebări şi divagaţii. 

Când soarele apuse, Nikolai își dădu seama că Adia 
nu mai venea după el în acea zi. De-asta îi lăsase pâine 
şi apă. Mâncă și bău puţin, neștiind cât timp trebuiau 
să-i ajungă proviziile. Când se întunecă prea mult ca să 
mai poată vedea valurile, găsi un adăpost printre pietre. 
Caprele ignorau iarba uscată, așa că strânse cât de multă 
găsi ca să-și încropească un așternut. Se întinse ca să 
adoarmă, gândindu-se că nu-și mai petrecuse nici o zi în- 
tr-o asemenea plictiseală. Poate că lectia pe care trebuia 
s-o înveţe era cum să accepte plictiseala? 

Când adormi, stelele începură să-i cânte. 


In dimineața următoare, foamea, frigul și plictiseala 
începură să devină apăsătoare. Reamintindu-și că supra- 
vieţuise în condiţii mult mai grele, termină pâinea şi 
sorbi o înghiţitură de apă, apoi se puse să privească iar 
valurile. Spre mijlocul dimineţii, văzu în depărtare pân- 
zele unei corăbii. Era evenimentul cel mai interesant de 
până acum. 

Spre mijlocul după-amiezii, îl luă ameţeala. Termină 
apa, gândindu-se că, dacă nu vedea nimic până în dimi- 
neaţa următoare, era îndreptăţit să se întoarcă în tabă- 
ră. Nu ştia ce era mai rău: foamea și setea sau dorinţa 

copleșitoare de-a face ceva. Orice. Chiar şi o celulă solita- 
ră într-o închisoare ar fi fost de preferat; știa asta fiindcă 
fusese închis la un moment dat. 

Se lăsa înserarea când văzu un vârtej de apă în depăr- 
tare. Probabil era o furtună. Apoi văzu un al doilea vâr- 
tej, şi altul, și încă unul, până când orizontul se umplu 
de turnuri sfredelitoare de energie. Fiecare își avea natu- 
ra ei. Unele erau întunecate, înfricoşătoare, iar mintea 
lui se trase tulburată din fața lor. Altele erau îndepărta- 
te şi păreau nelumești. Câteva erau calde, îmbietoare. 

Tresărind, îşi dădu seama că erau spirite. Religia afri- 
cană venera spiritele naturii, unele bune, altele malefice 
în termeni omeneşti. Ceea ce aveau în comun cu toatele 
era o putere magnifică, periculoasă. Strămoșii erau co- 
nectați cu rasa umană, pe când aceste spirite erau en- 
tități atotputernice care puteau provoca daune imense 
fără a avea ceea ce oamenii numeau simţire conştientă. 

Şocat, Nikolai își dădu seama că misiunea lui avea să 
presupună astfel de puteri supraomenești. Revelația era 
înspăimântătoare. 

În timp ce privea ființele spirituale, acestea începu- 
ră să se strângă laolaltă, până când se îmbinară într-un 
singur vârtej gigantic de energie, care se înălța până la 
ceruri și dincolo de ele. Plutea spre el pe mare, într-o tă- 
cere stranie. Fulgere de lumină și întuneric îl însoțeau, 
culori cărora nu le putea da nume, esenţa creației și 
a distrugerii. 

Nikolai începu să tremure în mijlocul adierii înghe- 
ţate care răsufla dinspre mare. Când se apropie de el, 
spiritul își luă o formă aproape omenească, dar de ne- 
descris, aşa că nu putea spune dacă era bărbat, femeie 
sau... altceva. 

Insă nu se temea. Orice ar fi fost acea entitate, Niko- 
lai nu simţea răutate. Dimpotrivă, simţea o înţelepciune 
rece și limpede și multă bunăvoință. 

Spiritul se opri în fața lui și începu să tremure, luând 
chip după chip. Îşi văzu mama, bunica, un bărbat mal- 
tez cu chipul ars de soare, care era cu siguranță bunicul 
lui, un bărbat din nord, blond, care îi fusese poate tată. 

Imaginile se întindeau înapoi în timp, o linie de stră- 
moși care veneau din Africa, Europa şi Asia. 

Spiritul ajunse la țărm şi îi cuprinse trupul tremurând 
cu două palme enorme. Simţindu-se cuprins de căldură, 
Nikolai auzi în minte cuvintele: „Opriţi-vă, şi să știți că 
eu sunt Dumnezeu“. Cuvintele izbucniră în miezul fiin- 
tei sale, care nu-și mai găsise până atunci liniștea. 

„Opriţi-vă, şi să ştiţi că eu sunt Dumnezeu.“ 

Deși erau cuvinte creştine, știa că ele reflectau esența 
tuturor credințelor. Creştinism, hinduism, spiritele na- 
turii din Africa - toate se trăgeau dintr-o singură sursă 
măreață de adevăr şi de mister. Găsirea liniștii interioa- 
re avea să fie întoteauna o provocare pentru el, dar, dacă 
avea nevoie de linişte, acum știa calea spre aceasta. 

Înţelegând acest lucru, simţi cum spiritul îl îmbră- 
ţişa. Energia era feminină acum şi în mâinile care îl 
dezmierdau îşi simţi bunica, mama, pe Ulindi, pe 
Adia - şi, dincolo de ele, pe Jean Macrae. De-a lungul 
anilor, Nikolai își pierduse caracteristicile feminine ale 
fiinţei sale, dar acum îi fuseseră înapoiate. 

Își aplecă fruntea și începu să plângă. 


Până când Nikolai reuși să se adune, spiritul venit 
din mare dispăruse, şi se întunecase cu totul. Șovăind, 
se ridică, întrebându-se dacă se putea cățăra pe dealul 
abrupt fără să-și rupă gâtul. Privi în sus şi văzu o lumină. 
Adia venise după el. 

Când ajunse lângă el, Adia zâmbi. Flăcările ei violete 
străluceau în jurul ei. 

- Te-ai descurcat de minune, căpitane. Acum ai fost 
inițiat în misterele strămoșilor. Intoarce-te cu mine, 
fiindcă sunt sigură că ești flămând și înfrigurat - dar 
totodată mai înţelept. 

- Spiritele vizitează pe toată lumea? 

- Fiecare are o altă experienţă. Nu toată lumea priveş- 
te marea, dar tu te-ai născut în acel element, așa că de 
aici trebuia să începi. 

Adia îi întinse o sticlă de apă și o bucată de brânză, 
apoi se întoarse ca să-l conducă spre tabără. 


212 Mary Jo Putney 


Nikolai sorbi recunoscător o înghiţitură de apă, 
apoi mușcă din brânză. Proviziile ei îi dădură forța de 
a merge înapoi în tabără. Se simţi peste măsură de uşu- 
rat să li se alăture celorlalți și să se încălzească bând o 
supă caldă. 

Acum, că fusese inițiat cu succes, preoții erau mai 
destinși decât îi văzuse vreodată. Află că proviziile fu- 
seseră aduse din Santola. Fuseseră aduse și niște tobe 
micuţe, și descoperi că degetele lui își păstraseră câ- 
teva dintre mișcările pe care le învățase alături de 
tribul Dahana. 

La sfârșitul serii, într-un mic ritual, Adia îi oferi o 
versiune mai micuță a săculețului de piele cu pe care 
îl purtase în timpul iniţierii. Săculeţul dinainte fusese 
menit să-l protejeze de provocările cutremurătoare ale 
inițierii. Pe cel de acum urma să îl poarte toată viaţa, un 
însemn fizic al originilor sale africane. 

Când se înveli într-o pătură, epuizat, dar mulțumit, 
încercă să rămână nemișcat. Preţ de o clipă, simţi căldu- 
ra pe care o simţise şi când ființa din adâncurile mării îl 
atinsese. „Opriţi-vă, și să știți că eu sunt Dumnezeu.“ 


Din moment ce nu primise nici o veste de pe Dia- 
bolo, Jean își stăpâni temerile şi îşi continuă munca. 
Din când în când, îi simţea slab energia lui Nikolai, dar 
urma era atât de vagă, încât nu putea fi sigură că nu 
şi-o imaginase. Ori de câte ori simţea câte o urmă care-o 
lega de el, se oprea şi îi trimitea energie, gândindu-se că 
poate avea nevoie de ea. 

Nu știa dacă eforturile ei dădeau vreun rezultat, dar, 
în mod ironic, îngrijorarea îi cizela talentul de a-și ac- 
cesa și de a-și direcționa magia. Dacă ar fi trebuit să-și 
facă griji în privinţa lui zi de zi, ar fi ajuns o vrăjitoare 
de primă clasă. 

Trecuse o săptămână, când ușa ei se deschise și Niko- 
lai dădu năvală în camera unde Jean își sorbea ceaiul de 
dimineaţă. Jean sări în picioare, abia amintindu-și să-și 
lase ceașca deoparte. 

- Te-ai întors! 

- Eşti dezamăgită? 

Râzând, Nikolai o luă în braţe şi o întinse pe pat 
intr-un vârtej de fuste, acoperindu-i trupul cu al lui şi 
sărutând-o profund, exuberant. 

Jean îi răspunse cu o bucurie delirantă, ameţită de 
parfumul, de căldura și de forţa lui. Sărutul era o săr- 
bătoare, nu ceva izvorât din pasiunea necugetată și nici 
un adio dureros. 

-N-ar trebui să fac asta, răsuflă ea, apoi îl sărută 
din nou. 

- Probabil că nu. 

Nikolai îi scoase agrafele, eliberându-i șuviţele groase, 
roşcate. Ingropându-și fața în părul ei, murmură: 

- Părul tău miroase a lavandă. Este irezistibil. 

Ar fi fost uşor, atât de uşor, să se lase cuprinsă de 
energia lui, dar vocea ei interioară îi spuse că nu venise 
încă momentul. Îşi îngropă degetele în părul lui des şi 
îi studie chipul. Avea să fie mereu întunecat, periculos, 
dar acum era mai cumpătat decât îl văzuse vreodată. 
Se părea că își găsise bucățile de suflet care îi lipseau. 

- Iniţierea a avut succes, spuse ea, căci nu era o 
întrebare. 

- Într-adevăr. O experienţă foarte interesantă, dar 
n-aş vrea să mai trec o dată prin asta. 

Nikolai se aplecă și o linse pe gât. Jean tremură și 
îşi permise să se bucure de îmbrăţişarea lui alte câteva 
momente, apoi spuse: 

-Acum ne vom ridica amândoi şi ne vom aşeza în 
scaune suficient de îndepărtate încât să nu ne atingem. 
Astăzi, e momentul pentru discuţii, nu pentru pasiune. 

Se aştepta ca Nikolai să nu fie de acord, dar nu se 
întâmplă așa. Căpitanul se ridică în capul oaselor. 

- Din păcate, ai dreptate, spuse el, cercetând-o cu 
ochii mijiţi. Simt că trebuie să rămânem departe unul 
de celălalt cât timp puterile noastre cresc. Are sens? 

- De fapt, da. Jean se ridică și cobori din pat, iar părul 
îi căzu liber pe umeri. Dacă am fi amanți, ne-am influen- 
ţa energiile unul altuia. Uneori acesta poate fi un lucru 
bun, dar nu și în cazul nostru. Cel puţin, nu încă. 

Apoi merse la masă ca să-și toarne ceai. Brusc, înghe- 
tă. Deşi Nikolai era chiar în spatele ei, nu-i putea simţi 

energia. Se simțea de parcă ar fi fost singură în cameră. 
Întorcându-se, întrebă: 

- Îţi suprimi energia în vreun fel? 

Nikolai părea surprins. 

- Nu sunt sigur. Hai să vedem... Expresia lui deveni 
mai greu de descifrat. O clipă mai târziu, în jurul lui se 
învolburau culori pastelate, şi Jean simţi din nou legătu- 
ra lor spirituală. Acum simţi ceva? 

-Cu siguranţă, spuse Jean, lăsându-se să cadă pe un 
scaun, cu gândurile învârtejindu-se. Rareori se întâmplă 
ca o persoană care are puteri să-şi poată suprima energia 
atât de mult încât un mag din apropiere să nu i-o simtă. 
Imediat ce m-am întors cu spatele la tine, a fost de parcă 
nici n-ai fi existat. Ai făcut asta conştient? 

Nikolai se încruntă. 

- S-a întâmplat ceva la începutul iniţierii mele - am 
fost atacat de un călăreț înarmat cu o sabie. Cred că 
mi-am tras instinctiv energia în mine, ca pe o carapace, 
încercând să mă feresc. O clipă, am crezut că voi muri, 
însă am supravieţuit. Dar se vede treaba că energia mea 
a rămas ascunsă, fiindcă nu m-am gândit să o răsfrâng 
în afară până nu te-am auzit pe tine. Trebuie să învăţ să 
fiu mai atent la ceea ce fac. 

Jean nu ştia dacă să râdă sau să plângă. E 

-Acum știu de ce ţi s-a părut că tata te-a trădat. În 
ultimii ani, a suferit de cataractă, i s-au înceţoşat ochii. 
Simţurile lui magice funcționau bine, așa că de regulă 
nu conta că nu mai vedea bine. Dar dacă te-ai retras în 
tine însuţi când ai fost capturat de corsari, nu te-ar fi 
putut simţi pe o navă alăturată chiar dacă s-ar fi uitat 
direct la tine. Probabil a crezut că ai murit, din moment 
ce nu-ţi putea simţi energia. 

Nikolai arăta de parcă tocmai primise o lovitură în 
stomac. 

- În focul bătăliei, cu Polmarric sângerându-i pe pi- 
cioare, n-a avut timp să caute un băiat pe care îl credea 
mort. Căpitanul închise ochii și blestemă pe o voce joa- 
să, gâtuită de emoție. După o tăcere prelungă, deschise 
ochii. Avea o privire mâhnită. Toată viața mea m-am 

mândrit că sunt în stare să mă ascund dacă sunt în peri- 
col. Am fost prins și făcut sclav din vina mea! 

- Nu ești vinovat cu nimic că ai încercat să te aperi. 
Erai un copil! spuse Jean, simţindu-i șocul vibrând în 
propriul ei trup. Dacă tata ar fi ştiut că trăieşti, ar fi 
putut muri încercând să te salveze. Sau n-ar fi putut face 
nimic, și ar fi trăit cu acea vină tot restul vieții. Nu ştim, 
Nikolai. Pur şi simplu nu ştim. Jean se așeză lângă el și îl 
luă de mână. lar dacă n-ai fi devenit sclav, n-ai fi câştigat 
furia și compasiunea care te-au făcut să eliberezi atâția 
alți sclavi. 

Mâna lui o cuprinse pe a ei. 

- Spui că e un lucru bun că am fost capturat? 

- Poate. Nu putem şti voinţa divină, zise ea și zâmbi 
cu amărăciune. Incerc să-mi imaginez ce s-ar fi întâm- 
plat dacă ai fi ajuns la Dunrath și ai fi fost crescut ca 
fratele meu. Nu te văd ca pe un frate. 

Nikolai râse auzindu-i cuvintele. 

- Iar eu nu te văd absolut deloc ca pe o soră. 

Nikolai se aplecă să o sărute pasional. Apoi se îndrep- 
tă spre măsuţă și îi turnă din nou ceai, umplându-i ceaş- 
ca. l-o înmână şi îşi turnă și lui o ceașcă. 

- Așteptai musafiri? 

- Am păstrat o ceașcă în plus de când ai plecat, pen- 
tru orice eventualitate. 

Inainte să poată răspunde, se auzi un țipăt păsăresc, 
fericit, și Isabelle intră în cameră, cu ghearele prinse 
în jurul mânerului ușii. Aparent, ușa nu se închisese în 
urma lui Nikolai. Pasărea se folosi de aripile ei puter- 
nice ca să o deschidă. Odară ce intră, zbură la stăpâ- 
nul ei, care își ridică braţul ca să-i facă loc să aterizeze. 
Papagalul îi frecă obrazul cu ciocul, fericit, scoțând zgo- 
mote mulțumite. 

În timp ce Nikolai întâmpina pasărea cu un entuzi- 
asm la fel de mare, Jean întrebă: 

- Cum a fost iniţierea? Ce locuri stranii ai vizitat? 

- Nu e genul de lucru despre care să pot vorbi, spuse 
Nikolai, scărpinându-și papagalul pe gât şi privind în 
gol. Adia avea dreptate să mă avertizeze că avea să fie pe- 
riculos. Sfatul tău de a-mi aminti cine sunt cu adevărat 

m-a salvat, fiindcă eram la un pas să mă pierd în «calului 
lume. Mulţumesc, Jean Macrae. 

- Mă bucur că vorbele mele te-au ajutat. Acum, m 
putem începe în sfârșit misiunea. Am înnebunit de pli 
tiseală, spuse ea cu înflăcărare. 

- Suntem foarte asemănători: ne place acțiunea |u 
crul cel mai dificil a fost să rămân nemișcat. Isabelle n 
sări pe umăr, așa că își recuperă ceaiul care îi mai rinw 
sese. Tu ce ai făcut între timp? 

- Am copiat notițele pe care Adia și prietenii ci «lin 
Londra le-au pregătit despre viitor și despre aboliţiii 
niști. Am încercat de câteva ori să văd în viitor ce vom H 
nevoiţi să facem, dar n-am văzut nimic îndeajuns de vla 
cât să ne fie de folos. 

- Ai descoperit ceva care să te ajute să foloseşti mai 
eficient magia? 

Cu cât învăța mai repede, cu atât mai grabnic se 
putea culca cu ea - asta înţelese ea din licărul din pri 
virea lui. 

- În general, vizualizez căi drepte, limpezi, cu o lumi 
nă albă care curge din centrul spiritului meu spre voinţa 
mea. Jean ezită. De asemenea, din moment ce nu îţi 
puteam simţi energia, mi-am făcut griji în privinţa ta. 
De câteva ori, mi s-a părut că te simt vag. Am încercat de 
fiecare dată să-ţi trimit puţin din energia mea, şi cred că 
îngrijorarea m-a ajutat să mă concentrez mai bine. 

- Atunci să sperăm că vei fi cât de curând îndeajuns 
de îngrijorată, spuse Nikolai, părând mulțumit să afle 
că Jean își făcuse griji pentru el. Așteptarea s-a terminat, 
vrăjitoarea mea scoțiană. Acum suntem gata să zburăm 
în viitor. 

- Deşi Adia e aici, îmi e totuși greu să cred că e posi- 
bil să călătorim în timp. Jean se opri, tresărind când își 
aminti ceva. S-au întâmplat atâtea lucruri, că am uitat 
de o discuţie pe care am avut-o cu Moses în Marsilia. 
Mi-a spus că și el a trecut printr-o inițiere și că a călătorit 
prin alte lumi. Mi-a spus, de asemenea, că există şamani 
africani care au abilități speciale de a lucra cu timpul şi 
cu spaţiul. Jean zâmbi cu amărăciune. Mi se părea atât 

upnubabil, că voiam să discut mai mult despre asta, 
apt un Uat 
Liar murm avem o confirmare dintr-o altă sursă cå 
posibil să călătoreşui in timp. Adia, prietenul tău, 
Jun Nikolai întinse mâna. Şi, în curând, vom afla 
pe cout propriu! 
koan n luă mâna, recunoscăroare pentru căldura şi 
„ ptarea dintre ei. Nu erau iubiţi şi probabil nu aveau 
ie muodatà. Dar astăzi era sigură că erau prieteni 
PI a arazi. 
SA sperăm că acţiunile noastre ne vor susține 
nh «lurile! 


Cartea a treia 


Înteţind flăcările 


Din 1753 încolo 


capitolul 25 


Venise seara cea mare. Luna nouă făcea ca stelele să 
ardă mai puternic și lumea era scăldată de o energie 
intensă. Acum era momentul să încerce magia Adiei. 
Jean atinse săculețul pe care îl ducea pe umăr. Degetele 
îi tremurau. Spera că obiectele dinăuntru, alese cu grijă, 
aveau să le fie de folos în oricare dintre situaţiile dificile 
cu care ar fi putut să se confrunte. 

Ea şi Nikolai purtau, de asemenea, centuri îndesate 
cu monede şi bancnote pe care le puteau folosi de acum 
și până în anii Adiei, și probabil şi mult după aceea. 
Dacă, Doamne fereşte, erau despărțiți, trebuiau să se 
descurce pe cont propriu. lar asta era încă o grijă. 

Deşi Jean aproape tremura de nerăbdare, în acelaşi 
timp își dădea seama că era pe cale să lase totul în urmă, 
poate pentru totdeauna. Simţea că i se strânge stomacul 
la gândul că nu-și va mai vedea niciodată cunoscuți. 
Nikolai suferise atâtea experienţe neașteptate în viață, 
că învățase să se adapteze, dar Jean trăise împreună cu 
prietenii și familia, în siguranță în sânul comunităţii 
de Protectori, aproape toată viaţa. Abia suporta gân- 
dul că era posibil să nu-și mai vadă niciodată prietenii 
și familia. 

Înainte să-și piardă controlul cu totul, îşi reaminti că 
Protectorii existau şi în viitor, şi fără îndoială că mem- 
brii familiei Macrae făceau parte din comunitatea lor. 
Trebuia să se adapteze după cum era nevoie, iar dacă 
murea... atunci nu mai trebuia să se chinuie. 

Își strânse mantaua în jurul ei. După sfaturile Adiei, 
croitorii de pe Santola creaseră haine care arătau sufici- 
ent de neutru încât să nu atragă atenţia în următoarele 
câteva decenii. Călătorii trebuiau să arate demodaţi, dar 
nu într-un fel care să atragă atenţia. Jean nu avea nici o 
problemă cu asta, dar Nikolai nu voia să arate ponosit. 

- Nu mă aşteptam ca pregătirile să dureze mai mult 
de două săptămâni, dar cel puţin am fost ocupați şi nu 
ne-am plictisit, remarcă Jean. 

-Măcar bronzul meu s-a estompat puţin, spuse 
Nikolai, îmbrăcându.-și pelerina. Cu cât sunt mai puţin 
remarcabil, cu atât mai bine. 

- Este imposibil ca un flăcău chipeș ca tine să nu atra- 
gă atenţia, remarcă Jean. 

Deși în mod obișnuit se exprima precum o doamnă 
britanică bine educată, acum vorbise cu un puternic ac- 
cent scoțian. Dacă Anglia nu se schimba foarte mult 
în următoarele decenii, faptul că provenea din Scoţia ar 
fi trebuit să fie, în mare măsură, o explicaţie plauzibilă 
pentru excentricităţile sale. 

Parcă simțind că stăpânul ei era pe cale să plece, Isa- 
belle zbură neliniștită pe umărul lui Nikolai și își înfipse 
ghearele. Nikolai o ridică și o așeză înapoi pe scândura 
ei, cu o ultimă mângâiere. 

- Să fii fericită cu Louise și familia ei, ma petite. Te vor 
venera, așa cum meriţi. 

li oferi braţul lui Jean și ieșiră împreună. Jean era 
foarte conștientă de inelul de aur de pe cel de-al treilea 
deget de la mâna ei stângă. Verigheta făcea parte din 
planul lor. O deranja mult mai mult că se prefăceau a fi 
căsătoriți decât faptul că amândoi călătoreau împreună, 
deşi nu erau căsătoriți. 

Adia şi ceilalți preoţi îi așteptau la locul unde se 
strângeau toți africanii, în satul abandonat. Când fură 
cu toții pregătiţi, Adia spuse cu o voce gravă: 

- Invoc nordul. Conjură o flacără violetă înspre nord. 
Sudul. Altă flacără. Estul. Vestul. 

În timp ce Adia numea fiecare punct cardinal, câte un 
preot se posta în acea direcţie, în fața flăcărilor pe care ea 
le crease. Adia însăşi se așeză înspre sud. După ce își ter- 
mină invocaţia, cei şase rămaseră înconjurați de flăcări. 
Când focul se înălță înspre cer, Adia spuse solemn: 

-Am făcut tot ce puteam ca să vă pregătesc. Sper și 
mă rog că a fost de-ajuns. Mai aveţi vreo întrebare? 

- Doar dacă ne poţi spune dacă mărgelele ne vor 
transporta dincolo de epoca pe care o cunoşti, răspun- 
se Nikolai. 

- Sau dacă se va întâmpla vreun dezastru dacă ne în- 
tâlnim cu cineva din acest trecut, adăugă Jean. Şi dacă 
magia ne poate aduce înapoi acasă. 

- Veţi afla toate astea înaintea mea, spuse preoteasa 
cu ironie. Mult din călătoria voastră este un mister. Nu 
putem decât să avem încredere în vrăjile strămoșilor, fi- 
indcă ceea ce facem aici este un miracol. 

- Sosirea ta a fost un miracol, spuse Jean. Pe măsură 
ce momentul critic se apropia, începea să tremure de 
nerăbdare. De ce să nu avem parte şi de altele? 

Nikolai luă mâinile lui Jean într-ale sale. Brățara vră- 
jită era înfășurată în jurul palmei ei drepte, iar prima 
mărgea era prinsă între ei. 

- N-aş putea să-mi doresc o parteneră mai bună în 
aventura noastră, spuse el încet. Plecăm? 

Pentru o clipă, Jean se simţi tentată să fugă, să iasă 
din cerc și să se întoarcă la lumea pe care o cunoştea. 
Dar era sigură că acesta îi era destinul, iar asta o linişti. 
Privi în jur, la fiecare preot. 

- Sper să vă văd din nou, dar, dacă nu, atunci vă mul- 
tumesc tuturor. Şi ţie, Adia, și celorlalţi santolani. M-aţi 
ajutat să-mi găsesc sensul vieţii. 

Vorbind, Jean își ridică privirea. Ochii ei îi întâlniră 
pe ai lui Nikolai. 

- Acum! 

Amândoi își îndreptară puterile înspre mărgeaua fer- 
mecată. Adia, Omar, Nayo şi Enam își alăturară propri- 
ile energii fluxului magic, iar fiecare curent de energie 
avea o notă proprie. Trei bărbaţi, trei femei, masculin 
și feminin în echilibru perfect, energii care umpleau şi 
trupul, și mintea. 

Mărgeaua fermecată care avea să-i ducă la primul 
eveniment crucial se dizolvă într-o izbucnire de căldură 
care îi arse palma lui Jean. Lumea deveni violetă, de 
aceeași nuanţă ca și flăcările care ardeau dinaintea lor. 
Energia pură îi cuprinse într-un vârtej de magie și destin 
care îi atrăgea în jos, tot mai jos. 

Cu toată pasiunea și hotărârea de care era în stare, 
Jean se aruncă în vârtej - şi îl luă şi pe Nikolai cu ea. 


După ce Jean și Gregorio dispărură, Adia căzu în ge- 
nunchi, gata-gata să leșine. Își folosise atât de mult din 
puterea ei, că abia reuși să închidă cercul magic pe care 
preoții îl creaseră. După ce termină, Nayo veni lângă ea 
şi îi puse mâinile pe umeri, trimițându-i energie. 

- Ai făcut tot posibilul, spuse încet cealaltă femeie. 
Acum depinde de ei, de strămoși și de zei. 

Cu ajutorul lui Omar, Adia reuşi să se ridice. 

- Sclavia există de când oamenii au ieșit pentru pri- 
ma oară din mare. Este oare posibil să-i punem capăt? 

- Se poate, spuse Nayo. Dar, deocamdată, haide să 
mâncăm şi să ne recuperăm energiile. 

Adia zâmbi, şi cei patru părăsiră locul de adunare. 
Chestiunile serioase contau mult, dar la fel și cina. 


Jean se simţea de parcă ceva îi despica trupul, fibră 
cu fibră. Singurul lucru real erau degetele lui Nikolai, 
încleștate în jurul mâinilor ei. 

Preţ de o clipă îngrozitoare crezu că urmau să fie des- 
părțiţi şi să se piardă unul de celălalt în vârtej. Apoi tru- 
pul ei se solidifică și se reîntregi, deși căzu în genunchi, 
simțind că nu poate să respire. Nikolai reuși să rămână 
în picioare și să nu-i dea drumul. 

- La naiba! blestemă el. Prefer să călătoresc cu cora- 
bia, chiar şi printr-o furtună! 

- Sau să călăresc un cal care a luat-o razna. 

Cu ajutorul lui, Jean se ridică tremurând în picioa- 
re. Era noapte și erau într-un oraş. Chiar dinainte ca 
ochii să i se obișnuiască cu întunericul, simți duhoarea 
multor oameni care locuiau prea aproape unii de alţii și 
zidurile care încadrau strada îngustă și goală. Cerul era 
înnorat, iar aerul era rece și umed. Tremură și îşi strânse 
mantaua în jurul ei. Nu se vedea nici o lumină aprinsă, 
iar întunericul era profund, înfricoșător. 

Nikolai își petrecu braţul pe după umerii ei. 

-Ştii unde suntem? 

- Ar putea fi Londra, spuse ea nesigură, dar n-am fost 
în destule oraşe mari ca să le recunosc pe fiecare. 

- Dacă asta e Londra, atunci e foarte întunecată. 

- Am auzit că Londra este cel mai slab luminat oraș 
din întreaga Europă. Legea spune că ar trebui să existe 
felinare pe străzile principale, dar cred că suntem pe o 
alee. Ochii ei se obișnuiau cu întunericul. Pare mai lu- 
minat acolo, jos, poate că e o stradă mai mare. 

Porniră în acea direcţie. Jean întrebă: 

- Călătoria ta a semănat în vreun fel cu ce ai simţit 
la iniţiere? 

- A fost asemănătoare, deși de data asta a fost mai 
rău. Gânditor, Nikolai făcu o pauză. Mă întreb dacă să 
călătoreşti în timp înseamnă să fii tras într-una dintre 
lumile Adiei şi să ieși de cealaltă parte, în anul corect. 

Jean se gândi puţin. 

-E o teorie bună. Imi place să-mi imaginez ce facem. 
Am păşit într-o lume paralelă cu cea pe care o cunoaș- 
tem, apoi ne-am mișcat prin ea şi am ieşit în lumea 
noastră, într-un alt an. 

- Să sperăm că ne va fi mai uşor să călătorim, pe mă- 
sură ce căpătăm experienţă, și că o să avem destulă pute- 
re încât să o facem pe cont propriu, spuse el pragmatic. 

- Dacă nu, Adia mi-a vorbit de comunitatea africa- 
nă din East End. Acolo este un preot care e foarte bă- 
trân în perioada ei, dar care a trăit mulți ani în Londra. 
Ea spunea că putem să-i cerem ajutorul. Bărbatul făcea 
parte din cercul care a trimis-o la noi. 

-E bine de ştiut că avem cui să cerem ajutorul, dar 
sper că nu va fi nevoie. Ajunseseră la capătul străzii. 
Nikolai se încruntă. Harta din mintea mea spune că 
suntem acolo unde ar trebui să fie Londra. Întrebarea 
care se impune este când suntem? 

Jean încuviinţă fără nici un cuvânt. Pe strada mai 
mare erau câteva felinare atârnate în afara caselor, care 
luminau puţin. Nu părea cu nimic diferită de Londra 
pe care o ştia ea. Se încruntă văzând colțurile clădirilor 
care încadrau aleea. 

- Am tot auzit vorbindu-se de plăcuțe cu numele stră- 
zilor la colțuri, dar se pare că nu s-a întâmplat încă. 

Se apropie de Nikolai. Nuşi dăduse seama cât de 
mult o dezorienta să nu cunoască nici locul, nici timpul. 
Slavă Domnului, cel puţin nu era singură. 

Privind spre stânga, văzu un bărbat îmbrăcat în zdren- 
te șchiopătând spre ei. 

- Ajutaţi-mă, suspină bărbatul, apoi se prăbuși pe 
pământul murdar. 

Scoţând un geamăt, încercă să se ridice în picioare, 
dar căzu iarăși. Nikolai fugi spre el, iar Jean îl urmă în- 
deaproape. Nikolai îngenunche lângă el, iar Jean invocă 
o mică luminiţă în palmă, îndreptând-o spre pământ 
pentru a lumina chipul negricios. 

-E doar un flăcăiaş! exclamă ea, dându-și seama că 
nu putea avea mai mult de şaisprezece sau șaptespre- 
zece ani. 

- Un băiat african, şi a fost bătut foarte rău, spuse 
Nikolai, încruntat. 

Apoi scoase o batistă şi începu să şteargă sângele de 
pe chipul tânărului. După ce termină, băiatul deschise 
ochii şi îi privi cu o expresie descumpănită. 

-Te vom ajuta, spuse ea, trimițându-i un val de căl- 
dură şi liniște. Ai fost atacat de tâlhari? 

Băiatul clipi spre ea. 

- Stăpânul Lisle a făcut asta, rosti el printre buzele 
umflate. Stăpânul l-a bătut pe Jonathan cu pistolul până 
când i-a spart tocul. 

- De ce? întrebă îngrozită Jean. g 

- Stăpânul era beat, murmură băiatul. Intotdeauna 
mă loveşte când e beat. A spus că nu-s bun de nimic 
şi că n-ar fi trebuit să cheltuie atât ca să mă aducă din 
Barbados. Că nu merit de mâncare, a spus. M-a lovit cu 
piciorul şi mi-a spus să dispar. Şi a... aşa am făcut. 

Nikolai blestemă. 

- Atunci, nu eşti un fugar, spuse el, cu o voce mai stă- 
pânită decât expresia lui. Spui că te numești Jonathan? 

-Jonathan Strong, spuse băiatul cu glas deznădăj- 
duit. Dar stăpânul o să mă omoare, domnule. O să fiu 
mort în curând. 

- Ba nu! spuse Jean, strângând din buze. 

Apoi îi cuprinse capul cu palmele şi îi trimise un 
val de energie vindecătoare. Şi, lucru mai important, 
îi insuflă speranţă şi dorinţa de a trăi. Ca întotdeauna, 
magia ei era cea mai puternică atunci când avea cea mai 
mare nevoie de ea. Îşi îmbină dorinţa de a-l ajuta cu 
concentrarea, transmițându-i din puterile ei, și simţi că 
era o și mai bună vindecătoare acum. Se rugă la Dum- 
nezeu ca abilităţile ei să fie suficient de puternice cât să-l 
poată ajuta pe bietul băiat. 

Oftând, băiatul închise ochii și căzu moale în braţele 
lui Nikolai. 

- Nu sunt o vindecătoare la fel de bună ca mama 
mea, dar cred că am oprit sângerarea, spuse Jean, lăsân- 
du-se pe călcâie. Adia mi-a povestit despre el. După ce 
stăpânul lui, un avocat pe nume David Lisle, l-a lăsat 
pe jumătate mort, Jonathan Strong a reușit să ajungă 
la clinica unui doctor pe nume William Sharp. Sharp e 
doctorul regelui, iar el și familia lui sunt muzicieni care 
călătoresc prin ţară pe o barjă. 

Nikolai o privi fix. 

- Înventezi toate astea. f 

-Nu, serios, spuse Jean. In timp ce aştepta lângă 
clinică a fost observat de fratele doctorului, Granville 
Sharp. Şi apoi, împreună, l-au dus la spitalul St. Bart ca 
să se vindece. 

- Deci suntem aici ca să-l găsim pe acest bărbat pe 
nume Lisle și să-l ucidem? întrebă Nikolai cu un zâmbet 
periculos. Mi-ar face mare plăcere asta. 

Jean clătină din cap. 

- Cred că sarcina noastră este să-l ducem până la fra- 
ţii Sharp, fiindcă, mai târziu, asta va duce la un progres 
important din punct de vedere legal. Îţi voi explica mai 
târziu, dar deocamdată trebuie să-l ducem pe domnul 
Strong la adăpost înainte ca frigul și umezeala să-l îm- 
bolnăvească şi de pneumonie, pe lângă celelalte. 

- Il pot ucide mai târziu pe Lisle, spuse Nikolai, ridi- 
când cu grijă trupul nemișcat al băiatului. Unde putem 
găsi clinica gratuită a lui William Sharp? 

- Nu sunt sigură... e undeva în East End, cred. 

- Noi unde suntem? 

- Stai să văd dacă pot recunoaşte vreun însemn. Jean 
înaintă până în intersecție și cercetă orizontul. Cred că 
suntem lângă Turnul Londrei, ceea ce înseamnă că sun- 
tem aproape şi de râu. 

Încercă să-și amintească ce spuneau notițele Adiei 
despre incident, apoi se dădu bătută și îşi scoase pro- 
priile notițe. După ce creă un bulgăraș de lumină ca să 
poată citi, spuse: 

- Clinica lui William Sharp este în apropiere, în Min- 
cing Lane. Trebuie să ne asigurăm că Jonathan supra- 
vieţuieşte până dimineaţă, apoi să îl ducem la clinică, 
dimineaţa. Din notițele mele ar reieși că atacul a avut 
loc în 1765. 

- Doar doisprezece ani în viitor. Mă linişteşte pe un- 
deva să știu asta. Ciudat. 

Clopotele unei biserici începură să bată, într-o armo- 
nie stângace. 

-Ora două. Oare este vreun han prin preajmă unde 
ne putem petrece noaptea? 

- Sunt mai multe şosele importante în apropiere, aşa 
că ar trebui să putem găsi un han, sau măcar un grajd. 

Jean se ridică și îşi curăță poalele de praf. Apoi stre- 
cură documentele înapoi în săculeţul ei, agăţându-l 
pe umăr. 

- Spre dreapta, spuse ea. 

Porniră în jos, pe stradă. Jonathan Strong era atât 
de slab, că Nikolai părea să înainteze fără probleme 
cărându-l. 

La două străzi spre vest, găsiră un mic han unde se 
opreau trăsurile. Intrară în curte pe sub poarta boltită. 
Grajdurile erau spre stânga, iar în faţa lor aștepta un 
bărbat plictisit, pe jumătate adormit, păzind curtea și 
hanul dintr-un scaun de lemn. Un felinar care atârna 
deasupra grajdului dădea la iveală o carafă imensă într-o 
mână și o pipă de lut în cealaltă. 

- Aici, cred, spuse Jean. Vorbesc eu. 

Se apropie de paznic, care își lăsă imediat carafa din 
mână şi se ridică în picioare cu o expresie pe jumătate pre- 
caută, pe jumătate curioasă. Jean îl privi nerăbdătoare. 

- Domnule, aveţi o cameră pe care să o putem închi- 
ria pentru restul nopţii? Eu și soţul meu căutam adăpost 
când l-am găsit pe acest biet băiat în mijlocul străzii, bă- 
tut. Nu puteam să-l lăsăm acolo, aşa că vreau să-i pansez 
rănile şi mâine-dimineață îl vom duce la spital. Desfăcu 
palma, dând la iveală o monedă. Sau ştiţi vreun doctor 
prin preajmă care l-ar putea vedea acum? 

Paznicul privi spre Jonathan Strong. 

- Bietul băiat e mai mult mort decât viu. Probabil 
e un sclav care a fugit. Nu ştiu nici un doctor care să fie 
dispus să aibă de-a face cu el la ora asta. Şi hanul e plin. 
Cu toate astea, paznicul luă moneda pe care Jean i-o în- 
tinse. Nu sunteţi în siguranță pe străzi la ora asta. Puteţi 
petrece restul nopţii în şură. E cald şi uscat. 

- Mulţumesc. 

Jean îi zâmbi larg. Paznicul clipi, apoi aprinse încă un 
felinar și îi conduse în grajduri, printre două şiruri de 
cai pe jumătate adormiți. Şura se afla în spate. Erau mai 
multe baloturi de fân acolo, pe lângă un teanc de pături 
groase din păr de cal. 

- Dacă nu le murdăriţi de sânge, puteţi folosi păturile 
ca să vă încropiţi un pat. 

- Aţi putea lăsa şi felinarul, vă rog? 

Jean îi mai oferi un şiling, apoi întinse o pătură peste 
fân. Paznicul luă moneda și atârnă felinarul de un cârlig 
din perete. 

- Somn ușor, doamnă, spuse el. Apoi ezită, privind 
trupul zdrobit al lui Jonathan când Nikolai îl întinse pe 
patul improvizat. Vreţi să vă aduc o găleată de apă ca să-l 
spălaţi pe flăcău? 

- Aș fi foarte recunoscătoare, răspunse Jean. 

Paznicul plecă după apă. Nikolai spuse: 

- Ce farmec ai folosit ca să-l faci atât de ascultător? 

- Un fel de magie foarte veche, zâmbi ea. Cea de care 
a fost acuzată Eva în rai. 

Nikolai zâmbi puţin. 

- Pot ajuta cu ceva? 

-Încearcă să-i trimiţi căldură sufletească, ideea că ne 
pasă de el. 

Nikolai luă una din mâinile băiatului în tăcere, iar 
Jean îi cercetă mai atent rănile. Chiar și folosindu-și 
noile tehnici magice, nu putea repara oasele rupte ale 
lui Jonathan, şi nici rănile groaznice de la ochi. Era 
norocos dacă nu avea să orbească. Dar reuși cel puţin 
să-i păstreze flacăra vieții arzând. Când paznicul aduse 
o găleată cu apă şi cârpe curate, îi spălă sângele și praful 
din rănile cele mai grave și îi încropi niște bandaje. 

Apoi, la final, îl învălui pe Jonathan într-un cocon 
de căldură fizică pentru a-l apăra de răcoarea șocului. 
Băiatul fusese la un pas să fie ucis în bătaie. Ce fel de 
viață dusese oare, fiind lovit zi de zi de o brută beată? 
Dar încă mai avea o speranţă. Jean intui că, dacă supra- 
vieţuia crizei, pe Jonathan îl aştepta o viaţă mai fericită 
şi mai liberă. 

După ce făcu tot ce-i stătea în putinţă, îl acoperi cu o 
altă pătură şi se așeză în fân. 

- Va supravieţui, cred, deși va dura mult să se vinde- 
ce, spuse ea, frecându-și ochii obosiţi cu dosul încheie- 
turii. Cum e posibil ca un om să fie atât de crud cu o 
altă ființă umană? 

- Oamenii nu sunt prea diferiți de animale. 

Nikolai se întinse lângă ea, printre paie. Trase o pătură 
peste ei, apoi o cuprinse cu un braţ și o lipi de trupul lui. 

- Îmi poți spune mai multe despre misiunea noastră? 
întrebă el. 

-Ar fi mai bine să nu discutăm de față cu Jonathan 
Strong. Mama mi-a spus că oamenii care par adormiţi 
pot fi afectați de ceea ce se spune în prezenţa lor, spuse 
ea moțăind. 

- Deci trebuie să aştept. Fără îndoială că îmi va prinde 
bine o astfel de disciplină. Braţul lui Nikolai se strânse 
în jurul ei. Odihnește-te, Jean. Ai avut o zi obositoare. 

Jean se relaxă, lipindu-se de el. Își lăsă capul pe umă- 
rul lui. Nikolai oftă încet, iar ea îi simţi răsuflarea pe 
tâmplă. Şi el se relaxă în îmbrăţișarea lor. Jean îi adora 
parfumul, care o făcea să se gândească la vânturile din 
deșert şi la lumina soarelui. 

Căldura şi tăria lui aproape că o făceau să plângă 
de recunoștință. Ea și Nikolai împărtășiseră pasiuni 

şi conflicte, dar era pentru prima oară când simţea atâta 
bunătate, atâta dorință de a proteja. Era ca şi când ar fi 
trecut de la simpla dorinţă carnală la iubirea şi încrede- 
rea dintre un soţ și o soţie căsătoriți de multă vreme. 
Pasiunea dintre ei nu dispăruse. Jean o simţi arzând 
în adâncul ființei lui și își dădu seama, speriată, de cât de 
puţin era nevoie pentru ca propria pasiune să se dezlăn- 
ţuie. Nu trebuia decât să-și ridice faţa şi să-l sărute, iar ba- 
rierele ridicate cu grijă între ei s-ar fi prăbuşit imediat. 
Dar vrăjitoarele se pricepeau de minune să-și con- 
troleze energia personală, iar asta includea și pasiunea. 
Atâta timp cât își ținea în frâu dorința, ea și Nikolai se 
puteau alina unul pe celălalt într-un fel necomplicat. 
Parfumul fânului îi reaminti de hambarele din Du- 
narth. Fuseseră nopți în care ea și Robbie se odihniseră 
în asemenea hambare în timp ce îl urmau pe prinţul 
Stuart cel nemernic la război. Era greu să-și imagine- 
ze doi oameni mai diferiți decât Robbie și Nikolai, dar 
amândoi luptau pentru libertate. 
Și amândoi o făceau să se simtă în siguranţă. 

Nikolai învățase să doarmă ori de câte ori se ivea oca- 
zia în timpul anilor petrecuți pe mare, așa că moțăi până 
dimineață. Reflexele lui aprige îl treziră la fiecare sunet 
suspect, așa că renunță să mai doarmă când grăjdarii 
începură să-și vadă de treburile zilnice. Spre bucuria lui, 
Jonathan Strong încă mai respira regulat. Când îl găsi- 
seră pe flăcău, Nikolai se temuse că n-avea să supravie- 
ţuiască până dimineaţă. Şi nici n-ar fi trăit, dacă Jean nu 
l-ar fi vindecat cu puterile ei. 

O privi cum dormea, lipită de el. Câteva şuviţe roş- 
cate scăpaseră din împletitură și stăteau întinse pe pie- 
lea ei netedă și palidă. Era drăguță și părea, pe undeva, 
fragilă. Probabil că își folosise o mare parte din energie 
ca să-l salveze pe Jonathan. După cum spusese tatăl ei cu 
mulți ani în urmă, magia își avea prețul ei. Oboseala, 


cel puţin. 

Se aplecă să o sărute uşor, prea ușor ca să dezechili- 
breze balanţa fragilă a pasiunii lor. Apoi se ridică și își 
scutură paiele de pe haine, gândindu-se cât de satisfăcut 
ar fi să-l găsească pe David Lisle, venit din Barbados. l-ar 
fi plăcut la nebunie să-l facă pe avocat să simtă pe pielea 
lui aceeași brutalitate pe care o folosise împotriva unui 
tânăr lipsit de apărare. 

Dar răzbunarea lui n-ar fi ajutat cu nimic lupta împo- 
triva sclaviei. Dacă voia să vadă o schimbare adevărată, 
atunci trebuia să schimbe opinii, legi. Deocamdată avea 
de gând să pornească în explorare şi să vadă dacă nu 
cumva putea găsi Mincing Lane. 

Străzile care fuseseră atât de goale înainte erau pline 
de oameni care își vedeau de treburi. Aspectul neremar- 
cabil al lui Nikolai își îndeplini scopul şi nimeni nu-l 
privi de două ori. Ei bine, câteva femei întoarseră capul, 
dar nu-i criticau hainele. Nici chiar pielea lui închisă la 
culoare nu atrase atenţia, fiindcă părea să fi ajuns într-o 
parte a orașului unde populația era destul de diversă. 
Venise momentul să-l găsească pe doctorul Sharp. 


Jean se trezi când Nikolai intră în şură. 

- Am găsit Mincing Lane și clinica lui Sharp, anunță 
el. Sunt destul de apropiate una de alta. Toată lumea îl 
cunoaşte pe Sharp, fiindcă are o clinică gratuită. Cum 
se mai simte Jonathan Strong? 

Stăpânindu-și un căscat, Jean se aplecă înainte şi con- 
trolă pulsul și respiraţia tânărului. 

- E puţin mai întremat în dimineaţa asta, deși răni- 
le sunt încă grave. Cred că poate supravieţui drumului 
până la clinică. 

Jean se ridică și începu să se întindă. Paznicul de 
noaptea trecută intră în șură, ducând o tavă. 

- Mă gândeam că flăcăul are nevoie de ceva uşor 
de mâncat, dacă încă mai trăiește, spuse el cu asprime. 

- Trăieşte. E foarte amabil din partea dumitale. Jean 
luă tava, pe care se aflau un castron de terci, un ceainic 
şi o bucată de pâine. Nikolai, ai o monedă? 

Nikolai se întinse spre pungă, dar paznicul făcu semn 
că nu era nevoie. 

- Nu e cazul. Bietul nefericit are nevoie de puţină 
bunătate. A fost frumos din partea voastră să-l ajutați. 

Stânjenit că își arătase slăbiciunea, se răsuci pe căl- 
câie şi plecă. 

-Il consideră pe Jonathan un om adevărat, nu un 
obiect, spuse încet Jean. Minţile se schimbă una câte una. 

Jonathan scoase un geamăt şi deschise ochii. Jean 
îngenunche lângă el. 

- Domnule Strong, te vom duce imediat la un doc- 
tor, dar mai întâi ţi-am adus ceva de mâncare. 

Privirea însângerată a băiatului se îndreptă plină de 
speranţă spre castronul din mâna lui Jean. După ce 
Nikolai îl ajută să se ridice, Jean îl hrăni răbdătoare 
cu terci, lingură cu lingură. Buzele băiatului erau învine- 
ţite și mânca de parcă n-ar mai fi avut parte de o masă 
bună de mult prea mult timp. Când ajunse la jumătatea 
castronului, spuse: 

- Mă descurc singur acum, doamnă. 

Jean îi întinse bolul, apoi turnă ceai pentru toți trei. 
Era o combinaţie cu mentă, plăcută și reconfortantă. 
Împărţi, de asemenea, şi pâinea în trei şi mâncară cu 
toții. Jonathan se simțea deja suficient de întremat încât 
să-şi poată mesteca bucata de pâine, deși făcu o grimasă 
când mușcă din ea. După ce terminară cu toţii, Nikolai 
duse tava, ceştile și lingura înapoi la bucătăria hanului. 

Se întoarse apoi în hambar și îl ajută pe Jonathan să 
se ridice. Băiatul ţipă de durere, deși Nikolai îi susţinea 
aproape întreaga greutate. 

- Îmi pare rău, domnule Strong, spuse el. Va trebui să 
mergem puțin până la clinică. Ai prefera să te duc eu? 

- Nu, gâfâi Jonathan, strângând din dinţi. Merg pe 
picioarele mele. 

Şi asta făcu, dar cu un ajutor considerabil. Niko- 
lai îl sprijinea pe tânăr cu un braţ în jurul taliei, iar 
Jean mergea pe lângă el în partea cealaltă, în caz că era 
nevoie de ajutorul ei. Avură nevoie de o jumătate de 
oră ca să traverseze aleea pe care o parcurseseră în cinci 
minute în noaptea de dinainte, dar Jonathan înain- 
tă cu o hotărâre care era un semn îmbucurător. Avea 
să supravieţuiască. 


234 Mary Jo Putney 


Când ajunseră în Mincing Lane, văzură câțiva oa- 
meni îmbrăcați în zdrențe care așteptau lângă clinica lui 
William Sharp. Nikolai se opri. 

- Aici este clinica, domnule Strong, spuse el. Stai lân- 
gă oamenii care aşteaptă acolo și vei primi ajutor. 

Tânărul clipi ca să-și limpezească privirea. 

- Nimeni nu mi-a mai spus „domnule Strong“ până 
acum. 

- Îşi vor spune acum, rosti cu hotărâre Jean, luându-i 
mâna plină de vânătăi într-a ei și privindu-l în ochi. 
Te vei vindeca, domnule Strong, şi vei găsi de lucru aici, 
în Londra, ca un om liber. Dar ţine-i minte pe fraţii 
Sharp. Dacă ai vreo problemă în viitor, vorbeşte cu ei 
şi te vor ajuta. 

- Voi ţine minte, doamnă. Băiatul se îndreptă de spa- 
te şi se îndepărtă de braţul lui Nikolai. Mulţumesc că ați 
ajutat un biet băiat negru, domnule, doamnă. Nicioda- 
tă n-aş fi crezut că o să văd așa ceva. 

- Meriţi ajutorul și respectul pe care ni-l datorăm cu 
toţii unii altora, spuse încet Jean. Mergi cu Dumnezeu, 
domnule Strong. 

Băiatul făcu un gest de încuviinţare spre cei doi, apoi 
se întoarse și porni șovăind spre şirul de oameni care 
aşteptau. Deși cu toţii erau bolnavi, nici unul dintre 
ei nu avea răni atât de hidoase ca Jonathan. Jean își 
mușcă buzele văzându-i mişcările ce vădeau durerea 
la fiecare pas. 

- Hai să găsim un loc liniștit de unde să putem privi. 
Ştiu ce a spus Adia, dar vreau să mă conving cu ochii 
mei că cineva o să aibă grijă de el. 

- Şi eu la fel. Hai să cumpărăm niște brioșe de la acel 
negustor. 

Pâinea de mai devreme nu fusese suficientă, așa că 
împușcau doi iepuri dintr-o lovitură. Nikolai o conduse 
pe Jean până la taraba negustorului și cumpără brioșe 
calde cu scorţişoară. Aşteptară în timp ce mâncau, as- 
cunşi în spatele celorlalți clienţi ai negustorului. 

Nikolai tocmai își termina brioșa când doi bărbaţi ie- 
şiră din clinică. Semănau clar, deşi cel mai tânăr avea un 
chip mai ascuţit şi mai hotărât. Discutau cu nonşalanţă, 

dar amândoi tresăriră când îl văzură pe Jonathan Strong, 
în mod evident surprinşi de starea lui. 

li puseră întrebări. Deşi Nikolai şi Jean erau prea de- 
parte ca să le audă cuvintele, cei doi domni păreau şi 
mai șocați de răspunsurile lui Jonathan. Cel cu chipul 
ca de şoim îl luă pe Strong de braţ și îl ajută să intre 
în clinică, iar fratele său le explică celorlalți pacienţi că 
trebuiau să se ocupe de această urgenţă mai întâi. Cei- 
lalți, care văzuseră deja în ce stare era Jonathan, accep- 
tară imediat. 

Jean oftă, ușurată. 

- Până acum totul s-a întâmplat exact cum a spus 
Adia, deci sunt încrezătoare că şi celelalte lucruri vor 
decurge așa cum mi-a dezvăluit. Doctorii Sharp îl 
vor bandaja pe Jonathan, apoi îl vor duce la spitalul 
Bart. Va sta acolo luni întregi, dar când își va reveni, 
doctorii Bart îi vor găsi o slujbă de servitor şi va fi anga- 
jat în calitate de bărbat liber. 

Nikolai se încruntă. 

- Mă bucur, dar cum va afecta asta viitorul sclaviei? 

- În doi ani, sau cam așa, David Lisle îl va vedea pe 
Jonathan muncind, spuse ea pe un ton răstit. Din mo- 
ment ce Jonathan va fi sănătos, Lisle îşi va da seama că 
fostul lui sclav poate fi vândut pe bani frumoși și îl 
va vinde unui alt proprietar de plantaţii din Indiile 
de Vest. 

Nikolai blestemă. 

- Eşti sigură că nu-l pot ucide pe Lisle acum? 

- Din păcate, nu. Lisle va trimite vânători de sclavi 
ca să-i captureze „proprietatea“. În timp ce domnul 
Strong va fi în închisoare, așteptând să fie trimis noului 
său proprietar, îi va scrie lui Granville Sharp. Domnul 
Sharp va fi atât de scandalizat, încât va aduce problema 
în discuţie în faţa primarului Londrei. Lisle nu-şi poate 
permite un proces, așa că domnul Strong va fi eliberat. 
Când domnul Sharp va înțelege cât de oribilă e sclavia, 
va lupta împotriva ei până la moarte. Momentan, statu- 
tul sclavilor din Anglia este incert, dar Sharp va lupta 
ca să apere şi alți oameni aflaţi în aceeași situaţie cu 
Jonathan Strong. În cele din urmă, datorită lui Sharp, 

un tribunal va lua decizia ca, în esență, toți sclavii din 
Londra vor fi liberi. 

Nikolai oftă, nemulțumit. 

- Va fi întradevăr un mare pas înainte. Presupun că 
merită să-l las pe Lisle în viață. 

- Sper că îşi va primi răsplata, dacă nu în viața asta, 
atunci în următoarea. Jean se încruntă gânditoare. 
Mă întreb dacă Jonathan Strong ar fi găsit clinica fără 
ajutorul nostru. 

Nikolai clătină din cap, la fel de nesigur ca şi ea. 

- Poate altcineva l-ar fi ajutat. Sau poate că ar fi reușit 
de unul singur. Sau poate că trebuia să fim acolo ca să-l 
ajutăm. Ultima variantă mi se pare cea mai probabilă, 
fiindcă ar fi putut să moară dacă nu-l vindecai. 

-O parte din mine vrea să înțeleagă cum funcţionea- 
ză călătoritul în timp. În același timp însă, mi-e teamă să 
aflu mai multe. Jean își termină brioșa. Acum că dom- 
nul Strong e pe mâini bune, ce facem? Suntem gata să 
tolosim următoarea mărgea fermecată? 

Nikolai se gândi puţin. 

- Deşi sunt nerăbdător de obicei, mi-ar plăcea să petre- 
cem puţin timp aici. N-am mai fost niciodată în Anglia, 
aşa că vreau să o cunosc mai bine. In plus, ne va fi mai 
ușor să ne adaptăm la viitor dacă învăţăm tot ce putem 
despre epoca asta. 

- E o idee bună. Putem găsi un han respectabil, ori 
în oraş, ori în Westminster. Jean oftă. Mă întreb dacă 
am vreo rudă în Londra? Doamne, copiii lui Duncan 
trebuie să fi crescut deja! 

Nikolai îi aruncă o privire pătrunzătoare. 

- Nu ar fi înţelept să-i vizităm. 

- Ştiu. Jean făcu o piruetă, luându-l şi pe Nikolai cu 
ea. Dar e greu să nu mă gândesc la ei. Haide să ne plim- 
băm puţin pe malul râului. Orașul a fost construit aici 
datorită negoţului pe mare, iar tu ești marinar. Cred că 
te-ar interesa. 

Avea dreptate, chiar îl interesa. Poate portul îi putea 
distrage atenţia de la David Lisle. Își permise să se rela- 
xeze în timp ce se plimbau pe malul apei. Călătoriseră 
în timp în siguranţă şi reușiseră să-și ducă prima sarcină 

la bun sfârșit. Nu doar că îi salvaseră viaţa şi libertatea 
lui Jonathan Strong, ci ajutaseră la construirea unei noi 
zale în lanţul libertății. Nu era deloc rău. 

Nikolai văzuse multe porturi în viaţa sa. Londra era 
asemănător, dar și diferit de celelalte. Deși fusese con- 
struit departe de țărm, era unul dintre cele mai aglo- 
merate porturi pe care le văzuse vreodată. Nave uriașe, 
care străbăteau oceanul, încărcau şi descărcau mărfurile 
lângă vase mai mici, de coasă. Bărcuţele vâsleau grăbite 
în sus și în jos pe Tamisa, cărând pasagerii şi marfa. 

Priveliştile și sunetele cunoscute îi făceau plăcere. 
Era, de asemenea, intrigat de lumină, care era mai rece 
şi mai albăstruie decât soarele arzător de pe Mediterana. 
Se îndreptau spre vest și trecuseră de Podul Londrei, 
când un tânăr ofițer de marină se apropie de ei. 

- Arăţi ca un marinar, spuse el cu o voce suspicios de 
veselă. Eşti marinar? 

Uimit, Nikolai spuse: 

- De ce întrebi? 

Jean îl strânse de braţ în semn de avertisment. 

- E străin, domnule locotenent, îi spuse ea ofițerului. 
Maltez. 

Locotenentul aruncă o privire spre verigheta ei. 

-Dar dumneata eşti englezoaică, doamnă. Îţi aud 
accentul scoţian. Un străin căsătorit cu o britanică... 
Merită un articol în ziar. Se întoarse spre Nikolai. 
Ai Scutinţă? 

-Ce naiba e Scutinţa? se încruntă Nikolai. 

Fusese întrebarea greșită. 

- Din moment ce nu ai, domnule, te recrutez în Ma- 
rina Regală. 

Ofiţerul făcu un gest şi doi bărbaţi masivi din spatele 
lui înaintară. Arătau ca niște oameni care își pierdeau 
timpul pe chei şi purtau eșarfe bleumarin la încheietură. 

- Ce vrei să spui? se răsti Nikolai. 

Jean înaintă între el și ofiţer. 

- Faci o greşeală, domnule. Acest bărbat nu este so- 
tul meu, așa că Marina Britanică nu are nici un drept 
să-l recruteze. 

- Toate soțiile spun asta, mârâi locotenentul. Este 
al meu şi e treaba lui să-mi demonstreze că nu e așa 
Dacă obiectează, poate lua legătura cu consulul maltez. 
Acum, haide. 

Oamenii ofițerului se apropiară de Nikolai. Căpita- 
nului nu-i era frică de ei, dar nu se cuvenea să-i atace cu 
magie. Se întreba ce să facă, dar Jean îi întinse în tăcere 
un pumn de monede de aur ofițerului. 

- Vă trebuie doar marinari experimentați, iar dom- 
nul Gregory nu este nici om de rând, şi nici nu se pri- 
cepe la astfel de treburi. Plus că nu e britanic. Caută 
pe altcineva. 

Locotenentul privi în jos, numărând monedele. 

- Dacă nu este marinar, aveți dreptate, doamnă, nu 
e bun de recrutare. Îmi pare rău că v-am deranjat. 

Apoi îşi puse banii în buzunar, le făcu semn oameni- 
lor lui şi se îndepărtară cu toții. 

- Voiau să mă ia cu forța şi să mă oblige să fiu mari- 
nar? întrebă Nikolai, peste măsură de uimit. Credeam 
că nu există sclavie în Anglia! 

-Ín afară de oamenii de care are nevoie Marina Re- 
gală, spuse ea sec. Se presupune că nu recrutează decât 
marinari cu experienţă, dar nu le pasă neapărat de asta. 
Scutinţa este un document care spune că nu au voie să 
te recruteze cu forța. În general, cei cu bani au așa ceva, 
dar ferească sfântul să fie prinși fără Scutinţă la ei. 

- Așa că l-ai mituit ca să-mi dea drumul? 

-Mi s-a părut soluția cea mai simplă, spuse ea cu 
candoare. 

Nikolai blestemă în câteva limbi diferite, inclusiv 
malteza, pe care o păstra de regulă pentru ocazii specia- 
le. Înainte să rămână fără înjurături, de undeva din faţă 
izbucni gălăgia. O femeie lovea un bărbat cu o mătură. 

-N-o să-mi luaţi soţul, împieliţaţilor! ţipă ea. El ne 
întreţine pe mine şi copiii, și pe maică-sa! 

Victima ei, una din gorilele locotenentului, își 
ridică braţul ca să se apere, dar continuă să-și ţină 
ferm captivul. 

- Regele are nevoie mai multă de el. Majestății Sale 
nu-i pasă dacă muriţi de foame. 

Locotenentul încercă să intervină, şi vreo duzină de 
oameni din preajmă se alăturară bătăii. Jumătate erau 
femei înarmate cu mături şi tigăi, iar restul erau bărbaţi 
în putere. Soţul femeii cu mătura fusese salvat de cei 
care îl prinseseră, când o duzină de bărbaţi cu bandane 
albastre sosiră. Nou-veniţii duceau trei prizonieri, şi în 
spatele lor era un cortegiu de femei care plângeau. 

Izbucni o revoltă în toată regula, civilii împotriva re- 
crutorilor. Din clădiri începură să iasă șiruri de bărbaţi, 
femei și copii care se luptau cu recrutorii. Jean îl strânse 
ferm de braţ pe Nikolai. 

- A venit timpul să plecăm. 

Nikolai îi ignoră îndemnul. 

- Aşa se întâmplă când corsarii vin să prindă sclavi 
pentru galere. 

-Nu e chiar așa de rău. Bărbaţii recrutaţi pot fi plă- 
tiți dacă se oferă voluntari, şi primesc şi o recompensă. 
Dacă rămân destul în marină, vor avea chiar şi o pensie. 
Dar tot sunt luaţi cu forța. Jean se încruntă. Am auzit 
că, uneori, un bărbat poate trimite recrutorii la un alt 
bărbat care i-a greşit cu ceva. Sau un tată căruia nu-i 
place iubitul fiicei lui îi va plăti pe recrutori ca să-l ducă 
de-aici. 

- Nici unul din ei nu va fi luat, spuse hotărât Nikolai. 

Apoi intră în mijlocul luptei, îndreptându-se ho- 
tărât spre cel mai apropiat dintre recrutori. li aplică 
o lovitură de pumn puternică, adăugând și puţin din 
vraja pe care o folosise ca să o adoarmă pe Jean când 
se cunoscuseră. 

Bărbatul se prăbuși pe pământ. Deși nu simţea ace- 
eași satisfacție pe care ar fi avut-o dacă lar fi bătut măr 
pe David Lisle, Nikolai se bucura totuși că avea ocazia 
să-i pedepsească pe acești bărbați, care nu erau cu nimic 
mai buni decât negustorii de sclavi. 

Trânti la pământ doar trei dintre recrutori, căci restul 
civililor avuseseră grijă de ceilalți, dar fu destul încât să-i 
potolească furia arzătoare. În timp ce stătea gâfâind dea- 
supra ultimei sale victime, un tânăr cu o vânătaie mare 
pe obraz îi spuse, întinzându-i mâna: 

- Bravo, domnule! Ticăloșii ăştia m-au luat de la nun- 
ta mea. 

Nikolai scutură mâna necunoscutului. O domnișoa- 
ră drăguță, cu flori în păr, veni lângă ei. 

- Vă mulțumesc dumneavoastră și celorlalți, spuse ea 
încet. Dacă mi-aş fi pierdut bărbatul în ziua nunţii, am 
fi început căsătoria cu stângul. 

Nikolai îi făcu o plecăciune. 

- Nu sunt de mult în Londra, dar sunt foarte impre- 
sionat de cât de mult vă place libertatea. Vă doresc casă 
de piatră. 

Tinerii căsătoriți se îndepărtară. Apoi Jean sosi lân- 
gă el, strecurându-se cu atenţie printre bărbaţii căzuți 
la pământ. 

- Sper că te simți mai bine acum, dragul meu, zise ea, 
cu ochii strălucind. 

- Chiar așa. Nikolai o luă de braţ şi continuă să se în- 
drepte spre vest, pe stradă. Londonezii se luptă de obicei 
cu grupurile de recrutori? 

-Cred că da. N-am văzut așa ceva în Scoţia rurală, 
dar probabil că cetăţenii din porturi sunt mereu atenţi, 
fiindcă sunt în pericol să fie recrutați cu forța oricând. 
Dacă marina are nevoie neapărată de bărbaţi, ei se aven- 
turează chiar și în satele din inima Scoției. Jean se cutre- 
mură. Până astăzi, nici nu m-am gândit cât de groaznic e 
să fii recrutat cu forța. Ai dreptate. Nu e cu nimic diferit 
de sclavie! 

Nikolai se opri în mijlocul străzii. Avusese o revelaţie. 

- E posibil ca exact din cauza asta să-şi dorească en- 
glezii abolirea sclaviei! Oamenii de aici trăiesc mereu cu 
teama de a fi răpiți și obligați să muncească, asemenea 
sclavilor. Sunt sigur că asta îi va face să aibă compasiune 
şi pentru sclavii din alte părți. 

Jean respiră adânc. 

-Se poate să ai dreptate. Puterea Angliei vine de la 
navele ei. E nevoie de mulți marinari care să servească, 
de bunăvoie sau nu. li zâmbi. Poate că am găsit o altă 
piesă din puzzle. 

Nikolai își miji ochii, încercând să definească ceea 
ce simţea. 

- Există niște energii stranii în zona asta. Unele sunt 
întunecate, altele luminoase. Cred că lupta de aici a tre- 
cut dincolo de planul fizic. Simt o presiune în mintea 
mea. O revoltă. Simţi şi tu? 

- În orașe viața este intensă, spuse Jean. Protectorii se 
simt foarte obosiţi, de regulă, în primele zile petrecute 
în orașe. lar Londra este cel mai obositor oraș dintre 
toate. Din moment ce ești abia iniţiat, poate că simţi 
mai puternic decât înainte energiile strânse aici. 

- Poate. Nikolai exploră mental energiile care se lup- 
tau unele cu altele. Dar intuiţia îmi spune că ceea ce 
simt are legătură cu misiunea noastră. 

- Atunci trebuie să fim atenţi amândoi, zâmbi Jean. 
Dar astăzi hai să fim doar călători care se bucură de vizi- 
ta într-unul dintre cele mai mărețe orașe din Europa. 


capitolul 27 


Spre ușurarea lui Jean, reușiră să găsească două ca- 
mere alăturate într-un han respectabil. Nu era încă pre- 
gătită să doarmă în aceeași cameră cu partenerul ei și 
masculinitatea lui copleșitoare. Şi Nikolai părea la fel de 
ușurat că puneau o oarecare distanță între ei. 

Încă obosită după ce își folosise puterile ca să-l salve- 
ze pe Jonathan Strong, Jean se întinse pentru un somn 
scurt de după-amiază și se trezi a doua zi dimineaţă. Era 
stânjenitor că dormise atât de mult, dar cel puţin se sim- 
tea odihnită şi în putere. 

După ce se spălă și se îmbrăcă, bătu la ușa care ducea 
la camera lui Nikolai. Nu primi nici un răspuns. Între- 
bându-se dacă încă dormea sau poate se trezise deja și 
ieşise, Jean deschise încet ușa... Şi îl văzu aşezat pe pat, 
îmbrăcat doar într-o pereche de pantaloni şi încălțat cu 
cizme. Își privea fix mâinile în timp ce lăsa o lumină să 
i se scurgă dintr-o palmă într-alta. 

Gol de la brâu în sus, era... magnific. Avusese o viaţă 
grea, și mușchii lui erau niște martori fideli ai acestui 
fapt. Jean era atât de fascinată de trupul lui pe jumătate 

dezgolit, că avu nevoie de câteva clipe ca să observe săcu- 
lețul de piele pe care îl purta la gât. 

Când intră, Nikolai își ridică privirea, surprins. Lumi- 
na din mâini i se stinse și o tensiune senzuală se aprinse 
ca o scânteie. Se priviră, gata-gata să uite motivele care îi 
tineau deoparte unul de altul. 

Jean făcu un pas spre el, tânjind să-și plimbe mâinile 
pe pieptul lui frumos. Văzând-o, Nikolai îşi puse stavilă 
energiei cu o bruscheţe neliniștitoare, apoi luă cămașa 
care era întinsă lângă el, pe pat. 

- Credeam că se obișnuiește să baţi la ușă înainte de a 
intra, spuse el ironic, trăgându-și veșmântul peste cap. 

Jean respiră tremurat și își împinse dorinţa înapoi în 
cufărul în care o încuiase. 

-Am bătut la uşă. N-ai auzit. 

Când chipul lui ieși dintre faldurile de bumbac alb, 
Nikolai spuse: 

- Mă concentram prea tare ca să te aud. Lumina și 
focul mă fascinează. 

- Și eşti foarte bun acum. 

Jean se apropie de fereastră, lăsându-l să se îmbrace 
în intimitate. Nu voia să-l mai vadă, căci se simțea mult 
prea tentată să-l atingă. Dându-și seama că își încleștase 
pumnii, se forță să se liniștească. Erau amândoi adulți. 
Își puteau controla pornirile. Apoi își dădu seama că îi 
vedea reflexia în geam. Închise ochii ca să nu-l mai vadă. 
Controlul își avea limitele lui. 

- Ai un săculeț cu medicamente la gât? 

- Adia l-a făcut, spuse el pe un ton care insinua că nu 
voia să vorbească despre asta. 

-Magia africană este mult mai distractivă decât 
cea a Protectorilor, spuse ea melancolică. Noi suntem 
atât de cerebrali. Voi aveţi tobe, și pene, și alte obiecte 
interesante. 

Asta îl făcu să izbucnească într-un hohot surprins. 

- Nu m-am gândit la asta, dar ai dreptate. 

Simţind că energia dintre ei revenise la normal, Jean 
se întoarse și văzu că Nikolai era îmbrăcat. Se întrebă 
dacă era cazul să aducă în discuţie ceea ce tocmai se 
întâmplase, iar în cele din urmă spuse: 


Magie îndepărtată 243 


- Poate că data viitoare n-ar trebui să dormim în ca- 
mere alăturate. 

- Probabil ne-ar fi mai uşor, zâmbi Nikolai. Dar „mai 
ușor“ nu e întotdeauna „mai bine“. Cred că îmi face 
plăcere să mă înnebunești din când în când. 

Jean își aminti de șocul delicios de a-l fi găsit pe 
jumătate dezbrăcat. 

- Înţeleg ce vrei să spui, dar nu știu dacă mă pot con- 
trola chiar atât de bine. 

-Eu şi mai puţin de data asta, recunoscu el, întin- 
zându-se după pălăria lui. După ce luăm micul dejun, ai 
vreun scop anume pentru ziua de azi? 

- Vreau să vizităm o librărie. Trebuie să găsim un ziar 
ca să aflăm ce se întâmplă în lume, spuse Jean, clăti- 
nând din cap. Încă nu-mi vine să cred că americanii i-au 
învins pe soldații imperiali britanici. Mă întreb dacă 
scrie ceva despre asta în ziarele de azi... 

- Războiul n-a izbucnit încă. Va fi peste câţiva ani. 
Sunt sigur însă că temeiurile au început să apară încă de 
pe-acum, spuse Nikolai, întinzându-se după tricornul 
lui. După ce ne informăm, ce facem? Vreau să vorbim 
și să explorăm orașul, dar asta se va întâmpla indiferent 
unde mergem. 

- Mi-ar plăcea să încercăm să-l găsim pe Kofi, preotul 
african despre care mi-a vorbit Adia. 

Nikolai ridică din sprâncene. 

-Credeam că planul este să fim cât mai discreţi 
posibil. 

-İn general, da, dar cred că ar trebui să-l găsim pe 
Kofi. S-ar putea să avem nevoie de ajutorul lui pentru a 
activa următoarea mărgea fermecată. 

- Având în vedere de câtă putere a fost nevoie ca să 
ajungem aici, probabil că ai dreptate, încuviință Niko- 
lai. E posibil ca noi doi să nu fim îndeajuns de puternici 
să o facem fără nici un ajutor. 

- În plus, pe lângă faptul că avem nevoie de ajutor cu 
magia, se poate să ajungem în Londra de mai multe ori, 
fiindcă este centrul politic al Angliei. S-ar putea să avem 
nevoie de aliaţi şi de o bază de operaţiuni. Şi cine să fie 
un aliat mai potrivit decât comunitatea africană? 

- lar ei ne pot spune ce se petrece. Ai date despre 
cum să-l găsim pe Kofi? 

- Cred că da, deși Adia nu e sigură unde se află acum, 
în trecut, zâmbi amar Jean. Adia a spus că, pe măsură ce 
încerci să afli mai multe, îți dai seama că știi din ce în 
ce mai puțin. Ea şi prietenii ei au făcut tot posibilul 
să noteze toate amănuntele pe care le știau despre 
mişcarea aboliţionistă, şi care ne-ar putea fi de folos, dar 
încă nu cunosc multe lucruri. 

- Mi-ar plăcea să-i citesc notițele și rezumatele istori- 
ce, spuse el, conducând-o înspre uşă. 

- Adia m-a avertizat că n-ar trebui să-i dau voie ni- 
mănui să le citească, nici măcar ţie. Poate fi periculos 
să cunoşti viitorul dinainte. Cu cât mai puţine persoa- 
ne ştiu asta, cu atât mai bine. Jean se cutremură. Mă 
simt de parcă ne jucăm cu focul și nici măcar nu pot 
vedea flăcările. Cu cât afectăm mai puţin timpul, cu atât 
mai bine. 

- Înţeleg asta, dar dacă păţești ceva? 

-Atunci poţi citi notițele, spuse ea veselă. Dar îţi vor 
provoca o migrenă dacă încerci să te gândești prea mult. 
Schimbăm ce se va întâmpla? Sau facem deja parte din 
evenimentele care s-au întâmplat deja? Oare a fost hotă- 
rât dintotdeauna să ajutăm mişcarea aboliționistă? Sau, 
dimpotrivă, e hotărât că vom da greș? 

-Nici nu mă mir că te doare capul, spuse Nikolai, 
apucând mânerul. Oricum, mi-ar plăcea să știu ce spu- 
ne Adia despre mişcarea aboliţionistă. 

- Din păcate va trebui să aștepți. 

Jean nu-l învinuia că voia să știe. Chiar și amănuntele 
aflate prin intermediul altcuiva erau mai bune decât să 
nu ştii nimic. 


Căutările lor durară două zile, timp în care Nikolai 
îşi folosi cu precădere talentele de vânător. In cele din 
urmă îl găsiră pe Kofi. Comunitatea africană era suspi- 
cioasă față de toţi albii, iar Nikolai nu arăta suficient de 
african încât să le alunge temerile. 

În cele din urmă însă, îl aflară pe Kofi, care deţi- 
nea o mică dogărie. Fuseseră trimişi acolo de un alt 

african, după ce îl convinseseră că nu voiau să-i facă 
rău bărbatului. 

- El e, spuse încet Jean. Remarcă magia din jurul lui. 

Nikolai își invocă viziunea interioară, experienţă pe 
care o realiza din ce în ce mai ușor. După cum spusese 
Jean, bărbatul cel înalt și lat în umeri emana putere. 
Asambla bucăţi încovoiate de lemn cu un dispozitiv 
complicat, iar mâinile lui se mișcau cu o viteză uimitoa- 
re. Se opri din ceea ce făcea și îşi îndreptă spatele când îi 
văzu apropiindu-se. Avea o expresie precaută. Pe obraji 
avea două cicatrici paralele. 

- Tu eşti Kofi? întrebă Nikolai. 

Ochii dogarului se îndreptară spre toporul care era 
sprijinit de perete, lângă el. 

- Cine vrea să ştie? mârâi el pe un ton aspru, periculos. 

- Eu sunt Jean Macrae, iar el e Nicholas Gregory, 
spuse pe un ton paşnic Jean. Un prieten mi-a spus că 
ne puteţi ajuta. 

- De ce aș face așa ceva? 

- Mi-a spus să vă transmitem că suntem aici datorită 
lui Mattie. 

Kofi icni, de parcă ar fi fost lovit. 

- În grădina din spate. 

li conduse prin magazin şi într-o grădină lungă și în- 
gustă, mărginită de lemne pentru foc. Grămezile erau 
atât de înalte, că spaţiul dintre ei era ca o cameră mică. 
Kofi îşi încrucişă brațele şi aşteptă o explicaţie. 

Jean şi Nikolai schimbară o privire. Jean îi sugeră sub- 
til că el ar trebui să le spună povestea. Nikolai încuviință 
şi începu: 

- Am venit aici fiindcă încercăm să obținem abolirea 
sclaviei şi ni s-a spus că ne puteţi ajuta. Trase adânc aer 
în piept. Și am călătorit în timp pentru asta. 

În loc să se strâmbe neîncrezător, Kofi îi privi pe 
amândoi cu o intensitate neașteptată. Privirea îi căzu 
pe brățara din mărgele a lui Jean. 

- Sunteţi vrăjitori care folosesc magia africană a 
timpului, spuse el, mutându-și privirea spre Nikolai. 
Ai sânge african şi foloseşti magia africană. Spune-mi 
mai multe. 

Se aşezară pe grămăjoare de lemn, înconjurați de mi- 
rosul de lemn de stejar proaspăt tăiat, și îi povestiră des- 
pre Adia şi despre misiunea lor. Kofi ascultă cu atenţia 
unei pisici sălbatice. Când terminară, întrebă: 

-Şi ce doriţi de la mine? 

-Avem nevoie de aliați. Ajutor magic și informaţii, 
explică Nikolai. 

Jean adăugă: 

-Adia mi-a spus că locuieşti în Londra de mulţi ani, 
aşa că ne vei fi un aliat de nădejde, dacă dorești. Îl privi 
în ochi pe Kofi. Adia a menţionat de asemenea că ești 
cel mai puternic preot african din Londra. 

Kofi îşi cobori privirea, aţintind-o asupra pământului. 

- Spune-mi despre Mattie. 

- A fost soţia ta, spuse încet Jean. A fost ucisă de un 
alb în colonia din Virginia. 

Kofi înghiţi în sec. 

- L-am sugrumat cu mâinile mele, apoi am fugit în 
Canada de Nord. De-acolo am ajuns pe o navă engle- 
zească. Acum am o altă soţie şi copii. Puţini oameni ştiu 
de Mattie. 

- De-asta am ales-o drept cheia pentru a-ţi câştiga 
încrederea, spuse Jean. Tu însuţi i-ai sugerat Adiei să 
folosim numele ei. 

Cu ochii mijiţi, Kofi se întinse şi îl apucă de mână pe 
Nikolai. Intre ei se aprinse o scânteie de energie. Uşor 
ameţit, Nikolai își dădu seama că era cercetat, supus 
unui test, evaluat. După șocul iniţial, îşi dădu seama că 
şi el putea vedea până în străfundurile minţii lui Kofi. 
Preotul dusese o viață plină de tumult. Supravieţuise 
fiind mereu gata de luptă şi datorită darului magiei, pe 
care îl înţelesese treptat. 

Când ajunsese în Anglia, se angajase la o mică dogă- 
rie. După ce proprietarul ei murise, Kofi se căsătorise 
cu fiica lui, și amândoi conduseseră afacerea împreună. 
Existaseră mai multe obiecții ca un african să se însoare 
cu o englezoaică, dar majoritatea vecinilor acceptaseră 
faptul ridicând din umeri. Când viaţa lor se liniştise pu- 
ţin, Kofi începuse să studieze magia alături de vârstnicii 


Magie îndepărtată 247 


din Londra. Puternic și hotărât, urma să le fie un aliat 
formidabil. 

- Deci ne vei ajuta, spuse Nikolai, și nu era doar o 
întrebare. 

Kofi încuviință, apoi își întoarse privirea spre Jean. 

- Veţi avea nevoie şi de aliați albi. Tu ești englezoaică. 
Ai prieteni pe care te poţi baza? 

- Sunt scoţiancă, și da, am prieteni şi rude în Londra. 
Va trebui să mă gândesc cui să-i cer ajutorul. Făcu o 
grimasă. Adia a avut un avantaj pentru că a început din 
viitor, aşa că ştia ce s-a întâmplat şi că vei fi aici acum. 
Noi am venit din trecut. Nu ştiu nimic despre viitor. 

- Folosește-ţi instinctele, fata mea. Ele te vor îndruma. 

- Doar africanii pot folosi magia timpului? întrebă 
Nikolai. 

-Nu ştiu, spuse Kofi. Nu am prea multă experien- 
ță cu magia europeană. Chiar și printre africani, magia 
timpului este foarte rară. Unul dintre vârstnicii care m-a 
inițiat mi-a spus că Africa este mama tuturor oamenilor, 
iar rădăcinile ei se întind până la începuturile timpului, 
şi de-asta doar africanii pot călători în timp. Kofi ridică 
din umeri. Poate că avea dreptate. Eu nu posed acest 
har, dar ştiu că alți vârstnici cunosc preoţi care pot călă- 
tori în timp. Se ridică. Haideţi. Trebuie să-mi cunoaşteţi 
şi soția, dacă ne veţi vizita şi în viitor. 

Jane Andrews era o femeie calmă, care văzuse magia 
soţului ei de atâtea ori şi fusese gazda atâtor întâlniri ale 
vârstnicilor din Londra, că nici măcar nu clipi la gândul 
că cineva putea călători în timp. Spuse doar: 

- Dacă aveţi nevoie de noi, suntem aici. Când copiii 
vor creşte, şi ei vă vor ajuta. 

- S-ar putea să avem nevoie de ajutor ca să activăm 
următoarea vrajă în curând, spuse Jean, luându-l de braţ 
pe Nikolai. Vă mulțumim amândurora. E bine să ştim 
că nu suntem singuri. 

Când ieşiră din magazin, Jean îşi luă mâna de pe bra- 
tul lui. Nikolai i-o așeză ferm la loc. Li plăcea acel frea- 
măt tăcut şi magic care se crea între ei ori de câte ori se 
atingeau. Intrebă: 

- Te gândești să-i spui fratelui tău că suntem aici și 
să-i descrii misiunea noastră? 

Jean clătină din cap. 

- Nu e persoana potrivită, şi nu doar fiindcă îşi pe- 
trece aproape tot anul în Scoţia. Ar fi prea complicat 
să-l implicăm şi pe el în misiunea noastră. Suntem prea 
apropiaţi. Ar putea deveni prea protector. 

- Ai pe altcineva în minte? 

- Mi-ar plăcea să discut cu Lady Bethany Fox, dar nici 
nu ştiu dacă mai trăiește acum... era bătrână când am 
părăsit Anglia. Jean se încruntă. Mă gândesc la Lord şi 
Lady Falconer. Simon îmi este aproape ca un frate. Un 
frate destul de înfricoșător, fiindcă este foarte puternic, 
dar i-aș putea încredința orice secret, și ştiu că n-ar vorbi 
cu Duncan. Intelege, de asemenea, şi politica. Simon şi 
Meg sunt în Londra destul de des, ceea ce ne-ar putea 
fi de folos. Meg este, de asemenea, foarte puternică și, 
pentru că a petrecut mai mulți ani în sclavie, sunt sigură 
că ea și Simon ne-ar sprijini misiunea. 

- Contesa asta a fost sclavă? întrebă el, surprins. 

-Nu a corsarilor sau a stăpânilor de plantație, ci a 
unui vrăjitor renegat, explică Jean. A ţinut-o prizonieră 
ca să se poată folosi de puterile ei. Le-a unit cu propria 
magie. Era foarte periculos. Desigur, Meg nu era con- 
tesă pe-atunci. Doar o fată cu un potenţial neobișnuit. 
Vrăjitorul i-a subjugat și pe alții din același motiv. 

- Sclavia este chiar mai răspândită decât credeam. 

Ceea ce Jean descrisese era un viol mental combinat 
cu sclavie. Contesa trebuia să fi fost o femeie foarte pu- 
ternică dacă supravieţuise unei asemenea încercări. 

- Abia aştept să-i cunosc pe Lord și Lady Falconer, 
spuse Nikolai. E vreun motiv pentru care tu n-ai vrea 
să-i vezi? adăugă el, văzând că Jean se încruntase. 

- Mă tem de ce aș putea afla, Nikolai. Dacă Simon 
sau Meg au murit? Dacă alți oameni dragi nu mai sunt? 
Dacă mi se spune că și eu am murit? Nu vreau să ştiu! 
Degetele ei se strânseră pe braţul lui ca o menghină. Nu 
mi-am dat seama cât de necesară e ignoranţa ca să-ţi poți 
trăi viața. Mă bucur că nu pot vedea viitorul. Cred că aș 
înnebuni dacă aş şti prea multe. 

- Atunci, îl vom vizita pe conte şi primul lucru 
pe care i-l vom spune va fi că nu vrem să ştim nimic 
despre soarta apropiaților tăi, spuse el. Dacă el și so- 
ţia lui sunt oameni care ştiu să asculte, sper că îţi vor 
onora cererea. 

- Amândoi sunt foarte buni ascultători, spuse Jean, 
relaxându-se, apoi îl privi. Acum trebuie să găsim o li- 
brărie și o cafenea, fiindcă trebuie să aflăm în ce vre- 
muri am ajuns. 


Timp de câteva zile, după ritualul care îi trimisese pe 
Gregorio și pe Jean Macrae în viitor, Adia nu făcu decât 
să doarmă, să mănânce, apoi să doarmă și mai mult. 
Se simţea atât de sleită de puteri, că nici măcar nu era 
sigură că va mai putea practica vreodată magia. Până și 
visele ei erau goale. 

În cele din urmă însă, se trezi plină. de energie şi 
pregătită să dea din nou piept cu viaţa. Întrebarea era 
ce trebuia să facă. Stătea într-o cameră de oaspeţi în casa 
lui Gregorio, care împărțea același balcon cu camera lui 
Jean. O servitoare îi adusese micul dejun pe o tavă: pâi- 
ne, fructe şi ceai. Adia nu mai trăise niciodată în ase- 
menea lux. În trecut, ea fusese mereu cea care aducea 
de mâncare, și nu cea care o primea. Nu-i plăcea să fie 
servită. Prefera să se descurce singură. 

După ce își astâmpără foamea, se îndreptă spre biro- 
ul în care Louise lucra de dimineaţă. Franțuzoaica îşi 
ridică privirea. 

- Bine ai venit înapoi în lumea celor vii, spuse ea. 

- E chiar atât de evident? 

Adia se opri în faţa crenguţei lui Isabelle şi îi oferi 
câteva alune. 

- În ultima vreme, ori de câte ori te văd arăţi ca o 
fantomă, palidă şi slabă, spuse Louise, împingându-și 
înapoi scaunul. Dacă te plictiseşti singură, poţi să iei 
cina cu mine şi cu familia mea. Soţul meu s-a întors cu 
nava și va fi aici pentru câteva săptămâni și, bineînţeles, 
deja îmi cunoşti copiii. 

- E foarte generos din partea ta. Voi veni în seara asta, 
spuse Adia, plimbându-se prin birou. Dar ce voi face 

de-acum înainte? Am lucrat toată viața, nu știu cum să 
fiu o femeie care nu face nimic. Se opri în fața bibliotecii 
care acoperea pe jumătate unul din pereți. Ce bibliotecă 
minunată are căpitanul Gregorio! Niciodată nam mai 
văzut atâtea cărți într-un singur loc. Oare se va supăra 
dacă citesc câteva? 

-Nu se va supăra. Louise se întristă. Mai ales dacă 
nu se mai întoarce niciodată pe Santola. Crezi că el şi 
vrăjitoarea scoțiană se vor întoarce vreodată? 

-Nu știu. Probabil că nu, spuse sincer Adia. Sunteţi 
apropiați? 

- E! m-a salvat dintr-un bordel și m-a făcut să înţeleg 
că sunt o persoană valoroasă. Am fost amanți o vreme, 
dar asta n-a fost niciodată partea cea mai importantă. 
Louise se folosi de cuțitul pentru scrisori ca să-şi ascută 
cu grijă pana de scris. Vei rămâne pe insulă? Una dintre 
corăbiile noastre te poate duce în Franţa, sau Spania, 
sau Italia. De acolo te poţi întoarce în Anglia. 

-Nu am ce să fac în Anglia. Soţul meu e doar un 
băiat în Africa acum, iar de copiii mei nici nu poate fi 
vorba. Adia se luptă cu disperarea care o străpunse pre- 
cum o lamă de cuţit. Ştiuse de la început ce va pierde 
dacă va folosi magia. Deşi nu-și dăduse seama cât de tare 
o va durea asta. În plus, simt că trebuie să stau aici pre- 
cum... precum o ancoră pentru ei, dacă au vreo şansă să 
se întoarcă. Așa că trebuie să rămân și să-mi găsesc ceva 
de făcut ca să nu înnebunesc. 

- Pe Santola vei fi primită cu drag, şi avem destule 
lucruri de făcut. Ai vrea să mă ajuţi? Am multe calcu- 
le de făcut și trebuie să mă ocup și de corespondenţă. 
Mi-ar plăcea să am o asistentă care să ştie să citească şi 
să scrie frumos. 

- Mi-ar plăcea și mie asta. 

Louise scoase un volum de pe raft: Istoria lui Tom 
Jones: un copil abandonat. Auzise de această carte, dar nu 
avusese cum să o citească. Ea şi Daniel nu aveau destui 
bani cât să-și permită şi cărti. 

-De ce nu-ţi scrii propria poveste? sugeră Louise. 
Ai putea să o publici în Londra. Povestea răscolitoare a 
unei fete africane nevinovate, furată de acasă și vândută 

ca sclavă. O descriere educativă a sclaviei. Mulţi oameni 
nu cunosc adevărul, și ar fi mai uşor impresionați de 
povestea unei singure persoane decât de statistici. 

Adiei îi plăcu sugestia. 

- Poate ai dreptate, dar nu ştiu dacă pot scrie sufici- 
ent de bine. Şi chiar dacă reușesc, unde aș putea publica 
o astfel de poveste? Cum pot scrie despre lucruri care 
s-au petrecut în viitor? 

Louise se încruntă. 

- Știu că există edituri care caută mereu poveşti 
ca a ta. Nu ştiu nici un jurnal care să fi publicat o 
astfel de poveste, aşa că ar fi de interes, cred. Cealal- 
tă întrebare, în schimb, este puţin mai grea. Cred că 
trebuie să-ţi scrii povestea fără evenimente care pot fi 
plasate în timp. Scri-o din perspectiva unei „prințese 
africane anonime“. 

- Dar nu sunt o prințesă, protestă Adia. 

- Acum ești, spuse Louise, distrându-se de minune. 
Descrie locurile exotice în care ai trăit... mai ales Africa! 
Oamenii adoră poveștile de călătorie. Scrie despre iubi- 
rea dintre tine şi soțul tău şi modul atât de crud în care 
ați fost despărțiți, cum aţi riscat totul ca să fiți din nou 
împreună. Femeilor le plac mai ales poveştile de dragos- 
te. Și povestește-le cât de binecuvântată te-ai simţit când 
te-ai creștinat. Cu toţii vor aproba asta. 

- Nu sunt o creştină prea bună, spuse Adia cu ironie 
amară. 

- Acum ești! zâmbi larg Louise. Gândește-te la asta ca 
la o strategie de a-i impresiona pe cititorii tăi. Şi, pentru 
asta, prinde bine să accentuezi anumite aspecte ale ade- 
vărului. Ştii câte ceva despre creștinism, nu-i așa? 

- Am fost botezată, recunoscu Adia, dar, de aseme- 
nea, noi folosim simbolurile creștine pentru a venera 
zeii africani. 

- Oamenii albi nu trebuie să știe asta. Povesteşte cum 
ai fost răpită în copilărie, cum te-ai îndrăgostit și te-ai că- 
sătorit. Astea sunt toate întâmplări adevărate, nu-i așa? 

- Într-adevăr, spuse încet Adia. 

- Atunci, construiește o poveste care va fi bazată pe 
adevăr, dar va face oamenii să plângă gândindu-se cât 

de îngrozitoare e sclavia. Louise se lăsă pe spate în sca- 
un şi zâmbi. Păstrează-ţi însă dimineţile ca să lucrezi 
pentru noi. 

- Pot să primesc pene și hârtie? 

Louise arătă spre un dulăpior. 

- Măsuţa pentru scris a lui Gregorio este acolo. Poţi 
s-o foloseşti. Expresia chipului ei devenise serioasă. 
Am puţin din darul de a vedea viitorul, Adia, și cred că 
o astfel de poveste ar putea fi importantă. 

- Cred că ai dreptate, încuviință Adia, deschizând du- 
lăpiorul și desfăcând măsuţa specială. Studie obiectele 
dinăuntru. Cel puţin asta îmi va distrage atenţia de la 
grijile mele. 

În timp ce urca scările, Adia se întrebă cât timp se 
cuvenea să aştepte întoarcerea lui Jean și a lui Nikolai 
înainte să renunţe. Oare în cele din urmă avea să se sim- 
tă atât de singură, încât să își ia un bărbat de pe insulă 
drept amant? Oare Daniel avea să găsească o altă femeie 
care să-i încălzească patul? Nu voia să se gândească la 
asta. Urma să treacă mult timp până să se simtă atât de 
singură încât să îşi încalce jurămintele pe care i le făcuse 
soțului ei. 

Desfăcu măsuţa în camera ei, apoi se gândi de unde 
voia să înceapă. Hârtia era scumpă şi nu se cuvenea să 
o risipească. 

In ciuda faptului că Louise îi sugerase să nu scrie și 
despre revoluţia americană, Adia se hotări că era mult 
mai ușor să scrie despre viaţa ei așa cum se întâmplase. 
Când termina, putea scrie un alt exemplar din care să 
scoată detaliile care ar fi putut să o dea de gol. Trebuia 
să schimbe, de asemenea, şi numele. 

După ce își puse gândurile în ordine, înmuie vârful 
penei în călimară și scrise: 


Am schimbat numele și alte detalii despre per- 
soanele pe care le-am întâlnit în sclavie. Unii sunt 
oameni buni care au făcut parte dintr-un sistem rău; 
nu vreau să-i fac de ruşine. lar pe cei răi îi las în 
seama judecății lui Dumnezeu. 

- De ce vrei să găseşti o cafenea? întrebă Nikolai. 

- Nu știu cum sunt alte orașe, dar în Londra există 
locuri în care bărbații se strâng ca să discute evenimen- 
tele zilei, explică Jean. De regulă sunt și ziare pentru cli- 
enţi. Poţi afla care sunt cele mai importante preocupări 
ale lor acum. Ai putea aduce vorba despre sclavie, dacă 
așa crezi de cuviinţă, ca să vezi cum reacționează ceilalți. 
Adia avea dreptate: negoţul cu sclavi nu va lua sfârșit 
până când societatea nu va protesta în masă împotri- 
va acestei practici. Ziarele din Anglia sunt foarte libere. 
Sunt gata să scrie despre orice, iar cluburile de dezbateri 
abia așteaptă să găsească noi teme. Dacă încep să vor- 
bească despre sclavie, asta ne va ajuta şi misiunea. 

Nikolai încuviință gânditor, înțelegând ideea. 

- Dar femeile n-au voie să participe? 

- Nu. De-asta trebuie să găsesc o librărie, zâmbi ea. 
Pe lângă ce s-a publicat în ultimii ani, aş vrea să fac rost 
de o carte de citit seara. 

Nikolai îi privi chipul hotărât şi şuviţele roşcate care îi 
ieșeau de sub bonetă și se gândi la un alt mod în care își 
puteau petrece serile. Deşi mintea lui credea că era mai 
bine să-și dezvolte puterile magice individual, înainte 
să devină amanți, o anumită parte a anatomiei sale era 
mult mai greu de convins. 


„Răbdare.“ 


Cafeneaua avea tavanul jos și era plină de fum, iar pe 
mesele lungi erau împrăștiate ziare și instrumente de scris. 
Era începutul după-amiezii, iar cafeneaua era pe jumă- 
tate plină. Nikolai era surprins de cât de diverși erau 
clienţii. Majoritatea erau îmbrăcaţi în haine de negus- 
tori sau funcționari, dar alţii erau în mod clar munci- 
tori. Câţiva stăteau singuri cu ziare şi cești de cafea, dar 
majoritatea se strânseseră în grupuri. O jumătate de du- 
zină de bărbaţi dezbăteau cu vehemenţă un subiect anu- 
me, iar ceilalți conversau pe tonuri moderate. Câţiva își 
ridicară privirea când Nikolai intră, dar curiozitatea lor 
nu era ostilă. 

Rămase nemișcat câteva clipe, privind în jur. Îşi atâr- 
nă apoi pălăria într-un cui, alături de celelalte pălării, 
şi se apropie de singura femeie prezentă, care stătea în 
spatele unei tejghele, lângă sobă. Flăcările întețite păs- 
trau cafeaua caldă. La cererea lui Nikolai, femeia umplu 
o ceașcă mare şi i-o întinse. 

Pe tejghea erau un urcior cu lapte și boluri cu zahăr. 
Nikolai privi zahărul pentru o clipă, gândindu-se că era 
acolo cu preţul sângelui şi cu sudoarea frunţii sclavilor 
din Indii. Dar nu intenţiona să pornească o revoluţie as- 
tăzi. Nu voia decât să afle lucruri. Îşi puse lapte şi zahăr 
în ceașcă, apoi se așeză la o masă goală, unde îl aștepta 
un ziar mototolit. 

Conţinutul ziarului îl șocă. Tonul era de-a dreptul 
trădător. Nu puteau tipări așa ceva fără să fie aruncaţi în 
închisoare, nu-i așa? După ce termină cu ziarul, luă altul 
de pe o altă masă. Era chiar și mai rău decât primul. 

Caută mai multe ziare. Un bărbat dintr-unul dintre 
grupuri îi observă privirea și îi întinse o gazetă care era 
pe masă, în faţa lui. 

- Vrei asta, amice? 

- Mulţumesc, spuse Nikolai, acceptând gazeta. Sunt 
proaspăt sosit în Anglia și libertatea de exprimare 
mă surprinde. 

- Da, suntem cel mai liber popor din lume, spuse 
mulțumit de sine bărbatul, care după felul în care era 
îmbrăcat părea unul dintre muncitorii care încărcau şi 
descărcau navele din port. Britanicii au multe drepturi, 
chiar și cei mai săraci dintre noi. 

- Unii au mai multe drepturi decât alții, spuse un alt 
bărbat. De ce să nu le permitem tuturor bărbaţilor care 
lucrează să voteze? De ce doar proprietarilor? 

Ceilalți din grup râseră. 

- Ai idei ciudate, Tom, spuse unul. Singurii bărbați 
care contează sunt cei care au bani. 

- Dacă suficient de mulți oameni spun că nu e bine, 
lucrurile se vor schimba, insistă Tom. 

- Te pomeneşti că Tom va spune că şi femeile ar tre- 
bui să voteze. 

Comentariul provocă hohote de râs, urmate de o dis- 
cuţie animată. Nikolai nu rosti prea multe, dar rămase 
impresionat de cât de multe știau cu toţii, chiar şi cei 
mai sărăcăcios îmbrăcați. 

Când plecă să se întâlnească cu Jean la librăria de pe 
strada alăturată, afişa o expresie gânditoare. 

- Înţeleg de ce m-ai trimis la cafenea. Toţi britanicii 
sunt atât de independenţi și de bine informaţi? 

- Nu neapărat. Jean îl luă de braţ şi porniră spre han. 
Cafenelele tind să atragă bărbaţii cărora le place să dis- 
cute diverse lucruri. Fiecare cafenea își are clienţii ei. 
De exemplu, există una numită Lloyds, unde bărbații 
se întâlnesc ca să discute asigurările navale. Căpitanii de 
nave de regulă merg la o altă cafenea. Pentru cei care vor 
doar să bea există destule taverne și magazine de gin. 

- Am fost uimit să văd cât de ireverenţioase sunt arti- 
colele din ziare. În Franţa, dacă s-ar scrie așa, toţi redac- 
torii ar fi în închisoare. 

Jean ridică din sprâncene. 

- Nu mi-am dat seama că presa din Franţa este ținută 
atât de din scurt. Aici e normal să te plângi de guvern. 

-Şi scoţienilor le pasă atât de mult de drepturile lor 
ca şi englezilor? 

- Şi scoțienii sunt la fel de independenţi, dar există 
diferenţe, zâmbi Jean. Scoţienii se plâng de englezi, iar 
englezii se plâng de guvern. 

- Spiritul lor independent poate fi motivul pentru 
care mișcarea aboliționistă va începe de aici, spuse el 
gânditor. Teama de a fi recrutat cu forța pentru marină 
i-ar putea face pe bărbaţii de rând să înțeleagă mai bine 
viața de sclav. Dacă înaintăm în timp, va fi interesant să 
vedem cum evoluează ideile englezilor. 

- „Interesant“ e unul dintre acele cuvinte pe care le 
poți folosi oricând, spuse ea răstit. De când te-am cunos- 
cut, viaţa mea a devenit „interesantă“. Nu sunt sigură 
cât de mult mai pot suporta. 

Nikolai zâmbi jucăuș. 

- Chiar ai vrea să faci parte din societatea londoneză, 
pudrându-ţi părul și luând parte la prea multe baluri? 

- În unele zile, da. Zâmbetul ei îi făcu ochii să lică- 
rească. Dar nu şi astăzi. 


Un străin care n-avea mare lucru de spus despre tre- 
burile lui n-ar fi intrat prea uşor în conacul Falconer. 
Nikolai era îmbrăcat în cele mai bune haine pe care le 
adusese, iar Jean se dusese la un magazin de haine folo- 
site și își cumpărase o rochie neagră, de doliu, o bonetă 
şi un voal atât de gros, încât nici măcar Nikolai nu o 
putea recunoaște. 

Se înțeleseseră dinainte ca Nikolai să fie cel care să 
vorbească. Jean nu spuse nimic, dar Nikolai o simţi 
folosindu-și magia pentru a se „apropia“ de valet și a-l 
convinge că Lord Falconer dorea să se întâlnească cu 
aceşti străini. 

Şi Falconer își dădu seama de asta. Când Nikolai şi 
Jean intrară într-un birou atent mobilat, contele își ridi- 
că privirea cu o licărire periculoasă în ochi. 

- Te-ai folosit de magie ca să-mi convingi valetul să te 
conducă până la mine, domnule Gregory, ceea ce este 
interesant. Sper că merită să-mi pierd timpul cu voi. 

Jean îl avertizase că Lord Falconer era unul dintre 
cei mai ageri bărbaţi din Anglia. Vârsta lui era greu de 
ghicit, deşi probabil se apropia de cincizeci de ani. Avea 
riduri fine în jurul ochilor și al gurii, dar era suplu și 
musculos. Nikolai credea că poartă o perucă, dar apoi îşi 
dădu seama că era de fapt părul lui blond natural, cu fire 
argintii. Arăta ca un aristocrat din cap până-n picioare. 

-Nu veţi regreta asta, Lord Falconer. Vă rog, acor- 
daţi-mi câteva clipe pentru a vă expune circumstanţele 
noastre neobișnuite. 

- Ascult. 

- Eu şi Jean Macrae am călătorit în timp până aici 
pentru a sprijini mișcarea aboliţionistă, spuse sincer Ni- 
kolai. Jean nu vrea să ştie nimic despre viața ei persona- 
lä sau despre prietenii şi rudele care se poate să fi murit. 
A spus că îi veţi respecta dorinţele în această privinţă. 

- Jean? 

Falconer își mută privirea spre silueta îmbrăcată 
în negru care se sprijinea de braţul lui Nikolai. Rămă- 
sese nemișcat. 

- Eu sunt, Simon, într-adevăr, spuse Jean, dându-și la 
o parte voalul pentru a-și arăta chipul. Era palidă şi în- 
cordată. Cum a spus și Nikolai, nu vreau să știu nimic 
despre tragediile familiei mele. Vreau să cred că prietenii 
şi rudele mele trăiesc şi sunt bine, chiar dacă nu mă pot 
arăta în faţa lor. Și nici nu vreau să aud că am murit! 

- Majoritatea sunt bine, într-adevăr, dar nu voi mai 
spune nimic. Aţi călătorit în timp, zici? Falconer o privi 
gânditor. Dacă era şocat sau surprins, o ascundea bine. 
Trebuie să fie adevărat, fiindcă arăţi ca şi când tocmai ai 
fi ieşit de pe băncile şcolii. Spune-mi totul, începând cu 
identitatea însoţitorului tău. Ochii i se îngustară când 
privi spre Nikolai. Nu este un Protector, dar este cu si- 
guranţă un vrăjitor. 

- Am descoperit deja asta, spuse Jean, scoțându-şi bo- 
neta şi voalul cel lung. Numele lui adevărat este Nikolai 
Gregorio şi are un trecut foarte interesant. 

- Atunci vom avea nevoie de ceva de mâncare până 
vă ascult povestea. 

Contele instrui un servitor ce să facă, apoi se aşezară 
cu toţii în jurul focului. Jean spuse majoritatea poveștii. 
Nikolai se gândi că era o simetrie interesantă în faptul 
că ceruseră ajutorul unui muncitor negru, african, şi 
al unui aristocrat britanic, cu pielea albă și palidă. Fal- 
coner era exact așa cum îl descrisese Jean: concentrat, 
inteligent și radiind putere. 

Jean sfârși spunând: 

- Ne luptăm cu morile de vânt, Simon? Adia, preo- 
teasa noastră africană, a spus că în aproximativ douăzeci 
de ani va începe o mişcare aboliționistă puternică. Are 
vreo şansă de succes? 

Falconer se încruntă. 

- Sclavia există de când primul războinic tribal a în- 
vins un alt războinic și l-a obligat să lucreze. Dar socie- 
tatea nostră se schimbă. Există deja voci care spun că 
sclavia este un lucru rău, şi mult mai mulți vor fi de 
acord cu asta. E foarte posibil să se pregătească o mişcare 

mai puternică. Se încruntă și mai mult. Deși nu sunt de 
acord cu sclavia, trebuie să recunosc că nu mi-am exami- 
nat investiţiile ca să văd care sprijină sclavia şi care nu. 
Trebuie să fac asta. 

Jean spusese că Falconer era unul dintre cei mai pro- 
gresiști membri ai Camerei Lorzilor, iar faptul că el nu 
se gândise prea mult la sclavie era important. Oare toți 
bărbaţii erau dispuși să se gândească serios la un subiect, 
odată ce le era propus? 

- Societatea are multe probleme care se cer rezolvate, 
spuse Nikolai. Oare mișcarea aboliționistă poate concu- 
ra cu problemele mai arzătoare? 

- În cele din urmă. În fiecare an apar noi invenţii. 
În cele din urmă nu va mai fi nevoie de sclavi. Oare se 
va întâmpla în timpul vieţii noastre? Falconer clătină 
din cap. Nu pot spune asta. 

- De fapt, există două probleme, spuse Jean. Mai în- 
tâi, trebuie să oprim negoţul cu sclavi, pentru ca oame- 
nii să nu mai fie capturați şi aduşi cu forța peste ocean. 
Apoi, sclavii care sunt deja aici trebuie eliberați. 

Contele încuviință. 

- Dacă punem capăt negoţului, va fi cu siguranță un 
început bun. Asta este mai uşor de făcut decât eman- 
ciparea sclavilor, dar mulți se vor opune. Negustorii 
din Indiile de Vest sunt foarte bogaţi şi au relaţii cu 
foarte mulți dintre politicienii aflați la putere. Una 
dintre cele mai mari plantaţii din Jamaica aparţine 
Bisericii Anglicane. 

Nikolai strânse din buze. 

- Nu e un lucru foarte creştinesc. 

- Episcopii ar fi șocați să îţi audă acuzaţia, spuse cinic 
contele. Ei nu își dau seama că sclavii suferă şi sânge- 
rează pentru a le produce bunăstarea. E ușor să ignori 
ce n-ai văzut niciodată. Încuviinţează placid și îşi spun 
unii altora că bieţii africani sunt fericiți să se bucure de 
O viaţă creştinească. 

Nikolai blestemă în şoaptă. Falconer ridică din 
sprâncene. 

- Cum vorbeşti de față cu o doamnă? 

Jean pufni, scoțând un sunet care nu îi făcea deloc 
cinste ca doamnă. 

- Sunt sigură că mă cunoşti mai bine de-atât, Simon. 

Privirea lui se limpezi. 

- Într-adevăr. Ai ales să iei parte la o cruciadă nobilă, 
Jean. Tu şi... soțul tău? întrebă el, privind verigheta de 
pe degetul lui Jean. 

- Inelul face parte din planul nostru, spuse Nikolai. 
Pentru a ne fi mai uşor să lucrăm împreună. 

Sprânceana ridicată de conte era destul de elocven- 
tă. Nu trebuia să spună nici un cuvânt. Era limpede că 
doamna își avea apărătorii ei, şi că oricine i-ar fi făcut 
rău lui Jean Macrae urma să aibă probleme serioase. Era 
mult mai bine că Jean nu spusese că fusese răpită. 

Jean se aplecă înainte, cu o expresie insistentă. 

- Simon, eşti apropiat de Consiliul Protectorilor. 
Crezi că ne vor ajuta să punem capăt sclaviei? 

Falconer clătină din cap. 

-Ştii că nu ne amestecăm în problemele lumii obiş- 
nuite aproape deloc. Dacă aţi fi sprijiniți oficial de 
consiliu, ar apărea tensiuni grave. 

- Cum e posibil ca, având sensibilitatea unui Protec- 
tor, să susțină totuși sclavia? 

- Ai fi surprinsă, spuse el ironic. La fel ca bunii noștri 
episcopi care conduc plantațiile din Jamaica de la dis- 
tanţă, majoritatea Protectorilor nu au văzut niciodată 
cu ochii lor ce înseamnă sclavia. Mulţi vor considera că 
nu e treaba noastră să ne amestecăm. Te-ai gândit vreo- 
dată la sclavie înainte să pleci pe Mediterana? 

- Nu, recunoscu Jean, dar le putem arăta oamenilor 
cât de oribilă e sclavia. 

- Pentru fiecare poveste tristă despre sclavie pe care 
o poţi spune, zece proprietari de plantație din Indiile de 
Vest îţi vor spune cât de fericiți sunt sclavii lor. ţi vor 
povesti cum le dau de mâncare și haine curate, cum le 
oferă asistență medicală şi cum sclavii lor sunt mai noro- 
coși decât săracii din oraşele noastre. Vor susține că scla- 
vii lor sunt recunoscători că au fost salvați din ținuturile 
păgâne ale Africii. Și vor spune că negrii s-au născut ca 
să fie sclavi şi că acesta le e rostul în lume. 

- Ce prostii! exclamă Jean. 

- Bineînţeles că sunt prostii, spuse Nikolai, dar Falco- 
ner are dreptate. Aceste minciuni vor fi rostite cu toată 
convingerea. Va fi nevoie de efortul multora pentru a le 
combate. De-asta e nevoie de o mișcare amplă. Dacă noi 
doi am fi cei mai buni doi vrăjitori din lume, n-am pu- 
tea face absolut nimic ca să schimbăm lucrurile. Nikolai 
privi spre conte. Nu ştiu foarte multe despre puterile 
Protectorilor. Este oare posibil să faceți ca atât de mulți 
oameni să se răzgândească doar prin puterea magiei? 

Falconer clătină din cap. 

-N-ar dura, oricum. Oamenii se răzgândesc încet, 
dar logica este de multe ori în slujba sentimentelor. Fa- 
ceți oamenii să se îngrozească la gândul sclaviei, și cu 
toţii vor fi dispuşi să i se opună. Acum câţiva ani a avut 
loc un incident îngrozitor: căpitanul unei nave de sclavi 
numită Zong a aruncat mai mult de o sută de sclavi bol- 
navi peste bord. Apoi, căpitanul a încercat să recupereze 
banii de la asigurători, spunând că a trebuit să-şi înece 
peste jumătate din încărcătură fiindcă nu mai aveau apă 
de băut. Mulți dintre cei care au auzit povestea ar susți- 
ne acum mişcarea aboliționistă. 

-Pe de altă parte, chiar și cel mai puternic vrăjitor 
n-ar putea crea decât un sentiment temporar de repul- 
sie unui grup de oameni. Magia abia atinge mintea la 
suprafață. Efectele nu durează mult. 

- Deci trebuie ca oamenii să afle cât de groaznică 
e realitatea, observă Nikolai. 

- Credeam că există o formă de magie creată de gru- 
puri, zise Jean. 

- Da, dar e altceva. Energia este generată de oame- 
nii înşişi, explică Falconer. Toată lumea are o urmă de 
magie în suflet. Iar dacă ajungi să crezi cu tărie în ceva, 
atunci tu şi ceilalți ca tine veţi crea un spirit care reflectă 
esenţa credințelor voastre. Nu este o energie conștientă, 
dar are putere, și natura ei va tinde să-i atragă pe cei care 
i se opun. Forţele care doresc menţinerea sclaviei au 
creat o astfel de esenţă. Pentru a i se opune, e nevoie de 
mulți oameni care să creadă din toată inima că sclavia 
este o atrocitate, care trebuie oprită. 

Nikolai se încruntă. 

- Nu înțeleg. 

-Nu sunt sigur că mai e cineva care să înțeleagă, 
spuse Falconer. Şi eu am fost învățat asta acum mulți 
ani şi, de-atunci încoace, am văzut cum lucrează astfel 
de energii când mulți oameni cred cu tărie în ceva. Une- 
ori, energia e pozitivă, cum se întâmplă, de exemplu, 
într-o biserică. Alteori este negativă, distructivă. Lupta 
între grupurile pentru şi împotriva sclaviei se va desfășu- 
ra pe multe planuri. Lupta politică va fi cea mai evidentă, 
fiindcă doar o lege a Parlamentului poate opri negoţul 
cu sclavi. Dar voinţa politică va fi susținută şi motivată 
de spirite opuse. Datoria voastră este să câștigați inimile, 
minţile și sufletele oamenilor și să-i faceţi să se alăture 
cauzei voastre. 

Nikolai privi spre Jean. 

- Înţelegi ce vrea să spună? 

- Nu chiar, răspunse Jean, ridicând din umeri. Poate 
ideea va avea mai mult sens mai târziu. 

Falconer îi privi amuzat. 

- Dacă reușiţi să înţelegeți principiile energiei grupu- 
rilor, vă rog să mi le explicaţi şi mie. N-am decât o idee 
vagă despre ele. 

Deşi conceptul era neclar, intuiţia îi spuse lui Nikolai 
că avea să fie important în viitor. 

-Adia a spus că sclavia va lua sfârşit când o mare 
masă de oameni se vor ridica și vor striga: „Ajunge!“ 
Poate că asta voia să spună. 

Contele încuviinţă gânditor. 

- Explicaţia ei e mai bună decât a mea. 

- Ai spus că nu vom primi nici un ajutor de la Consi- 
liul Protectorilor. Tu ne vei ajuta, Simon? 

- Bineînţeles. Există și alți Protectori care vor vrea să 
vă ajute în misiunea voastră, începând cu Meg, spuse 
Falconer, ridicându-se din scaun. Cred că Meg e acasă. 
li voi explica situaţia și o voi conduce la voi. 

După ce contele plecă, Nikolai spuse: 

- Avem un aliat formidabil acum. 

-Ştiam că Simon va fi de partea noastră, dar sunt 
dezamăgită să aud că nu vom primi ajutor din partea 

consiliului. Jean se ridică şi începu să se plimbe neliniş- 
tită prin cameră. Nu mă aşteptam să ne ajute, desigur, 
dar speram să mă înșel. 

- Falconer îi poate influenţa şi pe alții. Poate că face 
parte din misiunea nostră să-i stârnim interesul. După 
cum a spus și el, trebuie să ne pregătim de-acum pentru 
a schimba viitorul. 

Jean îl privi gânditoare. 

- Aşa este... Notiţele Adiei sunt despre evenimentele 
cele mai publice, dar contează și lucrurile pe care istoria 
nu le va consemna, cum ar fi și discuția asta. 

Contesa de Falconer era o altă surpriză. Nikolai se 
așteptase să vadă o aristocrată la fel de intimidantă 
ca și contele. În schimb, Lady Falconer era brunetă, 
micuță, care părea venită dintr-o altă lume. Privirea ei, 
în schimb, era caldă. Ea și Jean se îmbrăţișară. 

- Jean, arăţi atât de tânără! Simon mi-a spus că ai tre- 
cut printr-o mulțime de aventuri. 

Jean râse şi cele două femei se despărțiră. 

- Pari geloasă, Meg. 

- Doar puțin, spuse contesa, întorcându-se apoi spre 
Nikolai. Dumneata vei avea grijă de Jean? 

Nikolai făcu o plecăciune. 

- Dacă-mi va permite, doamnă. 

- Jean nu e foarte docilă, spuse Lady Falconer, aşe- 
zându-se pe o canapea de lângă şemineu şi făcându-le 
semn celorlalți să i se alăture. Dintotdeauna am crezut 
că sclavia e un lucru rău, dar nu şi că putem face ceva în 
privinţa asta. Ce doriţi de la noi? 

Soţul ei se așeză lângă ea, şi Nikolai fu surprins să 
vadă energia care izbucni între ei. Legătura dintre ei 
era palpabilă. Deci așa arăta o căsnicie adevărată între 
vrăjitori. Energia dintre el şi Jean era puternică, dar nu 
semăna nici pe departe cu aceasta. 

Drept răspuns la întrebarea contesei, Jean spuse: 

- Două lucruri. Mai întâi, trebuie să te arăţi împo- 
triva sclaviei ori de câte ori se aduce vorba despre asta. 
Spune că e un lucru rău, crud și necreştin. Dacă te de- 
clari în favoarea mișcării aboliţioniste, şi alţii vor avea 
curajul de a face asta. Apoi, s-ar putea să avem nevoie 

«le ajutor sau de un loc în care să ne refacem energia 
«lupă ce călătorim în timp. Jean făcu o grimasă. Deşi nu 
stim cât de departe ne va duce magia noastră. 

- Eu şi Simon vom fi aici multă vreme de-acum 
inainte. 

Lady Falconer părea foarte sigură de asta şi, din mo- 
ment ce şi ea era o vrăjitoare, probabil avea de unde să 
ştie. Contele spuse: 

- Vom avea nevoie de o parolă pe care să le-o spuneţi 
servitorilor dacă nu suntem acasă. Le vom povesti și co- 
piilor noştri de voi, ca să ştie cine sunteți în viitor. Aveţi 
nevoie de bani de cheltuială? 

- Nu acum, dar s-ar putea să avem nevoie la un mo- 
ment dat, spuse Jean. 

- Trebuie doar să ne cereţi când va fi cazul, spuse grav 
contele. 

- Mă bucur atât de mult că sunteţi de partea noastră! 
Jean îi zâmbi lui Simon, bucuroasă să-l vadă la fel de 
onorabil și generos ca şi în copilărie. Ce spui, folosim 
„libertate“ drept parolă? 

Cu toții căzură de acord, apoi Nikolai şi Jean se pre- 
pătiră de plecare. Falconer spuse: 

- Probabil ar fi cel mai bine să nu vă mai întoarceți 
aici decât la nevoie. S-ar putea să te întâlneşti cu cineva 
pe care nu se cuvine să-l vezi, Jean. 

Jean încuviință. După ce îi îmbrăţişă pe conte și pe 
contesă, îl luă de braț pe Nikolai și plecară amândoi. 
Odată ajunși în stradă, Nikolai încercă să analizeze 
întâlnirea care tocmai se încheiase. Căuta indicii că el 
şi Jean - sau cel puţin Jean - vor supravieţui și se vor 
întoarce în 1753. Falconer nu păruse foarte surprins să 
o vadă pe Jean, ceea ce ar fi putut însemna că Jean urma 
să supravieţuiască şi să se întoarcă aici, iar apoi să-i po- 
vestească despre călătoriile ei în timp. Dar contele nu 
era genul de bărbat care să se arate ușor surprins, aşa 
că asta nu era neapărat o dovadă. Chiar dacă ar fi fost 
sincer surprins să o vadă, se poate să fi fost din cauză 
că Jean nu-i povestise despre călătoriile ei în timp, deși 
reuşise să se întoarcă în anul din care plecase. 

Contesa păruse extrem de bucuroasă să o vadă pe 
Jean, ceea ce ar fi putut însemna că o crezuse moartă 
după ce dispăruse din Marsilia. Era limpede, oricum, 
că cele două femei erau bune prietene. Poate că Lady 
Falconer o văzuse pe Jean doar cu o săptămână în urmă, 
în timpul obişnuit, și era pur şi simplu bucuroasă să o 
vadă din nou. 

Ar fi putut înnebuni încercând să deducă ce se va 
întâmpla. Călătoria în timp era cu siguranță o sursă 
de migrene. Voia să creadă că Jean va supravieţui şi se 
va întoarce acasă, fiindcă asta conta mai mult pentru ea 
decât pentru el, dar nu putea să-l întrebe pur și simplu 
pe Falconer, fiindcă Adia îl făcuse să promită că nu va 
împărtăși decât strictul necesar legat de misiunea lor. 
Aşa era cel mai bine. Trebuia să rămână la lucrurile pe 
care le ştia. 

-Cred că ești bucuroasă că ţi-ai întâlnit prietenii. 

-Am fost şocată să-i văd mai în vârstă cu doispreze- 
ce ani, spuse Jean, deși încuviinţă. Asta m-a făcut să-mi 
dau seama mai mult ca niciodată că am călătorit în 
timp. Dar mă temeam că nu voi mai vedea niciodată 
oamenii dragi. Acum îmi pot imagina că fratele meu 
şi soţia lui se vor duce în vizită la Simon și Meg şi vor 
servi cina împreună. Probabil au ajuns imediat după 
ce am plecat noi. Zâmbetul ei era larg. Mă simt mai 
puţin singură. 

Jean nu se plânsese și nu-și arătase niciodată teama 
atunci când o răpise. Nikolai se simţi vinovat pentru 
lucrurile prin care o obligase să treacă. La fel ca şi el, ca 
şi Adia, ca sute şi mii de africani, Jean fusese separată 
în mod violent de lumea pe care o ştia. Dar dacă n-ar fi 
făcut asta, Nikolai n-ar fi avut-o alături de el, ca prietenă 
și aliată. 

- Abia acum îmi dau seama că eu sunt vinovat de ex- 
perienţa care te-a făcut să vezi lucrurile din perspectiva 
unui sclav. Dar a fost un dar cu două tăișuri. 

- Într-adevăr, spuse Jean, aruncându-i o privire mali- 
țioasă. Te iert că m-ai răpit. Dar nu te voi lăsa niciodată 
să uiţi ce-ai făcut. 

Jean îşi trase mâinile dintr-ale lui Nikolai, exasperată. 

- Trebuie să-l rugăm pe Kofi să ne ajute să activăm 
următoarea mărgea. Pur şi simplu nu o putem face doar 
noi doi. 

- Am fost foarte aproape, spuse Nikolai, iar chipul lui 
trăda aceeași încordare pe care o simțea și ea. Am simţit 
cum vârtejul încearcă să se formeze, dar n-am avut des- 
tulă energie ca să aducem magia la viață. 

Jean simţise același lucru. Privi mărgeaua, care se în- 
călzise, dar se încăpăţâna să-şi păstreze forma. 

- Trebuie să învăţăm cum să folosim vraja fără nici 
un ajutor. Nu avem cum să fim siguri că vom ajunge de 
fiecare dată în Londra, și nici măcar în Anglia. 

Stăteau în Anglia de o lună, timp în care Nikolai 
ajunsese să cunoască orașul și locuitorii lui. Acum erau 
amândoi nerăbdători să plece mai departe. Jean își rea- 
minti că încă o zi petrecută în această perioadă nu avea 
să le afecteze cu nimic misiunea. Pe de altă parte, tre- 
buiau să afle cum să călătorească în timp fără nici un 
ajutor. Era greu să găsească alți preoți africani în afara 
Londrei, și era foarte probabil ca magia Protectorilor să 
nu fie la fel de eficientă. 

- Nu ştiu ce ne-am face fără informaţiile pe care le-a 
strâns Adia pentru noi, remarcă Nikolai. Va fi intere- 
sant când și dacă trecem dincolo de perioada pe care o 
cunoaşte ea şi intrăm în terra incognita. 

- „Interesant.“ Iarăşi ai folosit acel cuvânt care mă 
sperie. Jean privi în jur, cercetând camera ca să se asigu- 
re că nu lăsau nimic în urmă. Hai să-l găsim pe Kofi şi 
să pornim în următoarea noastră aventură! 


capitolul 29 


Încă o dată, vârtejul îi purtă prin timp, sfărâmân- 
du-le trupul și sufletul în mii de frânturi, reunite apoi 
printr-un proces dureros. Jean leșină, dar Nikolai îi ţinu 
strâns mâinile ca să nu se piardă unul de celălalt în tu- 
nelul temporal. 


266 Mary Jo Putney 


Când Jean simți briza răcoroasă, își reveni. Deschi- 
se ochii şi se trezi lângă un drum care înainta printre 
pajiști, la ţară. Era o zi plăcută, probabil de sfârşit de 
primăvară sau început de vară. Se sprijinea de Nikolai, 
care arăta la fel de descumpănit ca şi ea. Un car tras de 
un ponei se oprise lângă ei. Poneiul păştea liniștit iarba 
înaltă care creștea pe marginea drumului. 

Nikolai își petrecu braţul pe după umerii ei, deşi nu 
era sigur dacă el o sprijinea pe ea sau invers. 

- Jean, ţi-ai revenit? 

Jean răsuflă din greu. 

- Parcă n-a fost la fel de rău ca prima oară. 

- Exersarea duce la perfecţiune. 

Jean își privi brășara. A doua mărgea fusese consumată, 

-Ştii unde suntem? 

Nikolai închise ochii, încercând să se localizeze pe 
harta lui mentală. 

- Cred că suntem în Anglia, undeva în nord-estul 
Londrei. 

Jean privi în jur. 

- Cred că am mai călătorit o dată pe drumul ăsta, 
acum mulți ani. Face legătura dintre Londra și Cam- 
bridge. Se întoarse spre carul tras de ponei. Magazinul 
lui Welsh, High Street, Ware, se vedea pe marginea 
carului, scris cu litere şterse. Nimeni n-ar închiria un 
asemenea car pentru o călătorie lungă, deci trebuie să 
fim în Hertfordshire. Dar ce naiba facem aici cu un car? 
Crezi că strămoşii noștri l-au pus aici pentru noi? 

- Dacă ne pot face să călătorim prin timp, sunt si- 
gur că nu le-ar fi deloc greu să închirieze un car, zâmbi 
Nikolai. Eu aş fi fost mai impresionat de o trăsură cu 
patru cai. 

- Un car e mai ușor de condus. Presupun că, din mo- 
ment ce l-am găsit aici, trebuie să mergem undeva. Jean 
tresări. Ştii să conduci un car sau să călăreşti? 

-Nu foarte bine, răspunse Nikolai, ridicând din 
umeri. Am mers alături de caravanele de sare, așa că mă 
pricep la cămile, dar pe mare sunt prea puţini cai. 

- Mă tem că nu ne vor fi de prea mare folos cunoştin- 
țele tale legate de cămile. 

Jean își adună poalele cu o mână şi se căţără în car. 
Un coș acoperit fusese lăsat în spatele banchetei. Privi 
înăuntru, curioasă. ; 

- Ne-au lăsat chiar şi ceva de mâncare. Îţi dai seama 
încotro trebuie să pornim? 

Nikolai închise ochii o clipă. 

-Spre dreapta, spuse el, apoi deschise ochii şi se 
cățără în car, lângă ea. Din fericire, avem aceleași şanse 
indiferent ce spun. 

Jean zâmbi și își lăsă săculeţul sub banchetă, apoi îi 
făcu semn poneiului să o ia din loc. Poneiul se opri din 
păscut și porni agale la drum, în direcţia indicată. 

-Să sperăm că misiunea noastră se va arăta în 
curând. 

Nu avură parte de nici un incident. Văzură câteva 
animale care pășteau, dar nici un om. După vreo zece 
minute, trecură de creasta unui deal lung și începură 
coborâșul pe partea cealaltă. La jumătate, văzură un băr- 
bat pe partea stângă, sub un copac, care ţinea în pumn 
frâiele unui cal și privea încruntat în depărtare. 

- Crezi că el ar putea fi misiunea noastră? întrebă în 
şoaptă Nikolai. Jonathan Strong a fost prima persoană 
pe care am văzut-o după prima noastră călătorie. 

Jean icni, recunoscând părul roșcat și trupul înalt şi 
slab al tânărului. Amintindu-și notițele Adiei, spuse: 

- Cred că e posibil să fi dat peste Thomas Clarkson! 
Adia mi-a spus că el e probabil cel mai important repre- 
zentant al mişcării aboliţioniste. A câștigat un concurs 
la Cambridge cu un eseu în limba latină despre morali- 
tatea sclaviei. Este o onoare uriașă. Oamenii îl vor recu- 
noaște întreaga sa viață drept câștigătorul concursului 
de eseuri în limba latină de la Cambridge. Dar, după 
ce a câștigat premiul, n-a putut să nu se gândească la 
asta în continuare. Se spune că, pe drumul dintre Cam- 
bridge şi Londra, a jurat că va face tot posibilul să ajute 
la abolirea sclaviei. Poate că acum se pândeşte ce să facă. 
Şi dacă am dreptate, suntem în... Jean se gândi o clipă. 
1785, cred. 

- Încă douăzeci de ani în viitor? Ne apropiem de pe- 
rioada în care mișcarea va începe să ia amploare, spuse 

gânditor Nikolai. Poate că magia ne-a adus aici fiind- 
că are nevoie să-l mai convingem puţin. Opreşte-te 
lângă el. 

Jean trase de frâie, iar Nikolai strigă spre tânăr: 

- Domnule, calul dumitale a păţit ceva? Dacă ai ne- 
voie de ajutor... 

Tânărul îşi ridică privirea, surprins. 

- Nu, dar vă mulțumesc pentru amabilitate, domnu- 
le. Calul meu nu a păţit nimic. Eu sunt cel care are 
probleme. 

Nikolai cobori din car. 

- Te-ar ajuta să vorbim despre asta, deşi suntem stră- 
ini? Din experienţă, uneori îmi e mai uşor să găsesc o 
soluție dacă discut despre problemă. 

Jean adăugă: 

- Şi mâncarea poate fi de ajutor. Căutam oricum un 
loc în care să ne lăsăm poneiul să se odihnească în timp 
ce luăm masa. Avem destul pentru toți, dacă nu te su- 
peri că ne-am oprit aici. 

Tânărul se grăbi să se ridice şi făcu o plecăciune în 
faţa lui Jean, iar chipul său prelung fu luminat de un 
zâmbet. Jean învățase încă din copilărie că tinerii erau 
mereu înfometați, aşa că mâncarea lor era bine-venită. 

- Ah, vă mulțumesc, doamnă, sunteți foarte generoa- 
să, spuse Clarkson. Avea o înălţime impresionantă și 
purta hainele negre ale preoțimii. Mă numesc Thomas 
Clarkson. Am studiat la Universitatea din Cambridge, 
iar acum sunt pe drum spre Londra. 

- Eu sunt Nicholas Gregory, iar ea este soția mea, 
Jean. Nikolai trase coșul cel greu din car și îl aşeză sub 
copac. Fluieră ușor când se uită înăuntru. Draga mea, 
te-ai întrecut pe tine însăţi. Eu şi domnul Clarkson vom 
mânca regeşte. 

Vorbind, Nikolai scoase un ștergar și îl întinse în iar- 
bă ca să nu se aleagă cu pete pe haine. 

Jean făcu ochii mari când cobori din car. 

- Deci dumneata ești tânărul diacon Clarkson, care 
a câştigat concursul de eseuri în limba latină de la 
Cambridge? 

- Într-adevăr, eu sunt, spuse tânărul, înroșindu-se 
stânjenit, deşi părea în același timp mândru. Este o 
mare onoare. 

-Ai câştigat această onoare, domnule, spuse apăsat 
Jean. Nu vrei să ne povestești despre cel mai recent eseu 
al dumitale? Am auzit că ai scris despre moralitatea și 
caracterul legal al sclaviei. 

Clarkson își pierdu câte ceva din entuziasm. 

-Asta este sursa neliniştii mele. Am studiat foarte 
mult subiectul sclaviei. Deşi am început sperând că voi 
câştiga doar premii literare, studiile mele m-ai îngro- 
zit. Cu cât aflu mai multe, cu atât mă frământă mai 
mult problema. 

- Ai discutat cu vreo persoană care a văzut pe viu ce 
înseamnă sclavia? întrebă Nikolai. 

Clarkson încuviință. Avea o expresie profund 
tulburată. 

- Fratele meu este ofițer pe o navă și a servit în Indii. 
Mi-a trimis scrisori în care îmi descria atrocități de ne- 
descris. Acum, eseul meu a fost foarte apreciat și sunt 
pe drum spre Londra pentru a căuta un post în Biserică. 
Dar... dar lucrurile pe care le-am aflat nu mă lasă să 
dorm noaptea. Simt că cineva ar trebui să facă totuși 
ceva ca să pună capăt acestor orori, dar cine? 

- De ce nu dumneata, domnule Clarkson? întrebă 
Jean, cu o expresie sinceră şi plină de admiraţie. 

-Nici n-aş ști de unde să încep, spuse el, la fel de 
sincer. Ce poate face un singur om obișnuit împotriva 
unui rău atât de mare? 

-Nu ești singur, spuse Nikolai. Mai sunt și alții care 
îţi împărtășesc îngrijorarea. Trebuie doar să-i cauţi şi cu 
siguranţă îi vei găsi. 

Jean încuviinţă şi ea, amintindu-și o altă notiţă de-a 
Adiei. 

- Quakerii au făcut tot posibilul să aducă la cunoștin- 
ţa publicului ororile sclaviei, dar sunt consideraţi prea 
excentrici, și nimeni nu-i ascultă. Le-ar prinde bine cine- 
va ca dumneata, un om tânăr, inteligent și plin de pasiu- 
ne - care, în plus, face parte și din Biserica Anglicană. 

-Oamenii te vor asculta pe dumneata mai degrabă 
decât pe un quaker, remarcă Nikolai. 

- Adevărat, spuse încet Clarkson. Faptul că sunt un 
preot ar putea să-mi permită accesul în unele cercuri 
exclusiviste. 

- Ar trebui să-ți traduci eseul în engleză şi să-l publici, 
spuse Jean. Sunt mulți cărora le-ar plăcea să-l citească, 
dar nu cunosc limba latină. 

- Ce idee minunată! Aș putea să adaug, de aseme- 
nea, materiale din studiile mele pentru a demonstra 
starea actuală a sclaviei. Clarkson ezită. Se vedea că avea 
nevoie de încurajare. Chiar credeţi că ar vrea să-l publi- 
ce cineva? 

- În Londra vei găsi o editură și o tipografie a quake- 
rilor care a scos și alte lucrări împotriva sclaviei, spuse 
Jean. Cred că numele proprietarului este James Phillips, 
şi că ar fi foarte interesat de eseul dumitale. 

Clarkson mancă în tăcere un nou sendviș cu brânză 
şi şuncă, dar energia din jurul lui se aprinsese, gal- 
benă şi intensă, semn că se gândea intens. După ce își 
termină sendvișul, Clarkson spuse: 

- Amândoi ştiţi foarte multe despre sclavie. Aţi trăit 
în Indii şi aţi văzut sclavia cu ochii voştri? 

Nikolai făcu o grimasă. 
` -Am cunoscut într-adevăr sclavia, dar nu în Indii. 
În copilărie, am fost capturat de corsari și am fost sclav 
ani întregi. Am fost bătut la galere, biciuit când traver- 
sam deșertul alături de caravane, și mi-am câștigat liber- 
tatea organizând o răscoală a sclavilor pe o galeră. 

Clarkson făcu ochii mari. 

- Dumneata ai simţit pe propria piele asemenea 
orori? 

- Te îndoieşti de mine? î 

Aprins de emoție, Nikolai se ridică. Își scoase haina 
şi vesta, apoi se întoarse şi își trase cămașa din panta- 
loni, dând la iveală o mulțime îngrozitoare de cicatrici 
strâmbe şi încrucișate pe spate. 

Jean şi Clarkson tresăriră. Simţind cum ochii i se um- 
plu de lacrimi, Jean se aplecă şi îi atinse cu vârful dege- 
telor cicatricea cea mai adâncă. Nimic din ce îi povestise 

Nikolai nu era atât de impresionant precum cicatricile 
lui. Acum înţelegea de ce fusese atât de hotărât să se 
răzbune pe familia Macrae. 

Nikolai se trase departe de atingerea ei, iar Jean 
înţelese că cicatricile îi aminteau de vremurile când el se 
simţise umilit și neajutorat. Nikolai se îmbrăcă la loc și 
se așeză. Își recăpătase stăpânirea de sine. 

- Dacă dumneata cauţi să pui capăt sclaviei, domnule 
Clarkson, îți promit că vei găsi mulți oameni ca mine 
care ţi se vor alătura. Eu m-am născut în străinătate și n-aş 
putea conduce niciodată o astfel de cruciadă, dar cred că 
dumneata poţi deveni un asemenea conducător. 

- Chiar crezi asta? întrebă încet Clarkson. 

- Eu știu asta, spuse Jean, privindu-l în ochi cu toa- 
tă sinceritatea de care era în stare, fiindcă trebuia să-l 
convingă spunându-i adevărul, nu doar prin magie. 
Eu m-am născut în Scoţia şi pot vedea viitorul. Cred că 
dumneata poţi schimba lucrurile cu adevărat dacă alegi 
să te opui negoţului cu sclavi. Poate că voinţa divină 
este cea care ne-a adus pe mine și pe soțul meu pe acest 
drum astăzi. 

Voința divină sau voinţa strămoșilor. Jean nu era si- 
gură că exista vreo diferenţă între cele două. 

- Poate... poate că voi face așa cum mi-aţi sugerat. 
Energia lui Clarkson se aprinse din nou, însă de data 
asta era plină de hotărâre. Mă voi ruga în seara asta. 

Jean îşi reaminti ce scrisese Adia despre Clarkson şi 
înţelese că, încă o dată, reușiseră în misiunea lor. 


După ce picnicul lor luă sfârșit şi Jean îi înveli lui 
Clarkson un alt sendviș într-un ștergar pe care băiatul îl 
primi bucuros pornind pe drumul spre Londra, Nikolai 
strânse resturile de mâncare și puse coșul înapoi în car. 

- Presupun că trebuie să ducem carul înapoi în Ware. 
Apoi mergem spre Londra, nu-i aşa? 

Jean încuviinţă. 

- Au trecut douăzeci de ani de la ultima noastră vizi- 
tă. Trebuie să vedem cum s-a schimbat opinia publică 
între timp și mai ales ne trebuie haine mai noi. 

-Mi-ar plăcea să conduc eu carul. Am nevoie de 
exercițiu. 

- Cum vrei, spuse Jean, trecând în partea cealaltă. Po- 
neiul ăsta bătrân e perfect pentru un marinar. 

Nikolai se bucura de ocazie, și nu doar fiindcă avea 
atât de puţină experienţă. Să înveţe cum să ţină frâiele 
era o metodă de a-şi ţine mintea ocupată. Ani întregi 
își ascunsese cicatricile de toată lumea, căci ura gândul 
ca altcineva să vadă cum fusese folosit. Acum, că Clark- 
son își văzuse de drum, se aștepta ca Jean să spună ceva 
despre cicatrici. Din fericire însă, Jean nu spuse nimic. 
Un bărbat se putea îndrăgosti uşor de o femeie care știa 
când să-și țină gura. 

Să se îndrăgostească? De unde venise gândul, oare? 
Dar când studie profilul delicat al lui Jean cu coada 
ochiului, Nikolai se văzu nevoit să recunoască faţă de sine 
însuși, cel puţin, că era pe jumătate îndrăgostit de ea. 
Parteneriatul lor şi pasiunea cu care se dedicaseră amân- 
doi misiunii îi apropiaseră mai mult decât dacă ar fi fost 
soț şi soţie. 

Se simţea tentat să tragă carul pe marginea drumului, 
să ia ștergarul din coş şi să o conducă într-un loc intim 
unde puteau fi și mai apropiaţi. Doar gândindu-se la 
asta, își simţi inima bătându-i mai repede. Intuiţia lui 
blestemată insista însă că nu venise momentul potrivit. 
Amândoi învățau încă arta magiei și bănuia că vor avea 
nevoie de întreaga lor concentrare pentru a-și încheia 
cu bine misiunea. Spera doar că nu va muri de frustrare 
până atunci. 


Londra era cu douăzeci de ani mai ocupată, mai zgo- 
motoasă și mai urât mirositoare. Poate că era doar o co- 
incidenţă legată de drumul ales, dar Jean văzu mult mai 
mulți negri decât înainte. Mulţi erau în mod evident 
săraci și căutau să câștige câţiva bănuți ducând frâiele 
cailor sau măturând străzile pentru cetățenii mai pros- 
peri. Jean se întrebă dacă era vorba despre oameni care 
fugiseră după încheierea războiului american, așa cum 
se întâmplase cu Adia şi familia ei. Adia îi povestise că 
în Londra locuiau mii de negri în vremea ei. 

Ea şi Nikolai găsiră un hotel curat şi modest, nu de- 
parte de locul în care stătuseră data trecută. Aleseseră 
intenționat un alt loc, fiindcă nu era imposibil să fie 
recunoscuți, chiar şi douăzeci de ani mai târziu. Se ho- 
tărâră însă să viziteze aceeaşi cafenea și aceeași librărie, 
din moment ce erau la îndemână și era foarte puţin 
probabil să-i mai ţină minte cineva. 

În librăria Smythe era linişte când Jean intră. Privi în 
jur cu plăcere, bucurându-se de parfumul de hârtie 
și de cerneală proaspătă, de rafturile ticsite cu cărți. 
Pe măsuţele din față, noile apariţii erau întinse pentru 
a ispiti clienţii. 

Un bărbat între două vârste se apropie de ea. Şi-l 
amintea vag ca fiind Smythe, fiul vechiului patron. Pro- 
babil că el conducea acum afacerea. 

- Bună ziua, doamnă, spuse el. Căutaţi un titlu anu- 
me, sau aţi prefera să vedeţi ce vă atrage atenţia! 

Jean îi puse aceeași întrebare pe care o rostise şi cu 
douăzeci de ani în urmă: 

- Aveţi vreo carte despre sclavie și aboliționism? 
Poate poveşti ale foștilor sclavi? 

Smythe zâmbi larg. 

- Avem o colecţie de titluri la fel de bogată ca orice 
altă librărie din Londra. De fapt, le-am şi aranjat. O con- 
duse pe Jean la una dintre măsuţele din față, unde erau 
aşezate câteva duzini de cărți. Scrisorile lui Ignatius San- 
cho sunt foarte populare. Autorul s-a născut pe o navă 
de sclavi în mijlocul Atlanticului, în timp ce părinţii lui 
erau duşi spre America. Mai târziu a venit în Anglia. 
Povestea lui este foarte captivantă. În timp ce vorbea, 
aşeză un exemplar în braţele lui Jean. Dacă nu aveţi deja 
cartea, v-ar putea interesa şi Poemele despre diferite subiec- 
te religioase şi morale ale lui Phillis Wheatley. Cartea a 
fost publicată acum doisprezece ani, dar este încă foarte 
populară. Phillis a fost o sclavă în America, dar și-a im- 
presionat stăpâna cu inteligenţa ei, aşa că doamna i-a 
oferit o educaţie. A vizitat chiar şi Londra şi a fost foarte 
admirată pentru inteligenţa şi sensibilitatea ei. 

Jean răsfoi cartea de poeme, apoi o așeză alături de 
Scrisorile lui Sancho. 

- Căutam exact astfel de cărți, spuse ea. Ce mai aveţi 
despre sclavie şi aboliţionism? 

- Am tratate scrise de americanul Anthony Benezet, 
precum și lucrările lui Granville Sharp și ale reverenzi- 
lor John Wesley și James Ramsay, englezi cu toţii. 

Smythe vorbea ca şi cum ar fi citit cărțile respective 
şi era de acord cu conţinutul lor. Jean privi fiecare carte 
pe care Smythe i-o oferea, apoi o adăugă la teancul deja 
format, încercând să-și ascundă entuziasmul. Cu două- 
zeci de ani în urmă nu găsise aproape nici o carte despre 
sclavie sau despre mișcarea aboliționistă. Interesul pe 
marginea subiectului crescuse extrem de mult. 

În timp ce Jean își plătea achiziţiile, domnul Smythe 
spuse: 

-Să mai treceţi pe la noi în curând, doamnă. Aştep- 
tăm o nouă carte scrisă de o fostă sclavă. Editorul mi-a 
spus că e foarte emoţionantă. A primit mai multe co- 
menzi în avans pentru cartea asta decât pentru oricare 
altă carte publicată vreodată. 

O fată micuță ieși din spate, ducând un coș cu cărți. 

- Tată, mi-ai spus să-ți aduc cărţile imediat ce sosesc. 

- Chiar la timp! exclamă Smythe. Acesta este volumul 
de care vă vorbeam. Drumul meu spre credință și libertate, 
de o prinţesă africană. 

Smythe deschise unul dintre volume şi începu să ci- 
tească el însuși. Jean luă cartea și văzu că fusese publica- 
tă de James Phillips, proprietarul editurii quakerilor de 
care aflase din notițele Adiei. Deschise cartea la prima 
pagină şi se încordă, şocată. 

- O cumpăr şi pe-aceasta. 

Deoarece cumpărase atât de multe cărți, domnul 
Smythe însuși se oferi să i le care într-un coș până la hotel. 
Jean îi mulțumi, apoi urcă scările în fugă până în camera 
ei. Abia aştepta să-i spună lui Nikolai ce descoperise. 


Nikolai se arătă deosebit de interesat de discuţiile din 
cafenea, aşa că nu se întoarse la hotel decât spre sfârșitul 
după-amiezii. Merse direct în camera lui Jean, care era 
lângă a lui. Când intră, o găsi citind lângă fereastră. 

Jean își ridică privirea. 

- Jean, lumea s-a schimbat foarte mult în douăzeci 
de ani, spuse el, plin de entuziasm. Când am intrat 
se vorbea despre negoţul cu sclavi, și aproape toți cei de 
față erau împotrivă. Era şi un ofițer de pe o navă care se 
ocupa cu asta acolo, dar ori de câte ori încerca să spună 
că negoţul cu sclavi este un lucru blând și esenţial, cei- 
lalţi îl huiduiau. Până și oamenilor de rând le pasă de 
asta acum. 

-Şi la librărie la fel, spuse Jean, arătând spre vo- 
lumele strânse într-un teanc pe măsuța de lângă ea. 
Am găsit mai multe cărți şi broşuri împotriva sclaviei şi 
câteva poveşti ale sclavilor eliberați... inclusiv una scrisă 
de o prinţesă africană. Jean îi înmână volumul pe care 
îl citea. Uite. 

Nikolai privi gravura de pe prima pagină, care înfăți- 
şa o frumoasă femeie africană. 

- Dumnezeule, e Adia! De ce nu ne-a spus că a scris o 
carte? Lui Nikolai îi veni o idee. Oare ne-a minţit şi ne-a 
spus povestea altei femei? Se poate să fi citit cartea asta 
şi să se fi folosit de ea ca să ne amăgească. Dar de ce? 

- Eu cred că Adia a scris într-adevăr cartea asta, dar nu 
în Londra, înainte să vină la noi, spuse încet Jean. Tre- 
buie s-o fi scris pe Santola, după ce am plecat. Dar dacă 
aşa s-a întâmplat, de ce a fost publicată abia acum? 

- Poate că a avut nevoie de treizeci de ani ca să o scrie. 
Sau a durat atât de mult până să găsească pe cineva dis- 
pus să o publice. Nikolai se încruntă. Sau poate că a 
aşteptat până acum, când opinia publică e împotriva 
sclaviei şi sprijină abolirea. 

- Deci Adia este în Londra chiar acum, dar nu ştie 
despre cartea ei fiindcă în momentul de față nu a scris-o 
încă. Sunt sigură că ne-ar fi spus dacă ar fi scris-o înainte 
să se întoarcă în timp. Jean făcu o grimasă. Ori de câte ori 
mă gândesc la călătoria în timp, simt că mă doare capul. 

-E mai bine să nu te gândești la asta, o sfătui Niko- 
lai, răsfoind cartea. 

- Din câte mi-a spus librarul, povestea ei se va vinde 
foarte bine. Sunt sigură că familia ei are nevoie de acești 
bani, oftă Jean. Fără îndoială că Adia a aranjat lucrurile 

în așa fel încât familia ei să primească banii, chiar dacă 
ea nu se va întoarce la ei niciodată. 

Nikolai o privi brusc, căci îi simţise propria speranță 
în glas. 

- Poate că strămoșii o vor ajuta să se întoarcă, fiindcă 
îi servește din tot sufletul. Privi cartea. Văd că a schim- 
bat mai multe nume, dar evenimentele sunt prezentate 
în detaliu și sunt foarte convingătoare. 

- Unele sunt îngrozitoare, şopti Jean. 

Nikolai ajunse la pasajul care descria cum Adia fuse- 
se violată pe când era doar o copilă. Nu erau prea multe 
detalii acolo, dar cuvintele erau încărcate de o emoție 
dură, viscerală. 

- Intr-o bună zi, sclavia va lua sfârșit, spuse el, apoi 
închise cartea cu o expresie solemnă. lar tu, eu și Adia 
vom fi jucat un rol important în victoria asta. 


capitolul 30 


Kofi abia dacă se schimbase în ultimii douăzeci de 
ani, în afară de câteva fire de păr alb amestecate cu cele 
negre. Acceptă cu calm venirea lui Nikolai și a lui Jean. 

- Mă întrebam dacă vă voi mai vedea vreodată. Văd 
că magia timpului încă mai funcționează. 

- Da, și încă mai avem nevoie de ajutor, spuse cu 
tristețe Nikolai. Ne-am îndeplinit misiunea şi a venit 
timpul să dezlănţuim următoarea vrajă. Ne mai poți aju- 
ta o dată? 

Bătrânul încuviință. 

- Fiica mea a devenit o preoteasă foarte puternică. 
Energia noastră, alături de a voastră, ar trebui să fie în- 
deajuns. Sunteţi pregătiți acum? 

Jean şi Nikolai își aduseseră lucrurile cu ei și erau 
îmbrăcaţi în hainele lor de călătorie. Nu avură nevoie 
decât de câteva minute ca să pregătească ritualul. Fiica 
lui Kofi, Mary, era o fată slăbuţă, cu pielea de culoa- 
rea caramelului. La fel ca și tatăl ei, radia putere. Deja 
cunoștea misiunea lor, așa că nu mai era nevoie de 


vreo explicație. 

Închiseră cercul, Nikolai şi Jean ţineau mărgeaua în- 
tre palme, invocară energia... şi, încă o dată, fură trași 
în vârtejul timpului. 

Poate că era puţin mai uşor de data asta. Doar puţin. 


Aterizară în mijlocul unei furtuni. Cerul era cenușiu. 
Nikolai gemu când o rafală de vânt îi smulse pălăria. 
O prinse cu o mână, în timp ce continua s-o țină ferm 
pe Jean cu cealaltă. 

-Ce distractiv! spuse ea, trăgându-și sufletul. Ai idee 
unde suntem? 

Nikolai privi în sus spre magaziile ude. 

- Simt mirosul mării, deci nu poate fi Londra, spu- 
se el, ascuțindu-și simțurile ca să afle mai multe despre 
ţinutul în care ajunseseră. Locul ăsta îmi pare otrăvit, 
de parcă diavolul şi acoliții lui dau o petrecere. O simţi 
şi tu? 

Privirea lui Jean se goli în timp ce ea apelă la vederea 
lăuntrică. 

- Acest loc a fost construit cu sânge și suferință. 

- Da. Nikolai o luă de braţ şi porniră împreună spre 
apă. Cred că suntem într-unul dintre porturile de sclavi 
de pe Coasta de Vest, Bristol sau Liverpool. Probabil 
Liverpool, fiindcă am impresia că suntem puţin mai 
la nord. 

Drumul se termina la malul apei. O nouă rafală de 
vânt ar fi trântit-o pe Jean la pământ dacă Nikolai n-ar 
fi ținut- destul de strâns. Jean își strânse mantaua cu 
mâna liberă. 

- Bunăstarea din Liverpool se datorează negoţului 
cu sclavi, mai mult decât în oricare alt oraș. 

-Mă întreb care este misiunea noastră. Se pare că 
sunt multe de făcut aici. 

Nikolai se întoarse spre dreapta și porni de-a lungul 
apei, ţinând-o pe Jean la adăpost. Cei câțiva oameni 
care se aventuraseră în vânt se grăbeau să-și încheie tre- 
burile ca să se poată adăposti apoi la căldură. Nici unul 
dintre ei nu părea să aibă nevoie de ajutorul călătorilor 
prin timp. 

- Dumnezeule! E cumva Thomas Clarkson? 

Jean arătă spre o siluetă înaltă și slabă care pășea pe 
un dig, spre largul mării. Probabil că dorea să vadă fur- 
tuna, din moment ce nimeni nu lucra pe nicăieri. 

-S-ar putea să ne recunoască, așa că nu cred că este 
o idee bună să ne apropiem prea mult. Sau crezi că e în 
pericol să fie măturat de pe dig? 

- Avem vreo vrajă care ar putea ajuta dacă se întâmplă 
asta? Ar fi greu să-l pescuim din apă, căci marea e foarte 
agitată, observă Nikolai, încercând să pară nonşalant, 
deși energiile întunecate care îi înconjurau erau greu 
de ignorat. Mi se pare că în orașul ăsta bântuie spiritele 
rele africane care vin să fure sufletele oamenilor. 

-Având în vedere că Liverpool se ocupă de atâta 
vreme cu negoţul cu sclavi, poate că sufletele le-au fost 
furate deja. 

Nikolai încuviință. Se simţea atât de sufocat de ener- 
giile întunecate, că nici nu voia să vorbească. În timp ce 
privea în jur, un grup de opt sau nouă bărbați ieși din- 
tr-o tavernă sărăcăcioasă, luptându-se cu vântul. Unul 
dintre cei din grup arătă spre bărbatul singuratic de pe 
dig și le spuse ceva însoţitorilor lui. Cuvintele lui nu se 
puteau auzi din pricina vântului, dar grupul se întoar- 
se hotărât spre dig. Ajunseseră la jumătatea drumului 
când bărbatul de la capătul celălalt se întoarse şi îi văzu 
apropiindu-se. 

- Sigur e Clarkson, spuse încordată Jean. Şi cred că 
va avea nevoie de ajutor. 

Nikolai grăbi pasul. Unul dintre bărbaţii din grup în- 
cepuse să ţipe la Clarkson. Deși cuvintele nu se auzeau 
din cauza rafalelor de vânt, era limpede că erau amenin- 
ţări. În hainele lui negre de preot, arăta ca o sperietoare 
de ciori atacată de o mulțime. Doi dintre bărbaţi îl prin- 
seră pe Clarkson și începură să-l târască spre capătul di- 
gului, deşi el se zbătea să scape. 

- Dumnezeule! Jean scoase un geamăt. Probabil că 
nici nu ştie să înoate, şi chiar dacă ar ști, este imposibil 
cu valurile astea! 

Nikolai o luă la fugă. Simţea cum spiritele malefice 
din jur pulsează, pline de furie, anticipând distruge- 
rea. Presiunea lor îi tăia respirația. Continuă să alerge, 

hotărât. Clarkson reuși să se elibereze și aproape scăpă 
din mâinile marinarilor, dar câţiva îl prinseră din nou și 
începură să-l lovească cu picioarele, țipând insulte. 

- Ticălosule! Trebuia să-ţi vezi de treaba ta! O să-ți 
dăm o lecţie! 

Protejându-și capul, Clarkson reuși să se rostogoleas- 
că departe de cizmele marinarilor și se ridică în picioa- 
re, dar atacatorii erau prea mulți. Nu avea nici o şansă. 
Era târât din nou spre apă când Nikolai se năpusti în 
mijlocul grupului. 

De data asta nici nu încercă să se stăpânească, folo- 
sindu-și pumnii şi magia ca să îi doboare pe atacatorii 
lui Clarkson. O văzu apropiindu-se pe Jean cu coada 
ochiului. Imaginea ei era distorsionată de un fel de 
scut magic și privirea lui aluneca de pe el. Dacă n-ar fi 
fost şi el un vrăjitor, nici n-ar fi văzut-o prinzându-l pe 
Clarkson şi ridicându-l în picioare, apoi conducându-l 
deoparte, purtând jumătate din greutatea lui pe umerii 
ei înguşti. 

Marinarii se luptau din răsputeri, dar furia lor ațâțată 
de alcool nu era nici pe departe pe potriva lui Nikolai. 
Tocmai îl doborâse pe ultimul şi era pe cale să-l arunce 
pe lider în apă, când o voce din mintea lui tipă: 

- Nu! 

Se clătină, ameţit, și mintea i se limpezi. Furia lui 
fierbinte începea să se stingă. Îşi dădu seama că fusese 
prins în ghearele spiritelor malefice. Deși intenţiile lui 
fuseseră diferite de cele ale bădăranilor care îl atacaseră 
pe Clarkson, furia și apetitul pentru distrugere fusese la 
fel cu al lor. 

Îşi strânse pumnii şi se întoarse, tremurând. Vocile 
strămoșilor lui, care sunau exact ca bunica lui, îl trăsese- 
ră înapoi din ghearele nebuniei. Invocă lumina care să 
alunge spiritele întunecate și îi ajunse din urmă pe Jean 
şi pe Clarkson. Își trecu braţul în jurul diaconului, spri- 
jinind majoritatea greutăţii tânărului, și părăsiră digul. 

- E o tavernă pe strada de acolo, spuse Jean. Are ne- 
voie de timp ca să-şi revină. 

Nikolai încuviință şi se îndreptară în acea direcție. 
Clarkson mergea mai bine acum, deși pașii lui erau 
încă nesiguri. 

- Trebuie să vă mulțumesc, domnule, spuse el, cu vo- 
cea tremurândă. Apoi clipi privindu-l pe Nikolai și se 
întoarse spre Jean. Ah, dar sunteţi domnul și doamna 
Gregory, cred. Sunteţi cumva îngerii mei păzitori? 

Jean râse. 

- Nu, doar aboliționiști care s-au nimerit să apară la 
momentul potrivit. 

Ajunseseră la tavernă. Jean le deschise ușa celor doi 
bărbaţi. Mobila dinăuntru era sărăcăcioasă, dar curată, 
iar cei câţiva clienţi erau liniștiți. 

După ce își atârnară mantiile ude la cuier, Nikolai 
îl îndrumă pe Clarkson spre o masă izolată, în timp ce 
Jean comandă punci făcut din apă fierbinte, lămâie, za- 
hăr și whisky. Imediat ce băuturile sosiră, Nikolai luă 
o înghiţitură zdravănă, recunoscător pentru căldură. 
Lângă el, Jean spuse: 

- Am călătorit departe de Anglia de când te-am întâl- 
nit, domnule Clarkson. Ce-ai făcut să provoci o aseme- 
nea furie? 

Clarkson îşi sorbi băutura mult mai încet. Degetele 
lui lungi erau strânse în jurul cănii fierbinţi. 

- Eforturile mele pentru abolirea sclaviei au supărat 
multă lume de-aici, din Liverpool, dar nu mă aşteptam 
să încerce cineva să mă ucidă, spuse el nesigur. 

-Cred că te-au atacat fiindcă erau beți, spuse Jean. 
Deși rezultatele ar fi fost fatale oricum. 

- Unul dintre ei e ofițer pe o navă de sclavi. A ucis 
un marinar de pe nava lui, iar eu am luptat să fie con- 
damnat pentru crimă, spuse Clarkson, iar expresia lui 
se înăspri. Beat sau nu, ar dansa cu dragă inimă pe mor- 
mântul meu. Oraşul ăsta a prosperat de pe urma sufe- 
rinţei sclavilor. 

- Am auzit că cei doi proprietari ai navei Zong, pe 
care au fost masacrați atâţia sclavi, sunt foşti primari din 
Liverpool, spuse Jean. 

-Aşa este, confirmă Clarkson, cu ochii lui albaștri 
și pătrunzători cuprinși de tristeţe. Şi nu doar sclavii 

suferă. Am studiat listele navelor de la Autoritatea Va- 
mală, și rezultatele sunt şocante. Atunci când navele 
pleacă după sclavi, mor aproape la fel de mulți marinari 
englezi ca şi sclavii. Ofițerilor nu le pasă, fiindcă mari- 
narii morți nu mai au nevoie de plată. Dar este greu să 
convingi marinarii să depună mărturie împotriva căpi- 
tanilor, fiindcă se tem că-și vor pierde slujba. Negoţul 
este aproape la fel de dăunător pentru ei ca şi pentru 
victimele lor nefericite. 

- N-ar trebui să ieşi în stradă fără apărare, spuse Niko- 
lai. la-ţi un pistol, o gardă de corp sau pe-amândouă. 

- Prietenul meu Falconbridge mă însoțește de mul- 
te ori, şi e un bărbat solid, dar astăzi avea alte treburi. 
Scrie o carte despre experienţele lui ca doctor pe câte- 
va nave de sclavi. Clarkson oftă, părând mai degrabă 
să aibă peste treizeci de ani, şi nu douăzeci și ceva. Nu 
vreau să trăiesc ca un iepure speriat, uitându-mă mereu 
peste umăr. 

- Nimeni nu vrea asta, spuse încet Jean, dar viaţa du- 
mitale este prețioasă, domnule Clarkson. Dacă te lași 
ucis de oameni ignoranţi, mişcarea aboliţionistă va re- 
gresa cu ani întregi. Poate chiar decenii. 

- Voi ţine minte asta, zâmbi el. Comitetul aboliţio- 
nist vrea să mă întorc în Londra. Poate că voi face şi 
o vizită în Manchester pe drum. Am auzit că este un 
oraş care primește ideile noi cu braţele deschise. 

- Te-ai gândit să pornești o petiție în sprijinul abolirii 
sclaviei? sugeră Jean. Dacă Parlamentul vede semnătu- 
rile a mii de aboliționiști, își va da seama că sunteți o 
forță de temut. 

- Comitetul aboliţionist a dezbătut posibilitatea unei 
petiții. Poate că Manchester e locul din care putem înce- 
pe. Ochii lui Clarkson începură să strălucească. Atâtea 
lucruri s-au întâmplat în cei doi ani de când v-am cu- 
noscut! Mi-am tradus eseul şi James Phillips, editorul 
pe care mi l-aţi sugerat, l-a şi publicat. Vă mulțumesc 
pentru idee. Sugestiile lui m-au ajutat la fel de mult ca 
şi tipografia. Cartea s-a vândut foarte bine. Oamenii 
sunt nemulțumiți de sclavie de ani întregi, dar mișcarea 

aboliționistă parcă a prins aripi în ultima vreme, iar 
eseul meu a contribuit la asta. 

- Spuneai ceva de un comitet aboliționist, sublinie 
Nikolai. E ceva nou? 

Clarkson încuviință. 

- L-am înfiinţat anul ăsta în tipografia lui Phillips, eu 
și încă unsprezece oameni care gândesc ca mine. Nouă 
erau quakeri, iar trei anglicani. Clarkson zâmbi cu drag. 
Quakerii sunt aliații perfecţi. Trăiesc şi luptă doar pen- 
tru credinţele lor. 

- Cum speraţi să vă atingeți scopurile? întrebă Jean. 

- Pe cale legală, desigur. Trebuie să convingem Par- 
lamentul să declare negoţul cu sclavi ilegal. Se aplecă 
înainte, plin de entuziasm. Am cunoscut un om remar- 
cabil, William Wilberforce. E doar cu un an mai în vâr- 
stă decât mine, dar deja face parte din Parlament. Este 
un evanghelist practicant care crede că abolirea sclaviei 
este o cruciadă morală. Sunt multe de făcut, dar fără 
îndoială că, dacă există şi oameni ca Wilberforce în Par- 
lament, vom reuși. 

Clarkson acceptă încă o cană de punci, apoi începu 
să le povestească tot ce învățase din studiile lui și din 
discuţiile cu cei implicați în negoţul cu sclavi. Nikolai 
înțelese de ce magia strămoșilor îi condusese la Clark- 
son de două ori. Clarkson era un susținător puternic și 
înfocat al cauzei sale. 

Când furtuna se linişti, Nikolai și Jean îl însoțiră pe 
Clarkson înapoi acasă, apoi plecară să caute un hotel 
respectabil pentru ei înșiși. 

- Aș trage un pui de somn, spuse Jean, stăpânin- 
du-și un căscat. Am obosit călătorind prin timp și 
salvând vieţi. 

Şi Nikolai obosise să se lupte cu energia întunecată 
care îl acaparase de când sosiseră aici. Un pui de somn 
ar fi putut să le prindă bine. Deși se îndoia de asta. 


- Interesant. 

Jean își ridică privirea din ziarul local pe care îl cum- 
păraseră când închiriaseră două camere la hanul din 
apropiere. Avuseseră parte de o cină îndestulătoare 

în salonul privat, iar acum ea și Nikolai citeau puţin 
înainte de culcare. Inaintaseră în timp puţin mai mult 
de doi ani. De data asta nu era nevoie să-și cumpere 
haine noi. 

- Tot ţinutul ăsta ciudat al vostru este interesant, spu- 
se Nikolai, ridicându-și privirea din paginile cărţii scrise 
de Adia. Ce ţi-a atras atenţia? 

- Tocmai au avut loc alegeri anticipate pentru a înlo- 
cui un membru al Parlamentului care a murit. Obiceiul 
este să le oferi bere votanţilor ca să te aleagă. De data 
asta, un candidat s-a hotărât să economisească bani pen- 
tru că era convins deja de rezultate. Așa că un alt candi- 
dat a dat cep câtorva butoaie cu bere și a câștigat. 

Nikolai făcu o grimasă. 

-Deci marea democraţie din Anglia este de fapt 
alimentată de bere şi de mită? 

- Din păcate, da. Jean privi înapoi în ziar. Dar ce mi-a 
atras atenția este că noul membru al Parlamentului este 
căpitanul James Trent. Așa îl chema şi pe căpitanul na- 
vei de sclavi care a dus-o pe Adia în Indii. El e, de aseme- 
nea, vânătorul de sclavi care aproape că a prins-o în New 
York, după ce războiul american a luat sfârşit. 

-Mă întreb dacă e același James Trent. Numele nu 
pare neobișnuit. 

-Acest Trent provine dintr-o familie proeminentă 
care deţine una dintre cele mai mari companii navale 
din Liverpool, iar specialitatea lor este negoţul cu sclavi. 
Dacă e același om, asta ar explica de ce era căpitanul 
unui vas de sclavi la o vârstă atât de fragedă. Închise 
ziarul şi i-l întinse lui Nikolai. Mâine, Trent sponsori- 
zează un festival al berii pentru suporterii lui, ca să-și 
sărbătorească victoria. 

- Poate ar trebui să mergem și noi, spuse el gânditor. 
Probabil că strămoșii nu intenționau să ajungem acolo, 
dar cred că va fi educativ. 

Jean încuviinţă, întrebându-se dacă bărbaţii care vo- 
taseră pentru Trent erau susținători ai sclaviei sau pur și 
simplu recunoscători pentru că își primiseră berea. Nu 
era sigură care răspuns îi plăcea mai puţin. 


* 

Până ca Nikolai și Jean să ajungă în piaţa în care că- 
pitanul Trent își sărbătorea victoria, mulțimea era bi- 
nedispusă din pricina băuturii. Nikolai o ţinu pe Jean 
departe de platforma care fusese ridicată pentru discur- 
suri. Nu se aștepta ca mulțimea să o ia razna, dar oa- 
menii beți erau imprevizibili. Dacă era nevoie, cei doi 
puteau evada rapid pe o alee. 

O fanfară care era mai degrabă zgomotoasă decât 
armonioasă cânta o melodie. Un gentleman bine îm- 
brăcat urcă pe platformă pentru a-l prezenta pe noul 
membru al Parlamentului. Lungul discurs despre expe- 
rienţele căpitanului ca negustor de sclavi și în America i 
se potrivea cu siguranță căpitanului James Trent despre 
care le vorbise Adia. 

Mulțimea aplaudă când noul parlamentar înaintă 
ca să vorbească. Trent era un bărbat lat în umeri, 
ager ca o panteră, îmbrăcat în haine scumpe și debor- 
dând de mulțumire de sine. Era întruchiparea răului în 
forma sa cea mai respectabilă. 

Nikolai deveni şi mai atent când văzu un african 
înalt şi slab la câţiva pași în spatele lui Trent. Avea pie- 
lea neagră ca abanosul, înfăţişare militărească şi o privi- 
re ageră care cerceta mulțimea din piață. Lângă el, Jean 
tresări, uimită. 

- Africanul acela este un vrăjitor! Uită-te la câmpul 
energiei lui! 

Nikolai se concentră şi, brusc, în jurul africanului se 
aprinse o aură întunecată care se asemăna până la con- 
topire cu cea care cuprinsese orașul. Oare acest vrăjitor 
crease energia malefică sau doar se hrănea cu ea? 

- Adia a spus că Trent avea mereu un însoțitor afri- 
can care arăta periculos, un om pe nume Kondo. Bătea 
alți sclavi și îi ajuta pe cei care prindeau sclavi. Se poate 
ca el să fie Kondo. Din moment ce e vrăjitor, mă întreb 
dacă nu cumva a influențat victoria lui Trent... 

-Foarte probabil. Până la urmă, era dispus să-și 
brutalizeze propriul popor ca să primească un trata- 
ment special. 

Nikolai cunoscuse astfel de oameni. Erau urâţi cu pre- 
cădere de sclavii pe care îi terorizau. Íl cercetă pe african, 

vrând să afle mai multe. Din câte se părea, Kondo era 
din Africa de Est, iar Trent îl luase în echipajul lui îna- 
inte ca nava lui pentru sclavi să ajungă în Indii. Și poate 
că Trent îi recunoscuse spiritul malefic, atât de asemă- 
nător cu al lui. 

Nikolai cercetă și mai adânc, încercând să simtă 
natura bărbatului din fața lui - apoi se trase înapoi, 
împleticindu-se, fiindcă fusese lovit de o explozie uimi- 
toare de putere. Ar fi căzut dacă Jean nu lar fi prins 
de braț. 

-Ce s-a întâmplat? sări ea. 

- Nu sunt... sigur. 

Era greu să vorbească. Se simțea de parcă s-ar fi sufo- 
cat, învăluit în smoală neagră, urât mirositoare. 

Jean îl trase înapoi în alee și îl sprijini de un pere- 
te de cărămidă. Imediat după colț, vocile răgușite ale 
celor de față își strigau susținerea față de noul membru 
al Parlamentului, dar pe alee era liniște și erau singuri. 
Energia întunecată începu să se risipească, lăsându-l slă- 
bit şi tremurând. 

- Faci ceva? reuși el să spună. 

-Te apăr. Protecţia şi ridicarea scuturilor sunt lu- 
crurile la care mă pricep cel mai bine. Asta ne-a salvat 
după Culloden. 

Jean își lipi palma în mijlocul pieptului lui și începu 
să apese ferm. Întunecimea se retrase și mai mult. 

- Ai început să-ți foloseşti mult mai bine magia, reuși 
Nikolai să spună. 

Jean zâmbi ironic. 

- Dintotdeauna am fost folositoare în mijlocul dezastre- 
lor, iar tu, stăpâne Gregorio, ești un dezastru în momen- 
tul de faţă. Ţi-ai revenit suficient încât să poţi merge? 

Nikolai îşi adună puterile și încercă să se îndepărteze 
de peretele de care se sprijinea. Inima lui bătea ca o tobă și 
aproape căzu din nou. Jean îl împinse înapoi până se spri- 
jini cu spatele de perete. Nikolai respiră lung, tremurat. 

- Din câte se pare, nu. 

- Orice te-ar fi lovit, ţi-a secătuit aproape toată energia 
şi vei avea nevoie de timp ca să ţi-o refaci. Mă întreb... 

Brațele ei îi înconjurară pieptul şi își ridică fața să- 
rutându-l cu nesaț Trecuseră... treizeci de ani? De când 
se sărutaseră astfel? Iar el se năpusti cu capul înainte în 
pasiunea pe care şi-o ţinuseră în frâu cu atâta grijă până 
atunci. Trupul ei subţire era lipit cu totul de al lui, şi 
Nikolai simți cu toată ființa feminitatea bogată care se 
ascundea sub hainele ei. 

- Jean... îngăimă el, coborându-și mâinile pe spate- 
le ei și prinzându-i în palme posteriorul perfect curbat. 
De ce am aşteptat până acum? 

Imbujorată și râzând, Jean se trase din braţele lui. 

- Putem discuta asta mai târziu. Dacă ţi-ai revenit, hai 
să ne întoarcem la han. 

Nikolai își recăpătase forțele aproape pe de-a-ntre- 
gul, din câte îşi dădu seama. Se simţea obosit, de parcă 
s-ar fi trezit după o lungă febră, dar cel puţin era din 
nou întreg. 

- Vreau să mă uit la Trent şi Kondo înainte să plecăm. 

- Nu e o idee înţeleaptă, spuse ea cu fermitate. 

Nikolai o lăsă să-l ia de braţ și să-l conducă departe 
de piaţă. 

-Ce s-a întâmplat acolo? N-am simţit niciodată aşa 
ceva, nici chiar în timpul iniţierii. 

- Am o teorie. Pe care o putem discuta, de asemenea, 
mai târziu. Jean îi trimise valuri de putere tăcută prin 
mâna care o atingea pe a lui. Liverpool devine foarte, 
foarte interesant. 

Din fericire, nu aveau de mers mai mult de un ki- 
lometru jumate până la han. Jean făcu rapid rost de o 
sticlă de brandy, achiziționată de la proprietar, în drum 
spre camerele lor de la etaj. După ce ajunseră în sigu- 
ranță în spatele unei uși încuiate, îi oferi lui Nikolai un 
pahar de brandy fără gheaţă și își turnă și ei o porţie 
diluată cu apă. 

Șocul băuturii tari îi înlătură și ultimele rămășițe de 
confuzie din minte, așa că bărbatul întrebă: 

- Deci, ce teorie ai despre ce s-a întâmplat? 

Jean se ghemui într-un scaun în faţa lui, jucându-se 
neliniștită cu paharul. 

- Mai ţii minte că Lord Falconer ne-a spus cum cre- 
dinţele înfocate pot crea un spirit care reflectă esenţa 
acelor sentimente? Așteptă ca Nikolai să încuviinţeze. 
Energia celor care sunt pentru păstrarea sclaviei atârnă 
deasupra orașului Liverpool ca un nor otrăvit. Tu o simţi 
mult mai puternic, poate fiindcă ai fost şi tu sclav. 
Și eu o simt, dar nu la fel de intens ca tine. 

Nikolai atinse precaut energia care umplea până la 
refuz camera lor. 

- Asta explică de ce am acest sentiment negativ pro- 
fund, dar cum rămâne cu adunarea lui Trent? 

- Kondo e un vrăjitor al întunericului și cred că el 
amplifică întunecimea din oraș. S-a folosit de asta îm- 
potriva ta, deși nu ştiu dacă a făcut-o cu bună știință. 
E posibil să se fi împotrivit instinctiv cercetărilor tale. 
Din moment ce amândoi sunteţi vrăjitori africani, 
lucru rar prin părţile astea, se poate să fiți vulnerabili 
unul în faţa celuilalt. 

-Ce gând fermecător, se încruntă Nikolai. Adia şi 
prietenii ei au creat vrăjile din mărgele pentru a găsi 
persoanele care vor proteja mișcarea aboliționistă. Mi-a 
spus că, la început, mişcarea era atât de fragilă, încât 
moartea unui singur om putea duce la dezastru. Acum, 
că l-am întâlnit pe Thomas Clarkson, înțeleg cât de im- 
portant este el pentru misiunea noastră, şi fără îndoială 
că vom întâlni și alte persoane la fel de importante. Dar 
simt că energia malefică din oraș e înfometată ca un ani- 
mal de pradă. Și mă întreb dacă o parte din misiunea 
noastră nu e cumva şi să înfrângem spiritul susținător al 
sclaviei din oraș. Oare e posibil? 

- Presupunerile tale sunt la fel de bune ca și ale mele, 
spuse Jean, sorbind absentă o gură de brandy. Mă în- 
treb dacă spiritul malefic al sclaviei i-a posedat pe ma- 
rinari, îndemnându-l să-l ucidă pe domnul Clarkson. 
Altfel, poate ar fi trecut pur şi simplu pe lângă el. Ar fi 
avut mai mult sens să-l ignore în mijlocul furtunii decât 
să încerce să-l ucidă. Dar circumstanțele erau perfecte 

pentru o crimă. Poate că demonul sclaviei a fost atras de 
furia şi resentimentele lor și el a provocat atacul. 

-Lord Falconer a spus că astfel de spirite tind să-i 
atace pe cei care se opun lucrurilor pe care spiritele le 
susțin. A spus, de asemenea, că lupta împotriva sclaviei 
se va desfăşura pe mai multe niveluri. Nikolai se întinse 
după sticla de brandy și își mai turnă puţin. Nu putem 
face nimic în legătură cu politicienii, şi nici nu pu- 
tem îndrepta opinia publică împotriva sclaviei, aşa că 
este posibil ca sarcina noastră să fie de fapt să învin- 
gem spiritul susținător al sclaviei. Nikolai închise ochii, 
simțind energia malefică măcinându-i sufletul. Nu știu 
dacă sunt suficient de puternic. 

Jean se aplecă înainte și îi acoperi mâna cu a ei. 

- Am fost trimiși împreună aici fiindcă avem abilităţi 
complementare. Tu poţi simţi magia africană, inclusiv 
acest spirit malefic, ceea ce înseamnă, de asemenea, că 
ai un dar aparte de a te lupta cu el. 

Nikolai deschise ochii, întrebându-se cum de o crezu- 
se vreodată fragilă. 

- Şi care e rolul tău în misiunea noastră? 

- Eu sunt expertă în tot ceea ce e legat de Anglia şi 
de felul în care merg lucrurile aici, spuse ea prompt. În 
plus, e treaba mea să-ţi reîntregesc forțele, din moment 
ce rolul tău în realizarea misiunii noastre este mai mare 
decât al meu. 

- De-asta m-ai sărutat? Ca să-mi reîntregești forțele? 

- Bineînţeles, spuse ea pe un ton afectat. Pentru ce 
altceva să fi făcut asta? 

Nikolai râse și se înveseli puţin. 

- După ce vedem mai mult din Liverpool, mi-ar plă- 
cea să vizităm Manchester şi să vedem dacă energia de 
acolo diferă cu ceva. 

-E o idee bună. Cu cât știm mai multe, cu atât 
mai bine. 

Dar, cu cât aflau mai multe, cu atât sarcina li se părea 
mai dificilă. Era uşor să te lupţi cu marinari beţi, dar 
cum te puteai lupta cu demonii lăcomiei și ai violenţei? 

- Ne trebuie un nume pentru acest spirit care susține 
sclavia, spuse gânditor Nikolai. 

- Nu putem să-i spunem pur și simplu Demonul 
Sclaviei? 

- Foarte bine, atunci va fi Demonul Sclaviei. Demo- 
nul, pe scurt. 

- De-acum înainte vom lupta pentru siguranța mem- 
brilor importanţi ai mișcării aboliționiste și împotriva 
faptelor reprobabile ale Demonului. Jean oftă. E mai 
ușor să lupţi împotriva marinarilor beți decât împotriva 
spiritelor rele. 

Nikolai o prinse de mână și o sărută. 

- Şi poate, într-o bună zi, vom avea timp și pentru noi 
doi. Mulţumesc că m-ai salvat astăzi, Jean. 

Jean se înroși şi își strânse mâna într-a lui. 

- Oricând, căpitane. Oricând. 


Manchester era, într-adevăr, foarte diferit de Liver- 
pool. Era un oraș plin de speranţă, idei noi şi oameni 
harnici care se aşteptau să se îmbogăţească prin proprii- 
le eforturi. Deși nu se simţea nici un curent aboliţionist 
puternic, Nikolai şi Jean căzură de acord că Manchester 
era un teren fertil pentru aboliţioniști. 

După ce explorară oraşul, Jean sugeră: 

-E timpul să activăm următoarea vrajă. Vrei să ve- 
dem dacă o putem face pe cont propriu? Energia din 
jur este puternică și pozitivă. Este posibil să ne ajute 
să înaintăm în timp fără să mai fie nevoie să mergem 
în Londra şi să-i găsim pe Kofi şi pe fiica sa. 

Nikolai încuviință. 

- Hai să ne strângem lucrurile şi să găsim un loc 
liniştit unde să încercăm. 

ÎL găsiră în afara orașului, într-o văiugă care se deschi- 
dea dintr-un drum îngust. 

- De ce aici? întrebă Nikolai. 

- Am găsit o linie magică principală, o linie energe- 
tică, în pământ, spuse ea când ajunseră într-o poiană 
ferită. O simţi? 

Nikolai se concentră. 

- Da, dar foarte slab. Mă întreb dacă Protectorii sunt 
mai sensibili la energie. 

Jean își trecu palma pe deasupra pământului la un 
metru, simțind o vibrație puternică de la linia magică. 

- Poate. Chiar ar trebui să ne luăm notițe despre di 
ferenţele pe care le-am găsit între magia Protectorilor 
şi cea africană. Cumnata mea, Gwynne, studiază ma- 
gia Protectorilor şi i-ar plăcea mult să ştie. Jean se opri, 
copleşită de sentimentul că pierduse ceva. Adică, ar fi 
interesată dacă mai e încă în viaţă, şi dacă putem lua 
legătura cu ea ca să-i spunem ce am aflat. 

- Hai să ne notăm oricum descoperirile, spuse Niko- 
lai, ridicându-și sacul de călătorie pe umăr. Nu avem de 
unde şti dacă cumnata ta mai e în viaţă, dar putem lăsa 
informaţiile la conacul Falconer și sigur vor ajunge în 
mâinile potrivite. 

Cuvintele lui o liniştiră. Nimeni nu trăia veșnic, dar 
Protectorii existau din vremuri imemoriale și, chiar 
dacă informaţiile lor nu ajungeau la Gwynne, în fie- 
care generație erau cărturari care studiau magia Pro- 
tectorilor. Cunoștinţele dăinuiau, spre deosebire de 
oamenii fragili. 

- Eşti gata? 

Jean își aşeză următoarea mărgea fermecată în mijlo- 
cul palmei și îl luă de mână pe Nikolai. Rostiră pe rând 
cuvintele ritualului, și Jean simţi cum energia se ridică 
în jurul lor. Puterea lor, energia naturală, energia poziti- 
vă a oraşului din apropiere. Vârtejul se formă și începu 
să se învârtă, dar nu era suficient de puternic. 

- Suntem atât de aproape! exclamă Jean. Mai avem 
nevoie doar de un strop de energie și vom putea in- 
voca vraja! 

Chipul negricios al lui Nikolai era încordat de efort. 
Apoi, dintr-odată, izbucni în râs. Ţinându-i încă mâini- 
le într-ale lui, spuse: 

- Avem o altă metodă de a obţine energie. 

Se aplecă şi o sărută. Energia sexuală explodă între ei, 
iar Jean scoase un geamăt, ameţită, încântată, învârtin- 
du-se prin timp şi spațiu... 


Aterizară în curtea unei biserici, atât de strâns îmbră- 
țişaţi încât Jean nici măcar nu-și dădu seama că făcuseră 

călătoria în timp până când Nikolai nu-i dădu drumul, 
incet. Buzele lui se arcuiră într-un zâmbet satisfăcut. 

- Am găsit secretul. Acum ne vom putea folosi de 
energia noastră ca să călătorim în timp fără ajutor. 

Fiecare părticică a trupului ei pulsa datorită celei mai 
intime și mai primitive dintre energii. 

- Drumul a fost mai lin și mai plăcut decât în dățile 
trecute. Cel puţin pentru mine, spuse ea, încercând să 
pară calmă, deşi ardea de pasiune. 

-Şi pentru mine a fost mai bine, murmură el, iar 
ochii lui erau întunecaţi de dorinţă. Cred că se apropie 
momentul uniunii noastre. 

Își îndreptă atenţia spre curtea bisericii. larba creştea 
nestingherită în jurul pietrelor de mormânt și, într-un 
colț, se ridica un alun. Biserica era cocoțată pe un deal 
şi de aici se vedeau străzi şi clădiri care se întindeau 
până în depărtare. 0 

- Unde suntem acum’? În Londra? 

Jean cercetă orizontul. 

-Cred că da. Mă întreb în ce perioadă... 

Nikolai închise ochii. 

- N-am înaintat prea mult în viitor, sau cel puţin nu 
cred, deși nu sunt sigur de ce. Probabil că am început 
să-mi dau seama de perioada în care suntem la fel cum 
pot intui şi locul. Intinse brațul spre ea. Hai să găsim 
un han. 

Jean îl luă de braţ și ieşiră împreună din curtea bi- 
sericii, trecând prin poarta pe care erau aduși morții. 
Ajunseră într-o stradă aglomerată şi nu dură mult până 
să găsească un han respectabil. Cei câţiva oameni pe 
care îi zăriră pe stradă purtau haine identice cu ce văzu- 
seră data trecută. 

La han nu era decât o singură cameră liberă. Jean îl 
privi neliniștită pe Nikolai, dar încuviință cu un gest 
din cap. Orice urma să se întâmple între ei s-ar fi întâm- 
plat chiar dacă aveau camere separate. 

Proprietarul hanului avea un ziar care fusese lăsat pe 
tejghea, așa că Jean îl luă cu ea. Imediat ce rămaseră 
singuri, se uită pe prima pagină. 


292 Mary Jo Putney 


-Suntem în aprilie 1788, deci nu am avansat decât 
cu șase luni. Şi am ajuns în punctul din care Adia nu 
mai ştie nimic. 

Jean se trânti într-un scaun și începu să răsfoiască grå- 
bită paginile, ridicându-și din când în când privirea ca 
să-l admire pe Nikolai, care se plimba prin cameră, obiş- 
nuindu-se cu încăperea. Se mișca la fel de grațios ca o 
creatură sălbatică, iar Jean nu se mai sătura privindu-l. 

Nikolai îi surprinse privirea, așa că ea îi spuse: 

- Sunt mai multe articole despre sclavie și mișcarea 
aboliționistă. Aici scrie că o doamnă a susținut un dis 
curs foarte convingător în cadrul unei dezbateri despre 
imoralitatea sclaviei. Bineînţeles, nu este dat nici un 
nume, dar redactorul e de părere că e posibil să fie pen- 
tru prima oară când o femeie vorbește în cadrul unei 
dezbateri. Ştii ce sunt acestea? 

Nikolai își atârnă săculeţul de unul dintre stâlpii pa- 
tului, apoi își atârnă pălăria deasupra. 

- Nu neapărat, deși ai mai adus vorba despre ele la 
un moment dat. 

- Sunt lecturi şi discuţii publice pe marginea unor 
subiecte care sunt deja de interes general, astfel încât 
organizatorii pot obține un profit de pe urma lor. Cos- 
tă doar șase penny să intri, și reprezentanţi ai tuturor 
claselor societăţii iau parte la discuții, explică ea. Acum 
douăzeci de ani n-am văzut nimic despre dezbateri or- 
ganizate împotriva sclaviei. Acum, jumătate din dezba- 
terile menţionate aici sunt despre sclavie și abolirea ei. 
În cadrul celei menţionate în ziar s-a și votat. Aproape 
toată lumea a fost împotriva sclaviei. Opinia publică s-a 
trezit și este de partea noastră. 

- Interesant, într-adevăr, încuviință Nikolai. Pe vre- 
mea noastră, prea puţini se gândeau la abolirea sclaviei 
fiindcă se presupunea că așa ceva era imposibil. Părerile 
s-au schimbat radical între timp. 

Înainte să poată continua, cineva bătu la ușă. Nikolai 
deschise. Era una dintre cameristele de la hotel. 

- Tocmai am primit un bilet pentru dumneavoastră 
şi soția dumneavoastră, domnule, spuse ea. 

Îi întinse mesajul, făcu o plecăciune și plecă. Nikolai 
rupse pecetea şi citi, ridicând din sprâncene. 

- Am fost invitaţi la o recepţie în casa lui William 
Wilberforce, membru al Parlamentului. Se organizează 
în onoarea celor care sprijină abolirea sclaviei. 

Jean rămase cu gura căscată. 

- De unde au știut strămoşii de asta? Cum au reușit 
să obțină o invitaţie și să știe unde să o trimită? Nici 
măcar noi nu ştiam că vom fi aici până acum o jumătate 
de oră! Cum de ne-au trimis o invitaţie? 

- E mai bine să nu te gândești la asta, fiindcă iarăşi 
o să ai dureri de cap, o sfătui el. Eu aşa fac. Dar, dacă 
m-ai pune să ghicesc, aș spune că strămoșii țes o mare 
urzeală în jurul mișcării aboliționiste. Ițele se întrepă- 
trund, aşa că toate evenimentele sunt legate. E limpe- 
de că Wilberforce este o forță care luptă în numele 
abolirii sclaviei, la fel ca și noi. Imediat ce am ajuns 
aici, am devenit o parte din urzeală. Asta ne-a legat 
iarăşi de mișcarea aboliţionistă. 

- Nu sunt sigură dacă înţeleg prea bine sensul vorbe- 
lor tale, dar sună bine, spuse Jean, dând pagina. Când 
e recepţia? 

Nikolai privi din nou invitaţia. 

- În seara asta. 

- Dumnezeule! strigă Jean, ridicându-se îngrozită în 
picioare. Trebuie să găsim haine potrivite! 

Nikolai se încruntă. 

- Este posibil? Nici n-avem timp să găsim un croitor 
cum se cuvine. 

- Orice e posibil în Londra. Sunt sigură că pro- 
prietăreasa de aici mă poate trimite la un magazin cu 
haine purtate de bună calitate, care pot fi ajustate 
în câteva ore. 

Şi chiar așa se şi întâmplă. Cei doi își petrecură res- 
tul dimineţii căutând magazinele recomandate de pro- 
prietăreasă, alegându-și haine potrivite ocaziei, și care 
li se potriveau în mod rezonabil, apoi așteptând mi- 
cile ajustări inevitabile. Jean află că hainele erau mai 
strâmte atât pentru bărbați, cât și pentru femei decât 

în perioada ei. Asta, dacă anii 1750 puteau fi conside- 
rați încă „perioada ei“. 

Jean găsi o rochie frumoasă, din bumbac fin, cu 
dungi înguste în alb şi două nuanţe de verde. Veșmin- 
tele i se potriveau fără să atragă atenţia. Își cumpără, de 
asemenea, şi pudră pentru păr. Deşi detesta să-și pudre- 
ze părul, trebuia să-şi acopere șuvițele roșcate, fiindcă 
ele erau caracteristica ei cea mai evidentă. 

Nikolai era imposibil de deghizat. Femeile aveau să-l 
observe imediat în fracul lui bleumarin minunat, iar 
bărbaţii aveau să reacționeze oricum la aura lui de pu- 
tere masculină. 

- Arăţi splendid, spuse ea. Sper că nu te va provoca 
nimeni la duel. 

Nikolai o privi surprins. 

- De ce ar face cineva asta? 

- Soţilor nu le va plăcea să-și vadă soțiile strângân- 
du-se în jurul tău, explică Jean. 

- Mă îndoiesc, râse Nikolai. Dar mă întreb de ce 
strămoșii vor să luăm parte la acest eveniment. Poate 
Clarkson va fi acolo şi vor fi probleme. 

Jean își flutură evantaiul din mătase chinezească pe 
care îl cumpărase ca să-l folosească împreună cu rochia, 
fericită că nu-și pierduse îndemânarea. 

- Mai degrabă cred că e în provincie, stârnind intere- 
sul pentru mișcarea aboliţionistă şi devenind din ce în 
ce mai puternic. 

Nikolai îi oferi braţul și amândoi porniră spre trăsura 
ușoară pe care o închiriaseră. Recepţia urma să se țină 
la conacul lui Wilberforce din Clapham, un sat la vreo 
cinci kilometri spre sud de Londra, așa că păruse o idee 
bună să-și facă rost de propriul mijloc de transport. 

Când sosiră, descoperiră o mulțime de trăsuri şi o 
mulțime de oameni radiind energie. În timp ce se în- 
dreptau spre conacul spațios, Nikolai şopti: 

- Zona asta este plină de lumină și energie pozitivă. 

- Am citit în ziar că aici locuiesc mai mulţi evanghe- 
lişti. Cu toţii se străduiesc să facă societatea mai bună. 
Jean îşi aminti de notițele Adiei, care cuprindeau două 
pagini de informaţii despre Wilberforce. Domnul 

Wilberforce locuieşte cu un văr, Henry Thornton, care 
este, de asemenea, un reformator evanghelist foarte ac- 
tiv. Sunt sigură că atâţia oameni buni în același loc pot 
alunga întunericul Demonului. 

Ochii lui Nikolai îşi pierdură concentrarea în timp 
ce studia energiile din jurul lor. 

-Simt că întunericul pândeşte chiar la marginea zo- 
nei de lumină. Ca un lup care dă târcoale focului, spe- 
rând că o persoană slabă sau fără minte se va apropia 
destul de mult încât să-i cadă pradă. 

- Ce gând fermecător! Jean îl strânse mai tare de braţ 
în timp ce urcau scările de la intrare. Hai să sperăm că 
lupii se vor ţine la distanţă în seara asta. 

- Poate tu îţi doreşti asta, spuse el cu o privire aprigă. 
Eu prefer să sper că vom avea parte de aventură și vom 
progresa în misiunea noastră. 

Jean şi Nikolai intrară în conac şi ajunseră într-un şir 
scurt de oaspeți. În față era un bărbat scund și palid, 
abia puţin mai înalt decât Jean. Nici chiar mustăţile nu-l 
puteau face să arate obișnuit. 

Spre surprinderea ei, tânărul zâmbi şi spuse: 

- Mă numesc William Wilberforce. Îmi face plăcere 
să-i primesc pe cei mai înfocaţi susținători ai mişcării 
noastre în casa mea. 

Nikolai o prezentă pe Jean, apoi se prezentă el însuşi, 
apoi discutară puţin cu gazda lor. Deşi Wilberforce nu 
arăta impresionant, avea o voce remarcabilă şi un far- 
mec cald care îl făcea să pară mai înalt cu cincisprezece 
centimetri când vorbea. 

În timp ce Nikolai își continuă discuţia cu gazda, Jean 
trecu mai departe, salutându-l pe Henry Thornton, vărul 
lui Wilberforce, de asemenea gazdă. Cunoscu apoi alți 
câţiva aboliţioniști, după care auzi o voce cunoscută: 

- Doamna Gregory, dacă-mi amintesc bine... 

Jean întâlni privirea amuzată a lui Lord Falconer. 
Probabil că trecuse de şaptezeci de ani, ghici ea. Era mai 
slab şi părul îi încărunţise cu totul, deși încă părea ca- 
pabil să învingă un om care avea jumătate din vârsta 
sa. Era straniu să-l vadă aici şi să-și dea seama că omul 
care îi fusese ca un frate ar fi putut să-i fie acum bunic. 
Dar era încă prietenul ei și, din fericire, era sănătos şi 
în putere. 

Jean îi luă mâna într-a ei. 

- Lord Falconer, nu mă aşteptam să te văd aici. 

Deși cuvintele ei erau simple, nu-și putu ascunde plă- 
cerea din voce. 

- Am ajuns să fiu considerat liderul mişcării aboliţio- 
niste din Camera Lorzilor, explică Simon. În unele zile 
am impresia că am mai rămas doar eu. Colegii mei lorzi 
nu cred că toţi oamenii sunt egali şi că, prin urmare, ar 
trebui să fie liberi. Uneori însă reacționează dacă li se 
imploră mila. 

Jean ar fi vrut să-l întrebe de Meg, dar nu îndrăzni. 
Dacă murise? Probabil că-i citise gândul pe chip, căci 
Simon adăugă: 

- Lady Falconer e undeva prin mulţime. Sunt sigur 
că va fi încântată să te vadă. 

Jean zâmbi recunoscătoare şi trecu mai departe în 
timp ce Simon şi Nikolai își strânseră mâinile. Majo- 
ritatea oaspeţilor se adunaseră în biblioteca uriașă, cu 
tavanul înalt, sorbind vin și discutând plini de entuzi- 
asm. Deși nu-l descoperi pe Thomas Clarkson - până și 
într-o asemenea mulțime, silueta lui înaltă ar fi ieșit în 
evidenţă -, nu dură mult până când o întâlni pe Meg. 

Asemenea soţului ei, Lady Falconer își arăta vârsta 
prin părul alb ca zăpada, și părea mult mai fragilă, deși 
îmbrăţișarea ei era puternică. 

- Jean! Meg se trase înapoi şi îşi privi prietena, apoi 
își cobori vocea. Oare am fost și eu vreodată așa de tâ- 
nără ca tine? 

- Mai tânără. Am crezut că aveai cincisprezece ani 
când te-am cunoscut. 

Jean își cercetă vechea prietenă, care era îmbrăcată 
elegant și avea o aură plină de demnitate. Deși îşi arăta 

vârsta, nu era cu nimic mai puțin frumoasă decât în 
tinereţe. li amintea lui Jean de Lady Bethany Fox, care 
fusese bătrână, înțeleaptă şi minunată atunci când Jean 
abia sosise în Londra. 

- Se pare că te-ai obişnuit cu ideea că eşti o contesă. 

- Am învăţat să fiu o contesă destul de bună în 
public. Orice e posibil alături de bărbatul potrivit. Pri- 
virea ei se abătu asupra soțului ei, care încă mai saluta 
oaspeţii. Că tot veni vorba, cum stau lucrurile cu acel 
gentleman care te însoțea? 

-Nu sunt sigură că e bărbatul potrivit, și probabil 
nici gentleman nu e, dar viaţa mea a devenit cu siguran- 
tă mult mai interesantă de când ne-am cunoscut! Jean 
privi spre celălalt capăt al sălii, unde Nikolai discuta cu 
un african bine îmbrăcat. Ştii cu cine vorbeşte Nikolai? 

- E vorba de Gustavus Vasa, un fost sclav american 
care a câștigat îndeajuns încât să-și răscumpere liberta- 
tea şi locuieşte în Anglia acum. Lucrările lui sunt celebre 
şi, de asemenea, ţine regulat discursuri despre abolirea 
sclaviei. Zâmbetul lui Meg deveni uşor cinic. Până şi cel 
mai pasional aboliționist îi sprijină de regulă pe negri 
de la distanță. Doar cei plini de farmec și elocință, ase- 
menea lui Vasa, sunt invitaţi în saloane. 

- E mai bine să li se facă bine de la distanţă decât de- 
loc, remarcă Jean. Dar Gustavus Vasa? N-a fost numele 
unui rege suedez? 

- Primul proprietar al domnului Vasa s-a gândit că 
e amuzant să-i dea un nume regal și măreț unui sclav, 
explică Meg. Acum, domnul Vasa scrie o carte despre 
viața lui ca sclav, iar Simon îl încurajează să o publice 
sub numele lui african. 

- Pare un om foarte interesant. Sperând că va avea o 
şansă să discute cu el, Jean privi în jur, cercetând mulți- 
mea. Cred că am mai văzut un african când am intrat. 

- Probabil vorbeşti de Quobna Cuguano, un alt scri- 
itor și orator african care este primit în toate saloanele 
respectabile. Meg oftă. Poate că într-o bună zi vom or- 
ganiza o recepţie cu albi, negri, piei-roșii şi chinezi, şi 
nimeni nu se va mai gândi la culoarea pielii, dar mai 
avem încă mult până atunci. 

Gândindu-se la Santola, Jean spuse: 

- Ştiu un loc unde oamenii de toate culorile locuiesc 
împreună, în armonie, deci este posibil. Dar nu se va 
întâmpla încă pentru multă vreme în Anglia. 

- Eu mă mulțumesc și cu sfârșitul negoțului cu sclavi. 
Libertatea vine mai întâi. Egalitatea va veni şi ea în 
cele din urmă. Meg privi dincolo de Jean. Trebuie să 
vorbesc cu cineva. Ne vom întâlni din nou înainte 
de sfârșitul recepției. 

Contesa se îndepărtă, lăsând-o pe Jean să privească în 
liniște mulţimea, folosindu-se şi de vederea ei magică. 
Unii oaspeţi erau îmbrăcaţi după ultima modă, aseme- 
nea lui Lord și Lady Falconer, în vreme ce alții erau 
evangheliști în haine sobre. Insă dorința lor de a pune 
capăt negoţului cu sclavi era autentică. Mulți oameni își 
dedicaseră timpul și banii acestei cauze. 

Insă Demonul era prin apropiere. Nikolai spusese că 
energia lui negativă se simțea la marginile acestui far de 
bunăvoință. Deși cei care susțineau sclavia acționau din 
motive egoiste, pasiunea lor era la fel de mare ca și aceea 
a aboliționiştilor. Chiar și aici, în salonul lui William 
Wilberforce, spiritul sclaviei era aproape. 

Neobișnuit de aproape. Jean privi în jur, șovăind, în- 
trebându-se dacă cei din Indiile de Vest trimiseseră un 
spion, iar energia pe care o simţea era a lui. 

Speculaţiile ei luară sfârșit când William Wilberforce 
se urcă pe un podium care fusese pregătit la doar câţiva 
pași de ea. Chiar şi cu acest plus de înălțime, Wilberfor- 
ce abia dacă ajungea la același nivel cu mulțimea, dar 
când începu să vorbească le captă imediat atenţia tutu- 
ror celor de față în încăperea spațioasă. 

- Dragi prieteni, mă bucur să vă primesc în casa mea 
pentru a sărbători împreună paşii însemnați pe care 
i-am făcut pe drumul spre abolirea sclaviei. 

Aplauzele izbucniră frenetic. Wilberforce aşteptă 
răbdător, cu un zâmbet discret pe chip. Jean îl văzu pe 
Nikolai îndreptându-se în liniște spre ea, prin mulțime. 
Era lângă ea când Wilberforce vorbi din nou: 

-M-am gândit că veți fi interesaţi să aflaţi strategia 
noastră pentru sesiunea parlamentară care este pe cale 

să înceapă. Vom ţine întruniri care vor dovedi fără nici 
o urmă de îndoială cât de îngrozitor este negoţul cu 
sclavi. Intenţionez să prezint aceste dovezi Camerelor 
reunite. Colegii mei pot alege să ignore ce se întâmplă, 
dar niciodată nu vor mai putea spune că n-au știut! 

Din nou izbucniră aplauze. Wilberforce continuă: 

- Am pregătit un proiect de lege care va scoate scla- 
via în afara legii. Din toate colțurile Angliei am strâns 
mii de semnături şi petiții ale oamenilor care se declară 
împotriva sclaviei. Niciodată, pe nici un alt subiect, nu 
am mai primit atâtea petiţii. Sprijinul nostru creşte cu 
fiecare zi care trece! 

Iarăşi aplauze. Wilberforce ştia cum să entuziasmeze 
o mulțime. Acoperit de zgomotul din jur, Nikolai şopti 
spre Jean: 

- Falconer spune că este posibil ca legea să treacă de 
Camera Comunelor, dar nu va fi adoptată niciodată 
de Camera Lorzilor. Prea mulţi lorzi şi-au făcut averi- 
le din sclavie şi prea puţini sunt în stare să simtă vreo 
urmă de milă pentru cei mai puţin norocoşi decât ei. 

Jean încuviință cu amărăciune, ştiind că era adevărat. 

- Cel puţin Wilberforce va introduce o legislaţie abo- 
liţionistă în Parlament. E un pas uriaş înainte. Probabil 
va trebui să încerce de mai multe ori înainte să aibă vreo 
şansă de a reuși. 

Wilberforce își continuă discursul, vorbind în deta- 
liu despre planuri și despre sprijin. Vocea lui era la fel 
de fascinantă ca întotdeauna, dar Jean văzu că asuda și 
se ţinea strâns de marginea podiumului. 

-Cred că i s-a făcut rău, şopti ea. 

- E înconjurat de energie negativă, răspunse încet 
Nikolai. O vezi? 

Jean își ascuţi văzul şi fu surprinsă să zărească întune- 
cimea care se strânsese în jurul parlamentarului. Cerce- 
tând-o, îşi dădu seama că era cea a spiritului demonic. 

- Cum poate penetra prin toată energia pozitivă din 
jurul lui? 

Nikolai îşi miji ochii. 

- Pare să vină din celălalt capăt al camerei - vezi acea 
urmă subţire de energie întunecată? 

Jean îi urmări direcţia privirii. Avu nevoie de o 
clipă ca să găsească urma fumurie de putere care pornea 
de la Wilberforce și se încheia undeva în celălalt capăt 
al sălii. 

- O văd. 

- Mă duc să găsesc sursa, spuse Nikolai pe un ton de 
rău augur. 

Apoi se îndepărtă discret. Jean se întoarse spre poli- 
tician. In loc să-și atace adversarii, Wilberforce își folo- 
sea vocea captivantă pentru a descrie scopuri şi visuri. 
li inspira pe ceilalți să trăiască în concordanţă cu cele 
mai înalte idealuri, în loc să instige la ură şi furie. 

Dar vocea lui începea să șovăie. În mijlocul unei noi 
propoziții, Wilberforce spuse şovăind: 

- Îmi... îmi cer scuze, prieteni, nu mă simt... bine. 

Apoi încercă să coboare de pe podium. Mâini binevo- 
itoare se întinseră spre el din toate părțile, dar, înainte 
ca Wilberforce să se poată sprijini de vreuna, scoase un 
țipăt înecat și se prăbuşi la podea. Intunecimea care îl 
înconjura era atât de deasă, că abia dacă i se mai vedeau 
formele trupului. 

Instinctiv, Jean alergă spre el, strecurându-se printre 
oamenii mai înalți. Văzu că și Simon făcea același lucru, 
dar el venea dinspre intrarea în bibliotecă și era prea 
masiv ca să se poată mişca cu aceeași ușurință. 

Jean se folosi de magie ca să ajungă în cercul din ju- 
rul parlamentarului, care era întins pe pământ și părea 
să-şi dea ultima suflare. Prietenii lui erau înfricoşaţi şi 
îngrijoraţi. Nici unul dintre ei nu știa ce să facă. Jean își 
proiectă o aură de competenţă și se așeză în genunchi 
lângă Wilberforce. 

li desfăcu eșarfa, apoi își aşeză o mână pe gâtul lui. 
Nu mai avea puls. Inima lui se oprise. Acuitatea simţu- 
rilor ei își atinse potenţialul maxim și își dădu seama că 
spiritul lui începea să se despartă de trup. 

Deşi nu era o vindecătoare la fel de bună ca mama 
ei, toate exercițiile pe care le făcuse ca să-și întărească 
puterile îi veniră în ajutor. Se întinse spre lumina care 
împânzea casa și se concentră, trimițând-o în trupul ne- 
mişcat al lui Wilberforce, înconjurându-i inima cu viață 

şi vitalitate. „Doamne, te rog...“ Timpul părea să se fi 
oprit. Jean era doar intermediarul unei puteri suprana- 
turale şi nimic mai mult, iar bărbatul pe care îl îngrijea 
era un reprezentant crucial al celei mai importante cau- 
ze din istoria omenirii. 7 

Simţi bătaia inimii, apoi încă una. Incă îl mai putea 
salva. „Rămâi, te rog“, îl imploră ea în tăcere în timp ce 
continua să-i trimită energie vindecătoare. „Este nevoie 
de tine.“ 

Inima lui bătea slab când Simon îngenunche de cea- 
lalră parte a lui Wilberforce. Simon era un vindecător 
talentat, la fel de puternic cum fusese și mama lui Jean. 
Imediat ce își așeză palma pe pieptul bărbatului căzut, 
Jean simți un vârtej de putere. După câteva momente 
lungi, Jean observă o schimbare de energie şi ştiu că su- 
fletul lui Wilberforce se reașezase în trupul lui. Bărbatul 
deschise ochii. Avea o privire confuză. 

- Îmi pare atât de rău că v-am făcut probleme... mur- 
mură el. 

Vărul lui, Henry Thornton, se grăbi să ajungă lângă 
el. Avea chipul palid. 

-A...? 


-Mă simt destul de bine, spuse Wilberforce, încer- 
când să se ridice, apoi căzu înapoi pe covor, tremurând. 
Cred că... Cred că trebuie să mă odihnesc. 

Câţiva dintre evangheliști înaintară şi îl ridicară 
cu grijă pe Wilberforce, în timp ce Thornton urcă pe 
podium. 

- Domnul Wilberforce nu se simte bine, dar nu este 
nimic grav. Voi aborda rapid restul subiectelor pe care 
dorea să vi le împărtășească. 

Acum că mulțimea își îndreptase atenţia asupra lui 
Thornton, Jean se ridică și spuse încet: 

- Slavă Domnului că erai și tu aici, Simon. 

- Genunchii mei protestează la un asemenea trata- 
ment, spuse el, ridicându-se cu o grimasă. Dacă n-ai fi 
fost suficient de aproape încât să-l îndepărtezi pe Wil- 
berforce de la marginea prăpastiei, n-aş fi ajuns la timp. 
Încă e foarte bolnav. Toate organele din trupul lui sunt 


302 Mary Jo Putney 


slăbite. Nu cred că își va putea introduce proiectul de 
lege în Parlament sesiunea asta. 

Jean oftă. 

- Mă temeam de asta. Crezi că e o coincidență? Era 
înconjurat de o energie extrem de întunecată când 
s-a prăbuşit. 

Nikolai apăru lângă ea. Chipul lui era schimonosit 
de o furie abia stăpânită. 

- N-a fost nici o coincidență. Haideţi. Trebuie să vă 
vorbesc amândurora. 

Simon încuviinţă. Aşteptă câteva clipe înainte să-i ur- 
meze pe Jean și Nikolai. leșiră din bibliotecă şi găsiră o 
cameră micuță. După ce intrară şi închiseră bine ușa, 
Nikolai spuse: 

- Magul african al căpitanului James Trent, Kondo, 
a fost aici. El e cel care aproape că l-a ucis pe Wilber- 
force folosindu-se de energia Demonului. Am încercat 
să-l prind, dar a reuşit să scape. 

- Demonul? întrebă Simon. 

- Aşa numim spiritul generat de forțele care sprijină 
sclavia, explică Jean. Este o energie foarte puternică şi 
foarte distructivă. Credem că, în Liverpool, i-a provocat 
pe câţiva marinari de pe navele de sclavi să încerce asasi- 
narea lui Thomas Clarkson. 

- Dumnezeule, cineva a încercat să-l ucidă pe 
Clarkson? Ar fi fost un dezastru la fel de mare ca moar- 
tea lui Wilberforce, spuse Simon cu o mină tulburată. 
Ştiu de Trent, desigur. E unul dintre cei mai cunoscuţi 
susţinători ai sclaviei din Anglia, iar acum că e mem- 
bru al Parlamentului are la dispoziţie şi o platformă pu- 
ternică. Spuneţi că are un vrăjitor african care lucrează 
pentru el? 

Nikolai încuviință. 

- Nu ştiu dacă Kondo e sclav sau servitor. Servitor, 
cred, din moment ce un vrăjitor nu s-ar lăsa niciodată 
târât în sclavie. Lucrează pentru Trent de aproape trei- 
zeci de ani, din câte spune Adia Adams. 

- Şi, din câte se pare, poate controla și poate folo- 
si spiritul Demonului, spuse contele. Aveţi dreptate, 
aboliţioniştii vor avea nevoie de o protecţie mai bună. 

Nu doar fizică, ci și vrăjitori care să poată îndepărta spi- 
ritele demonice. 

- Poate că preoții africani vor veni în ajutor, sugeră 
Nikolai. Din câte am învățat, magia africană are o legă- 
tură specială cu astfel de spirite. 

- Preoţii africani pot crea un scut, iar Protectorii îl 
pot întreţine. Am o idee despre cum am putea face 
asta, spuse încet Jean. Dar va fi nevoie de ani întregi 
de lucru. 

- Protecţia este esenţială pentru a avea o şansă cât de 
mică de succes, spuse Nikolai. Şi cred că este de datoria 
noastră să oferim acest scut. Energia Demonului este 
atât de intensă fiindcă se trage din cele mai josnice și 
mai egoiste instincte ale omenirii. Lăcomia, furia şi ura 
au mai multă putere brută decât bunătatea, compasiu- 
nea și logica. Trebuie să contracarăm energiile Demo- 
nului pentru a permite calităților să se dezvolte. 

Simon încuviinţă. 

- Trebuie să aranjăm o întâlnire între preoții africani 
şi Protectorii dispuși să susțină un astfel de scut. Jean 
este foarte pricepută la vrăjile de protecţie, dar va fi ne- 
voie de noi toți pentru a hotărî cum va fi creat și între- 
ţinut acest scut. Mi-ar plăcea să-mi aduc fiul şi fiica, iar 
Meg va vrea și ea să participe. 

-Vom discuta cu preoţii și vom găsi o dată şi un 
loc care să fie convenabile pentru toată lumea, spuse 
Nikolai, privind spre Jean. Pari epuizată. Cred că este 
timpul să plecăm. 

Cuvintele lui o făcură să-şi dea seama cât de sfârşită 
se simţea. 

- Niciodată n-am mai luat parte la un ritual de vin- 
decare atât de intens. Mă bucur că am avut suficientă 
putere cât să pot ajuta. 

Simon o privi gânditor. 

- Forţa ta este mai mare decât mi-am dat seama. 

- Adia mi-a spus că sunt puternică, dar căile prin care 
îmi pot folosi puterea sunt încâlcite cumva. Am făcut 
exerciţii de vizualizare ca să încerc să le îndrept, spuse 
Jean, zâmbind amar. De asemenea, mă descurc cel mai 

bine atunci când e neapărată nevoie, şi am avut parte de 
destule urgenţe în ultimul timp. 

Privirea lui deveni intensă. 

- Cred că te-ai vindecat. 

Jean își aminti de anii de frustrări legate de puterile ei 
magice și înţelese cât de mult își dezvoltase abilităţile de 
când porniseră în călătoria lor. Nici nu-și dăduse seama 
cât de mult progresase. 

- Este bine să descoperi că urgenţele au și o parte 
bună! 

Nikolai își petrecu braţul în jurul ei, iar atingerea lui 
era binevenită. 

- Vom pleca acum, înainte ca recepţia să se termine 
şi toate trăsurile să plece deodată. Ne vom întâlni mai 
târziu, Lord Falconer. 

Jean era atât de obosită, că nici nu simți când Nikolai 
o conduse afară și o ajută să se urce în trăsură. Soarele 
era aproape de asfinţit când porniră înapoi spre oraş. 
Nikolai o luă în braţe, ţinând-o strâns. 

- Te-ai descurcat foarte bine, mica mea vrăjitoare. 

- Wilberforce trăieşte, oftă ea, dar mişcarea abolițio- 
nistă a fost întârziată. 

- Ceea ce contează cel mai mult este că Wilberforce 
a supravieţuit, spuse Nikolai, mângâind-o ușor pe spate. 
Ştiam de la început că nu va fi nici rapid, nici ușor să 
schimbăm lumea. 

Deși avea dreptate, Jean nu mai întâlnise nici o per- 
soană roşcată care să fie răbdătoare. Dar făcuseră ori- 
cum destule pentru o singură seară. Se lipi de trupul 
cald al lui Nikolai, simțindu-se în siguranţă. În siguran- 
tå şi extrem de obosită. 


capitolul 33 


Jean dormi în braţele lui Nikolai tot drumul spre 
Londra. Nu se trezi nici măcar când ajunseră la hotel și 
Nikolai o duse în braţe pe scări. Nikolai își spuse că Fal- 
coner n-ar fi lăsat-o să plece dacă și-ar fi consumat prea 
mult din forţa vitală, dar somnul ei adânc îl îngrijora. 

O întinse pe pat, apoi îi scoase rochia, corsetul și ju- 
ponul. Nici chiar asta n-o trezi. Era foarte greu să nu îi 
mângâie trupul ademenitor, dar Nikolai reuşi să-şi con- 
troleze dorința. Când şi dacă deveneau amanți, voia ca 
ea să fie trează. 

Cu părul ei pudrat, era palidă ca o fantomă. Niko- 
lai umezi un prosop şi îi tamponă faţa. Nu simţi nici 
o reacţie în afară de respiraţia ei slabă şi superficială. 
li scutură puţin umărul. 

- Jean, eşti bine? 

Jean nu răspunse, așa că Nikolai o cercetă blând cu 
mintea. Era ca un foc mocnit. Deşi tăciunii vieţii ei stră- 
luceau, căzuse într-un leşin adânc. Nikolai se încruntă. 

- Înainte să-l chem pe Falconer să te ajute, o să 
încerc să-ți înapoiez nişte energie. Ţi-ai început ziua aju- 
tându-mă, așa că presupun că nici nu e de mirare că 
eşti epuizată. 

Se întinse lângă ea pe pat și se aplecă, apoi o sărută, 
vizualizând un curent de energie limpede și strălucitoa- 
re, venită de undeva din sferele înalte. Când lumina se 
scurse prin el direct în ea, buzele i se mișcară puţin. Ni- 
kolai o mângâie pe păr, întrebându-se ce idiot venise cu 
ideea să acopere o asemenea minunăţie cu pudră urâtă 
și murdară. 

Când Jean trase adânc aer în piept, Nikolai profită 
de ocazie şi o sărută pe gât. Pielea ei palidă arăta mai 
frumos decât orice trandafir. Scoase un mic geamăt plin 
de plăcere. Încurajat, Nikolai întrebă: 

- Jean, te-ai trezit? 

Cu ochii închişi, Jean şopti: 

- Ce mod frumos de a mă trezi. 

- Dormeai atât de adânc, că mi-am făcut griji, spu- 
se el ușurat. Am hotărât să văd dacă îţi pot transfera 
nişte energie. 

- N-am mai fost niciodată atât de epuizată, dar te-ai 
descurcat de minune ajutându-mă să-mi revin. 

Jean ridică mâna și îşi strecură degetele prin părul 
lui, trăgându-i capul în jos pentru un nou sărut. Nikolai 
se supuse bucuros. 

Dorința dansa între ei, fierbinte și ademenitoare. 
Când Nikolai se opri ca să respire, spuse în semn de 
avertisment: 

- Îţi dai seama unde vom ajunge dacă nu ne oprim 

acum. 
- Ştiu. Ochii ei se deschiseră și în adâncurile lor se 
aprinseră flăcări aurii, animate de o veche înțelepciune. 
A venit timpul să ne lăsăm temerile deoparte și să deve- 
nim parteneri adevăraţi. 

- Oare temerile noastre ne-au ținut departe unul de 
celălalt până acum? Nikolai o luă de mână, vrând să 
creadă că venise timpul uniunii lor, dar simțindu-se încă 
nesigur. Credeam că trebuie să aşteptăm până când ne 
vom dezvolta amândoi puterile. 

- Așa trebuia, încuviinţă Jean, dar acum ai fost inițiat 
şi ai învăţat să recunoșşti și să te opui spiritului demonic 
al sclaviei. Eu am exersat cu conștiinciozitate de când 
Adia a identificat problema mea. Am avut nevoie de 
tot ce am învăţat ca să-l țin pe Wilberforce în viață și, 
în sfârşit, mă simt ca și când aș deţine întregul control 
asupra magiei mele. Cred că puterea pe care am folo- 
sit-o ca să-l salvez pe Wilberforce a trecut prin mine, 
dezvăluindu-mi calea de a-mi atinge potențialul maxim, 
o dată pentru totdeauna. 

Nikolai se încruntă, amintindu-și. 

- Am văzut izbucnirea din celălalt capăt al camerei. 
Ce putere extraordinară! 

- Amândoi trebuia să ajungem în acest punct... Dar 
şi teama era la fel de reală. Jean își ridică mâinile cu o 
expresie jucăușă pe chip. Fiecare ne-am temut că celălalt 
ne va mistui sufletul. Temerile mele sunt perfect justifi- 
cate, desigur, dar ale tale sunt destul de prostești. 

Nikolai râse, știind că Jean era teafără dacă avea încă 
intact simțul umorului. 

- Îţi subestimezi puterea, mica mea vrăjitoare. Orice 
bărbat cu scaun la cap s-ar teme de tine. 

Jean clipi, timidă. 

- Rudele mele mă cred folositoare, dar inofensivă. 

- Atunci n-au fost deloc atente. 

Nikolai nu mai observase cât de lungi erau genele ei 
roșcate. Ochii ei de culoarea caramelului, cu picături 
aurii, îl îndemnau la rebeliune fără să mai fie nevoie să-i 
privească restul trupului. 

- Îmi e greu să recunosc asta, dar probabil că ai 
dreptate în legătură cu temerile noastre. Eşti o femeie 
de care e bine să te temi, Jean Macrae. Și nici nu te-aș 
vrea altfel. 

Buzele lui le capturară din nou pe ale ei. De data 
asta o sărută cu pasiune, nu ca să o vindece. Între ei se 
arcui un fulger. Braţele ei îi înconjurară mijlocul, şi îl 
trase peste ea. Acum că trupurile lor erau lipite unul de 
celălalt, scânteile de mai devreme aprinseră o adevărată 
vâlvătaie. Nikolai îi dezlegă panglica fină a corsajului ca 
să-i poată săruta sânii, rotunzi și perfect proporţionați 
cu trupul ei micuţ. 

Jean suspină şi îşi arcui spatele, agăţându-se cu de- 
getele ca niște gheare de hainele lui. Nikolai era mult 
prea îmbrăcat. Gâfâind, Nikolai se rostogoli pe o parte 
şi începu să tragă de nasturii vestei. Degetele ei neînde- 
mânatice încetiniră acțiunea, mai ales când se întinse 
spre nasturii de la pantaloni. Nikolai se opri, paralizat, 
după care își dădu seama că cel mai bine era să coboare 
din pat şi să se dezbrace iute. Puterea obișnuinţei îl făcu 
să rămână cu faţa spre ea în timp ce se dezbrăcă, ascun- 
zându-și cicatricile de pe spate. 

Jean era însă un antidot irezistibil la rutină. Alunecă 
din pat și trecu în spatele lui, mângâindu-i cicatricile 
de pe spate. Nikolai se încordă, auzind vag râsetele din 
barul de la parter și sunetele unei trăsuri care trecea pe 
stradă. Amintindu-și de ce nu-și arăta niciodată trupul 
gol în faţa altora. 

Buzele ei calde i se lipiră de spinare, iar limba ei îi 
alină o veche cicatrice. 

- Sunt însemne ale curajului tău, spuse ea încet. 
Ce-ai fi dacă tatăl meu nu ţi-ar fi schimbat cursul vieții 
şi în bine, și în rău? 

Nikolai nu se întrebase niciodată asta. După câteva 
clipe în care se gândi la spusele ei, rosti: 


308 Mary Jo Putney 


- Probabil că aş fi un marinar maltez. Nu un mari- 
nar de rând. Un şef, bo'sun, poate. Respiră adânc. Şi 
poate că aş fi ajuns oricum un sclav pe o galeră. Nu e o 
soartă neobișnuită pentru cei care navighează pe Marea 
de Mijloc. 

Il îmbrăţișă lipindu-se de el, şi singurul lucru care îi 
separa era cămășuţa ei subţire. 

-O viață pașnică este ușoară, dar greutăţile sunt cele 
care îţi întăresc caracterul. Fără trecutul tău plin de su- 
ferinţă n-ai fi ajuns să lupţi pentru cauza libertăţii, așa 
cum o faci acum. Ai salvat viețile multora prin curajul 
tău. Eforturile tale vor ajuta mii de alți sclavi. Asta nu 
s-ar fi întâmplat niciodată dacă ai fi avut o viață ușoară. 

Toate astea erau adevărate. Și nici n-ar fi ţinut-o în 
brațe pe această femeie uimitoare. Nikolai se întoarse 
şi o îmbrățișă. 

- Deci, ar trebui să-i mulțumesc tatălui tău fiindcă 
mi-a distrus viaţa? 

- Cred că asta ar însemna să-ți cer prea mult. Dar poți 
să-l priveşti ca făcând parte din urzeala sorții tale. Dacă 
nu v-aţi fi cunoscut, n-ai fi fost bărbatul care eşti acum. 

- Voi începe prin a-i mulțumi pentru tine, vrăjitoarea 
mea scoțiană. 

Era frig, aşa că Nikolai trase aşternuturile deoparte, 
apoi o ridică în braţe şi o întinse pe cearșafurile reci 
de bumbac. Își controlase în mod admirabil pasiunea de 
când îşi începuseră cruciada, dar îi era de-ajuns. O do- 
rea, avea nevoie de ea, cu fiecare fibră a ființei sale. 

lar Jean simţea acelaşi lucru. Când trupul lui îl 
acoperi pe al ei, șoldurile ei se lipiră de el, într-o intimi- 
tate ameţitoare. 

- Mistuie-mi sufletul, dacă vrei, şuieră el, cuprinzân- 
du-i sânii în palme și frământându-i sfârcurile cu dege- 
tele mari. Nu-mi mai pasă. 

- Sufletul tău ar fi o piatră de încercare prea mare 
pentru mine, spuse ea, mușcându-l ușor de o ureche și 
trimițându-i un val de căldură prin întregul trup. Dar 
corpul tău... asta e o altă poveste! 

Nikolai îi ridică uşor cămășuţa şi îşi strecură mâna 
între coapsele ei, găsindu-i carnea umedă și caldă. Jean 

suspină când o atinse, iar mușchii ei se încordară. Pen- 
tru o clipă disperată, Nikolai se întrebă dacă se mai 
putea abţine îndeajuns cât să pătrundă în ea. 

Degetele ei nerăbdătoare îl îndrumară în trupul în- 
cordat și ademenitor. Când se împlântă până la capăt, 
Jean scoase un țipăt şi îşi mișcă frenetic șoldurile. Niko- 
lai îşi găsi imediat eliberarea, cu o intensitate asemănă- 
toare cu cea a vârtejului temporal care îi adusese aici, 
răsucindu-se și făcându-i fărâme conștiința, însă de data 
asta durerea era transformată în plăcere. Energiile lor 
curgeau împreună, topindu-se și remodelându-se. Sim- 
ţi până în măduva oaselor că amândoi se schimbaseră 
unul pe celălalt pentru totdeauna. De asta se temuse 
încă de când se cunoscuseră - însă acum acea schimba- 
re era perfectă, inevitabilă și corectă. 

Aproape că-și pierdu cunoştinţa, dar treptat își dădu 
seama că Jean era în brațele lui, gâfâind, iar trupul ei 
încă se încorda în jurul lui. 

- A fost... extraordinar, îngăimă el. 

- Am negat atracţia dintre noi de când ne-am cunos- 
cut, așa că dorinţa s-a acumulat ca presiunea din motoa- 
rele cu aburi pe care le construieşte Simon. Jean râse 
încet. Motoarele sunt foarte periculoase atunci când ex- 
plodează. La fel și pasiunea. 

Nu s-ar fi putut iubi atât de ușor dacă Jean ar fi fost 
virgină ~ deci scoţianul îi fusese iubit în toate feluri- 
le. Nikolai nu era surprins. Dacă Jean iubea, se dăruia 
pe sine cu totul. Se rostogoli pe o parte și o trase 
aproape, spunând: 

- Nu m-am gândit să mă controlez ca să nu riscăm să 
rămâi însărcinată. 

Jean își stăpâni un căscat. 

- Pot să-mi controlez fertilitatea până la un punct. 
O Protectoare vindecătoare nu are copii pe care nu şi-i 
dorește. 

Nikolai clipi. 

- Cât de uimitor de util! 

- Cu siguranţă a fost în timpul revoltei, când aveam 
parte de marşuri forțate, ambuscade și retrageri peri- 
culoase. Jean tăcu pentru o vreme. Mai târziu mi-am 

dorit să fi purtat copilul lui Robbie. Când lam urmat 
pe prinț în Anglia, eram prea tânără să pot crede că 
Robbie își risca viața. Am presupus că vom avea timp să 
întemeiem o familie. 

Nikolai o sărută pe frunte, fiindcă nu avea nimic de 
spus care să poată alina o asemenea pierdere. 

- Mi-ai spus mai devreme că a venit timpul uniunii. 
Acum că am făcut asta, simt că ne-am transformat în 
feluri pe care nici nu le pot descrie. 

-Şi eu simt asta, spuse ea încet. Cred că ne-am călit, 
devenind o armă şi mai puternică pentru cauza noastră. 

Nikolai medită la idee și descoperi că era de acord. 

- Chiar trebuia să ajungem într-un punct anume al 
puterii noastre magice înainte de a deveni unul, așa că 
presupun că frustrarea era necesară. 

Jean zâmbi. | 

- E pe undeva ca și gătitul. Inmoaie merele uscate 
înainte să coci plăcinta. Dacă ingredientele nu sunt 
gata, rezultatul nu va fi bun. 

Dintr-un motiv anume, comparaţia cu o plăcintă cu 
mere îl făcu să izbucnească în râs. Jean începu să râdă 
şi ea, şi amândoi hohotiră până nu mai puteau respira. 
Când se liniştiră, încă îmbrățișați, Jean spuse: 

- Adia mi-a dezvăluit că îmbinarea energiilor masculi- 
ne şi feminine are puteri magice. Adu-ți aminte: de-asta 
strămoșii ei aveau nevoie de un cuplu care să se anga- 
jeze în această misiune. N-am înţeles cu adevărat de ce 
până în seara asta. Uite! 

Jean întinse mâna şi o panglică micuță care îi căzu- 
se din păr pluti în sus de pe podea, înfășurându-se pe 
palma ei. 

- Asta e dovada că toate legăturile încâlcite din min- 
tea mea funcționează acum așa cum ar trebui. Niciodată 
până acum n-am reușit să mișc obiectele solide. Mi-a 
fost preu să fac vrăji simple. Jean începu să se joace cu 
panglica. Acum că l-am salvat pe Wilberforce şi am făcut 
dragoste cu tine, nodurile din mintea mea au dispărut. 

Nikolai atinse panglica, uimit. 

- Pot înţelege că strămoşii ne transformă în armele 
de care a nevoie pentru îndeplinirea misiunii. Dar mă 
nelinișteşte să cred că ne-au urmărit până și aici. 

- Mă îndoiesc că i-am şocat cu ceva, căci bănuiesc că 
le-au văzut pe toate. Jean se întoarse, lipindu-se cu spa- 
tele de pieptul lui într-o potrivire perfectă. lar dacă da, 
atunci sper că îi vom șoca din nou, iar și iar! 


- Am terminat cu lista de cheltuieli, spuse Adia, dân- 
du-și părul pe spate cu degetele pătate de cerneală. Mai 
ai vreo sarcină pentru mine? 

Louise clătină din cap. 

- Nu, poţi să ieşi să te plimbi. Privi spre podea. Și ia 
și animalul ăla urât cu tine. 

- El vine și pleacă atunci când are chef, spuse Adia, 
care se aplecă şi mângâie motanul mare, portocaliu și 
plin de cicatrici. 

Probabil că motanul ajunsese acolo ascuns pe vreo 
corabie care se întorsese în Santola. Pe insulă erau mai 
multe pisici, folositoare ca să prindă șobolani și șoareci, 
dar nici una dintre celelalte nu era la fel de arogantă și 
de intimidantă ca el. 

La puţin timp după ce căpitanul și Jean porniseră 
în călătoria lor în timp, pisica se atașase de Adia, ur- 
mând-o pe insulă în timpul zilei și dormind de obicei în 
patul ei noaptea. li spusese Uriașul. Pisoiul şi Isabelle, 
papagalul, puteau sta ore în şir în aceeași cameră fără să 
reacționeze în vreun fel la prezenţa celuilalt. 

- Ne vedem la cină, Louise. 

- În seara asta avem tocăniţă cu pește și orez. Foarte 
bune. 

- Abia aştept. 

Adia se ridică și se întinse, gândindu-se cât de bune 
prietene deveniseră ea și Louise. Franțuzoaica avea ten- 
dinţa să se răstească des, dar avea inima bună, și profita 
de ocazia de a învăța mai multe despre Africa. Adia de- 
venise o membră de facto a familiei, luând cina în fiecare 
seară cu Louise și copiii ei. Deşi soțul lui Louisei era de 
multe ori plecat pe mare, când era acasă o trata pe Adia 
ca pe o soră. 

Dar nu era același lucru cu a avea propria familie. 
Nuşi mai simțea nici măcar bunica, în afara unor atin- 
geri calde din când în când. Adia presupunea că era din 
cauză că ajunsese într-un loc sigur acum, era liberă și își 
îndeplinise rolul în marea cruciadă pentru abolirea scla- 
viei. Nu mai avea nevoie de încurajările și îndrumările 
bunicii. Dar îi era dor de prezenţa iubitoare a bătrânei. 

Când ieși din casa lui Gregorio, Adia își puse o pă- 
lărie de paie cu borul larg pentru a se apăra de soarele 
arzător de la prânz. Se obișnuise cu o rutină comodă 
de când venise pe insule. O ajuta pe Louise cu regis- 
trele de contabilitate ale insulei, își scria jurnalul, care 
devenise neaşteptat de interesant, și făcea plimbări 
lungi ca să-și potolească neliniștea. Se bucura de mânca- 
re bună, lucruri interesante de făcut și prieteni. 

Viaţa ei ar fi fost aproape un paradis dacă nu i-ar 
fi fost atât de dor de soţul şi de copiii ei. Când Adia 
plecase din Londra, Molly era curtată de un englez 
tânăr și chipeș, al cărui tată era proprietarul unei ta- 
verne. Oare se vor căsători? Oare fiul ei va primi bursa 
socială la o şcoală care îl va învăța mai multe decât ar 
fi putut-o face Adia vreodată? Cum se descurca Daniel 
fără ea? Crezuseră că vor trăi şi vor muri împreună. Nici 
nu se gândiseră că era posibil să fie separați din nou 
pentru totdeauna. 

Uriașul începu să meargă pe lângă ea cu o expresie 
plictisită. Adia ghici că nu era demn de orgoliul lui 
de felină să fie văzut urmând un om, asemenea unui 
câine. Sau poate că fusese câine într-o viață anterioară 
şi încă nu se obișnuise cu viața de motan. Oricare ar 
fi fost motivele lui, compania lui era binevenită, iar 
Adiei îi era dor de el când lipsea din cine ştie ce moti- 
ve misterioase. 

Plimbările ei începeau întotdeauna cu un drum 
până în portul micuţ, ca să vadă ce se mai întâmpla. Nu 
mai locuise niciodată la malul mării şi îi făcea plăcere să 
urmărească agitația. Bărcile de pescuit ieșeau în larg 
şi se întorceau cu peşte proaspăt pentru toată lumea de 
pe insulă. Uneori, o navă de negoț santolană venea în 
port, pentru a încărca sau a descărca mărfuri, sau pentru 

reparaţii. Justice, nava lui Gregorio, fusese reparată şi ea 
şi pornise într-o altă călătorie. 

Astăzi, în port era liniște. Nu venise nici o navă de 
negoţ şi era prea devreme ca bărcile de pescuit să se în- 
toarcă. O navă a corsarilor barbari care fusese capturată 
era transformată într-una pentru plimbări, la marginea 
portului, dar muncitorii plecaseră să ia prânzul. În 
spatele ei se auzeau din când în când ţipetele copiilor 
care se jucau, cloncănitul găinilor şi răgetele măgarilor. 
Sunetele paradisului. 

Adia se așeză pe o bancă bătută de vânturi de unde 
putea vedea întregul port, captivată de liniștea și de căl- 
dura din jur. Soarele de vară îi amintea de Indii. Uriașul 
sări în picioare lângă ea, făcând banca să se clatine când 
ateriză. Se răsuci de câteva ori, apoi se întinse să doar- 
mă, cu trupul lui blănos lipit de şoldul ei. 

Deşi Adia nu se aştepta să-l vadă, nu fu surprinsă 
când Tano își făcu apariţia și se așeză de cealaltă parte a 
pisicii. Ea și ajutorul căpitanului Gregorio aveau multe 
lucruri de povestit. Amândoi erau bine educați și aveau 
minţi iscoditoare. Și amândoi se simțeau singuri. Tano 
scoase o bucată de os de balenă din buzunar și începu 
să cioplească. 

- La ce lucrezi astăzi? întrebă ea. 

Tano îi arătă sculptura pe care aproape o terminase. 

- Isabelle. l-am văzut forma în os şi am vrut să o 
eliberez. 

- Ce frumos! spuse plină de admiraţie Adia. 

Tano reuşise să redea foarte bine forma capului mare 
al papagalului şi expresia lui jucăuşă. Fiecare pană părea 
să fi fost lipită delicat la locul ei. Tano se întoarse la cio- 
plit, adâncind meticulos liniile din jurul unei aripi. 

- Fiul meu va fi pregătit pentru iniţiere în curând. 
Mai sunt şi alți câţiva băieți în sat care vor fi pregătiţi. 

- Voi vorbi cu ceilalți preoți şi vom alege un moment. 

Adia, ceilalți preoţi și celelalte preotese îi instruiau 
pe tinerii africani. Deşi iniţierea nu era ceva simplu, 
nu se aştepta ca vreunul dintre tinerii de pe Santola să 
riște la fel de mult cât riscase Gregorio. 

Adia condusese deja o iniţiere pentru câteva fete, iar 
rezultatele fuseseră satisfăcătoare. La fel ca şi băieţii, și 
fetele învăţțaseră să călătorească printre lumi, iar iniție- 
rea le făcuse mai puternice și mai încrezătoare. Și fiica 
lui Tano făcuse parte din acel grup. 

Tano frecă ciocul curbat cu vârful degetului. 

- Crezi că se vor întoarce călătorii noștri? 

- Nu știu. Adia simți o strângere în piept, ca de fieca- 
re dată când se gândea la cei doi tineri pe care îi trimise- 
se în necunoscut. Nu cred. 

Tano încuviinţă, trist, dar fără să pară surprins. 

-Căpitanul nu-și va regreta alegerea dacă poate 
schimba ceva. Și tânăra vrăjitoare e făcută pe același 
calapod. Dar tu, doamnă? Ce te faci dacă nu te mai 
poţi întoarce? 

- Voi sta aici și mă voi face utilă, zâmbi Adia. Fiecare 
sat are nevoie de o fată bătrână. 

- Nu trebuie să fii singură pentru totdeauna, spu- 
se el încet. Eşti o femeie frumoasă, în floarea vârstei. 
Pe Santola e nevoie de astfel de femei. 

Adia auzi oferta nerostită. Tano ar fi primit-o cu 
dragă inimă în casa şi în patul lui, şi era un bărbat înțe- 
lept şi bun la suflet. Adia se văzu nevoită să recunoască 
interesul pe care îl simţise din partea lui şi se întrebase 
de multe ori ce fel de partener i-ar fi putut fi. 

- Am un soţ. Nu îl voi trăda. 

- Un soţ care este doar un copil acum. Tano suflă un 
firicel de os de pe sculptura la care lucra. Un soț pe care 
e posibil să nu-l mai vezi niciodată. 

Adia atinse săculețul pe care îl purta la gât, pe sub 
tunică. Înăuntru era o piatră care le condusese odată pe 
ea și pe Molly la Daniel. 

- Dar el există undeva în timp. 

- Şi soţia mea există undeva în timp. Dacă aș putea să 
mă întorc înapoi cu cinci ani, ea ar fi în viaţă. Tano privi 
sculptura. Însă acum nu mai e, și nici n-ar vrea ca eu să 
fiu singur pentru totdeauna. Soţul tău ţi-ar dori asta? 

Adia se gândi la Daniel cel iubitor şi generos. 

- Nu. Dar nu ne-am despărţit de multe ori în zile 
adevărate. Nu la fel de mult cât s-a întâmplat în timpul 

războiului din America. E încă soţul meu în inima mea, 
iar cea mai mare speranţă a mea este că ne vom reîntâlni 
într-o zi. 

-Cât timp te vei agăța de o asemenea speranţă? 

Tano își ridică privirea de la statuetă. In ochii lui ne- 
gri se oglindea o intensitate cu mult mai mare decât cea 
cuprinsă în vorbele sale. 

-Nu ştiu. 

Adia și Daniel fuseseră despărțiți doi ani în Ame- 
rica, dar atunci ştiuse că el era în viață. De data asta 
era altfel. 

-Cel puţin un an. Probabil mai mult. Dar... ar putea 
veni O zi în care nu voi mai putea spera. 

- Să-mi spui când va veni acea zi. 

- Așa voi face. 

Tano zâmbi și îi întinse sculptura. Adia mângâie osul 
lustruit cu vârful degetelor. În spate avea o buclă, astfel 
că ornamentul putea fi atârnat pe un fir şi purtat ca 
medalion. 

- Sculptezi frumos. 

Când Adia încercă să i-o înapoieze, Tano îi făcu semn 
că nu trebuia. 

- E pentru tine, fiindcă zbori mai sus decât orice 
femeie pe care am întâlnit-o vreodată. 

Adia îl privi în ochi un moment îndelungat. 

- O voi preţui întotdeauna, spuse ea, strângând micu- 
ţa sculptură în mână. 

Osul era cald încă acolo unde îl atinsese Tano. Inten- 
ţiona să-l poarte mereu la gât, pe deasupra tunicii, ca 
semn al legăturii ei cu Santola. 

Acum nu se mai simţea singură. 

Peste o duzină de oameni se strânseseră în camera 
spațioasă de deasupra croitoriei de la parter. Jean nu era 
surprinsă că aristocrații se aflau de-o parte, iar africanii 
de cealaltă. Ea şi Nikolai erau în mijloc. 

In afara lui Kofi, ceilalți africani erau neliniştiți din 
pricina prezenței familiei Falconer şi a câtorva alți Pro- 
tectori. Jean nu-i condamna pentru asta, fiindcă până 
acum nu avuseseră parte decât de probleme din partea 
britanicilor bogaţi şi cu influenţă. Mulți dintre ei făceau 
parte din cercul de bătrâni care o trimiseseră pe Adia 
în trecut. T 

In ciuda precauției lor, erau puternici cu toții. În- 
căperea conținea îndeajuns de multă energie, încât să 
incendieze întreaga Londră. 

Fusese nevoie de peste două săptămâni ca să aranjeze 
întâlnirea și să stabilească o locație. Croitorul de la par- 
ter era quaker și aboliționist, iar magazinul lui era într-o 
zonă comercială aglomerată. Clădirea avea două intrări, 
așa că nimeni n-ar fi putut bănui ce întâlnire neobișnu- 
ită avea loc înăuntru. 

Falconer se apropie de Nikolai şi Jean. 

- Wilberforce a plecat la Bath ca să facă băi termale și 
să se însănătoșească. Se va recupera încet. 

Jean încuviinţă, fără a se arăta surprinsă. 

- E păcat, dar mișcarea merge înainte. Poate că, până 
se va întrema din nou, și proiectul lui de lege se va bu- 
cura de mai mult sprijin. 

- Vom fi avut mai mult timp ca să combatem forțe- 
le care susțin sclavia, spuse Nikolai, numărând persoa- 
nele de față. Cred că toată lumea a venit. Este timpul 
să începem. 

Jean spuse încet: 

- Sper să funcţioneze. Vom încerca un experiment 
fără precedent. 

Işi dorea să-și poată întreba cumnata, pe Gwynne, 
cărturarul Protectorilor, dacă un astfel de scut mai fu- 
sese creat vreodată. 

Inalt şi autoritar, Nikolai merse în spatele unei mese 
pregătite la celălalt capăt al camerei și ajunse în faţa mai 
multor scaune. De regulă, camera era folosită pentru 
croitorie, așa că pe alte mese erau întinse mai multe role 
de material. 

- Vă rog să vă aşezaţi ca să putem începe. 

Deși nu strigase, era obişnuit să dea ordine la bordul 
navei sale de ani întregi. Vocea lui se auzea ușor. 

Când toată lumea se așeză, Nikolai continuă: 

- Eu sunt Nikolai Gregorio, iar ea este Jean Macrae. 
Ne-am reunit deoarece cu toții vrem să vedem sfârşitul 
sclaviei. Poate că ar trebui să începem prezentându-ne 
şi spunând de ce suntem de partea abolirii. Voi înce- 
pe eu. M-am născut în Malta și sunt mulatru. Am fost 
crescut de bunica mea, o fostă sclavă din tribul Iske din 
Africa de Vest. In copilărie am fost capturat de pirați 
barbari şi am fost sclav mulţi ani. De când am evadat, 
mi-am dedicat viaţa combaterii sclaviei. Nikolai făcu un 
semn spre africanii din cameră. Kofi, vrei să ne spui 
ceva despre tine? 

Kofi se ridică. Era încă subțirel şi puternic, în ciuda 
vârstei. 

- Mai întâi, vreau să știu de ce sunt albii aici. Tu ai 
încredere în ei, dar eu vreau să aud din gura lor de ce 
vor să lupte alături de noi, fiindcă majoritatea albilor 
preferă să se hrănească din sângele sclavilor. 

Simon dădu să se ridice, dar Meg îi puse o mână pe 
braţ şi se ridică în locul lui. 

- Pe vremuri mi se spunea Meggie Nebuna, spuse ea 
încet. Am fost sclava unui vrăjitor malefic timp de zece 
ani. El mi-a furat voinţa, identitatea, mintea și puterile. 
Nimeni nu trebuie să sufere vreodată o astfel de umilin- 
tă. Am plâns de fericire când am aflat că există şi alții 
care se opun Demonului Sclaviei. 

Meg se aşeză apoi, cu o expresie calmă. Simon se ri- 
dică al doilea. 

-Chiar dacă soţia mea n-ar fi fost folosită într-un fel 
atât de mârșav, cred că aș fi aici oricum, pur şi simplu 
fiindcă mi se pare un lucru normal să te opui sclaviei. 
Toţi Protectorii au jurat să facă tot ce e mai bine pentru 
omenire. Şi noi suntem oameni şi nu putem şti mereu 
ce e cel mai bine, aşa că, în general, nu obişnuim să ne 
amestecăm în problemele societăţii. În privinţa sclaviei 
însă, totul este foarte clar. Sclavia este un lucru rău, iar 
noi avem obligaţia morală de a-i pune capăt cât mai re- 
pede posibil. 

Kofi încuviinţă și își povesti pe scurt viața de până 
atunci. Fiica lui, Mary Andrews, înaltă și extrem de fru- 
moasă, vorbi apoi: 

- Eu m-am născut în libertate datorită curajului 
tatălui meu, dar atâta timp cât cei ca mine riscă să 
fie prinși şi transformați în sclavi, voi susține mereu 
această cauză. 

Când toată lumea din cameră vorbise deja, atmosfera 
se relaxă vizibil. După ce ultima Protectoare se prezentă, 
Nikolai spuse: 

- Cu toţii sunteţi de acord să deveniți gardieni, să cre- 
aţi şi să întreţineți un scut de protecție împotriva forțe- 
lor care susțin sclavia. Jean Macrae este experta noastră 
în scuturi, așa că ea își va explica propunerea. 

Jean respiră adânc, apoi se ridică şi merse lângă 
Nikolai. 

- Pentru aceia dintre voi care nu cunoaşteţi ființele 
de energie create de sentimentele și credințele unui 
grup, ele arată ca nişte nori mari și întunecaţi, sau ca o 
avalanșă de noroi care curge şi îneacă. Aceste ființe de 
energie - spirite - nu sunt neapărat conștiente, aşa cum 
suntem noi, dar au un instinct primitiv care le atrage 
spre energiile similare şi încearcă să distrugă energiile 
care li se opun. De două ori, eu și Nikolai am văzut 
manifestându-se ceea ce noi numim Demonul Sclavi- 
ei. În fiecare dintre cazuri, un aboliționist important a 
fost la un pas de moarte. Există multe persoane care 
ne împărtășesc credințele, dar energia forțelor care sunt 
împotriva sclaviei este mai puţin concentrată. Trebuie 
să învăţăm să ne folosim de energia pozitivă, astfel încât, 
ori de câte ori Demonul ne ameninţă cauza, să se loveas- 
că în schimb de scut. 

- Cine sunt cei care aproape au fost ucişi? întrebă o 
preoteasă. 

- Thomas Clarkson şi William Wilberforce, răspun- 
se Jean. 

Cei de față scoaseră sunete de uimire și groază. 

- Cum va funcţiona scutul? 

Întrebarea fusese pusă de Lord Buckland, fiul lui 
Falconer. Avea treizeci şi cinci de ani, părul brunet, o 
inteligență liniştită şi un aer de ameninţare latentă. 

- Eu voi crea o vrajă care va reuni energiile pozitive și 
negative. Când energia Demonului se manifestă, scutul 
se va întări ca să o contracareze. 

- De ce să nu distrugem pur şi simplu spiritul care 
susține sclavia? întrebă un tânăr preot african. 

- E mult mai ușor să ne apărăm de efectele negative 
decât să eliminăm cu totul energiile întunecate, răspun- 
se Jean. Nu cred că spiritul poate fi distrus atâta timp cât 
există atâta lume care susține sclavia. Sentimentele lor 
sunt ca un lac reînnoit mereu de râurile care curg în el. 
Cei care cred vor alimenta Demonul până în ziua în care 
toată lumea va fi de acord că sclavia e un lucru rău. 

Remarca ei provocă râsete amare. 

- Vrei să protejăm întreaga Anglie? întrebă Mary 
Andrews. Asta este o sarcină uriașă. Dincolo de abilită- 
ţile noastre. 

- Plănuiam să concentrez scutul asupra Londrei. Par- 
lamentu! se află aici, și membrii lui sunt cei care trebuie 
convinşi să schimbe legea, spuse Jean. Dacă scutul nos- 
tru este eficient, le va fi mai ușor membrilor Parlamen- 
tului să voteze așa cum le dictează conştiinţa, fiindcă le 
vom reduce teama de a se opune stăpânilor de plantaţii 
înstăriți din Indiile de Vest. 

- Parlamentarii vor fi, de asemenea, mai dispuși să 
asculte de soţii și de mame, spuse gânditoare Mary. Ma- 
joritatea celor mai înfocaţi aboliţioniști sunt femei. 

- Poate pentru că femeile ştiu ce înseamnă să fii lip- 
sită de libertate. Jean şi Mary se priviră cu subinţeles, 
apoi Jean continuă. Dacă scutul de deasupra Londrei 
este eficient, ne putem extinde şi asupra altor orașe mai 
târziu, sau putem apăra membrii importanţi ai mișcă- 
rii aboliţioniste. Jean ezită, gândindu-se la Wilberforce. 
De fapt, asta e o idee foarte bună. Dar Londra, mai în- 
tâi. Ceea ce vom încerca este fără precedent. Trebuie să 
o luăm pas cu pas. 

- Cum va fi construit scutul? 


320 Mary Jo Putney 


Intrebarea venise de la fiica familiei Falconer, Lady 
Bethany March, o femeie tânără, măritată. Avea părul 
blond al tatălui său și aerul mistic şi de pe altă lume al 
mamei ei. 

- Energiile libertăţii vor fi strânse şi concentrate, apoi 
vom invoca o vrajă pentru a le lega de Demon. Scutul 
va fi întreținut de gardienii care au jurat să îi mențină 
energia. Cred că trebuie să existe în permanenţă cel puţin 
două persoane care să facă asta, așa că, dacă se întâmplă 
ceva cu unul dintre ei - de exemplu, dacă îl loveşte o 
trăsură - celălalt va putea să menţină scutul: 

- Ar fi înţelept să mai existe și un gardian de rezervă, 
a cărui energie să se activeze dacă amândoi gardienii de 
care vorbeam păţesc ceva, spuse Falconer, încruntân- 
du-se gânditor. Va fi nevoie de o vrajă inteligent con- 
struită, dar sunt sigur că putem face asta. 

Fiul său încuviinţă în semn că era de acord. Un tânăr 
preot african întrebă: 

- Cum vom cuprinde energia? : 

- Este simplu, de fapt, răspunse Jean. Îţi imaginezi 
un fir de energie care pornește de la tine și se oprește la 
scut. Apoi își trimiţi o parte din putere spre scut. În cea 
mai mare parte a timpului, scutul nu va avea nevoie de- 
cât de o putere modică și de prea puţină atenţie din par- 
tea voastră. Odată făcută legătura, aceasta va continua 
să existe în timp ce gardianul îşi vede de viața sa. Dacă 
gardianul doreşte să facă și alte vrăji în timp ce legătura 
este activă, va avea mai puţină energie la dispoziție, dar 
n-ar trebui să-i fie exagerat de greu. Acest angajament 
va dura însă ani întregi, cu siguranţă. Este esenţial să 
dezvoltăm un program, astfel ca scutul să nu rămână 
niciodată de izbelişte. 

- Vor veni şi momente în care va fi nevoie de mult 
mai multă energie, spuse Nikolai. Când forțele care 
susțin sclavia se vor aduna pentru a se împotrivi legii, 
de exemplu. 

- De regulă vom şti dinainte, dar este probabil ca, la 
un moment dat, să se tragă pe neașteptate mai multă 
energie de la toți cei legaţi de scut. Jean își întoarse pal- 
mele în sus. Nu pot prezice ce se va întâmpla. Cu toţii 


Magie îndepărtată 321 


suntem vrăjitori și vrăjitoare puternice şi credem în cau- 
za noastră. Cred că vom găsi soluții când va fi nevoie de 
ele. Dar dacă este cineva aici care consideră că sarcina 
ar fi o povară mult prea mare, vă rog să plecaţi acum. 
Nu e nici o ruşine să recunoaşteţi că un asemenea anga- 
jament e prea mult pentru voi. 

Jean se opri. Oamenii se priviră între ei, dar nimeni 
nu se mişcă. Simţindu-se încurajată, Jean spuse: „ 

- Acum a venit timpul să construim scutul. Își pre- 
gătise deja vraja, care putea fi invocată cu doar câteva 
cuvinte când erau gata. Trebuie să ne aşezăm într-un 
cerc și să ne luăm de mâini. 

Jean ocoli biroul şi îi întinse mâna lui Kofi, care 
o privi precaut, de parcă era un șarpe, apoi o strânse 
într-a lui. 

- Alternaţi albi şi negri, adăugă ea. Energiile noastre 
sunt puţin diferite, așa că trebuie să le ţesem împreună. 

- Ce se întâmplă cu mulatrii ca mine? întrebă ironic 
Mary Andrews. 

- Folosește-ţi intuiţia ca să decizi pe cine să iei de 
mână, spuse prompt Jean. Scopul este să echilibrăm 
energiile. 

Se luară de mână cu toții, deși se simțeau puţin ciu- 
dat. Camera era lunguiaţă, aşa că formară mai degrabă 
un oval decât un cerc. Nu conta. 

- Mai întâi voi încheia cercul. 

Jean închise ochii şi spuse cuvintele care îi uneau 
pe toți. 

- Asta e tot? spuse neîncrezătoare una dintre preote- 
se. Fără ierburi, fără ritualuri? 

Jean râse. 

- Magia Protectorilor este de regulă foarte simplă. 
Acum, fiecare trebuie să trimită un puls de energie 
de-a lungul cercului, până se întoarce la voi din par- 
tea cealaltă. 

Jean începu să simtă imediat notele magice indivi- 
duale, de la gongul profund şi pământesc al lui Kofi, la 
flautul celei mai tinere Protectoare. Împreună, emanau 
un refren disonant. Când toate notele se armonizară, 
Jean spuse: 

- Acum vom aduna şi vom concentra energiile poziti- 
ve aboliționiste. Nikolai ne va îndruma. 

-E ca şi când aţi culege zmeură, spuse el pe un ton 
jucăuş. Zmeură de lumină. Închideţi ochii și începem. 

Jean știa că Nikolai își dezvoltase această abilitate 
după inițierea lui. Când închise ochii, îl simţi îndru- 
mându-le spiritele pe un covor zburător magic care înce- 
pu să plutească deasupra Londrei. Ici şi colo se vedeau 
luminiţe - unele erau strălucitoare ca stelele, altele ca 
niște tăciuni. Când Nikolai le atingea, luminiţele își 
luau locul într-o țesătură mai mare, o urzeală străluci- 
toare de lumină. 

Jean începu să simtă minţile individuale înăuntrul 
urzelii. Unii erau bărbaţi din clasa muncitoare, britanici 
pursânge care se bucurau de propria libertate și erau 
de părere că toată lumea merita același lucru. Alţii 
erau religioși și credeau că era un păcat să ţii o altă ființă 
umană în proprietatea ta, fiindcă toți oamenii fuseseră 
creați după chipul lui Dumnezeu. Apoi erau și africa- 
nii, majoritatea dintre ei foşti sclavi care se luptaseră 
ca să-și recapete libertatea și intenționau să lupte ca 
s-o păstreze. 

Urzeala nou-creată era subţire, dar rezistentă, ca o 
pânză de păianjen care plutea prin şi pe deasupra orașu- 
lui. Când culese ultima scânteie, Nikolai spuse: 

-Pe măsură ce şi alţii vor ajunge să creadă în aboli- 
rea sclaviei, energiile lor vor fi automat încorporate în 
acest scut. Acum că l-am construit, va fi nevoie de pu- 
ţină energie ca să-l întreținem dacă Demonul nu atacă. 
Când se va întâmpla asta, aceia dintre noi care suntem 
gardieni ai scutului vor transmite mai multă energie. 

- Dacă ni se cere mai multă energie decât putem 
transmite? întrebă cineva. 

- Puteţi controla câtă energie veți transmite, sau vă 
puteţi separa întru totul de urzeală. Dar dacă prea mulți 
gardieni se separă de urzeală când suntem atacați, 
scutul va dispărea cu totul, aşa că nu e bine să plecați 
dintr-un capriciu. 

- Cum controlează scutul spiritul Demonului? între- 
bă un bărbat. 

- Asta e partea mai complicată, spuse Nikolai. Jean? 

- Am creat mai devreme o vrajă care va lipi urzeala 
noastră de spiritul care susţine sclavia. Veţi simţi pro- 
babil o tresărire când se întâmplă asta. Jean ezită. N-am 
mai făcut niciodată așa ceva. Vă rog... fiţi pregătiți. 

Aşteptă până le simţi acordul, apoi invocă vraja. În 
timp ce umplea urzeala cu energie, Nikolai se concentră 
asupra Demonului. Entitatea era mai mică decât urzea- 
la lor și mult mai densă. Inăuntrul ei, Jean simţi lăco- 
mie, furie, cruzime și sete de putere, cu toatele înotând 
ca peşti într-o mare tulburată. Acestea erau trăsăturile 
esenţiale ale proprietarilor de sclavi, o combinaţie dez- 
gustătoare, care o făcea să-și dorească o baie fierbinte. 

Jean mișcă urzeala încărcată, astfel încât să fie para- 
lelă cu norul întunecat, apoi rosti ultimele cuvinte care 
completau vraja. Imediat, cele două ființe de energie 
fuzionară, urzeala ca o pânză palidă de păianjen care 
acoperi suprafaţa norului întunecat. 

După o clipă în care se creă o undă de șoc, Demo- 
nul se zbătu ca un cal speriat care încerca să-și arunce 
frenetic călăreţul din șa. Șocul lui se simţi în cerc şi ci- 
neva strigă. 

- Staţi uniţi! se răsti Jean, îngrozită de gândul că cine- 
va ar putea rupe cercul și cu toţii ar putea fi atacați de 
energia sălbatică, distructivă. 

- Staţi, staţi, staţi... repetă calm Falconer. 

Jean îi simţi puterea profundă, iar o clipă mai târziu 
Kofi, Meg şi ceilalți preoți mai bătrâni i se alăturară. 
Şocul se atenuă. Demonul se linişti, ca un cal care se 
obișnuiește cu şaua. Nu avea conștiință de sine, așa că 
nu ştia că i se pusese și frâu. 

Jean răsuflă ușurată. 

- Am reușit. Demonul reprezintă încă opiniile mul- 
tor oameni puternici, dar cred că i-am neutralizat abili- 
tatea de a face rău mișcării noastre sau conducătorilor 
ei. Vă simţiţi cu toţii legaţi de urzeală? 

După ce auzi murmurele afirmative ale tuturor, 
Jean închise cercul, apoi își întinse mușchii obosiţi. 
Dumnezeule, ce bine era că își putea folosi magia fără 
probleme chiar şi în situaţii care nu erau disperate! 

Cerul de afară se întuneca. Lucraseră ore în șir. Dar re- 
ușiseră. Acum era nerăbdătoare să se întoarcă la han, 
pentru ca ea şi Nikolai să-și poată reîncărca energiile 
prin pasiunea lor. 

Işi încheiaseră misiunea aici. Oare unde avea să-i 
ducă vârtejul temporal data viitoare? 


Adia se trezi auzind un bâzâit straniu în urechi. Era 
un sentiment ciudat, de parcă ar fi fost în mijlocul mai 
multor conversații, dar nu ar fi putut înţelege nici un 
cuvânt. Ar mai fi rămas în pat, dar Uriașul căscă şi veni 
să se așeze pe pieptul ei. 

- Miiiiau? întrebă el. 

Nu era greu să-i descifreze întrebarea. 

- Da, e timpul pentru micul dejun. 

Adia cobori din pat, se spălă, se îmbrăcă și cobori în 
bucătărie. Pisica își primea mâncarea prima, întotdeau- 
na, fiindcă Uriașul nu era un animal răbdător. 

Adia avusese nevoie de timp să se obișnuiască cu 
liniştea din vila căpitanului, după ce locuise în inima 
Londrei. Acum se bucura că putea să ia în liniște micul 
dejun format din ceai şi pâine cu miere. Îşi duse tava pe 
terasă ca să poată privi craterul în timp ce mânca. Cerul 
era puțin înnorat, dar probabil urma să se limpezească 
mai târziu. 

Murmurele din mintea ei se estompaseră în timp ce 
îşi pregătise micul dejun şi își făcuse toaleta de diminea- 
tă, dar acum că mintea ei se odihnea deveniră iarăşi evi- 
dente. Intrebându-se ce se întâmpla, Adia închise ochii 
şi începu să mediteze. Nu erau sunete, ci mai degrabă o 
activitate la un nivel profund... magic? 

Adia captură mental un fragment și îl studie îndea- 
proape. Spre surprinderea ei, energia din care se com- 
punea era cunoscută, de parcă ar fi venit de la... cineva 
cunoscut, deşi gândul era uimitor. Se concentră și re- 
cunoscu urme ale preotului Kofi, apoi ale câtorva altor 
vârstnici din Londra. Dar cu toții trăiau la treizeci de 
ani în viitor, nu acum. 

Adia cercetă şi mai atentă și, spre surprinderea ei, 
identifică energiile căpitanului și ale lui Jean Macrae. 

Oare făcuseră o legătură între timpul lor și momentul 
din care plecaseră? Trebuia să fi făcut asta. Adia se scu- 
fundă în marea de murmur ca un bâzâit și își dădu sea- 
ma că atinsese o masă de energii în conflict. O parte 
erau susținătoare ale sclaviei, celelalte erau aboliţionis- 
te. Primele erau ca un puț fără fund, iar celelalte ca un 
colac de salvare în întuneric. Cele două energii păreau 
să fie reunite. 

Îşi dădu seama că freamătul pe care îl simţise erau 
de fapt ecouri ale unei urzeli magice împletite de 
prietenii ei şi de alți aboliţioniști cu puteri magice. 
Oare era un soi de instrument de spionaj ca să poată 
vedea cu ce se ocupau forțele care susțineau sclavia? Dar 
era inutil. Lobby-ul pentru Indiile de Vest avea mult 
mai mulți bani la dispoziţie şi foarte multă îndrăznea- 
lš. Nu era nevoie să țină secrete, așa că aboliționiștii 
n-aveau de ce spiona. 

Poate că energiile aboliţioniste fuseseră gândite pen- 
tru a contracara forțele care susțineau sclavia? Jean și 
căpitanul lucraseră probabil împreună cu vârstnicii pen- 
tru a crea un spirit protector. Dacă Adia avea dreptate, 
atunci călătoriseră cu succes în viitor și îşi îndeplineau 
misiunea așa cum intenționaseră. Dar de ce ea le simțea 
ecourile în 1753? 

Se încruntă. Nimeni nu știa cum funcționau vrăjile 
temporale, dar exista o teorie cum că una dintre lumile 
paralele cu cea fizică era un loc atemporal. Cei care că- 
lătoreau prin timp în lumea fizică treceau prin cealaltă 
lume şi, din moment ce nu exista timp acolo, puteau in- 
tra și ieşi în orice punct. Mărgelele vrăjite erau portaluri 
către cealaltă lume. 

Dacă da, poate că murmurele pe care le auzea străbă- 
teau, de asemenea, şi cealaltă lume. Pentru că era legată 
de Jean, Kofi şi de căpitan, Adia era legată de spiritul 
protector pe care îl creaseră. Poate. Era o teorie la fel de 
bună ca și celelalte. 

Adia îi ceru freamătului să înceteze. Sunetul se ascun- 
se în adâncurile minţii ei. Nu îi mai distrăgea atenţia, 

dar era încă acolo. Poate într-o bună zi putea găsi o cale 
să-l folosească. 


capitolul 35 (PAL 


Nikolai şi Jean mai petrecură încă două săptămâni în 
Londra după ce formară scutul, dar nu aveau nimic alt- 
ceva de făcut, așa că doar se bucurau de viaţă. Văzură leii 
din Turnul Londrei şi grădinile Ranelagh, văzură piese 
de teatru și expoziţii. Din moment ce rămăseseră fără 
bani, se văzură nevoiți să ceară alții de la Falconer. Deşi 
Nikolai se simţea puţin prost primind ajutorul altcuiva, 
trebui să recunoască că legăturile lui Jean cu Protectorii 
erau de nepreţuit. 

Şi făceau dragoste. Acum că uniunea avusese loc, le 
era greu să-și amintească de ce stătuseră departe unul 
de celălalt atâta timp. Dar strămoșii știuseră ce făceau. 
De-a lungul călătoriei lor, Jean și Nikolai se schimbaseră 
profund, iar acum erau uniţi la fel de strâns ca și Demo- 
nul și urzeala. 

Legătura dintre ei nu era o dragoste romantică, sau 
cel puţin nu doar asta, deşi Jean îl fascina. Era ceva mai 
profund, împerecherea pe care strămoşii lor o doriseră. 
Abilităţile lor magice complementare îi transformaseră 
într-o armă împotriva sclaviei care era mult mai puterni- 
că decât dacă fiecare ar fi luptat pe cont propriu. 

Oare legătura lor urma să dispară odată ce îşi duceau 
sarcina la îndeplinire? Sau oricum nu aveau să supravie- 
ţuiască până atunci? Nikolai bănuia că legătura lor era 
atât de puternică încât, dacă unul murea, celălalt n-ar fi 
putut supraviețui fără el. Nu era un gând pe care voia 
să-l exploreze prea mult. Orice le rezerva viitorul, Jean 
era cea mai bună parteneră pe care o avusese vreodată, 
şi cea mai bună amantă. 

După cele două săptămâni reconfortante, își făcură 
bagajele şi se întoarseră în curtea liniştită a bisericii în 
care sosiseră în 1788. 

-Mi-a plăcut 1788, spuse Jean cu o privire poznașă. 
Am învăţat atât de multe lucruri. Mă întreb unde vom 
ajunge de-acum înainte? 

- Depinde de strămoși. Acum că am depășit perioada 
de timp a Adiei, zburăm fără nici o busolă. Sau știm și 
mai puţine ca înainte. Nikolai îi sărută vârful nasului 
ei aristocratic, după care îi prinse mâinile într-ale lui, 
ținând următoarea mărgea vrăjită. Sper că putem folo- 
si această vrajă fără să avem nevoie de ajutor nici de 
data asta. 

- Dacă nu, atunci cel puţin avem aproape oameni 
care ne pot ajuta, spuse pragmatică Jean. 

Invocară vraja bine cunoscută împreună și o înche- 
iară cu un sărut. Nikolai se pregăti pentru călătoria 
prin timp în vreme ce își îndeplineau ritualul. Avea o 
senzație stranie, de parcă ar fi fost pe puntea unei nave 
care străbătea valurile. Mărgeaua dintre palmele lor se 
dizolvă într-o izbucnire de căldură. Era pentru prima 
oară când simţea asta. Înainte, dispariţia era mascată 
întotdeauna de senzațiile mult mai violente din timpul 
călătoriei prin timp. 

Întrebându-se dacă vraja a dat greș, Nikolai deschise 
ochii şi privi în jur. Erau într-o alee, din nou. Strămoșilor 
le plăceau aleile, din câte se părea. Jean îi dădu drumul. 

- Se pare că am ajuns undeva, dar călătoria a fost 
mult prea ușoară. Mă întreb dacă ne-am mişcat prin 
timp. Privi în sus. Trebuie să ne fi mișcat puțin, fiindcă 
e începutul după-amiezii acum. 

- Încă suntem în Londra, dar într-un alt loc. Nikolai 
cercetă pereții și pământul. Pare să fie o alee dintr-un 
cartier mai bogat decât până acum. Poate că doar am 
traversat orașul? 

Jean merse până la capătul aleii şi privi afară. 

- Hainele nu îmi par foarte diferite, în afară de câteva 
detalii. Se pare că suntem într-un cartier modern. Poate 
Mayfair. Strada îmi pare vag cunoscută. 

- Vrei să pornim în explorare? 

- Mai întâi vreau să verific starea scutului. Jean în- 
chise ochii. Există şi e solid. Recunosc energia câtorva 

persoane care erau acolo când am creat vraja, așa că nu 
cred că am călătorit prea mult. 

Știind că ar fi trebuit să se gândească singur la asta, 
Nikolai își întoarse atenţia spre scut, privind energia în 
loc să caute persoane. 

- Demonul este mult mai puternic decât înainte, dar 
scutul are destulă energie cât să-i facă faţă. 

- Poate că publicul, în general, este mai preocupat de 
sclavie, așa că ambele spirite au din ce să se hrănească, 
sugeră Jean. 

- Probabil că ai dreptate. Există o cantitate mare de 
energie implicată aici. Sunt şi alte energii de grup masive 
şi puternice în fundal. Nu le recunosc. Nikolai studie în 
profunzime energiile pentru şi împotriva sclaviei. Urzea- 
la noastră a devenit relativ mai puternică, dar cea care 
susține sclavia este încă mai densă și mai concentrată. 

- Mă întreb de ce suntem aici, spuse gânditoare 
Jean. 

- Având în vedere cât de eficienți au fost strămoșii 
până acum, vom afla în curând. Nikolai îi oferi braţul 
lui Jean. Plecăm? 

Jean îl acceptă şi ieșiră în stradă. Merseră puţin, apoi 
Jean spuse: 

- Mayfair, cu siguranţă. Străzile au plăcuţe cu numele 
lor la colțul clădirilor. 

- Arată mult mai bine acum. 

Nikolai era pe cale să spună mai multe când o trăsură 
se opri lângă ei. Uşa se deschise și un bărbat elegant ieși. 
Era Lord Buckland, fiul lui Falconer, care nu părea mult 
mai în vârstă decât atunci când îl întâlniseră în 1788. 

- Ah, domnul și doamna Gregory, spuse el pe un ton 
prietenos. Îmi permiteţi să vă duc cu trăsura? 

- Ne-ar face mare plăcere, spuse Jean. 

Nikolai o ajută să urce în trăsură şi se așezară pe 
bancheta din spate. Odată ce urcară cu toţii şi trăsura 
se puse din nou în mișcare, expresia nonşalantă a lui 
Buckland fu animată de entuziasm. 

- Mă bucur să vă văd din nou! Aveam impresia vagă 
că trebuie să-i spun vizitiului să o luăm pe-aici, dar nu 
ştiam de ce. Se pare că trebuia să vă găsesc pe voi. 

- Poţi vedea viitorul, Lord Buckland? întrebă Jean. 

Lordul clătină din cap. 

- Posed talentele familiei mele, dar asta nu include şi 
previziunea. Cred că am intuit că veți veni fiindcă sun- 
tem legaţi prin urzeală. Deşi nu eram conştient de asta, 
pare să fi fost destul ca să-mi schimb traseul. 

- Că tot veni vorba de asta, spuse Nikolai, gândin- 
du-se că, dacă rămâneau în această perioadă, voia ne- 
apărat să afle numele croitorului lui Buckland. Ce an 
este? Și ştii de ce am fost aduşi aici? 

- 1791, spuse prompt Buckland. Cât despre motiv... 
astăzi se votează în Camera Comunelor legea lui Wilber- 
force împotriva negoţului cu sclavi. 

- Chiar așa? întrebă entuziasmat Nikolai. Are șanse 
să treacă! i 

- Nu sunt sigur, răspunse încet Buckland. În ultimii 
trei ani s-au schimbat multe lucruri. Publicul este nerăb- 
dător să vadă sclavia abolită o dată pentru totdeauna. 

- Bine! exclamă Jean. Dacă Parlamentul nu este de 
acord, e timpul să fie aleși noi parlamentari. 

- Parlamentarii pot fi schimbaţi, dar nu şi Camera 
Lorzilor. Celălalt bărbat se încruntă. Rezultatul votu- 
lui de azi este foarte nesigur și atmosfera politică e în 
schimbare. Dacă legea nu trece astăzi, se poate să nu 
mai aibă șanse multă vreme de-acum înainte. 

- De ce nu? întrebă Nikolai, simțindu-se neliniștit. 

Buckland începu să se joace neliniștit cu dosarul de 
piele de lângă el. 

- În Franţa a început o revoluţie, o revoltă populară 
pentru libertate, la fel ca şi cea din America. Mai întâi, 
britanicii progresivi au crezut plini de optimism că naţi- 
unea va deveni mai dreaptă şi mai democrată, dar revo- 
luţia franceză începe să devină urâtă. Cei mai înzestrați 
clarvăzători ai Protectorilor cred că ţara va fi cuprinsă 
de un război civil. Acum că Franța e înecată în haos, 
forţele conservatoare din Anglia câștigă teren. Nimeni 
nu vrea să vadă un război civil. 

-E de înţeles, încuviință Jean. Doar cei violenţi pro- 
fită de haos. Dar temerile populaţiei vor dăuna și miş- 
cării aboliționiste. 

Buckland încuviință. 

- Şi, colac peste pupăză, sclavii s-au revoltat pe insula 
Dominica din Indiile de Vest. Forţele care susțin sclavia 
din Anglia spun că abolirea negoţului cu sclavi ar fi un 
dezastru şi ar duce la și mai multe tulburări care i-ar 
pune în pericol pe toți europenii din Indii. 

Nikolai își arcui sprâncenele. 

-Sunt sigur că este doar o propagandă alarmistă 
inutilă. 

Buckland făcu o grimasă. 

- Dacă oamenii se tem, logica nu are nici o șansă. 
E remarcabil cât de mulţi oameni sprijină abolirea scla- 
viei, deși nu au avut nici o experienţă directă cu ea. Dar 
revoluția din Franţa şi temerile britanicilor sunt foarte 
presante și provoacă teamă. Unii consideră că e cel mai 
sigur să nu facem nici o schimbare radicală chiar acum. 

- Motiv pentru care, dacă legea nu este votată astăzi, 
s-ar putea să treacă ani întregi înainte să fie luată din 
nou în considerare, conchise Jean. 

- Exact. Chiar dacă legea trece de Camera Comune- 
lor, va trebui să fie adoptată şi de Camera Lorzilor şi de 
rege, şi e posibil să fie refuzată oricum. Dar dacă trece 
de Camera Comunelor astăzi, va fi un pas important în 
direcţia potrivită. 

Nikolai închise ochii şi cercetă energiile generate de 
populaţia în continuă creștere a Londrei. 

- Simt teama şi tendinţele conservatoare pe care mi 
le-ai descris, şi văd cum influențează deja felul în care 
cetăţenii văd sclavia. Dar cred că legea poate trece astăzi 
dacă scutul nostru poate ţine Demonul departe. 

Expresia lui Buckland deveni gânditoare. 

- Asta ar putea explica de ce aţi fost aduși aici. 
Am întreținut scutul fără nici o problemă și nici un alt 
aboliționist important nu a murit, dar nici unul dintre 
noi nu ştie să lucreze cu el la fel de bine ca voi doi, 
poate fiindcă voi l-aţi creat. Forţele care susţin sclavia au 
învăţat cum să tergiverseze lucrurile, să ceară mereu alte 
dovezi, alte audieri, să spună că nu au destule informa- 
ţii. Am avut nevoie de trei ani să ajungem în sfârşit în 
punctul în care să putem vota. Poate că ați sosit pentru 

a înclina balanţa în favoarea noastră, folosinduxvă de 
puterile voastre şi de scut. 

Nikolai și Jean schimbară o privire. Şi ea era la fel 
de nesigură. 

- Putem încerca, desigur. Apropo, unde mergem? 

-La Parlament. Ştiu un balcon ferit, de unde puteţi 
vedea ce se întâmplă fără să vă vadă nimeni. Buckland 
oftă. Nu avem șanse prea mari, dar faptul că sunteți aici 
îmi dă un pic de speranță. 

Trăsura opri în faţa palatului Westminster, unde se re- 
unea Parlamentul. Jean își trase vălul bonetei peste faţă. 

- Condu-ne, milord. 

Când intrară în clădirea uriașă, Buckland spuse: 

- Suntem în cea de-a doua zi de dezbateri, iar votul ar 
trebui să aibă loc spre sfârşitul şedinţei. Veţi auzi nişte 
argumente uluitoare de la cei care susțin încă sclavia. 
Un membru susţinea că abolirea sclaviei va distruge pes- 
căriile noastre din Canada, fiindcă sclavii din Indii sunt 
hrăniţi cu cel mai prost peşte. 

- Cum? întrebă neîncrezător Nikolai. 

- Să nu te aştepţi să aibă vreun sens. 

Buckland îi conduse prin palat până la galerie, 
apoi se opri în faţa unui perete obișnuit. Făcu un gest 
magic și apăru o ușă. li conduse pe Jean şi Nikolai înă- 
untru şi spuse: 

-Am mascat camera asta ieri, în caz că aveam ne- 
voie de ea astăzi. Ceea ce a fost un lucru destul de 
ciudat, acum că mă gândesc la asta. Probabil că scutul 
m-a îndemnat. 

- Ori de câte ori strămoşii se implică, rezultatele sunt 
ciudate, remarcă Nikolai. 

Camera era ca o lojă de teatru. Era lângă galeria 
publică dintr-o parte a sălii în care se reunea Camera 
Comunelor. Galeriile de pe-o parte şi de pe cealaltă 
erau pline până la refuz, dar din boxa lor micuță, cu 
şase scaune, puteau vedea ce se întâmpla în camera 
de dedesubt. Vraja lui Buckland făcea ca nimeni să 
nu-i observe. 

-Trebuie să plec, fiindcă şi eu sunt membru în Par- 
lament, spuse Buckland, scoțând mai multe hârtii din 

dosarul lui. Dacă vă plictisiți, puteți să citiți asta. Am fä- 
cut un rezumat al mărturiilor sclavilor în aproape două 
mii de pagini de notițe de la audieri. Am vrut un do- 
cument suficient de scurt încât nici chiar cel mai leneș 
membru al Parlamentului să nu poată spune că n-a avut 
timp să-l citească. Ne vedem mai târziu. Noroc. Poate că 
voi veţi putea schimba lucrurile. 

Buckland plecă chiar când începea ședința dedesubt. 
Jean spuse încet: 

-Simon trăiește încă, altfel Buckland ar fi în Came- 
ra Lorzilor, nu în Camera Comunelor. Mă bucur să 
ştiu asta. 

La fel şi Nikolai. Chiar și după şapte decenii de viață, 
Falconer era un vrăjitor formidabil. Era posibil să aibă 
nevoie de puterile lui înainte ca ziua să se încheie. 

După cum spusese şi Buckland, discursurile erau in- 
teresante. Wilberforce vorbi, spunând cu vocea lui cal- 
mă și plină de rezonanţă că sfârșitul negoţului cu sclavi 
putea ajuta plantațiile din Indiile de Vest, fiindcă pro- 
prietarii și-ar fi tratat sclavii cu mai multă blândeţe şi 
productivitatea ar fi crescut oricum. Un bărbat distins, 
în uniformă militară, flutură o mână cu doar trei degete 
şi spuse că africanii înşişi nu aveau nici o problemă cu 
negoţul cu sclavi. 

Când următorul vorbitor se ridică, Jean îl strânse de 
braț pe Nikolai. 

- E căpitanul Trent, din Liverpool! 

Desigur, Trent era acolo, mai gras cu câteva kilo- 
grame și îmbătrânit cu câţiva ani. Cu o voce puter- 
nică, declară: 

- Aţi auzit cu toţii de revoltele sclavilor din Dominica, 
una dintre cele mai bogate insule de unde ne luăm za- 
hărul. Acele revolte, domnilor, sunt rezultatul direct al 
mişcării aboliţioniste! Netrebnici care lucrează împotri- 
va patriei le-au aţâţat sentimentele africanilor păgâni, 
iar acum sănătatea şi averea Angliei sunt amenințate! 

În timp ce Trent vorbea, Nikolai simţi energiile care 
susțineau sclavia intensificându-se. Simţi, de asemenea, 
o energie întunecată bine cunoscută. 

- Preotul lui Trent, Kondo, e prin preajmă și e activ, 
spuse el încordat. Plec să-l găsesc. 

- Ai grijă, spuse Jean. Sunt sigură că vrea să amplifice 
enerpia Demonului. 

Deci și ea îl simţea. Nikolai o atinse pe umăr. 

- Voi fi bine. 

leşi din loja lor ascunsă și se opri afară, folosindu-se 
de abilitățile lui ca să-l găsească pe Kondo. În casa lui 
Wilberforce simţise energia preotului foarte clar. Acum 
trebuia doar să-i identifice energia individuală printre 
cele alte câteva sute de persoane din palat. Kondo era 
atât de neobișnuit, că Nikolai îi luă imediat urma. Mai 
ales că energia lui se contopea cu cea a Demonului. 

Nikolai urmă energia în sus pe o scară, apoi de-a lun- 
gul unui coridor lung. Cu cât se apropia mai mult de 
sursă, cu atât energia devenea mai puternică. Această 
aripă a palatului era aproape goală, căci se dezbătea o 
lege controversată. 

Firul de energie ducea la o uşă zăvorâtă. Nikolai se 
folosi de o explozie furioasă de putere pentru a o des- 
chide. Devenise foarte bun la a-şi folosi înzestrarea ca 
instrument sau ca armă. 

De cealaltă parte a uşii era o cameră de lucru mi- 
cuţă și confortabilă. Kondo era așezat în spatele unui 
birou, cu ochii închiși și îmbrăcat ca un gentleman en- 
glez. Energia Demonului pulsa în jurul lui, asemenea 
luminii negre, vâscoase, care străbătea coridoarele Casei 
Comunelor. Energia lui căuta să întărească forțele care 
susțineau sclavia şi să slăbească aboliţioniștii. 

Ghicind că Kondo își alesese biroul la întâmplare 
fiindcă avea nevoie de un loc liniștit din care să-și împli- 
nească misiunea, Nikolai intră. Africanul deschise ochii 
şi îl recunoscu imediat. 

- Tu, spuse el pe un ton gutural, cu un accent pro- 
nunțat. Sclavul englez. Ştiam că ne vom întâlni din nou. 
De data asta nu mă vei opri. 

- Nu sunt englez și nu sunt nici sclav. 

Nikolai își concentră energia și lovi firul de energie 
care îl lega pe Kondo de Demon. Dacă îl putea despărți 
rapid de spiritul malefic... 

Era ca şi când ar fi lovit o coardă de oţel. Energia lui 
ricoșă cu o forță agonizantă. Kondo râse. 

- Nu mă poţi răni. Eu protejez spiritul întunecat, iar 
el mă protejează pe mine. 

__ Nikolai se lupta să-și recapete stăpânirea de sine. 
Intrebă: 

- Cum poţi lucra împotriva propriului popor? Ai pu- 
terea de a obține bani și libertate fără să serveşti un om 
atât de josnic ca Trent. 

Kondo părea plictisit. 

- Sclavii africani nu sunt poporul meu. De ce să mă 
epuizez încercând să salvez nişte cai de povară inutili? 
Ochii lui străluciră. Trăiesc mai bine decât orice rege 
african şi am descoperit că englezoaicele sunt foarte cu- 
rioase şi vor amanți africani. Trăiesc exact viaţa pe care 
o vreau. 

- Deci ești încă un sclav? 

In jurul africanului se aprinse o energie stacojie. 

- Nu sunt! Am hârtii care dovedesc asta. Îl servesc pe 
Trent fiindcă am ales să fac asta, iar Trent mă plăteşte 
foarte, foarte bine. 

Având în vedere reacția lui Kondo, probabil că nu 
se simţea la tel de liber pe cât şi-ar fi dorit. Dar asta era 
problema lui. 

- Foarte bine, nu vrei să-ți baţi capul cu problemele 
sclavilor. Dar de ce lucrezi pentru cei care susţin sclavia? 
Nu e nevoie să faci asta. Eşti vrăjitor, aşa că te poţi între- 
ține foarte bine și prin alte mijloace. 

- Pentru că am putere și îmi place să o folosesc. 

Kondo se ridică amenințător în picioare. Deși trecuse 
de cincizeci de ani, era bine făcut şi avea o aură pericu- 
loasă, ca un războinic. Energia demonică se învârtejea 
în jurul lui, accentuându-i întunecimea sufletului. 

- Am mai multă putere decât tine, spuse el, iar acum 
îţi voi demonstra asta! 

Işi ridică brațele şi aruncă un glob de energie demo- 
nică înspre Nikolai, care se trase înapoi şi se lovi cu spa- 
tele de uşă. Fu paralizat, alunecând la podea - însă simţi 
în aceeași clipă un scut alb, strălucitor ca un diamant, 
strângându-se în jurul lui și alungând întunericul. 


Magie îndepărtată 335 


Kondo se clătină şi se prinse de marginea biroului. 

- Lua-te-ar naiba! gemu el. 

Revenindu-și, Nikolai își dădu seama că scutul îl pro- 
tejase, la fel cum Demonul îl protejase pe Kondo. 

- Remiză, reuși el să susțină. Eu nu te pot ucide, iar 
tu nu mă poţi ucide pe mine. 

- Nu prin magie, poate. Dar există și metode mai 
primitive. 

Kondo scoase un pumnal din haina lui elegantă și 
încercă să-l înjunghie pe Nikolai în inimă. Nikolai în- 
cercă să se ferească, dar era încă prea slab ca să se miște 
repede. Pumnalul îl lovi cu putere și trecu prin haine, 
dar nu-i pătrunse și în carne. Kondo blestemă. 

- Tu și târfa ta v-aţi construit bine scutul! Dar încă îţi 
pot distruge mintea. 

Energia demonică devenea din ce în ce mai puter- 
nică. Kondo întoarse pumnalul şi îl lovi pe Nikolai în 
tâmplă cu mânerul. Nikolai căzu în întuneric, văzând 
cu groază cum scutul se sparge în jurul lui în mii de 
cioburi arzătoare. 

În timpul perioadelor mai liniștite ale dezbaterii, 
Jean frunzărea rezumatul audierilor. Uneori fu șoca- 
tă. Alteori simţi că îi vine rău. Începea să se întrebe 
ce s-a întâmplat cu Nikolai când uşa lojii se deschise. 
Jean îşi ridică privirea, aşteptându-se să-l vadă, dar în 
schimb intră o tânără femeie îmbrăcată în haine sobre 
de evanghelist. 

- Pot să intru și eu? Am întârziat şi nu mai sunt locuri 
la galerie. 

- Bineînţeles. Cred că se apropie momentul votului. 

Jean presupuse că Nikolai nu mai ascunsese uşa când 
plecase. Își reaminti să îi arate cum să facă asta când se 
întorcea. Nikolai era o combinaţie interesantă de putere 
uriașă și lacune stranii. Între timp, compania celeilalte 
femei îi făcea plăcere. 

- Mă rog la Dumnezeu ca legea domnului Wilber- 
force să fie adoptată! 

Nou-venita se așeză într-un scaun liber dintre ea şi 
Jean. Deşi părea să aibă în jur de douăzeci de ani, purta 
deja verighetă. 

- Mă numesc Elizabeth Heyrick. Am venit din Leices- 
ter să ascult dezbaterile și să urmăresc votul. 

- Eu sunt Jean Gregory. M-am întors de curând în 
Anglia, dar, la fel ca şi dumneata, mă rog ca legea să 
treacă de Camera Comunelor. 

- N-am reuşit să dorm aproape deloc de când am vă- 
zut diagrama Brookes, mărturisi Elizabeth, așezându-și 
săculețul pe podea și scoțându-și şalul negru de pe 
umeri. Încă nu-mi vine să cred că oamenii pot fi atât de 
cruzi față de semenii lor. 

- Diagrama Brookes? Nu ştiu ce e asta. 

- N-ai văzut-o? exclamă Elizabeth. Dar, desigur, n-ai fost 
în ţară. Dă-mi voie să-ți arăt. Am mereu una cu mine, ca 
să-mi reamintesc. Desfăcu săculeţul şi scoase o bucată de 
hârtie împăturită, apoi i-o înmână lui Jean. E diagrama 
unei nave de sclavi autentice numită Brookes. Arată cum 
sunt înghesuiți sclavii atunci când traversează Atlanticul. 

Jean despături hârtia și scoase un geamăt. În ciuda 
tuturor lucrurilor pe care le învățase despre sclavie, ima- 
ginea unor sclavi înghesuiți ca peștii într-un butoi era 


îngrozitoare. 
- E oribil! Nici nu e de mirare că mor atâţia în timpul 


călătoriei. 

- În diagramă sunt patru sute optzeci şi doi de sclavi, 
spuse Elizabeth, plină de amărăciune. l-am numărat ca 
să mă asigur. În câteva călătorii, pe Brookes au fost aduși 
încă o jumătate pe-atât. 

- Nimeni nu poate rămâne orb la așa ceva, șopti Jean. 

- Căpitanii de navă şi stăpânii de plantaţii fac în aşa 
fel încât oamenii să nu vadă astfel de imagini, spuse cea- 
laleă femeie. Când a fost adoptată o lege foarte blândă 
care cerea ca fiecare sclav să aibă mai mult spaţiu, negus- 
torii de sclavi au susţinut că toți albii din Jamaica vor 
muri din cauza asta. Și nu s-au conformat nici măcar 
unei cerinţe atât de neînsemnate. 


Magie îndepărtată 337 


Jean clătină din cap şi se reîntoarse la diagramă. Deja 
începea să recunoască retorica politică isterică a susțină- 
torilor sclaviei. 

- Poate că lucrurile se vor schimba după votul de azi. 

Îşi întoarseră privirea spre sala de dedesubt, dar Jean 
simţi dintr-odată un val paralizant de energie demoni- 
că. Creatura se hrănea cu lăcomie, control și cruzime. 
Fluxul era atât de intens, că Jean abia dacă mai putea 
respira. Îngrozită, își dădu seama că scutul începea să se 
destrame, cucerită de puterea spiritului pe care fusese 
creată să-l înlănţuie. 

„Luptă.“ Jean îşi aruncă puterea în luptă, trăgându-și 
energia de la prietenii și aliații săi. Simţi şoc şi dezori- 
entare. Scutul cerea atâta energie, că cei doi gardieni 
aflaţi la datorie nu îi mai puteau face față. Începu să 
ceară energie de la toţi cei legaţi de scut. Se contopi cu 
el, simţindu-i rupturile ca pe tot atâtea răni agonizante 
în propriul trup. 

Jean se cutremură. Câţiva gardieni intraseră în panică 
şi îşi opriseră legătura cu totul. Mai mulți începură însă 
să trimită valuri de energie, iar pe fundal se simțeau și 
energiile difuze venite de la aboliţioniștii de rând. Trep- 
tat, crăpăturile largi din scut începură să se vindece. lar 
durerea lui Jean se stinse. Scutul va supravieţui, dar nu 
mai avea puterea de a preveni influenţele Demonului 
asupra votului care stătea să înceapă. 

Când ultimele fisuri din scut se închiseră, Jean respi- 
ră adânc, ameţită, şi se retrase în trupul ei. Se simţea de 
parcă ar fi trebuit să aibă și ea cicatrici de la rănile ener- 
getice pe care le suferise cât timp se contopise cu scutul. 
Deși arăta suficient de normal, s-ar fi prăbușit dacă ar 
fi încercat să se ridice. Din fericire, Elizabeth Heyrick 
era atât de concentrată asupra votului, că nu observase 
nimic neobișnuit la Jean. Judecând după expresia încor- 
dată a femeii, votul nu mergea bine. 

Epuizată, Jean urmări numărătoarea finală. Două 
treimi dintre parlamentarii de față votaseră împotriva 
abolirii negoţului cu sclavi. Susţinătorii sclaviei izbuc- 
niră în urale. Parlamentarii aboliționişti erau năuciţi 
de înfrângerea suferită. După ce Buckland îi avertizase 


a 

că rezultatul era nesigur, Jean nu se simțea neapărut sur- 
prinsă, dar era profund dezamăgită. 

Elizabeth începu să plângă, iar trupul ei tremura 
cuprins de suspine disperate. 

- Toată lumea pe care o cunosc în Leicester este 
împotriva sclaviei, gemu ea. Unde se ascund iubitorii 
de sclavi? Cum pot oamenii cu frică de Dumnezeu să 
voteze pentru negoţul cu sclavi? 

- Banii și puterea sunt legate inexorabil. Sclavia este 
o sursă de bani, iar banii îi fac puternici pe anumiţi 
oameni care își pot cumpăra oricâţi politicieni doresc. 
Jean arătă spre parlamentarii care se băteau pe spate şi 
se felicitau unii pe alții pentru victoria lor. 

- E rău că doar câţiva oameni pot lăsa să se întâmple 
un rău care e disprețuit de aproape toată lumea. Lacri- 
mile lui Elizabeth dispăruseră, iar tristețea îi era înlo- 
cuită treptat de furie. Dar ce poate face un cetățean de 
rând ca mine ca să schimbe lucrurile? 

- Loveşte instituţia sclaviei la buzunar, spuse încet 
Jean, care începea să întrevadă o idee, amintindu-și de 
pamfletele cumpărate în 1788 care descriau industria 
zahărului până la ultimul bănuţ. In Anglia se vând 
cantități uriașe de zahăr în fiecare an. Dacă suficienţi 
oameni nu-l mai cumpără, proprietarii de plantaţii vor 
începe să piardă bani. Dacă unul din zece britanici re- 
fuză să mai cumpere zahăr, cu siguranță vor observa. 
Dacă unul din cinci se opresc, industria se va schimba 
pentru totdeauna. 

Elizabeth suspină, gândindu-se la sugestia lui Jean. 

- Mă întreb dacă aşa ceva e posibil? Foarte mulți din- 
tre noi ar fi de acord să nu mai cumpere zahăr, dar și 
mai mulți nu vor să renunţe la dulciuri, chiar dacă prin 
asta ar salva vieţi. Propria mea mamă susține mişcarea 
aboliţionistă din toată inima, dar mai degrabă și-ar da 
sângele din vene decât să-şi bea ceaiul fără zahăr. 

- Am citit că zahărul din India nu e produs de sclavi, 
zâmbi amar Jean. Condiţiile în care trăiesc indienii care 
îl produc nu sunt cu mult mai bune decât cele ale sclavi- 
lor din Caraibe, dar cel puţin sunt oameni liberi. Cred 

că zahărul indian costă mai mult, dar n-ar fi un preț mic 
de plătit pentru o conștiință curată? 

Chipul lui Elizabeth se lumină. 

- Asta ar putea funcţiona! Am putea refuza să cumpă- 
răm, de asemenea, de la brutarii care folosesc zahăr pro- 
dus de sclavi și de la băcanii care îl vând. Dacă putem 
convinge destui oameni să se alăture campaniei noastre, 
negustorii vor fi nevoiţi să folosească zahăr indian, altfel 
îşi vor pierde afacerile. 

- O astfel de campanie va avea nevoie de timp, o 
avertiză Jean. Presupun că la început nu va fi luată 
în serios. 

- Dar oricine poate refuza să mănânce zahăr, chiar 
şi un copil. Mulți ni se vor alătura. Mai ales dacă pot 
cumpăra zahăr indian. Privirea lui Elizabeth deveni ho- 
tărâtă. Când mă întorc în Leicestershire, voi începe cu 
grupurile noastre împotriva sclaviei și apoi le vom scrie 
şi celorlalte grupuri din restul țării. Îţi jur că, într-un an, 
vom fi luaţi în serios! 

Jean nu era clarvăzătoare, dar simţi o convingere pă- 
trunzătoare că femeia de lângă ea urma să afecteze pro- 
fund mișcarea aboliționistă. 

- Voi urmări știrile despre persoanele care refuză să 
cumpere zahăr și voi trimite și eu vorbă. 

Elizaberh se ridică. Deja trecuse peste înfrângere și 
privea spre următoarea bătălie. 

- Poate că forțele mercantile au triumfat astăzi, dar 
vor veni și zile mai bune. 

Apoi își ridică şalul şi şi-l puse pe umeri. Jean observă 
că era din muselină şi era prins cu o camee care înfățișa 
un african îngenuncheat și în lanţuri. Pe margine erau 
gravate litere, dar Jean nu reuși să citească cuvintele. 

- Scuză-mă, ce scrie pe broşă? 

Elizabeth atinse metalul cu scrierea în relief. 

- Scrie: „Nu sunt și eu om? Nu sunt fratele tău?“ 
A fost făcut de domnul Wedgwood, fabricantul de 
obiecte din ceramică, pentru a ne reaminti că africanii 
Şi europenii sunt oameni cu toţii. 

La fel ca și diagrama cu nava, era o imagine foarte 
puternică. 

- Trebuie să fac și eu rost de una. 

Elizabeth desfăcu încheietoarea broșei și i-o întinse. 

- Poftim. E a ta. 

- Ah, nu, nu e nevoie, protestă Jean, puţin surprinsă. 
Pot să-mi cumpăr și eu una. 

- a-o, te rog, zâmbi Elizabeth. Măcar atâta lucru să-ți 
ofer în schimbul speranţei pe care mi-ai dăruit-o. 

__ Jean îi întinse mâna, iar cealaltă femeie o strânse. 
Incă o dată, intuiţia îi vorbi. E 

- Vei schimba lucrurile, doamnă Heyrick. Intrade- 
văr. Du-te cu Dumnezeu. 

- Mulţumesc, doamnă Macrae. 

Cealaltă femeie o îmbrăţișă pe Jean, apoi ieși din lojă, 
cu capul sus. 

Acum că era singură, Jean era liberă să-și facă griji 
pentru Nikolai. Lipsea de mult prea mult timp. Se aşeză 
într-un scaun și îl căută cu mintea. Tocmai aflase că era 
în viaţă, dar rănit, când ușa lojii se deschise şi Nikolai 
intră. Jean scoase un geamăt văzându-i hainele tăiate. 

- Dumnezeule, ce-ai pățit? 

Vorbind, îl îmbrățișă, atentă să nu-l strângă prea 
tare. 

- L-am găsit pe Kondo, am fost înfrânt, spuse cu tris- 
teţe Nikolai. 

El nu era deloc atent - o ţinea în braţe cu o forță care 
îi lăsa vânătăi. 

- Scutul m-a protejat de atacurile lui cu energie și 
de încercările lui de a mă înjunghia, dar tot a reușit 
să mă facă să-mi pierd cunoştinţa. Am crezut că scu- 
tul avea să cedeze, dar acum văd că e destul de solid. 
Ce s-a întâmplat? 

Inainte ca Jean să poată răspunde, Lord Buckland 
intră în lojă. Arăta sfârșit. 

- A fost pentru prima oară când scutul ne-a solicitat 
atâta energie. Abia a rezistat. Trebuie să găsim și mai 
mulţi gardieni. 

- Trebuie să găsim, de asemenea, modalități mai efi- 
ciente de a folosi energia aboliționiştilor de rând. Am 
putea să căutăm dincolo de Londra. Jean îi explică pe 
scurt ce se întâmplase cu Nikolai. Nu cred că am fost 

aduși aici ca să ne asigurăm că legea e votată acum. Cred 
că strămoșii ne-au trimis aici pentru a preveni un de- 
zastru total. A fost cât pe ce să pierdem scutul. Chiar 
şi lipsa unui singur gardian ar fi dus la distrugerea lui, 
dar așa am reuşit să-l salvăm. Consecințele ar fi putut fi 
mult mai grave. De asemenea, o tânără doamnă a venit 
şi ea aici, iar când și-a revenit din dezamăgire a plecat 
hotărâtă să convingă toţi aboliţioniștii din Britania să 
nu mai folosească zahăr produs de sclavi. 

Buckland ridică din sprâncene. 

- Să-i lovim financiar! Ce idee genială! Voi face tot 
posibilul să duc vorba mai departe. 

- Aboliționiștii se vor bucura să aibă ceva concret de 
făcut, prevăzu Nikolai. 

- Mişcarea noastră trăiește. Chiar dacă forțele politi- 
ce ni se opun, vom persevera, zâmbi obosit Buckland. 
Dar ar fi fost mult mai plăcut dacă am fi câştigat. 

Comentariul lui era o subestimare clară a ceea ce se 
întâmplase. Jean se rezemă de Nikolai. Voia să doarmă 
o zi întreagă. 

- Există vreun han decent unde să ne poţi lăsa în 
drum spre casă? 

Buckland încuviință. 

- Staţi mult aici? 

Jean îl privi pe Nikolai. Deja nu mai era nevoie de 
cuvinte ca să ia deciziile împreună. 

- Câteva săptămâni. Ar trebui să ne vizităm prie- 
tenii africani. De asemenea, Nikolai, crezi că putem 
găsi o modalitate mai eficientă de a folosi şi energiile 
altor aboliționiști pentru scutul nostru? Demonul se 
hrăneşte cu furie şi cu lăcomie, iar sentimentele lor 
sunt mai ușor de folosit. Trebuie să învăţăm să folosim 
energiile benefice. 

-Cred că ştiu cum să fac asta, zâmbi obosit Nikolai. 
Am fost atacat de o energie negativă, dar acum o înțeleg 
mai bine. Dă-mi voie să mă gândesc câteva zile şi cred că 
vom reuși să avem încă o întâlnire cu gardienii noștri. 

- Abia aştept, spuse Buckland, care arăta puţin mai 
vesel acum. Cât despre noaptea asta, sau mai degrabă 

dimineaţa asta, ştiu hanul potrivit. E liniştit şi foarte 
comod. 

Il urmară prin palat până în stradă. Spre est începea 
să răsară soarele. Sesiunile Parlamentului începeau de 
obicei la mijlocul după-amiezii şi ţineau până noaptea 
târziu, iar dezbaterile puteau dura până la răsărit. Jean îl 
luă de braț pe Nikolai. 

- O nouă zi. Îmi place simbolismul. 

- Ştiam că va dura ceva, spuse Nikolai, zâmbind pie- 
ziş. lar noi avem mai mult timp decât mulți alții. 


La început, Adia nu înţelese ce îi solicita atât de mul- 
tă putere și energie. Se împletici până la pat şi căzu ame- 
ţită pe spate. Ce...? 

Treptat, își dădu seama că puterea ei era atrasă în scu- 
tul construit de Jean și de căpitan pentru a se lupta cu 
energiile susținătorilor sclaviei. Undeva avea loc o mare 
luptă, iar scutul se întindea prin timp până la Adia. 
O simţi pe Jean foarte puternic. Pe căpitan, mai puţin. 

Treptat, legătura se estompă. Adia știu că scutul su- 
pravieţuise încercării. Păcat că nu va ști niciodată ce se 
întâmplase. Dar cel puțin reușise să-i ajute chiar și îngro- 
pată aici, în trecut. 


Hanul era exact cum promisese Buckland, iar recep- 
ţionerul era dispus să le ofere o cameră străinilor care 
apăruseră acolo în zori. Când ajunseră înăuntru, Niko- 
lai se simţi tentat să se arunce în pat fără să se dezbrace, 
dar ştia că se va simţi mai bine fără haine. Oftând, Jean 
făcu același lucru. 

- A fost o zi lungă. A durat trei ani. 

- Dar am supravieţuit. Pentru câteva clipe m-am te- 
mut că voi muri. 

Când văzuse cuțitul lui Kondo căzând, Nikolai se 
gândise la două lucruri: că nu voia să moară înainte 
să-şi ducă misiunea la bun sfârșit şi că nu voia să o pă- 
răsească pe Jean. 

Văzând-o pe Jean cum își desface părul și îl împle- 
tește într-o coadă moale, Nikolai își dădu seama că nu 
era prea obosit ca să o admire. Dacă n-ar fi avut tăria 

de a menţine scutul când începuse să se destrame, oa- 
menii ca Wilberforce şi Clarkson ar fi devenit vulne- 
rabili din nou. Deși mișcarea aboliționistă avea mulți 
suporteri acum, era încă nevoie de lideri și, dacă cei 
de-acum mureau, ar fi durat mult până să apară alții. 

De asemenea, Nikolai își dădu seama că era mai pu- 
ţin obosit decât crezuse. Veni în spatele lui Jean și îi 
înconjură talia cu braţele, sărutând-o pe gât. Jean simţi 
că se topeşte, închizând ochii. 

- Poţi face asta încă o dată, dacă îţi place, murmu- 
ră ea. 

Încurajat, Nikolai îi sărută urechea și îi cuprinse sânii 
în palme. 

- Probabil ești prea obosită pentru asta, spuse el, 
nevrând să fie prea insistent. 

Jean râse şi se întoarse în braţele lui ca să-l poată 
îmbrățișa la rândul ei. 

- Lucrez tot timpul cu energie. De ce asta este sin- 
gura activitate după care avem mai multă energie decât 
la început? 

-Ce întrebare interesantă! Nikolai o ridică și o întin- 
se pe pat. Putem vorbi despre asta mâine. 

Jean avea dreptate. Când terminară, Nikolai avea mai 
multă energie decât la început. 


Jean şi Nikolai avură nevoie de peste o lună pentru 
a reuși să îmbunătățească scutul folosindu-se de energi- 
ile aboliționiştilor din aproape toată Anglia. Deşi noii 
susţinători nu erau puternici individual, sprijinul lor 
colectiv întări considerabil de mult scutul. 

li vizitaseră pe Kofi, familia lui și familia Falconer, 
așa că venise momentul să treacă mai departe. Plătiră 
camera de la han şi găsiră o magazie pe jumătate goală 
în spatele clădirii. Era un loc convenabil de unde pu- 
teau pleca. 

Jean își scoase brăţara Adiei şi o privi. 

- A mai rămas doar o singură mărgea vrăjită. Speram 
că ne va duce înapoi acasă, în 1753, pe Santola. E po- 
sibil ca reuşitele noastre să fi fost suficiente şi să ne în- 
toarcem acum? Sau crezi că e nevoie de noi într-un alt 

moment critic? Jen «fă. Sau sclavia este un rău prea 
mare şi de neclintit j magia strămoșilor noştri nu o 
va putea atinge! 

- Nu ştiu, Spuse incet Nikolai. De când am venit aici 
pentru prima oañ xum douăzeci şi cinci de ani, am vä- 
zut o mare schimlar pinimile şi în minţile englezilor. 
La fel cum a SpusșiAjja, majoritatea se ridică acum şi 
spun: „Destul!“ 

-La început am pirat indivizi, spuse gânditoare 
Jean. Acum apânn ritul mișcării înseși. În câţiva 
ani, mișcarea și dorin de libertate ar putea deveni atât 
de puternice, iNCatayy mai fi nevoie de noi. Asta sper. 
Asta, şi că ultima miye ne va duce de unde am plecat. 
Dar... s-ar putea să nu Sar putea să ne ducă mai depar- 
te, în viitor, şi Să ne bg acolo. 

- Ai putea Suport si ne trăim vieţile aici? întrebă el. 

- Nu aş avea deals nwi așa? zâmbi ea amar. Îmi va 
părea rău că nu-i vy mai revedea prietenii și rudele, 
dar mă gândesc la depăririle și la lipsurile pe care le-a 
suferit Adia, aşa d statia mea nu mai pare atât de 
rea. În timp, voi Întăp cum să trăiesc într-o altă epocă. 
Şi nu voi ti singura byectorii nu îşi abandonează ca- 
marazii niciodată. 

- Esti norocoasă c a atâţia oameni dragi. 

Nikolai aproape tewi s vorbească fără invidie... dar 
nu pe de-a-ntregul. Jenil privi, gândindu-se cât de de- 
parte ajunseseră de cnd se cunoscuseră în depozitul 
din Marsilia. 

- Dar tu, capitane: Cind scopul tău măreț va fi înde- 
plinit, cånd sclavia va dispărea, ce vei face? 

Nikolai ridică din uperi 

-Incă sunt marina și pot sa-mi găsesc de lucru pe 
mare. Aş vrea Să Vizite; Santola şi să văd dacă insula 
o duce la fel de bine, dacă mai e loc și pentru mine 
acolo. Dacă mă mal tin minte cineva. 

- Oamenii Și VOT amini de tine. 

Jean observă că nicel nici ea nu spuseseră nimic 
despre relaţia dintre e. Ore va porni fiecare pe drumul 
său. Sau legătura Cartii tansformase într-o armă avea să 
rămână intre e! ŞI dupi eiși îndeplineau misiunea? 

Era imposibil de spus. Jean se ridică în picioare și 
puse ultima mărgea în palmă. Fără ea, brăţara devenise 
un şir destul de banal de mărgele mai mici şi prea rare 
pentru cât de lungă era sfoara. 

- Vrei să facem ultimul pas şi să vedem unde ajungem? 

- Să sperăm că nu vom mai avea surprize, spuse el. 

Apoi o luă de mână și începură să activeze vraja îm- 
preună. Jean închise ochii şi se rugă să-i deschidă din 
nou și să revadă Santola în vremea din care plecase. 

Trecură foarte uşor prin timp, ca şi când ar fi pășit 
printr-o cameră întunecată. Aterizară cu o bufnitură 
într-o casă, şi nu era vila lui Nikolai din Santola. Jean 
își înghiți nodul din gât, încercând să nu plângă la gân- 
dul că nu-și va mai revedea niciodată familia şi casa. 
Deși încercase să se obișnuiască cu ideea, realitatea 
era zdrobitoare. 

Luptându-se cu dezamăgirea ei, Jean se desprinse de 
mâinile lui Nikolai și privi în jur. 

- Se pare că am ajuns în dormitorul unei case din Lon- 
dra, una destul de scumpă. Poţi intui unde ne aflăm? 

- În Londra, cu siguranţă, oftă Nikolai, la fel de deza- 
măgit ca şi ea. Îmi pare rău, Jean. Şi eu aș fi vrut să merg 
acasă, dar pierderea este mai mare pentru tine. 

- Cel puţin suntem în Anglia, nu în regatul barbarilor. 

Jean merse la fereastră și privi jos, în stradă. Era spre 
mijlocul după-amiezii, iarna. Casa fusese construită 
într-una dintre pieţele frumoase din Londra, proiectată 
în jurul unui părculeț. 

- Mayfair, pare, deși nu cred că am fost în casa asta 
vreodată. E clar că mai avem ceva de făcut. 

Jean văzu câteva femeie mergând pe stradă. Scoase un 
sunet de uimire. 

- Se poate să fi călătorit foarte mult în timp! Femeile 
de-acolo poartă rochii care dau la iveală totul! 

Rochiile aveau talie înaltă și cădeau frumos, dar în 
perioadele pe care Jean le traversase n-ar fi fost conside- 
rate decente sub nici o formă. 

- Ca bărbat, îmi place stilul lor, spuse Nikolai, ală- 
turândur-i-se la fereastră. Văd că hainele bărbătești nu 
s-au schimbat la fel de mult, iar femeile de acolo poartă 
rochii mai decente. Poate că e un stil nou care n-a fost 
încă adoptat de toată lumea. 

Jean privi cu mai mare atenţie afară. 

- Ai dreptate... Am fost atât de surprinsă de nou, că 
n-am văzut și lucrurile mai cunoscute. Poate că n-am 
înaintat cât de mult crezusem. 

Auziră pași fermi apropiindu-se de ușă și se priviră 
precauți. Erau în casa unui străin şi n-aveau nici un mo- 
tiv să fie acolo, ca nişte borfași. Nikolai o luă de mână 
şi spuse: 

- Strămoșii nu ne-au dezamăgit până acum. 

Ușa se deschise, și Jean îi strânse mâna. Intră o feme- 
ie. Jean avu nevoie de o clipă ca să o recunoască pe Lady 
Bethany March, fiica lui Falconer, care făcuse parte din- 
tre gardienii scutului încă de la început și era puternică, 
la fel ca restul celor din familia ei. Era la fel de stăpânită 
ca şi tatăl ei, și abia clipi când îi văzu. 

- Fratele meu mi-a spus că v-a întâlnit pe stradă, dar 
nu mă aşteptam să vă văd chiar la mine în casă. Bine ați 
venit, călătorilor! 

-Cred că strămoșii au învăţat să țintească mai bine, 
spuse Jean. În ce an suntem? Hainele s-au schimbat 
foarte mult. 

-Suntem în 1807. Au trecut şaisprezece ani de la ul- 
tima voastră vizită. 

Bethany era acum o femeie de cincizeci de ani. Ară- 
ta încă bine într-una dintre rochiile croite după noua 
modă, strânse pe corp și grațioase. 

- Wilberforce a propus în fiecare an legi împotriva 
negoțului cu sclavi. Una a trecut chiar până în Came- 
ra Lorzilor. Lucrurile s-au schimbat însă, și de data 
asta cred că avem șanse mari să reușim, spuse ea pli- 
nă de speranţă. Poate că aţi venit aici pentru a înclina 
decisiv balanţa. 

-Şi Lord Buckland credea asta în 1791. În schimb, 
se pare că am fost aduși acolo pentru a limita dezastrul, 
spuse Nikolai cu tristeţe. Cum s-au schimbat lucrurile? 

- Haideţi în salonul meu și voi comanda nişte ceai în 
timp ce vă povestesc. 

Doamna îi conduse prin toată casa, până la un salon 
drăguţ de unde se vedea grădina din spate. Sună după 
ceai, apoi trecu la o ușă alăturată şi o deschise. 

- Mary, spuse ea, au venit nişte vechi prieteni. Vrei să 
ne ţii companie? 

O femeie înaltă, cu pielea închisă la culoare, intră. 

-Mary Andrews! exclamă Nikolai. Cât de bine îmi 
pare să te văd din nou! 

- Sunt Mary Owens acum, zâmbi ea. Sunt secretara 
lui Lady Beth. 

-Şi pun pariu că amândouă sunteți mereu puse pe 
şotii, spuse Jean, apoi deveni curioasă. Owens e un 
nume de Protector, deși nu exclusiv, desigur. 

- Soţul meu e un Protector, spuse Mary, încuviin- 
ţând. Copiii noştri au niște talente interesante! 

- Mary se ocupă în mare parte cu mișcarea aboliţio- 
nistă, spuse Bethany. Soţul meu este ministru în guvern, 
aşa că suntem implicați cu toţii în politică. Haideţi, așe- 
zaţi-vă. Eu şi Mary vă vom povesti ce s-a mai întâmplat 
de la ultima voastră vizită. 

După ce sosiră ceaiul și prăjiturile, Bethany și Mary 
povestiră pe scurt cum se schimbaseră lucrurile. 

- Când Revoluţia din Franţa s-a transformat într-un 
regim al terorii în 1793, Anglia a declarat război Fran- 
ţei. Ne luptăm cu ei de atunci, în afara unei perioade 
scurte de acalmie, explică Bethany. Din cauza războiu- 
lui şi a temerilor generale față de orice ar putea părea 
radical, guvernul a făcut tot posibilul să înlăture toa- 
te grupurile care cer reforme, iar societățile care susţi- 
neau abolirea sclaviei au avut de suferit. Mișcarea a fost 
aproape paralizată. 

- A avut loc, de asemenea, și o mare răscoală a sclavilor 
şi a mulatrilor din colonia franceză Saint-Domingue, 
continuă povestea Mary. Şi francezii, şi britanicii s-au 
luptat să suprime rebeliunea, dar au dat greș. Colonia 

a devenit acum națiunea liberă a africanilor din Haiti. 
Mary nici nu încerca să-și ascundă mândria din voce. 
Asta a dovedit că africanii ştiu să lupte bine, dar în ace- 
lași timp insula nu mai este sub controlul francezilor, 
iar proprietarii de plantaţii britanici din Indii nu mai 
pot spune că trebuie să-și păstreze sclavii ca să concureze 
cu francezii. De asemenea, soldații britanici care s-au 
luptat cu rebelii negri nu vor să se lupte din nou cu ei 
ca să reinstaureze sclavia, pe care majoritatea dintre 
ei o dispreţuiesc. 

- Toţi stăpânii de plantaţii din India vor fi neliniștiți 
să afle că sclavii s-au răsculat cu succes, spuse gânditor 
Nikolai. Dacă au reuşit să se elibereze pe o insulă, pot 
face asta și pe altele. Aşa că poate că e mai bine dacă nu 
mai există nici un sclav. 

Bethany le turnă din nou ceai tuturor. 

- Francezii au capitulat. Este atât de tipic! Au fost 
cuprinși de idealism și au declarat toți sclavii drept oa- 
meni liberi. In 1794, cred. Apoi însă, unul dintre ge- 
neralii lor, Napoleon Bonaparte, s-a declarat împărat, 
şi Franța nu mai e atât de liberă și de idealistă. Unul 
dintre efectele domniei lui este că francezii încearcă să 
reinstaureze sclavia. 

- Au deschis cutia Pandorei, spuse Jean, luând alte 
două prăjituri, fiindcă mereu era înfometată după ce că- 
lătoreau prin timp. Oamenii care au cunoscut libertatea 
nu își vor mai primi lanţurile înapoi. 

- Francezii au aflat deja asta, spuse Bethany, zâmbind 
jucăuşă. O consecință minunată a ceea ce s-a întâmplat 
este că britanicii au șansa de a se dovedi mai virtuoși 
decât francezii pur și simplu opunându-se sclaviei. Fran- 
cezii au făcut astfel un mare serviciu cauzei noastre. 

Jean și Nikolai izbucniră în râs. 

- Dacă îl faci pe un om să se simtă superior fiindcă 
este de acord cu tine, bătălia este pe jumătate câștigată, 
spuse ea. Deci toate aceste noi întâmplări fac mai proba- 
bilă abolirea negoţului cu sclavi? 

- Toate astea și încă o lovitură decisivă, spuse Mary. 

- Unul dintre cei mai înfocaţi susținători ai mișcării 
aboliționiste este un marinar foarte inteligent pe nume 

James Stephen, spuse Bethany. A locuit în Indii mai 
mulți ani și urăște sclavia din toată inima. A scris o car- 
te care descrie cum francezii încă mai fac mari profituri 
folosind navele țărilor neutre, cum e America, forțând 
blocada marinei britanice. Dacă marina noastră ar cap- 
tura aceste nave, francezii ar avea de suferit, şi vasele care 
le-ar captura ar face un mare profit. Stephen l-a convins 
pe Wilberforce să introducă o lege care să le permită 
navelor noastre să captureze orice vas neutru care ofe- 
ră ajutor Franței. Legea suna foarte patriotic și a trecut 
fără prea mare vâlvă. 

Mary le oferi din nou platoul cu prăjituri. Atât Jean, 
cât şi Nikolai se înfruptară recunoscători. Jean se bucu- 
ra să vadă că nu era singura înfometată. 

- Ceea ce nu au înţeles mulți oameni, continuă Mary, 
este că multe dintre aceste nave aşa-zis neutre sunt de 
fapt britanice. Singurul lucru american la ele este stea- 
gul. Aşa că legea domnului Stevens a pus probleme ne- 
gustorilor britanici de sclavi! 

-Nu-i așa că e minunat? interveni Bethany. Chiar 
dacă grupurile de aboliționiști au fost suprimate în anii 
nouăzeci, se pare că sentimentele publicului nu s-au 
schimbat. Mișcarea s-a întors și este mai puternică de- 
cât a fost vreodată. În ultimele alegeri parlamentare au 
fost votaţi mai mulți membri aboliționişti ca niciodată. 
Legea lui Wilberforce pentru abolirea legii sclaviei este 
dezbătută chiar acum, şi în curând va fi și votată. 

Nikolai închise ochii. 

- Spiritele care susţin sclavia și cele care cer dispariția 
ei sunt prinse într-o luptă pe viaţă şi pe moarte, nu-i 
așa? Atâţia oameni se luptă din toate puterile de ambele 
părţi, încât cantitatea de energie implicată e uriașă. 

- Scutul este mai puternic acum decât la ultima voas- 
tră vizită, dar va avea nevoie de tot sprijinul ca să-l supri- 
me pe Demon în timpul votului, spuse Mary pe un ton 
serios. Dacă ar fi lăsaţi să facă după cum le dictează con- 
ştiinţa, majoritatea parlamentarilor ar vota legea, cred. 
Trebuie să ne asigurăm că nimic nu le va otrăvi minţile 
şi nu le va schimba votul. 

- De-asta am venit și noi aici, spuse Jean, aşezându-și 
ceașca goală pe masă și simțindu-se foarte calmă. Dacă 
legea trece de Camera Comunelor, va avea o șansă să 
treacă și de Camera Lorzilor şi să fie semnată de rege? 

- Credem că mișcarea a devenit atât de puternică, 
încât lorzii şi regele o vor susţine, spuse Bethany, apoi 
îşi muşcă limba. Eu continui să-mi spun asta, fiindcă 
nu vreau să cred altceva. Cred că vom afla în curând. 
Dacă sunteți pregătiți, putem merge acum la palatul 
Westminster. 

- Avem timp să ne revenim puțin mai întâi? între- 
bă Jean. 

- Ah, îmi pare rău, ar fi trebuit să mă gândesc la asta. 
Puteți folosi camera de oaspeți, acolo unde ați sosit. 

-Strămoşii au o precizie uimitoare, spuse Nikolai, 
ridicându-se. Votul va avea loc azi? Energiile spirituale 
sunt foarte, foarte intense. 


Bethany încuviință. 
-Ar trebui să se întâmple în următoarele câteva ore. 


M-am gândit să vă duc în aceeași lojă de unde ați urmă- 
rit votul şi data trecută. E bine așa? 

- Da, spuse Jean, ridicându-se și ea. Hai să sperăm că 
nu vom face decât să privim. 


Lui Nikolai i se părea puţin sinistru să se întoarcă în 
locul unde văzuseră ultima oară Parlamentul în acțiune. 
Loja era aceeaşi, deși trecerea timpului își spusese cuvân- 
tul. Galeriile erau la fel de pline, deşi moda se schimba- 
se. Multe chipuri erau aceleaşi, deși trecuseră aproape 
douăzeci de ani peste ele. Chiar şi energiile din fundal 
erau aceleaşi, deși acum erau periculos de intense. 

După ce se așeză cu Jean, Bethany și Mary, Nikolai 
începu să simtă duelul entităților. Scutul ţinea Demo- 
nul deoparte deocamdată, dar era dificil. Energiile 
care susțineau sclavia erau încordate și nervoase, ca și 
când ar fi realizat pe undeva că existența le e amenin- 
ţată. Nikolai căută mai profund, rafinându-și simţurile, 
ignorând dezbaterea din sală, până când își găsi ţinta. 
Respiră adânc. 

Jean, care îl simţea cu fiecare fibră a trupului său, 
întrebă: 

- Ce-ai găsit? 

- Kondo e într-o lume paralelă și strânge energii în- 
tunecate ca un om ieşit din minţi care îşi biciuiește caii 
de la trăsură. In vreme ce vorbea, Nikolai simţea cum 
Demonul creştea de la o clipă la alta. La naiba! Strânge 
energii întunecate din alte părți ale lumii: Africa, Asia, 
Indiile de Vest, oriunde există sclavie și durere, 

Jean se încruntă. 

- Poate folosi acea energie ca să inunde Parlamentul 
şi să otrăvească minţile oamenilor împotriva abolirii? 

Nikolai își analiză descoperirea. 

- Cred că asta intenţionează să facă. E posibil să aibă 
suficientă putere încât să le facă rău celor mai renumiţi 
aboliţioniști, așa cum a făcut şi cu Wilberforce. 

Jean păli. 

- Scutul nu va reuşi să-i apere? 

-Se foloseşte de energia mult mai multor oameni. 
Chiar dacă ai putea să te conectezi la energia tuturor 
aboliționiștilor din Europa, tot nu cred că va fi la fel 
de puternică. 

- Poate că nu, dar cu siguranţă voi încerca, spuse ea 
pe un ton amar. 

Nikolai își aminti de iniţierea lui și de lumile paralele 
prin care trecuse. Acum înţelese că toate călătoriile îl 
pregătiseră pentru asta. 

- Cred că pot ajunge la el în cealaltă lume și îl pot 
opri înainte să dezlănţuie urgia. 

- Sună periculos. 

- Cel mai probabil. Dar este punctul culminant al 
misiunii noastre, Jean, spuse Nikolai, privind-o în ochi. 
Amândoi am fost dispuși să ne dăm viaţa, dacă va fi ne- 
voie. Până acum nu am fost în pericol, dar în seara asta 
suntem față în față cu provocarea supremă. 

Jean încuviinţă, cu o privire plină de durere, dar nu 
încercă să-l descurajeze. 

- Voi întări scutul cât de mult sunt în stare. Ia-ti toată 
energia protectoare de care ai nevoie. Jur că va fi destul. 

Bethany şi Mary, care ascultau, încuviințară solemn. 

- Atunci voi începe şi roagă-te să ajung la el la timp. 

Nikolai își trase scaunul înapoi ca să-și poată sprijini 
capul de perete. Îşi relaxă trupul, concentrându-și min- 
tea ca un tăiș subțire. Apoi urmă energia întunecată. 

Era prins într-un caleidoscop de senzaţii: lumină și 
întuneric, forme și haos, sunete ascuţite și o tăcere care 
îl îngheţa până în măduva oaselor, flăcări arzătoare și 
un frig care paraliza totul. Trebuia să treacă prin mai 
multe lumi înainte să ajungă în iadul unde lucra spiritul 
lui Kondo. 

Işi găsi inamicul într-o noapte întunecoasă, pe o câm- 
pie roșie, fără sfârşit. Aerul era înţesat de gemete și de 
ţipete pline de agonie, de parcă toate sufletele torturate 
din univers s-ar fi strâns aici. Imediat ce se opri, trupul 
lui gol dădu să se spargă în particule de praf. Gemând, 
se luptă să rămână întreg. Îşi dădu seama că Jean îl în- 
soţise ca un firicel de lumină subţire, dar imposibil de 
frânt. Cu ajutorul ei, reuși să strângă un scut strălucitor 
în jurul lui. Puterea lui îi ținu mintea și trupul împreună. 

Pregătit, Nikolai se întoarse încet, căutând cu pri- 
virea până zări un vârtej întunecat în depărtare. Era 
Kondo, sub forma unei tornade, care se pregătea să în- 
drepte toate energiile întunecate ale sclaviei spre acea 
sală aglomerată din Westminster. _ 

Nikolai își dori să se apropie și mai mult. Într-o 
clipă ajunse lângă Kondo. Preotul african se întoarse 
sub forma lui omenească și îl privi pe Nikolai cu ochi 
roșii, strălucitori. A 

-Nu ar fi trebuit să mă urmăreşti, netrebnicule! În 
lumea asta eşti vulnerabil! 

- Și tu la fel. 

Nikolai vizualiză o sabie mare de argint, care se formă 
din scutul strălucitor ca diamantul care îl înconjura şi 
i se potrivi perfect în mână. Un râu de lumină curgea 
prin el şi prin sabie. 

Tăie energia întunecată, ţintindu-l nu pe Kondo, ci 
masa de durere pe care preotul o adunase. Lovitura lui 
despărţi masa în două jumătăţi. Kondo și celelalte sufle- 
te scoaseră un strigăt înfiorător, dar o clipă mai târziu 
strigătele de durere începură să se audă mai slab. 

Nikolai avusese o idee bună: dacă fragmenta energia, 
puterea ei scădea. Reuși încă o lovitură, după care Kon- 
do reuși să-i răspundă cu un potop de flăcări întunecate 
şi vâscoase ca smoala. Flăcările cuprinseră trupul lui Ni- 
kolai, pârlindu-i pielea şi afectând scutul. Nikolai ţipă. 
Durerea era incredibilă. 

Încă o dată, Jean îi trimise energie, un vârtej argintiu 
plin de blândeţe, care neutraliză flăcările. O simţi lu- 
crând împreună cu gardienii care ajutaseră la formarea 
scutului, care se foloseau de energia unui grup enorm 
de aboliţionişti. Nu doar englezi, ci și europeni şi ame- 
ricani, şi alți oameni din ţinuturi care nu aveau nume. 
Spre uimirea lui, Nikolai înţelese că Jean absorbea ener- 
gie şi de la oamenii din viitor, un miracol care era posi- 
bil fiindcă el și Kondo se aflau într-un loc fără timp. 

Nu mai era devastat de durere, așa că atacă Demonul 
încă o dată. Nu se lăsă limitat de suprafaţa vârtejului. 
Folosindu-și gândurile, reuși să pătrundă tot mai adânc 
în masa de energie întunecată. Nu o putea elimina, dar 
cu cât o rupea în fragmente mai mici, cu atât îi răpea 
mai mult din putere. Fragmentele de energie malefică, 
întunecată, căzură la pământ, încă pulsând. 

Între timp, Kondo îl atacă iar şi iar, mârâind şi bles- 
temând, dar scutul era prea puternic şi preotul întu- 
necimii nu-i putea face nimic. Deşi fiecare lovitură a 
preotului o lovea și pe Jean, aducând-o cu un pas mai 
aproape de colaps, Jean rezista. Trimitea jumătate din 
lumina din lume în mâinile şi în sabia lui Nikolai. 

După o eternitate, Nikolai neutraliză ultimele rămăși- 
te din iadul întunecat al energiei demonice. Se întoarse 
spre Kondo, permiţându-și în acelaşi timp să se îndrepte 
spre suprafața câmpiei. Țipetele de agonie deveniseră 
un murmur slab în fundal. 

Kondo abia dacă mai arăta omeneşte. Forma lui era 
aproape demonică, deşi avea totuși ceva tragic și ome- 
nesc în el. Amintindu-și că şi Kondo fusese sclav şi că 
anii de captivitate îi schimbaseră irevocabil viaţa, Niko- 
lai spuse plin de compasiune: 

- Te-ai pus în slujba răului, Kondo. Renunţă la asta și 
trăieşte-ţi viaţa ca un om liber şi onorabil. 

- Sunt liber, şuieră Kondo. Trent mi-a dat hârtii. 

Nikolai făcu o grimasă. 

-Crezi că te-ar fi apărat de cei care ar fi putut să te 
vândă înapoi în Indii ca sclav? Un african liber nu poate 
merge în siguranţă pe străzi fără o duzină de prieteni 
alături. Nu eşti liber cu adevărat atâta vreme cât legea 
spune că oamenii pot fi ţinuţi în sclavie. Hârtiile pe care 
ţi le-a dat Trent nu înseamnă nimic. 

- Minţi! spuse Kondo, cu o furie și mai mare. Sunt 
liber și sunt un om la fel de bun ca și el! 

- La fel de bun sau la fel de rău, încuviinţă Nikolai, 
coborându-și vârful sabiei fiindcă simţea doar milă 
acum. Dar Trent te poate trimite înapoi în sclavie sau 
te poate omori în bătaie, și nimeni nu va încerca să-l 
oprească. Nimeni în afară de Granville Sharpe, proba- 
bil, care s-a luptat ca să îi salveze pe negri fiindcă aşa se 
cuvenea. Oare Trent poate spune același lucru? Căpi- 
tanul tău te-a folosit ca pe o armă împotriva propriilor 
marinari. A dat ordin să fie uciși copii fiindcă plânsetele 
lor îl enervau. Te-ar fi lăsat liber dacă asta nu ar fi fost în 
avantajul lui? Eşti încă sclav, în ciuda preţioaselor tale 
hârtii, fiindcă servești scopurilor diabolice ale stăpânu- 
lui tău. 

- Căpitanul Trent este prietenul meu! urlă Kondo, 
cuprins de agonie. 

Dar pe chipul lui se citea adevărul: era de acord cu 
Nikolai. Trent era un om rău, care l-ar fi trădat pe Kon- 
do într-o clipă, dacă asta ar fi fost în avantajul lui. 

- Răul nu-ţi va fi niciodată prieten. 

Peste măsură de obosit, Nikolai lăsă sabia să dispară, 
apoi se întinse de-a lungul timpului și al spaţiului ca să 
o atingă pe Jean și să-i poată urma puterea argintie până 
acasă. Ultimul lucru pe care îl văzu fu disperarea și furia 
lui Kondo, care urla la cerul negru. Dumnezeu să aibă 
milă de sufletul lui schingiuit. 


Jean îl urmă pe Nikolai pas cu pas, apărându-l cu 
o parte din puterea ei și căutând sprijin cu restul. Be- 
thany şi Mary erau alături de ea, la fel ca și ceilalți 
gardieni experimentați. 

Uluită, Jean descoperi că putea să treacă dincolo de 
graniţele care o opriseră înainte, ajungând la oameni 
din timpuri şi locuri necunoscute. Până şi Adia era 
acolo, trimițându-i putere din urmă cu cincizeci de ani. 
Efortul de a-și menţine concentrarea aproape îi distru- 
se mintea, dar reuși să-l sprijine pe Nikolai şi să-l ajute 
să înfrângă Demonul Sclaviei o dată pentru totdeauna. 
Deși era epuizată, urmărea şi dezbaterea din Camera 
Comunelor. Auzise aceleaşi argumente și cu altă ocazie, 
dar acum balanţa se înclinase altfel. Tot mai mulți oa- 
meni se împotriveau sclaviei. Demonul dispărea. 

Mary pufni: 

- Ipocritul ăla a fost ani întregi susținătorul sclaviei! 
Acum că vede încotro tind lucrurile, sprijină abolirea. 

- E un ipocrit, sigur, spuse pragmatic Bethany, dar 
deocamdată este ipocritul nostru, și asta contează. 

Un alt vorbitor sparse tăcerea şi, de data asta, vocea 
lui le era cunoscută. Jean deschise ochii. Căpitanul 
Trent, furios, cu chipul înroșit, spunea că sclavia e fun- 
daţia averilor britanice şi că oricine nu era de acord cu 
el era un trădător nenorocit! Vocea lui era plină de fu- 
rie, de parcă ar fi putut convinge şi alți votanţi doar prin 
violența cuvintelor sale. 

Jean se întorcea înapoi spre Nikolai când din sala de 
dedesubt se auziră brusc ţipete. Uimită, privi peste ba- 
lustradă. Trent se prăbușise. Alţi parlamentari se strân- 
geau în jurul lui. Unul dintre ei era Lord Buckland, care 
îi căută pulsul. Clătină din cap și se ridică. Apoi, cu o 
voce plină de compasiune, care umplea sala, spuse: 

- Onorabilul parlamentar din Liverpool a decedat. 

O altă voce limpede - oare Wilberforce? - adăugă: 

- Dumnezeu l-a ucis pentru credințele sale păcătoase! 

Cei de față scoaseră un geamăt, toţi ca unul. 

- O, foarte bine! spuse încet Bethany. 

O voce răgușită spuse: 

- Poate ar fi mai bine să punem capăt sesiunii de astăzi. 

- Nu mai avem timp de tergiversări, replică Buckland, 
pe un ton dur ca oţelul. Cu toţii am spus ce aveam de 
spus. Poate că, dacă ar fi fost mai puţine tergiversări, 


356 Mary Jo Putney 


onorabilul parlamentar din Liverpool ar fi încă în viață. 
Eu spun să votăm legea, acum! 

Cei de față murmurară în semn că erau de acord. 
Urmă o scurtă pauză, timp în care trupul lui Trent fu 
mutat în altă parte. 

Jean simţi mâna lui Nikolai strângând-o pe a ei și se 
întoarse spre el, şocată să vadă că părul lui închis la cu- 
loare albise la tâmple. 

- Nikolai? 

Deschise ochii. Era epuizat. 

- Nu vreau să mă mai întorc niciodată în acea lume, 
spuse el. 

- Nu e nevoie. Cred că ai obținut deja o victorie pen- 
tru toată lumea. Sunt pe cale să voteze, spuse Jean, con- 
ducându-l spre balustradă. Căpitanul Trent a murit pe 
podium acum câteva minute, în mijlocul unui discurs 
înflăcărat care susținea sclavia. 

Nikolai rămase tăcut o clipă. 

- La sfârșit, i-am spus lui Kondo că fostul lui stăpân 
l-ar fi vândut imediat unui negustor de sclavi dacă ar fi 
avut ceva de câştigat din asta. Cred că şi el avea astfel 
de temeri în secret. Poate Kondo l-a atacat pe Trent și 
i-a provocat un infarct. Energia pe care o pregătea ar fi 
putut opri inima tuturor aboliţioniştilor, dacă ar fi folo- 
sit-o după cum intenţiona. 

Deşi John Donne spusese că orice viață pierdută era 
o pierdere pentru toată lumea, Jean nu simţi un regret 
prea mare pentru Trent. 

- Ce s-a întâmplat cu Kondo? 

- Nu ştiu. Înfrângerea și cuvintele mele care i-au zgân- 
dărit temerile l-au devastat. Nu ştiu dacă e viu sau mort. 
Nikolai făcu o pauză câteva clipe. Pur și simplu nu ştiu. 
Dar nu mai e un pericol. 

De dedesubt izbucniră urale. Bethany și Mary se ridi- 
cară şi se îmbrăţișară, plângând. 

- Au votat legea, spuse Mary printre suspine. 

- Şi cu o diferenţă enormă, fiindcă mulți s-au dat de 
partea învingătorilor, exclamă Bethany. Poporul englez 
a vorbit și Parlamentul l-a ascultat! 

Jean şi Nikolai se priviră în ochi. Lunga lor călătorie 
ajunsese la capăt. Nikolai se înclină și o sărută. 

- Am reuşit, mica mea vrăjitoare, şopti el. Noi şi toți 
ceilalți. 

Jean îl îmbrăţişă tremurând. Câştigaseră. Acum ce 
urma? 


capitolul 38 


În următoarele câteva săptămâni, Jean aşteptă cu 
sufletul la gură. Spre uimirea ei, conservatorii din 
Camera Lorzilor adoptară legea care interzicea negoţul 
cu sclavi. Deși erau conservatori, vremurile și ideile lor 
se schimbaseră. 

În sfârşit, lucru şi mai uimitor, regele George semnă 
şi el legea. 

- S-a terminat! spuse ea plină de bucurie când pri- 
mi mesajul lui Lord Buckland la hanul la care stăteau. 
Mă temeam că regele nu va semna niciodată legea, fi- 
indcă fiul său Clarence e unul dintre cei mai înfocați 
susținători ai sclaviei. 

Nikolai zâmbi din fotoliul lui, aflat de cealaltă parte 
a şemineului. Arăta foarte distins cu părul încărunțit 
la tâmple. 

- Ţi-am spus că n-avem de ce să ne facem griji. Există 
oameni care vor duce credinţa că sclavia e ceva justificat 
în mormânt, inclusiv familia regală, dar spiritul malefic 
pe care Lau creat cu ideile lor a fost frânt în mii și mii 
de cioburi. Nici un englez decent nu mai poate susţine 
sclavia cu conştiinţa curată. Deşi are slăbiciunile lui, re- 
gele George al vostru este un om care încearcă să facă 
ceea ce se cuvine. 

- Acum că negoţul cu sclavi va lua sfârşit pe 1 mai, ur- 
mătorul pas este eliberarea celor care încă sunt captivi. 

Expresia lui Nikolai se înăspri. 

- Şi asta se va întâmpla. Poate nu atât de curând cât 
am spera noi, dar se va întâmpla. Libertatea nu va mai fi 
strivită a doua oară. E ca un duh eliberat din lampa lui. 
Sclavii vor fi liberi, iar oamenii săraci din această ţară 

vor cere dreptate și vieţi mai bune pentru ei şi copiii lor. 
Lumea, așa cum o ştim, s-a schimbat în bine. 

Jean se gândi la cuvintele lui. Societatea în care cres- 
cuse fusese mult mai rigidă decât cea din anul 1807. 
Poate nu și în Scoţia, unde un ţăran se știa egal cu lordul 
lui, dar cu siguranţă în Anglia. Clasele sociale erau fixa- 
te la locul lor. Din moment ce Jean fusese privilegiată 
și viața ei fusese ușoară, nu pusese niciodată la îndoială 
societatea în care trăia, dar asta nu mai era posibil. 

- Îţi place lumea asta, nu-i așa? 

- Da. Lady Bethany îmi povestea că există un sprijin 
tot mai pronunţat pentru reforme electorale care să le 
ofere mai multor bărbați dreptul la vot. 

Ochii lui Jean străluciră. 

- Dar femeile? 

- Eşti chiar mai radicală decât mine, mica mea vrăji- 
toare, râse el. Cred că și asta se va întâmpla cu timpul, 
dar nu în curând. 

- Vrei să rămâi aici? 

Nikolai ezită. 

- Deși îmi place acest an, planul nostru era să ne du- 
cem misiunea la bun sfârşit, dacă se poate, apoi să ne 
întoarcem acasă. 

-Nu știu dacă putem face asta, spuse ea tristă. Am 
întrebat-o pe Mary Owens dacă există vreun vârstnic în 
Londra care să cunoască magia timpului. Ea mi-a spus 
că doar un singur bărbat avea un astfel de talent, şi că 
a murit la puţin timp după ce brățările vrăjite au fost 
terminate. Jean începu să se joace cu mărgelele micu- 
ţe care mai rămăseseră pe brățara ei. Nimeni altcineva 
din comunitatea africană din Londra nu se pricepe la 
asta, și nici nu pare să fie un talent pe care Protectorii 
să-l posede. 

Nikolai rămase nemișcat. 

- Nimeni? 

- Aşa mi-a spus Mary, oftă Jean. Ne aflăm într-adevăr 
într-o epocă interesantă, plină de noi idei, dar priete- 
nii şi familia mea sunt în trecut, cu cincizeci de ani în 
urmă, și cred că trebuie să încerc măcar să mă întorc la 
ei. Înţeleg dacă tu nu vrei să încerci. 

Nikolai se aplecă şi o luă de mână. 

- Mă întrebam dacă la sfârşitul misiunii noastre vom 
mai fi la fel de apropiaţi, dar acum suntem mai apro- 
piaţi ca niciodată. Suntem legaţi unul de celălalt, Jean. 
Unde mergi tu, merg și eu. 

Jean suspină. Nici nu-și permisese să spere că Nikolai 
se va întoarce împreună cu ea. 

- Adevărat? Dacă încercăm şi dăm greș, trebuind să 
rămânem aici, îţi promit că nu mă voi plânge. Dar tre- 
buie să încerc. Mă gândeam... Jean își scoase brățara de 
la încheietură. Deşi am consumat toate mărgelele mari, 
cele mici au și ele o energie asemănătoare. Dacă facem 
ritualul şi ne gândim foarte intens unde vrem să ajun- 
gem, poate că ne vom întoarce pe Santola. Dar ar putea 
fi periculos să încercăm. 

Nikolai îi luă brăţara și o privi încruntat. 

- Magia din ele este slabă, dar ar putea funcţiona în 
cazul deschiderii un portal spre o altă lume în care ma- 
gia e mai puternică. După cum spui, ar fi periculos, dar 
avem o şansă de reuşită. 

- Deci, o să vii cu mine? întrebă ea, fiindcă încă nu-i 
venea să creadă. 

- Cu o condiţie. 

Jean îl privi precaută. 

- Care? 

Nikolai îi ridică mâna şi îi sărută verigheta de aur de 
pe degetul mijlociu. 

- Să transformăm inelul într-o verighetă adevărată. 
Suntem deja atât de apropiaţi, încât aproape pare că nu 
e nevoie. Aproape, dar nu chiar. Zâmbi. Mărită-te cu 
mine, Jean Macrae, şi astfel mă voi răzbuna pe tatăl tău, 
care cu siguranţă își dorea să te măriţi cu un Protector. 

Râzând, Jean îl îmbrăţișă. 

- Dintotdeauna am ştiut că nu mă voi mărita cu un 
Protector, dar nu mi-aș fi imaginat că mă voi mărita cu 
un pirat. 


Avură o nuntă discretă în sala de bal de la conacul 
Falconer, în faţa mai multor Protectori din Anglia, 
a preoților africani și a celor care erau și una, și alta. 

Micuţă și senină, Meg fusese aleasă drept domnișoa- 
ră de onoare pentru Jean, iar Buckland stătea alături 
de Nikolai. 

La micul dejun de nuntă, Jean îi spuse lui Simon: 

- Ai de gând să trăieşti pentru totdeauna, nu-i așa? 

- Nu, râse Simon, dar magia inorogilor pe care am 
obținut-o acum atâția ani ne-a ţinut pe mine şi pe Meg 
în viaţă și mai sănătoși decât mulți alți oameni. Își pri- 
vi fix soţia. Când plecăm, vom pleca împreună, și nu 
mai e mult până atunci. Dar mai întâi te vom ajuta să 
ajungi acasă. 

Jean și Nikolai băură puţin, fiindcă aveau nevoie de 
concentrare ca să călătorească prin alte lumi. După îm- 
brățișări şi urări nesfârşite de rămas-bun, veni momen- 
tul ritualului. 

Jean își atârnă pe umărul stâng sacul cu obiecte pe 
care îl cărase cu ea din urmă cu cincizeci de ani și îi 
strânse mâinile noului ei soț. Restul de mărgele erau 
prinse între palmele lor. 

-Va trebui să mai ţinem o ceremonie și în trecut, 
fiindcă anul 1807 pe actele noastre arată puţin ciudat. 

Nikolai râse. Ochii lui întunecaţi erau calzi. 

- Te voi lua de soţie în orice an, Jean Macrae. Acum 
hai să traversăm încă o dată abisul. 

Toţi cei de față pătrunseră în cerc. Jean se concen- 
tră și închise ochii, simţindu-le energiile învârtejindu-se 
în jurul lor. Era sigură că gardienii scutului le vor îm- 
prumuta destulă energie cât să ajungă acasă. Gardienii 
și strămoșii. 

Ritualul începu și lumea din jurul ei se dizolvă. Senti- 
mentul era și nu era la fel ca în alte dăți. Nu-l mai putea 
vedea pe Nikolai, aşa că îl strânse de mâini cu toată pu- 
terea. El era singurul lucru solid într-o lume înceţoşată. 
Mărgelele arseră, pârlindu-i palma. 

- Uşor, spuse răgușit Nikolai, strângându-i mâinile 
cu o forță cutremurătoare. Văd o cărare care ar putea 
să ne ducă acasă. 

In celelalte ocazii, Jean nu simţise decât tumultul vâr- 
tejului în jurul lor. Acum își dădu seama că se mișcau 
printr-o lume pe care nu o cunoştea. Călătoria continua 

tot mai mult, ducându-i prin locuri stranii, pline de su- 
ferinţă, dar Nikolai nu-i dădu drumul nici o clipă. După 
o eternitate, o lumină începu să se întrevadă prin ceţuri. 
Pulsul ei - avea puls aici? - începu să se accelereze. 

- Acolo e Santola? 

- Sper, spuse el solemn. Asta este singura poartă pe 
care am văzut-o, deci cred că trebuie să trecem prin ea. 

Cu o ultimă smucitură dureroasă, ieşiră prin portal 
şi se rostogoliră pe o podea acoperită cu covoare. Lu- 
mea se învârti şi Jean își pierdu echilibrul. Ceva uriaș şi 
întunecat, ca un liliac, sări de undeva de sus. Jean ţipă 
şi se feri. 

Dar Nikolai râdea. 

- Isabelle! 

Papagalul uriaș, albastru, i se aşeză pe umăr și înce- 
pu să scoată sunete pline de bucurie, frecându-și ciocul 
imens de obrazul lui Nikolai. 

Jean clătină din cap ca să-și limpezească gândurile. 
Isabelle? Și păreau să se afle în camera de lucru din vila 
lui Nikolai. Dumnezeule, reușiseră! 

- Bine aţi venit acasă, dragii mei călători, spuse o 
voce gravă, feminină. 

Jean se întoarse și o văzu pe Adia privindu-i. 

- Adia! 

Se aruncă în brațele celeilalte femei, râzând şi plân- 
gând în acelaşi timp. 

-Am reuşit! Negoţul cu sclavi a fost abolit în 1807 şi 
în curând va urma emanciparea. 

- Ce veşti minunate! Radiind de fericire, Adia se aşe- 
ză înapoi în scaun. Spuneţi-mi totul. 

li povestiră într-adevăr totul, întrerupându-se unul pe 
altul, vorbind despre epocile diferite pe care le vizitaseră 
şi povestindu-i cum mișcarea aboliţionistă pornise de 
la o idee întâmplătoare și devenise o forţă irezistibilă. 

Adia îi ascultă concentrată, mângâind cu o mână 
o pisică uriașă, portocalie, care îi stătea în poală. Jean 
încheie spunând: 

-Şi o carte pe care ai scris-o povestindu-ţi viaţa a de- 
venit un bestseller. Dar nu va fi publicată decât peste 

treizeci şi cinci de ani, zâmbi ea. Nu știam că eşti o prin- 
ţesă africană. 

-Nu sunt, dar Louise a spus că așa se va vinde mai 
bine. Adia privi spre pisică. Vocea i se înăspri. Mai aveţi 
mărgele vrăjite? 

Jean îşi dădu seama ce însemna asta pentru Adia și 
entuziasmul i se stinse. Spuse încet: 

- Nu. [mi pare rău. Toate cele mari au fost consumate 
în timpul misiunii noastre, și am avut nevoie de cele 
mici ca să ne întoarcem aici. 

După un lung moment de tăcere, Adia spuse: 

- Santola este un loc bun. Mi-am făcut prieteni aici. 
Își ridică privirea, cu chipul impasibil, ca o mască. 
Mă voi face folositoare. 

Curajul ei le frângea inimile. 

- Poate găsim un preot african care să cunoască ma- 
gia timpului în epoca asta, spuse Nikolai. 

- O să mor de bătrâneţe până atunci, replică Adia. 
Talentul este foarte rar. 

- Poate că prietenul meu african din Marsilia, Mo- 
ses, va şti cum să găsim un astfel de preot, sugeră Jean. 
Un șaman a venit din Africa în Franța doar ca să-l înveţe 
lucruri. Moses poate găsi pe cineva. 

- Eşti mai optimistă decât mine, spuse Adia, ridicând 
din umeri. Dacă am învăţat ceva, e că trebuie să te bu- 
curi de lucrurile pe care ţi le oferă viața. 

Adia învățase asta la şcoala severă a vieții. Jean ar fi 
vrut să-i poată oferi o speranță. Schimbând subiectul, 
întrebă: 

-Cât timp am lipsit? 

- Cam opt luni. Suntem în 1754 acum. 

Nikolai se încruntă calculând. 

- Cam tot atâta timp cât am petrecut călătorind. 

- Deci am înaintat în timp la fel de mult ca și când 
am fi rămas aici? întrebă Jean. Are sens pe undeva. 

Adia lăsă jos pisica și se ridică. Zâmbind sincer, spuse: 

- Trebuie să vă anunţ întoarcerea ca să vă putem săr- 
bători succesul! 

Toţi cei de pe Santola veniră în sat pentru a-l întâmpi- 
na pe Nikolai. În port pregătiră un foc pentru frigărui, 
iar femeile de pe insulă organizară un ospăț pe cinste. 
Jean ştia că şi ea va fi întâmpinată cu drag când se va 
întoarce în Anglia, dar englezii erau mult mai reţinuţi 
din fire. 

Nu reuși să vorbească cu Nikolai între patru ochi 
până după ospăț, când începură dansurile. Soarele se 
apropia de orizont când Jean se așeză lângă el pe o bancă 
cioplită grosolan și se sprijini de perete. Sunetul tobelor 
umplea aerul, făcând-o să vibreze de fericire. Privind-o 
pe Adia dansând cu Tano, se întoarse spre Nikolai și 
spuse visătoare: 

- Insula e uimitor de frumoasă. E un loc frumos în 
care să trăieşti. 

Nikolai o îmbrățișă și îi zâmbi cu dragoste. 

- Am auzit că şi Scoţia este foarte frumoasă. Mă gân- 
deam să ne împărțim timpul între Anglia și Santola. Și 
mare, desigur. A 

Jean nu ştia dacă auzise bine. Íl privi fix. 

- Eram gata să fiu ca Ruth şi să te urmez oriunde 
ai merge, adică pe mare și în Santola. Chiar nu te-ar 
deranja să avem o casă și în Anglia? 

Nikolai o strânse și mai mult, lipindu-și obrazul de 
părul ei. 

- Îţi iubeşti prietenii și familia, şi aș fi un ticălos dacă 
nu ți-aş permite să-i vezi. Sau dacă i-aș ţine pe ei departe 
de tine. Ezită. lar dacă vom avea copii, merită să-și cu- 
noască rudele. 

Jean îl îmbrățișă. Ochii i se umplură de lacrimi gân- 
dindu-se cât de singur fusese Nikolai aproape toată 
viaţa. 

- Familia mea este acum şi familia ta, dragul meu 
pirat. Iar tu și fratele meu o să vă înţelegeţi bine după ce 
o să aveţi parte de o confruntare cu scântei. 

- Asta crezi că vom face? râse Nikolai. 

- Fără îndoială, spuse ea prompt, dar eu şi Gwynne 
nu vă vom permite să ajungeţi la duel. 

- Cred că am devenit un soț îmblânzit, remarcă Niko- 
lai. Ai câştigat, iubirea mea. 

- Amândoi câştigăm dintr-o căsnicie fericită, iar eu 
vreau asta şi nimic altceva. Jean îl îmbrăţișă, întrebân- 
du-se cât de mult trebuiau să aștepte înainte să se poată 
retrage în camerele lor. Il privi cu ochii mijiţi. Ai folosit 
cuvintele „iubirea mea“? 

Nikolai era ciudat de stânjenit. 

- E mai uşor să recunosc indirect, decât să-ţi spun „te 
iubesc“. Este o dezvăluire atât de importantă. Dar... este 
adevărată. Eşti inima mea, draga mea vrăjitoare. 

Jean înghiţi un nod. 

- N-aş fi putut spune asta înainte să devenim iubiţi, 
fiindcă mă temeam că puterea ta mă va copleși, dar știu 
că suntem mai puternici şi mai buni împreună decât 
separat. Te iubesc, Nikolai. Cred că te-am iubit de-a lun- 
gul a multe vieţi, și te voi iubi şi de-acum înainte. 

- Multe vieţi împreună? Ce idee minunată. 

Nikolai se aplecă şi o sărută. Jean îi răspunse cu fie- 
care fibră a fiinţei sale, ştiind că acest moment era ade- 
vărata lor nuntă, mai mult decât ceremonia pe care o 
avuseseră în anul 1807, mai mult decât ceremonia pe 
care urmau să o aibă în curând. 

Brusc, Nikolai chicoti. 

-Şi în toate vieţile astea vom fi dușmani înainte să 
fim iubiţi? i 

- Fără îndoială, murmură ea. Încerc să-mi amintesc 
când m-am îndrăgostit de tine de data asta. 

-Când te-am răpit, desigur. 

Ochii lui întunecaţi străluciră iarăși când o sărută. 
Nu mai fusese atât de fericită niciodată. Vor face dra- 
goste şi poate își va anunţa trupul că venise momentul 
să aibă un copil... 

Călcându-și pe inimă, Nikolai întrerupse sărutul, 
deși o ţinea la fel de strâns. 

- Avem multe lucruri de făcut în epoca asta, aşa că 
nu ne vom plictisi niciodată. Acum se pun bazele mișcă- 
rii aboliţioniste şi putem contribui la asta. De exemplu, 
trebuie să aranjăm ca povestea Adiei să fie publicată la 
momentul oportun, când oamenii încep să sprijine tot 
mai mult mișcarea aboliționistă. 

Jean încuviință. 

- De asemenea, ar trebui să le scriu un mesaj prieteni- 
lor noştri din 1807 şi să îi anunţ că am ajuns înapoi cu 
bine. O firmă de avocaţi îl poate păstra până atunci. 

Nikolai zâmbi. 

- Se poate ca şi tu să trăieşti până în 1807. Am fost 
atât de atenţi să nu ne întâlnim cu noi cei din viitor, că 
e imposibil de spus. Poate că amândoi eram în Londra 
şi tânjeam să venim la nuntă, dar trebuia să ne abținem 
fiindcă vieţile noastre erau şi aşa prea confuze. 

Jean scoase un geamăt. 

-Nu voi înţelege niciodată repercusiunile călătoritu- 
lui prin timp! 

- Nu e nevoie să înţelegi nimic. Ceea ce contează este 
că am reușit să facem ce trebuia şi ne-am şi întors acasă 
în siguranţă. 

- Poate că întoarcerea făcea parte din misiunea noas- 
tră, fiindcă avem de făcut destule lucruri și în prezent, 
spuse ea jucăuşă. 

De data asta Nikolai scoase un geamăt. 

-Ai dreptate, doar strămoșii înţeleg călătoritul prin 
timp, spuse el, încruntându-se. Nu mi-am dat seama 
până acum, dar am simţit prezenţa strămoșilor noștri 
în timpul călătoriilor în timp. Mai ales pe bunica mea. 
Acum nu mai simt nimic. Strămoșii ne-au părăsit. 

Jean își folosi vederea interioară și își dădu seama că 
un firicel de magie sălbatică, atât de subţire că nici nu-și 
dăduse seama de prezenţa lui, dispăruse. 

- Mă bucur de intimitate. Dar... îmi va fi şi dor de ei. 
A fost un mare dar să facem parte din urzeala sorții lor. 

Simţi că Nikolai încuviințează. Apoi, îl auzi vorbind. 
Vocea lui se schimbase puţin. 

-O navă ciudată trage în port acum, spuse el, lä- 
sând-o deoparte, cu trupul încordat. Nu e una dintr-ale 
noastre. Asta nu s-a mai întâmplat niciodată. 

Jean se ridică şi ea, la fel de precaută. 

- Credeam că navele obișnuite nu pot ajunge aici. 

- Într-adevăr. Atunci cine e pe acea navă? 

Nikolai se îndreptă spre port cu pași mari. Jean îl 
urmă grăbită. 

Mamele iși duseră copiii acasă și bărbaţii se înarma- 
ră. Vasul cu două catarge avea un steag alb, care sugera 
intenţii paşnice, dar nimeni nu putea fi sigur de asta. 
Mulțimea urmări în tăcere cum nava aruncă ancora lân- 
gă digul cel mai lung. 

În timp ce marinarii aruncau frânghii peste bord, 
Jean studie vasul, gândindu-se că cei de pe punte păreau 
cunoscuţi. Doar nu... Începu să alerge spre dig. 

- Moses! Jemmy! Breeda! 

Moses râse şi sări pe dig, la fel de sprinten ca şi în 
Marsilia. O strânse de după umeri și o privi cu vederea 
lui magică, apoi spuse: 

- Ne-ai condus pe o cale foarte încurcată, fata mea. 
Am folosit toate magiile de care eram în stare ca să te 
găsim şi începusem să cred că ai dispărut pentru tot- 
deauna. Multă vreme am crezut că te-ai transformat 
în abur. Apoi, dintr-odată, am ştiut unde să te găsim. 
Ce s-a întâmplat? Pari să o duci foarte bine. 

- Chiar așa m-am transformat. Dar acum m-am în- 
tors şi am terminat cu aventurile. Cel puţin pentru 
o vreme. 

O clipă mai târziu, Jemmy şi Breeda se apropiară de 
ea, și Jean îi îmbrăţișă. Arzând de fericire, Jean întrebă: 

- Unde e Lily? E bolnavă? 

- Nu, răspunse Moses, iar dinţii lui albi străluciră în 
întuneric. Dar n-a vrut să-şi lase copilul singur. Dacă 
n-ai fi dispărut, ai fi fost naşa fiului nostru. Servitoarea 
ta Annie a refuzat să părăsească Marsilia până nu te gă- 
seam. Și ea ar fi venit cu noi, dar s-a măritat cu un fran- 
cez şi e însărcinată. Nu ar fi suportat drumul pe mare. 

Nikolai li se alăturase, așa că Jean continuă: 

- Vreau să faceți cunoştinţă cu soţul meu, dar mai 
întâi... Moses, mi-ai spus că profesorul tău, Sekou, ţi-a 
povestit de magia africană a timpului. Ai vreun talent 
legat de asta? 

Surprins, Moses răspunse: 

- Puțin, iar Sekou a insistat să-l învăţ cât mai bine, deşi 
nu voi fi niciodată un mare șaman. De ce mă întrebi? 

- Fiindcă avem nevoie de talentele tale ca să trimitem 
acasă o prietenă. Sunt mai mulţi vrăjitori pe insulă, dar 

nimeni nu are darul de a lucra cu magia timpului. 
Crezi că ai putea ţine un ritual dacă ţi-am transmite 
destulă energie? 

Moses respiră adânc. 

- Hm... nu știu. Poate. Nu pot garanta nimic, din 
moment ce n-am condus niciodată ritualul eu însumi. 
Făcu o pauză lungă. Mă întreb dacă Sekou a insistat atât 
de mult tocmai fiindcă ştia că voi avea nevoie de magia 
temporală într-o bună zi. 

- Poate că antrenamentul tău a fost o parte din mare- 
le plan al strămoşilor, fiindcă eşti cea mai mare speranță 
a Adiei, chiar dacă nu poţi oferi garanţii. Jean îl luă de 
braţ şi îl conduse spre Adia. Trebuie să vorbim. 


Era greu să aștepte chiar și trei zile, dar Adia se forță 
să o facă. Își făcuse prieteni pe Santola şi acum urma să 
plece pentru totdeauna. Se simțea îndurerată să o 
părăsească pe Louise şi să-și ia rămas-bun de la copiii 
ei. Louise era ca şi sora pe care Adia o lăsase în urmă în 
Africa, iar copiii îi erau ca niște nepoți. 

Îi era greu, de asemenea, să-și ia rămas-bun de la 
Tano. Când merse să-l vadă, Tano își aplecă fruntea şi îi 
ură fericire cu ochi trişti şi liniștiți. 

În timp ce se îndepărta, Adia se gândi că îşi va găsi o 
altă soție, dar știa că nu o va uita nici pe ea. Şi nici ea nu 
avea să-l uite pe Tano. În inima ei era loc pentru multe 
feluri de iubire. 

Jean Macrae îi promisese că va avea grijă de Uriaş. 
Motanul cel răsfăţat se înţelegea deja bine cu vrăjitoarea 
din Scoţia. 

Sub îndrumarea lui Moses, Adia şi ceilalți preoţi 
africani construiseră o mărgea care conţinea fibre din 
hainele pe care le purtase când călătorise în timp. Inves- 
tiseră toată magia pe care Moses o putuse invoca. 

Pe lângă mărgea, Adia ţinea și piatra magică pe care 
ea și femeia înțeleaptă o creaseră cu atâţia ani şi atâţia 
kilometri în urmă, în Caroline. O purtase cu ea încă 
de atunci. Puțin din vopsea se ștersese, dar nu conta. 
Energiile pietrei o legau de Daniel. 

Fiecare bărbat, femeie şi copil care aveau puteri ma- 
gice participară la ritual. Moses invocă cele patru vân- 
turi, Adia invocă focul şi se rugă cu toată puterea de 
care era în stare ca ritualul să funcționeze. Vârtejul 
bine cunoscut se formă şi Santola se dizolvă în jurul ei. 
Cu ultima ei răsuflare, Adia le mulţumi celor care o 
ajutau să ajungă acasă. 

Cea de-a doua călătorie în timp îi păru nesfârșită. 
Conştiinţa ei se sparse în fragmente de durere și teroare 
şi căzu într-o noapte fără sfârşit, sufocată de teama că va 
rătăci pentru totdeauna în haos. Mărgeaua vrăjită arse și 
dispăru. Piatra doar ardea. Adia o strânse cu toată forţa, 
rugându-se să o poată conduce prin celelalte lumi până 
la soţul ei mult iubit. 

Apoi bucăţile sufletului ei se reuniră şi se trezi întinsă 
pe o suprafaţă tare, ameţită şi dezorientată. Întunericul 
era absolut. Îşi flexă degetele și scăpă piatra din mână. 
Căldura ei dispăruse. Brusc, gândurile ei se limpeziră şi 
Adia îşi dădu seama, plină de exaltare, că era în dormi- 
torul din casa ei. 

Când ochii i se obișnuiră cu întunericul, îl văzu pe 
Daniel întins pe pat. O voce caldă, plină de blândeţe, îi 
vorbi în minte. „Credeai că te vom abandona înainte să 
ajungi la capătul călătoriei, copila mea?“ 

Adia înţelese că bunica ei nu îi va mai vorbi niciodată 
atât de limpede. În inima ei, fericirea se împletea cu 
amărăciunea. Poate că bucuria ei era și mai profundă 
acum. O făcea neîndemânatică. Abia reuși să se dezbra- 
ce în linişte. Apoi se strecură în pat lângă Daniel, goală 
așa cum venise pe lume. 

Oboseala îi dispăru brusc, mistuită de dorința de a-și 
îmbrăţișa soțul. Făcu întocmai, copleşită de parfumul 
şi senzaţia pe care nu le uitase nici o clipă. Mâinile ei îi 
mângâiară coastele, cicatricile rigide pe care le căpătase 
când încercase să evadeze pentru prima oară din scla- 
vie. lubitul ei, soţul ei, Daniel al ei. li răsuflă încet în 
ureche, șoptindu-i numele, apoi simţindu-i gustul sărat 
al pielii. 

Braţele lui o înconjurară în vreme ce murmură 
somnoros: 

- Femeie din vis, semeni atât de mult cu Adia... 

Mâna lui uriașă îi alunecă pe spatele gol și îi cuprinse 
fesele. Adia simţi un val de dorință mistuitoare. 

-Nu e un vis. 

ÎI muşcă de ureche, vrând să-i bea sângele, să-i absoar- 
bă sufletul. Daniel se trezi imediat. 

- Adia! Dumnezeule, chiar tu eşti! 

- Chiar eu sunt, râse Adia, fericită de răspunsul lui 
imediat la prezenţa ei. Apoi creă un glob de lumină pen- 
tru a-i vedea chipul puternic și iubit. Şi, o, iubitul meu, 
exclamă ea, am atâtea să-ți povestesc! 


mulțumiri 


Le rămân îndatorată Patriciei Rice și lui Susan King, 
care au avut de rezistat insistențelor mele cum că, dacă 
mă voi mai arăta vreodată interesată să scriu o carte 
legată de o mişcare socială, ar trebui să-mi dea una să 
mă trezesc. li multumesc şi mai mult lui John, care îmi 
tolerează proasta dispoziţie când lucrul la Carte nu mer- 
ge bine. 

Îi sunt recunoscătoare şi lui Betsy Mitchell, editorul 
meu minunat, și celor doi agenţi literari, Ruth Cohen 
şi Robin Rue, pentru că s-au arătat încântați de subiec- 
tul romanului. 

Sunt deosebit de norocoasă că am parte de oameni 
atât de minunaţi în cariera de scriitoare. 


nota autoarei: 


Există multe lucruri despre mișcarea aboliționis- 
tă pe care nu le-am învăţat niciodată la școală. Unul 
dintre ele este că englezii au eliberat sclavii americani în 
timpul revoluției şi, spre lauda lor, au evacuat cât de 
mulți foști sclavi era posibil pentru a-i pune la adăpost 
de vânătorii de sclavi după sfârşitul războiului. 

Există atâtea poveşti uimitoare legate de abolirea scla- 
viei. Deși mi-am asumat câteva libertăţi artistice, mul- 
te dintre incidentele care implică personalități istorice 
sunt reale. Thomas Clarkson și-a descoperit într-adevăr 
menirea luându-și un răgaz pe marginea drumului care 
ducea de la Cambridge la Londra, după ce câștigase acel 
prestigios premiu pentru eseul său în limba latină, deși 
n-a fost nevoie ca doi trecători să-l convingă. 

Clarkson a fost, de asemenea, atacat de marinarii de 
pe o navă de sclavi pe un dig, în Liverpool, în timpul 
unei furtuni, dar a reușit să se elibereze folosindu-se de 
propria putere şi viteză de reacţie. Într-o perioadă în 
care prea puţini oameni ştiau să înoate, s-ar fi putut îne- 
ca foarte ușor după ce fusese atacat, iar istoria mișcării 
aboliționiste ar fi fost foarte diferită. 

Sclavii eliberaţi și-au publicat poveştile, iar unul din- 
tre ei a fost Olaudah Equiano (al cărui nume de sclav 
a fost Gustavus Vasa). Aceste povești i-au ajutat pe bri- 
tanici să înţeleagă natura sclaviei. Povestea unei singure 
persoane este întotdeauna mai puternică decât argu- 
mentele abstracte. 

Clarkson era un organizator strălucit și pasionat, iar 
William Wilberforce era un politician foarte iubit şi res- 
pectat, care a lucrat fără odihnă pentru adoptarea unei 
legislații împotriva sclaviei, impunând, de asemenea, și 
alte reforme vitale. Şi, într-adevăr, chiar s-a îmbolnăvit 
înainte de sesiunea parlamentară din 1788, când plănuia 

să introducă o lege împotriva negoțului cu sclavi. Deși a 
fost trimis la Bath să-și revină, am imaginat leşinul din 
timpul unei recepții pentru susținătorii mișcării aboli- 
ţioniste. El şi prietenii săi evangheliști, cunoscuţi sub 
numele de Sfinţii sau Secta din Clapham, au fost iniția- 
torii multor reforme sociale inovatoare. 

Elizabeth Heyrick era o adeptă înfocată a aboliționis- 
mului, care credea cu hotărâre că emanciparea trebuia 
să aibă loc imediat, iar credințele ei au avut o mare in- 
fluenţă asupra celor mai importante grupări aboliționis- 
te, mai ales începând cu 1820. Femeile erau în general 
mai radicale decât bărbaţii în privinţa abolirii sclaviei, 
iar grupurile exclusiv feminine care militau pentru asta 
erau foarte importante. 

Am inventat prezența lui Elizabeth Heyrick în 
Camera Comunelor în timpul ce era votată legea lui 
Wilberforce în 1791 care urmărea să pună capăt negoțu- 
lui cu sclavi, dar boicotul național al zahărului a început 
într-adevăr după ce proiectul de lege nu a fost aprobat. 
Sute de mii de englezi nu au mai cumpărat zahăr, deși 
cuvântul „boicot“ n-a intrat în uz decât în 1880. 

Multe dintre instrumentele mişcărilor sociale moder- 
ne au fost folosite pentru prima oară de mișcarea aboli- 
ţionistă: grupuri de protest, fluturași în căsuţele poștale, 
diverse logouri şi medalioane, boicoturi. Câţiva oameni 
au pornit să schimbe lumea şi au reușit. 

Cu toate acestea, deși mulți aboliționişti considerau 
că interzicerea negoțului cu sclavi urma să ducă la sfârși- 
tul rapid al sclaviei din lipsă de noi sclavi, ei se înșelau, 
de fapt. Deși proprietarii de plantaţii din Indiile de Vest 
îşi tratau sclavii puţin mai bine fiindcă era mai greu să 
găsească alții, negustorii de sclavi încă mai riscau să trea- 
că prin blocada navală britanică, iar sclavii încă erau 
supuşi suferințelor şi de multe ori îşi pierdeau viaţa. Par- 
lamentul a adoptat o lege a emancipării după mai mult 
de două decenii, în 1833. 

Emanciparea a devenit posibilă după ce prima lege 
a reformei politice din secolul al XIX-lea a fost adop- 
tată, în 1832. Aceasta a mărit semnificativ numărul 
de persoane care aveau drept de vot. Încă mai era cale 

lungă până la votul universal, dar această primă reformă 
a schimbat compoziţia Parlamentului suficient de mult, 
încât să permită adoptarea legii emancipării. 

Instituţiile politice conservatoare nu au renunţat ușor 
la putere - astfel ar fi făcut oricine în locul lor, nu-i așa! -, 
dar populația devenea din ce în ce mai neliniștită, iar 
reformele politice erau preferabile unei noi revoluţii. 
İn plus, rebeliunile sângeroase ale sclavilor în Indiile de 
Vest au transmis un mesaj clar că sclavii erau pregătiţi 
să lupte şi să moară pentru libertatea lor - și că luptau 
foarte, foarte bine. 

Văzând că înfrângerea era inevitabilă, susţinătorii 
sclaviei au dus o campanie de succes pentru compen- 
sarea „proprietăţilor“ pierdute. Nimeni nu a votat însă 
vreo compensație financiară pentru pierderile sclavilor. 

Pentru cei care doresc să afle mai multe despre acest 
fragment uimitor al istoriei noastre, vă recomand mi- 
nunata carte a lui Adam Hochschild, Bury the Chains. 
Această carte a fost nominalizată pentru National Book 
Award, la categoria nonficțiune. Este o carte ușor de 
citit şi captivantă, ca un roman, care descrie oamenii și 
forțele politice care au lucrat împreună pentru a pune 
capăt celor mai mari cruzimi ale omenirii. 

Cartea lui Simon Schama, Rough Crossings: Britain, 
the Slaves, and the American Revolution, abordează același 
subiect ca Hochschild, dar dintr-o perspectivă specific 
americană. 

Alte cărţi care v-ar putea interesa sunt Epic Journeys of 
Freedom de Cassandra Pybus, care spune povestea sclavi- 
lor care au fost eliberaţi și au plecat în toată lumea după 
revoluția americană, și Staying Power de Peter Fryer, o 
istorie a oamenilor de culoare în Marea Britanie. 

Lumea este un loc imperfect, dar, datorită cura- 
jului și convingerilor multor oameni, a cunoscut o 
evoluţie fericită. 

În aceeași colecţie au apărut: 


1. Danielle Steel, O femeie împlinită 

2. Danielle Steel, Cu fiecare zi 

3. Nora Roberts, Vis în alb 

4. Nora Roberts, Parfumul iubirii 

5. Nora Roberts, Trăiește clipa 

6. Nora Roberts, Fericiţi pentru totdeauna 
7. Danielle Steel, Legături de familie 

8. Danielle Steel, Moștenirea 

9. Danielle Steel, Misterele dragostei 
10. Danielle Steel, Strada Charles 44 
11. Nora Roberts, Comori tăinuite 

12. Barbara Delinsky, Evadarea 

13. Jackie Collins, Celebritate 

14. Danielle Steel, Luminile Sudului 
15. Mary Jo Putney, O nouă viață 

16. Mary Jo Putney, Umbrele trecutului 
17. Mary Jo Putney, Pasiune şi onoare 
18. Danielle Steel, Petrecerea 

19. Eloise James, Un sărut la miezul nopții 
20. Eloise James, Atingerea dragostei 
21. Sandra Brown, Dulce mânie 

22. Sandra Brown, Confruntarea 

23. Jackie Collins, Zeița răzbunării 

24. Sandra Brown, Sărutul ispitei 

25. Danielle Steel, Conacul 


26. Sandra Brown, Furtună în paradis 


